
PREDGOVOR 


"neću da se odreknem sna svoje mladosti 
ni pod tim jarmom 
koga se valjda nikada riješiti neću“. 
A. Šenoa 


Lako je pokazati i dokazati da Augustinova uloga u Crkvi vremenom 
niti opada niti blijedi. Tko u ruke uzme bilo koji dokument zadnjega općeg 
sabora od prve mu iz raznih bilježaka postaje jasno da su saborski Oci obil- 
no crpli iz Augustinovih vrela. Skoro su sva Augustinova djela poslužila 
kao neposredno uporište za razne saborske misli i tvrdnje. Sve to bjelodano 
svjedoči da Crkva i u naše vrijeme cijeni i poštuje Augustinov bogoslovni 
nauk. 


Časoslov pak pokazuje da je Augustin također koristan kada se moli. 
Brojna su njegova štiva časoslovska molitva i razmišljanje. Čak se koji put 
kao uvodni zaziv i pred psalmima nađe ova ili ona Augustivona izreka. Sve 
je to svakome poznato. Tek dodajem da je prema Augustinu isti stav u 
Crkvi od njegove smrti pa kroz sva ostala stoljeća. Već su rani rimski 
prvosvećenici veoma pohvalno govorili o Augustinu. Da ne opteretim ovu 
pristupnu stranicu, ne navodim imena ni izvore niti ikakve nadnevke. Nad- 
am se da će blagonakloni čitatelj jednom i na riječ povjerovati. 


Tek što je Augustin preminuo, papa je u Rimu tvrdio da Augustinov 
"život“ i njegove "zasluge“ ostaju "u svetoj uspomeni“. Augustin je uvijek 
bio u "zajedništvu“ s Rimskom crkvom. Nikada nikakva ni najmanja 
"sumnja“ nije ni "okrznula“ Augustinov duh. Augustinovo je "znanje“ bilo 
"ogromno“. O tome se čuva "sjećanje“. Svi Augustinu koga se trajno ubraja 
"među učitelje“ posvuda iskazuju "veliku čast“. Na svakome ga mjestu 
okružuje "ljubav“ i "pohvala“. Ako o nečemu govore "mnogi Oci“, ipak se 
"Dred ostalima“ valja obazreti na Augustina. Augustin je "svjetlo“ i sjajni 
"učitelj“. Augustinov "nauk slijedi i čuva“ kršćanska zajednica u Rimu. 


Tako su u davnini govorili prvi rimski ljudi. Već i to opravdava ovaj 
najnoviji rad na Augustinovim spisima. 


Ovdje drage volje spominjem prof. fra Marka Babića. On je došao na 
pomisao da se proslijedi radom na Augustinovim govorima. Smatrao je da 
bi bilo nadasve pohvalno kada bi se objelodanila sva Augustinova govor- 
nička i propovjednička ostavština. Prijedlog se i meni dopao. Stoga sam se 
prihvatio ovoga posla. Predmjevam da ću se i unaprijed istim baviti. Ali 
Augustin nam je namro toliko govorničkih sastavaka da njihovo cjelovito 
obrađivanje jamačno prerašćuje trud jednoga poslenika. Učinit će se što se 
bude moglo. Za već objavljeno neka je čast i slava dobrome Bogu. 


Zagreb, 23. prosinca, 1990. 
M. Mandac 


UVOD 


Prvo poglavlje 
STVARANJE 


Stari zavjet 


Današnja starozavjetna Biblija i time Objava u cjelini počinje govo- 
rom 0 stvaranju svega što postoji. Tako biblijski čitatelj smjesta uočava 
kolikoga je značenja za vjeru Božji stvaralački čin. Čak bi se moglo pomis- 
liti da su drevni Židovi stvaranje unijeli u prvi članak vlastitoga vjerovanja 
te da je ono osnovno polazište njihova teološkog razmišljanja i učenja. U 
zbilji nije bilo tako. Židovi su naknadno i s dosta poteškoća uvrstili u svoja 
temeljna osvjedočenja vjeru u Božje stvaralačko djelo. Židove u prvome redu 
zanimaše spasonosna povijest i krupni događaji njihove prošlosti. Držali su 
da su povijesna zbivanja njihova naroda nosioci i pokretači spasenja. Zato 
su spasenje redovito omeđivali i sužavali na svoj narod. Jasno je da u tome 
poimanju spasenja stvaranje kao takvo ne zauzima presudnu ulogu. Stva- 
ranje spasenje predviđa za sve. To je razlogom što su poglaviti židovski 
mislioci razmjerno kasno stali motriti stvaranje i njegovo spasenjsko 
značenje. 


Prije odlaska u Babilonsko sužanjstvo u Starome se zavjetu nailazi, 
ali rijetko, na govor o stvaranju svijeta i o Bogu kao Stvoritelju. Noviji 
tekstovi o tome zbore obilno i temeljito. U tome prednjači najvažnije bib- 
lijsko mjesto o stvaranju. Nalazi se u Post 1, 1-2,4. 


Sadašnji raspored sveukupnoga biblijskog štiva neposredno stavlja 
pred oči izreku o Bogu koji "u početku stvori nebo i zemlju“ (Post 1,1). 
Učenjaci nisu žalili truda da razjasne smisao izvorne riječi prevedene sa 
"stvori“, U Bibliji "stvoriti“ uvijek izražava isključivi Božji čin. Osim Boga 
nitko ne “stvara“. To djelovanje Bog nikome ne ustupa. U njemu čovjek ne 
može imati udjela. Gdje je stvaranje tu je Bog. Ništa se ne da usporediti s 
Bogom koji "stvara“ iskonska bića. Odabrana riječ ističe da je Bog "stvorio“ 
nezavisno o ikakvome drugom uzroku ili služeći se nekom nazočnom stvari. 
Isto tako "stvoriti“ iz Post 1,1 čitaču dovodi u svijest da je Bog stvarao bez 
napora i teškoća. Stvaranje za nj bijaše užitak, lakoća i radost. Bog stvara 
nezavisno i slobodno. U tome nema ni pomagača ni protivnika. Tumači 
vele da se sve to krije u iznimno bogatom izričaju kojom počinje Biblija. 


Nije rijetkost susresti autore koji misle da se već u početnome 
"stvori“ nalazi nauk o stvaranju iz ničega. Ipak je red priznati da to nije ne- 
posredna ni svjesna nakana izražena u Post 1,1. Biblija u Starome zavjetu 
po sebi nema ništa protiv "stvaranja iz ničega“. Time se odlično izražava 
biblijska misao da Bog kod stvaranja nije ovisan o ikakvim prethodnim uv- 
jetima. Kod stvaranja na Boga nije nitko utjecao. Stvoritelj je svemoćan, 
slobodan i nezavisan u svome stvaralačkom činu. Ipak valja čekati 2 Mak 
7,28 da se po prvi put jasno i nedvojbeno naiđe na tvrdnju kako je Bog "sve 
načinio od ničega“. 

U Post 1,1-2,4 čitamo glasovitu obilježbu starozavjetnoga opisa stva- 
ranja. Tu pisac rado ističe da je Bog sve sazdao po svojoj riječi. To je neka- 
ko znamen opisa i izvještaja. Sigurno je izvjestitelj namjerice naglašavao da 
je Bog stvarao posredstvom svoje riječi. Zacijelo je time htio kazati da je 
Stvoritelj osoba kada ima svoju djelatnu riječ. Stvarajući po riječi Bog se 
ukazuje transcendentnim i suverenim. Razlikuje se od stvorenja. Stvorenje 
ne izvire iz njega. Stvoritelj nije pomiješan sa stvorenim. Ipak ostaje vezan 
uz stvorenje. Stvorenje je trajno otvoreno za Stvoritelja. Riječ je spojnica 
između Stvoritelja i njegova djela. Nema jaza između Stvoritelja i stvoreno- 
ga. Veže ih Stvoriteljeva stvaralačka riječ.! 


Novi zavjet 


Ovdje ukratko spominjemo da je Novi zavjet preuzeo i u svoje tkivo 
utkao starozavjetni nauk o stvaranju. U tome pogledu zaista počiva na Sta- 
rome zavjetu. Isto se može kazati i o tvrdnji da je Bog stvorio "iz ničega“. 
Cijeli se Novi zavjet nalazi na toj crti razmišljanja. Izričaju “stvaranje iz 
ničega“ najbliže su tvrdnje iz Rim 4,17 i Heb 11,3. Unatoč tome, ne bi se 
moglo kazati da su novozavjetni navjesnici svjesno obradili nauk o 
"stvaranju iz ničega“ kako bi ga kao vlastiti i osebujni nazor suprotstavili 
drugim onodobnim načinima razmišljanja o postanku svijeta. Svijet po No- 
vome zavjetu počinje stvaranjem. To uključuje da prije njega nije postojalo 
nikakvo drugo stvoreno počelo kojim bi Stvoritelj posegnuo da sazda sve- 
mir. Želi se reći da je Bog načinio svijet iz ništavila. On je "što nije“ doz- 


1. Usp. L. SCHEFFCZYK, Crćation, 14-19; A. VACANT, Crćation, 1104-1105; W. 
FORSTER, Ktfe, 1011: H. PINARD, Črćation, 2042-2052; G. MAY, Schčpfung, 
VII. 

vao da "bude“ (Rim 4,17). U svakome slučaju Bog je za Novi zavjet u odn 
su na svijet istinski iskon i izvor.? : 


Aristid 


Aristid, kršćanski filozof i vjerski branitelj iz Atene, negdje oko g. 
140. kao jedan od prvih apologeta brani vrijednosti mlade kršćanske zajed- 
nice. Kršćane određuje kao ljude koji vjeruju da je Bog "stvoritelj i začetnik 


svega“.? Kršćani se tom vjerom odvajaju i luče od svojih poganskih suvrem- 
enika. Ta je vjera kršćanska svojina i obilježje. 


Aristid je dublje razmišljao i o samome činu božanskoga stvaranja. 
Zamijetio je da sva počela radi nutarnje raspadljivosti iščezavaju i nestaju. 
To ga je prisililo zaključiti kako nikakva tvar ne može biti vječna i bez 
početka. Uz to u Aristidovu djelu postoji mjesto gdje se izrijekom kaže“ da 
je "pravi Bog“ svojom vlastitom "zapovijeđu“ i sama "počela“ svih zbilja 
"sazdao iz ništavila“. Tako gotovo u potpunome obliku imamo izraženu kla- 
sičnu tvrdnju O creatio ex nihilo. Pravo govoreći, ta nas potpuna jasnoća 
misli i izričaja ponešto čudi kod toga ranog pisca. Čak je ne možemo ni 
prihvatiti bez ostatka i primisli. Bojimo se kasnijih i naknadnih ul- 
jepšavanja mjesta. Znamo da je Aristidov spis izvorno izgubljen. U drev- 
nome sirijskom prijevodu Aristidov govor o stvaranju iz ničega nije skroz 
očit i bistar. Unatoč tome oklijevanju nismo iz ovoga pregleda htjeli posve 
šutke prijeći preko Aristidove časne uspomene.5 


Justin 


Slavni mučenik, filozof i apologet Justin nije izgrađeno i dotjerano 
razmišljao o stvaranju. U tome pogledu u njega ne nalazimo nikakav zaok- 
ruženiji sustav. Čini se da Justina nije neposrednije zanimalo kako je svijet 
počeo postojati. Ipak je Justin nekako i ne htijući u svojim spisima ostavio 
misli vezanih uz tajnu stvaranja. Po Justinu, djelo je stvaranja čin Boga 


2. Usp. L. SCHEFFCZYK, Crćation, 30-45; G. MAY, Schčpfung, VII, 26-27; W. 
FORSTER, Ktiz6, 1028; H. PINARD, Crćation, 2054-2057; Sje 

3. Apol 15,3; M. J. ROUET, Enchiridion, 46-47. 

4. Apol 4,1; M. J. ROUET, Enchiridion, 46. 

5. Usp. L. SCHEFFCZYK, Crćation, 64.65.70; B. ALTANER -A. STUIBER, Patrologie, 
ai“ Schopfung, 120.122; J.N.D. KELLY, Early, 84; H. PINARD, Crća- 

Oca. To se posebice odnosi na činjenicu da je Otac zasnovao, naumio i utvr- 
dio nacrt stvaranja. Justin rado i redovito Oca naziva "Stvoriteljem“. Taj mu 
je naziv za prvu trojstvenu Osobu naročito prirastao srcu. Stoga se često čita 
u Justinovim djelima. Justin jednako Očevu božansku osobu naziva "Ocem 
svega“ ili "Roditeljem sve zbilje“. 

Justin drugoj trojstveneoj Osobi pripisuje izvedbu stvaranja svijeta 
kao i njegovo uređenje odnosno njegovo trajno ravnanje. Po Justinovu sudu 
božanska Riječ prije stvaranja vječno boravi u Očevoj misli. Radi stvaranja 
Otac izgovara svoju Riječ koja se kao Sin rađa. Tako Justin dolazi do zaklj- 
učka da je svemirsko stvaranje neposredno djelo izgovorene Očeve Riječi. 


Justin je u nekoliko navrata tvrdio da je Bog po Riječi svijet stvorio 
iz "bezoblične tvari“. Vjerojatno je tako shvatio Post 1,2. Istraživači su raz- 
ličito vrednovali Justinov govor o nastanku svijeta iz "bezoblične tvari“. 
Neki su držali da Justin zastupa mišljenje kako je "tvar bez oblika“ vječna 
zbilja i da je Bogu poslužila pri stvaranju svijeta. Teško je povjerovati u 
točnost toga tumačenja. Vjerojatnijim se čini da je Justin zapravo učio da je 
Bog najprije stvorio "bezobličnu tvar“ i potom iz nje oblikovao, rasporedio 
i uredio ovaj skladni i lijepi svijet. 

Radi maloga broja mjesta gdje Justin govori o “tvari bez oblika“ nije 
moguće do kraja razjasniti njegovo pravo stajalište. Općenito uzevši, Justin 
se malo zanimao za "bezobličnu tvar“. To čudi jer se u ono doba među filo- 
zofima i religioznim misliocima često raspravljalo o postanku i naravi 
"ivari“. Kozmološko pitanje Justina, očito, nije naročito privlačilo.$ 


Teofil Antiohijski 


U teologiji stvaranja zasebno mjesto pripada Teofilu Antiohijskome. 
Teofil je svoje misli o stvaranju crpao iz prve starozavjetne knjige. Posebice 
je razmišljao nad njezinom stranicom posvećenoj opisu iskonskoga stvaran- 
ja. Teofila su na taj posao navele posebne okolnosti. On se suočio sa staja- 


lištima gdje se u filozofiji i religioznim sustavima učilo da je svijet vječan | 


ili je barem vječna tvar iz koje je nastao svemir. Teofil u svome apologets- 
kom spisu poimence spominje "Platona i njegove sljedbenike“. Veli da ti 


6. Usp. L. SCHEFFCZYK, Crćation, 65-66-70; H. PINARD, Crćation, 2060; J.N.D. 
KELLY, Early, 84-85; G. BARDY, Justin, 2257-2258; G. MAY, Schčpfung, 121- 
139; E. KONIG, Augustinus, 110; L.W. BARNARD, Justin, 111-113; E.R. GOODE- 
NOUGE, Justin, 206-211. 


12 


ljudi priznaju “nestvorenoga Boga“ te ga nazivlju "ocem“ odnosno 

a deomoraa svemira“. Teofil drži da Platon sa svojom školom u tome nije 
osljedan jer uz “nestvorenoga Boga“ pretpostavlja "tvar“ koja kao ni 

nema “"početka“. ' dira 


Teofil svojom željenom jasnoćom uči da je Bog "stvoritelj“ i 
"utemeljitelj“. Bog se mora takvim nazivati jer je "sve sazdao i stvorio“ 
Prije Božjega stvaralačkog čina "nije bilo ničega“. Teofil niječe svaku is- 
konsku i vječnu tvar kao osnovu Božjega stvaranja. U tome je posve 
načisto. Tu nimalo ne oklijeva. Izrijekom i bez krzmanja uči da je Bog sve 
sazdao "iz ničega“. Prije stvaranja osim Boga ne postoji ništa. Sve je prazni- 
na. 


T eofil drži da je stvaranje iz ništavila obilježba koja je značajna za 
Boga. To je svojstvo i vlastitost Božja. Misao o stvaranju iz ničega Teofil 
često ponavlja. Izriče je jasno. Gotovo je pod njegovim perom izričaj 
“stvaranja iz ničega“ već dobro ustaljeni oblik koji svatko bez tumačenja 
mora razumjeti i prihvatiti. Božje se stvaralačko djelo sastoji u tome što je 
Bog "sve u opstanak doveo“ polazeći od "ništavila“. 


: Ipak prije stvaranja Teofil u Bogu nazire Trojstvo. Teofil je vjerojatno 
prvi bogoslov koji je upotrijebio tajanstvenu riječ "Trojstvo“ i primijenio 
na Božje nedokučivo otajstvo. U svezu sa stvorenjem Teofil je posebice do- 
veo božansku Riječ. Pravo govoreći, Bog je svoju Riječ koju uvijek i odu- 
vijek ima u sebi kazao neposredno prije stvaranja i radi stvaranja. Bogu je 
Riječ od "pomoći“ kada stvara. Riječ "sudjeluje“ pri stvaranju. Bog je "po 
Riječi sve stvorio“. Riječ je izvoditelj Božjih djela“. Upravo kada je Bog 

htio stvoriti“ bića koja je “odlučio stvoriti“, rodio je Riječ koju je "imao 
unutar u vlastitome krilu“. Iz navedenoga nije teško vidjeti da se Teofil u 
određivanju uloge Riječi u stvaranju prvenstveno oslanja na Post 1,1-2,4 i 
na početak Ivanova evanđelja. Ta 


Tacijan 


' Tacijan se kao malo iko među teolozima svoga naraštaja zaustavio na 
Pitanju podrijetla tvari. Imao je jasne i postojane odgovore na to pitanje. 


7. Usp. L. SCHEFFCZYK, Creation, 66-67; B. ALT 
& , , 66-67; B. ANAR - A. STUIBER, Patrologi. 
phil, 533 GL MAY. S2a ek PINARD, Crćation, 2059; G. BARDY, Thćo- 
Di .4 » sehopjung, - s !, , 3 
PG.B Y, Thćophile, Ja $ fo. NIG, Augustinus, 111; J. SENDER 

Tvrdio je da "tvar“ nije bez "početka“. Oznaku "bez početka“ posjeduje jedi- 
no Bog. Po Tacijanu, tvar je u cjelini "uistinu stvorena“. To se odnosi na 
svaku tvar bez razlike. Tacijan čak utanačuje da je tvar stvorio opći 
"stvoritelj svemira“. On je "jedini“ Tvorac tvari i "nitko drugi“. Budući da je 
tvar stvorenje, ne može imati istu "moć“ kao Bog. 


Inače i Tacijan u stvaranju pripisuje zasebno značenje riječi. Veli da 
Riječ izlazi iz Očeve volje s nakanom da se stvori svijet. Riječ služi Ocu pri 


stvaranju i ravnanju svijetom.? 


Augustin 


Slobodno se smije kazati da i u teologiji stvaranja Augustin zauzima 
iznimno mjesto. On je bio sjajno upućen u sveukupnu teologiju stvaranja 
nazočnu u Crkvi. Na tome je području dobro poznavao svoje zapadne i 
istočne predšasnike. Njihove je sudove i misli prigrlio, o njima razmišljao, 
razlučivao ih i odlično ugrađivao u vlastiti nazor. Tako je sastavio osobno 
tumačenje koje se odlikuje dubinom, jasnoćom i ljepotom. O stvaranju je 
razmišljao često, dugo i s duhovnim zanosom. Augustinove su misli i s 
toga područja uvelike utjecale na budućnost. Cjeloviti prikazi teologije stva- 
ranja nikada ne izostavljaju Augustina. Posebice su se srednjovjekovni bo- 
goslovi zanimali za Augustinov nauk o stvaranju. Ali ni danas Augustinova 
riječ o stvaralačkom Božjem djelu nije izgubila na značenju? 


Prisjetimo se da su gnostici općenito pa i kršćanski gnostici odavna 
pred teološku svijest veoma oštro stavili pitanje stvaranja svijeta. Za gnos- 
tike svijet predstavlja pravu poteškoću i zagonetku. Doživljavali su ga pos- 
ve neprijateljski. U svijetu su zamjećivali mnoge nedostatke. Gnostici su 
uvijek držali da se tvarni i tjelesni svijet u svojoj biti protivi Božjoj duhov- 
nosti i uzvišenosti. Stoga je razumljivo što su se sa zebnjom pitali zašto je 
uopće nastao svijet koji okružuje čovjeka. Gnostičke su misli o mrskome 
svijetu bile jako raširene. Znale su se kradom ušuljati i u priprostije 


kršćanske svijesti.!9 


8. Usp. L. SCHEFFCZYK, Crćation, 67; I.N.D. KELLY, Early, 85.98-99; H. PINARD, 
Crćation, 2061; G. BARDY, Tatien, 63; G. MAY, Schčpfung, 151-159; M. ELZE, 


Tatien, 71-72.80-84. 
9. Usp. L. SCHEFFCZYK, Crćation, 104; G. GLOEGE, Schčpfung, 1480; W. KERN, 


Auslegung, 483. 
10. Usp. L. SCHEFFCZYK, Crćation, 14.104. 

PM oj pages 2 neposredno ponukao Augustina razmišljati o stvaranju 
ća podajuja za e en da postoji zlo počelo koje stoji na vrelu tvari. 
i toga je Ji ne to prezrivo, opako i tamno. Štoviše, dok j ' 
Bua. aga elvis mislio je da je i Bog o kome Pam vasi 
ik. Ska : : 
ao vijet bi bio samo dio velikoga božanskog tvar- 
Augustinu nije promaklo ni t j iki 
A i I O da je veliki Aristotel u cjelini prigrli 
ao ia E sia pu u sebi vječna zbilja. Ipak je Piuhrroe: Ki. 
a anatim naukom o svijetu posebice silila A i ; 
' atim 1 ugustin: - 
or u svim Ko aka oblicima i uspostavi kršćansko rme 
vu postanku. Teze su platonističkih stajališ 
. . . ta : 
lom, i sam ih Augustin češće iznosi izravno ili > im Kn Čvii 


., jona su učili da svijet u biti uvijek postoji. Nije nastao kao 
N (m je goa u vremenu. Svijet nije plod odluke ni slobodne volje 
e me č za l zoni ij Svijet izlazi iz Logosa. Nekako je odlijev Logo- 
s : se može kazati da se svij : : 
jedno prethodnome zastupa i sp ja ana 


ia vom sera da je Augustin kada razglaba pitanja vezana uz stvaranje 
DA eena rad . Ta pitanja spominje već u svojim mlade- 
a a pita da li je svijet vječan ili j 
postavci da je stvoren smjesta se nam itanj ka pikija 
i da eće pitanje koji je razl je svij 
nastao i koja mu je svrha. Augusti i de 
. Augustin u mlađim godin iznaj 
da razumski ne zna od iti mda Čikosa ic: mein prao 
govoriti na ta pitanja. Čak ga j i ij 
kada mu se uveća znanje neć jame a a a 27 
ma ije neće u potpunosti znati odgovor na postavljena pi- 
, | aa 
i.» a oanana “o ip io uvršatava u svoju molitvu. To poka- 
; rnik prihvaća da je Bo i ij 
E : g stvorio svijet. Tek 
a A ia sa pronikne svojom pameću i da umnoj zamisli s.a Skoda iz 
e >. ja redovito slijedi taj put. Vjerom prihvaća da razumom shvati 
gO trudi i radostan je ako vjeru može obrazložiti i razjasniti.14 i 


P : : : 
ima gad . e Augustinova izlaganja o stvaranju u tome što se 
1 da je stvaranje djelo i čin božanskoga Trojstva. Svako je 


ll. Usp. S ON, d 
, M4 DI 
12. Usp. E. KONIG, Augustinus, 109. 


3. Usp. E. POR i 
" Prag RTALIE, Augustin, 2329; H. PINARD, Crćation, 2073; G. MAY 
* Usp. E. KONIG, Augustinus, 108. | | 

nastalo djelo u čitavome opsegu svoga bitka proizašlo iz trojstvenoga stva- 
ralačkog zahvata. Cijelo je Trojstvo nerazlučeno kao jedan djelatnik nazočno 
kod stvaranja. To je središnja Augustinova teološka misao. Smjesta joj se 
vidi dubina i ljepota. Čak se može reći da je Augustinov govor stoga istinit 
što stvaranje tumači trojstvenim djelovanjem. Budući da je svako stvorenje 
djelo božanske Trojice, na svakome je trojstveno jedinstvo ostavilo svoj 
trag. Posvuda je na stvorenje utisnulo svoj trojstveni i jedinstveni pečat. 
Svijet je množina i jedinstvo. 

Augustin je rado isticao da je ovaj "jedini svijet načinjen od Oca po 
Sinu u Duhu Svetome“.!5 To pokazuje da se trudio u jedinstvenome trojst- 
venome činu kojim nastaje "jedan svijet“ spoznati posebnu ulogu Oca, Sina 
i Duha Svetoga. Pri tome je osobno posebice naglašavao značenje Riječi 
smatrajući kako je izvorna Očeva uloga dosta jasno nazočna u kršćanskoj 
svijesti. 

Augustin razgovijetno govori da je Riječ nekako neposredno stvorenje 
dovela u opstanak. Otac je sve stvorio po Sinu. Augustin tvrdnju time 
obrazlaže što uči da je Riječ vječni nositelj misli i uzroka po kojima je Otac 
stvorio bića. Zato sve živi u Riječi. Vječna Očeva zamisac pohranjena u 
Riječi kod stvaranja dobiva u stvorenjima vidljivi oblik. Uz to Augustin 
smatra da svijet odrazuje Riječ kao što i stvorenje u Riječi ima svoj vječni 
uzorak. 

U Augustinovu se rječniku susreće neobičan naziv za božansku Riječ. 
Augustin kaže da je Riječ "qmjetnost“. On tako obilježuje Riječ jer ona sa 
svom vještinom i skladom uređuje stvoreni svijet. U svemu vlada mjera i 
ravnoteža jer potječe iz božanske umjetničke Riječi. 

Bog Otac stvorenje je sazdao "u Duhu Svetome“. Po Augustinu, Duh 
je u Bogu ljubav i dobrota. Zato je stvorenje dar Očeve osobne dobrote i lju- 
bavi. To je Duh Sveti. Otuda dobrota i savršenost u stvorenome.!$ Ovaj 
svijet izražava do krajnjih mogućnosti nakanu svoga Stvoritelja. Znamen je 
Božje slave koliko je Bog to predvidio i odredio. Unatoč tome, posve je 
bjelodano da je Bog mogao, da je htio, stvoriti još savršeniji svemir. Pri 
ruci je imao svoju slobodu i svemogućnost.!7 


15. Jo, 20,5,9; PL, 35,1561. 

16. Usp. E. PORTALI, Augustine, 2329; L. SCHEEFCZYK, Crćation, 106-107; M. CO- 
MEAU, Augustin, 294-298; W. KERN, Auslegung, 483.494.477. 

17. Usp. J.M. COLLERAN, Augustine, 213 bilj. 96. 

be Augustin drži da Bog nije ničim izvanjskim naveden ili prisiljen stvo- 
riti svijet. Svemir je plod Božje slobodne volje. Bog je pri stvaranju posve 
slobodan. Svijet je djelo jedino Božje odluke.!š Augustin isto želi kazati bil- 
ježeći da je stvorenje i stvaranje čista milost“. Nitko nikada nije ničim zas- 
lužio da se stvaranje dogodi. Svijet dolazi iz "nezaslužene Božje dobrote“.!? 


Već smo rekli da je Augustin odbio učenje po kojemu je uz Boga i 
stvorenje vječno. Augustin čak smatra da se nikako ne može misaono doves- 
ti u sklad i izmiriti ikakva mogućnost stvaranja od vječnosti. Tko vjeruje da 
je Bog vječno stvarao, griješi. Mogućnost vječnoga stvaranja protivi se ra- 
zumu i kršćanskoj vjeri. 


Augustin se ozbiljno trudio dokazati da je stvaranje vremensko. Stvo- - 
renje je nužno vezano uz vrijeme. I samo je vrijeme stvorenje. Stoga ni ono 
nije vječno, Vremena nema prije stvaranja. Ono počinje sa stvaranjem jer 
vrijeme uvjetuje gibanje i promjena. Augustin strogo odvaja Stvoriteljevu 
vječnost i vremensko obilježje stvorenoga svijeta. Vrijeme je uvjet za stva- 
ranje, ali je i samo uvjetovano stvaranjem. Njime počinje. 


X: Augustin izrijekom kaže da je "daleko od svake sumnje“ kako "svijet 
nije stvoren u vremenu“. To, potvrdno izraženo, znači da je svijet sazdan za- 
jedno "s vremenom“.2% Valja uočiti da se Augustin tu ne poigrava prijed- 
lozima Tu“ i sa“. On misli da se stvaranje ne zbiva "u vremenu“. Želi kaza- 
ti da vrijeme nije postojalo dok je nastajao svijet. Stvaranje se ne zbiva i ne 
uvrštava "u vrijeme“ koje već postoji. Naprotiv, stvaranje nastaje "s vreme- 
nom“ i vrijgme sa stvaranjem. Vrijeme počinje početkom stvaranja. Augus- 
tin zna da Biblija počinje tvrdnjom da je Bog stvorio "u početku“ (Post 1,1). 
On izričaj shvaća dvostruko. Pretpostavlja da se može misliti kako naznaka 
“u početku“ izražava "početak“ vremena i svijeta. Kod toga polazi od latins- 
koga prijevoda koji glasi: "In principio creavit Deus...“ Augustinu riječ 
principium u Post 1,1 znači "uzrok“ i "temelj“. Prema tome, Augustin 
smatra da je Bog sve stvorio "u uzroku“. Taj je "uzrok“ sama Božja Riječ. 
Ona je "temelj“ stvorenoga. Očito je da Augustin prijedlog in iz Post 1,1 
shvaća uzročno. Stoga za nj Post 1,1 izriče tvrdnju da Otac stvara "po“ 
Riječi. Otac posredstvom svoje vlastite Riječi stvara svijet i s njime vri- 
jeme koje je jedno od stvorenja. 


18. Usp. E. PORTALIK Augustine, 2329; L. SCHEFFCZYK ćati 
, , tak , Crćation, 107; W. KERN 
Auslegung, 483.494.519; J.H. TAYLOR, Augusti ilj asi. : 
19. i Lan BL. 33. 761.168. , Augustine, 250 bilj. 32. 
20. Civ 11,6; PL, 41,322. 

Drugdje Augustin bilježi da "ne dvoji“ kako "uopće ništa“ što se broji 
u "stvaranje“ nije "sa Stvoriteljem suvječno“.2! To je činjenica. Čak je 
nužda da tako bude. Zato ne može biti vječnost. Augustin kaže da je vrijeme 
podložno "promjeni“. Tu je razlog što ni ono kao ni ostalo stvorenje "ne 
može biti suvječno s nepromjenjivom vječnošću“.22 


Polazeći od istaknutih tvrdnja, Augustin je nužno morao naići na oz- 
biljnu poteškoću. Sam Bogu pripisuje kao nutarnju i bitnu oznaku neprom- 
jenjivost i vječnost. Stvorenje i stvaranje veže uz vrijeme. Vidi se da je ne- 
jasno kako nepromjenjivi Bog može djelovati u vremenu. Javlja se pitanje 
da li time nastaje promjena u Bogu što je pristupio djelu stvaranja. 


Tu je Augustin odgovorio svojom glasovitom zamišlju o božanskim 
idejama. U svojim djelima nazivao ih je dosta složeno i različito. Ovo su 
poglavitiji nazivi: ideje, uzroci, razlozi, vječni razlozi, višnji uzroci, 
božanski i nepromjenjivi razlozi, itd. Navedena pregršt naziva već po sebi 
pokazuje kako je Augustinu bilo teško izraziti svoju misao koja u biti nije 
nesaglediva ni zamršena. I tu Augustin polazi od druge trojstvene Osobe 
koju s Pismom naziva Riječju i Mudrošću. Kod toga uči da su u Mudrosti 
ili Riječi od sve vječnosti nazočne ideje i uzroci svega što Bog stvara, Svijet 
je sa svojim bićima vremenito ostvarenje vječnih "uzroka“, “razloga“ i 
"ideja“ nastanjenih u Mudrosti. Stoga u Bogu stvaranja nema promjene. 
Stvaranje je vremensko ostvarenje onoga što je u Bogu vječno, trajno i ne- 
pomjenjivo.23 

Augustin je u stvorenim bićima vidio razliku i stanovitu stupnjevi- 
tost. Raspon je među bićima dug i razlika velika. Sve je među stvorenjima 
omeđeno stupnjevitom podijeljenošću između Boga koji je punoća bitka i 
ništavila koje je posvemašnja praznina. Svako stvoreno biće ima dijela na 
božanskome bitku i ništavilu. Savršenost se mjeri po blizini prema Bogu i 
po udaljenosti od ništavila. Augustin smatra da sve što postoji stoga postoji 
jer Bog "jest“. Božjim darom stvorenje umiče ništavilu. Augustin stvorenje 
naziva zbiljom koja je od “ništa“ postala "nešto“. Isto tako smatra da je 


21. Civ 12,16; PL, 41,365. 

22. Civ 12,2; PL, 41,364. 

23. Usp. Ch. BOYER, Thćorie, 802; E. PORTALIE, Augustine, 2329-2330; L. SCHEFFC- 
ZYK, Crćation, 105-106; W. KERN, Auslegung, 519.522.524; G. GLOEGE, 
Schč&pfung, 1480; J. TIXERONT, Histoire, 369; A. SCHINDLER, Augustin, 670; E. 
FASCHER, Anfang, 21; S. GILSON, Augustin, 334-335; A.A. MOON, De natura, 
121 bilj. 12; 159 bilj.3; J.H. TAYLOR, Augustine, 252 bilj.67; 249 bilj. 10; 233 bilj. 
10; 232 bilj. 7. 

stvorenje u sebi “ono što nije“. Stvaranjem postaje stanoviti "jest“. Na taj 
način svako stvorenje ima istovremeno dijela na božanskome "jest“ i na 
ništavnome "nije“. To je ništavilo iz kojega stvaranjem potječe svaki 
stvor. 


Augustin je pred sobom u kršćanskoj filozofiji i teologiji zatekao 
nauk o stvaranju iz ničega. Prigrlio ga je, uporno branio i svestrano dokazi- 
vao. Prenio ga je i na svoje nasljednike. Otada je to učenje sastavni i neo- 
tuđivi dio kršćanske vjerske i misaone baštine. Ipak je Augustin nauk o 
stvaranju iz ništavila u ranijim svojim spisima stavljao na sami rub i okra- 
jak. Kasnije to postaje ustaljeni dio njegovoga širokog nazora na zbilju. 


Po Augustinu, Bog se kod stvaranja ne služi ničim. To znači da ne- 
posredno bićima poklanja sadržaj i bitak. Tako Stvoritelj očituje svoju sve- 
moć i slobodu. Uz to nauk o stvaranju iz ništavila pokazuje Božju jedinca- 
tost. Jedino Bog može na taj način djelovati. 


Samo on stvara. Stvaranje iz ništavila razjašnjuje i stvorenje. Ukazuje 
na njegov sjaj i bijedu. Svako stvorenje dolazi iz ništavila. To mu je izvor- 
na postojbina. Svaki stvor po sebi i u sebi uvijek ostaje ništavilo. To se 
vidi iz njegove raspadljivosti, rastavljivosti i uništivosti. Svako stvorenje 
nutarnjom silom teži uništenju. U stvorenom biću caruje nebitak i praznina. 
Bog je bitak. On stvaranjem ništavilu daje bitak i tako nastaje stvoreno 
biće. Stoga je stvorenje otvoreno i žudi za nestvorenim bitkom. U tome 
smislu stvorenje je spoj izvornoga ništavila i bitka darovana stvaranjem, 
Augustin je otprilike u tome značenju shvatio filozofsko-teološki izričaj 
“stvaranje iz ništavila““:25 


Augustin je smiono pitao zašto je Bog stvorio ovaj naš svijet. Kod 
toga je bio svjestan da pitanje može zvučiti neumjesno jer nitko nema prava 
Bogu stavljati pitanja. Bog je svijet stvorio jer je tako htio. Božja je volja 
razlog što postoji stvorenje. Ipak je Augustin pitao zašto je Bog htio da sve- 
mir postoji. Pri tome polazi od činjenice da svijet nije Bogu potrebit. Bog 
svijetom ne biva bogatiji. Na Boga nije ništa moglo utjecati da stvori svi- 
jet. Stvorio ga je iz čiste ljubavi. Svemir je plod Božje dobrote i milosti. 
Bog je dobar. Stoga je htio da postoji dobri svijet koji će pokazivati njego- 


24. Usp. L. SCHEFFCZYK, Creation, 106; A.A. MOON, De natura, 121 bilj. 12; 

25. Usp. E. PORTALIK, Augustine, 2329; W. KERN, Auslegung, 512; E. KONIG, Denk- 
en, 107-115; G. MAY, Sch&pfung, VIII; S. GILSON, Augustine, 332-333; A.A. 
MOON, De natura, 116-119; J.H. TAYLOR, Augustine, 224 bilj. 7 

vu dobrotu i imati dijela na njegovoj dobroti. Dobro nije dopustilo da dobra 
ostanu u ništavilu. Dobro se od sebe širi i dragovoljno daje. Tako je dobri 
Bog stvorio dobri svijet kao objavu svoje dobrote. Zato postoje stvorena 
bića.26 

Po Augustinovu shvaćanju, stvaranje je učinak jednoga jedinoga 
Božjeg stvaralačkog čina. Stvaranje se zbilo umah, u tili čas, u hipu, odjed- 
nom. Sve je sazdano istovremeno. Augustin izrijekom odbija neko novo, 
ponovljeno i drugo stvaranje. Kaže da je Bog "otpočinuo od svojih djela 
nakon onoga stvaranja“. Poslije toga počinka “više ništa ne stvara“.?7 


Božji stvaralački čin je jedan i nedjeljiv. Obuhvaća "nebo i zemlju“ 
(Post 1,1). Augustin smatra da se "nebo“ iz Post 1,1 odnosi na duhovna 
bića koja su istodobno sazdana. Stvorena "zemlja“ iz istoga biblijskog mjes- 
ta obuhvaća bezobličnu tvar i vidljivi neživi svijet. Dok su mnogi Augusti- 
novi suvremenici poimali da je Bog u istodobnome stvaranju sazdao uz na- 
pomenuto i sve vrste živih bića, Augustin je ovdje drukčije progovorio i 
tumačio. Tvrdio je da je Bog kod stvaranja u nastali svijet utisnuo uzroke ili 
razložna sjemenja iz kojih će se stoljećima pojavljivati raznolike vrste sa 
svojim jedinkama.2? 

Po Augustinovu poimanju stvaranja najprije se u vidljivome svijetu 
"pojavljuje maglovita zbilja“.2% To je iskonska tvar, tkivo i pređa svekoli- 
koga osjetilnog svijeta. Augustin katkada bilježi da je tu riječ o "tvari“ koja 
nema “oblik“ i koju je Bog stvorio "od nikakve zbilje“ što obitavaše "pokraj 
ništavila“. Od te je tvari Gospodin "načinio svijet“.% Ali je jasno da ni is- 
konsko počelo nije bilo bez ikakva oblika. Inače ne bi ni postojalo. Stoga 
Augustin dodaje da stvorena tvar "svome obliku prethodi“ jedino 
"začetnošću“, a ne "vremenom“.3! 


Već smo istaknuli da je za Augustinovo shvaćanje Božji čin stvaranja 
samo jedan. Sve je u istome činu stvoreno. I to Augustin uči otvoreno i ne- 
posredno. Kaže da je Bog "od početka stvorio sve zbilje“. Ali to ne znači da 


26. Usp. S. GILSON, Augustine, 333-334; W. KERN, Auslegung, 494; A. SCHINDLER, 
Augustin, 669-670, I. TIKERONT, Histoire, 369; 

27. Gen lit 5,10; PL, 34,325 

28. Usp. E. PORTALIE, Augustine, 2349-2350; A. SCHINDLER, Augustine, 670; J. 
TIXERONT, Histoire, 368; Ch. BOYER, Thćorie, 198-799; S. GILSON, Augustine, 
345-346; A.A. MOON, De natura, 157 bilj. 1; J.H. TAYLOR, Augustine, 261 bilj.8. 

29. Gen lit 1,27; PL,34,256. 

30. PL, 32,829. 

31. Genlit 5,16; PL, 34,326. 

su “od početka“ u svijetu nazočni svi razredi bića koji su oduvijek prisutni 
po idejama u Riječi i stvoreni božanskim "neka bude“. Augustin drži da se 
zato što je "u početku zemlja bila pusta“ najveći dio bića još nije mogao 
"razviti i pojaviti“. Da se to dogodi, moraju se obistiniti "prikladne okol- 
nosti“. Ali stvaralački je čin već u svijet stavio "sjemenje“ koje će se kada 
nastanu povoljne prilike "razviti“ i tako će se u svijetu "pojaviti“?2 sve vrste 
bića koja je Bog zajednički stvorio kada je jednim zahvatom i umah stvorio 
"nebo i zemlju“ (Post 1,1). Tu je pred nama glasovita Augustinova pretpos- 
tavka o svijetu koji nastaje dok traje vrijeme. Potrebita je čitava svjetska 
povijest da se u njoj ostvari što je Bog “u početku“ (Post 1,1,) odjednom 
sazdao.? 


Sažeto govoreći dalo bi se cjelokupno Augustinovo poimanje stvaran- 
ja i stvorenja svesti na nekoliko točaka ili stupnjeva.?“ Tu su najprije vječne 
ideje, zamisli ili uzorci svih bića. To je oduvijek i nepromjenljivo u 
božanskoj Mudrosti ili vječnoj Riječi. Potom dolazi stvaralački čin kojim 
počinje vrijeme. Tada je, doduše, sve stvoreno što kao stvorenje ima ikada 
živjeti u svemiru. Ali to je različito stvoreno. Dok su neka bića stvorena u 
konačnome obliku već kod stvaranja, druga su sazdana kao mogućnost koja 
će postati zbilja kada se u tu svrhu obistine nužni preduvjeti. 


Augustin je različitim riječima?“ izražavao svoju spomenutu misao i 
različito govorio o tim bićima koja su već u činu stvaranja nastala, ali će u 
punini živjeti kad im to omoguće nužne buduće okolnosti. Pod Augustino- 
vim se perom pojavljuju ovakvi izrazi: causales rationes, quasi semina fu- 
turorum, rationes primordiales, primordia causarum, rationes seminales, qua- 
si rationes seminales, rationes. Izrazi su gotovo neprevedivi. Naročito bi 
mogli zavesti u bludnju izričaji "semina futurorum“ i "rationes seminales“. 
Netko bi mogao pomisliti da je Stvoritelj poput sijača u iskonsku tvar zasi- 
jao "sjemenje“ svega što je "buduće“. To je shvaćanje samo onda točno ako 
se riječ "sjeme“ uzme u smislu mogućnosti, uvjeta, uzroka, razloga ili 
snage položene u svijet da bude zametna klica svih budućih bića. 


Dugo se među Augustinovim tumačima raspravljalo da li je već on 
zastupao ili barem naslutio buduću evolucionističku teoriju. Jedni su mislili 


32 Trin, 3,9,16; PL,42,878. 

33. Usp. E. PORTALIK, Augustine, 2350-2354; L. SCHEFFCZYK, Crćation, 105; 
34. Usp. J.H. TAYLOR, Augustine, 246 bilj. 36; 262 bilj.18. 

35. Usp. J.H. TAYLOR, Augustine, 252 bilj.67. 

da je Augustin bio svjesni i odlučni zastupnik i možda utemeljitelj nauka o 
biološkoj transformaciji i evoluciji. Drugi su to posve jasno odbijali i otk- 
lanjali. Već ta razlika među istraživaocima pokazuje da nije lako shvatiti 
Augustinovu misao. Zacijelo Augustin koji je svojom teorijom stekao 
poseban ugled u suvremenoj znanosti nije bio strogi evolucionist jer nije ni 
pomišljao na prijelaze između vrsta. Ipak je u tome smislu evolucionist što 
je tražio razvoj prilika i uvjeta u svijetu da se konačno mogu pojaviti bića 
koja je Bog stvaranjem kao sjemenje i klice stavio u svijet. Augustin se u 
tu svrhu služio izrazima: seminaliter, potentialiter, causaliter i invisibiliter. 
To znači: sjemenski, kao mogućnost, uzročno i nevidljivo. 


Sam je Augustin zabilježio da je stvoreni svijet od početka "bremenit 
uzrocima“. Bog je u svijet stavio sjeme za sve što će kasnije nastati. Sve je 
buduće po tom sjemenju od samoga iskona razlučeno i razdvojeno, već 
nazočno. Anorgansko se osposobilo da snagom sjemenja rađa poput organs- 
koga. Tako će se tijekom vremena pojavljivati organizmi. Jasno je da ta sje- 
menja u iskonskome stvorenju zamjećujemo jedino razumom i raz- 
mišljanjem, a ne sitnozorom. U tvar prvoga stvaranja Bog je uvrstio sjeme 
koje će jednom biti uzrokom da postane zbiljom cijeli obujam trojstvenoga 
stvaralačkog djela. Povijest je svijeta ostvarenje Stovriteljeva stvaralačkoga 
zahvata.?$ 


36. Usp. E. PORTALIE, Augustine, 2350-2354; L. SCHEFFCZYK, Crćation, 105 bilj.2; 
W. KERN, Auslegung, 539; H. KONIG, Denken, 14-15; B. ALTANER - A..STUI- 
BER, Patrologie, 438, S. GILSON, Augustine, 350-355; J.H. TAYLOR, Augustine, 
255 bilj. 12; 260 bilj. 78; 264 bilj. 37; 264 bilj. 37; 267 bilj. 62; Ch. BOYER, Thćorie, 
795-818; A. SCHINDLER, Augustine, 670-671. 

Drugo poglavlje 


ISTOČNI GRIJEH 
Učitelj 


Augustina crkvena predaja i bogoslovlje mnogostruko časte časnim i 
uzviševim učiteljskim nazivom. Nema sumnje da je Augustin zavrijedio sve 
svoje doktorske naslove. Za njih se dugo i mukotrpno trudio. Opravdao ih je 
svojim dubokim i opsežnim radovima. Ipak nam se čini da je Augustin u 
prvome redu i na prvome mjestu nadasve zavrijedio da se zove učiteljem ili 
doktorom iskonskoga grijeha.! 

Usprkos rečenome smjesta moramo kazati da ni vjera ni teologija is- 
konskoga grijeha nipošto ne počinju s Augustinom. Uostalom, to otvoreno 
priznaje i sam Augustin. Veli da nije "izmislio istočni grijeh“. To 
"katolička vjera vjeruje od starine“.? Istina je da nema ničega 
"tajanstvenijeg“ od shvaćanja iskonskoga pada, ali je isto tako neprijeporno 
da od toga otajstva nije ništa "propovijedanju poznatije“? 


Mjesto u predaji 


Augustin je sam imao priliku naznačiti od koga je sve učio istražujući 
istočni grijeh. Julijan Eklana predbacio mu je da u toj točki ne uči što su 
prethodno učili crkveni učitelji. Julijan je kod toga posebice spočitnuo Au- 
gustinu da ne pozna istočnu otačku predaju koja se odnosi na praroditeljski 
prijestup. 


Augustin je Julijanu uzvratio“ pisanim radovima i pokazao da je veo- 
ma dobro upućen u predački nauk o iskonskome grijehu i da je ranija Crkva 
zaista vjerovala kako je iskonski pad prava i neotklonjiva zbilja. Evo imena 
na koja se pozivaše Augustin: Ciprijan, Hilarije, Ambrozije, Abroziastar, 
Irenej, Reticije, Olimpije, Jeronim, Grgur Nazianski, Bazilije Veliki, Grgur 
iz Nise i Ivan Zlatousti. Taj popis“ bjelodano pokazuje da je Augustin po- 


1. Usp. A. GAUDEL, Pćchć, 371; J. RIVIERE, Enchiridion, 341-345. 

2. Nupt, 2,12,25; PL, 44, 450-451. 

3. Mor, 1,20,40; PL 32,1328. 

4.Jul, 1,6; PL, 44, 644-660. 

aj “> J. TIXERONT, Histoire, 469-470; A. TRAPE, Agostino, 411-412; J. BARBEL, 
nchiridion, 204; J.N.D. KELLY, Early, 363; A. GAUDEL, Pćchć, 390. 

segnuo za velikim ljudima, iz raznih vjerskih središta i različitih stoljeća. 
Uistinu je s ponosom mogao reći pelagijevcu Julijanu da se "odasvuda može 
uvjeriti“ u opstojnost istočnoga grijeha. Ta su "svjedočanstva takvih svetaca 
jasnija od svjetla“.$ 

Vidimo, dakle, da Augustin nije začetnik nauka o istočnome grijehu u 
Crkvi. Ipak je o tome grijehu malo tko od njegovih prethodnika onako du- 
boko i svestrano razmišljao kao on. Razlozi su za to razumljivi." Augustina 
su već njegova maniheistička razmišljanja navela na pitanje o začetku zla u 
čovjeku i svijetu. I njegova grešna mladost silila ga je zaviriti u bezdan 
ljudske krhkosti i lomnosti. Kako je Augustin nadasve ljubio istinu, sve je 
upotrijebio da do ljudske mogućnosti razjasni i rastumači otajstvo čovječje 
zloće i grešnosti. 


Zatečeni nauk o istočnome grijehu Augustin je vjerno prihvatio, 
proučio i dobrim dijelom produbio. Kada su pelagijevci odbili vjeru u 
istočni grijeh, Augustin je u svome pokoljenju najviše i najupornije branio 
taj dio kršćanskoga poklada. U to je unio čitava sebe. Nauk je o iskonskome 
padu motrio sa svih strana i obilno proniknuo. Na nj je udario vlastiti pečat. 
Stvorio je čitav sustav u kome se trudio obraditi sva pitanja vezana uz taj 
grijeh i dati im jasne i valjane odgovore. I time je Augustin uvelike oboga- 
tio teologiju. Duga će stoljeća živjeti od njegovih izlaganja istočnoga grije- 
ha. Za njima će posezati u oblikovanju, tumačenju i opravdanju neistražive 
tajne praroditeljskog prekršaja.$ 

Unatoč istaknutome nimalo nam ne pada na pamet tvrditi da je Crkva 
službeno prihvatila sav Augustinov nauk o iskonskome grijehu. Na raznim 
saborima Crkva se pozivala na Augustina. Uvrstila ga je i u svoje službeno 
bogoslužno izražavanje. Ipak nije sve bez razlike potvrdila što je Augustin 
kazao i napisao dok je razmatrao o istočnome grijehu.? 


Rekosmo da se Augustinu predbacilo kako je tobože mijenjao svoj 
sud u pogledu istočnoga grijeha. Učinio je to Julijan iz Eklane oko g. 426. 
Augustin je primjedbu odbio dokazom. Rekao je da je "od početka svoga 
obraćenja“ kao i “uvijek“ ono "držao“ što o iskonskome padu i sada drži“. 


6. Jul, 1,7,30; PL, 44,661. 

7. Usp. J. BARBEL, Enchiridion, 204-209. 

8. Usp. E. PORTALIE, Augustin, 2394-2395; A. GAUDEL, Pćchć, 371,382; J.N.D. KEL- 
LY, Early, 361; J. RIVIERE, Enchiridion, 341; A. TRAPE, Agostino, 411-412; J. 
BARBEL, Enchiridion, 204. : 

9. Usp. A. GAUDEL, Pćchć, 401-402. 


Kao dokaz za to "postoje knjige“. Napisao ih je dok je još bio "svjetovnjak 
na samome početku svoga obraćenja“. Priznaje da "tada“ još nije bio kao 
"kasnije“ upućen "u Sveta pisma“. Usprkos tomu, o istočnome grijehu nije 
tada ništa drugo "mislio“ nego što "cijela Crkva od davnine uči i naučava“.!9 


Augustinova je prosudba iskrena i točna. To pokazuju njegova djela 
napisana do 412. kada je izbio spor oko istočnoga grijeha. Ipak ni Augustin 
nije zanijekao da je u nauku o istočnome grijehu sazrijevao. Sam priznaje da 
na početku nije bio “učen s obzirom na Sveto pismo“. Sigurno tada nije 
poznavao ni otačku misao. Sve je to istražio poslije obraćenja. To mu je 
jamačno omogućilo produbiti, proniknuti i bolje oblikovati nauk koji je 
kod obraćenja zatekao u "cijeloj Crkvi“. Iako Augustin nije mijenjao vjeru i 
osnovne uvide, bjelodano je sazrijevao i rastao u spoznaji što se odnosi na 
tajnu praroditeljskoga prijestupa.!! 


Par spisa 


Po sebi nije teško pogoditi na koje se odlomke Julijan pozivao uvjera- 
vajući Augustina u njegovo navodno mijenjanje stajališta. Isto tako s 
lakoćom pogađamo koje "knjige“ Augustin ističe kao neoboriv dokaz protiv 
Julijana. To je u prvome redu spis De moribus Ecclesiae. Sastavljen je 
g.388. Već je tu Augustin napisao da "svi umiremo u Adamu“.!? U istome 
je djelu govorio o "davnome grijehu“ koji je "poznat“ i "tajanstven“.13 
Općenito govoreći, Augustin u De moribus razlaže kako je sadašnje 
čovjekovo stanje kazna. Posljedica je Adamova prijestupa koji je imao zlo- 
kane posljedice za čitavi ljudski rod. Sve je to obavijeno otajstvom i taj- 
nom.!* 


Iz istoga vremena potječe Augustinovo djelo De genesi contra mani- 
chaeos. U njemu se Augustin obazire!5 na praroditeljski prekršaj kao na čin 
slobodne volje koju je obuzeo bijes oholosti i taštine. Praroditelj se htio na 
silu domoći jednakosti s Bogom. Stoga je prekršio lako održivu zapovijed. 
Adam je prijestupom izgubio što je posjedovao, a nije postignuo za čim je 


10. Jul, 6,12,39; PL,44,843. 

11. Usp. A. GAUDEL, Pćchć, 372.378.380-381; J. TIXERONT, Histoire, 466-467; A. 
AUGUSTINUS, Sekriften, 1,25-26; L. SCHEFFCZYK, Urstand, 199-203. 

12. Mor, 1,19,35; PL,32,1326. 

13. Mor, 1,22,40; PL, 32,1328. 

14. Usp. A. GAUDEL, Pćchć, 373; J. RIVIERE, Enchiridion, 341-345; J. BARBEL, En- 
Chiridion, 204-209. 

žudio. Na istome mjestu Augustin naročito ističe teške posljedice iskonsko- 
ga grijeha za ljudsko tijelo. Počevši s Adamovim grijehom, tijelo muči bol- 
est i patnja. Podvrgnuto je mučnome i napornome radu. Bog je gole zaogr- 
nuo tunikama. Augustin tunike shvaća slikovito. One su znak duboke 
preobrazbe koja se s padom zbila u ljudskome tijelu. Tijelo je tada postalo 
smrtnim.!$ 


Ovdje je također nužno spomenuti De libero arbitrio. Tu je knjigu 
Augustin dugo sastavljao. Radom je počeo g. 388. u Rimu. Djelo je dogot- 
ovio u Hiponu g. 395. O istočnome je grijehu u De libero arbitrio progov- 
orio prije svega razumskim razmišljanjem i na temelju života koji ljudi re- 
dovito provode. Čak treba reći da se u De libero arbitrio nalazi dobar dio 
konačnoga Augustinova suda o istočnome grijehu. Ali tu isto tako čitamo i 
ono što će se navoditi kao hipoteza, domišljanje i čista mogućnost. Svakako 
Augustin već sada uči da se "rađamo smrtni, neznalice i podložni tijelu“. 
Razlog je tome “kazna“ izrečena "osuđenome“!7 praroditelju. Mi smo 
"grešno potomstvo prvoga čovjeka“. Stoga nas "đavao za se svojata najprav- 
ijim pravom“. To se odnosi na "sve“ Adamovo potomstvo. Svi su ljudi ok- 
ovani "zakonima smrti“.!8 


Po Augustinu, "bijaše pravedno da naši pali praroditelji prenesu svo- 
jim potomcima ljudsku narav u stanju na koje su je oni sveli“. Također je 
"dolikovalo“ da ono što je kod praroditelja "bilo zaslužena kazna“ kod djece 
postane sastavnica "naravi“,!? I druge će se pojedinosti iz De libero arbitrio 
skladno ugraditi?“ u cjeloviti Augustinov nauk o istočnome grijehu. 


Augustin je g. 397. sastavio De diversis quaestionibus i Ad Simpli- 
cianum. To su kratki spisi, ali su puni nauka o istočnome grijehu. Čak se 
smije kazati?! da je Augustin u tim djelima kratko sažeo i obrazložio sav 
svoj nauk o istočnome grijehu. Značajka je toga učenja strogost i pesimi- 
zam. U spomenutim spisima Augustin je palo čovječanstvo nazvao massa 
damnata. Rječnici bilježe da massa znači tijesto“ ili "gomila“. 


15. Gen man, 2,15,22; PL,34,207-208. 

16. Usp. A. GAUDEL, Pćchć, 373. 

17. Lib, 3,19,54; PL,32,1297. 

18. Lib, 3,10,31, PL, 32, 1286. 

19. Lib, 3.20,55; PL32.1 297. 

20. Usp. A. GAUDEL, Pćehć, 373-378; J.N.D. KELLY, Early, 365-366; J. BARBEL, En- 
chiridion, 204-209 : 

21. Usp. A. GAUDEL, PEchć, 378; J. BARBEL, Enchiridion, 204-209. 

Čovječanstvo je "gomila“ koju Augustin zbog praljudskoga pada naziva 
"osuđenom“. Augustin se često? služio riječju massa da obilježi ljudski rod 
nakon iskonskoga grijeha. Uz "gomila“dodavao je riječi: "osuđena“, "blato“, 
"grijeh“, "grijesi“, "opačina“, "srdžba“, "smrt“, "osuda“, "uvreda“, 


"iskvarena“, "osudiva“. Takva je gomila Adamovo potomstvo. Hrpa je sva- 
kojakih zala i opačina. ' 


Ponavljamo da je Augustin već u navedenim knjigama tako beznadno 
i crno obilježio pali ljudski rod. Jednom veli: "Otkada je u raju naša narav 
sagriješila (...) svi smo postali jedna gomila blata, a to je gomila grijeha.“23 
Drugi put piše: "Svi su ljudi (...) jedna određena gomila grijeha. Duguje 
kaznu božanskoj i višnjoj pravednosti“.“ Nakon prvoga pada svi su ljudi 
oblikovali “tijesto zaraženo grijehom“. Stoga su svi "osuđeni na smrt“. Bog 
je stvorio jedino "što je bilo dobro“.25 


Dokazi za opstojnost 


Augustin je opstojnost istočnoga grijeha raznoliko dokazivao. Već 
smo naznačili da se u tu svrhu u datome trenutku i posebnim okolnostima 
pozivao na otačku predaju. Dokazivao je pelagijevcima da su Oci u Crkvi od 
iskona poznavali otajstvo praroditeljskoga pada i njegov sudbonosni utjecaj 
na cijeli ljudski rod bez iznimke. Tako je vjerojatno prvi otačkim dokazom 
ukrijepio crkveno učenje o iskonskome prijestupu. 


Kod utvrđivanja opstojnosti istočnoga grijeha Augustin se obilato po- 


. zivao na crkveno bogoslužje. Valjda je i sam smatrao da je "molitveni zak- 


on“ istodobno “vjerski zakon“. Što se moli i vjeruje se. Molitva je vjera na 
djelu. U.tu je svrhu Augustin svratio pozornost na krštavanje djece. Djeca 
su se rano u Crkvi počela krštavati. Već se u trećem stoljeću ističe da 
krštenje djece potječe od apostolskih vremena. 


Spor je oko dječjega krštavanja nastao u Kartagi. Zapodjeli su ga pe- 
lagijevci niječući da se djeca krste zbog oproštenja grijeha. I pelagijevci su 
krštavali djecu, ali ne zato da im se oproste grijesi. Po pelagijevcima, djeca 


22. Usp. E. PORTALIE, Augustin, 2397; J.N.D. KELLY, Early, 363; A. GAUDEL, Pć- 
chć, 378-379.382. 

23. Div quaest, 83,3; PL, 40,71. 

24. Ad Simplicianum, 1 KA 16; PL,40,121. 

25. Ad Simplicianum, 1,1,11; PL,40,107. 

nemaju nikakav grijeh. Osobno nisu sagriješila, a istočni grijeh ne postoji. 
Ipak treba djecu krstiti da postignu punu sreću i slavu u drugome svijetu. 
Augustin se slaže s pelagijevcima da djecu valja krstiti, ali u prvome 
redu i u temelju zato što se i na djeci nalazi istočni grijeh. Djeca se samo 
zato krste da im se otpusti praroditeljski grijeh. Tako se u Crkvi oduvijek 
shvaćalo krštenje djece. Po Augustinu, najočitiji i neoborivi dokaz za vjeru 


u otajstvo istočnoga grijeha upravo jest krštavanje djece. Samo krštenje kao . 


i drugi obredi što prate krst djeteta jedino se mogu razumjeti uz pretpostavku 
istočnoga grijeha i kod netom rođenoga djeteta.2$ 

Sam Augustin postavlja pitanje: "Što je, dakle, u djeci što ih zadržava 
u đavlovoj vlasti dok se otuda ne izbave otajstvom Kristova krštenja?“ On 
odgovara da to ne može biti ništa drugo "ako ne grijeh“. Ali "djeca nisu u 
svome životu načinila nikakav vlastiti grijeh“. Djeca su "zarobljenici pod 
đavolom vlasti“ radi istočnoga grijeha. To ostaju sve dok se “otuda ne ot- 
kupe preporodom kupelji i Kristovom krvlju“. Tada djeca prelaze u 
"kraljevstvo svoga Otkupitelja“.?7 

Augustin je također pomoću ljudskog života pokazivao da mora posto- 
jati istočni grijeh. Držao je da se drukčije ne mogu rastumačiti svi nedostaci 
koji u tjelosnome i duhovnome životu prate život svih ljudi. Tu su najraz- 
ličitije bolesti, muke i patnje što jednako pogađaju dušu i tijelo. Ali se Au- 
gustin i ovdje naročito sjetio djece koja trpe isključivo radi tuđih grijeha. 
Sama su nevina. Patnje su djeteta posljedica roditeljskoga i praroditeljskoga 
otpada od Boga. Grijeh je jedini odgovor na opću neizbježnu ljudsku bije- 
du.2% 

Augustin se, čuli smo, tužio da neposredno nakon svoga obraćenja još 
nije poznavao Sveto pismo. Ali je taj nedostatak obilato ispravio tijekom 
kasnijega života. I za Pismom je posegnuo utemeljujući istočni grijeh. 
Osim prvih poglavlja iz Postanka Augustin je redovito uzimao u pretres? 
ova biblijska mjesta: Ps 50,7; Job 14,4; Ef 2,3; Rim 5,12-20; Iv 3,511 
Kor 15,22. 


26. Usp. A. AUGUSTINUS, Schriften, I, 586-587; J. TIXERONT, Histoire, 470; P.F. 
BEA TRICE, Tradux, 105-119; I. BARBEL, Enchiridion, 204-209; A. TRAPE, Agos- 
tino, 411-412; L. SCHEFFCZYK, Urstand, 213; A. GAUDEL, Pćchć, 390; J.N.D. 
KELLY, Early, 363. ' 

27. Nupt, 1,20,22; PL,44,427. 

28. Usp. A. GAUDEL, Pćchć, 390-392; J.N.D. KELLY, Early, 364; J. BARBEL, Enchi- 
ridion, 204-209; J. TIXERONT, Histoire, 470-471. 

29. Usp. P.F. BEATRICE, Tradux, 123-141; J. TIKERONT, Histoire, 467; J. BARBEL, 
Enchiridion, 204-209. 

: Nema sumnje da je Augustin u svoju teologiju iskonskoga pada iz Ef 
2,3 lako mogao ugraditi slijedeće izričaje: "požude tijela“, "djeca gnjeva“, 
"po naravi“ i "nekoć“. Svi su ljudi radi istočnoga grijeha prije krštenja "po 
naravi“ podanici tjelesnih pohota i zato pred Bogom “djeca gnjeva“. To je 
svaki čovjek bio "nekoć“. Od navedenih je spona oslobođen krsnim otajst- 
vom. 


Jasno je zašto se Augustin pozivao i na 1 Kor 15,22. Tu je Pavao iz- 
rijekom rekao da "u Adamu svi umiru“. Smjesta se vidi da je ta misao blis- 
ka izreci u Rim 5,12. Stoga se neminovno morala naći i pod Augustinovim 
perom. Augustin je navodio i znamenitu riječ iz Ps 50,7 gdje piše da se 
čovjek rađa "grešan“. Njegova ga je majka "začela u grijehu“. U svezi sa Ps 
50,7 Augustin pita: "Što znači kada David o sebi kaže da je začet u opačini 
“? To, veli, jedino znači da se “opakost vuče od Adama“.3% Već je, dakle, 
Augustin uočio da Davidova riječ u Ps 50,7 nije osobni prigovor vlastitoj 
majci ili određenoj ženi već naznaka općega ljudskog zakona. Svatko se 
začinje u grijehu i zato se rađa grešan. Sami je ljudski početni iskon 
nečistoća i grijeh. Već je tu čovjek ranjen i odbačen. Čovjekom od začetka 
vlada grešna moć. 


Augustin je u nauk o iskonskome grijehu također ugradio Iv 3,5. 
Učinio je to zato što se u Ivanovu tekstu govori o nužnosti preporođenja 
kako bi se postignulo nebesko kraljevstvo. Čovjeka pak "od spasenja i 
vječnoga života može udaljiti samo grijeh“. Upravo krsno preporođenje 
"otklanja grešnu nečistoću“ od koje "nitko nije čist“.3! Tako se čovjeku ot- 
varaju vrata nebeskoga kraljevstva. Krsno je preporođenje nužno radi 
grešnoga rođenja. To vrijedi za svakoga čovjeka pa i najmanje dijete.32 


LA Augustin se u svojim razmišljanjima češće pozivao i na Job 14,4. I 
tim jem ijestom drage volje utvrđivao praroditeljski prijestup. Istočni je gri- 
jeh razlog što Job kaže da "ni jednodnevno dijete nije čisto od grijeha“. Job 
nije mislio da je sitno dijete grešno što bi "počinilo“ grijeh. Ono je grešno 
jer je grijeh na se "navuklo“.3 Gotovo je nepotrebno dodati da je Augustin 
Jobovo mjesto navodio u drevnome latinskom prijevodu. Tu primjedbu iz- 
nosimo jer se zna da Job 14,4 dosta različito glasi u hebrejskome, grčkome i 
latinskome izdanju. Te različitosti imaju veze s učenjem o iskonskome gri- 


30. Ps 50,10; PL,36,591. Usp. P.F. BEATRICE, Tradux, 1 
31. Pec 120,26; PL44,123. PR 
32. Usp. A. GAUDEL, Pćchć, 389-390. 

33. Serm, 170,2; PL,38.928. 

jehu. Ali ovdje nije mjesto da se o tome potanje raspravlja. To smo samo 
usput spomenuli.34 

U raspravi da li iskonski grijeh postoji, ipak je najodlučniju i najpre- 
sudniju ulogu odigrala Pavlova izreka u Rim 5,12. Na to su se mjesto pozi- 
vali pelagijevci da zaniječu otajstvo i Augustin da ga konačno utemelji i uk- 
rijepi.35 To je razlog da su svi temeljito obrađivali Rim 5,12. Pelagijevci su 
se kod napada na iskonski grijeh posebice pozivali na onaj dio Pavlova retka 
gdje, po njima, Apostol tvrdi da je smrt stoga prešla na sve ljude "jer su svi 
sagriješili“. Prema tome, uzrok je smrti to "to su svi sagriješili“. Upravo 


radi toga i isključivo zbog toga "jer“ ljudi osobno griješe, oni umiru. Daka- | 


ko, to - uče pelagijevci - nema nužne uzročne sveze s Adamom. U tome 
smislu nema ni istočnoga grijeha. 


Augustin je odlučno i uvrijeđeno odbacio pelagijevsko tumačenje Pav- 
lova mjesta. Nazvao ga je "novim, krnjim i pogrešnim“.3$ Augustin je u 
svojim izlaganjima slijedio latinski prijevod gdje piše "u kome svi sa- 
griješiše“. Polazeći od takvoga čitanja, pitao se na koga se u Rim 5,12 od- 
nosi ključni izričaj "u kome“. Pomišljao je da se može odnositi na "smrt“, 
"grijeh“ ili "čovjeka“ koji je Adam. Augustin je nakon stanovitoga oklije- 
vanja konačno zaključio da se "u kome“ ipak odnosi na Adama. Prema 
tome, “svi su ljudi sagriješili u Adamu“. Tako je "po jednome čovjeku“ koji 
je Adam u svijet ušao "grijeh“ i s njime "smrt“. I to je gotovo cjeloviti 
nauk o istočnome grijehu. 


Augustin kaže da je "nužno shvatiti“ kako su "u onome prvome 
čovjeku svi ljudi sagriješili“. Upravo zato "jer su u njemu bili svi kada je 
sagriješio, otuda se rođenjem izvlači grijeh“.37 Augustin činjenicu Što su svi 
ljudi sagriješili u Adamu zasniva na "porijeklu sjemena“. Iz Adamova će 
sjemena "svi nastati“. Radi toga su sjemenskoga "izvora svi bili u jednome“. 
Upravo su "ti svi“ koji će jednom doći "bili onaj jedini“ iako ih "u samima 
sebi još uopće nije bilo“. Tako je "sjemenski začetak“? svih ljudi razlo- 
gom da su svi ljudi već bili u Adamu i "u njemu svi sagriješili“ (Rim 5,12). 


34. Usp. P.F. BEATRICE, Tradux, 124-125. 

35. Usp. M. MANDAC, Poučavanje, 90-91; P.F. BEATRICE, Tradux, 129-141; J. TIXE- 
RONT, Histoire, 467-468; P. SCHOONENBERG, Mensch, 910.911; A. AUGUSTI- 
NUS, Sehriften, 515-516; A. GAUDEL, Pćchć, 388-389. 

36. Jul 6,24,75; PL,44,868. 

37. Pet 44,7; PL,44,614. 

38. Jul imp 4,104; PL,45,1400. 

Valja dodati da se Augustin u svojim dokazivanjim i 

na cijeli ulomak u Rim 5,12-21 gdje rea ara aš zeli io 
ulogu u povijesti spasenja. Zna se da je Pavao u Rim 5,12-21 krenuo od 
Kristova značenja za čitavi ljudski rod. Tvrdio je da se bez Krista ne može 
nitko opravdati ni spasiti. Da bi osvijetlio svoju tvrdnju, Pavao se pozvao 
na kobnu Adamovu ulogu u čovječanstvu. Općenito zlo koje dolazi od Ada- 
ma za svekoliku ljudsku obitelj dokida Krist. Adamovo se zlo proteže na 
svakoga čovjeka. Zato je svakome čovjeku nužna Kristova milost. 


Oznake grijeha 


Augustin je praroditeljski grijeh smatrao i ij i j 
; gustin je eljsl pravim grijehom. Isticao je 
da je Adam pana sagriješio“? Adam je "voljom izvršio prekoračenje 
Božje zapovijedi : Prvi je grijeh u sebi bio oholost. Prvi čovjek nije htio 
dj tomo gospodarom već se kanio izjednačiti s Bogom i 
sam odrediti svrhu svoga života. Tako je Adam izgubio što je posj 

nije postignuo za čim je žudio.#! ' Pm nae 


Augustin je postojano učio da je cijeli lj i i j 

ipod e 1 ijeli ljudski rod imao udjela u pra- 

roditeljskome grijehu. U Adamu su svi ljudi "sagriješili“ jer su sudjelovali u 
njegovoj zloj volji“. U trenutku kada Adam griješi "svi su bili“ bez iznim- 

pa oi jedan Adam. Radi toga "svaki pojedinac na se navlači iskonski gri- 

= u # agp + se nekako "zaogrnuli Adamom“ i od "njega vuku krivicu 
ijeha“. eć su u Adamovoj "krivici uključeni“ svi njegovi i 

Zbog toga su "podložni kazni“. ng oi 


. Augustin vjeruje da su svi ljudi nazočni u Adamovoj volji - 
račuje Božji zakon. Svi potječu od Adamova sjemena. Sadama 
na. Ljudi su jedno. U Adamu su kao jedna nedjeljiva jedinka. Da Adam nije 
Dj iosio, njegovi bi potomci od njega baštinili neporočnu i zdravu narav 
. iju je i sam posjedovao prije pada. Ovako baštine Adamovu iskvarenu na- 

av kao što će biti dionici obnovljene naravi u Kristu koji je konačni 


39. Jul 6,27; PL,44,1552-1554. 
I pa 1,15,2; Poe: 
+ Usp. E. PORTALIE, Augustin, 2396; A. GAUDEL, Pćchć, 
LY, Early, 362; J. RIVIBRE, Bnchiridi 5,1, BARBEL, Enchiridion, 204. 
: DAJ M ARA zeorik . idion, 341-345; J. BARBEL, Enchiridion, 204- 
2. Nupt 2,5,15; PL,44,444. 
43. Jul 6,27; PL,44,1552-1554. 
44. Ratract 1,15,2; PL,32,608. 

Adam.45 Svakako, zbog praroditeljskoga grijeha svi se ljudi rađaju 
grešnicima. Narav im je u korijenu iskvarena. Odvojeni su od božanske 
čistoće i milosti. 


Kobne posljedice 


Augustin je općenito tvrdio da se iskonskim grijehom iskvarila ljuds- 
ka narav koju je Bog stvorio dobrom, zdravom i cjelovitom. Osim te široke 


tvrdnje katkada je pobliže određivao posljedice prvoga grijeha. Znao je istica- 
ti da je sam Adam svojim grijehom za se i za potomstvo izgubio iskonsku 
pravednost i čestitost kao i naročitu Božju pomoć i milosrđe. Da je zadržao 
iskonsku pravednost, čovjek ne bi ni sagriješio. Adam nije nutarnjom 
nuždom sagriješio. Imao je slobodnu volju i mogao je ne sagriješiti. Tu je 
mogućnost izgubio za se i za sve svoje potomke.“$ 


Augustin je također učio da je ljudska smrt posljedica Adamova grije- 
ha. Tim se naukom odupro pelagijevskim krugovima u Kartagi gdje je Ce- 
lestije bez okolišanja govorio da je čovjek stvoren smrtnim te da bi ljudi 
umirali i da Adam nije prekoračio Božju zapovijed. Augustin je složenije i 
bogatije od pelagijevaca razmišljao o ljudskoj smrtnosti. I sam je smatrao da 
je u sebi jedino Bog besmrtan ukoliko je jednostavan, duhovan i neraspadl- 
jiv. Ali Bog je čovjeka stvorio takvim da je imao mogućnost da ne umre 
premda posjeduje složeno, prolazno i tvarno tijelo. Bez Adamova grijeha 
Bog bi čovjeka čuvao od raspadljivosti i bez posredstva smrti njegovo tijelo 
obdario sposobnošću da se preobrazi i mogne vječno živjeti. Da pak čovjek 
umre i da u tjeskobi i boli odlazi sa svijeta, posljedica je praroditeljskoga 
pada. 


Među neposredne posljedice Adamova grijeha Augustin ubraja i os- 
novno neznanje što prati ljudski život. Augustin drži da je čovječanstvo pre- 
pušteno samome sebi velika neznalica. Ne stječe bitno znanje koje se odnosi 
na pravi smisao i značenje ljudskoga života. Znanja o povijesnim i prirod- 
nim zbivanjima Augustin nije stavljao u red sa spoznajom vezanom uz pi- 
tanja ljudske sudbine i čovjekova životnog puta. 


45. Usp. P.F. BEATRICE, Tradux, 95-97; J. BARBEL, Enchiridion, 204-209; J. RIVIERE, 
Enchiridion, 341-345; A. AUGUSTINUS, Schriften, 685. 
46. Usp. E. KINDER, Siinde, 490; J. TIXERONT, Histoire, 472. 
47. sE A. AUGUSTINUS, Sekriften, 570; J. TIXERONT, Histoire, 472; A. GAUDEL, 
Echć, 401. € 

Razumnost je pomućena. Čovjek osjeća unutarnje borbe dok se na- 
preže spoznati. Spoznaja se mučno začinje, teško rađa i najteže zaodijeva u 
oblik i riječi.+3 

Augustin je i ljudsku volju doveo u svezu s istočnim grijehom. Za 
razumijevanje njegove misli treba dobro uočiti razliku koju je sam Augustin 
ustanovio između "slobode“ i "slobodnoga odlučivanja“. Slobodno je 
odlučivanje mogućnost odabiranja između dobra i zla, a sloboda konkretno 
prihvaćanje dobra. Augustin veli da je slobodu za dobro čovjek posjedovao 
prije pada. S padom ju je izgubio. Potrebna je milost i Božja pomoć da 
čovjek iznova stekne slobodu kojom će činiti dobro. Padom čovjek nije iz- 
gubio moć odabiranja. Ali po sebi odabire zlo i grijeh. Slobodnim odabiran- 
jem posiže za lošim. Za to je slobodan. Otuda čovjekova odgovornost. Ali 
čovjek ne upotrebljava slobodu da čini dobro. U svakome slučaju iskonski 
je grijeh jako oslabio ljudsku slobodnu volju kada treba činiti dobro. 
Počevši s padom, čovjek od sebe naginje zlu.?? 


U posljedice istočnoga grijeha Augustin kao nešto najbitnije broji po- 
hotu ili požudu.5% Malo je među kršćanskim piscima koji su tako dugo, us- 
taljeno i duboko razmišljali o požudi kao Augustin. Često se navraćao na taj 
predmet koji ga je posebice zanimao. Augustin je izobila i s raznih strana 
pisao o požudi. Svojim je govorom o pohoti uvelike utjecao na autore koji 
su poslije njega pisali o toj sastavnici ljudskoga bića. 


Augustinovo razmišljanje o pohoti nije jednostavno. S dosta se muke 
razumije i razmjerno teško skladno iznosi. Augustina su i pelagijevski vođe 
prisilili da:se uhvati u koštac s pitanjima što se odnose na pohotu. Pelagi- 
jevci su učili da je požuda u čovjeku neodređena zbilja. Svakako nije u svezi 
s nikakvim praroditeljskim grijehom. Požuda je samo pojedinačna zla navi- 
ka. Tim su se tvrdnjama pelagijevci uistinu odcijepili od stoljetne predaje u 


48. Usp. P.F. BEATRICE, Tradux, 69; A. GAUDEL, Pćchć, 398-399.401; J. TIXERONT, 
Histoire, 472; J.N.D. KELLY, Early, 364. 

49. A. GAUDEL, Pćchć, 379-381.401; A. AUGUSTINUS, Schriften, III, 517; E. KIND- 
ER, Siinde, 490; P.F. BEATRICE, Tradux, 67; J. TIXERONT, Histoire, 478-480; A. 
AUGUSTINUS, Sekriften, I, 618-620. 

50. Usp. E. PORTALIE, Augustin, 2395; A. GAUDEL, Pćchć, 379.396-398.401; J.N.D. 
KELLY, Early, 364; A. AUGUSTINUS, Scehrifien, I, 574.578; A. AUGUSTINUS, 
Schriften, Il, 30; P.F. BEATRICE,Tradux, 80-86.91-95; L. -SCHEFFCZYK, Urstand, 
213; J. BARBEL, Enchiridion, 204-209; Ch. BAUMGARTNER, Concupiscence, 
1357-1358; J. TIXERONT, Histoire, 472-474; 7. RIVIJERE, Enchiridion, 341-345; ]. 
P. KENNY, Concupiscence, 124; P. SCHOONENBERG, Mensch, 912; P. WIL- 
PERT, Begierde, 70-71.76. 

Crkvi koja je drukčije gledala na ljudsku pohotu. Po pelagijevcima, požuda 
je u čovjeku nevina i neporočna snaga. 


Augustin pohotu poima široko. To je moć što čovjeka odvraća od du- 
hovnoga i višega i gura prema nižemu, prolaznome i nesavršenome. Augus- 
tin kaže da je pohota svaki put na djelu kada se "tko odvraća od božanskoga i 
onoga što uistinu ostaje te se obraća onome što je promjenjivo i nesigurno“.5! 


Već se otuda može razabrati da je-korijen i vrelo gibanja u pohoti ljudski 


duh, Taj duh ne žudi za nadzemaljskim i duhovnim već teži za zemaljskim. 
To unosi nesklad u ljudsko biće. Prekida se mir koji je vladao u netom 


stvorenome čovjeku između duha i puti. Poremećaj je prouzročio iskonski “ 


pad. On se izražava kroz požudu. 
Požuda se najsnažnije i najočitije pokazuje u putenoj pohoti. Stoga se 


često taj poriv naprosto poistovjećuje s požudom. Augustin je naglašavao 


neposlušnost tijela kao važnu sastavnicu požude. Držaše da je ona znamen 
prve ljudske pobune protiv Boga. Kao što se čovjek svojim duhom na sam- 
om vrutku svoje povijesti usprotivio Bogu, tako se ljudski duh u svakome 
čovjeku spori s tijelom. To je ta temeljna pohota. 


Augustin je požudu smatrao “"grijehom“ i "kaznom za grijeh“.52 
Također je o požudi govorio kao o "zlu grijeha u kojem se rađa svaki 
čovjek“.53 Augustin je htio kazati da je požuda u čovjeku plod i posljedica 
istočnoga grijeha, ali da je i sjeme iz kojega niče grijeh pojedinoga čovjeka. 
Koji put u tome sklopu isticaše da je požuda kći i majka grijeha. Rodila se 
iz grijeha i rađa svaki grijeh. Pohota je uvijek opaka iako nije uvijek zlo. 
Stoga se ne može kazati da je Augustin posve poistovjetio grijeh i požudu. 
Čak se ne smije tvrditi da je u požudi vidio bit iskonskoga grijeha. 


Pohota je pravo zlo ljudske naravi. Augustin kaže da je požuda u 
čovjeku bolest i otvorena rana. Prava je prepreka pred dobrom. Ipak u srži ne 
iskvaruje ljudsko biće. Ljudi su svojom povezanošću s Adamom zaslužili 
požudu. U tome su smislu za nju krivi i odgovorni. Krsni čin s požude ski- 
da krivnju. Iz požude udaljuje otrov, ali ranu ne iscjeljuje. Pohota ostaje u 
čovjeku i poslije krštenja. Augustin izrijekom veli da se "u krštenju oprašta 
tjelesna pohota“ kao što se dokida i njezin uzrok istočni grijeh. Ali to ne 
znači da požuda nakon krštenja više "ne postoji“. Ona je i dalje u čovjeku, 


51. Lib 1,34. 
52. Pec 2,22,36; PL,44,173. 
53. Pec 1,29,57; PL,44,142. 

ali se “ne ubraja u grijeh“. Čovjek se cijeli život bori s pohotom. To je 


bimi sadržaj ćudorednoga naprezanja. Tu se stječe i gubi. 


Recimo napokon da je Augustin istočni grijeh sudbinski vezao uz 
vječnu osudu. Radi istočnoga grijeha cijeli je ljudski rod u načelu osuđen na 
beskonačnu paklenu kaznu. Po Augustinu, to je stroga pravda. Dosta je 
samo iskonski grijeh da se nitko ne spasi. Od toga grijeha izbavlja jedino 
Božja milost i milosrđe.?5 


Prenošenje 


Pelagijevci su nijekali da se Adamov grijeh u bilo kojem smislu pre- 
nosi na potomstvo. Adam je, po njima, samo loš primjer za svoju djecu 
koja ga u neposluhu oponašaju i nasljeduju. Augustina takvo razjašnjenje 
nije zadovoljilo. On je tvrdio da se Adamova grešnost prenosi na sve ljude. 
Svi se ljudi zbog Adamova prijestupa nalaze u stanju odbačenosti i osude. 
Augustin je sve poduzeo kako bi rastumačio načina koji se Adamova 
grešnost prenosi na ljudski rod. U tu je svrhu učio da se grešnost prenosi sa- 
mim činom rađanja. Roditeljskim se djelom djeci namire grešno stanje. 
Grešno tijelo rađa grešnu pit. To je naročito jasno za nekrštene roditelje.** 
Ali u tome pogledu ni kršteni nisu u boljem položaju. I u njima je kod 
začinjanja na djelu požuda. Augustin smatra da je požuda sredstvo iu neku 
ruku vod kojim, tako reći, protječe grešnost. Preko požude koja prati svaki 
roditeljski čin iskonski pad od praroditelja dopire do svakoga člana njegove 
obitelji. Tu je lanac neprekinut i neprekidljiv. Gdje je požuda bračnoga čina, 
tu je u redovitim okolnostima iskonski grijeh. Samo naročita milost izuzi- 
ma od toga zakona. Požuda baca sjenu na roditeljski čin koji u sebi i po sebi 
ostaje dobar i svet. Udovi su rađanja na poseban način u službi požudne sile. 
Njima naročito snažno gospodari pohota. Toj se snazi nitko ne odupire. 


Augustin je veoma rano stao učiti da je požuda neposredni prenositelj 
istočnoga grijeha. To je mišljenje tijekom svoga istraživanja sve dublje ute- 
meljivao i obrazlagao. U grešnome pokretu volje vidio je najjednostavnije, 


54. Nupt 1,25,28; PL,44,430. : 

55. im. J. dogebotim. Histoire, 480; A. GAUDEL, Pćchć, 400. 

56. Usp. J. TIXERONT, Histoire, 475; J. RIVIERE, Enchiridion, 373-375; J. BARBEL, 
Enchiridion, 204-209; A. AUGUSTINUS, Schriften, 1, 573-574; A. AUGUSTINUS, 
Schriften, III, 435; E. PORTALIK, Augustin, 2396-2397; A. GAUDEL, Pćchć, 395- 
396. 

ali i najrazložnije tumačenje za prenošenje istočnoga grijeha. To će 
mišljenje mnogi usvojiti poslije Augustina i pod njegovim utjecajem.57 

Po Augustinu, požuda je rana“ koju je "đavao nanio ljudskome rodu“. 
Ni krst je ne liječi. Radi toga "što god se po tome rodi počinje opstojati pod 
đavlom“.5$ Jasno je da se po prirodnome zakonu “nitko ne rađa osim djelo- 
vanjem putene požude“.5? Ljudi rađaju "iz onoga što se tijesno pokreće u 
njihovim udovima“. Stoga i pravedni djeci prenose "drevnost“ koja se na- 


lazi u njima samima. Augustin kaže da je roditeljska putenost zbilja "iz koje 


se vuče istočni grijeh“.5! 


Ipak Augustin nikako ne želi da se zbog njegova govora o tjelesnoj 


požudi u svezi s prenošenjem istočnoga grijeha podcijeni ili čak osudi bračni 
čin i općenito ženidba. Po njemu, ženidba je "dobro“ koje zaslužuje da se 


"hvali“, Razlog je tome taj što se "otuda rađaju djeca“. Ali ženidbeni čin pra- | 


ti zlo“. To je "požuda“. Nje se čovjek mora "sramiti“. Radi požude moraju 
se "preporoditi koji se iz nje rađaju“. Inače će biti "osuđeni“. Augustin zakl- 
jučuje da tu nije u pitanju "narav sjemena“. Bog je "tvorac sjemena“. Posri- 
jedi je "mana“. To je pohota, a upravo se "iz nje vuče istočni grijeh“.$? 


Augustinu je bilo jasno da se svako ljudsko tijelo rađa s posljedicama 
istočnoga grijeha jer je sjemenski već bilo nazočno u Adamovu tijelu kao 
što po istome sjemenu potječe od Adamove puti. Ali je pravu poteškoću 
pružala duša. Duša je glavni kažnjenik istočnoga grijeha. Stoga se Augustin 
pitao kako se duša rađanjem onečišćuje. To ga je pitanje pratilo i mučilo 
čitavi život.$3 

Augustin se u svome razmišljanju osvrnuo na brojne pretpostavke o 
nastanku ljudske duše. Kušao ih je uskladiti sa svojim učenjem 0 iskons- 
kome grijehu. Platonovu je misao o vječnosti duše odbacio. Augustin vje- 


57. Usp. J. TIXERONT, Histoire, 475; J. RIVIERE, Enchiridion, 373-375; J. BARBEL, 
Enchiridion, 204-209; P. SCHOONENBERG, Mensch, 912; P. WILPERT, Begierde, 
76; L. SCHEFFCZYK, Urstand, 213; A. AUGUSTINUS, Scehriften, 1,514; A. AU- 
GUSTINUS, Schriften, 11,437. 

58. Nupt 1,23,26; PL,44,928. 

59. Ep 197,31; PL,33,844. 

60. Pec 2,9,11; PL,44,158. 

61. Jul 2,42; PL, 45,1160. 

62. Nupt 2,21,36; PL,44,475. : 

63. Usp. J.N.D. KELLY, Early, 345-346; A. GAUDEL, Pćchć, 374-375.395-396; A 
MICHEL, Traducianisme,  1355.1352-1353; E. PORTALIK, Augustin, 2359- 
2361.2396-2397; J. RIVIERE, Enchiridion, 373-375; J. BARBEL, Enchiridion, 204- 
209; J. TIXERONT, Histoire, 477-478; A. AUGUSTINUS, Schriften, TIL, 484-485. 

ruje da je duša za vječnost, ali nije oduvijek. I duša je stvorena. Augustin se 
pitao na koji način. Predvidio je i tu mogućnost da je Bog odjednom poput 
ostalih stvorenih duhova sazdao sve ljudske duše koje se potom tijekom 
vremena sjedinjuju s vlastitim tijelom. Unatoč tome, Augustin je radije raz- 
matrao dvije druge hipoteze. One se nazivaju traducijanistička i kreacionis- 
tička. 


Traducijanizam je ovo: Bog bi neposredno stvorio jedino Adamovu 
dušu koja je sagriješila. Od te duše vuku korijen sve ostale duše. Kod toga 
Augustin odbija mišljenje da djetetova duša nastaje od roditeljskoga sjeme- 
na. On je za duhovni traducijanizam. Djetetova duša nastaje od roditeljske. 
To tumačenje o postanku duše lako tumači prijenos istočnoga grijeha. Sve 
su duše već nekako nazočne u praroditeljskoj duši. U njoj su i po njoj sa- 
griješile iskonskim grijehom. 


Augustin je bio sklon traducijanizmu. Jedino se u nj teže uklapa pot- 
puna osobnost pojedinoga ljudskoga bića. Zato Augustin nije mogao bez 
primisli pristati uz to tumačenje. Kao teolog radije pristajaše uz kreacionis- 
tičko mišljenje. 

Po kreacionističkoj teoriji Bog stvara pojedinu ljudsku dušu u trenut- 
ku kada nastaje novi čovjek. Nedostatak je ovoga stava u tome što se teže 
dade uskladiti s naukom o istočnome grijehu. Na to je upozorio i sami Au- 
gustin. Nije mu bilo jasno kako duše mogu “griješiti u Adamu“ ako se pođe 
od pretpostavke da su "stvorene u trenutku svoga ulaska u vlastito tijelo“. 


Augustin se do kraja života kolebao između traducijanizma i kreacio- 
nizma. Sam priznaje da ni na kraju razmišljanja "ne zna“ kako u zbilji stoji 
s "nastankom duše“, Pitanje je da li duša potječe "od onoga jednoga“ čovjeka 
koji je "prvi stvoren“ ili "pojedinci nastaju jedni drugima posve jednako“. 
Augustin, drugim riječima, dvoji među dvjema spomenutim hipotezama. 


64. Ep 166,10; PL,33,725. 
65. Retract 1,1,3; PL,32,587. 

Treće poglavlje 
KRSNO OTAJSTVO 


Povlašteno mjesto 


Kako je to gotovo posvuda slučaj, Augustin je izniman i u krsnoj te- 
ologiji. Taj je dio njegove teologije nadasve bogat, raznolik i gledan s mno- 
gih stajališta. U njemu ima na pretek podrobnosti i pojedinosti. Augustin 
koji put zalazi u sitnice. Čak se stječe dojam da je preobilje stanoviti razlog 
da se Augustinova teologija teže shvaća i još teže jasno sažima i tumači. 


Augustin je u sporu s donatistima napisoa dva djela! u kojima je u. 
naslov stavio riječ krst. Ali je o krsnome otajstvu zasebice također govorio 
u propovijedima što ih je držao katekumenima? i netom krštenima,3 
Međutim, Augustin je o krstu pisao diljem cijeloga svog plodnoga teo- 
loškog rada. Uza sve to, nije nigdje sustavno izložio svoje krsno poimanje. 


Jasno je da se o krstu u Crkvi pisalo i prije Augustina. Augustin je 
sjajno bio upućen u otački krsni nauk. Neposredno je u tu svrhu čitao Cipri- 
jana, Ambrozija, Optata, Origena, Grgura Nazianskog, Ireneja i Ivana Zla- 
toustog. Već nabrojena imena pokazuju da je Augustin o krstu učio od za- 
padnih i istočnih Otaca. 


Zna se reći da je cjelokupna otačka krsna teologija dosegnula vrhunac i 
našla najzreliji plod u Augustinovim krsnim razmatranjima. Augustin je 
izvrsno poznavao i crkvene dokumente koji su se odnosili na krsnu tajnu. I 
njih je ugradio u svoje krsno učenje. Dodajmo da je Augustin prvi zaok- 
ruženo govorio o krstu. U tome prethodi srednjovjekovnoj sintezi koja će se 
dobrim dijelom osloniti na Augustinova krsna obrazlaganja.+ 


Smjesta ističemo da ne kanimo ovdje iznijeti cjeloviti Augustinov 
nauk o krstu. Većinom ćemo se truditi navesti čime je Augustin posebice 
obogatio krsno razmišljanje. 1 samoga su Augustina na dublje izučavanje 


1. Riječ je o spisu De baptismo contra donatistas. Napisan je g. 400. Nalazi se u 
PL,43,107-244. Tu je također djelo De unico baptismo contra Petulianum 
(PL,43,594-614). Taj je spis nastao g.410. 

2. Serm 56-59; 212-216; PL,38,377-402.1058-1082. 

3. Serm 223-229,260.272; PL,38,1092-1103.1201-1202.1246-1248. : 

4. Usp. L. VILLETTE, Foi, 217-218; J. TIKERONT, Histoire, 407-408.396; A. HAM- 
MAN, Bapićme, 106; F.H. KETTLER, Taufe, 641-642. 

krsta navele posebne povijesne okolnosti. Ovdje mislimo na donatističke 
tvrdnje i pelagijanizam. Donatisti su učili da valjanost krsta zavisi prije sve- 
ga o krsnome službeniku. Po donatizmu, grešni službenik nevaljano krsti. 


“ Pelagijevci su posebice nijekali nužnost krsta za djecu jer su ona tobože bez 


ikakva grijeha. Kako smo o donatizmu i pelagijevstvu drugdje podrobnije 
pisali* ovdje se na ta krivovjerja ne osvrćemo opširnije. Samo dodajemo da 
je donatizam i pelagijevstvo usmjerilo Augustinovo krsno istraživanje i 
obrazlaganje. 


Voda 


Krštenje se obavlja vodom. Bez vode nema krsnoga čina. Augustin iz- 
rijekom veli da "više nema krsta ako se otkloni voda“.$ Ali nije slučajno što 
se u krštenju upotrebljava voda. To dobro pristaje otajstvu. Krštenju je smi- 
sao i značenje da očisti dušu od njezine nečistoće. Stoga zgodno zauzima 
mjesto u nacrtu spasenja. Po Augustinu, u svakome sakramentu postoji 
sličnost između upotrijebljene tvari i sakramentalnog učinka. To vrijedi i za 
krsnu vodu. Vodom se u krsnom zdencu pere tijelo. Ali to je pranje slika i 
uvjet dušina očišćenja. Stoga Augustin primjećuje da je "voda“ kod krštenja 
"vidljiva“. Ona "pere tijelo“ i "naznačuje što se događa u duši“.7 Jasno je da 
voda što u krštenju teče tijelom naznačuje i ostavruje milosne učinke koji će 
obuhvatiti i tjelesni čovjekov dio. I tijelu je potrebito otkupljenje. Zato se 
krsna milost i plodnost proteže i na čovjekovo tjelesno ustrojstvo. I tijelo 
će postignuti preobraženje i slavu jer je po kršteniku potekla krsna voda.5 


Riječ 


i Jasno je da se i Augustin pitao "otkuda“ potječe "ta silna moć“ koju 
posjeduje krsna "voda“. Voda "dodiruje tijelo“, ali "čisti srce“. Augustinov 
pe odgovor da je u "vodi“ na djelu "riječ“. Ali u riječ koja se "izgovara“ treba 
vjerovati“. U krštenju je riječ prenosnica vjere. Augustin dodaje da se 

očišćenje nipošto ne bi pridavalo počelu što teče i prolazi“ ako ne bi bila 


O agrar M. MANDAC, Poučavanje, 35-39. Pelagijevstvo smo obradili u Ru- 
6. Jo 15,4; PL,35,1512. 
7. PL,35,2026. 


DA 


8. Usp. A. MICHEL, Sacrements, 520-521;B. NEUNHEUSER, Bapt&me, 118. 

nazočna "riječ“.? Kada bi netko od krsne vode udaljio "riječ“, očito više ne bi 
bilo "krštenja“.! U pretpostavci da se nad krsnom vodom ne kaže "riječ“, 
voda ne bi bila drugo nego "voda“. Ovako kada se “riječ pridoda počelu“ 
vode, smjesta se "obistinjuje sakrament“ krsta. Čak se mora kazati da je i 
samo krsno otajstvo u neku ruku “vidljiva riječ“.!! 


Po Augustinu, "evanđeoske riječi posvećuju Kristovo krštenje“.!? 


Riječ je o krštenju koje je Krist ustanovio i kojim se krštavaju kršćani. Up- 


«13 


ravo se "krst“ ne može na nikakav način "posvetiti bez evanđeoskih riječi“. 
Augustin navodi razlog zašto evanđeoske riječi posvećuju krštenje. To je 
stoga što je Bog “nazočan u svojim evanđeoskim riječima“.14 Nema sumnje 
da Augustin evanđeoskim riječima naziva riječi iz Mt 28,19. Matejevo 
mjesto služi kao krsna formula. Krst se "daje evanđeoskim riječima“ iz Mt 
28,19. Po njima krštenje postaje "samo u sebi sveto“. Svojina je 
božanskoga Trojstva. Stoga mora "po sebi biti sveto“.!5 Svaki put kada se 
krštenje obavlja po “evanđeoskim riječima“ iz Mt 28,19 ono je "potpuno“.!$ 
Svojim izrazima Augustin želi kazati da je krštenje u sebi sveti valjani čin. 
Za to jamči riječ“ koja se preuzima iz Mt 28,19 i izgovara nad počelom 
"vode“. Tako se obavlja krsni sakrament koji je *potpun“ i "svet“. Ništa mu 


ne dostaje. 


Smije se kazati da rečena riječ od vode čini krst. Riječ omogućuje 
krsnoj vodi da izvrši duhovno djelo. Kazane su riječi sredstvo kojim se u 
krštenju služi Bog. Zato imaju moć i snagu. U krsnim je riječima sažeta sva 
kršćanska vjera. Ona daje krstu vrijednost i smisao. Krštenje je ispovijed 
vjere u božansko trojstveno jedinstvo. Stoga je krsna riječ najosnovnija 
kršćanska riječ i zato se kazuje u temeljnome kršćanskom otajstvu.!7 


9. Jo 80,3; PL,35,1840. 

10. Jo 15,4; PL,35,1512. 

11. Jo 50,3; PL,35,1840. 

12. Ba 3,10; PL,43,144. 

13. Ba 6,25,47; PL,43,214. 

14. Ba 6,25,47; PL,43,213-214. 

15. Ba 4,12,18; PL,43,166. 

16. Ba 3,15,20; PL,43,147. 

17. Usp. L. VILLETTE, Foi, 222-238; A. MICHEL, Sacrements, 522-523; B. NEUN- 
HEUSER, Baptćme, 118; J.N.D. KELLY, Early, 425. 

Krstitelj 


' Augustin je u doslovnome smislu shvatio primjedbu iz Iv 1,33 da 
Krist neposredno krštava. Spomenuto je evanđeosko mjesto rado i često nav- 
odio.!* Vlast je krštavanja Krist "pridržao samome sebi“. Nju nije "prenio 
na službenike“. Ali se “udostojao krštavati po svojim slugama“.19 U tome 
smislu Augustin uporno ponavlja kako krsti ovaj ili onaj, ali u zbilji uvijek 
“krsti“ sami Krist. Ime krstiteljevo može biti najrazličitije. Usprkos tome 
svaki put Krist "krštava“.20 ' 


Augustin kaže: "Izjavi ljujemo da Krist krštava“. Ali kada to veli, ni on 
ne govori o “vidljivoj službi“. Riječ je o "skrovitoj milosti“ i "tajnoj moći 


.u Duhu Svetome“. Krist nije "prestao krštavati“. On to "još uvijek čini“. 


To, dakako, ne obavlja "službom tijela već nevidljivim djelom veličanstva“ 
Premda Augustin tvrdi da Krist "krsti“, lime ne kaže da Krist "drži i u voda 
uranja vjemičko tijelo“. Zapravo želi kazati da Krist "nevidljivo čisti“. On u 
krštenju "posvećuje“. Službenici u krsnoj kupelji "djeluju tjelesno“, a Krist 
i pere“ i "čisti“. Prema tome, krštenje je Božja svojina koju nitko ne smije 
sebi "prigrabiti“,2! 


Iz rečenoga se vidi da je krsni službenik za sami krsni čin sporedan i 
usputna značenja. Nema bitna utjecaja na krsno otajstvo. Ljudi su samo iz- 
voditel ji krsnoga djela. Posuđuju ruke da se po njima obavi čin. Istinski je 
djelitelj sami Krist koji je krst ustanovio. Ljudi su samo posrednici. Krist je 
uvijek nazočan kada se obavlja njegovo krštenje. 22 


Jedincatost 


Na temelju već iznesenoga Augustinu nije bilo teško dodati da postoji 
samo jedan jedini krst. To je krst koji potječe od Krista i kojim se krštavaju 
kršćani. Taj krst Augustin obično naziva "Kristovim krštenjem“. Kroz po- 
Vijest se u kršćanskoj zajednici mijenjaju i smjenjuju krsni službenici, ali 


18. Ep 89,5; PL,33,311. 
19. Jo 6,6; PL,35,1428. 
20. Jo 6,7; PL,35,1428 
S <a A PL,43,379. , 
“ Usp. A. HAMMAN, Baptćme, 107; A. MICHEL, S : i 
E ST A E acrements, 524; J. TIXERONT, 

Kristov krst ostaje jedan te isti. Sam Augustin rado ističe da je krst jedin- 
cat. Čak spominje "jedincatost krsta“.?4 


Duh Sveti 


Polazeći od Iv 1,33, Augustin naglašava da Krist po svojim vidljivim 
službenicima kao nevidljivi podjelitelj krsti u Duhu Svetome. Na taj način 
najuže veže krst i Duha Svetoga. I Duh je na djelu u krstu. Augustin to 
često spominje u svojim djelima. Tako veli da "voda izvana obistinjuje sak- 
rament milosti“. Voda se kod krštenja vidi. Ali u krsnoj vođi i po njoj Duh 
Sveti "unutra ostvaruje dobročinstvo milosti“. Voda kao tvar ne može imati 
duhovni učinak. Iz vode ne može doći nikakva milost. Vrelo je milosti 
samo Duh koji se naziva Duhom milosti. Augustin naznačuje koje milosno 
»dobročinstvo“ Duh Sveti "tvori“ u krštenju. Duh u krsnome otajstvu 
"razrješuje sponu grijeha“.5 To je pradavni nauk o krsnome oproštenju svih 
grijeha i prijestupa. Augustin izrijekom dodaje da je oproštenje djelo Duha 
Svetoga koji je dat radi otpuštanja naših grijeha. 

Augustin na jednome mjestu? bilježi da Kristovo krštenje nije "samo 
u vodi“. Takvo je bilo "Ivanovo krštenje“. Oznaka je Kristova krštenja da se 
događa "u Duhu Svetome“. Zbog toga se u Kristovu krštenju "preporađa tko 
vjeruje u Krista“. Kršteni se "Dreporađaju“ od "Duha od koga se krist začeo“. 


Tu imamo veliku krsnu misao preporođenja. Krst je novoporod. 

Nužan je jer se svaki čovjek zbog iskonskoga grijeha rađa pod vlašću smrti i 

. zato duhovno mrtav. Djelo ljudskoga duhovnog oživljavanja izvršuje u krstu 

Duh Sveti. To se djelo zasebice pripisuje Duhu Svetome jer je Duh 

životvorac. Jedino Duh oživljuje. Sve drugo ubija. Nužnost je roditi se iz 

Duha. Taj se novi porod kao obnova zbiva u kupelji preporađanja. Stoga 
Augustin nije mogao krštenje zamisliti bez Duha Svetoga.?7 


23. Usp. L. VILLETTE, Foi, 240-248; A. HAMMAN, Baptćme, 107; J.N.D. KELLY, 
Early, 425. 

24. Jo 6,6; PL,35,1428. 

25. Ep 98,2; PL,33,360. 

26. Ench 49; PL,40,255. 

27. Usp. J. TIXERONT, Histoire, 406; A. MICHEL, Sacremenis, 522; L. VILLETTE, 


Foi, 246. 

Crkva 


Augustin je krštenje doveo u najbližu svezu i s Crkvom.25 Vjerovao 


. je da Crkva nastavlja Kristovo djelo na zemlji. Krist po Crkvi spasava ljud- 


ski rod. Čini su Crkve istovjetni s Kristovim čini je Kri 

krštenje čin kojim Crkva krštava vjernike. Osim __ a a a 
uz Crkvu Jer samo Crkva posjeduje Duha Svetoga koji je njezina duša i 
život. Radi toga je Crkva posrednica ljudskoga spasenja. Njoj je Krist dao 
vlast krštavati snagom njegova Duha. Stoga krst pripada Crkvi. Njezina je 
svojina i isključivo vlasništvo. Crkva i krst ne dađu se rastaviti “Krsna =. 
tost potječe i dolazi iz Crkve. Zapravo Crkva dijeli krštenje. Ona je svojom 
vjerom i svetošću uvijek prisutna kod svakoga krštenja. Bez deus ti 
Crkve nema ni valjana ni plodonosna krštenja. = 


Crkva je majka ljudskoga roda. Ona rađa u novoporodu gdje je na djelu 
Duh životvorac koji stvara konačni Božji narod. Otkupljeni su djeca Crkve 
dj go = da "Crkva po krštenju sve rađa“. Krštenje je kao 

oje dolazi od " Ka jeduj 

EE j muža“ koga Crkva posjeduje. Tako Crkva rađa *od 

Augustin je zaključio da je krst isključi j j 

ljučivo posjed Crkve koju je Krist 

ustanovio, Po njegovu sudu, to je Katolička crkva. Čak kada se ško krsti iz- 
van Katoličke crkve, krsti se krštenjem Kristove crkve. Augustin ima u 
prvome redu pred očima.donatističke crkvene općine. Kada te zajednice krste 
o a . koji su ukrale od pravoga vlasnika. To je velika 
ada donatisti krste, kod njihova je krštenja i 
Jer oni krste njezinim otajstvom. : dia otočka 

Augustin se ni najmanje nije boj iznati i 
h. stin se ni naj ije bojao priznati da se pravi krst podjeljuje 
i A u krivovjernim i raskolničkim zajednicama njegova omnia ne 
> n zna da ljudi izvan Crkve“ obavljaju “isti krst“ kao i katolici. Stoga 
a in smatrati da nije riječ o "istome krštenju“.3! Prema tome, nije 
I m: E krst nalazi jedino u Crkvi. Krst posjeduju i donatisti. Ali iškle 
a ća a Crkva posjeduje “spasonosni“ krst. Takav se krst ne nalazi 
= u onatistima. U donatističkoj zajednici nema životvornoga krsta. Mi- 

sni se krst može obaviti jedino "u Katoličkoj crkvi“.32 i 


28. Usp. A. MICHEL, Sacr 
1 TETE. i Pa ements, 521-522; J. TIXERONT, Histoire, 404; L. VIL- 
ž Ba 1,10,14; PL,43,117. 
4 Usp. L. VILLETTE, Foi, 221. 
Ba Cresc 1,28,33; PL,43,463. 

- Cresc 1,29,34; PL,43,464. 

Valjanost i učinkovitost 


Poznato je da je Augustin nadasve razlučio valjanost i učinkovitost 
krštenja. Krst može biti valjan, a da istodobno nema krsnih duhovnih 
učinaka. Čak može biti i štetan. Augustin veli da je njegov preteča i učitelj 
sv. Ciprijan u tome i pogriješio što nije u krstu "razlikovao“ valjanost od 
"učinka ili koristi“.33 Zato je Ciprijan u cjelini odbacio krst koji se obavi 
izvan Katoličke crkve. Augustin dobro utvrđuje da je "jedno“ ako se nešto 
uopće "ne posjeduje“, a "drugo“ ako se ne posjeduje "s korišću“,34 Donatisti 
imaju krst, ali im nije od nikakve duhovne koristi. Svatko ima krst tko se 
bilo gdje krsti vodom uz propisanu riječ. Voda i naređena riječ tvore valjani 
krst. Ali svaki takav krst ne rađa duhovne plodove. Po Augustinu, krst do- 
nosi plod samo u Katoličkoj crkvi iako ga posjeduju i ostale kršćanske za- 
jednice koje ne žive u katoličkom zajedništvu. Razlog je tome taj što se 
Duh Sveti kao vrhovni Kristov dar nalazi jedino u crkvenome jedinstvu. 
Duh je jedan i nedjeljiv. Stoga isključivo može biti gdje je jedinstvo. Au- 
gustin vjeruje da se to jedinstvo ostvaruje samo u Crkvi kojoj i sam pripada. 


Augustinu je u krsnim prepirkama posebice bilo do toga da dobro 
učvrsti objektivnu vrijednost i opstojnost krsnoga otajstva.3* Augustin je 
jasno učio da krst kao takav u svojoj objektivnosti ne ovisi o službeniku 
koji ga dijeli ni o čovjeku koji krst prima. Jedan i drugi mogu u svojoj duši 
biti bilo kakvi. Krst se uvijek valjano obavlja ako se obistine objektivni 
uvjeti za taj sakrament. To je voda i riječ. Na to ne utječe ni službenik ni 
primalac otajstva. Augustin kaže da nikakva zloća službenika ili primaoca 
nema nikakva utjecaja na "svetost krštenja“.3* 


Od valjanosti krsta Augustin je oštro razlikovao krsnu djelotvornost. 
Svaki valjani krst nije po sebi djelatni i djelotvorni krst. Krst izvan crkve- 
noga zajedništva može biti valjan, ali nema duhovnih učinaka. Štoviše, ni 
krst crkvenoga zajedništva, iako je uvijek valjan, ne mora nužno biti 
učinkovit. Augustin veli da primalac krsta može pred krsne učinke staviti 
"prepreku“.37 On je vjerojatno prvi bogoslov koji je posegnuo za tim poj- 
mom koji će srednjovjekovna teologija obilato iskoristiti. Krst djeluje ako 


33. Ba 6,1,1; PL,43,197. 

34. Ba 4,17,24; PL,43,170. 

35. Usp. J. TIXERONT, Histoire, 401-404. 
36. Ba 6,5,7; PL,43,200. 

37. Ep 98,10; PL,33,364. 

.ne dođe na zapreku koja će kao bedem i prijevornica spriječiti nj 
hovne učinke. PI spriječiti njegove du- 


Vjera 


Augustin je bio svjestan da krst ne ostvaruje svoje učinke nekako au- 
tomatski i sam od sebe. Krst je sjeme. Mora pasti na plodno tlo. Milost ne 
dodiruje dušu bez njezina pristanka i sudjelovanja. Traže se naročiti uvjeti i 
raspoloženja u primaocu da se krst primi "korisno“ i "plodno“ te da se 
“"spasonosno posjeduje“. Tako se Augustin najčešće izražavao. 


Prvi je uvjet za plodnost krsne milosti svakako vjera. Vjera je posred- 
nica za krsne učinke. Bez nje krsna je milost besplodna. Ne može se proves- 
ti u djelo. Vjera je osnovno sredstvo i bitni uvjet za krsnu djelatnost. Gdje 
nema vjere, milost ne može preporoditi ni obnoviti. Milost po vleri čisti 


dušu. Kolika je vjera u primaocu, onoliki su i krsni učinci. Mi j 
; sni učinci. M - 
jerna s vjerom krštenika.3? doca 


Augustin veli jasno i odlučno da krst "ne koristi ako n je vjera“. 
Tko krst prima bež vjere, "hini“. Od onih pak koji se oma Kid pod 
Sveti.“ Očito je da se u tome slučaju ne može govoriti o nikakvim duhov- 
nim učincima krsnoga čina. Gdje nije nazočan Duh Sveti, odsutna je svaka 
djelotvorna milost. Prema tome, u krstu "svatko prima pi svojoj vjeri“.42 
Milost se usklađuje i prilagođuje krštenikovoj vjeri. ik 


Augustin drugdje bilježi? kako je "si Ke i čovji 
' ' i Je siguran“ da u krstu "svaki čovjek“ 
prima ako ima kakvu-takvu vjeru. Ali ljudi različito “primaju“. Oni su E i 


“posuda“, U 1 2», RT “1: s 
a posudu se onoliko “puni“ koliki tko "sud vjere donese na krsni 


. Krst se samo “jednom prima“. Svoje djelo ostvaruje “po vjeri“. To 
nr nosi na sve krsne učinke. Vjera je za njih sve nužni preduvjet. Time 
gustin krst oslobađa svake magičnosti i nerazumnosti. Vjera prenosi mi- 


38. Usp. J. TIXE istol i A 
1 TAPRONT, Histoire, 405; L. VILLETTE, Foi, 281; B. NEUNHEUSER, Bap- 


39. L. VILLETTE, Foi, 280- 
GENA E, Foi, 280-288. 
41. Ba 7,52,100; PL,43,241. 

42. Ba 3,15,20; PL,43,148. 

43. Jo 32,7; PL,35,1645. 

44. Serm 106,1; PL,38,625. 

lost. Stoga je krsni obred prožet vjerom i obrascima vjere. Kod krsnoga čina 
stalno se ponavlja vjera. Njom je prožet cijeli krsni tok. 


Ljubav 


Uz vjeru Augustin je neposredno kao uvjet za krsnu plodnost i djelot- 
vornost dodao ljubav. Ljubaw je u vjeri vrhovni zakon. Obuhvaća i odnosi 
se na Boga i čovjeka. Vjera je djelotvorna i životna po ljubavi. Bez ljubavi 
ni vjera nema smisla. Stoga Augustin od krštenika traži ljubav da krsna mi- 


lost u njemu može obistiniti svoje djelo.45 


Crkveno zajedništvo 


Augustin za krsnu učinkovitost kao uvjet traži povezanost i sjedin- 
jenje s Crkvom. Tko nije u Crkvi, krst za nj ne može donijeti plod. Čovjek 
izvan crkvenoga jedinstva i zajedništva odsječena je grana u kojoj ne struji 
život. Takav nema dijela na Duhu Svetome koji je samo u Crkvi. Stoga je i 
njegov krst mrtav. Iz njega ne teče milosni život.46 Obratno vrijedi za ono- 
ga tko je "istinskom vjerom, nadom i ljubavlju uzglobljen u crkveno je- 
dinstvo“. Takav svojim krštenjem postiže izobilnu milost kojom se dobiva 


"oproštenje grijeha“.#7 


Karakter 


Augustin je u zapadnu teologiju unio pojam karakter. Od njegova se 
vremena stalo govoriti o krsnome i sakramentalnome karakteru. Augustin je 
u svome izražavanju vjerojatno pod utjecajem grčkih crkvenih pisaca. 


Latinska riječ character potječe od grčke koja se pojavljuje s Eshilom. 
Imenica "karakter“ izvedena je od srodnoga glagola. Korijenski označuje 
čovjeka koji nešto šilji, oštri ili urezuje. Neposredno se tehničko značenje 
riječi karakter veže uz pisanje. Karakter je ono čime se slovo unosi u ka- 


45. Usp. L. VILLETTE, Foi, 287; B. NEUNHEUSER, Bapt&me, 122-123. 
46. Usp. L. VILLETTE, Foi, 285. 


47. Ba 4,12,18; PL,43,166. 
48. Usp. U. WILCKENS, Kharakter, 407; 1. GESS, Kharakter, 120-121. 

| a ie meta a davnine je riječ karakter vezana uz novac koji se 
: vu ter označuje kovanje novca, utiskivanje slike i 
, utiskivanje slike - 
po u kovanicu kao 1 sami novac kao takav.%% Uskoro riječ dotdva 
> pe pečata ili žiga što se stavlja na predmet, životinje i ljude. Na kraju 
arakter posve općenito znači znamen i znak. U prenesenome smislu i 
bezbroj značenja.5! ua 


Pojam karakter nema istaknuto mjesto i i 

' rak istak mjesto i naročitu vrijednost u Star: 

grm. Hebrejski starozavjetni tekst katkada nekako posredno Po 

am u uporabu riječi karakter u smislu znaka. U grčkome Starome zavjetu 
itamo riječ karakter, ali se ne bi smjelo kazati da joj se pripisuje a 


Eu : dena e nailazimo dosta često na riječ pečat. Ona ima vri 
načenje u novozavjetnome izražavanju vjerski j i 
zbilja. Neposredno pak rij i “od injada ikaj nom 
iječ karakter u čitavome Nov j i 
samo u Heb 1,3. Tu se kaže da je Sin " a Bla: vesti 
samo u | ? je Sin “karakter“ svoga Oca. Pi jeroj 
želi reći da je Sin otisak Očev i za ji : kuh. kane 
reći to s njime u potpunosti jednak. Jasno j 
a edo slika, On je također njegov znak. Ali Sin je u biti Očev 
ia tae zala Očev "žig“ i "pečat“. Otac je sav otisnut u Sinu. 
on ed čedan > je i potpuni odraz i stoga posve jedno te 
i odati da je Heb 1,3 vjerojatno malo ili nim i 
dodat , alo bil - 
logom što je Augustin riječ karakter stao rabiti u svojoj krsnoj teologiji " 


A. o Augustinovi poznavaoci drže da je Augustin prvi među lat- 
o ' jet jo u krsnoj teologiji posegnuo za riječju 
: ci obično upotrebljavali riječ pečat ili ži i 
. iječ pečat ili žig. Poneki pa- 
a Mi | u . na u he op karakter nije strogo utvrđeni teološki 
1 u kasnijoj krsnoj teologiji. Unatoč i 

može osporiti da je Augusti im i ER nba 2 

gustin u krsnim izlaganji i veli jei 
nužnu ulogu pripisao karakteru.54 MEET 


49. Usp. U. WILCKENS, Ki ; 
E de kita , Kharakter, 407; J. GESS, K. harakter, 120-121; Thesaurus, char- 
3) Usp. U WILCKENS, Kharakter, 407; J. GESS, Kharakter, 120-121 

U, WILCI (S, Kharakter 407; Thesaurus, 992-994; B. BAUER, Wa. 
PV ford, 309; H.G. LIDDEL - R. SCOTT, Lexicon, 1977. > och, 
ša Usp. I MULD RS, Charakter, 1020; J. GESS, Kharakter, 120-121. | 

a š pitre aux Hćbreux, Paris, 1953,8; J. MULDERS, Charakter, 


54. Usp. J. YSEBAERT, Greek, 406. 

Uloga je karaktera koji krst kao pečat utiskuje u krštenika mnogostru- 
ka i bogata. Po karakteru se vjernik učlanjuje u otajstveno Kristovo tijelo. 
Postaje njegov živi i punopravni ud. Otada kršteni živi od Krista i Crkve. 
Prožima ga Kristov Duh koji je životna snaga u Crkvi. Karakter omogućuje 
krsnu učinkovitost. Raspolaže da se primi milost. Krst je posredstvom ka- 
raktera živi i živodajni čin. Iz karaktera izvire krsno posvećenje. Po njemu 
kršteni stječe svetost da se nađe u crkvenoj zajednici svetih. 


Krsni se karakter ne može izbrisati niti uništiti. Ostaje trajno u 
krštenome. Stoga se krst nikada ne ponavlja niti se dade ponoviti. Karakter 
je dobiven zauvijek. Zbilja je koja se nikada ne gubi. Ovaj karakter nije ni- 
Kakva tvar. Karakter kao krsni pojam može označavati cijeli krsni čin. Ipak 
u Augustina češće označuje trojstvene ri ječi izrečene prilikom krštenja. One 
na kršteniku ostavljaju pečat. U nj udaraju vlastiti žig. Stoga Augustin 
trojstvenu formulu naziva karakterom. Po trojstvenim se riječima kršćanin 
obilježuje kao zasebno vjersko biće. Te mu riječi daju njegovu naročitost i 
iznimnost. Po njima se prepoznaje i razlikuje od svih drugih ljudi. Trojst- 
vene riječi daju vjerniku njegovu zasebnu obilježbu i duhovni stil. Stoga 
Augustin govori o krsnome karakteru." 


Augustin je u skladu sa svojim vremenom krsni karakter tumačio us- 
poredbom s poznatima i upotrebljavanim karakterima. Tako se pozvao na 
"zapovjednikov karakter“,5$ Njime se na vidljivome i istaknutome tjeles- 
nome dijelu obilježavao rimski vojnik. U biljegu su se redovito nalazila 
početna slova imena vojskovođe kojemu je pripadao dotični vojnik. Po 
svome karakteru vojnik se uvrštavao u određenu vojnu skupinu. Postao je 
njezin član: Karakter je vidljivo pokazivao kome vojnik pripada. Vojnički se 
znak smatrao časnim i svetim. Taj se znamen nije smio psovati, kuditi niti 
sramotiti. Nije se mogao ni uništiti. Bio je utisnut u živo tijelo. Vojni se 
bjegunac kažnjavao, ali mu se biljeg nije ponovno utiskivao. Sve je to Au- 
gustin prenio na krsni karakter kojim kršćanin postaje Kristov vojnik. 


Augustin se pozivao i na žig kojim su se obilježivala stada. To je 
"gospodarev karakter“, Njime se očito i vidljivo pokazivalo i naznačivalo 
kome pripada dotično živinče. Vlasništvo se utvrđivalo biljegom. Po njemu 


55. Usp. L. VILLETTE, Foi, 241-242; R. SCHULTE, Taufe, 162; 1. YSEBAERT, Greek, 
406-408: W.G. RUSCH, Baptism, 157; B. NEUNHEUSER, Baptćme, 119-121; A. 
HAMMAN, Baptćme, 107; R. CRESPIN, Minisičre, 267-268; J. TIKERONT, His- 
toire, 402; J. FINKENZELLER, Lehre, 46-52. 

56. Pet 2,108,347; PL,43,346 i PL,43,692. 

se utvrđivalo čija je zalutala, ukradena i pronađena stoka. Jasno je da se na 


takvu živinu nije ponovno udarao žig. Samo se vraćala u vlastito stado. Jed- 
nako je s kršćaninom koji po krsnome karakteru pripada Kristovu stadu. 
Svaki kršćanin snag .« krsta na sebi nosi pečat svoga nebeskog i božanskog 


Gospodara. 


Augustin koji put posiže za usporedbom s kovanim novcem u koji se 
urezivao vladarev natpis i slika. Tu je riječ o kraljevskome ili vladarskom 
karakteru. I kršteni po krsnome karakteru u sebi nosi sliku svoga konačnog 
i vrhovnoga kralja koji je sami Isus Krist. 


Možda se još može upozoriti na to da se u ono vrijeme obilježavalo i 
robove. Time se točno utanačilo kome rob kao isključivo vlasništvo pripa- 
da. Vjernik je krsnim karakterom posvemašnja Kristova svojina. Njemu pri- 
pada dušom i tijelom kao sluga i rob. 


Želja za krstom 


U svojim spisima Augustin donekle razmišlja o krštenju željom. Vri- 
jedno je svratiti pozornost na to jer je pitanje krštenja željom predmet 
izučavanja u suvremenoj teologiji. Čak se može kazati da je to pitanje 
važno. Još uvijek mnogo ljudi živi izvan okvira i dosega vidljive Crkve ine 
pozna Krista. Ipak ljudi žude za Bogom i ištu vjeru. I Bog želi ljudsko spa- 
senje. Stoga se teolozi u tim okolnostima prisjećaju nauka o krstu željom. 
Započeo ga je među latinskim teolozima Ambrozije i nastavio Augustin. 


Valja kazati da Augustin nije iscrpno govorio o krstu željom. Čak se 
laj pojam u njega više ne susreće kada je ušao u teološku raspru s pelagijev- 
cima. Tada je bilježio da i dobar katekumen koji zaista posjeduje pravu 
krsnu želju može dospjeti u propast. 


Inače je Augustin poznavao krst željom. Vjerojatno ga je izvodio iz 
ustaljenoga osvjedočenja da mučeništvo kao krst krvlju zamjenjuje i nadom- 
ješta krst vodom. U krstu željom milosno djeluje vjera i obraćenje srca.57 
Augustin izravno tvrdi da “trpljenje za Kristovo ime može nadomjestiti što 
nedostaje“ ako se ne primi krst vodom. Ali tu se ne završava krsni nadom- 


57. Usp. J. TIXERONT, Histoire, 410; B. NEUNHEUSER, Baptćme, 123.126; A. HAM- 
MAN, Baptame, 110; W.G. RUSCH, Baptism, 3714-378. i kk 

jestak. Krst može zamijeniti "vjera i obraćenje srcem“. Sve to vrijedi ako se 

radi "vremenskih nepogoda“ nikako ne može obaviti slavlje "krsnoga otajst- 
«< 58 

va“. 


Dječje krštenje 


Na kraju se ovoga kraćeg i svakako necjelovitog razglabanja o krstu u 
Augustinovim djelima s par naznaka osvrćemo na Augustinove sudove o 
krstu djece.5? Još jednom ističemo da je krštenje djece iznimno stari crkveni 
običaj. U Augustinovo se doba kao i prethodno mislilo da krst djece potječe 
od samih apostola. Drevnost toga krsta nisu osporavali ni pelagijevci koji 
su mu nijekali već ustaljenu vrijednost i općenito prihvaćeni smisao. 


Krst djece kratko i gotovo usput napominje Irenej. Tertulijan pozna 
običaj, ali mu se dijelom protivi. Ciprijan je već temeljitije govorio o krstu 
djece. Ipak je u rano doba najdublje i sa svih strana dječji krst obradio Au- 
gustin. Kušao je cjelovito progovoriti o razlozima i smislu toga krštenja. 
Pravo govoreći, u Crkvi se oduvijek općenito vjerovalo da je krst djeteta u 
sebi valjan čin. U to se nije sumnjalo. Samo se pitalo kako taj krst može 
imati duhovne učinke kada je dijete u sebi nesposobno za vjeru koja je 
nužan uvjet za krsnu plodnost. Djecu se krštavalo ustaljenim krsnim obre- 
dom s odreknućem đavlu, uz ispovijed vjere i priznavanje grijeha. Svi su ti 
čini nemogući za malo dijete. Stoga se nužno nametalo pitanje krsnih 
učinaka u djetetovoj duši. 


Spominjemo da već Augustin svjedoči kako su u njegovo doba kumo- 
vi uz roditelje donosili dijete na krštenje. Zapravo redovito su sami roditelji 
nosili dijete, ali se uz njih navode i kumovi. Tako se vidi da je uloga kumo- 
va na početku vezana uz roditeljsku. Kasnije će se uloga zamijeniti i rastaviti. 


Augustin se neposredno nakon obraćenja stao zanimati za krst djece. 
Bio je još obični vjernik kada je zabilježio da je "nadasve tajnovito pitanje“ 
koliko je i "u kojoj mjeri“ krsno otajstvo korisno“ maloj djeci. Augustin 
tada u najmanju ruku vjeruje da krsno "povećanje“ ne može djetetu biti 


58. Ba 4,22,29; PL,43,173. 

59. Usp. L. VILLETTE, Foi, 300-324; L. VILLETTE, Bapt&me, 38-65; H.F. BER- 
ROUARD, Similitudo, Sj: 293; A. HAMMAN, Baptćme, 109-110; F.J. THON- 
NARD, Juulien, 698-795; A. AUGUSTINUS, Schriften, 1, 593; B. NEUNHEUSER, 
Baptćme, 124-126. 

. »beskorisno“.$% Razumljivo je što se Augustin još življe zanima za dječiji 


krst kada postaje svećenik. Sada već posjeduje prvi odgovor koji nekako 
suzdržljivo i sramežljivo iznosi na javu i predlaže. Sam Augustin primjećuje 
da se "ljudi često pitaju čime Kristovo krštenje može koristiti djeci“. Pitanje 
je razumljivo. Trajno se kroz povijest ponavlja. Augustin pruža odgovor za 
koji drži da je "dosta pobožan“ i "veoma prikladan“. Krst djece koristi jer se 
djeca krštavaju u ozračju tražene vjere. Njihov im se nedostatak vjere ne 
"može uračunati“. Može im koristiti "tuđa vjera“. To je vjera onih koji di- 
jete "donose“$! na krštenje. Tako vjera roditelja i kumova zamjenjuje i zas- 
tupa djetetovu vjeru. Tu će misao Augustin zadržati i u kasnijim spisima 
koje piše kao znameniti biskup i bogoslov. Samo će je produbiti i popuniti. 


Sporovi s donatizmom i pelagijevstvom navode Augustina da se izrav- 
no zanima za krst djece. Stoga o njemu naročito obilno piše u antidonatis- 
tičkim i antipelagijevskim djelima. U njima i nadalje spominje vjeru rodi- 
telja i kumova. Samo sada ne ističe da ona učinkovito zamjenjuje vjeru 
djeteta što se krsti. Roditelji i kumovi sudjeluju kao oni koji dopunjuju 
svojim govorom i odgovorima krsni obred. Vjeru djeteta zamjenjuje nepos- 
redno milost i Božja svemogućnost. Bog djetetu pruža krsne učinke usprkos 
nedostatku njegovih osobnih raspoloženja. Tako uloga djetetovih zastupnika 
donekle gubi na značenju. Ipak se posve ne ispušta s vida.# 

Za pitanje dječjega krsta najvažniji je Augustinov tekst njegovo 98. 
pismo. Tu Augustin u cjelini, neposredno i na jednome mjestu raspravlja 
o krstu djece. Augustinovo je tumačenje opširno, duboko i široko. Augustin 
je osvjedočen da je pred pravom poteškoćom i neistraživim otajstvom kojem 
pristupa sa strahopočitanjem i oprezom. 


. Sada se Augustin poziva na tri razloga zbog kojih krst dijete čisti od 
istočnoga grijeha, učlanjuje ga u vjerničku zajednicu, opravdava i natapa 
milošću. Augustin ističe da dijete prima krst kao sakrament vjere. Sakra- 
ment je po sebi znak koji tvori što označuje. Stoga i krst kao sakrament 
vjere dijete sazdaje vjernikom. Po krstu kao sakramentalnome znaku vjere 
dijete postaje pravi vjernik i stoga se ubraja među vjernike. Prema tome, 
nema zapreke za krsne plodove u djetetu. Osim toga po roditeljima i kumov- 


60. Quant 36,80; PL,32,1080. 

61. Lib 3,23, 67; PL32, 1304. 

62. Ba 425, 32; 424,31; PL,43,176.175. 
63. Ep 98,1- 10; PL,33, 359-364. 

ima koji su vjernici Crkva kao zajednica vjernika prinosi i prima dijete da se 
krsti. Svako je dijete zapravo dijete Crkve. Stoga je vjera Crkve zastupnica 
djetetove vjere. Vjera se Crkve prenosi na dijete. Augustin još dodaje da Duh 
Sveti preporađa dijete koje se krsti u Crkvi. Duh djeluje u djetetu jer ga 


Crkva krštava sakramentom vjere i zato djetetu ni osobno nije tuđa vjera 


kršćanske zajednice. 


Augustin u svim svojim naknadnim razmišljanjima polazi od već is- 
taknutih uporišta na kojima počiva djelotvornost krsta djece. On razloge kat- 
kada međusobno isprepliće. Različito ih vrednuje. Ipak se uvijek susreću isti 
čimbenici: vjera roditelja i kumova, vjera Crkve, djelovanje Duha Svetoga i 
snaga krsta koji kao otajstvo vjere dijete čini pravim vjernikom. Augustin 
izrijekom naznačuje da se djeca "broje u broj vjemika“.$ 


Ipak se stječe dojam da je Augustin konačni razlog djelotvornosti krsta 
u djetetu nazreo u činjenici što krštenje svojom sakramentalnom snagom di- 
jete rođeno u istočnome grijehu preobrazuje i preinačuje u vjernika. Augus- 
tin izravno tvrdi da "sakrament“ posjeduje "stanovitu sličnost sa zbiljama 
kojih je sakrameni“. U suprotnome se uopće ne bi moglo govoriti o 
"sakramentu“ kao znaku. Augustin dodaje da je "sakrament Kristova tijela“ 
uistinu Kristovo tijelo. Isto vrijedi i za krst. Krst je "sakrament vjere“. Zato 
je i sam vjera. I dijete preko posrednika kod krsta veli da vjeruje premda 
nema "osjećaj vjere“. Ipak kaže da "ima vjeru zbog sakramenta vjere“. Čak 
se "obraća Bogu“ radi "sakramenta obraćenja“. Na sakrament spada i "sami 
odgovor kod slavlja“.$ Augustin zaključuje: "Dijete već sakrament vjere 
čini vjernikom makar ono ne posjeduje vjeru koja se nalazi u vjerničkoj vol- 


ji“ .66 


64. Ep 217,16; PL,33,984. 
65. Ep 98,9; PL,33,364. 
66. Ep 98,10; PL,33,364. 

Četvrto poglavlje 
POTVRDA 


Cijeli sklop 

U sklopu prvih kršćanskih otajstava što se davahu vjernicima dva se 
mogu vezati uz čin koji se kasnije naziva sakramentom potvrde ili krizme. 
To je pokrsno pomazanje uljem koje dolazi neposredno nakon izlaska iz 
krsnoga zdenca i prije oblačenja u bijele haljine. Tu je također i polaganje 
ruke koje se obavlja pošto se kršteni zaodjenuo bijelom odjećom. I Augus- 
tin u svojim djelima govori o pomazanju i polaganju ruke.! 


Augustin je u nekoliko navrata naznačio redoslijed kršćanskih začetnih 
čina. Jednom bilježi da se kršćanin u punini prima u zajednicu kada se obave 
"svi sakramenti“. Po njemu, to se zbiva nakon što je vjernik “kršten, pos- 
većen i pomazan“ te se na nj "položila ruka“.? Svi su ti obredi uvjet da se 
netko učlani kao vjernik s punim pravom u sveti Božji narod. Takvim se 
činima čovjek izdvaja od svjetovnoga i kao posvećen uključuje u vjerničku 
zajednicu svetih. 


Polaganje ruke 


Već u navedenome tekstu Augustin u popis "svetih sakramenata“ uno- 
si "polaganje ruke“. Drugdje? to izrijekom veže uz Dj 8,15-17 i tako obredu 
pruža kao podlogu osnovno biblijsko uporište. Smjesta moramo dodati da je 
polaganje ruke što slijedi nakon pokrsnoga primanja bijele odjeće u Augus- 
tina točni i određeni izraz kojim se označuje sakrament potvrde. Taj je čin za 
kršćanina bitan, nužan i neizostavan. Razlikuje se od pokrsnoga pomazanja. 
Tako se Augustin koji često govori o potvrdnome polaganju ruke uključuje 
u opću crkvenu predaju gdje se polaganjem ruke obavlja sakrament krizme. 


1. Usp. C. COUTURIER, Sacramentum, 185-186; J. COPPENS, Imposition, 297; J. 
AMOUGOU - ATANGANA, Sakrament, 205-207; S. REGLI, Firmsakrament, 309; 
G. BAREILLE, Confirmation, 1034.1039; A. HAMMAN, Baptćme, 189; A. MICH- 
EL, Sacraments, 521; M. COMEAU, Augustin, 342; B. NEUNHEUSER, 128-131; P. 
GALTIER, Imposition, 1348-1361; J. TIXKERONT, Histoire, 410-411. 

2. Serm 324; PL,38,1447. 

3. Trin 15,46. Usp. J. TIKERONT, Histoire, 410-411. 

Augustin redovito piše da se krštenima "polaže ruka“ kako bi "primili 
Duha Svetoga“. Drukčije se na sakramentalan način Duh ne dobiva. Augus- 
tin pri tome naglasuje da s Duhom Svetim po krizmi dolazi "nevidljivo i 
skrovito ulijevanje ljubavi“. U vjerniku je to "božanska ljubav“.4 


Razmišljajući o potvrdnome Duhu, Augustin se katkad poziva na sila- 
zak Duha na novozavjetni duhovski događaj. Možda tom usporedbom želi 


reći da je potvrda duhovski blagdan za krizmanika i zajednicu u kojoj se 


obavlja potvrdna svečanost. Ali Augustin dobro zna da postoji razlika 
između prvih Duhova i potvrde. Duh je na novozavjetnu Pedesetnicu dat 
zato da bi članovi prve crkvene zajednice "govorili jezicima“. Taj dar u 
načelu ne mogu "očekivati“ oni na koje se "sada polaže ruka“. Ali potvrtlu i 
apostolsku Pedesetnicu veže činjenica što se u oba slučaja "prima Duh Sve- 
ti“ koji je ovdje i ondje jedan te isti. Augustin pita kako krizmanik može 
"znati“ da li je primio Duha Svetoga. U tu ga svrhu upućuje neka "istaži 
svoje srce“. U njemu će zapaziti da li je u potvrdi primio dar Božjega Duha. 
To će mu reći ljubav koja je jedini duhovni plod sakramenta. Krizmanik je 
jamačno polaganjem ruke dobio Duha Svetoga "ako ljubi brata“. Ta je lju- 
bav najbolji i najvidljiviji dokaz i pokazatelj da "Duh Sveti ostaje“ u kriz- 
manome. 


Pretežiti dio patrologa smatra da je za Augustina pokrsno polaganje 
ruke naš današnji potvrdni sakrament. Ipak se u Augustina nalazi jedno dosta 
nejasno mjesto koje se odvaja i odudara od njegova uobičajena govora 0 pol- 
aganju ruke. Tu Augustin tvrdi da postoji istinska razlika između "polaganje 
ruke“ i "krštenja“. Sastoji se u tome što se "krštenje može ponoviti jer 


"polaganje ruke“ nije ništa drugo nego “molitva nad čovjekom“.$ 


Mjesto se najrazličitije tumačilo. Neki su se na nj pozivali kada su 
tvrdili da polaganje ruke za Augustina nije nikakav sakrament potvrde. To je 
tumačenje osamljeno. Čudno je i neprihvatljivo ako se smjesti u cjelinu 
Augustinovih djela i ondašnji redoviti način razmišljanja. Ali bi se moglo 
pomisliti da na navedenom mjestu Augustin uopće ne razmišlja o polaganju 
ruke poslije krštenja već o kojem drugom obredu jer se u ranijim stoljećima 
ruka polagala u različite svrhe i u mnogim prigodama. Tako su se primjerice 
krivovjernici i javni grešnici ponovno uvodili u zajednicu polaganjem ruke. 


4. Ba 3,16,21; PL,43,149. 
5. 1 Jo 6,10; PL,35,2025. 
6. Ba 3,16,21; PL, 43,449. 

Neki bi htjeli da Augustin sakrament potvrde ne vidi u polaganju ruke 
nego u pokrsnome pomazanju. Takvim utvrđivanjem odnosa između pokr- 
snoga pomazanja i polaganje ruke Augustin bi bio za svoje vrijeme prava 
iznimka u zapadnoj predaji. Stoga je vjerojatno najrazboritije kazati da je 
Augustin s cijelim kršćanstvom kome je pripadao polaganje ruke uzimao za 
sakramentalni znak podjeljivanja Duha Svetoga. Samo još nije dovoljno 
uočio da i potvrda daje vlastiti karakter te se ni ona radi toga ne može po- 
navljati.? 


Ulje i pomazanje 


Preostaje da se zaustavimo na pomazanju nakon krsnoga čina. Taj je 
obred drevan. Susreće se najkasnije u drugome stoljeću. Augustin mu je s 
cijelom predajom priznao najveću čast i u njemu vidio veliku i nezamjenji- 
vu duhovnu korist. 


Istraživači su se pitali da li je pomazanje sastavni dio sakramenta 
potvrde. Oni su podvojena mišljenja. U oba se tabora nalaze velika imena. 
Ipak suvremenija istraživanja naginju mišljenju da je pokrsno pomazanje ul- 
jem zaseban obredni čin. Radije se veže uz krštenje nego uz polaganje ruke. 


Pokrsno pomazanje ima u kršćanskoj inicijaciji ogromno značenje i 
veliko dostojanstvo: njime krštenik postaje pomazanik i kršćanin. Stječe 
udio na Kristovu pomazanju kod utjelovljenja i poslije jordanskoga krštenja. 
Po tome pomazanju novokrštenik ulazi otajstveno u Kristovu svećeničku, 
kraljevsku i proročku čast i uzvišenost. To pomazanje neposredno sprema 
krštenikovu dušu na primanje višnjega Duha u polaganju ruke. U tu svrhu i 
u tome smislu postoji duboka veza između pomazanja i polaganja ruke. 
Pomazanje duhovno priprema polaganje ruke. Krštenik postaje pomazani- 
kom da Duh može na nj sići i u njemu se nastaniti. Pokrsnim pomazanjem 
kršteni stupa u Kristovo mistično tijelo: postaje živi član crkvenoga jedinst- 
Va i zajednice. 

Augustin se u jednome nagovoruš veoma svečano i uzvišeno te s 
puno ponosa i zanosa obraća novokrštenicima. Još im jednom dočarava pre- 
valjeni duhovni put koji je bio dug i naporan. Nekoć su bili "katekumeni“. 
Tada su morali "čekati“. Nekada se čekalo godinama. Bijaše to vrijeme 


7. Usp. B. NEUNHEUSER Baptćme, 131. 
8. Usp. B. NEUNHEUSER, Baptćme, 128-129. 

"suše“. Potom su malo prije vazmene noći "dali imena“. Upisali su se u po- 
pis krštenika za dotičnu godinu. Tako su nastupili "postovi i egzorcizmi“. 
Njima se katekumene "melje“ da od zmja postanu brašno. Potom dolazi 
"voda“. Njome se u krštenju "polijeva “katekumensko brašno te postaje 
“jedinstveno tijesto“. Da se pak tijesto "ispeče“ i bude "Gospodnji kruh“ 
koji će se žrtvovati i blagovati, potrebit je "oganj Duha Svetoga“. On je 
nakon krštenja "sišao“ na krštene. Sada sami sebe u euharistiji mogu prika- 
zati Bogu. Nema sumnje da u navedenome slijedu izraz "žar Duha Svetoga“ 
označuje pokrsno pomazanje. 

Pošto se na krštene spusti "plamen Duha Svetoga“, oni se "ispeku“. 
Postaju "Gospodnji kruh“.? Sada su spremni da se uključe u euharistijsko 
otajstvo kao vrhunac inicijacije. Silaskom Duha također postaju vreli i žarki 
za čitavi preostali život. Ta ih duhovna toplina goni na ljubav kojom plod- 
no pokazuju da su pomazani užarenim Duhom. 

Istu usporedbu čitamo u još jednome Augustinovu govoru.!? Augus- 
tin opet kaže da je "post“ i "istjerivanje đavla“ kroz katekumenat bilo stano- 
vito “ponižavanje“ i "poniznost“. Potom je uslijedilo “krštenje i voda“. Vo- 
dom se u krstu katekumen polijeva i tako stječe "oblik kruha“ jer je ranije 
bio u neku ruku napornim vježbama "samljeven“, Ali krsna voda još ne 
može sama po sebi načiniti kruh. Kruha nema "bez vatre“. Ta pak vatra 
"označuje pomazanje“. Ono "ulje“ kojim plamsa "naša vatra“ u sebi je 
"otajstvo Duha Svetoga“. I tu Augustin tumači pokrsno “ulje“ i 
"nomazanje“ kao naznaku za "plamen“ koji krštenome u njegovu djelovanju 
. daje Duh Sveti. 

Augustin razgovijetno luči i pomno ističe razliku između “vidljivoga 
ulja“ koje u sebi krije stanoviti "znak“ i "nevidljivo ulje“. Očito je da se 
vidljivo ulje odnosi na ono kojim se vjernik pomazuje "izvana“ po tijelu. 
Ono je "znamen“ nevidljivoga ulja i pomazanja koje se nalazi unutra“ i 
koje je "duhovno ulje“. To ulje daje dar koji je oganj božanskoga Duha. 
Vanjsko ulje nema za vjernika smisla bez "nutarmjega duhovnog pona“ i 

Augustin je jasan i jednostavan. Kod pokrsnoga pomazanja "sami je 
Duh Sveti pomazanje“. Vanjski čin "vidljivoga pomazanja“ vrši ulogu 
"znaka“ za duhovno pomazanje. Taj "znak pomazanja“ ima vlastitu *snagu“. 
Ona je "nevidljiva“. To je "nevidljivo pomazanje“ sami Duh Sveti.!? 


9. Serm 229,1; PL,38,1103. 

10. Serm 227; PL,38,1100. 

11. Ps 44,19; PL, 36,505. 

12. 1Jo 3,5.12; PL,35,2002.2004. 

Peto poglavlje 
EUHARISTIJA 


Primjedbe 


Augustin je vrsno poznavao euharistijski nauk! teologa koji su mu 
prethodili na Istoku i Zapadu. U njegovu bi se euharsistijskome raz- 
mišljanju mogao oikriti najrazličitiji otački utjecaj. Augustin se nimalo nije 
brinuo da na tome području bude posebice samonikao. Zaista se smije kazati 
da su njegove euharistijske postavke ondašnje opće crkveno učenje. Ipak je 
Augustin primljeni nauk osobno proživio i produbio. Na nj je udario pre- 
poznatljivi pečat i predao ga u baštinu idućim pokoljenjima. 


Augustin nije napisao zasebno euharistijsko djelo. O euharistiji je os- 
tavio kraće ili duže zabilježbe u mnogim svojim spisima. O njoj je posebice 
govorio kada je propovijedao novokrštenicima uvodeći ih nakon krštenja u 
euharistijsko otajstvo. Stoga su njegove propovijedi u krsnome tjednu 
naročito euharistijski obojene. Ali Augustin je raspravljao o euharistiji i 
onda kada je nailazio u svojim razmatranjima na biblijske euharistijske 
ulomke. Uz to valja zapaziti da je kod Augustina euharistijski govor 
pretežito vezan uz njegovo propovjedničko djelovanje. Jasno je da propov- 
jednik nije uvijek posve pažljiv na skroz točan govor. Stoga ni Augustinova 
svaka izreka o euharistiji nije uvijek do kraja zrela, konačno domišljena i sa 
svom jasnoćom izražena. Nije svaki put ni sustavna, ali je najčešće veoma 
bogata i jako mnogostrana_.2 


Augustin nije ničim bio ponukan napisati zaseban spis o euharistiji. 
Njega su najčešće kriva učenja o vjeri silila pisati o dotičnoj vjerskoj istini. 
U Augustinovo doba nije bilo nikakva naročita spora oko euharistije. Kao 
protivnike Augustin jedino spominje neznatno i nakardno kafarnaitsko raz- 
mišljanje. Kafarnaiti su kao i Židovi iz Kafarnauma po kojima se i zovu 


1. Uz niže navedenu literaturu ovdje smjesta ističemo da u ovome poglavlju mnogo dugu- 
jemo ovoj trojici autora koje kasnije ne spominjemo da ih stalno ne imenujemo. To 
su: E. PORTALJE, Augustin, 2418-2426; A. GAUDEL, Sacrifice, 969-976 i G. BA-. 
REILLE, Eucharistie, 1173-1179. 

2. Usp. G. KRETSCHMAR, Abendmahil, 82-83; W. GESSEL, Eucharistische, 165-166; J. 
ša ERONT, Histoire, 411; J.N.D. KELLY, Early, 446; M. COMEAU, Augustin, 

materijalno i skoro materijalistički shvatili Kristov govor o blagovanju nje- 
gova tijela.3 Kafarnaiti su euharistiju tumačili kao da se tu Gospodnje tijelo 
"rasjeca kao na lešu“ te se "prodaje“ kako se meso prodaje na “mesnoj 
tržnici“. Ali to je poimanje euharistije toliko grubo, prosto i prostačko da 
se na nj nije trebalo ozbiljnije obazirati kao ni na drevnu osvadu protiv 
kršćana da su zbog euharistijskoga blagovanja ljudožderi. Ipak je kafarnaits- 
ka zabluda Augustinu pružila odličnu prigodu da euharistiju najuže veže uz 
vjeru. 

U svezi s euharistijom Augustin spominje i donatizam koji je 
obrađivao u zasebnim djelima. Tu je euharistiju utoliko upleo* što je tvrdio 
kako euharistija među donatistima ne može biti plodna jer je donatistička za- 
jednica prekinula crkveno zajedništvo i ljubav koja se traži da euharistija 
može duhovno djelovati. Unatoč svemu, nijedno krivovjerje nije Augustina 
navelo sustavno, cjelovito i na jednome mjestu prozboriti 0 euharistiji. 


Poteškoće 


Iznimne je teškoće razgovijetno i jasno iznijeti što je Augustin učio 0 
euharistiji." Tu poteškoću uvjetuju u sanome Augustinu razni razlozi. Au- 
gustin još nije posjedovao ustaljeni rječnik kada je govorio i pisao o euha- 
ristiji. Stoga je i za nas danas veoma težak. Nije ni stalan ni ujednačen. 
Osim toga, Augustin govori služeći se brojnim slikama i usporedbama. Ali 
ni euharistija nije lagano otajstvo. Prava je tajna vjere. Umiče svakom pa i 
najprobranijem i najbrižljivijem govoru. Nijedan rječnik nije sposoban iska- 
zati euharistijsko tajinstvo. Augustin je o euharistiji govorio katekumenima 
ili netom krštenima. To slušateljstvo još nije bilo spremno na posve 
određen način euharistijskog govora. Augustin se morao truditi da pripros- 
tim ljudima govori priprosto. 

Također se može kazati da je stega tajne razlog što Augustinovo 
izražavanje o euharistiji nije uvijek providno i bistro. Još se u Augustinovo 
doba nije smjelo pred katekumenima posve otvoreno govoriti o euharistiji. 


3. Usp. L. VILLETTE, Foi, 295; J.N.D. KELLY, Early, 449. 

4.Jo 21,5; PL,35,1617-1618. 

5. Usp. L. VILLETTE, Foi, 288-292. 

6. Usp. L. VILLETTE, Foi, 292-299; J.N.D. KELLY, Early, 447. 

7. Usp. _J. TIXERONT, Histoire, 411-411; W. GESSEL, Eucharistische, 166; M. CO- 
MEAU, Augustin, 176-178. 

Taj zakon Augustin često spominje. Euharistiju "poznaju vjernici“. Njima 
je poznato tijelo “. Samo "vjernici znaju što mi pijemo“. Isključivo 
"vjernici poznaju vjerničko otajstvo“. Katekumeni o svemu tome ništa "ne 


“ znaju“. Augustin kaže da razno ne spominje "zbog katekumena“. 


Ipak moramo dodati da se Augustin i kao spretan govornik služio 
stegovom tajnom. Njome je budio u katekumenu želju da pristupi euharis- 
tijskome otajstvu. Vjernicima je isti zapt dozivao u svijest koliko im je 
povjerenje i čast iskazala Crkva kada im je dopustila pristupiti euharistiji. 


Zbiljska nazočnost 


Već se dugo raspravlja da li je i u kojem smislu Augustin vjerovao u 
Kristovu zbiljsku euharistijsku nazočnost. Protestanti su redovito isticali da 
Augustin u euharistiji ne pretpostavlja zbiljsku već jedino simboličku Kris- 
tovu nazočnost. Po njima, Augustinu euharistija nije Kristovo tijelo i krv 


nego znak Kristova osobnoga ili mističnoga tijela. Katolički su istraživači 


pobijali protestantsko tumačenje. Oni vjeruju da je Augustin s cijelom 
Crkvom svoga razdoblja postojano vjerovao u Kristovu euharistijsku prisut- 
nost. Jasno je da Augustin uz zbiljsku nazočnost euharistiji prizna duhovno 
otajstveno i znakovito značenje. Augustin zapravo ne dijeli zbilju i znak. 
Znak vidi u zbilji, a zbilju u znaku. Rasprava oko Augustinova stajališta 
pred Kristovom nazo-čnošću pod prilikama kruha i vina nije završena. Vjer- 
ojatno će dugo trajati. Razlog je jednostavan. Augustinu se prilazi s raz- 
ličitih i vlastitih polazišta,$ 

Katkad se kuša naći razloge zašto Augustin tobože nedovoljno vodi 
računa o realnoj Gospodnjoj euharistijskoj nazočnosti. Tada se prstom upire 
na njegovu platonističku filozofsku usmjerenost i obojenost. Augustin bi 
kao i Platon više držao do nevidljivoga nego vidljivoga. Stoga bi u euharis- 
Liji ponešto zanemario vidljivu stranu. Čak se u ovaj sklop uvodi i Augusti- 
nova kristologija. Krist je, kaže se, Augustinu prije svega učitelj. Zato je i 
euharistija važnija po svome smislu i značenju nego po zbilji u sebi. Spo- 
minje se, nadalje, da Augustin u svojoj teologiji nije dovoljno uočio 
uzročnu sponu između znaka i milosti. Ipak se kao tumačenje poteškoće 


8. Usp. H. GRASS, Abendmahl, 24-25; M. COME. 1 ie 
A 5, , 24-25; M. AU, Augustin, 174; J. BETZ, Euharisti 
“ms H -0 : ) 14. BEIZ, rist 

als F LY Raa sa J. BETZ, Euharistie, 150; J. TIXERONT, Histoire, 412; J.N.D. 


59 


koju iznosimo najopćenitije navodi nedostatna i omeđena Augustinova ek- 
leziologija. 

Učenjaci koji ističu Augustinovu euharistijsku manjkavost ne misle 
kazati da Augustin uopće nije vjerovao u Kristovu realnu euharistijsku 
nazočnost. Samo kušaju razjasniti zašto Augustin nije dovoljno naglašavao 
ni vrednovao tu prisutnost. Čak dodaju da je to oznaka mlađega Augustina. 
Augustin je kasnijega razdoblja kudikamo temeljitije uvidio otajstvo Gos- 
podinove euharistijske prisutnosti 2 


Augustin je bez dvojbe vjerovao u zbiljsku euharistijsku nazočnost. U 
tu se svrhu nije s nikim sporio niti je tko njemu u tome pogledu u ono vri- 
jeme što predbacivao. To je ono doba opća vjera u Crkvi. Augustin ju je u 
punoj mjeri dijelio i prihvaćao. Osobno se nije potanje zanimao za način 
kako se obistinjuje euharistijska nazočnost. O tome nije ostavio nikakvo 
tumačenje. Inače je Augustin euharistijsku nazočnost držao čudesnom zbil- 
jom.!% Ona se, po Augustinu, ostvaruje zasebnom Gospodnjom riječju, djel- 
ovanjem Duha Svetoga i znakom svetoga križa. 

Augustin jasno uči da snagom Božje riječi kruh na oltaru postaje Kris- 
tovom euharistijom. Veli da je “onaj kruh“ što se donosi na žrtvenik kada se 
"Dosveti po Božjoj riječi“ uistinu "Kristovo tijelo“. Isto vrijedi i za "gnaj 
kalež“. Augustin pri tome primjećuje da je tu zapravo riječ o onome što 
"kalež sadrži“. Kada se to "posveti Božjom riječi“, onda "je Kristova krv“.!! 


Augustin doslovce isto kaže i na jednome drugome mjestu. Služeći se 
govorničkim i propovjedničkim običajem neposrednoga slušateljeva oslovl- 
javanja, najprije ističe da »Kristovo tijelo i krv biva“ kada “pristupi riječ“. 
Potom naglasuje i veli: "Ukloni riječ, kruh je i vino. Dodaj riječ i već je 
drugo. I to drugo, što je? Kristovo tijelo i Kristova krv. Otkloni, dakle, 
riječ, kruh je i vino. Dodaj riječ i bit će sakrament“.!? Prema tome, kada 
"pristupi riječ, taj kruh i to vino postaju tijelo i krv Riječi“.!? 

Imajući isto pred očima, Augustin s istom nakanom spominje 
"atajstvenu molitvu“. Ona "nosvećuje plodove koje uzimamo iz zemlje“. 


9.J. BETZ, Euharistie, 153. 

10. Usp. A. MICHEL, Transsubstantiation, 1398. 
11. Serm 227; PL,38,1099. 

12. Serm 229,3. 

13. Serm 229,1. 


60 


Kada t posvećene plodove “valjano blagujemo“, postižemo "duhovno spa- 
genje“ jer je to sjećanje“ na "Gospodnju muku za nas“,4 


Posljedica je riječi i otajstvene molitve nad kruhom i vinom njihovo 


posvećenje i blagoslov. Zato “naš kruh i kalež nisu bilo što“. Po 


Kein ona o jedno i drugo "za nas postaje otajstveno“15 Jasno 
je da Kristovo tijelo nije "svaki kruh već onaj koji prima bl ov“, Taj 
kruh “postaje Kristovo tijelo“.!6 otiče ak, 


U euharistijskoj pretvorbi Augustin, uz Božju riječ i otajstvenu molit- 
vu kojom se posvećuje i blagosliva euharistija, nije zaboravio ni Duha Sve- 
toga. To nije ni mogao jer u njegovu teološkome razmišljanju vrijedi pravi- 
lo da nema “nijednoga božanskoga ni pravoga posvećenja ako ne dolazi od 
Božjega Duha“? Stoga se ni “vidljiva zbilja“ donesena "ljudskim rukama“ 
ne posvećuje ako "nevidljivo ne stupi na djelo Božji Duh“. Tako se "zbiva 
to veliko otajstvo“,!8 Dodajmo da se, po Augustinu, euharistija "obredn 
obavlja“ uporabom i primjenom "znaka“ svetoga križa.!? : 


Bilo bi nemoguće navesti sva mjesta gdje Augustin naprosto i jednos- 
tavno izjavljuje svoju vjeru u zbilju euharistijske nazočnosti. Usput spome 
pito kako upozorava vjernike da sami sebe ne smatraju "jeftinima“ Si odd 
lj Pvemira i njih samih“ drži ih za "veoma skupe“. Vidi se to otuda što 
svaki dan“ za njih "prolijeva najskupocjeniju krv svoga Jedinorođenca“.2% 


Augustin se ne boji kazati da na Gospodnjemu stolu gledamo što se 
redovito motri na ljudskim stolovima. Vjernik zamjećuje "kruh i čašu“. To 
mu pokazuju i naznačuju njegova "osjetila“. Ali kod toga treba poučiti 

vjeru“ da je. "kruh Kristovo tijelo i čaša Kristova krv“.2! Kada se 
Memo, primamo“ srcem i ustima koja moraju biti "vjerna“ samoga 
osrednika. On nam daje "jesti svoje tijelo i piti svoju krv“.22 


Augustin je toliko osvj istij 

jedočen u euharistijsku nazočnost da traži 
. . . .. #1 
božansko klanjanje Gospodnjemu tijelu koje vjernik "blaguje“. U tome kon- 


14. Trin 3,4,10; PL,42,873-874. 

15. Faust 20,13; PL,42,379. 

16. Serm 234,2; PL,38,1116. 

17. Serm 28,13; PL,38,72. 

18. Trin 3,4,10; PL,42,874. 

19. Jo 118,5; PL,35,1950. 

B bem Za PL,38,1078. 
.derm 272; PL,38, d 

22. PL,42,658. ti 

tekstu veli da je riječ o "tijelu“ što ga je Isus "uzeo od Marijina tijela“. Isus 
je "u tome tijelu“ hodao ovim svijetom. To nam je tijelo "dgo“ da ga "za 
spasenje blagujemo“. Augustin dodaje da Kristovo tijelo “nitko ne blaguje 
ako mu se nije prethodno poklonio“.23 Vjernik ne bi euharistiji iskazivao 
poklonstvo da Bog nije tu nazočan. Bez te bi nazočnosti poklon bio 
suvišan, isprazan i nedopustiv. Kada Augustin traži klanjanje euharistiji, 
očito je da vjeruje u euharistijsku Kristovu prisutnost. Kršćanin se klanja 
samo nazočnome Bogu. ' 

Na ovome mjestu naznačujemo jednu neobičnu Augustinovu misao 
koja na svoj način tumači što je Augustin sudio o Kristovoj nazočnosti u 
euharistiji. Augustin ima pred očima Gospodnju riječ s posljednje večere: 
"Ovo je moje tijelo“. Kod toga dodaje da se sami Krist "nosio u vlastitim 
rukama“. Augustin želi kazati da je Krist, uzimajući u ruke kruh zadnje 
večere, zbog riječi pretvorbe sam "u svojim rukama nosio svoje tijelo“.2“ 
Misao je doista neobična i rijetko se gdje čita. Ali zato jasno izražava vjeru 
u euharistijsku nazočnost. 

Ovdje nije na odmet navesti pričešćivanje nedostojnih. Augustin ne 
niječe da nedostojni ne blaguju Gospodnje tijelo i da ne piju njegovu krv. 
Istina je suprotno. I takvi blaguju“ Kristovo "tijelo i piju krv“.5 Jasno je da 
u smislu 1 Kor 11,20 euharistiji pristupaju na svoju osudu. Ne primaju ni- 
kakvu milost. Svi koji "nedostojno blaguju“ euharistiju, "jedu i piju sebi na 
osudu“. Augustin pita da li zato "ne blaguju“ ako "blaguju nedostojno“. 
Očito je da i takvi blaguju. Stoga pristupaju "nedostojno“ i euharistija im je 
"osuda“.2% 

Upravo stoga što Augustin vjeruje u euharistijsku nazočnost upozora- 
va vjernika na potrebnu čistoću. Vjernik je "već upućen kako pristupa, što 
blaguje i što pije“. Ali to upozorenje Augustinu nije dovoljno. Kako bi 
vjernika potaknuo da se uzdržava“ od svega nedostojna, doziva mu u pamet 
kako znade "koga“ u euharistiji "blaguje i koga pije“.27 Zaista se jedva dade 
očitije govoriti. 


23. PL, 36,306. 

24. PL, 36,306. 

25. Serm 71,17; PL,38,453. 
26. Serm 266; PL,38,1229. 
27. Serm 9,14; PL,38,85. 

Blagovanje 


Augustin smatraše da se euharistija "nedostojno prima“ ako je netko 


“primi u vrijeme kada mora vršiti pokoru“. Riječ je o javnoj pokori koja je 


ME Plučivala pričest jer su počinjeni "takvi grijesi“ koji uzrokuju velik 
"ranu i smrtnu bolest“. U tome se slučaju uskraćuje euharistija Fuharjsti 
ja se kao lijek odlaže“. U svemu tome ima glavnu riječ "biskuj ov aut i 
tet s Biskup udaljuje od oltara da se obavi pokora“. On skoga rešnika 
BI . Crkvom i dopušta mu da iznova “pristupi“ euharistiji. Svakako 
o a Ba samovolja. Nitko se u tim pitanjima ne smije vladati "kako 


d pr enom sklopu Augustin spominje da se u ono doba vodila TaS- 
prava kako često pristupati euharistiji ako se isključi "nedostojno“ pristu- 
Be. Augustin o tome navodi dva stajališta. Po jednome, “euharistiju ne 
E a Ea nie :_ : ni je u tome što čovjek nije svaki dan "čist i 
š eba izabrati "dane kada se živi čišće i uzdržljivije“ 
» . .. . . . : 2 
a Trški tome velikome otajstvu“. Po drugima bh Bovička “i 
uharistije ne udaljuju grijesi zbog kojih fl 
I ud jih se mora obaviti javna 
treba se "odvajati od dnevnoga lijeka Gospodnjega tijela“. Pe 


Augustin drži da se tu treba upriličiti ži j 
ue. , priličiti životu zajednice u kojoj netk: 
opne nužno sačuvati slobodu i širinu. Stoga amara Želi a 
i što po svojoj vjeri smatra da je pobožno“. Nij 
go ući voj Atra ( . Nijedno spomenut: 
ne ne obeščašćuje Gospodnje tijelo i krv“. Netko se radi će mn 
uđuje svaki dan uzimati“ euharistiju. Drugi se opet "radi časti ne 


usuđuje nijedan dan mimoići“ šetit Brani 
zir“ 28 J ' mimoići“ euharistiju. Svakako "to jelo ne dopušta pre- 


jA m. da E nd učestalosti pristupa euharistiji bilo vre- 
i raznoliko u drevnome kršćan # j 

m . ' stvu. Za treće stoljeće 

lije a da se barem u egipatskim crkvama dnevno pričešćivalo. Bez 

Bam nasada js preporučuje dnevno pristupanje stolu Gos- 
podn h atousti izražava žaljenje što se mnogi vjernici i 
Pa žav, ni ogi vjernici u Carigrad 

m samo jednom godišnje. Kasijan je u Egiptu susreo mike koji 

ođer samo jedanput na godinu pričešćivali,29 


* Ep 22,4% PL,33 01-202, Usp. J.MR.T I RD charisti 49- 
2 , M P X LLA! ,Eu istie, 1 9 150. 

Inače cijela je Crkva bila osvjedočena da je euharistija lijek protiv gri- 
jeha. To i Augustin uči. Vjernik se pričešćuje da se osnaži, ozdravi i obo- 
ruža protiv grijeha. Euharistija čisti dušu i tjera grijeh. Ona je hrana. Daje 
moć da se ne griješi. Jedino vjernik ne smije počiniti grijeh koji će ga odvo- 
jiti od pričesti.?? 

Augustin je svoje vjernike kao "braću“ upozoravao da "nebeski kruh 
blaguju duhovno“. To čine ako prilaze "oltaru“ sa "svom nevinošću“. Ako 
već imaju "svakodnevne grijehe“ bez kojih nije nitko, ne smiju se nalaziti u 
"smrtnim“ grijesima. Tada su neprikladni za euharistijsko blagovanje. 


Poučan je Judin primjer. I Juda je "primio zalogaj Gospodnjega kruha 
“, Očito taj zalogaj nije bio "otrov“ već "nebeski kruh“. Ipak je "đavao ušao 
u Judu pošto je primio“ euharistiju. Juda nije primio“ ništa "zlo“. U nj je 
"ušao đavao“ jer je “bio zao“ pa je "dobro“ primio loše“. U jednu riječ, iz- 
dajnički učenik nije "duhovno blagovao“?! Gospodnje tijelo. Blagovao je eu- 
haristiju, ali je zapravo blagovao "svoju osudu“ (1 Kor 11,29). 


U Augustina susrećemo duža i kraća tumačenja Isusova govora u Iv 
6,22-66. Augustin se pri tome posebice zadržao kod Gospodnje tvrdnje da 
"život vječni neće posjedovati tko ne bude jeo tijelo Sina čovječjega“ ili 
"njegovo tijelo“. Zan se da je taj način govora "sablaznio učenike“. Neki su 
se od Isusa “udaljili i više nisu išli s njime“. Smatrali su da je Isusov govor 
o "blagovanju njegova tijela veoma krut“, Augustin primjećuje da su 
učenici bili "tvrdi, ane govor“. Trebali su razumjeti da se u Kristovu govo- 
ru o "jelu njegova tijela“ krije "stanoviti znak“ i "tajna“. Augustin dodaje da 
su učenici Isusov euharistijski govor “ludo shvatili“, Sve su "tjelesno“ ra- 
zumjeli. Zapravo su "mislili kako će Gospodin odsjeći neke dijelove svoga 
tijela i dati im“. Učenici su govor 0 "jelu“ Gospodnjega tijela“ morali uzeti 
"duhovno“. Jasno je da oni neće "jesti ovo tijelo koje gledaju ni piti ovu krv 
koju će proliti oni koji Krista budu raspeli“. Govoreći o jelu i piću, valja 
imati na umu "stanovito otajstvo“. To blagovanje “oživljuje“ uz uvjet da se 
"duhovno shvati“. Posve je “nužno“ da se euharistija "vidljivo slavi“, ali je 
potrebno da se "nevidljivo razumije“.?? 


Vidi se što Augustin kani istaknuti. Odbacuje svako surovo, grubo, 
materijalističko i čisto fizičko poimanje euharistijskoga blagovanja. Kod eu- 


30. Usp. J.M.R. TILLARD, Eucharistie, 150-153. 
31.Jo 26,11; PL,35,1611-1612. Usp. J.M.R. TILLARD, Eucharistie, 151. 
32. Ps 98,9; PL,37,1264-1265. 

> haristije tijelo se ne siječe niti po dijelovima razdaje. Euharistijsko je blago- 


vanje pravo jelo i piće, ali kao otajstvo, znak i duhovni čin. Tko bi Isusovu 
naredbu da se "jede njegovo tijelo“ shvatio materijalno i fizički, počinio bi 


 "zlodjelo i nevaljalstvo“. Prema tome, tu je riječ o "slici“. Sav je taj "govor 


slikovit“. Gospodin u Iv 6,54 naređuje da se "ima dijela u njegovoj muci“, 
Zapovjeđeno je da se “rado i korisno pohrani u sjećanje da je Gospodinovo 
tijelo za nas raspeto i ranjeno“.?? 


Augustin, dakle, nipošto ne dokida zbilju euharistijskoga blagovanja. 
Pomoću izraza slika“, "znamen“ i "duhovno“ nastoji otkloniti kafarnais- 
tičko "tjelesno“ euharistijsko poimanje koje proglasuje "ludim“. 


Augustin još jednom tumači euharistijsko otajstvo naznačeno u Iv 
6,22-66. Pri tome zabacuje "onaj način“ kako su prvotno Židovi i neki 
učenici zamislili da Krist "daje svoje tijelo“. Oni su smatrali da je tu riječ o 
"ugrizima“ kojima se "jede“ tijelo koje Krist daje. To je, razumljivo, besmi- 
sao. S “ugrizima“ se ništa ne postiže kod Kristove "milosti“.3“ U istome 
sklopu Augustin? stavlja Isusu u usta pitanje upravljeno učenicima u Ka- 
farnaumu: "Smatrate li da ću od ovoga tijela koje vidite načiniti dijelove i da 
ću rasjeći svoje udove i vama dati“? 


Augustin je odbio kafarnaitsko poimanje euharistije. Ali je jasno 
zadržao osvjedočenje da vjernik u euharistiji uistinu blaguje zbiljsko Gos- 
podnje tijelo. Prema tome, za Augustina pričest nije neko slikovito, znako- 
vito ili simboličko sjedinjenje s Kristom. U euharistiji vjernik doista bla- 
guje Kristovo tijelo i pije njegovu krv. Susreće se s osobom Gospodina 
Isusa. I to Augustin često navodi u svojim djelima. Mi se zadovoljavamo 
samo s nekoliko naznaka. 


U nekoliko navrata Augustin ponavlja jednu te istu izreku po kojoj 
vjernici "Kristovo tijelo blaguju ne samo po otajstvu nego u samoj zbilji“. 
Augustin također pojašnjuje govor o kruhu koji "silazi s neba te ne umire 
o ga blaguje“. Po Augustinu, “ne umire“ tko jede ono što je sadržaj 

snage“ u "otajstvu“. U tu svrhu nije dovoljna "vanjština“ sakramenta. Da | 
se postigne obećanje besmrtnosti, nije od koristi euharistiju "samljeti zu- 


33. Doctr_3,16,24; PL,34,74-75. 

34. Jo 27,3; PL,35,1616. 

35. Serm 131,1; PL,38,729. 

36. Civ 21,20; PL,41,734; Civ 25,2; PL,41,741. 

bom“ i "vanjski jesti“. Nužno je "blagovati u srcu“ i "unutra“. Tako se 
postiže "snaga sakramenta“.37 


Augustin kažeš da "mnogi zli“ kod pričesti "u sakramentu jedu Kris- 

“tovo tijelo i piju krv“. Očito želi reći da primaju euharistijske čestice. Ali 

one takvima ne koriste. Vjernik ni kod euharistije ne smije ostati samo kod 

znaka ili čisto fizičkoga blagovanja. Vjernikovo "udioništvo“ na euharistiji 

mora doprijeti do "duha“ i tako će mu biti plodonosno, sveto i korisno. Duh 
i euharistiji pruža smisao, značenje i djelotvornost. 


U tumačenjima Očenaša Augustin češće ističe da se izričaj "svagdanji 
kruh“ može odnositi i na euharistiju. Stoga veli da je "euharistija naš svag- 
danji kruh“. Pri tome upozorava vjernike da taj euharistijski kruh tako 
"primaju“ da ne bude na korist samo "želucu“ već i "duši“.?? 


Augustin je euharistiju redovito nazivao "sakramentom“. Često je tom 
riječju želio reći da je euharistija znakovita zbilja. Tako u jednoj propovijedi 
primjećuje da je Krist "uzašao na nebo i tamo uzdigao svoje tijelo“. Potom 
Augustin pita “kako je“ pod tim uvjetima “kruh njegovo tijelo“ i "kako je 
njegova krv kalež ili što kalež sadrži“? Augustin odgovara da se euharistija 
zato naziva sakramentom“ jer se tu "jedno vidi, drugo razumije“. Vidljivo 
"posjeduje tjelesni izgled“. Ono što se u vidljivome razumije "donosi duhov- 
ni plod“.4% Inače je gotovo nepotrebno isticati da Augustin tako reći svaki 
čas euharistiju obilježuje riječju "sakrament“#! u najrazličitijem smislu toga 
bogatog pojma. 


Jedinstvo 


Augustin je rado u euharistiji vidio sakrament gdje se temelji i očituje 
crkveno jedinstvo. Jedinstvo u Crkvi izvire iz euharistije. Euharistija je po 
sebi znak crkvenoga jedinstva. Tu Augustin posiže za glasovitom i već us- 
taljenom usporedbom s kruhom i vinom. U jednom svome govoru vjernici- 
ma daje jasno do znanja da im se u euharistijskome “kruhu preporučuje kako 
moraju ljubiti“ crkveno "jedinstvo“. Augustin naglasuje da se euharistijski 


37. Jo 26,6,12; PL,35,1612. 

38. Jo 27,6,11; PL, 35,1621. 

39. Serm 57,7; PL,38,389. 

40. Serm 272; PL,38,1246-1247. 
41. Serm 226; 228; 227. 

"kruh“ ne sastoji od "jednoga zma“. Taj je kruh nastao od "mnogo pšeničnih 


zrna“ koja "bijahu odvojena prije nego se sastadoše u kruhu“. Pouka je jas- 


na. Euharistijski kruh koji je jedan iako od brojnih zrna upozorava vjernike 
da budu jedno premda su mnogi. Augustin vjernike nutka i sokoli#3 da budu 
jedno“ baš kao što vide da je i kruh "jedan“. Taj euharistijski kruh 
"naznačuje jedinstvo“. 


Isto je s vinom u euharistiji. I ono je ranije "bilo u mnogim zrnima i 
sada je jedno“. Tako euharistijski kruh i vino koje blaguju vjernici zorno 
pokazuju nutarnje vjerničko sjedinjenje. Augustin čak smatra** da se samo 
za onoga mora kazati da "uistinu blaguje Kristovo tijelo i pije Kristovu krv 
tko se nalazi“ u zglobu kršćanskih udova. Euharistiju se prima u zajednici 
kao što euharistija stvara zajednicu. Niti ima euharistije izvan crkvenoga za- 
jedništva niti crkvenoga jedinstva bez euharistije. To je Augustin htio kazati 
u navedenim riječima. 


Čestice 


Augustin je jamačno iskreno i duboko vjerovao u Kristovu euharis- 
tijsku prisutnost. Toj se prisutnosti čovjek može raznoliko približiti. 
Grešnik samo materijalno blaguje euharistiju. Od nje nema koristi ako je u 
velikome grijehu. Tada mu je euharistija na osudu. Inače euharistija čisti i 
čuva od grijeha. Augustin ističe da euharistiju treba blagovati duhovno. U 
stanovitome smislu euharistija se drukčije i ne može blagovati. Pod tjelesni 
i fizički zakon potpadaju samo euharistijske prilike. Čestice se lome, grizu, 
probavljaju i nestaju. Ali Augustinu je naročito stalo da potakne vjernike na 
duhovne euharistijske plodove. To je sjedinjenje s Kristom i Crkvom. To je 
u punome smislu duhovno euharistijsko blagovanje. Jasno je da je ono 
moguće ako je u euharistijskom znaku zaista Krist nazočan. 


42. Serm 227; PL,38,1100. 

43. Serm 229,2. 

44. Civ 21,25,2; PL,41,741. 

45. Usp. M. COMEAU, Augustin, 180-181; L. VILLETTE, Foi, 291-293. 

Žrtva 


Augustin je posve prirodno i spontano u svojim djelima govorio o eu- 
haristiji kao žrtvi.6 Taj dio njegova euharistijskog nauka autori raznoliko 
vrednuju. Dok jedni vele da je Augustin izobila i duboko raspravljao o euha- 
ristijskome žrtvenom dijelu, drugi ističu da je to činio usput i površno. Ali, 
pravo govoreći, već se u Augustina mogu čitati gotovo sve poglavite 
tvrdnje vezane uz to otajstvo. Nažalost Augustin o tome nije progovorio ni 
sustavno ni na jednome mjestu. Kako je njegovo djelo opširno, teško je i 
Jetimice dodirnulo sva mjesta gdje Augustin govori o euharistijskoj žrtvi. 
Stoga se zaustavljamo samo na nekima. 


Augustin o euharistijskoj žrtvi govori spominjući svoju majku. Au- 
gustin navodi kako je Monika pred smrt zaželjela da se, kada umre, uspome- 
na na nju upriliči uz oltar. Htjela je to jer je "znala“ da se sa žrtvenika "dijeli 
žrtva kojom je ukinuta zadužnica“. Moničina je primjedba izniman sažetak 
euharistijskoga žrtvenog otajstva. Po Monici, oltar je "žrtvenik“. Tu se sla- 
vi "žrtva“ koja je dokinula "zadužnicu“ kako je Pavao u Kol 2,14 rastumačio 
smrt na križu. Oltarska žrtva "uništava zadužnicu“ ukinutu kod Kristove 
smrti. To se "dijeli“47 s kršćanskoga žrtvenika. To je Moničina posljednja 
nada. Augustin dodaje da je uz preminulu majku proslavio "žrtvu naše ci- 
jene“.48 Već se otuda vidi da je i za nj euharistija "žrtva“ i daje istovjetna s 
"našom cijenom“ što je zacijelo Kristova otkupiteljska smrt. 

Euharistijsku žrtvu “prikazuje svećenik“.* Bez njega nema žrtvenika 
ni žrtve. Ali uz svećenika su "kršćani“. Oni "slave uspomenu“ na već 
"učinjenu žrtvu“ na križu. To obavljaju "presvetim prinosom i pričešću 
Gospodnjim tijelom i krvlju“.?? 

Idući u samu srž otajstva, Augustin kratkim izričajem tvrdi da se na 
euharistijskome žrtveniku za žrtvu prinosi“ Kristovo "tijelo“. Ono je istin- 
ski prinos i žrtva. Prikazano za žrtvu "poslužuje se“ kao jelo ?udionicima“! 


46. Usp. J. TIXERONT, Histoire, 419-420; H. GRASS, Abendmahl, 24-25; G. 
KRETSCHMAR, Abendmahl, 82-83; J.N.D. KELLY, Early, 454; M.A. LESOU- 
SKY, De dono, 263 bilj. 32; O. CASEL, Opfermysterium, 17-82; L. VILLETTE, Foi, 
299; J. BETZ, Euharistie, 153-154; J. BETZ, Euharistie als z. Mysterium, 228-229; 
W. GWSSEL, Eucharistische, 206. 

47. PL32,778. 

48. PL, 32,777. 

49. Serm 227,PL,38,1100. 

50. PL, 42,383. 

51. Civ 17,20,2; PL,41,556. 

. Pričesnici blaguju žrtvovani prinos. Tako stječu udio na spasenjskoj vrijed- 


nosti i značenju Gospodinove muke i smrti. Obistinjeno na križu postaje na 
oltaru vjerničkom svojinom. Vjernici se posredstvom žrtvenika u crkvi 
pričešćuju prikazanim Kristovim tijelom. 


Euharistijska počela dozivaju u pamet kalvarijsku žrtvu. To im je ne- 
posredna svrha. Augustin kaže*? da je tako "htio Gospodin“. Htio je po kru- 
hu i vinu ostaviti uspomenu i sjećanje na "svoje tijelo i na svoju krv koja 
je prolivena za nas i za oproštenje naših grijeha“. Kalvarijskom su žrtvom 
oprošteni grijesi. Euharistijska je žrtva nazočnost u svijetu i vremenu gol- 
gotskoga oproštenja prijestupa i opačina. Gospodin je to značenje "ostavio“, 
»dao“ i "povjerio“ euharistijskome otajstvu. 


Augustin s Novim zavjetom Krista oduševljeno i velikim ponosom 
2 » *..* pi . «4 .. *1_. " ž 
naziva "Velikim svećenikom“. Taj je Veliki svećenik na križu "samoga sebe 
u muci za nas prikazao“. Prinio je "slugin lik“. U njemu je "svećenik“ i 
žrtva“? 


Augustin, nadahnut Pavlovom kristologijom, još jednom naglašavaš“ 
da je Krist po svome ljudskome bitku ili "ukoliko je uzeo slugin lik“ uisti- 
nu “pravi Posrednik“. Dok je na svijetu živio kao čovjek "u sluginu liku“, 
najradije bijaše "žrtva“. Kao "sluga“ je "svećenik“ koji "prikazuje“ žrtvu, ali 
je istodobno i "prinos“. Sve je to Krist na križu kao i na oltaru. 

Augustin je u svoja euharistijska žrtvenička razmatranja uveo i Crkvu. 
To je bilo nužno jer je sam učio da je Crkva Kristovo tijelo. Krist je glava, 
Crkva tijelo. Krist i Crkva jesu "potpuni Krist“. Augustin otuda zaključuje 
da oltarsku žrtvu prinosi "potpuni Krist“. Euharistija je "Žrtva Crkve“. Krist 
je "htio“ da "svakodnevno otajstvo“ njegove golgotske žrtve bude "žrtva 
Crkve“. Crkva je "tijelo same Glave“. Zato mora "naučiti da sama sebe pri- 
nese“ u euharistiji "po Kristu“.5* Preko oltarskoga Velikoga svećenika koji 
Je sami Krist "Bogu prinosi opću žrtvu svekolika otkupljena država“. To je 

Skup i društvo svetih“. Crkva na oltaru "spoznaje da sama sebe prinosi u 
onome što prikazuje“. Augustin s Pavlom dodaje da su Crkvi “naša tjelesa 
živa žrtva“. Tako smo "mi sami cijela žrtva“. To je "kršćanska žrtva“.56 


52. Serm 227; PL,38,1099. 
53. Civ 10,6; PL,41,284. 
54. Civ 10,20; PL,41.298. 
55. Civ 10,20; PL,41,298. 
56. Civ 10,6; PL,41,284. 

Augustin euharistijsku žrtvu označuje "najsjajnijom i najboljom 
žrtvom“. Zapravo ta samo žrtva "mi sami“. To je Božji "orad“. U svojim 
prinosima "slavimo otajstvo te cijele zbilje“.57 U crkvenome se tijelu kome 
je glava Krist "jedinstvo“ zasniva na "našoj“ euharistijskoj "žrtvi“,5% U skla- 
du s prethodnim Augustin je jednostavno i duboko propovijedao svojim 
vjernicima: "Ako ste, dakle, Kristovo tijelo i udovi, na Gospodnji se stol 
polaže vaše otajstvo. Vi primate svoje otajstvo“.59 


Središte 


Gotovo ne bi trebalo posebice dodavati da je u Augustinovoj crkvenoj 
zajednici euharistija središte vjerničkoga života. To je euharistija u ono doba 
među kršćanima po cijelome svijetu. Augustin ističe da je oltar i žrtvenik 
okružen otajstvenošću, strahopočitanjem i najvećom čašću. Također bilježi 
da je u središtu svega bogoslužja i života "veliki stol odakle primamo Kris- 
tovo tijelo i krv“.$% Taj je stol "Moćnikov stol“. Tu je Kristovo "tijelo i 
krv“.61 Isti stol Augustin naziva "Gospodnjim stolom“.$2 Pod tim se pozna- 
tim i običnim nazivima osjeća Augustinova ogromna ljubav, velika vjera i 
najživlja nada. 


57. Civ 19,23,5; PL,41,655. 

58. Ep 187,20; PL,33,839. 

59. Serm 272; PL,38,1247. 

60. Serm 31,2; PL,38,193. 

61.Jo 47,2; PL,35,17,33. 

62. Serm 229,1; 227; PL,38,1099. 

PRIJEVOD 


ISUSOVO RODOSLOVLJE 
ME 1, 1-17 


Br. 51. 
Obećanje 


1. - Neka očekivanje vaše ljubavi! ispuni koji ga je potaknuo. Ovo 
što vam moramo govoriti nije - smatramo - naše nego Božje. Ipak u veoma 
velikoj mjeri i sami izjavljujemo što Apostol ponizno veli: "Ovo blago 
imamo u glinenim posudama da odličje snage bude od Boga, a ne od nas“ (2 
Kor 4,7). 


Ne sumnjamo da se sjećate našega obećanja. U onome obećasmo po 
kome sada uzvraćamo. Jer i kada smo obećali, od njega smo molili. I kada 
vraćamo, od njega primamo. 


Vaša se ljubav sjeća da smo na Božić ujutro odgodili pitanje koje 
obećasmo riješiti. Razlog je ovo: mnogi su kojima je Božji govor redovito 
tegotan s nama slavili svečanost dužnu onome danu. Držim pak da sada nije 
nitko došao osim onih koji žele slušati. Prema tome, ne govorimo gluhim 
srcima ni dušama kojima se gadi. 


Ovo je vaše očekivanje za me molitva. Dodajem i to: mnoge je i dan 
igara ovdje potaknuo. O njihovo se spasenje nadasve trudimo. Ali i vas, 
braćo, potičemo da i vi oko toga nastojite. Revnim duhom molite Boga za 
. one koji još nisu svratili pozornost na prizore istine već su se odali tjeles- 
nim gledanjima. 


Prepoznao sam i sigurno znam da sada ima među vama onih koji nisu 
Cijenili današnji dan, ali prekidaju s onim na što su se naviknuli. Ljudi se 
mijenjaju nabolje i nagore.2 Ti nas dnevni dokazi naizmjence vesele i 


1. Čitalac će lako zamijetiti da Augustin veoma često svoje slušatelje naziva riječju 
"ljubav“. Vjerojatno i tako želi istaknuti da je ljubav u kršćanstvu najosnovnija vred- 
nota. U ljubavi se zgušnjuje sva božanska objava. Bog je u sebi ljubav. Zato ljubi 
čovjeka i traži da čovjek ljubi njega i u njemu svakoga bližnjega. Spominjemo da 
smo u tekstu sve naslove sami postavili radi boljega pregleda. Brojevi povrh teksta 
upućuju na broj koji dotična propovijed ima u originalu. Sve prethodne uvode u Au- 
gustinova djela uzimamo za tumačenje brojnih Augustinovih tvrdnja u ovoj knjizi. 

+ Tu rečenicu treba smjestiti u Augustinov govor o predodređenju. Predodređenje je taj- 
na vjere. Ono ne opravdava loš život, Svatko se mora do kraja truditi da bude dobar. 
Augustin je cijelo djelo posvetio pitanju "ustrajnosti do kraja“. Predodređenje ne 
smije biti izvor ni očaja ni raspuštenosti. 

žasloste. Vesele nas popravljeni, a rastužuju zavedeni. Stoga Gospodin ne 
kaže da će se spasiti tko počne već kaže: "Spasit će se tko ustraje do konca“ 


(Mt 10,22). 


Gledalište 


2. - Što nam je Gospodin Isus Krist Božji Sin koji je i Sin čovječji 
jer se udostojao i to biti mogao dati i što je mogao veličanstvenije učiniti 
nego što je uz to što je svome ovčinjaku pridružio gledaoce tričavih igara 
također pridobio neke koji se tamo promatraju? Za spasenje nije samo prido- 
bio ljubitelje lovaca već je ulovio i same lovce. I on je, naime, bio promatran. 


Počuj kako. Sam je rekao. Sam unaprijed kaza prije nego bi gledan. 
Proročkom je riječju nagovijestio što se imalo zbiti kao ostvareno. U Psal- 
mu kaza: "Proboli su moje ruke i moje noge. Izbrojiše sve moje kosti“. Eto 
kako su ga motrili. Izbrojili su njegove kosti. Otvorenije napominje samo 
motrenje. Veli: "Oni su me promatrali i gledali“ (Ps 21,17-18). 


Motrili su ga i rugali se. Gledali su ga koji mu kod motrenja uopće 
nisu bili skloni već su bjesnjeli. Na taj je način isprva pripustio da se motre 
mučenici. Apostol kaže: "Postali smo prizor za svijet, anđele i ljude“ (1 Kor 
4,9). 

Takve prizore gledaju dvije vrste ljudi. Jedni su puteni, drugi duhovni. 
Puteni motre misleći da su bijedni mučenici koje bacaju životinjama, odsje- 
caju im glave, spaljuju vatrom. Preziru ih i nad njima se zgražaju. Drugi 
gledaju kao i sveti anđeli. Ne svraćaju pažnju na tjelesno trganje već se dive 
čistoći vjere. 

Neporočan duh pruža veliki prizor očima srca kada se rasprši tijelo. 
Kada se o tome čita u crkvi, vi to rado promatrate očima srca. Kada ne biste 
ništa motrili, ništa ne biste ni čuli. Prema tome, uviđate da danas niste prez- 
reli prizore već odabrali. 

Neka je tu Bog! Neka udijeli da svojim prijateljima za koje žalite što 
su danas otišli u amfiteatar i nisu htjeli doći u crkvu ugodno prikažete svoja 
motrenja. Tako će i sami početi manje cijeniti prizore koje su učinili otrcan- 
ima jer su ih ljubili. S vama će zavoljeti Boga. Nijedan se Božji ljubitelj ne 
može zastidjeti jer onoga ljubi koji se ne da nadvladati. Neka s vama ljube 
Krista koji upravo onim čime je tobože bio svladan pobjeđuje svekoliki svi- 
jet. 

" Vidimo, braćo, da je pobijedio svijet. Sve je vlasti podložio. Pokorio 
je vladare, ali ne oholim vojnikom već ismijanim križem. Nije pobi jedio 
bjesneći oružjem već viseći na križu kao i time što je tjelesno trpio i duh 
no djelovao. Njegovo je tijelo stršilo na križu, a sam je duše podlagao križu 
Uostalom, koji jeu vladarskoj vrpci dragulj skupocjeniji od Kristova križa 
na čelu onih koji kraljuju? Kada Krista ljubite, nikada se nećete postidjeti 


Kako se mnogi vraćaju pobijeđeni iz amfiteatra jer su oni pobijeđeni 
za kojima su ludovali! Ti bi tim više bili pobijeđeni da su pobijedili. Odali 
bi se ispraznoj radosti i podložili ushićenju pokvarene pohlepe Tak 
onim pobijeđeni zbog čega hrle u amfiteatar. še . 


; Što mislite, braćo, koliko ih je danas dvojilo da li će doći ovamo ili 
poći onamo? Oni koji u samoj sumnji - motreći Krista - dođoše u Crk i 
nisu pobijedili nekog čovjeka nego samoga đavla koji je najgori lovac cije. 
loga svijeta, One pak koji u svojoj sumnji radije odabraše Otići u oo tu ad 
goPijedio je onaj koga pobijediše vjernici. Svladali su ga u onome koji v. m 

Veselite se jer ja sam pobijedio svijet“ (Iv 16,33). Zapovjednik jun 
pretrpio kušnju da vojnika nauči vojevati. ' iti 


Utjelovljenje 


3. - Da bi, dakle, učinio što n i 
bi, dakle, aznačismo, Gospodin naš Isus Krist 
o ki “a o i Jasno, od žene Sin čovječji. Usprkos tome, da se nije 
\jevice Marije, u čemu bi bio manji? Netko primjeć i j 
MJ ii čovjek. Mo , uče lji“ Netko primjećuje: Isus je 
če . Mogao je biti čovjek da se ne rodi od žene.“ B ij 
žene načinio prvoga čovjeka kojega je stvorio! Mem 


e pa il 4 mora iii na primjedbu. Ti kažeš: zašto odabrati 
1“ Evo ti odgovor: zašto, naprotiv, bježati od ž 
* na 3 , bježati od žene kada se tre- 
5 . ' Pretpostavi da ne mogu pokazati zbog čega je odabrao da se rodi 
KIP, Ti pak pokaži što je u ženi trebao izbjeći. 


BB, Augustin Isusa rado naziva Sinom čo 
ljudsku narav. Tako se i Augustin udalj 


mogućnost ljudskoga otkuljenja. A in vjeroj isli i 
hk Pee okera add donjim Spajne misli na maniheističku zabludu 

Negda već bi kazano: da je Krist izbjegao ženino krilo, nekako bi 
pružio znak da se od žene može okaljati. Ali koliko svojom biti bijaše bez- 
grešniji, toliko se nije trebao strašiti tjelesne utrobe kao da se otuda mogao 
onečistiti. Rođen pak od žene, trebaše nam pokazati otajstvo nečega velikog. 


I mi, braćo, uistinu priznajemo da je bez daljnjega veličanstvu bilo 
lako - kada je Gospodin htio postati čovjek - da se ne rodi iz žene. Mogao se 
iz žene roditi bez muža. Tako se mogao roditi i mimo žene. 


Međutim, Krist nam je ovo pokazao: ljudsko stvorenje ne smije nad 
sobom očajati u nijednome rodu. Ljudski se pak rod dijeli na muško i 
žensko. Krist je muž. Jamačno je trebalo da to bude. Ali da se nije rodio od 
žene, žene bi nad sobom zdvojile. Sjećaju se svojega prvog grijeha. Prvoga 
je čovjeka prevarila žena. Tako bi žene smatrale da uopće nemaju nikakvu 
nadu u Kristu. 

Krist je, dakle, došao kao muž predodabrati muški rod. Rodivši se od 
žene, došao je utješiti ženski rod. Kao da se obraća ovim riječima: znajte 
kako Božje stvorenje nije zloš već ga je pokvarila opaka požuda; kada na 
početku stvorih čovjeka, sazdao sam muško i žensko. Ne osuđujem stvo- 
renje koje sam načinio. Rođen sam, evo, kao muž, ali sam se rodio od žene. 
Ne osuđujem, dakle, stvorenje koje sam načinio već grijehe koje ne učinih. 


Neka oba roda uvide svoju čast i neka oba priznaju svoju opačinu. 
Neka se oba nadaju spasenju. Žena je zaluđenome čovjeku dala piti otrov. 
Neka se ženi pri opravku čovjeka pruži kao piće spasenje. Neka žena, 
rađajući Krista, dade nadoknadu za grijeh čovjeka koga je zavela. 

Zbog istoga su razloga najprije žene apostolima javile da je Bog uskr- 
snuo. U raju je žena svome mužu dojavila smrt. Također su žene u Crkvi 
muževima navijestile spasenje. Apostoli su imali dojaviti narodima Kristo- 
vo uskrsnuće, a njima su ga nagovijestile žene. 


Zaključimo: nitko ne smije napadati Krista ukoliko se rodio od žene. 
Taj rod nije mogao onečistiti Osloboditelja. Stvoritelj pak trebaše pohvaliti 
isti rod. 


5, Maniheizam je pripadao svjetonazoru koji je držao da je svaki oblik tvari zao jer pot- 


ječe od iskonskog zlog počela. 

Opća vjera 


4. - Ali, vele, kako ćemo vjerovati da se Krist rodio od žene? Odgova- 


. ram: na temelju evanđelja koje se propovijedalo i propovijeda svekolikome 


krugu zemaljskom. Međutim, slijepi kušaju staviti u pitanje zbilju u koju 
već vjeruje cijeli svijet. Slijepi svojski teže i druge zaslijepiti. Ne vide što 
se mora vidjeti. Nastoje pobiti što se mora vjerovati. 


Uzvraćaju i kažu: ne muči nas autoritetom kruga zemaljskoga. Motri- 
mo samo Pismo. Ne postupaj pučki. Povlađuje ti zavedeno mnoštvo. 


Ovdje najprije odgovaram: zar mi laska zavedeno mnoštvo? Ovo 
mnoštvo bijaše mali broj. Kako je naraslo ovo mnoštvo koje davno prije bi 
navi iješteno u samome rastu? Naraslo je što je i predviđeno da će narasti. Ne 
kažem: bijaše mali broj. Abraham bijaše jedan. Promislite, braćo, na Kligeru 
svijetu bio je u ono doba među svim ljudima cijeloga zemaljskog kruga i 
među Svim narodima jedan Abraham. Tome je čovjeku kazano: “U tvome će 
se sjemenu blagosloviti svi narodi“ (Post 22,18). Ono što je jedan povjero- 
vao o svojoj jednosti, dano je mnogima iz sjemenskoga mnoštva. U ono 
vrijeme nije se vidjelo, ali se vjerovalo. Sada se vidi i osporava. Što se u 
ono doba reklo jednome i što je jedan vjerovao sada nekolicina napada kada 
se obistinjuje u mnogima. 


Gospodin je svoje učenike učinio ribarima ljudi. Svaku je vrst vlasti 
zatvorio među svoje mreže. Ako se mora vjerovati mnoštvu: što je veće od 
Crkve rasprostranjene cijelim svijetom? Ako treba vjerovati bogatima, neka 
protivnici svrate pozornost koliko bogatih započe vjerovati. Ako pak treba 
Vjerovati siromašnima, neka vide tisuće siromašnih. Treba li se obazirati na 
plemstvo, u Crkvi je gotovo svekoliko plemstvo. Jesu li u pitanju vladari 
neka uoče da su svi podložni Kristu. Pita li se za bolje govornike, učenije i 
umnije, neka protivnici uoče koliko su govornika, učenjaka i mudraca 68 
ga svijeta u svoje mreže ulovili oni ribari da ih s dna privuku spasenju. 


| Dabi primjerom svoje poniznosti izliječio veliko zlo ljudske duše - to 
je oholost - Krist je sišao i odabrao najslabije u svijetu da smete jake. U 
.. je također odabrao ludo da zbuni mudre. To su oni koji to nisu bili 

eć se samo činilo da su takvi. I neplemenito je u svijetu odabrao i ono što 
Nije da isprazni ono što je (usp. 1 Kor 1,27). 

Tobožnji nesklad 


5. - Protivnici kažu: reci što te volja, mi opažamo da se ondje gdje 
čitate o Kristovu rođenju evanđelja međusobno ne slažu. Što je neskladno, 
ne može u oba slučaja biti istinito. Kada pokažem, veli, nesklad, s pravom 
odbacujem vjeru ili ti koji prihvaćaš vjeru pokaži sklad. 

Pitam: koji si nesklad ustanovio? Uzvraća: očevidan. Nitko mu ne 
može protusloviti. 

Kako sa sigurnošću čuste jer ste vjernici! Počujte, predragi, i vidite 
kako Apostol spasonosno opominje govoreći: "Kako, dakle, prihvatiste 
Krista Isusa našega Gospodina, u njemu hodite. U njemu ste ukorijenjeni i 
nazidani. U vjeri ste utvrđeni“ (Kol 2, 6-7). U Kristu moramo čvrsto ustraja- 
ti jednostavnom i jakom vjerom. Tako će sami Krist vjernicima otkriti što 
je u njemu skriveno. Isti Apostol kaže: *U njemu su skrita sva blaga mu- 

drosti i znanja“ (Kol 2,3). Krist nije stoga sakrio blaga da ih niječe već da 
probudi čežnju za (ajnovitim. To je korist od tajne.$ U tajni štuj što još ne 
razumiješ. Tim više poštivaj što više pokrivala zamijetiš. Koliko je tko 
časniji, toliko više zastora visi u njegovoj kući. 

Zastori tajni pružaju čast. Ali se za počasne zastori dižu. Od blizine se 
zastora tjeraju koji im se rugaju. Budući, dakle, da "prelazimo Kristu, zastor 
se otklanja“ (2 Kor 3,16). 


Ispovjedni ulomak 


6. - Neki iznose svoje osvade pa kažu: da li je Matej zaista evanđelist? 
Pobožnim ustima, odanim srcem i bez imalo sumnje velimo da je to točno. 
Sigurno odgovaramo: Matej je evanđelist. Protivnici pitaju: da li vjeruješ? 
Tko ne odgovara: vjerujem? Kako se zaorilo! iz vašega pobožnog žamora? 
Stoga, braćo, ako sa sigurnošću vjerujete, nemate se čega stidjeti. 


Osobno vam kažem da sam nekada bio obmanut. Kada sam bio dječak 
Svetim pismima prije htjedoh primaknuti oštroumno raspravljanje nego 


do i često isticao da teža biblijska mjesta potiču na Žarče istraživanje. 


6. Augustin je ra 
štre duh. Razlog su da misao ostaje budna i da njome ne zavlada 


Ta mjesta o 

zasićenost. 
7. U Augustinovoj su crkvi vjemici vanjskim očitovanjima pokazivali da pozorno prate 

propovijedi. Nekada bi se znali nasmijati, drugi put pljeskom odobravati ili povicima 


se uplitati u razlaganje. 

pobožno i je. Pokvarenim sam ćudoređem sam pred sobom zatvorio vra- 
ta o ospodina. Kada sam trebao kucati da se otvori, pridonio sam da se 
zatvori. Usudih se ohol tražiti što jedino može ponizan naći 


Maia : ste ram sretniji! U sigurnosti se poučavate. Kako ste 
Z ! Još ste uvijek kao nejaki Ba . i . 
i J Jaki u gnijezdu vjere, a primate duhovnu hra- 


Kada sam ja jadan sorticiše da sam jeti 
3 I sposoban letjeti, ostavio sam gni- 
jezdo. I prije padoh nego poletjeh. Ali da me prolaznici ne pogaze te da ka 
umrem, milosrdni me Bog dignuo i ponovno stavio u gnijezdo. Mene je up- 
Tavo uznemirilo što sada siguran u imenu Gospodnjem pred nas i X 
o s iznosim i 


Matejev rodoslovnik 


na eva kona < =. naznačujem da protivnici ovako kleveću: za 
, vele, oj evanđelist te mu vjerujete. Doslj j 

le, ] list t , jedno je, dakle, Ž 
onome vjerujemo koga priznajemo evanđelistom. ' zin 


Poslušajte Kristova pokoljenj. j i j 
I : ljenja koja donosi Matej. On veli: "Knji 
ka am Krista, Davidova sina, sina Abrahamova“. Na koji je di. 
in Davidov“ i kako je "Abrahamov sin“? To s 9Ž ij 
sin 1] 2 e ne može drukčije pok- 
azati osim naraštajnim susljedstvom. Jasno j ai 
raštajnin : o je da u času kada se G i 
rodio od Marije Djevice ni Abrah i id ni ora 
l am ni David nisu više bili judi 
Ti pak o istome kažeš da j i inidaj AP Ke daa. 
je Davidov sin i da je Abrahamov sin? Ka 
< ? Kao da Ma- 
leju kažemo neka dokaže što govori. Očekujem redoslovlje Kristova saa 3 


Matej kaže: "Abraham j i j 
. j kaže: ", Je rodio Izaka, a Izak je rodio Jako j 
od 1 pe i čiji braću. Juda je rodio od Tamare Faresa i dao ka 
J srona. Esron je rodio Arama. Aram j i i i 

. . : Je rodio Aminadaba. Am 
Je rodio Nasona. Nason je rodio Salmona. Salmon je rodio Boza od a 


Boz je rodio Obeda od R _ 
(ME1, 1-6). ute. Obed je rodio Jesu. Jese je rodio kralja Davida“ 


Otuda pripazite kako se od Davi i 
E. avida d i Ž 
Je Sin Abrahamov i sin Davidov. Sp RN NA 


E . zedj ja "David je rodio Salomona od žene koja je bila Uriji- 
đ rodio Roboama. Roboam je rodi ši E 3 
Asa je rodio Jozaf: je rodio Abiju. Abija je rodio Asa 
i ata. Jozafat je rodio Jorama. Joram j io Ozii io ša 
rodio : : a. Joram je rodio Oziju. Ozija | 
Joatama. Joatam je rodio Ahaza. Ahaz je rodio Ezehiju. Ezehija aa 

dio Manasa. Manase je rodio Amona. Amon je rodio Josiju. Josija je rodio 
Jehoniju i njegovu braću u Babilonskome preseljenju. Poslije Babilonskoga 
preseljenja Jehonija je rodio Salatijela. Salatijel je rodio Zorobabela. Zorob- 
abel je rodio Abiuda. Abiud je rodio Eliahima. Eliahim je rodio Azora. Azor 
je rodio Sadoka. Sadok je rodio Ahima. Ahim je rodio Eliuda. Eliud je rodio 
Eleazara. Eleazar je rodio Matana. Matan je rodio Jakova. Jakov je rodio Jo- 
sipa, muža Marije iz koje se rodio Isus koji se zove Krist“ (Mt 1, 6-17). 


Tako je, dakle, po tijeku i susljedstvu praroditelja i pređa Krist sin 
Davidov i sin Abrahamov. 


Osvada 


8. - Pred tu vjerno ispripovijedanu zbilju protivnici stavljaju kao prvu 
primjedbu što isti Matej u nastavku kaže: "Svih je naraštaja od Abrahama do 
Davida četrnaest; od Davida do seobe u Babilon ima četrnaest pokoljenja i od 
seobe u Babilon do Krista teče četrnaest koljena“ (Mt 1,17). Matej zatim 
pripovijeda kako se Krist rodio od Djevice Marije. U tu svrhu dodaje riječ: 
"Kristovo pak rođenje bijaše ovako“ (Mt 1,18). Matej je roditeljskim redom 
izračunao zašto se kaže da je Krist Davidov i Abrahamov sin. 


Sada se mora ispripovjediti kako se Isus rodio i pojavio među ljudima. 
To pripovijedanje slijedi. Po njemu vjerujemo da Gospodin naš Isus Krist 
nije samo rođen od vječnoga Boga te je suvječan s onim koji ga je rodio 
prije svih vremena i prije svakoga stvorenja - po kome je sve postalo - već 
se također rodio od Duha Svetoga iz Djevice Marije. Mi i to ispovijedamo. 
Sjećate se i znate - govorim svojoj katoličkoj braći - da je to naša vjera. Mi 
to priznajemo i ispovijedamo. Za tu su vjeru po čitavome zemaljskome kru- 


gu poginule tisuće mučenika. 


Sveti Josip 


9. - Što u Mateja slijedi protivnici žele ismijati želeći dokinuti povje- 
renje u evanđeoske knjige. Time tobože pokazuju da smo lakoumno povjer- 
ovali riječima: "Pošto se njegova majka Marija zaručila s Josipom i prije 
nego se sastaše, ustanovi se da je trudna po Duhu Svetome. Ali kako je nje- 
zin muž Josip bio pravedan i ne htjede je predati, htio ju je tajno otpustiti“ 
(Mt 1, 18-19). 

Josip je znao da Marija nije s njime zanijela. Stoga ju je, dosljedno, 


“držao preljubnom. Međutim, Pismo kaže: "Budući da je bio pravedan, ne 


htjede je predati“, Riječ “predati“ znači "razglasiti“. Tako se čak i čita u 
mnogim rukopisima. Josip je zbog rečenoga "htjede potajno otpustiti“ (Mt 
1,19). 


Suprug se, doduše, uznemiruje, ali pravednik ne bjesni. Josipu se 
pripisuje tolika pravednost da-niti želi posjedovati preljubnicu niti se 
usuđuje kazniti prokazanu. 


Pismo kaže: "Htio ju je tajno otpustiti“ jer je nije htio ni kazniti ni 
izdati. Zamijetite iskrenu pravednost. Nije, naime, zato htio otpustiti jer je 
želio posjedovati. Mnogi zbog putene ljubavi opraštaju preljubnim ženama. 
Žele ih i kao preljubnice imati da s njima tjelesnom požudom uživaju. 


pri 


Ovaj pak “pravedni muž“ ne želi Mariju zadržati. To znači da je ne lju- 
bi puteno. Usprkos tome, ne želi je ni kazniti. Prema tome, milosrdno 
prašta. Kakav je taj pravednik? Preljubnicu ne zadržava. Ni ne oprašta jer bi 
pohotno ljubio. Ne kažnjava niti odaje. S pravom je, dakle, izabran za svje- 
doka ženina djevičanstva. Josipa, dakle, zbunjuje ljudska slabost, ali ga 
učvršćuje božanska vlast. 


Isusovo ime 


10. - Evanđelist u nastavku kaže: "Dok je Josip o tome razmišljao, 
anđeo mu.se Gospodnji, evo, ukaza kroz san. Kaza mu: Josipe, ne boj se 
uzeti svoju ženu Mariju. Što se u njoj rodilo, od Duha je Svetoga. Donijet 
će na svijet Sina. Ime ćeš njegovo nazvati Isus“ (Mt 1, 20-21). 


Zašto Isus? Veli: "On će spasiti svoj narod od njihovih grijeha“ (Mt 
1,21). Ime, dakle, Isus iz hebrejskoga jezika u prijevodu? znači Spasitelj. To 
zapažamo na temelju samoga tumačenja imena. Kao da se pita zašto se nazi- 
va Isus. Razjašnjujući razlog imena, smjesta dodaje i kaže: "On će svoj nar- 
od spasiti od njihovih grijeha“ (Mt 1,21). Pobožno vjerujemo i najčvršće 
držimo da se Krist rodio od Duha Svetoga iz Djevice Marije. 


+ 


8. Augustin je u pravu. I današnji tumači Isusovo ime dovode u vezu sa spasenjem, spasi- 
teljem i spasavanjem. Gotovo da je isto kazati Isus i Spasitelj. Tako je i ime Isus krat- 
ka ispovijed vjere u Isusovo spasiteljsko djelo. 

Korist od krivovjenika 


11. - Što, dakle, protivnici govore? Netko od njih kaže: ako pronađem 
laž, zacijelo ništa nećeš vjerovati. Nađoh! Pogledajmo. 


Brojim pokoljenja. Svojim nas izvrtanjima protivnici na to pozivaju i 
navode. Ako živimo pobožno, ako vjerujemo u Krista te ne želimo prije 
vremena poletjeti iz gnijezda, protivnici nas do toga dovode da spoznamo 
otajstva. 


Neka vaša svetost shvati korist od krivovjernika. Ona je po Bogu koji 
se na dobro služi zlim. Samim se krivovjernicima uzvraća onim što su htje- 
li, a ne po onome što je Bog s njima načinio dobro. 


Koliko je Bog dobra učinio po Judi?! Gospodnjom se mukom spasa- 
vaju narodi. Ali da bi Gospodin trpio, Juda ga je predao. Bog, dakle, Sino- 
vom patnjom oslobađa čovječanstvo. Judu kažnjava za njegov zločin. 


Otajstva što se ondje kriju nitko ne bi razglabao ako je zadovoljan jed- 
nostavnijom vjerom. Stoga ne bi nitko ni našao jer ne bi nitko ni raspravl- 
jao kada opadači ne bi na to poticali. Kada pak krivovjernici ozloglašuju, 
maleni se uznemiruju. Pošto se uznemire, istražuju. Njihovo je traženje na- 
lik na udaranje glavom u majčine grudi da toliko iščekaju koliko je maleni- 
ma dovoljno. Maleni, uznemireni, traže. Koji su spoznali i naučili jer su is- 
pitivali i jer im je Bog otvorio kada su kucali, sami uznemirenima otvaraju. 
Tako se događa da su krivovjernici korisni pri nalaženju istine i dok opadaju 
da zavedu u zabludu. 


Istina bi se nehajnije tražila kada ne bi posjedovala lažljive protivnike. 
Kaže Apostol: "Treba da ima i krivovjerja“. I kao da za to tražimo razlog od- 
mah dodaje: "Da se među vama očituju iskušani“(1 Kor 11,19). 


Broj naraštaja 


12. - Što, dakle, protivnici vele? Matej, evo, nabraja pokoljenja i kaže 
da ih je od Abrahama do Davida četrnaest i od Davida do odlaska u Babilon 
četrnaest kao što je četrnaest naraštaja od babilonske seobe do Krista. Ako se 
pak zbroji tri puta četmaest dobiva se četrdeset dva. Ali protivnici broje. Us- 
tanovljuju četrdeset i jedno koljeno. Stoga zameću svađu. Izruguju se i grde. 


Što znači kada se u evanđelju kaže da je naraštaja tri put po četrnaest, a 
ipak kada se sva koljena izbroje, nema ih četrdeset i dva već četrdeset i jed- 

no? To je, bez sumnje, veliko otajstvo. Radujmo se i zahvalimo Bogu što i 


povodom opadača nešto nalazimo što je bilo nadasve skriveno. Ali nas tim 
više raduje kada se pronađe. Kao što ranije rekosmo, iznosimo prizor za pa- 
meti. 

Od Abrahama, dakle, do Davida teče četrnaest pokoljenja. Potom broj 
počinje od Salomona jer je David rodio Salomona. Broj počinje od Salomo- 
na i dolazi do Jehonije. Kada je Jehonija živio, zbio se odlazak u Babilon. 

Ima i drugi niz s četrnaest pokoljenja. Tu se ubraja Salomon kao gla- 
va drugoga razdoblja. Ubraja se i Jehonija kod koga se završava sami broj da 


se ispuni broj četrnaest. Treći niz počinje od samoga Jehonije. 


Jehonija 


13. - Neka vaša svetost zapazi otajstvenu i ugodnu zbilju. Priznajem 
vam užitak svoga srca. Stoga vjerujem da ćete - pošto obrazložim - i vi 
uživati te isto razglasiti. 


Dakle, poslušajte! Broj trećega doba počinje sa samim Jehonijom. Do 
Gospodina Isusa Krista teče četrnaest koljena jer se spomenuti Jehonija kao 
završetak prethodnoga razmeđa i početak slijedećega niza navodi dvaput. Ali 
netko će reći: zašto se Jehonija dvokratno broji? U izraelskome se narodu ra- 
nije nije ništa zbilo što nije otajstvo za budućnost. Tako se ni Jehonija ne 
broji bezrazložno u dva navrata. 


Između dviju njiva nalazi se mejaš. To je kamen ili kakvo razdvojenje 
sa zidom. Njiva koja je s ove strane mjeri se do samoga zida. Ali se i ova 
njiva koja je s druge strane iznova počinje mjeriti od istoga zida. 


Ipak se to nije dogodilo u prvome prijelaznom razmeđu gdje od Abra- 
hama do Davida brojimo četrnaest pokoljenja i - ne ponavljajući Davida - 
drugih četrnaest. Tu počinjemo brojiti od Salomona. Zašto je tako? Tome 
treba položiti račun. To sadrži veliko otajstvo. 


Neka posluša vaša svetost! Odlazak se u Babilon zbio kada je Jehonija 
Postavljen za kralja na mjesto svoga preminuloga oca. Kraljevstvo mu je 
oduzeto i drugi je postavljen na njegovo mjesto. Ipak se za Jehonijeva 
života dogodio prelazak među pogane. O nikakvu se Jehonijinu grijehu ne 
govori zbog kojeg bi bio lišen vlasti. Radije se napominju grijesi onih koji 
Su ga naslijedili. 

Nastupa, dakle, sužanjstvo. Ide se u Babilon. Ne idu jedino zli. S nji- 
ma putuju i sveti. U onome je sužanjstvu bio prorok Ezekijel. U njemu je 
bio Danijel. Tamo bijahu i ona tri mladića proslavljena u ognju. Po Jeremi- 
jinu proroštvu otišli su i proroci. 


Slika za buduće 


14. - Sjetite se da je Jehonija odbačen bez ikakva grijeha. Otada je pre- 
stao vladati. Prešao je poganima kada se otputovalo u Babilon. Uočite da je 
tu unaprijed naznačena slika budućih zbilja u Gospodinu Isusu Kristu. 


Židovi nisu htjeli da nad njima vlada Gospodin naš Isus Krist u kome 
nisu našli nikakav grijeh. Gospodin je osobno odbijen, ali je zabačen i u 
svojim slugama. Tada se pošlo među pogane kao u Babilon. I Jeremija je 
prorekao da Gospodin zapovijeda da idu Babilon. Sve je ostale proroke koji 
su narodu govorili da ne idu u Babilon napadao kao lažne proroke. Koji 
čitaju Pisma, neka se s nama sjete. Koji ne čitaju, neka nam vjeruju, 


Jeremija je, dakle, zastupajući Gospodina, prijetio onima koji nisu 
htjeli ići u Babilon. Onima koji su odlazili obećavaše tamo spokoj i stano- 
vitu sreću kod sađenja vinograda, obrađivanja vrtova i pri izobilju plodova 
(usp. Jr 27, 1-22). Ali kako je izraelski narod u Babilon prešao uistinu, a ne 
više u slici? Otkuda su bili Apostoli? Zar ne iz židovskoga naroda? Otkuda 
je i sami Pavao? On kaže: "Zar nisam i ja Izraelac iz Abrahamova sjemena i 
Benjaminova ogranka“ (Rim 11,1)? 

U Gospodina su, dakle, povjerovali mnogi Židovi. Otuda su odabrani 
apostoli. Otuda je bilo više od petsto braće koji zavrijediše vidjeti Gospodi- 
na nakon uskrsnuća (usp. 1 Kor 15,6). Otuda bijahu onih sto dvadeset u 
kući kada je došao Duh Sveti (usp. Dj 1,15; 2,1-4). Što kaže Apostol u 
Djelima apostolskim kada Židovi odbiše riječ istine? Veli: "Bili smo vama 
poslani. Ali jer ste prezreli Božju riječ, evo se obraćamo poganima“ (Dj 
13.46). U vrijeme Gospodnjega utjelovljenja zbio se po duhovnoj rasporedbi 
prijelaz u Babilon, ali je u Jeremijino doba bio predoznačen. Što kaže Jere- 
mija o babilonskim putnicima? Kaže: "U njihovu će miru biti vaš mir“ (Jr 
29,1). 


Izrael je po Kristu i apostolima također prešao u Babilon, tj. evanđelje 
je doprlo do pogana. Što sada kaže Apostol kao glasom ondašnjega Jere- 
mije? Kaže: "Prije svega tražim da se obavljaju prinosnice, molitve, zazivi 

.te zahvaljivanje za sve ljude, vladare i one koji su na visoku položaju. Tako 


ćemo provoditi spokojan i miran život sa svom pobožnošću i čistoćom“ (1 
Tim 2, 1-2). 

Vladari još nisu bili kršćani, ali je Pavao za njih molio. I Izrael je 
uslišan dok se molio u Babilonu. Uslišane su riječi Crkve. Vladari su posta- 
li kršćani. Vidite da se ispunja što je bilo slikovito rečeno: *U njihovu će 
miru biti vaš mir“ (Jr 29,7). Vladari su prigrlili Kristov mir i prestali pro- 
goniti kršćane. Već se crkve grade u mirnoj sigurnosti. Narodi se sade na 
Božjemu nasadu. Svi puci plode vjerom, ufanjem i ljubavlju koja je u Kris- 
tu. 


Prijelazi 


15. - U ono se doba selidba u Babilon obavila po Jehoniji kome nije 
bilo dopušteno vladati u židovskome narodu. Jehonija je predznak Krista 
kome Židovi nisu dali da nad njima vlada. 


Izrael je prešao poganima, tj. propovjednici evanđelja prijeđoše među 
poganske narode. Zašto se onda čudiš da se Jehonija spominje dvaput? Bio je 
lik Krista koji od Židova prelazi poganima. Počuj što je Krist posred Židova 
i drugih naroda. Zar Krist nije ugaoni kamen? U kutu zamijeti konac jedno- 
ga i početak drugoga zida. Do istoga kamena mjeriš jedan zid i potom od is- 
toga drugi. Prema tome, ugaoni se kamen dvaput broji. On spaja oba zida. 


Jehonija je, dakle, igrao ulogu Gospodnjega lika. Kao ugaoni kamen 
unaprijed je označivao Sliku. Jehoniji nije bilo dopušteno vladati nad 
Židovima već je otišao u Babilon. Tako je i Krist "kamen koji odbaciše 
graditelji, ali je postao glava u kutu“ (Ps 117,22). : 


h, Ne kolebaj se, dakle, dvaput brojiti ugaonu glavu i dobit ćeš napisani 
broj. Stoga je tu četrnaest više četrnaest i opet više četrnaest. Unatoč tome, 
nema četrdeset i dva naraštaja već četrdeset jedan. 


; Kada se red kamenja proteže u ravnoj crti, svaki se kamen broji zase- 
bice. Kada se pak red izvrne da zatvara kut, kamen kojim se red zaokreće tre- 
ba dvostruko brojiti jer pripada i onome redu koji s njime završava i onome 
koji od njega počinje. Tako je i s redom pokoljenja u židovskome narodu. 
Dok je ostao u nizu s dvostrukim brojem sedam, nije stvarao kut. Ali kada 
Se red okrenuo da se ode u Babilon kao da je od Jehonije nastao kut. Jehoni- 
Ju trebaše dvaput brojiti jer je lik ugaonog kamena koji smo dužni častiti. 

Josipova uloga 


16. - Protivnici imaju i drugu klevetu. Kažu: Kristovi se preci nabra- 
jaju po Josipu, a ne po Mariji. Neka vaša svetost časak posluša. Kažu da 
nije trebalo brojiti po Josipu. Zašto nije trebalo po Josipu? Zar Josip nije 
bio Marijin muž? Oni kažu da nije. Tko to kaže? Sveto pismo anđeoskom 
vlašću veli da je Josip bio suprug. Kaže: "Ne boj se uzeti svoju ženu Mari- 
ju. Što je, naime, u njoj nastalo, od Duha je Svetoga“ (Mt 1,20). Josipu se 
pak naređuje da djetetu nadjene ime, premda nije postalo iz njegova sjemena. 
Pismo kaže: "Rodit će Sina i njegovo ćeš ime nazvati Isus“ (Mt 1,21). 


Pismo naznačuje da Isus nije nastao od Josipova sjemena. Josipu koji 
je zabrinut otkuda je Marija trudna bi rečeno "od Duha Svetoga“ (Mt 1,20). 
Međutim, Josipu se ne oduzima očinska vlast. Zapovjeđeno mu je da 
dječaku nadjene ime. I sama Djevica Marija, iako posve svjesna da Krista 
nije začela Josipovim zagrljajem i ležanjem s njime, ipak ga naziva Kristo- 
vim ocem. 


Josip kao otac 


17. - Čujte na koji način. Gospodin Isus Krist kao čovjek imaše dva- 
naest godina. Kao Bog je prije vremena i bez vremena. Isus je mimo Josipa 
i Marije ostao u hramu i raspravljao sa starješinama koji su se čudili njego- 
vu nauku. Josip i Marija, vraćajući se iz Jeruzalema, tražili su ga u svojoj 
povorci, tj. među onima koji su s njima putovali. Nisu ga našli. Unemireni 
su se vratili u Jeruzalem. Našli su Isusa kako raspravlja sa starješinama u 
hramu. Bilo mu je, rekoh, dvanaest godina. Ali što je tu neobično? Božja 
Riječ nikada ne šuti. Samo se uvijek ne sluša. 


Našli su ga, dakle, u hramu. Njegova mu majka kaza: "Zašto si nam 
tako učinio? Tvoj otac i ja tražili smo te tugujući“. Isus reče: "Zar niste zna- 
li da treba da budem u onome što pripada mome Ocu“ (Lk 2, 42-49)? Isus to 
kaza jer je Božji Sin, a bio je u Božjemu hramu. Onaj hram nije bio Josi- 
pov već Božji. 

Netko će reći: eto, ne dopušta da je Josipov sin. Nešto, braćo, strplji- 
vije pripazite radi vremenske oskudice da bude dosta za zapovijed. 


Marija je rekla: "Tvoj otac i ja u tuzi smo te tražili“. Isus je odgovo- 
rio: "Zar niste znali da trebam biti u onome što je moga Oca“? Nije htio da 
tako bude njihov Sin te se ne shvati da je Sin Božji. Božji je Sin uvijek 

“ tako bude njihov Sin te se ne shvati da je Sin Božji. Božji je Sin uvijek 


Božji Sin. I njih je same stvorio. Sin je čovječji u vremenu. Rođen je od 
Djevice bez muškog sjemena. Ipak je imao oba roditelja. Čime to dokazuje- 
mo? Već je Marija rekla: "Tvoj otac i ja s tugom smo te tražili“. 


Marijina skromnost 


18. - Braćo! Ne smijemo prije svega zbog stege prema ženama, našim 
sestrama, previdjeti tako svetu skromnost Djevice Marije. Rodila je Krista. 
Anđeo joj je došao i rekao: "Evo, začet ćeš u utrobi i roditi Sina i imenovat 
ćeš ga imenom Isus. On će biti velik i zvat će se Sin Svevišnjega“ (Lk 1, 
31-32). 


Marija je zaslužila roditi Sina Svevišnjega, a bila je nadasve ponizna. 
Ni u redoslijedu imenovanja nije sebe stavljala pred muža te rekla "ja i tvoj 
otac“, Rekla je: "Tvoj otac i ja“ (Lk 2,48). Nije vodila računa o dostojanst- 
vu svoga krila već joj je stalo do bračnoga redoslijeda. Ponizni Krist nije 
učio svoju Majku da se oholi. "Tvoj otac i ja (...)“ jer "glava je žene muž“ 
(Ef 5,23). 


Koliko se manje smiju uznositi druge žene? I sama je Marija nazvana 
ženom, ali ne zato što joj je dokinuto djevičanstvo nego zbog načina govora 
u njezinu plemenu. Apostol reče o Gospodinu Isusu Kristu: "Postao je od 
žene“ (Gal 4,4). Ipak nije prekinuo red ni sastav našega Vjerovanja gdje is- 
povijedamo: "Rođen od Duha Svetoga i Djevice Marije (...)“ Marija je djevi- 
com začela, djevicom rodila i djevicom ostala. 


Židovi su vlastitošću svoga židovskog jezika svako žensko nazvali 
ženom. Počuj najočitiji primjer. Bog je prvu ženu koju je načinio uzeo iz 
muževa boka. S mužem je legla tek pošto su izašli iz raja. Piše da se tako 
dogodilo. Ali je već i prije toga nazvana ženom. Pismo kaže: "(...) oblikova 
Je u ženu“ (Post 2,22). 


Isusova podložnost 
' 19. - Gospodin Isus Krist uzvraća: "Trebalo je da budem u onome što 
pripada mome Ocu“. Odgovorom ne otkriva tako Boga kao Oca da Josipa 


niječe kao oca. Kako to dokazujemo? Pismom koje kaže: "Rekao im je: zar 
Niste znali da moram biti u onome što pripada mome Ocu. Oni pak nisu ra- 

zumjeli što im je kazao. I pošto je s njima sišao, došao je u Nazaret i bio 
im je podložan“ (Lk 2, 49-51). 


Evanđelist nije rekao: bio je majci pokoran ili bio joj je podložan. Re- 
kao je: "Bijaše im podložan“. Kome se podlagao? Zar ne roditeljima? Oboje 
bijahu roditelji kojima se pokoravao jer se udostojao biti Sin čovječji. 


Davno je već tome što su žene dobivale naredbe. Sada ih dobivaju 
dječaci da slušaju roditelje i budu im pokomni. Kristu se pokorava svemir, a 
on se roditeljima podlaže. ; 


Krist i David 


20. - Vidite, dakle, braćo, da izreku "treba da budem u onome što pri- 
pada mome Ocu“ ne kaza tako da shvatimo kao da je rečeno: vi mi niste rod- 
itelji. Oni su vremenski roditelji, a onaj je vječno Otac. Oni su roditelji 
Sinu čovječijem, a onaj Otac svojoj Riječi i Mudrosti Otac. Otac je svoje 
Moći po kojoj je sve oblikovao. Svemir je oblikovan po Moći koja "od kra- 
ja do kraja snažno dodiruje i sve blago raspoređuje“ (Mudr 8,1). Otuda slijedi 
da su po Sinu sazdani i oni kojima se on sam kasnije kao.Sin čovječji pod- 
lagao. 

Apostol Isusa naziva Davidovim sinom. Kaže: "Postao mu je iz Davi- 
dova sjemena po tijelu“ (Rim 1,3). Međutim, sam Gospodin postavlja 
Židovima pitanje koje upravo navedenim riječima razrješuje Apostol. Naj- 
prije kaza: "Postao mu je iz Davidova sjemena“. Potom je tomedodao “po 
tijelu“ da se shvati kako Isus nije po božanstvu Davidov sin već Božji Sin i 
Davidov Gospodin. 


Apostol na drugome mjestu ističe židovski narod i kaže: "Njihovi su 
oci iz kojih je po tijelu Krist koji je povrh svega Bog blagoslovljeni zauvi- 
jeke“ (Rim 9,5). Ukoliko je "po tijelu“, Krist je Davidov sin. Ali ukoliko 
je "nadasve Bog? blagoslovljeni u vijeke“, Davidov je Gospodin. 


Gospodin, dakle, ovo veli Židovima: "Čijim sinom smatrate Krista“? 
Odgovoriše: Davidovim. To im je bilo poznato. Lako su shvatili iz pro- 
ročkoga propovijedanja. I doista je Krist bio iz Davidova sjemena po tijelu. 
To je bio po Djevici Mariji udatoj za Josipa. 

9. Ovdje vrijedi istaknuti da Augustin Pavlovu tvrdnju u Rim 9,5 neposredno pripisuje 
Kristu. Tako i on s Pavlom Krista naziva Bogom. Inače tumači nisu jednodušni kada 


se pita na koga se zapravo odnosi Rim 9,5. Mnogi misle da se ime Bog iz Rim 9,5 
pripisuje Kristu. 

Pošto Židovi odgovoriše da je Krist sin Davidov, Isus im reče: "Kako 
ga onda David u duhu zove Gospodinom? Kaže: reče Gospodin mome Gos- 
podinu sjedni mi zdesna dok ne stavim tvoje neprijatelje pod tvoje noge. 
Ako ga, dakle, David u duhu naziva svojim Gospodinom, kako mu je sin“ 
(Mt 22, 42-46)? 


Židovi nisu mogli odgovoriti. Tako čitamo u evanđelju. Isus nije zan- 
ijekao da je Davidov sin da bi znali kako je Davidov Gospodin. Židovi su u 
Kristu prihvaćali što je u vremenu postao. U njemu nisu shvaćali što je u 
vječnosti. Isus stavlja pitanje o svome ljudstvu jer ih želi poučiti o svome 
božanstvu. Kao da veli: vi znate da je Krist sin Davidov. Odgovorite mi 
kako je i Gospodin Davidov. Ali da ne kažu da nije Davidov Gospodin, Isus 
je za svjedoka naveo samoga Davida. 


I što kaže? Istinu, jasno, kaže. I to se nalazi u Psalmima. Kaže Davi- 
du: "Na tvoju ću stolicu staviti od ploda tvoje utrobe“ (Ps 131,11). Eto, sin 
je Davidov. Kako je Davidov Gospodin sin Davidov? Kaže: "Reče Gospodin 
mome Gospodinu: sjedni mi zdesna“ (Ps 109,1). Čudi vas što David za Gos- 
podina ima svoga sina, a vidite da je Marija rodila svoga Gospodina. Davi- 
dov je Gospodin jer je Bog. Davidov je Gospodin jer je to svima. Davidov 
je sin jer je Sin čovječji. 

Isti Gospodin, isti sin. Davidov je Gospodin onaj koji "nije smatrao 
grabežom biti jednak Bogu ukoliko je u Božjemu liku“ (Fil 2,6). Davidov je 
sin jer je "samoga sebe oplijenio uzimljući slugin lik“ (Fil 2,7). 


Bračna ljubav 


21. - Prema tome, nećemo reći da Josip nije bio otac pošto nije imao 
odnosa s Gospodinovom majkom. Kao da ženu tvori pohota, a ne su- 
Pružnička ljubav! Neka pripazi vaša svetost. Uskoro će u Crkvi kazati Kris- 
tov Apostol: "Preostaje da oni koji imaju žene budu kao da nemaju“ (1 Kor 7,29), 


Poznamo mnogo svoje braće plodne u milosti. U Kristovo se ime po 
dogovoru uzajamno uzdržavaju od tjelesne požude, ali se međusobno ne 
uzdržavaju od bračne ljubavi. Koliko se pohota potiskuje, toliko se ljubav 
Jače potvrđuje. Zar nisu supruzi koji tako žive te između sebe ne traže tjeles- 
Ni plod i uzajamno ne ištu dug tjelesne žudnje? 


Ipak je žena podložna mužu. Tako dolikuje. Toliko je podložnija koli- 
ko je čišća. I muž ljubi ženu - kako i piše - "u časti i posvećenju“ (1 Sol 

4,4). Ljubi je kao subaštinicu milosti i "kao što je Krist ljubio Crkvu“ (Ef 
5,25). ' 

Prema tome, ako je u pitanju sveza i brak, brak se ne dokida jer se ne 
sreće kada bi svi mogli uzdržljivo živjeti, ali ne mogu. Stoga neka ne ras- 
tavljaju one koji mogu. I neka radi toga ne niječu da je dotični suprug ili 
dotična supruga jer se međusobno tjelesno ne združuju, ali se.srcima povezuju. 


Ženidba i potomstvo 


22. - Otuda, moja braćo, shvatite što je Pismo mislilo o onim našim 
pređima koji su se tako ženili da su od supruga tražili samo potomstvo. Čak 
i oni koji su u skladu s vremenom i običajima vlastitoga naroda imali više 
žena, čisto su ih posjedovali. Pristupali su tjelesnome sjedinjenju samo radi 
rađanja. Žene su uistinu držali u časti. Uostalom, tko više žudi za ženinim 
tijelom nego propisuje ona granica - radi rađanja djece - postupa protiv sa- 
mih ugovora po kojima ženu uzima za suprugu. Ugovori se čitaju. Čitaju 
se, uz to, u nazočnosti svih svjedoka. Čita se "zbog rađanja djece“. Nazivaju 
se "ženidbeni ugovori“. 

Ako se žene ne daju i ne uzimaju u tu svrhu, iko vedra lica svoju kćer 
daje tuđoj pohoti? Da se roditelji ne bi sramili kada udaju, navode se ugovo- 
ri. Tako postaju svekri, a ne svodnici. Što se, dakle, čita s ploča? Čita se: 
radi rađanja djece. Neka se očevo čelo očisti i razvedri čuvši ugovorne riječi. 
Pogledajmo čelo muža koji dovodi ženu. Neka se i suprug stidi drukčije uze- 
ti, ako se otac srami drukčije dati. 

Ali ako se ne mogu uzdržavati - već to rekosmo - neka traže dug. Ipak 
neka ne izlaze iz kruga svojih dužnika. Muž i žena moraju svoju slabost 
između sebe tješiti. Muž neka ne ide drugoj, a žena drugome. Otuda i nastade 
izraz preljub (adulterium) - od izričaja "ići drugome“ (ad alterum). 

Da li je grijeh ako se više traži od bračnoga druga nego prisiljava 
nužda rađanja djece? Grijeh je, ali mali. Apostol kaže: "To pak velim po 
dopuštenju“. Inače piše: "Nemojte se jedno drugoga lišavati osim po dogo- 
voru privremeno da se predate molitvi. Ponovno se sastanite da vas đavao ne 
zavede radi vaše neumjerenosti“. 

Što to znači? Znači: sebi ne namećite ništa preko sila da ne padnete u 
preljube ako se međusobno uskraćujete. "Da vas zbog vaše neumjerenosti ne 
zavede đavao (...)“ 

Ali da se ne bi učinilo da zapovijeda što dopušta - jedno je zapovjediti 
kreposti, drugo dopustiti slabosti - Pavao smjesta dodade: "To kažem u 
smislu dopuštenja, a ne kao zapovijed. Ne bih želio da svi ljudi budu kao ja 


osobno“ (1 Kor 7, 5-7). Kao da Apostol kaže: ne naređujem da činite već 


opraštam ako učinite. 


Rađanje i smrt 


23. - Pripazite, dakle, braćo moja! Veliki ljudi imaju žene radi rađanja 
djece. Čitamo da su takvi bili patrijarsi. To nalazimo u mnogim ispravama. 
O tome bez ikakve dvojbe zbore svete stranice. Ti, dakle, muževi imaju 
ženu jedino zbog rađanja djece. Kada bi im se moglo omogućiti da imaju 
djecu bez bračnoga čina zar ne bi s neiskazivim veseljem prigrlili toliko do- 
bročinstvo? 


Dva su tjelesna djela koja uzdržavaju ljudski rod. Ta dva čina razboriti 
i sveti obavljaju iz dužnosti. Nepametni iz požude na njih navaljuju. Ipak je 
jedno nečemu pristupiti po dužnosti, drugo na nešto iz pohote nahrupiti. 

Što je to što omogućuje da opstoji ljudski rod? U svakome je od nas 
na prvome mjestu što se odnosi na uzimanje hrane - jesti i piti. Jasno da se 
hrana drukčije ne uzima osim tijelom uz stanoviti užitak. Ako to ne činiš, 
umireš. Tom se, dakle, prvom potporom - jelom i pićem - po načinu svoje 
naravi uzdržava ljudski rod. 


Ali tim se potpornjem uzdržavaju ljudi kao pojedinci. Za potomstvo 
se ne brinu ako jedu i piju nego dovode ženu. Ljudski se rod prvotno tako 
održava što ljudi žive. Ali ljudi ni uz najveću primjenu tjelesne pažnje ne 
. vječno živjeti. Stoga je dosljedna briga da preminule nadomjeste 

eni. 


Ljudski je rod - piše - kao lišće na stablu. Ali je kao na maslinovu, 
lovorovu ili kojem drugom stablu koje nije nikada bez lišća. Ipak ne posje- 
duje uvijek isto lišće jer jedno "rađa, drugo odbacuje“. Tako je zapisano u 
Sir 14, 18-19. Lišće koje nikne zamijeni koje se uništi. Tako stablo odba- 
Cuje lišće i uvijek je zaodjenuto listom. 

Jednako je i s ljudskim rodom. Svakodnevno umiranje ne osjeća zbog 
nadopune rođenima. Tako se na svoj način održava sveukupna vrsta ljudsko- 
ga Toda. Kao što se na stablu uvijek vidi lišće, tako se i zemlja motri puna 
ljudi. Kada bi ljudi samo umirali, ali se ne bi rađali, zemlja bi ostala bez 
ljednoga čovjeka kao i neka stabla bez ikakvoga lista. 

Dužnost i pohlepa 


24. - Ljudski se rod tako uzdržava da su potrebita dva potpornja. O nji- 
ma je dosta rečeno. Mudar, razborit i tko je vjernik jednome i drugome pris- 
tupa po dužnosti, a ne iz pohlepe. Ipak je mnogo ljudi koji proždrljivo 
nasrću na jelo i piće. U to polažu cijeli život. Kao da im je to životni raz- 
log! Jedu da žive. Smatraju da stoga žive da bi jeli. Takve prekorava svaki 
mudrac, a nadasve božansko Pismo. Oni su izjelice, pijanice i rasipnici. 
Takvima je "trbuh bog“ (Fil 3,19). K stolu ih vodi jedino tjelesna požuda, a 
ne potreba za okrepom. Stoga navaljuju na hranu i piće. 

Drugi pristupaju iz životne dužnosti. Oni ne žive da jedu već jedu da 
žive. Ti su ljudi mudri i umjereni. Kad bi im se omogućilo živjeti bez jela i 
pića, to bi dobročinstvo prihvatili s velikom radošću. Nisu naviknuli naval- 
jivati. Stalno bi se uzdizali Bogu. Nužnost podupiranja tjelesnih opadanja ne 
bi odlagala njihova duhovna naprezanja. ' 


Sveti je Ilija dobio vrč vode i krušnu pogaču da mu kao hrana bude do- 
voljno za četrdeset dana. Što mislite kako je to prihvatio? Jeo je i pio iz 
životne dužnosti, a ne radi ropske strasti. Kušaj, ako možeš, to isto ponuditi 
čovjeku koji je kao blago u štali svekoliko blaženstvo i sreću položio u 
gozbe. On će mrziti tvoj dar. Od sebe će ga odbiti i smatrati kaznom. 


Tako je i s bračnom dužnosti. Pohotni ljudi žene radi ničega drugoga 
ni ne traže. Zato su jedva kada zadovoljni sa ženama. Kamo sreće da u 
slučaju ako ne mogu ili neće da odstrane požudu ne prekorače onu koju pro- 
pisuje bračni dug. Ta se slabost dopušta. 

Rekneš li pak takvome čovjeku zašto dovodiš ženu, možda će ti stidl- 
jivo odgovoriti zbog djece. Ali kada bi mu tko rekao kome bi bez dvojbe 
povjerovao: Bog ti može dati i jamačno će ti pokloniti djecu i ako ne obaviš 
čin sa ženom, došlo bi se do zaključka i priznalo da ženu nije tražio radi 
djece. Prema tome, neka ispovjedi slabost i uzme što smatraše da mu je 
dužnost uzeti. 


Starozavjetno mnogoženstvo 
25. - Oni drevni sveci, Božji ljudi, tražili su djecu. Htjedoše primiti 


djecu. Samo se radi toga vezahu uz žene. Sa ženama su se sjedinjavali da 
rode djecu. Zato im je bilo dopušteno imati više žena. Da se, naime, neum- 

jerena pohota svidjela Bogu, bilo bi u ono vrijeme dopušteno da jedna žena 
ima više muževa kao i jedan muž više žena. Nijedna čista žena nije imala 
više od jednoga supruga, a muž više žena. Zašto? Zato što na brojnost po- 
tomstva spada ako jedan muž ima više žena dok žena koja bi imala više 
muževa ne bi time mogla roditi više djece. 


Prema tome, braćo, naši se oci sastajahu i sjedinjavahu sa ženama je- 
dino da rode d jecu. Zbog toga bila bi im velika radost da su mogli imati dje- 
cu bez putenoga čina. Ali da bi imali djecu, nisu na nj požudno nasrtali već 
ga obavljali iz dužnosti. 


Zar Josip nije zato bio otac jer je primio Sina bez tjelesne požude? 
Daleko od toga da takva što misli kršćanska čistoća kada to tako nije ni 
židovska smatrala. 


Ljubite svoje žene, ali ljubite čisto. Tjelesni čin ištite do te mjere da 
rodite djecu. Budući da djecu ne možete imati drukčije, s bolju se prihvaćajte 
onoga posla. Kazna je Adama iz kojega smo potekli. Ne dižimo se od svoje 
kazne. Za onoga je kazna koji je zaslužio da smrtno rodi jer je grijehom 
postao smrtan, Bog kaznu nije dokinuo da se čovjek sjeća otkuda se poziva i 
kamo zove te da traži onaj zagrljaj gdje ne može biti nikakva raspadljivost. 


Čistoća 


26. - U židovskome se narodu trebalo do Krista ostvarivati obilato 
razmnožavanje. Svrha je brojnost puka u kojemu se sve unaprijed nago- 
viještalo što se moralo najaviti s obzirom na Crkvu. Stoga je bila dužnost 
dovoditi žene da se po njima umnoži narod u kome se pretskazivala Crkva. 


Pošto se pak rodio sami Kralj svih naroda, počelo je djevičansko dos- 
lojanstvo s Gospodinovom majkom koja je zaslužila imati Sina, ali se nije 
morala okaljati. Marijin je brak uistinu bio brak. Bio je brak bez ikakve isk- 
varenosti. Zašto onda ne bi muž čisto prigrlio što je žena čisto rodila? Kao 
što Je Marija u čistoći supruga, Josip je u čistoći muž. I kako je ona s 
čistoćom majka, on je s čistoćom otac. 


il Tko, dakle, kaže da se Josipa nije smjelo nazivati ocem jer nije kao ta- 
kav sazdao sina, u rađanju djece traži požudu, a ne izražavanje ljubavi. Bolje 
Je Josip dušom ispunio što drugi ljudi žele ostvariti tijelom. I oni koji djecu 
Uisvajaju, srcem ih čišće rađaju kada ih tijelom nisu mogli roditi. 

Braćo, pogledajte! Pogledajte posvojno pravo. Čovjek postaje sinom 
nekoga iz čijega se sjemena nije rodio. U takvome više prava ima volja ono- 
ga koji posinovljuje nego roditeljeva narav. Takvim je, dakle, ocem morao 
biti Josip. I to nadasve takvim! 


Ljudi rađaju djecu i sa ženama koje im nisu supruge. Nazivaju se van- 
bračna djeca. Pred njih se stavljaju djeca rođena u braku. Što se tiče tjelesno- 
ga čina, jednako su rođena. Zašto se više drži do djece iz braka? Zato što je 
čišća ljubav supruge od koje se rađaju djeca. Tu se ne prostire tjelesno sje- 
dinjenje koje je jednako u obiju žena. 


Čime pobjeđuje supruga? Pobjeđuje osjećajem vjernosti, bračnom 
dobrohotnošću te doživljajem iskrenije i čišće ljubavi. Kada bi, dakle, netko 
mogao bez zajedničkoga ležanja od supruge steći djecu, zar to ne bi tim ra- 
dije morao prihvatiti koliko je čišća žena koju nadasve ljubi? 


Dvoočinstvo 


27. - Već otuda zapazite i to kako se događa da netko ima dva sina, ali 
i dva oca. Spomenusmo posinovljenje. Stoga vam pada na pamet da se kaza- 
no može dogoditi. Redovito se rekne: čovjek može imati dva sina, ali ne 
može imati dva oca. Ali se ipak dogodi da tkogod može imati i dva oca, tj. 
ako ga je jedan rodio sjemenom, drugi ljubavlju posinovio. Može, dakle, 
neki pojedinac imati dva oca. 


I Josip mogaše imati dva oca: jednoga koji ga je sazdao, drugoga koji 
ga je posinovio. Ako je to mogao imati, zašto se ocrnjuju oni koji vele da 
je Matej slijedio jedne, Luka druge pretke? Uistinu ustanovljujemo da jedne 
slijedi jedan, drugi druge. Matej, naime, reče da je Josipov otac bio Jakov, a 
Luka Heli. Ipak se može pričiniti da čovjek čiji je sin bio Josip imaše dva 
imena. Međutim, Matej i Luka spominju različite djedove, pradjedove i još 
drevnije pretke. Stoga ih je brojem kod jednoga više, kod drugoga manje. 
To, očevidno, pokazuje da je Josip imao dva oca. 

Tako se otklanja osvada koja je u pitanju. Očita razložnost pokazuje 
istaknutu mogućnost da jedan otac stvara, drugi posinuje. Uspostavivši 
dvojicu otaca, nije čudno što se djedovi, pradjedovi i ostali daljnji srodnici 
različito nazivaju. S različith su strana. 

. Posinjenje 


28. - Neka vam ne dođe na pamet da je posinjavanje kao pravna uredba 
tuđe našim Pismima te se, zamijećeno u običaju ljudskih zakona, ne bi dalo 
uskladiti S vlašću božanskih spisa. Činjenica je drevna. Uobičajena je u sa- 
mim crkvenim govorima. Po njoj dijete ne stvara samo sjeme kao klica i 
odluka volje. Žene su posvajale za svoju djecu koju bi, ako su one bile ne- 
rotkinje, njihovi muževi imali od svoga sjemena sa služavkama. Čak su 
muževima naređivale da im rode djecu. Tako postupiše: Sara, Rahela i Lia. 


Muževi u tom poslu nisu počinjali preljub. U zbilji koja se odnosi na 
bračni dug bili su ženama poslušni. To je u skladu s Apostolom koji kaže: 
"Žena nema vlast nad svojim tijelom već muž. Jednako je i s mužem Nema 
vlast nad svojim tijelom već žena“ ( Kor 7,4). 


I Mojsije se rodio od majke Židovke. Bio je izložen. Posinila ga je fa- 
raonova kći. U ono doba nisu vladale sadašnje pravne ustanove. Odluka je 
volje bila zakonski propis. I to na drugome mjestu kaže Apostol: "Pogani 
nisu imali zakon. Činili su po naravi što određuje zakon“ (Rim 2,14). 


: Ženama, dakle, bijaše dopušteno i one činiti djecom koje same nisu 
rodile. Zbog čega to ne bi činili i muževi za one koje sami nisu sazdali iz 
tjelesnoga sjemena nego su ih ljubavlju posinili? I sami je patrijarh Jakov 


bio otac mnoge djece. Ipak čitamo da je svojom djecom načinio svoje un- 


uke, Josipovu djecu. Jakov kaza: "Ova će dvojica biti moji i j 
, - Jakov kaza: jica biti moji. Dobit će zemlju 
sa svojom braćom. Drugi koje rodiš, neka su tvoji“ (Post 48, 5-6). 


' Možda će tko kazati: sama se riječ posinjenje ne nalazi u Svetim pis- 
mima. Kao da je uopće važno kojom se što riječju izražava! Činjenica je da 
u Pismima žena ima za sina koga nije tjelesno rodila. Isto vrijedi i za muža: 
Sin mu je i onaj koga nije tijelom sazdao. ' 


Ni ja se neću protiviti da se Josipa ne smatra posinjenim. Samo neka 

se dopusti da je mogao biti sinom i onoga iz čijega se tijela nije rodio. 
' Inače se apostol Pavao - u velikome otajstvu - postojano sjeća riječi 
Bo injenje. Tako svjedoči Pismom da je Gospodin naš Isus hda dni 
k pu Sin, ali se udostojao imati braću i subaštinike. Pavao kaže da se to 
BS penje stanovitim posinjenjem božanske milosti. Veli: "Kada dođe puni- 
ia mira, Bog posla svoga Sina. Postao je od žene. Bio je pod zakonom 
po pi one koji su se nalazili pod zakonom te zadobijemo sinovsko po- 
Njenje“ (Gal 4, 4-5). Na drugome mjestu kaže: "U samima sebi uzdišemo. 

Čekamo posinjenje, otkupljenje svoga tijela“ (Rim 8,23). I o Židovima 
reče: "Želio sam osobno biti odbačen od Krista za svoju braću, srodnike po 
tijelu. Oni su Izraelci. Njihovo je posinaštvo, slava, oporuka, uspostavljeni 
zakon. Njihovi su oci. Iz njih je Krist po tijelu. On je iznad svega. Bog je 
blagoslovljeni uvijeke“ (Rim 9, 3-5). 

Tu Pavao pokazuje da je među Židovima starodrevan izričaj posinovl- 
jenje, ali i sama zbilja kao što je drevna oporuka i zakon. To istodobno spo- 
minje. 


Židovski običaj 


29. - Ovdje valja napomenuti da su Židovi posjedovali vlastiti način 
kako netko postaje sinom nekoga od koga se nije tjelesno rodio. Rođaci su 
dovodili žene svojih bližnjih koji bi preminuli bez djece da podignu sjeme 
preminulome. Tako je onaj koji se rodio bio sinom čovjeka od koga je nas- 
tao i onoga kome se preuzimao nasljedstvo. To smo kazali da nitko ne sma- 
tra kako je nemoguće da se s pravom jednome čovjeku spominju dva oca. 
Tako nitko neće doći na pomisao da bilo kojega evanđelista koji je naveo 
Gospodnje pretke okrivi bezbožnom kletvom kao da laže. To tim više vrije- 
di što su nas same njihove riječi upozorile. 


Matej navodi oca od koga je nastao Josip. Pri tome ovako nabraja po- 
koljenja: ovaj rodi ovoga. To čini da može doći do toga te na koncu rekne: 
"Jakov je rodio Josipa“ (Mt 1,16). 

Luka ne kaže u strogome smilsu "rođen“ jer je Josip postao sinom po- 
sinjenjem ili se rodio od žene koja je bila ženom čovjeka koji ju je preuzeo 
u nasljedstvo od preminuloga. Stoga Luka nije kazao da je Heli rodio Josi- 
pa. Nije rekao Josip koga rodi Heli. Luka je kazao: "(...) koji je bio Helijev 
sin“ (Lk 3,23). Misli se: posinjenjem ili rođen od bližnjega u zamjenu za 
preminuloga. 


Josipovo očinstvo 


30. - Dosta o tome kazasmo zašto ne treba uzbuđivati činjenica što se 
naraštaji broje po Josipu, a ne po Mariji. Ovo je razlog: kao što je Marija 
majka bez tjelesne požude, Josip je otac bez tjelesnoga sjedinjenja. Po nje- 
mu, dakle, naraštaji silaze i po njemu se uspinju. J osipa ne odvajamo ukoli- 

ko je nedostajala tjelesna pohota. Neka veća čistoća potvrdi očinstvo. Inače 


“će nas prekoriti sama sveta Marija. Ona nije htjela svoje ime staviti pred 


ime svoga muža. Rekla je: "Tvoj otac i ja žalosni smo te tražili“ (Lk 2,48). 


Neka, dakle, pokvareni mrmljatelji ne čine što nije učinila čista supru- 
ga. Brojimo po Josipu. Kao što je Josip u čistoći muž, s čistoćom je i otac. 
Ipak muža stavimo pred ženu. To je red naravi i Božjega zakona. 


Ako bismo Josipa odvojili, a Mariju stavili, on bi s pravom rekao: 
zašto ste me odstranili? Zašto pokoljenja po meni ne uzlale i silaze? 
Hoćemo li mu kazati: ti nisi rodio djelom svoga tijela:? Josip će odgovoriti: 
da li je Marija rodila činom svoga tijela?! Što je Duh Sveti učinio, obojem 
je učinio. 

Piše: "Budući da je bio pravedan (...)“ (Mt 1,19). Prema tome, prave- 
dan je muž. Pravedna je žena. Duh Sveti je počivao u pravednosti jednoga i 
drugoga te Sina dao obojem. U onome je rodu kojemu dolikovaše roditi 
učinio što se s mužem rađa. Stoga anđeo kaže Josipu i Mariji da djetetu nad- 
jenu ime. U tome se očituje roditeljska vlast. 


Dok je Zaharija još bio nijem, rođenome je sinu majka nadjevala ime. 
I kada su nazočni znakom oca zapitali kako želi da se dijete nazove, uzeo je 
pločice i napisao što je majka već kazala. 


Mariji bi kazano: "Evo, začet ćeš Sina i njegovo ćeš ime nazvati Isus“ 
(Lk 1,31). Također se Josipu kaže: "Josipe, Davidov sine! Ne boj se uzeti 
svoju ženu Mariju. Što se u njoj rodilo, od Duha je Svetoga. Rodit će Sina 
i nazvat ćeš ime njegovo Isus. Taj će spasiti svoj narod od njihovih gijeha“ 
(Mt 1, 21-22). Također bi rečeno: "I rodi mu Sina“ (Lk 2,7). Tu se uopće ne 
utvrđuje otac po tijelu već po ljubavi. Tako je, dakle, otac. 


' Evanđelisti s najvećim oprezom i najrazboritije broje po Josipu. Matej 
silazi od Abrahama do Krista. Luka se penje od Krista preko Abrahama do 
Boga. Jedan broji silazeći, drugi uzlazeći, ali obojica preko Josipa. Zašto? 
Jer je otac. Zašto otac? Jer je tim črvšće otac što je čišće otac. 


Inače se mislilo da je Josip otac Gospodina našega Isusa Krista kao 
što su i drugi koji tijelom rađaju, a ne samo duhovnim osjećajem primaju 
djecu. I Luka je rekao: "Mislilo se da je Isusov otac“ (Lk 3,23). Zašto se to 
mislilo o Josipu? Stoga što se ljudsko mišljenje i rasuđivanje odnosilo na 
ono što ljudi obično tvore. Gospodin nije od Josipova sjemena iako se tako 
smatralo. Ipak se od Djevice Marije Josipovoj pobožnosti i ljubavi rodio 
Sin koji je Božji Sin. 

Dvostruko nabrajanje 


31. - Ali zašto Matej silazeći nabraja, a Luka uzlazeći? Što ste - koli- 
ko je Gospodin pomogao - pomno čuli, sigurnim duhom oslobađam od 
svake tjelesnosti čvornatih kleveta. 


Matej s pokoljenjima silazi da istakne kako je Gospodin naš Isus 
Krist sišao ponijeti naše grijehe i da se u Abrahamovu sjemenu blagovlove 
Svi narodi. Radi toga ne počinje od Adama iako je od njega cijeli ljudski rod. 
Ne polazi ni od Noe premda je i od one obitelji iza potopa potekao sav ljud- 
ski rod. Čovjek Isus Krist nije radi ispunjenja proroštva mogao biti od 
Adma od kojega su svi ljudi niti iz Noe iz kojega su također svi ljudi. Isus 
je iz Abrahama koji je tada odabran da se u njegovu sjemenu blagoslove svi 
narodi kada je zemlja već bila napučena narodima. 


Luka se uspinje. Ne počinje nabrajati pokoljenja kod samoga ishodišta 
rođenoga Gospodina. Počinje od onoga mjesta gdje pripovijeda da je Ivan 
krstio Isusa. Gospodin u utjelovljenju preuzima grijehe ljudskoga roda da ih 
ponese i u krsnome posvećenju očisti. Matej pokoljenja nabraja silazeći da 
naznači Gospodina koji silazi ponijeti grijehe. Luka se penje. Tako naz- 
načuje očišćenje grijeha, ali ne Kristovih nego naših. U tu svrhu uspinjan- 
jem nabraja pokoljenja. 

Matej silazi preko Salomona protiv čije je majke David sagriješio. 
Luka se penje preko Natana, drugoga sina istoga Davida. Po Natanu se 
očistio od grijeha. Čitamo, naime, kako je Natan poslan Davidu da ga pre- 
kori te se pokorom iscijeli. Matej i Luka se sastaju u Davidu: jedan sliazeći, 
drugi uzlazeći. Otuda do Abrahama ili od Abrahama do Davida nisu kod ni- 
jednoga naraštaja rastali. 


Tako Krist - Davidov sin i Abrahamov sin - prelazi Bogu. Treba da 
nas vrati Bogu pošto nas dokinućem grijeha obnovi u krštenju. 


Smisao broja 


32. - U naraštajima koje nabraja Matej jamačno se ističe broj 
četrnaest. Božanska pak pisma posjeduju ovaj običaj: što prelazi stanovite 
brojčane granice od jednoga trenutka više ne zbrajaju. Tako se kaže da je iz- 
raelski narod izišao iz Egipta nakon četiristo godina premda je to bilo nakon 
četiristo tridest godina. 

U tome smislu ni ono jedno pokoljenje što prelazi broj četrdest broju 


se oduzima prvenstvo. Taj pak broj označuje život u kojem se mučimo na 


ovoj zemlji dok smo daleko od Gospodina i dok je nužna rasporedba vreme- 
nito propovijedane istine. 


Brojem se deset označuje savršeno blaženstvo. Pomnožen s četiri zbog 
četverodjelna vremena i svijeta iznosi četrdest. Radi toga se četrdeset dana 
postili Mojsije, Ilija i sami naš posrednik Isus Krist. Kroz to je vrijeme 
nužno uzdržavanje od tjelesnih mamaca. 


Narod je putovao pustinjom četrdeset godina. Potop se događao 
četrdeset dana. Gospodin je nakon uskrsnuća proboravio s učenicima 
četrdeset dana. Uvjerovao ih je u istinitost uskrsloga tijela. Tada je istaknuo 
da u ovome životu, dok smo daleko od Gospodina, broj četrdest otajstveno 
naznačuje kako nam je nužna uspomena na Gospodnje tijelo. Obavljamo je 
u Crkvi "dok ne dođe“ (1 Kor 9,26). 


Naš je Gospodin sišao u ovaj život. Riječ je "postala tijelo“ (Iv 1,14) 
da bude predana za naše zločine i da uskrsne "radi našega opravdanja“ (Rim 
4,25). Stoga je Matej slijedio broj četrdeset da ne zapriječi savršenost kao 
što ni onih trideset godina ne sprečavaju puninu četiri stotine godine. 


Čak taj naraštaj može nešto označivati. Sam je Gospodin uz koga se 
veže četrdeset i jedno koljeno sišao u ovaj život ponijeti naše grijehe. Ali je 
lako sišao da vlastitim i jedinstvenim odličjem kojim je čovjek i Bog bude 
izuzet od ovoga života. Samo se o Gospodinu kaže što se ne kaže o nijed- 
nome svetome čovjeku pa makar bio ili će biti savršen ne znam kojom 
mogućom mudrošću i pravednošću: "Riječ je postala tijelo“ (Iv 1,14). 


Kristovo krštenje 


33. - Luka uzlazi preko naraštaja počevši od Gospodnjega krštenja. 
Napunja sedamdeset sedmi broj. Krenuo je od samoga Gospodina našega Isu- 
sa Krista preko Josipa te je preko Adama došao do Boga. 


Spomenuti broj naznačuje dokinuće svih grijeha što se ostvaruje u 
krštenju. To nikako ne uključuje da je u samome Gospodinu bilo išta što bi 
se otpustilo u krštenju. Krist je svojom poniznošću pokazao što je nama 
korisno. 

Premda je tu riječ o Ivanovu krštenju, ipak se u njemu osjetno | 


očitovalo Trojstvo Oca, Sina i Duha Svetoga. Trojstvom se posvećuje i 
sami Kristov krst. Njime će se krštavati budući kršćani. Otac je u glasu koji 
se zbio s neba. Sin se očitovao u samome čovjeku-posredniku, a Duh Sveti 
u golubici. 


Razni brojevi 


34. - Ali zašto broj sedamdeset sedam sadrži sve grijehe koji se 
oprašataju u krštenju? Ovo se čini vjerojatnim razlogom: broj deset označuje 
savršenost pravednosti i blaženstva, a sedmokratno Stvoriteljevo stvaranje 
ovisi o Trojstvu. Radi toga i deset zakonskih zapovijedi posvećeno je kroz 
deset naredaba. Prekoračenje se broja deset označuje brojem jedanaest. Sma- 
tra se da je grijeh prekoračenje. Tada čovjek žudi za nečim više i prelazi pre- 
ko pravila pravednosti. Zbog toga Apostol kaže da je pohlepa "korijen svih 
zala“ (1 Tim 6,10). 


Duši što se razvede od Boga sami Gospodin veli: nadala si se da ćeš 
više posjedovati ako se od mene odijeliš. 


Prema tome, tko griješi na se navlači prijestup, tj. grijeh. Takav se 
želi veseliti nečim svojim vlastitim. Zato se i kore koji traže svoje, a ne što 
pripada Isusu Kristu. Zauzvrat, hvali se ljubav koja ne traži što je njezino. 


Zbog toga se broj koji označuje prijestup ne množi s deset već sa sed- 
am i dobiva se sedamdeset sedam. Prijesup pripada čovjeku, tj. samome 
stvorenju koje pokazuje broj sedam, a ne Trojstvu koje je Stvoritelj. U bro- 
ju sedam je tri radi duha gdje se nalazi stanovita slika stvoriteljskoga Trojst- 
va. U duši je čovjek načinjen na Božju sliku. Ali je u sedam i četiri radi tije- 
la. Posebice su poznata četiri počela koja tvore tijelo. Kome su nepoznata, 
može lako zamijetiti samo svemirsko tijelo u kome se prostorno giba naše 
tijelo. Svijet ima četiri glavne strane. Neprestance ih spominje i božansko 
Pismo. To su: Istok, Zapad, Jug i Sjever. 


Grijesi se čine duhom - samom voljom - ili tjelesnim činima, tj. vidl- 
jivo. Radi toga prorok Amos bez prestanka spominje kako se Bog prijeti i 
veli: "Za tri je i za četiri zločina odluka neopoziva“ (Am 1,3). Tri se navode 
radi duše, četiri zbog tijela. Čovjek se sastoji od to dvoje. 

Lukina pokoljenja 


35. - Tako, kazasmo, sedam puta jedanaest kao prekoračenje praved- 
nosti daje - svedeno na grešnoga čovjeka - broj sedamdeset sedam. Taj broj 
naznačuje sve grijehe koji se oprašataju po krštenju. Radi toga se Luka us- 
pinje do Boga preko sedamdeset sedam naraštaja. Pokazuje da se čovjek s 
Bogom pomiruje uništenjem svih grijeha. 

Radi rečenoga sami Gospodin veli Petru koji ga pita koliko puta mora 
bratu oprostiti: "Kažem ti: ne sedam pula već do sedamdeset sedam puta“ 
(Mt 18,22). 

Možda pomiji i dostojniji mogu još štogod izvući iz tih tajna i riznica 
Božjih otajstava. Mi pak u skladu sa svojim poimanjem - koliko je Gospo- 
din pomogao i dao - prema vremenskoj oskudici rekosmo što smo mogli. 


Ako tko od vas više shvaća, neka kod onoga kuca od koga i mi uzima- 
mo što uspijemo razumjeti i kazati. Ovo nadasve zapamtite: nemojte se 
smesti ako još niste shvatili Sveta pisma. Kada shvatite, ne nadimajte se. I 
ono što ne razumijete s čašću odložite. Što pak shvatite s ljubavlju zadržite. 

ISUSOVO KRŠTENJE 
Mt 3, 13-17 


Br. 52. 
Razlučeno Trojstvo 


1. - Evanđeosko nam je čitanje odredilo odakle ćemo govoriti vašoj 
svetosti.Ono je kao Gospodnje naređenje. Štoviše, uistinu je Gospodnja zap- 
ovijed. Moje srce čekaše od Gospoda naredbu da propovijedam te da otuda 
shvatim kako sam dužan o onome zboriti što on htjede da se čita. Neka, 
dakle, počuje vaša revnost i pobožnost. Neka moj trud pomogne kod samo- 
ga našeg Gospodina Boga. Gledamo i kao u nekom božanskome prizoru mo- 
trimo kako nam se kod rijeke Jordana objevljuje naš Bog u Trojstvu.!? 


Isus je došao. Ivan ga je krstio: sluga gospodara. Isus se krstio kao 
primjer poniznosti. Pokazao je da se pravednost ispunja u samoj poniznosti. 
Ivan je Isusu rekao: "Treba da ti mene krstiš, a ti dolaziš meni“. Isus je od- 
govorio: "Pusti da se sada ispuni sva pravednost“ (Mt 3,14-15). 


Pošto se, dakle, Isus krstio, otvorila su se nebesa. Na Isusa je sišao 
Duh Sveti u golubovu liku,!! Potom je odozgo uslijedio glas: "Ovo je moj 
ljubljeni Sin u kome se dobro osjećah“, 


Imamo, dakle, na neki način razlučeno Trojstvo: Oca u glasu, Sinu u 
čovjeku, Duha Svetoga u golubu. To je bilo potrebito spomenuti. Veoma 
se lako uviđa. To se Trojstvo ptreporučuje očito i bez ikakva skrupula u 
sumnji. 


10. Zanimljivo je što je augustin Isusovo krštenje uglavnom motrio kao otajstveno obj- 
bavljenje božanskoga Trojstva. Primijetimo da se o Kristovu krštenju dade kudikamo 
složenije i bogatije razmišljati. Isusovo je krštenje prijelomni događaj Isusova života. 
Ono je istinsko otajstvo. Nevini je Gospodin pristupio Ivanovu krštenju koje se obavl- 
jalo kao pokomički čin. Isusu nije trebala ni pokora ni obraćenje. On se krstio da na 
se uzme ljudske grijehe koje će u Jordanu oprati i na križu uništiti. Isusovo je 
krštenje donekle uspostava kršćanskoga krštenja. Krsna je voda kršćaninov Jordan. 
Na samome je krštenju Isus proglašen za Pomazanika i Sina. On je to od samoga 
početka. Sada se to svečano objavilo. Isus je "ljubljeni“ Sin. To može biti upozorenje 
da je Sin koji će se žrtvovati i Izaijin Božji sluga koji će se za ljude prikazati da se u 
njegovoj muci i patnji uspostavi konačni savez između Boga i ljudi. Drevno se bo- 
goslužje nije prevarilo kada je uvelike slavilo Isusovo krštenje. Uostalom, događaj je 
bio tako značajan da su ga zabilježile sve četiri evanđeoske predaje kao i Djela apostolska. 

11. Bogoslovi su se od davnine pitali zašto se Duh Sveti ukazao u golubovu liku. Oci su 
isticali da je golub blaga i pitoma ptica. Nema žuči. Tako je i Duh sama blagost. 
Osim toga golub je znak mira i ljubavi. Sve su to osnovne obilježbe Božjega Duha 
koji daje milost i oproštenje. 

Gospodin Isus Krist koji dolazi Ivanu u sluginu liku zacijelo je Sin. 


Ne može se kazati da je Otac niti Duh Sveti. Evanđelist veli: "Došao je 


Isus“, Božji Sin. Tko će pak sumnjati o golubu ili tko će pitati što je golub 
kada samo evanđelje najočitije svjedoči: "Na nj siđe Duh Sveti u liku golu- 
ba“? Ni o onome se glasu uopće ne sumnja da je Očev jer kaže: "Ti si moj 
Sin“ (Mk 1,11). Imamo, dakle, razlučeno Trojstvo. 


Neodvojivo Trojstvo 


2. - Ako promatramo mjesto, usuđujem se govorili o odvojenome 
Trojstvu. Makar to brižljivo kažem, ipak se usuđujem reći. Kada je Isus 
doašo na rijeku, iz jednoga je mjesta došao u drugo. Očev glas je s neba 
sišao na zemlju, s jednoga mjesta na drugo. Očev glas nije odjeknuo sa 
zemlje ni iz vode već s neba. To se troje donekle dijeli po mjestu, u službi i 
djelima. 

Netko će mi dobaciti: pokaži neodvojivo Trojstvo. Sjeti se da govoriš 
kao katolik i da besjediš katolicima. Naša je vjera vaša vjera. Ispravna je i 
katolička. Ta vjera spomenuto natuknjuje. Ona nije slućeno mišljenje već je 
satkana od svetopisamskoga štiva. Nije ni nesigurna krivovjerna preuzetost. 
Zasniva se na apostolskoj istini. To spoznasmo i to vjerujemo. 


Navedeno ne vidimo očima. Još se ne nalazi u srcu jer se ne očistismo 
vjerom. Ipak najispravnije i najsnažnije držimo u vjeri da je Otac, Sin i Duh 
Sveti neodvojivo Trojstvo, jedan Bog, a ne tri boga. Bog je tako jedan da 
Sin nije Otac ni Otac Sin. Duh Sveti nije ni Otac ni Sin već je Očev i Si- 
nov Duh. To neizrecivo božanstvo ostaje samo za se, ali sve obavlja, stvara 
i opet sazdaje. Ono šalje i opoziva, sudi i oslobađa. Trojstvo, dakle, istodob- 
no poimamo neizrecivim i neodvojivim. 


Sudjelovanje 


3. - Što činiti? Evo, odvojeno dolazi Sin u čovjeku, Duh Sveti odvo- 
jeno silazi s neba u golubovu liku i Očev je glas odvojeno odjeknuo s neba: 
"Ovo je moj Sin“. Gdje je neodvojivo Trojstvo? 

Bog vas je po meni učino pažljivima. Vi se za nas molite i otvorite 
pozornost. Neka Bog udijeli čime ćete ispuniti što ste otvorili. Surađujte s 
nama. Vidite što smo primili. Ne motrite što smo dobili već tko samo koji 
primismo. Gledajte otkuda želimo govoriti, gdje smo postavljeni i kako se 

nalazimo u tijelu koje se raspada i tišti dušu. Zemaljsko prebivanje pritišće 
duh koji o mnogome razmišlja. Taj duh odvajam od mnogostrukosti i sabi- 
rem kod jednoga Boga - neodvojivoga Trojstva - da uočim što ću kazati. 
Smatraš li da ću u ovome tijelu koje otežava dušu moći kazati: "Tebi sam, 
Gospodine, uzdigao svoju dušu“ (Ps 85,4)? Tek tako bih vam mogao kazati 
štogod dostojna. Neka mi Bog pomogne. Neka mi dušu digne sa mnom. Ja 
sam za nj slab, a on meni težak. 


Pokušaj 


4. - Veoma učena braća obično stavljaju istaknuto pitanje. Ono se 
također nalazi u raspravi ljubitelja Božje riječi. Redovito se radi njega mno- 
go kuca kod Boga. Ljudi govore: da li Otac nešto čini što ne čini Sin ili Sin 
nešto čini što ne čini Otac? 


Sada govorimo o Ocu i Sinu. Naš će pokušaj otuda izbaviti onaj 
kome vapimo: "Budi mi pomoćnik da me ne zapustiš“ (Ps 26,9). Potom će 
se shvatiti da se ni Duh Sveti uopće ne odvaja od Očeva i Sinova djelovanja. 


Braćo! Počujte o Ocu i Sinu. Čini li Otac nešto bez Sina? Odgovara- 
mo: ne. Sumnjate li? Što čini bez onoga kome je sve načinjeno? Ivan kaže: 
"Sve je nastalo po njemu“ (Iv 1,3). Do sitosti je utjerivao u glavu tupima, 
tvrdima i svadljivima te zato dodao: "I bez njega nije ništa postalo“ (Iv 1,3). 


Sinovo i Očevo djelo 


5. - Što, dakle, braćo? "Sve je nastalo po njemu“ (Iv 1,3). Držimo da 
je svekoliko stvorenje, nastalo po Sinu, Otac načinio po svojoj Riječi, tj. 
Bog po svojoj Moći i Sili. Hoćemo li kazati da je sve nastalo po Sinu kada 
je bilo stvoreno, ali sada Otac ne čini sve po njemu? Daleko od toga! Neka 
se ta misao udalji iz vjerničkih srdaca i neka se odagna od pobožnih poiman- 
ja i pravovjernih shvaćanja. Nije moguće da je Otac po Sinu stvorio, a da po 

njemu ne upravlja. Daleko od toga da se bez Sina upravlja onim što postoji 
kada je po njemu nastalo te jest. 


Iz svetopisamskoga svjedočastva naučimo da je po Sinu sve stvoreno i 
sazdao. Tako smo naveli iz evanđelja: "Sve je po njemu postalo i bez njega 
nije ništa sazdano“ (Iv 1,3). Ali Sin također ravna i raspoređuje što je stvore- 
no. 

Priznajte da je Krist Božja sila i Božja mudrost. Priznajte izreku o 
Mudrosti koja "snažno dotiče od kraja do kraja i sve blago raspoređuje“ 
(Mudr 8,1). Ne sumnjamo da svime ravna onaj po kome je sve sazdano. 
Otac, dakle, ništa ne čini bez Sina niti Sin bez Oca. 


Krivovjerje 


6. - Slijedi pitanje koje u Gospodnje ime i Gospodnjom voljom podu- 
zesmo riješiti. Otac, rekosmo, ništa ne čini bez Sina ni Sin bez Oca. Da li 
otuda nužno slijedi da i o Ocu moramo kazati da se rodio od Djevice Marije, 
da je trpio pod Poncijem Pilatom, uskrsnuo i uzašao na nebo? Daleko od 
toga! To ne govorimo jer to ne vjerujemo. Piše: "Povjerovao sam i zato 
govorio. I mi vjerujemo. Stoga govorimo“ (2 Kor 4,13). 


Što piše u Vjerovanju? Piše da se Sin "rodio od Djevice“, a ne Otac. 
Što se nalazi u Vjerovanju? Ovo: Sin je "trpio pod Poncijem Pilatom i 
umro“, a ne Otac. Da ne zaboravimo: neki se, loše shvativši, nazivlju patri- 
pasijancima.!? Kažu da se Otac rodio od žene i da je trpio te da je Otac Sin. 
Otac i Sin dva su imena, ali nisu dvije zbilje. Katolička je crkva dotične 
izopćila iz općinstva svetih da koga ne zavedu. Neka se svađaju odvojeni. 


Teškoća 


7. - Dozovimo, dakle, u vaše pameti teško pitanje. Netko će mi kaza- 
ti: rekao si da Otac bez Sina ne čini ništa ni Sin bez Oca. I svetopisamns- 
kim si svjedočanstvim dokazivao da Otac ništa ne čini bez Sina jer je sve 
nastalo po Sinu. Isto se tako ništa ne ravna bez Sina jer je Sin Očeva Mu- 
drost koja snažno "dotične od kraja do kraja i sve blago raspoređuje“, 


Sada mi veliš kao da sam protiv sebe zboriš: Sin se rodio od Djevice, 
a ne Otac. Trpio je Sin, ne Otac. Sin je uskrsnuo, ne Otac. Ima, eto, nešto 
što čini Sin, a Otac ne čini. Priznaj da Sin nešto čini bez Oca ili priznaj da 


12. Riječ je o drevnome krivovjerju koje se vjerojatno pojavilo u Rimu. Začetnik mu 
je Sabelije. Stoga se naziva sabelijanizmom, ali i patripasianizmom. Sabelijevci 
ili patripasijanci nisu vjerovali u Trojstvo. Oni su držali da postoji samo jedna 
božanska Osoba koja se u Pismima naziva Otac, Sin i Duh Sveti. Stoga se sve što 
donosi biblijska Objava odnosi samo na Oca. Ti su teolozi dosljedno učili da jena 
križu trpio Otac, Radi toga su dobili ime patripasijanci. Zovu se i modalistima jer 
uče da su trojstvene Osobe oblici ili modusi jedne te iste božanske Osobe. 

se Otac rodio, trpio, umro i uskrsnuo. Reci jedno ili drugo. Odaberi jedno od | 


dvoga. 

Ne odabirem ni jedno ni drugo. Ne kažem ni ovo ni ono. Ne kažem da 
Sin nešto čini bez Oca. Lagao bih kad bih to kazao. Ne kažem ni da se Otac 
rodio, trpio, umro i uskrsnuo. Ništa manje ne bih lagao kada bih to kazao. 
Protivnik pita: kako ćeš se izvući iz toga tjesnaca? 


Sin i Otac 


8. - Predloženo vam se pitanje sviđa. Neka Bog pomogne da se 
rješenje dopadne. Evo što kažem da i mene i vas oslobodi. U jednoj vjeri 
stojimo u Kristovu imenu. U istoj kući živimo pod jednim Gospodarem. U 
jednom smo tijelu udovi pod istom glavom. Od jednoga Duha živimo. 

Da Gospodin oslobodi od ovih klanaca najtegotnijega pitanja i mene 
koji govorim i vas koji slušate, ovo kaže: od Marije se Djevice rodio Sin, 
ne Otac. Ali je Sinovo - ne Očevo - rođenje od Djevice Marije ostvario Otac 
i Sin. Nije trpio Otac već Sin. Ipak je Sinovu muku izveo Otac i Sin. Nije 
uskrsnuo Otac nego Sin, ali je Sinovo uskrsnuće učinio Otac i Sin. 

Čini se da smo se već riješili postavljenoga pitanja. Možda smo se os- 
lobodili mojim riječima. Pogledajmo da li nas oslobađaju božanske riječi. 
Meni je, dakle, dužnost pokazati svjedočastvom svetih knjiga daje Sinovo 
rođenje obavio Otac i Sin. Isto vrijedi za muku i uskrsnuće. Rođenje, muka 
i uskrsnuće isključivo pripadaju Sinu. To troje spada samo na Sina, ali nije 
obavljeno samo od Oca niti samo od Sina već od Oca i Sina. 

Valja nam pojedinačno dokazati. Čujte suce. Parnica je iznesena. Neka 
pristupe svjedoci. Neka mi rekne vaš sud što se obično kaže voditeljima ras- 
prava: pouči što obećaješ. 

Uz Gospodnju pomoć poučavam. Navodim štivo nebeskoga suca. 
pomno saslušajte izlagača. Još pažljivije poslušajte onoga koji dokazuje. 


Isusovo rođenje 


9, - Najprije mi treba govoriti o Kristovu rođenju: kako ga je ostvario 
Otac i Sin makar se samo na Sina odnosi što učiniše Otac i Sin. Navodim 
Pavla kao sposobna pravnika božanskoga prava. Danas i odvjetnici imaju 
Pavla koji kazuje pravo za one što se pravno svađaju, a ne za kršćane. Velim 
da navodim Pavla. On donosi prava mira, ne prepirke. 


106 


: Neka nam sveti Apostol pokaže kako je Otac obavio Sinovo rođenje. 
Pavao kaže: Kada dođe punina vremena, odasla Bog svoga Sina koji je nas- 
tao od žene. Bio je pod zakonom da otkupi one koji su se nalazili pod zako- 
nom“ (Gal 4, 4-5). 


Čuli ste i shvatili jer je jasno i otvoreno. Otac, eto, čini da se Sin rodi 
od Djevice. Kada je došla vremenska punina, "Bog je poslao svoga Sina“, tj. 
Otac je poslao Krista. Kako ga je poslao? "Rođena od žene i podložna zako- 
nu“. Otac je, dakle, učinio da se Krist rodi od žene pod zakonom. 


Djevica i žena 


10. - Da li možda uznemiruje što rekoh "od djevice“ dok Pavao reče 
“od žene“? Neka to ne zbunjuje. Na tome se ne zaustavljam jer ne govorim 
neupućenima, Sveto pismo kaže oboje: iz djevice i od žene. Kako iz djevice? 
"Djevica će, evo, primiti u krilo i rodit će Sina“ (Iz 4,14). Izričaj "od žene“ 
već čuste. To međusobno nije suprotno. 


Vlastito je hebrejskome jeziku da ženama ne naziva ženske koje su iz- 
gubile djevičanstvo nego općenito žensko. U tome je smislu Pismo jasno. 
Kada je u početku sazdana Eva u Postanku piše: "Oblikova je kao ženu“ 
(Post 2,22). I na drugom mjestu kaže Pismo kako je Bog naredio da se od- 
voje žene koje nisu poznavale muževu postelju (usp. Br. 31, 17-18). 


To, dakle, već mora biti poznato. Neka nas ne zadržava da možemo 0s- 
talo što će nas s pravom zadržati uz Gospodnju pomoć razjasniti. 


Slugin lik 


ll. - Dokazali smo, dakle, da se Sinovo rođenje zbilo od Oca. 
Dokažimo da se zbilo i od Sina. Što je Sinovo rođenje od Djevice Marije? 
Ono je, zacijelo, uzimanje slugina lika!3 u Djevičinu krilu. Da li je za Sina 
rođenje išta drugo doli uzimanje slugina lika u Djevičinu krilu? Čuj da je to 


13. Augustin zaista često rabi izričaj Slugin lik. Nema sumnje da ga preuzim 
. . , . . i a 
avla. Zato izričaj .gotovo poistovjećuje s Isusovom retka oi Tako doka 
osiromašuje izričaj kojim se sami Isus služio da prije svega izrazi svoje poslanje. 
Znamo da izraz. sluga“ potječe prvenstveno od Izaije. Označuje osobu koja će 
svojom patnjom 1 smrću kao vrhunskom žrtvom spasiti cijeli ljudski rod. Isus je na se 
Bajan naziv “sluga“. On je Jahvin sluga koji služi i sebe prinosi umjesto svih i za 

i Sin učinio. Pavao kaže: "Bio je u Božjemu obliku i nije smatrao oti- 
mačinom što je jednak Bogu. Sam je sebe ispraznio uzevši slugin lik“ (Fil 
2, 6-7). Također veli: "Kada dođe vremenska punina, Bog posla svoga Sina 
rođena od žene. On mu je postao iz Davidova sjemena po tijelu“ (Rim 1,3). 


Vidimo, dakle, da je Otac ostvario Sinovo rođenje. Ali je sam Sin 
"sebe ispraznio i uzeo slugin lik“. Tako uočujemo da je Sinovo rođenje 
učinjeno i od samoga Sina. I to je dokazano. Pođimo otuda. Pažljivi drugo 
prigrlite što slijedi po redu. 


Gospodnja muka 


12. - Dokažimo kako Sinovu muku obistiniše Otac i Sin. Otac ostva- 
ruje Sinovu muku: "Vlastitoga Sina nije poštedio već ga je predao za sve 
nas“ (Rim 8,32). Ali i Sin izvršava svoju muku: "Sebe je za me predao koji 
me ljubio“ (Gal 8,2). 

Otac je predao Sina i Sin je sam sebe predao. Patnja se dogodila jed- 
nome, ali je obojica obistiniše. Poput Kristova rođenja ni njegovu muku ne 
vrši Otac bez Sina ni Sin bez Oca. Otac je predao Sina i Sin je sam sebe 
predao. Što tu čini Juda osim grijeh? Pođimo otuda i pristupimo uskrsnuću. 


Kristovo uskrsnuće 


13. - Zamijetimo da uskrsava Sin, ne Otac. Ali Sinovo uskrsnuće iz- 
vode Otac i Sin. Sinovo uskrsnuće ostvaruje Otac. Pavao piše: "Zato ga je 
uzvisio i dao mu ime povrh svakog imena“ (Fil 2,9). Otac je, dakle, uskri- 
sio Sina jer ga je uzvisio i digao od mrtvih. 

Da li je Sin samoga sebe uskrisio? O hramu kao obličju svoga tijela 
reče: "Razorite ovaj hram i za tri ću ga dana uskrisiti“ (Iv 2,19). Na muku 
spada dušu izručiti, na uskrsnuće ponovno je uzeti. Pogledajmo da li je Sin 
svoju dušu položio, Otac mu je vratio, a ne on sam sebi. Očito je da je Otac 
vratio dušu. Stoga Psalam kaže: "Uskrisi me i vratit ću im“ (Ps 40,11). Što 
pak od nas čekate!“ ako je u pitanju da li je Sin sam sebi vratio svoju dušu? 
Neka sam rekne: “Imam vlast podložiti svoju dušu“ (Iv 10,18). 


14. U Augustinovo su doba vjernici sami upadali u propovijed biblijskim navodima koji se 
odnose na izlagano. Vjerojatno na to smjera Augustinova pripomena "što sad od nas 
čekate“; "već kličete“ i "unaprijed letite“. 

m Još nisam kazao što obećah. Rekoh “vlast polaganja“, a vi već kličete 
jer unaprijed letite. Poučeni ste u školi nebeskoga Učitel lja. Čitanja slušajte 
pažljivo i pobožno ih govorite naizust. Nije vam nepoznato što slijedi. 
Krist kaže: "Imam vlast položiti svoju dušu, ali također imam vlast ponov- 
no je uzeti. Nitko je od mene ne uzima. Sam je od sebe polažem i ponovno 
je uzimam“ (Iv 10,18). ' 


Razjašnjenje 


14. - Ispunili smo što obećasmo. Smatram da smo svoje postavke do- 
kazivali najčvršćim biblijskim dokazima. Zapamtite što čuste. Na to se opet 
kratko vraćam. Po mome mišljenju ističem najkorisniju zbilju da se zadrži u 
vašim pametima. 


. Otac se nije rodio od Djeviće. Ali je Sinovo rođenje iz Djevice ostva- 
rio Otac i Sin, Na križu nije trpio Otac. Uza sve to, Sinovu je muku obisti- 
nio Otac i Sin. Nije od mrtvih uskrsnuo Otac. Unatoč tome, Sinovo uskr- 
snuće izvršiše Otac i Sin. 


Imate osobnu raličitost i neodvojivo djelovanje. Stoga ne recimo da 
Otac nešto čini bez Sina ili Sin bez Oca. Da li vas možda zbunjuju čudesa 
koja je Isus učinio? Je li neka učinio koja nije Otac učinio? A što je s izre- 
kom: “Otac ostaje u meni. On čini djela“ (Iv 14,10)? 


Što smo kazali bilo je razgovijetno. Samo se moralo reći. Nije stajalo 
truda da se razumije. Valjalo se pobrinuti da se spomene. 


Božanstvo 


15. - Još nešto želim kazati. Ali tu zaista tražim vašu veću pažnju i 
pobožnost pred Bogom. 


Samo tjelesa zapremaju i zauzimaju tjelesne prostore. Božanstvo je 
povrh tjelesnih mjesta. Nitko ga ne traži u nekakvu prostoru. Božantsvo je 
nevidljivo. Posvuda je nevidljivo nazočno. Nije ovdje u većoj mjeri, ondje u 


manjoj. Posvuda je čitavo. Nikada nije razdijeljeno. Tko to vidi? Tko to 
shvaća? 


i Obuzdajmo se. Sjetimo se tko smo i na temelju čega govorimo. 
obožno vjerujemo i sveto pojmimo ovo i ono i sve što je Bog. Neka se 
neizrecivo shvati koliko se udijeli i koliko se može. 

Neka zamuknu riječi i prestane jezik! Neka se potakne srce i onamo 
uzdigne. Božanstvo nije takvo da se uspinje u ljudsko srce već se srce penje 
do božanstva. 

Promotrimo stvorenje. "Od stvaranja se svijeta po sazdanome razu- 
mom motri nevidljivo u Bogu“ (Rim 1,20). U onome što je Bog načinio 
posjedujemo stanovitu uobičajenu prisnost. Tu nalazimo određenu sličnost 
kojom dokazujemo kako postoji stanovito trojstvo što se odvojeno izgova- 
ra, ali neodvojivo djeluje. 


Gore i iznova 


16. - Ded, braćo, budite svom dušom nazočni! Najprije vidite što ću 
obećati da se možda ne zateknem u stvorenju jer je Stvoritelj za nas visok. 


Možda netko od naših kome stanoviti bljesak istine dotiče um kao ka- 
kav sjaj može reći slijedeće riječi: "Rekoh u svome ushitu“. Što si rekao u 
svome zanosu? "Odbačen sam od pogleda tvojih očiju“ (Ps 30,23). Čini mi 
se da je čovjek koji to kaza Bogu uzdigao svoju dušu. Povrh sebe je izlio 
svoju dušu jer mu se svako dan govori: "Gdje je tvoj Bog“ (Ps 41,4)? Sta- 
novitim je dodirom dopro do nepromjenjive svjetlosti. Nazreo ju je u sla- 
bosti i vidio da je ne može podnositi. Nekako se ponovno vratio bijedi i sla- 
bosti. S nepromjenljivom se svjetlosti usporedio i shvatio da oštrinu svoje 
pameti još ne može uskladiti sa svjetlom Božje mudrosti. 


Ali to je počinio u ushitu. Bio se odvojio od tjelesnih osjetila i došao 
do Boga. Tu ga je Bog na neki način vratio ljudskome. Zato dotični kaže: 
"Rekao sam u svome zanosu“. Vidio sam nešto u ushitu što nisam mogao 
dugo podnositi. Vratio sam se smrtnim udovima i mnogome smrtničkome 
razmišljanju. Progovorio sam u tijelu koje otežava dušu. Što progovorih? 
Rekoh: "Odbačen sam od pogleda tvojih očiju“. Bože, odveć si poviše mene. 
Previše sam izvan tebe. 


Braćo, što reći o Bogu? Ako si shvatio što želiš kazati, to nije Bog. 
Ako si mogao pojmiti, shvatio si nešto drugo umjesto Boga. Ako si tobože 
mogao shvatiti, samim si se svojim razmišljanjem obmanuo. Ako si shva- 
tio, nije Bog. Ako je to, nisi shvatio. Zašto, dakle, želiš reći što nisi mogao 
razumjeti? 

Trojstvena slika 


17. - Pogledajmo ne bismo li u stvorenj 

' lju možda nešto pronašli čime 
bismo čikami kako se određeno trojstvo očituje, ali neodijeljno djeluje. 
Kamo poći? Da li na nebo da raspravljamo o suncu, mjesecu i zvijezdama? 
X“ li pristupiti zar da možda govorimo o šikarju, stablima i životinjama 

to je ispunjaju? Da li razglabati o samome nebu i samoj ji j 

j : am 

sadrže što je na nebu i na zemlji? KS 


Čovječe, koliko du ilazi j i 
ž go obilaziš stvorenje? Sebi se vrati! Sebe gledaj 
sebe aah i sebe razglobi. U stvorenju tražiš neko trojstvo koje se dode od. 
vojeno dokazati i koje neodvojeno djeluje. Ako u stvoreni ŽI i 

B .. ve =» : : ' a 
najprije traži. I ti si stvorenje. pama 


Tražiš sličnost. Hoćeš li je tražiti u životinjama? O Bogu si govorio 


dok si tražio neku sličnost. Govorio si o Trojstvu neizrecivoga veličanstva 


Budući da u božanskome nisi uspio, dužnom si poniznošću priznao svoju 
slabost. Vratio si se ljudskome. Tu raspravljaj! Tražiš li u blagu, u suncu “e 
zvijezdi? Što Je od toga načinjeno na Božju sliku i sličnost? Kudikamo 
nešto prisnije i bolje od toga tražiš u sebi. U sebi traži! Tu možda trojstve 

slika posjeduje neki trojstveni trag. O kojoj je slici riječ? ite 


p Stvorenje je jako udaljena slika. Zato je veoma daleko slika i sličnost. 
lije slika kao što je Sin slika. On je što i Otac. Drukčije se slika nalazi u 
Sinu, drukčije u ogledalu. Razlika je ogromna. 


1 U Sinu je tvoja slika. Ti sam si to. Sin je po naravi što i ti. Po biti 

Ez =" i + ali . ja drugi negi ti. Čovjek, prema tome nije slika kao 
Jedinorođeni Sin. jek j ita slika i 

ki ovjek je stvoren kao stanovita slika i kao određena 


E. "a treba u sebi tražiti. Možda će nešto naći što se odvojeno izgo- 

a ao neko trojstvo, ali neodvojeno djeluje. Tražit ću. Sa mnom tražite 
Neću tražiti u vama, Vi tražite u sebi, ja u sebi. Zajednički tražimo Zajed- 
nički proučimo zajedničku narav i bit. či 


15. Augustin je u troj j iji 
Isti Jstvenoj teologiji upravo po tome slavan što je nastoj čovj 
je u troj t upri sto 
Pu eh ći goa moran za božansko Trojstvo, To poke redeno 

: .psihc iAr ov doprinos trojstvenoj teologiji. A: in u jedi j 
ljudskoj duši razlikuje razu j i A ada a i a 
dmr kar u e mnost, voljnost i moć sjećanja pa time kuša donekle raz- 

Nutarnji čovjek 


18. - Čovječe, vidi i pripazi da li je istina što kažem. Da li imaš tijelo 
i piit? Kažeš da imaš. Čime se inače nalazim u prostoru i čime se gibam iz 
mjesta u mjesto? Čime slušam govornikove riječi ako ne tjelsnim ušma? 
Čime vidim govornikova usta osim tjelesnim očima? Sve to, očito, imaš. 
Očevidno ne treba odveć razglabati. 


Promotri nešto drugo. Pogledaj što se po tijelu čini. Čuješ, doduše, 
uhom, ali ne slušaš polazeći od uha. Netko se drugi nalazi unutra. On čuje 
po uhu. Gledaš okom. Onoga zamijeti! Zar netko drugi ne gleda pomoću 
oka? Ne kažem: mrtvačevo oko ne vidi. Jano je da je stanovnik otišao iz 
njegova tijela. Velim: oko onoga koji o drugome razmišlja ne vidi lice 
nazočnoga. 


Promotri, dakle, svoga unutrašenjga čovjeka.!6 Radije tu moramo 
tražiti stanovitu sličnost nekoga odjeljenoga trojstva koje neodvojeno dje- 
luje. Što ima tvoj um? Ako istražujem, možda ću mnogo toga pronaći. Ali 
tu je nešto blisko i lako se razumije. Što posjeduje tvoja duša? Unutra se 
sjeti i razmisli. Ne traži da mi se povjeruje što ću kazati. Ne prihvati ako ne 
nađeš u sebi. Dakle, pažljivo motri. 


Ipak najprije pogledajmo Što se zbiva ako čovjek nije slika samo Sina 
ili Oca već je slika Oca i Sina te - dosljedno - i Duha Svetoga. Kaže Postan- 
ak: "Načinimo čovjeka na svoju sliku i sličnost“ (Post 1,26). Nije, dakle, 
načinio Otac bez Sina ni Sin bez Oca. "Načinimo čovjeka na svoju sliku i 
sločnost“. Ne reče: učinit ću ili učini i neka učini. Reče "načinimo na sliku“ i 
to “na našu“, a ne "tvoju“ ili *moju“.! 


16. Taj izraz dolazi od Pavla. Vjerojatno je platonističkoga podrijetla. Izričaj "nutamji 
čovjek“ zapravo je naznaka za razumni dio ljudskoga bića. To je duša, duh ili um. 
17. Vidi se da i Augustin trojstveno poima znameniti "načinimo“ iz. Post 1,26. Sjetimo se 
da su se židovski teolozi opirali izričaju "načinimo“ jer su u njemu slutili ostatke 
svladanoga politeizma. Taj je "načinimo“ već gramatički čudan. Iako je u množini 
odnosi se na subjekt koji je u jednini. Bog govori "načinimo“. Veliko je pitanje kome 
je rečeno "načinimo“. Rani su kršćanski pisci najradije isticali da Otac kaže Sinu i 
Duhu Svetomu da načine čovjeka. Zato se u čovjeku nalazi trojstveni pečat. Inače 
egzegeti u “načinimo“ nekada vide majestetski ili adhortativni plural upućen 
anđelima ili svemiru da imaju dijela u stvaranju čovjeka koji je zato svijet u malome. 
ovjek je stjecište svega što postoji. Opstojnost ga veže s neživim, život s biljnim, 
osjećanje sa životinjama i razmišljanje s anđelima. 

. Tri ljudska svojstva 


19. - Ispitujem i nesličnu zbilju kazujem. Neka nitko ne kaže: eto, Što 
je usporedio s Bogom. Već sam govorio i ranije zborio. Učinio sam pomni- 
ma i sam sam bio na oprezu. 


Ovo je međusobno veoma daleko: najviše od najnižega, promjenjivo 
od nepromjenjiva, ljudsko od božasnkoga. Evo, ovo prvo ističem: što bu- 
dem rekao veoma se razlikuje. Neka me nitko ne ocrnjuje. Inače bi se dogo- 
dilo da tražim uši, a on pokazuje zube. Ovo sam obećao pokazati: dade se 
zapaziti neka trojstvena datost koja neodvojeno djeluje. Sada ne raspravljam 
o tome koliko je to trojstvo zbilja koja je slična ili neslična svemogućemu 
Trojstvu. U samome najnižem i promjenjivome trojstvu nalazimo nešto 
trodjelno što se može zasebiće pokzati i nerazdijeljeno djeluje. 


Tjelesnog li razmišljanja! Tvrdoglave li i nevjerne svijesti! Zašto u 
odnosu na ono neizrecivo veličanstvo u onome sumnjaš što si mogao u sa- 
mome sebi naći. Velim i pitam: imaš li, čovječe, pamćenje? Ako nemaš 
kako si zapamtio što sam rekao? Možda si već zaboravio što sam maločas 
kazao. Već ni to što kažem - rekoh“ - ne bi bez pamćenja zapamtio: ni ta 
dva sloga! Kako bi znao da su dva da si prvi zaboravio dok je drugi odjeki- 
va07 Zašto se tu duže zadržavati? Zašto oko toga toliko nastojim? Zašto se 
toliko trudim uvjeriti? Očito je da imaš pamćenje. 


Drugo pitam: imaš li razum? Kažeš da imaš. Da nemaš pamćenje, ne 
bi zapamtio što sam rekao. Kada ne bi posjedovao razum, ne bi shvatio što 
si zapamtio. I to imaš. Svoj razum pozivaš na ono što iznutra držiš i gledaš. 
To motriš i oblikuješ da kao shvaćeno rekneš. 

Tražim treće. Posjeduješ pamćenje kojim zadržavaš što se kaže. Imaš i 
razum kojim shvaćaš što se zadrži. S obzirom na to dvoje pitam te da li si 
zapamtio i razumio jer si htio? Kažeš: očito jer sam htio. Imaš, dakle, volju. 

To je ono troje o kome obećah da ću o njemu govoriti vašim učima i 
pametima. To se troje nalazi u tebi. To možeš brojiti, ali ne možeš odijeliti. 
Riječ je o ovo troje: pamćenje, razum i volja. Zamijeti da se to troje odvoje- 
no izgovara, ali neodvojeno djeluje. 


Pamćenje 


20. - Gospodin će biti nazočan. Vidim da je prisutan. Po vašem 
shvaćanju spoznajem da je tu. Zapažam iz vaših glasova da ste razumjeli. 

Predmijevam da će Bog pomoći da sve shvatite. Obećao sam dokazati da 


postoji nešto troje kao razdovjeno, ali združeno djeluje. Nisam, eto, znao što 
je u tvome duhu. Pokazao si mi govoreći "pamćenje“. Ta riječ, taj zvuk i taj 
glas iz tvoga duha dopro je do mojih ušiju. To si pak što je pamćenje šutke 
promišljao i nisi izgovorio. Bilo je u tebi i još nije došlo do mene. Da bi 
došlo do mene što bijaše u tebi, kazao si kao pojam. Rekao si "pamćenje“, 
Čuo sam. U riječi čuh četiri sloga. Riječ memoria ima četiri sloga. Glas je. 
Zazvonila je. Doprla je do moga uha i umu nešto saopćila. Što je zazvonilo, 
prošlo je. Ostalo je čime je zazvučalo i što je saopćilo. Ali ovo me zanima: 
kada si kazao riječ memoria, zacijelo uviđaš da ta riječ jedino pripada 
sjećanju. Ostalo dvoje posjeduje vlastite nazive. Jedno se zove razum, drugo 
volja, a ne pamćenje. Samo se ono naziva pamćenje. 


Što si učino da rekneš memoria te proizvedeš četiri sloga? Naziv pri- 
pada samo pamćenju, ali ga je u teni oblikovalo sjećanje da bi zapamtio što 
si govorio. Oblikovala ga je i pamet da bi znao što si zapamtio kao i volja 
da bi izrekao što si znao. 


Hvala Gospodinu Bogu našemu! Pomogao nas je u vama i u nama. 
Po istini priznajem vašoj svetosti da sam u strahu pristupio o navedenome 
raspravljati i razglabati. Bojao sam se da ne razveselim pamet sposobnih, a 
na tuplje navalim težak teret. Sada po pažljivome slušanju i brzome 
shvaćanju zaključujem da ste kazano razumjeli. Pretekli ste me kada kanih 
reći: hvala Gospodinu. 


Napose i neodvojivo 


21. - Dakle, pogledajte! Već siguran preporučam što ste shvatili. Ne 
namećem nepoznato već ponavljanjem povjeravam razumljeno. Eto, od ono- 
ga je troje samo jedna zbilja imenovana. Kazano je ime jedne datosti. Od 
onoga troje jedno se zove pamćenje. Ipak je sve troje obavilo ime one jedne 
zbilje od svega troje. Nije se moglo kazati "pamćenje“ bez sudjelovanja 
volje, razuma i sjećanja. Ne može se reći ni "razum“ bez udjela pamćenja, 
volje i uma. Ni "volja“ se ne može kazati ako ne djeluje pamćenje, um i 
volja. 


Držim da je obećano rastumačeno. Što sam napose izgovorio, neodvo- 
jivo sam mislio. Svako je pojedino učinilo sve troje. Ipak na pripada svemu 
trojem već samo jednome. Sve je troje načinilo pojam "pamćenje“. Ali ono 
pripada samo sjećanju. Sve je troje stvorilo riječ razum“, ali razum pripada 

. jedino umu. Sve je troje stvorilo izraz “volja“, ali to je vlastito isključivo 


volji. 

Tako i Trojstvo oblikuje Kristovo tijelo koje pripada samo Kristu. 
Trojstvo je načinilo "goluba s neba“, ali on pripada jedino Duhu Svetome. 
Trojstvo je sazdalo "glas s neba“. On ipak pripada samo Ocu. 


Šutnja 


22. - Neka mi, dakle, nitko ne kaže i neka me nijedan krivotužitelj 
kao slaba kuša napasti govoreći: što između ono troje za što si pokazao da 
se nalazi u našoj pameti ili duši pripada Ocu? Ovo želim kazati: što je sazda- 
no na Očevu sliku, što na Sinovu i što na sliku Duha Svetoga? Ne mogu ni 
kazali ni rastumačiti. Ostavimo štogod za dublje mislioce, a nešto darujmo 
šutnji. 

Sebi se vrati i udalji od svake buke. Unutar sebe vidi da li tu posje- 
duješ kakvo ugodno skrovište svoje savjesti da tu ne bučiš, ne svađaš se, ne 
smišljaš prepirke, ne kuješ nesuglasice i tvrdoglavost. Budi krotak da čuješ 
riječ i da razumiješ. Možda ćeš kazati; "Mome ćeš slušanju dati veselje i ra- 
dost. Uzradovat će se kosti ponižene“ (Ps 50,10). Neće uznesene. 


Ljudsko trojstvo 


23. - Dosta je. Dokazali smo da se stanovito troje odvojeno pokazuje i 
da neodijeljeno djeluje. To si našao u sebi, u svakom čovjeku i osobi što ide 
zemljom noseći tijelo koje tišti dušu. Stoga vjeruj da se pomoću nekih vidl- 
jivih pojedinosti i po stanovitim pojavama uzete naravi može pokazati kako 
se Otac, Sin i Duh Sveti odvojeno očituju i neodijeljeno djeluju. To je do- 
voljno. 

Ne kažem: Otac je pamćenje, Sin je razum, Duh Sveti volja. To ne 
tvrdim. Neka se shvati kako hoće. Ja se ne usuđujem. To sačuvajmo za one 
koji razumiju više zbilje. Mi kao slabi slabima rekosmo što smo mogli. 

Ne kažem da je ljudsko trojstvo nekako izjednačeno s božanskim 
Trojstvom. Tu nema ni usporedbe, tj. ne postoji nikakav temelj da se us- 
postavi poređenje. Ni toliko ne velim. Ali što kažem? U tebi, eto, nađoh 
ono troje što se odvojeno ispoljava, a zajednički djeluje. Svakome od ono 
troje ime sve troje čini. Ipak ne pripada svemu troje. Pripada samo jednome 
od one troje. 

Već sada vjeruj što ne možeš vidjeti. Ovdje si čuo, vidio i zadržao. | 


Možeš spoznati što je u tebi. Da li možeš s obzirom na onoga koji te je saz- 
dao spoznati što je i sve što je? Sve da bi mogao, još ne možeš. Čak kada 
budeš mogao, zar ćeš tako moći spoznati Boga kako Bog poznaje sebe? 


Neka je to dovoljno vašoj ljubavi. Rekli smo što smo mogli. 
Obećano smo dužnicima vratili. Osatlo što bi se moralo dodati da bi vaše 
duše napredovale tražite od Gospodina. 

BLAŽENSTVA 
Mt 5, 1-22 
Br. 53. 


Siromašni 


1. Blagdan je svete djevice koja je svjedočila za Krista i od njega zas- 
južila svjedočanstvo. Javno je smaknuta, krišom okrunjena. Potaknuti smo 
vašoj svetosti govoriti o pitanju koje je Gospodin upravo uputio iz 
evanđelja. Rekao je da su mnogi uzroci blaženoga života. Svalko želi takav 
život. Nitko se ne može sresti tko ne bi htio biti blažen. Ljudi nadasve žele 
nagradu. Kada isto toliko ne bi otklanjali nagradni trud! Tko veselije ne trči 
ako mu se kaže da će biti blažen? Zato neka posluša i onda kada se dodaje: 
ako to budeš činio! 


Ako se žudi naplata, neka se ne odbija napor. Govorim o nagradi duh 
se pali da bude živahan. Kasnije će doći što žudimo, želimo i tražimo. Sada 
je na djelu što nam se naređuje činiti radi onoga što će naknadno biti. Eto, 
opet ponovi božanske riječi, evanđeoske zapovijedi i dužnosti. 


"Blaženi su siromasi duhom. Njihovo je nebesko kraljevstvo“. Kas- 
nije će dobiti u dio nebesko kraljevsto. Sada budi po duhu siromašan. Hoćeš 
li da kasnije tvoje bude nebesko kraljevstvo? Sada vidi čiji si. Budi dušom 
siromah. Možda me pitaš što znači biti siromah pc duhu? Nitko nadut nije 
duhom siromah. Prema tome, ponizni je duhom siromah. Nebesko je kral- 
jevstvo visoko, ali "će se uzvisiti tko se ponizuje“ (Lk 14,11). 


Krotki 


2. - Čuj što slijedi. Krist kaže: "Blago krotkima, oni će kao baštinu 
posjedovati zemlju“. Već bi htio posjedovati zemlju. Pazi da ona tebe ne 
posjeduje. Posjedovat ćeš ako si krotak. Nekrotak ćeš biti zaposjednut. Kada 
čuješ za predloženu nagradu - kako ćeš posjedovati zemlju - ne raširi pohlep- 
nu želju. Njome bi smjesta htio posjedovati zemlju i kod toga na svaki 
način isključiti svoga bližnjega. Neka te ne vara takvo razmišljanje. Zemlju 
ćeš onda uistinu posjedovati kada se sjediniš s onim koji je stvorio nebo i 
zemlju. 


Ovo znači biti blag: ne opirati se svome Bogu. Tako će se u onome 
što dobro činiš Bog tebi svidjeti, a ne ti sam sebi. U onome što pravedno 

trpiš zlo, nećeš se sam sebi dopadati već će ti se svidjeti sami Bog. Nije 
malo što ćeš se Bogu svidjeti ako se sebi ne sviđaš. Sviđajući se sebi, Bogu 
se nećeš dopadati. 


Tužni 


3. - Počuje treće: "Blago žalosnima jer će se utješiti“. U tuzi je čin, u 
utjehi nagrada. Kakve utjehe imaju koji su tjelesno tužni? Tegotne i vrijedne 
straha. Tužni se ondje tješi gdje se boji da se opet ne rastuži. Rastužuje, na 
primjer, sahranjeni sin. Raduje rođeni. Onoga je ukopao, ovoga stekao. U 
onome je žalost, u ovome bojazan. Prema tome, u nijednome nema utjehe. 
Zaključimo: ona će utjeha biti prava kojom se daje što se ne gubi. Kasnije 
će uživati u utjehi koji su sada tužni jer borave u tuđini. 


Gladni i žedni 


4. - Neka pristupi četvrto djelo i naplata. Krist kaže: "Blaženi gladni i 
žedni pravednosti, oni će se nasititi“. Ti se želiš nasititi. Čime? Kada tijelo 
čezne za sitošću, opet ćeš trpjeti glad čim mine sitost. Isus kaže: "Tko bude 
pio ovu vodu, iznova će ožednjeti“ (Iv 4,13). 


Lijek se stavlja na ranu. Ako rana zacijeli, više ne boli. Što se pak 
uzima protiv gladi - jelo - tako se uzima da za kratko pridigne. Pošto mine 
sitost, glad se vraća. Svaki se dan dodaje lijek sitosti. Ipak se rana slabosti 
ne izliječuje. 

Gladnimo i žednimo za pravednošću da se njom samom nasitimo. 
Sada za njom gladnimo i žednimo. Zasiti ćemo će onim za čim gladnimo i 
žeđamo. 

Neka naš nutarnji čovjek gladni i žedni. Ima svoje jelo i piće. Isus 
veli: "Ja sam kruh koji sam s neba sišao“ (Iv 6,41). 


Milosrdni 


S. - Poslušaj što slijedi: "Blaženi milosrdni, Bog će s njima biti mi- 
losrdan“. Čini i bit će. S drugim čini da bude s tobom. Obiluješ i potrebit 
si. Obiluješ vremenitim, treba ti vječno. Slušaš siromašna čovjeka i sam si 
Božji prosjak. Od tebe se traži i sam tražiš. Što učiniš s onim tko od tebe 

pita, Bog će učiniti s tobom. Pun si i prazan. Napuni prazna svojom puni 


nom da se tvoja praznina ispuni Božjom puninom. 


Čisti u srcu 


6. - Poslušaj što dolazi: "Blaženi čista srca“, tj. koji su srcem čisti. 
Oni će "gledati Boga“. To je cilj naše ljubavi. On nas usavršava. Ne 
uništava nas. 


Jelo i odijelo dođe ukraj. Jelo se potroši ako se jede. Odjeća se dogo- 
tovljuje kada se otka. Jedno i drugo dovršava. Samo jedno spada na 
uništenje, drugo na usavršavanje. Što činimo i što dobro činimo, oko čega 
se trudimo, za čim kao pohvalnim plamtimo, sve što bez grijeha želimo: 
sve to više nećemo tražiti kada dopremo do Božjega motrenja. Što još traži 
uz koga je Bog nazočan? Što će nekome dostajati ako mu Bog nije dovol- 
jan? Hoćemo gledati Boga, tražimo gledati Boga, gorimo od želje motriti 
Boga. Tko nije takav? 


Gledaj što je kazano: "Blaženi čisti u srcu, oni će gledati Boga“. Pri- 
pravi čime ćeš gledati. Tjelesno ću se izraziti: zašto s krmeljivim očima 
želiš sunčev izlazak? Ako su oči zdrave, svjetlost će biti radost. Ako pak oči 
nisu zdrave, svjetlo će biti muka. Neće ti se dopustiti gledati nečistim srcem 
što se motri samo čistim srcem. Bit ćeš pozvan i dignut, ali nećeš gledati. 


“Blaženi čista srca jer će gledati Boga“. Koliko je već blaženih nabro- 
jio? Koje uzroke blaženstva navede? Koja djela i dužnosti? Koje zasluge i 
nagrade? Nikad nije rečneo da će takvi gledati Boga. Kazano je: "Blaženi sir- 
omasi duhom, njihovo je nebesko kraljevstvo. Blaženi krotki, oni će kao 
baštinu posjedovati zemlju. Blaženi žalosni, oni će se utješiti. Blaženi glad- 
ni i žedni, oni će se nasititi. Bleženi milosrdni, oni će postići milosrđe“, Ni- 
kada kod toga nije rečeno: "Oni će gledati Boga“. 


Tako se došlo do "čistih u srcu“. Tu je obećano Božje gledanje. To 
nije bez razloga. Tu su oči kojima se Bog gleda. Govoreći o tim očima, 
apostol Pavao zbori o "obasjanim očima vašega srca“ (Ef 1,18). 


Sada se te oči rasvjetljuju vjerom u skladu sa svojom slabošću. Kas- 
nije će se obasjavati u svrhu svoje snage. "Dok smo u tijelu, putujemo dale- 
ko od Gospodina. Hodamo po vjeri, ne po gledanju“ (2 Kor 5, 6-7). Dok 
Smo u ovoj vjeri što se kaže o nama? Sada "gledamo kroz ogledalo u zago- 
netci. Tada ćemo gledati licem u lice“ (1 Kor 13,12). 

Duhovno lice 


7. - Neka se tu ne zamišlja tjelesno lice. Ako, raspaljen željom da 
vidiš Boga, pripraviš za motrenje svoje tjelesno lice i u Boga ćeš željeti tak- 
vo lice. Ali makar o Bogu već misliš duhovno, ne smatraš da je tjelesan. O 
tome smo juče duže raspravljali, ako ste uopće nešto postigli. 


Da smo barem u vašem srcu kao u Božjemu hramu polomili utvaru 
ljudskoga lika! Da vam već dobro dođe u pamet i da vam je zaposjelo nutri- 
nu mjesto gdje Apostol prosvjeduje protiv onih koji "tvrde da su mudri, ali 
su posatli ludi“. Zamijenili su "slavu neraspadljivoga Boga i sličnost slike 
raspadljivoga čovjeka“ (Rim 1, 22-23). 


To zlo već prezirete i njemu se protivite. Za Stvoritelja čistitle svoj 
hram. Hoćete da dođe i kod vas se nastani. Ako je tako, "mislite o Gospodi- 
nu u dobroti i tražite ga u jednostavnosti srca“ (Mudr 1,1). 


Vidite kome govorite ako uopće govorite i po istini govorite: "Tebi je 
reklo moje srce: tražit ću tvoje lice“. Neka kaže i tvoje srce. Dodaj: "Lice ću 
tvoje, Gospodine, tražiti“ (Ps 26,8). 


Dobro tražiš jer srcem tražiš. Kaže se: Božje lice, Božja desnica, Božje 
ruke, Božje noge, Božje sjedalo, podnožje Božjih nogu. Ali kod toga ne 
zamišljaj ljudske udove. Ako želiš biti hram istine, razlupaj kumir laži. 
Božja je ruka Božja moć. Božje je lice Božje poznavanje. Božja je noga 
Božja nazočnost. Ti si Božje sijelo ako hoćeš. Zar ćeš se možda usuditi nije- 
kati da je Krist Bog? Kažeš da nećeš. Dopuštaš li i to da je Krist Božja snaga 
i Božja mudrost? Kažeš da dopuštaš. Čuj: "Pravednikova je duša sijelo Mu- 
drosti“ (Mudr 1,1 sl.). Gdje Bog drugdje posjeduje sjedalo osim gdje boravi? 
Gdje pak obitava ako ne u svome hramu? "Božji je hram svet. To ste vi“ (1 
Kor 3,17). 


Gledaj, dakle, kako poimaš Boga. "Bog je duh. Treba se Bogu klanjati 
u duhu i istini“ (Iv 4,24). U tvoje srce - ako dolikuje - već ulazi zavjetna 
škrinja i ruši zmaja (usp. 1 Kr 5,3). Sada čuj. Nauči željeti Boga. Nauči se 
pripraviti ono čime možeš gledati Boga. Isus kaže: "Blaženi čista srca, oni 
će gledati Boga“. 


Zašto spremaš tjelesne oči? Ako bi se tako gledalo, u mjestu bi se 
nalazilo što se gleda. Onaj pak koji je posvuda, nije u mjestu. Očisti čime 
se gleda. 

: Djelo i nagrada 


8. - Čuj i razmisli da li ću uz Božju pomoć uspjeti rastumačiti. Neka 
nam Bog pomogne shvatiti kako su sva gore navedena djela i nagrade usk- 
lađeno postavljene. Sve je jedno uz drugo. Gdje se govori o nagradi koja ne 
bi odgovarala djelu i ne bi bila u srazmjeru? 


Stječe se dojam da su ponizni isključeni iz kraljevstva. Stoga Isus 
kaže: "Blaženi siromasi po duhu, njihovo je nebesko kraljevstvo“. Blage 
ljude lako istjeraju s njihove zemlje. Zato Isus veli: "Blago krotkima. Oni 
će kao baštinu posjedovati zemlju“. 


Ostalo je jasno i očito. Po sebi se razumije. Tu nije potrebit tumač 
već čovjek koji doziva u pamet. "Blaženi koji tuguju“. Tko ne čezne za utje- 
hom ako je žalostan? Isus kaže: "Žalosni će se utješiti“. 


“Blaženi koji gladuju i žeđaju za pravednošću“. Tko ne traži da se nasi- 
ti ako je gladan i žedan? Takvi će se "nasititi“. "Blaženi milosrdni“. Tko je 
milosrdan? Tko želi da mu Bog uzvrati po njegovu djelu pa da njemu bude 
što sam čini siromahu. Isus kaže: "Blaženi su milosrdni. Njima će se Bog 
smilovati“. 


Na koji je način pojedinačno uz svaku zbilju stavljena zbilja koja joj 
je vlastita? Tako se ništa ne nalazi u nagradi što ne odgovara zapovijedi. 
Naređuje se da budeš siromašan po duhu. Naplata je što ćeš posjedovati kral- 
jevstvo nebesko. Naredba je da budeš krotak, nagrada da posjeduješ zemlju. 
Zapovijeda se da budeš u tuzi. Nagrada je da ćeš se utješiti. Zapovijed je da 
gladuješ i žeđaš pravednost, nagrada da ćeš se nasititi. Naređenje je da budeš 
milosrdan. Naplata je što ćeš postignuti milosrđe. Tako je zapovjeđeno da 
Očistiš srce. Nagrada je: gledat ćeš Boga. 


Duhovni udovi 


9. - Čuo si: "Blaženi su čista srca. Oni će gledati Boga“. U odnosu na 
druge zapovijedi i nagrade ne shvati tako i ne misli da Boga neće gledati sir- 
omasi duhom, blagi, ražalošćeni, gladni i žedni pravde i milosrdni. Na sma- 
traj da će jedino Boga gledati koji su čista srca, a drugi će biti odvojeni od 
promatranja. Jedni te isti su sve to. Oni će gledati. Ipak neće gledati jer su 
siromasi duhom, blagi, žalosni, gladni i žedni pravednosti i jer su milosrdni. 
Gledat će jer su u srcu čisti. 


121 


Slično je kao kad bi se tjelesna djela vezala uz tjelesne udove te bi, 
primjerice, netko rekao: blaženi koji imaju noge jer će oni hodati; blaženi 
koji imaju ruke jer će oni djelovati; blaženi koji imaju glas jer će oni izviki- 
vati; blaženi koji imaju usta i jezik jer će oni govoriti; blaženi koji imaju 
oči jer će oni gledati. 

Tako je Gospodin, slažući nekako duhovne udove, poučio što čemu 
pripada. Poniznost je prikladna da posjeduje nebesko kraljevstvo; blagost je 
prikladna posjedovati zemlju; tuga je prikladna za utjehu; glad i žeđ praved- 
nosti prikladna za sitost; milosrđe je prikladno postići milosrđe. Čisto je 
srce prikladno motriti Boga. 


Vjera 


10. - Želimo, dakle, gledati Boga. Čime će se očistiti ovo oko? Tko 
se ne bi brinuo i tko ne traži kako bi očistio čime može vidjeti onoga za 
kim čezne svom ljubavlju? To je reklo božansko svjedočanstvo. Kaza: 
"Vjerom čisti njihova srca“. Srce čisti vjera u Boga. Čisto srce gleda Boga. 
Ali katkada ljudi koji sami sebe varaju samu vjeru tako ističu kao da je do- 
voljno vjerovati. Neki sebi stoga obećavaju Božje motrenje i nebesko kral- 
jevstvo jer vjeruju, ali opako žive. Jakov se protiv njih žesti. Nekako se du- 
hovnom ljubavlju na njih srdi. U svojoj poslanici kaže: "Ti vjeruješ da je 
Bog jedan“. Čuješ pak kako mnogi smatraju da ima mnogo bogova. Ti se 
sebi veseliš jer vjeruješ da je Bog jedan. "Dobro činiš, ali zlodusi vjeruju i 
dršću“ (Jak 2,19). Da li će i zli dusi gledati Boga? Gledat će koji su čista 
srca. Tko će pak reći da su nečisti dusi čista srca? Ipak "vjeruju“, ali i 
"drhću“. 


Vjera, ufanje i ljubav 


11. - Svoju vjeru moramo razlučiti od vjere zlih duhova. Naša vjera 
čisti srce, njihova stvara krivce. Oni čine zlo. Zato govore Gospodinu: "Što 
je između nas i tebe“? Kada čuješ da to govore zlodusi, misliš li da su oni 
bez znanja? Zlodusi vele: "Znamo tko si. Ti si Božji Sin“ (Lk 4,34). To iz- 
javljuje i Patar pa je pohvaljen (usp. Mt 16, 16-17). Isto kaže i đavao i 
osuđuje se. 


Razlučimo, dakle, svoju vjeru. Ali nije dosta vjerovati. Svaka vjera 
nije takva da čisti srce. Reče: "Vjerom čisti njihova srca“. Ali kojom i kak- 

vom vjerom? Samo onom koju Pavao iznosi gdje veli: "Vjera što djeluje po 
ljubavi (Gal 5,6). Ta vjera odvaja od đavolske vjere. Ona razlučuje od ljuds- 
kih prijekornih i izgubljenih ćudoređa. 


Kaza "vjera“. Koja vjera? Ona "što djeluje kroz ljubav“. Ta se vjera 
nada u ono što Bog obećaje. Od navedena određenja nije ništa važnije, ništa 
savršenije. Prema tome, u pitanju je ono troje. Nužno je da se čovjek u 
kome je "vjera koja djeluje po ljubavi“ nada u ono što Bog obećaje. Nada je, 
dakle, pratilica vjere. Nada je nužna dok ne ugledamo što vjerujemo da 
možda ne malakšemo jer ne vidimo i jer smo očajali. Žalosti nas jer ne vidi- 
mo, ali nas tješi što se ufamo i jer ćemo vidjeti. Nazočna je, dakle, nada i 
ona je pratilja vjere. Tu je i ljubav kojom žudimo, nastojimo dosegnuti, iz- 
garamo, gladnimo i žednimo. Neka se i ona dozove. Tako će biti vjera, 
ufanje i ljubav. 


Kako ondje neće biti ljubavi kada nije ništa drugo nego štovanje? 
Sama je pak vjera određena kao ona što "djeluje po ljubavi“. Oduzmi vjeru, 
propada što vjeruješ. Oikloni ljubav, gubi se što činiš. Na vjeru spada da 
vjeruješ, na ljubav da djeluješ. Ako vjeruješ, a ne ljubiš, nećeš se pokrenuti 
na dobro djelo. Ako se čak i pokreneš, pokrenut ćeš se kao sluga, a ne kao 
sin. Pokrenut ćeš se iz straha od kazne, a ne jer ljubiš pravednost. Prema 
lome, srce čisti ona vjera koja djeluje po ljubavi. 


Razmišljanje 


12. - Što to vjera čini sada? Što čini po tolikim svetopisamskim svje- 
dočanstvima, tako mnogostrukim čitanjem i veoma različitom i obilnome 
poticanju? Omogućuje da sada gledamo u zagonetki, kasnije licem u lice. 
Ali se ne vraćaj opet ovome svome licu. Misli na lice srca. Svoje srce prisi- 
li đa misli božasnko. Nagnaj ga i nastoj! Odbaci što ti kada razišljaš nalik 
na tijelo padne na pamet. 


. Još ne možeš kazati: to je Bog. Barem reci: to nije. Kada ćeš reći: ovo 
Je Bog? Ni onda kada budeš gledao jer je neizrecivo što ćeš gledati. Apostol 
kaže da je bio uznesen na treće nebo i čuo neizrecive riječi (usp. 2 Kor 12, 
2/4). Ako su riječi neiskazive, što je onaj kome riječi pripadaju? 


' .Dok misliš o Bogu, možda ti na pamet padne neka divna i najpunija 
Mona u ljudskome liku. Stavio si je pred motrenje svoga razmišljanja. 
ešto je veliko, najpunije, silno. Rasprostire se ogromnom veličinom. 

Negdje si došao do kraja. Ako si došao na kraj, nije Bog. Ako nisi dokrajčio | 


gdje je lice? Zamišljaš veličinu. Veličinu omeđuješ da razlikuješ udove. 
Drukčije ih ne možeš razlikovati ako veličini ne postaviš među, Što činiš 
ludo i tjelesno razmišljanje? Gomilu si učinio velikom. Ona je tim veća što 
si većma kanio počastiti Boga. Drugi dodaje jedan lakat i čini još veću. 


Čitanje i razumijevanje 


13. - Ti kažeš da si čitao. Što si čitao kada ništa nisi shvatio? Ipak 
reci što si čitao? Ne odbacimo mališana koji se igra srcem. Reci što si 
čitao? Čitao sam: "Nebo mi je prijestolje, zemlja klupica za moje noge“ (Iz 
66,6). Odgovaram: čitao sam i ja. Ali ti sebe možda smatraš izvrsnijim jer 
si čitao i vjerovao. I ja vjerujem što si rekao. Zajedno vjerujmo! Što rekoh? 
Tražimo zajedno! 

Gle što si čitao i povjerovao: "Nebo mi je prijestolja“, tj. sjedište. 
Grčka riječ "tron“ latinski zvuči "sjedište“. Zemlja je “klupa za moje noge“. 
Jesli li i ono čitao: "Tko je šakom izmjerio nebo“ (Iz 40,12)? Mislim da si 
čitao. Spoznaješ i ispovijedaš da vjeruješ. Ondje smo oboje čitali i oboje 
vjerujemo. Sada promisli i pouči me. Prihvaćam te za učitelja. Sebe držim 
malenim. Molim te, uči me. Tko sjedi u svojoj šaci? 


Srce i nebo 


14. - Iz ljudskoga si tijela, eto, izveo Božje oblike i crte. Možda se u 
te ušuljalo da na tjelesan način shvatiš kako smo sazdani na Božju sliku. 
Ipak prihvaćam da se to mora razmotriti, razglobiti, istražiti i uz raspravu 
otkloniti. Ako ti je po volji, čuj me. I ja sam tebe slušao u onome što se 
tebi dopalo. 

Bog sjedi u nebu i pedljem mjeri nebo. Zar isto nebo postaje široko 
dok sjedi i maleno kada mjeri? Ili je sami Bog toliki kod sjeđenja koliki u 
šaci? Ako je tako, Bog nas nije načinio po svojoj slici. U nas je šaka mno- 
go manja nego dio tijela kojim sjedimo. Ako je Bog u svojoj pesti toliko 
širok koliko i u svome sjeđenju, nama je načinio nerazmjerne udove. Tu 
nema sličnosti. 

Neka se, dakle, u kršćanskome srcu stidi takav kumir. Stoga nebo 
shvati kao naznaku za sve svete. I zemlja se uzima za sve koji na njoj žive. 

Tako piše: "Neka ti se klanja sva zemlja“ (Ps 65,4). Radi onih koji stanuju 
na zemlji dobro govorimo: "Neka ti se klanja sva zemlja“. Zbog onih koji 
stanuju na nebu također dobro kažemo: neka te nosi cijelo nebo. 


Čak i sveti što obitavaju zemlju i tijelom je gaze prebivaju u nebu. 
Ne upozorava se zaludu da srce “imamo gore“. Pošto su vjernici upozoreni, 
odgovaraju da je tako. Ianče “"gore“, usmjereno prema Glavi, uzalud odskače. 
Kaže se da to označava. “Ako ste uskrsnuli s Kristom, tražite što je gore 
gdje Krist sjedi Bogu zdesna. Mislite što je gore, a ne što je na zemlji“ (Kol 
3, 1-2). Ukoliko, dakle, tamo žive, nose Boga. Nebo su jer su Božje sje- 
dište. Kada naviještaju Božje riječi, "nebesa kazuju Božju slavu“ (Ps 18,2). 


Lice srca 


15. - Vrati se, dakle, sa mnom licu srca. Njega pripravi. Unutra je 
kome Bog govori. Uši, oči, i ostali vidljivi udovi obitavalište su ili sredst- 
vo nekoga nutarnjega. U međuvremenu Krist po vjeri prebiva u nutarn jjemu 
čovjeku. Tu će boraviti nazočnošću svoga božanstva kada spoznamo što je 
Bira karake do i dubina“. Također ćemo spoznati najodličniju ljubav 

oja se upoznaje. To je Krist. Tako ć iti j Božjoj ini 
haa a j emo se napuniti u svoj Božjoj punini 


uš Ako ti se sada ovo tumačenje sviđa, zazovi da spoznaš "širinu, dužinu 

visinu i dubinu“. Maštom razmišljanja ne lutaj svjetskim prostorima i 

shvatljivom ogromnošću ove velike gomile. U sebi pripazi što govorim. 

Širina jeu dobrim djelima, dužina u velikodušnosti i ustrajnosti dobrih dje- 

rena u čekanju višnjih nagrada. Zbog te ti se visine kaže da srce imaš 
re , ' 


Čini dobro! Ustraj u dobrim djelima radi Božjih dobročinstava. Ze- 
maljsko drži za ništa. Inače ćeš, kada ti se zemlja poremeti, od kakvoga mu- 
dračeva biča kazati: bez razloga štovah Boga; bez razloga sam činio dobra 
djela; bez razloga sam ustrajao u dobrim djelima. Čineći dobra djela, imao si 
širinu, Dužinu si imao jer si u njima ustrajao. Visinu nisi imao jer si ze- 
maljsko sticao. Ovo je dubina: Božja milost u otajstvu njegove volje. "Tko 
Je spoznao misao Gospodnju? Tko mu je bio savjetnik“ (Rim 11,34)? 
Također piše: Tvoji su sudovi kao ogromni bezdan“ (Ps 35,7). zo 

Križ 


16. - Drugovanje je s dobrim djelom i ustrajnost u njemu kao i to što 
se Božja milost trajno dijeli mudrost, a ne ludost. Bogu se ne može predba- 
citi ako je netko ovakav, netko onakav. U Boga "nema nepravde“ (Rim 
9,14). 

Takav život, ako ti je milo, poveži s križem svoga Gospodina. Gos- 
podin nije zaludu odabrao takvu smrt. U njegovoj je bilo moći da umre i da 
ne umre. Ako je imao vlast umrijeti i ne umrijeti, zar nije bio vlastan umri- 
jeti ovako ili onako? Nije, dakle, uzaman odabrao križ. Tu te je raspeo 
ovom svijetu. Kod križa je dužina poprečno drvo gdje se pribijaju ruke. To 
označuje dobra djela. Dužina je onaj dio križa koji se od poprečnice spušta 
do zemlje. Tu se raspinje tijelo i na neki način stoji. Samo stanje naznačuje 
ustrajnost. U onome je drvetu visina što je povrh iste poprečnice. 
Očekivanje je višnjega. Gdje je dubina? U onome dijelu koji je zaboden u 
zemlju. Milost je skrovita. Skriva se u tajnovitome. Milost se ne vidi, ali 
što se vidi otuda se vidi. 


Recimo da si sve shvatio ne samo umom nego i djelom. 
"Razumjevanje je svima dobro koji ga vrše“ (Ps 110,10). Poslije toga na- 
pregni se ako možeš da stekneš spoznaju Krisostove ljubavi. To je najod- 
ličnije znanje. Kada dopreš, ispunit ćeš se svom Božjom puninom. Tada će 
nastupiti "licem u lice“. Ispunit ćeš se svom Božjom puninom: neće biti 
Bog tebe pun nego ti ćeš biti pun Boga. Tu traži ako možeš tjelesno lice. 
Neka već od umnoga motrenja ustuknu trice! Neka sitni mališan baci 
igračke. Neka se nauči zanimati višnjim. 

I mi smo umnogome mališani. Kada bismo bili i više no što jesmo, 
višnje nas još uvijek podnosi. "Sa svima težite za mirom i posvećenjem bez 
kojega nitko neće moći gledati Boga“ (Heb 12,14). Posvećenje čisti srce. Tu 
je vjera koja djeluje po ljubavi. Čisti su u srcu zato blaženi jer će gledati 
Boga. 

SVJETLO I PRAVEDNOST 
Mt 5,16 


Br. 54. 
Poteškoća 


1. - Predragi! Mnoge uznemiruje što Gospodin naš Isus Krist u 
evanđeoskome govoru najprije kaže: "Neka vaše svjetlo svijetli pred ljudima 
da in .. dobra djela i blagoslivlju vašega Oca koji je na nebesima“, a 
onda dodaje: "Pazite da svoju pravednost ne činite pred ljudima da vas lj idi 
vide“ (Mt 5,16; 6,1). ak I 

. Pamet se onoga koji malo shvaća uznemiruje jer želi poslušati zapo- 
vijed. Rastrgan je između različitoga i suprotna. Nitko ne može udovoljiti 
i gospodaru koji naređuje što se isključuje kao što je nesposoban 
služiti dvojici gospodara. To je u istome govoru posvjedočio sami Spasiteli 
M624) posvj i Spasitelj 

s Što će učiniti nepostojani duh kada smatra da se ne može pokoriti, a 
boji se ne poslušati? Ako svoja dobra djela iznese na javu da ih ljudi vide, 
vrši što je naređeno: "Neka vaše svjetlo tako svijetli pred ljudima da vide 
vaša dobra djela i slave vašega Oca koji je na nebesima“. Ali smatrat će da je 
kriv jer postupa protiv zapovijedi gdje se kaže: "Pazite da svoju pravednost 
ne činite pred ljudima da vas oni ne vide“. Ako se, zauzvrat, toga boji i 
straši te sakrije što dobro čini, smatrat će se da ne služi onome koji zapovi- 
jeda i kaže: "Neka vaše svjetlo svijetli pred ljudima da vide vaša dobra djela“. 


Pavlov primjer 


2. - Tko pak ispravno shvaća, ispunja oboje. Služit će sveopćemu 
Gospodinu koji ne bi osudio lijenoga slugu da je naredio što se na nikakav 
način ne da učiniti. Počujte Pavla. On je sluga Krista Isusa. Pozvan je za 
apostola, odvojen za Božje evanđelje. Pavao oboje uči i vrši. Promotrite na 
koji način njegovo svjetlo svijetli pred ljudima da vide njegova dobra djela. 

, Pavao kaže: "Sebe preporučujemo svakoj ljudskoj savjesti pred 
Božjim pogledom“ (2 Kor 4,2). Još jednom veli: "O dobru se ne brinemo 
samo pred Bogom nego i pred ljudima“ (2 Kor 8,21). Opet čitamo: "Svima 
Se sviđajte u svemu kao što se i ja svima u svemu dopadam“ (1 Kor 10,33). 

Opet zapazite kako vodi računa da svoju pravednost ne čini pred ljudi- 
Ma da ga vide ljudi. Kaže: "Neka svatko ispita svoje djelo. Tada će u sebi 

imati slavu, a ne u drugome“ (Gal 6,4). Još jednom: "Naša je slava svje- | 


dočenje naše savjesti“ (2 Kor 1,12). Ovo je pak od svega najočitije: "Kada 
bih se još uvijek sviđao ljudima, ne bih bio Kristov sluga“ (Gal 1,10). 


Netko bi od onih koje uzbuđuju tobože suprotne naredbe samoga Gos- 
podina mogao još odlučnije postaviti pitanje njegovu Apostolu. Mogao bi 
kazati: kako kažeš "sviđajte se svima u svemu kao što se i ja svima u sve- 
mu sviđam“, a istodobno tvrdiš "ako se još sviđam ljudima, nisam Kristov 
sluga“? Neka je sami Gospodin s nama. On je govorio u svome sluzi i 
Apostolu. Neka nam otkrije svoju volju i udijeli sposobnost posluha. 


Nakana 


3. - Same evanđeoske riječi sobom nose svoja tumačenja. Ne zatvaraju 
gladnima usta. Hrane srca onih što kucaju. Nužno je uočiti nakanu ljudsko- 
ga srca: čime se ravna i kamo gleda. Netko želi da ljudi vide njegova dobra 
djela. Svoju slavu i korist stavlja pred ljude. To traži pred ljudskim pogle- 
dom. Takav nije ništa ispunio od onoga što je Gospodin u tome smislu nar- 
edio. Taj čovjek kani vršiti svoju pravednost pred ljudima da ga ljudi vide. 
Njegova svjetlost nije tako sjala pred ljuđima da slave Oca koji je na nebesi- 
ma. Dotični je htio da se njega veliča, a ne Boga. Tražio je svoju korist. 
Nije ljubio Gospodnju volju. ' 

Apostol kaže o takvima: "Svi traže svoje, a ne Isusa Krista“ (Fil 
2,21). Misao, prema tome, nije onda stala gdje Isus veli: "Neka vaše svjetlo 
svijetli pred ljudima da vide vaša dobra djela“. Krist je neposredno dodao 
zašto se mora djelovati. Kaza: "Da slave vašega Oca koji je na nebesima“. 


Čovjek čini dobro. Ljudi to vide. Ali čovjek u svojoj savjesti treba 
imati nakanu dobra čina. Riječ je o nakani da se izađe na glas samo radi 
Božje slave i zbog onih koji imaju korist od isticanja. To su ljudi kojima je 
korisno što se Bogu sviđa. Bog je dotično udijelio čovjeku. Tako drugi neće 
zapasti u očaj da se, ako hoće, isto može i njemu darovati. 


Isto je i s drugom presudom gdje Krist kaže: "Pazite da svoju praved- 
nost ne ostvarujete pred ljudima“. I nju Gospodin završava gdje kaže: *(...) 
da oni vide (...)“ Krist nije dodao: "I slave Oca vašega koji je na nebu“. Za- 
pravo je dometnuo: u protivnome nećete imati plaće kod Oca koji je na ne- 
besima. Time pokazuje kakvi su ljudi kakvima ne želi svoje vjernike. 

Dotični svoju plaću baš u tome traže da ih ljudi zapaze. U to polažu svoje 
dobro. Tu naslađuju ispraznost svoga srca. Tu se ispražnjuju i nadimlju. Tu 
se napuhuju i venu. 


Nije dosta reći: "Pazite da pred ljudima ne činite svoju pravednost“, 
Zašto? Isus je dodao: "Da vas oni vide“. Ovo je razlog: ima ljuđi koji svoju 
pravednost ne vrše pred ljudima da ih ljudi vide već da vide sama dobra djela 
pa da slave Oca koji je na nebesima. Otac se udostojao da to dade bez- 
božnima koji su opravdani. 


Hvalitelj 


4. - Oni koji su nalik spomenutima ne ističu svoju pravednost nego 
pravednost onoga iz čije vjere žive. Zato Apostol kaže: "(...) da steknem 
Krista i nađem se u njemu. Nemam svoju pravednost koja dolazi od zakona. 
Ali imam pravednost koja je po vjeri u Krista. Ona je iz Boga - ta praved- 
nost iz vjere“ (Fil 3, 8-9). Na drugome mjestu veli: "(...) da budemo u nje- 
mu Božja pravednost (...)“ (2 Kor 5,21). Stoga Židove kori tvrdeći: "Ne poz- 
naju Božju pravednost. Svoju žele uspostaviti. Nisu podložni Božjoj 
pravednosti“ (Rim 10,3). 


Netko, dakle, želi da ljudi vide njegova dobra djela te se onaj slavi od 
koga je primio djela koja se u njemu vide. Na taj način pobožnom vjerom 
isti ljudi pozivaju da nasljeduju dobro. Svjetlo svakoga takvog svijetli pred 
ljudima jer iz njega izlazi svjetlo ljubavi, a ne izbija dim oholosti. 


Isti se kod toga boji da svoju pravednost ne vrši pred ljudima te ga lju- 
di vide. Tu pravednost ne pripisuje sebi niti je čini da njega vide. Čini je da 
se onaj spozna koji se hvali u opravdanome čovjeku pa da i u hvalitelju 
učini što se veliča u drugome. Želim kazati: da i hvalitelja učini dostojnim 
pohvale. 


Čujte i Apostola. Kazao je: "Svima se u svemu sviđajte kao što se i 
ja u svemu svima dopadam“. Ali nije na tome ostao. Nije cilj svoje nakane 
u to položio da se dopada ljudima. Inače bi netočno rekao: "Ako se još uvo- 
jek sviđam, nisam Kristov sluga“. Pavao je smjesta istaknuo zašto je drag 
ljudima. Reče: "Ne tražim što je meni korisno nego mnogima da budu 
spašeni“ (1 Kor 10,33). Nije se ljudima sviđao iz vlastite koristi da bude 
Kristov sluga. Ali se ljudima sviđao radi njihove koristi da bude prikladan 
Kristov djelitelj. Pavlu je pred Bogom bila dovoljna savjest. Ipak je iz njega 
Sjajilo prd ljudima što su oni nasljedovali. 

PAKLENI OGANJ 
Mt 5,22 


Br. 55. 
Jezik 


1. - Ulomak svetoga evanđelja koji netom čusmo kada se čitao jako 
nas je prestrašio ako imamo vjeru. Nije prestrašio one koji je nemaju. 
Budući pak da ih ne straši, krivo žele biti sigurni. Ne znaju raspodijeliti i 
razlikovati vrijeme straha i sigurnosti. 


Neka se, dakle, boji tko sada provodi kršćanski život da u drugome 
životu može posjedovati beskrajnu sigurnost. Dakle, bojali smo se. Tko da 
se ne plaši kadaIstina govori i kaže: "Tko svome bratu rekne da je luđak, bit 
će kriv za oganj pakleni“ (Mt 5,22). 


Nijedan čovjek ne može ukrotiti jezik. Čovjek kroti zvijer, ali ne 
obuzdava jezika. Kroti lava, ne suspreže govor. Sam kroti, ali sama sebe ne 
ukroćuje. Ukroćuje ono čega se boji. Da bi sebe ukrotio, ne boji se čega se 
treba strašiti. Što se događa? Istinita je tvrdnja jer dolazi od istinita pro- 
roštva: “Nijedan čovjek ne može ukrotiti jezik“ (Jak 3, 7-8). 


Kroćenje 


2. - Braćo moja! Što činiti? Vidim da govorim mnoštvu. Ali kako 
smo svi u Kristu jedno, kao u potaji stvorimo odluku. Nitko nas tuđi ne 
sluša. Jedno smo i za jednoga smo. Što, dakle, činiti? 


"Tko bratu kaže luđače, bit će kriv za pakleni oganj“. Ali "nijedan 
čovjek ne može ukrotiti jezik“. Da li će stoga svi otići u paklenu vatru? 
Nipošto! "Gospodine, postao si nam utočište s pokoljenja na pokoljenje“ 
(Ps 89,1). Tvoja je srdžba pravedna. Nikoga nepravedno ne bacaš u pakao. 
"Kamo ću poći od tvoga Duha? Kamo ću od tebe pobjeći“ (Ps 138,7)? Jedi- 
no tebi! 

Predragi, shvatimo! Kako nijedan čovjek ne može ukrotiti jezik, mora- 
mo se uteći Bogu da on obuzda naš jezik. Ti ga ne možeš ukrotiti sve kada 
bi i htio. Čovjek si. "Nijedan čovjek ne može ukrotiti jezik“. 

Promotrite same životinje koje krotimo. Konj, deva, slon, zmija, lav 
ne krote sebe. Tako ni čovjek ne kroti sebe. Traži se čovjek da se ukroti 
konj, vol, deva, slon, lav, zmija. Bog se pak traži da ukroti čovjeka. 

Božje djelo 


3. - Dakle: "Gospodine, postao si nam utočište“, Sebe tebi povjerava- 
mo i dobro će nam biti od tebe. Zlo nam je od nas. Jer smo te ostavili, pre- 
pustio si nas samima sebi. "Gospodine, postao si nam utočište“. 


Braćo moja! Moramo li sumnjati da će nas Bog učiniti krotkima ako 
mu se predamo da nas ukroti? Ukrotio si lava koga nisi stvorio. Tebe pak da 
ne ukroti koji te načinio? Čime si uspio ukrotiti sve te silne životinje? Da 
li si im ravan tjelesnim silama? Kojom si, dakle, moći bio sposoban ukroti- 
ti goleme zvijeri? Zvijeri su i one životinje koje se nazivaju blagom. Ne 
podnose se ako nisu ukroćene. 


Običaj ne pozna životinje osim u ljudskim rukama, pod čovjekovim 
uzdama i ljudskom vlašću. Zar zato smatraš da su mogle doći na svijet 
ukroćene? Zaista primijeti strašne životinje. Lav riče. Tko ga se ne boji? 
Ipak znaš da si od lava jači. Zbog čega? Ne radi tjelesne snage već zbog nu- 
tarnjega umnoga razuma. Onim si od lava jači po čemu si sazdan na Božju 
sliku. Božja slika kroti zvijeri. A da Bog ne ukroti svoju sliku?! 


Krotitelj 


4. - U Bogu je nada. Njemu se podložimo i molimo milosrđe. U nj 
stavimo svoje ufanje. Dok se ne ukrotimo i sasvim obuzdamo, tj. 
usavršimo, podnosimo krotitelja. Naš krotitelj obično iznosi bičeve. Ako ti 
da ukrotiš svoje blago posižeš za šibom i bičem, zar da za tim ne segne Bog 
da upokori svoje blago koje smo mi? On će od svoga blaga stvoriti svoje si- 
nove. 

Krotiš svoga konja. Što ćeš dati svome konju kada te - ukroćen - 
počne nositi, podlagati se tvojoj stezi, slušati tvoje naređenje, biti blago, tj. 
potpora za tvoju slabost? Čime ćeš mu uzvratiti? Uopće ga nećeš pokopati 
kada ugine već baciti da ga ptice raznesu. 

. Tebi ukroćenu Bog čuva baštinu. To je sami Bog. Iako si privremeno 
mrtav, on te uskrsava. Vraća ti tvoje tijelo sve do svake vlasi. Zauvijek će 
te postaviti s anđelima. Tu se više nećeš trebati krotiti. Najblaži će te pos- 
jedovati. Tada će Bog biti "sve u svima“ (1 Kor 15,28). Neće više biti ni- 
kakve nesreće koja će nas mučiti. Bit će samo sreća koja hrani. Naš Bog bit 
će sami naš pastir. Naše će piće biti naš Bog i naša čast naš Bog. Naše će 
bogastvo biti naš Bog. Ovdje različito tražiš. Sami Bog koji je jedan bit će 
ti sve. 


Bič 

5. - Čovjek se kroti zbog te nade. Zar je onda krotitelj nepodnošljiv? 
Čovjek se kroti s tim ufanjem. Hoće li mrmljati protiv korisnoga krotitelja 
ako možda iznese bič? 


Čuli ste kako Apostol potiče. Veli: "Ako se odvojite od zapta, niste 
sinovi nego nezakonita djeca“. Grčka riječ doslovce znači vanbračni. "Koji je 
to sin kome njegov otac ne nameće stegu? Imali smo oce koji su popravljali 
naše dijelo. I bojali smo se. Zar da se još više ne podložimo Ocu duhova te 
živimo“ (Heb 12, 7-9)? 


Što tije mogao dati tvoj otac koji te grdio, šibao, izvlačio bič i tukao 
te? Je li mogao učiniti da vječno živiš? Što nije mogao dati sebi kako će 
udijeliti tebi? Zbog svoga stanovitog novca koji je skupio od kamata i rada 
poučavao te bičevima da lošim životom ne uništitš njegov trud koji ti je os- 
tavio. Sina je udarao bojeći se da propadnu njegovi trudi. Tebi je ostavio što 
ovdje nije mogao držati niti ponijeti. Ovdje ti nije nešto ostavio što bi mo- 
glo biti njegovo. Umro je da ti preuzmeš. 


Poučava te i tvoj Bog, tvoj otkupitelj, tvoj krotitelj, kaznitelj tvoj, 
tvoj Otac. Radi čega? Da ondje primiš baštinu gdje ne nosiš oca već samoga 
Oca imaš za baštinu. Poučavaš se za tu nadu i mrmljaš? I ako se dogodi 
neka žalost možda huliš. Kamo ćeš pobjeći od Očeva Duha? Eto, pušta te i 
ne bičuje. Ostavlja hulitelja. Zar nećeš osjetiti suca? Zar nije bolje da te 
bičuje i primi nego da ti oprosti i napusti te? 


Utočište 


6. - Recimo, dakle, Gospodinu Bogu svome: "Gospodine, postao si 
nam utočište s naraštaja u naraštaj“. Postao si nam utočište u prvome i dru- 
gome pokoljenju. Utočište si: nije nas bilo, rodili smo se. Utočište si da se 
preporodimo jer smo bili zli. Utočište si kada hraniš one koji te ostavljaju. 
Utočište si: podižeš i upravljaš svojim sinovima. Ti si nam postao utočište. 
Od tebe nećemo otići kada nas oslobodiš od svih naših zala i napuniš nas 
svojim dobrima. Daješ dobra i mamiš da se ne umorimo na putu. Popravl- 
jaš, udaraš i biješ da ne sađemo s puta. Bilo, dakle, da mamiš da se ne zamo- 
rimo na putu ili kažnjavaš da ne zalutamo s puta, “postao si nam, Gospo- 
dine, utočište“. 

PROPOVIJEDI O OČENAŠU 
Mt 5, 7-13 
Br. 56. 


Očenaš i Vjerovanje 


1. - Blaženi Apostol pokazuje da su proroci pretskazali ova vremena 
kada će se dogoditi da će svi narodi vjerovati u Boga. U tu je svrhu iznio 
svjedočanstvo gdje piše: "Ovo će biti: svaki će se čovjek spasiti koji zazove 
ime Gospodnje“ (Jk 2,32). Prethodno se samo kod Izraelaca zazivalo ime 
Gospodina koji je stvorio nebo i zemlju. Ostali su narodi zazivali nijeme i 
gluhe kumire koji ih nisu čuli ili zloduhe koji su ih za njihovo zlo čuli. 
Kada je pak došla “punina vremena“, ispunja se što je prorečeno: "Bit će: 
svatko će se spasiti tko zazove Gospodnje ime“, 


Potom su sami Židovi poganima uskraćivali evanđelje. To vrijedi i za 
one koji su povjerovali u Krista. Govorili su da Kristovo evanđelje ne treba 
propovijedati onima koji se nisu obazrezali. Apostol Pavao protiv njih je is- 
taknuo navedeno svjedočanstvo: "Bit će: svatko će se spasiti tko zazove ime 
Gospodnje“. Smjesta je za one koji ne htjedoše da se naviješta poganima 
ovo dodao: "Kako će onoga zazivati u koga nisu povjerovali? Ili kako će 
vjerovati u onoga o kome nisu čuli? Ali kako će čuti bez propovjednika? 
Kako će propovijedati ako nisu poslani“ (Rim 10, 13-15)? 


Dakle, kazao je: "Kako će onoga zazivati u koga nisu povjerovali“? 
Stoga niste najprije "primili“!* Očenaš, potom Vjerovanje. Prvo "primiste“! 
Vjerovanje gdje doznajete što vjerujete. Zatim primate Očenaš. Tu saznajete 
koga zazivate. Vjerovanje, prema tome, pripada vjeri, Očenaš molitvi. Onaj 
se uslišava tko zazivljući vjeruje. 


Molitva i moljeni 


2. - Mnogi mole što ne bi trebali moliti. Ne znaju što im koristi. 
Onaj koji zaziva mora se čuvati dvoga: neka ne moli što ne treba i neka ne 


18. Riječ je o obredu kada se u katekumenatu pred krsni čin naređivalo katekumenima 
da napamet nauče Očenaš. Taj su Očenaš "primili“, tj. pred njima se rastumačio 
sadržaj Očenaša da ga naučena “vrate“, tj. pred zajednicom naizust izgovore. 

19. Kako se "primao“ i "vraćao“ Očenaš, isto se činilo i s Vjerovanjem. 

moli od onoga od koga ne treba. Ništa se ne smije moliti od đavla, kumira i 
zloduha. Ako se nešto mora moliti, treba tražiti od Gospodina Boga našega 
Isusa Krista i Boga koji je Otac proroka, apostola i mučenika i Otac Gospo- 
dina našega Isusa Krista. Moli se od Boga koji je stvorio nebo i zemlju, 
more i sve što je tu. 


Ali valja se čuvati da od Boga ne tražimo što ne smijemo moliti. Mo- 
ramo moliti ljudski život. Ali koja ti korist ako ga moliš od gluhih i nije- 
mih kumira? Isto tako koja ti korist ako od Boga Oca koji je na nebesima 
tražiš smrt svojih neprijatelja? Da li si u Psalmu čuo ili čitao gdje se proriče 
o izdajici Judi, dostojnu osude, kako je o njemu kazalo proroštvo: "Neka mu 
njegova molitva bude na grijeh“ (Ps 108,7)? Dakle, ako ustaneš i moliš zlo 
svojim neprijateljima, tvoja će ti molitva postati grijeh. 


Psalmi 


3. - Čitali ste kako onaj koji u Psalmima govori u njima nekako svo- 
jim dušmanima želi mnogo zla.Netko će reći: jamačno je pravedan onaj koji 
govori u Psalmima. Zašto želi svojim neprijateljima tako mnogo zla? On 
ne želi već predviđa. Proroštvo je proricateljev čin. Nije kletva onoga koji 
kazuje zlo. Proroci su u Duhu znali kome se ima dogoditi zlo, kome 86bro. 
Po proroštvu govorahu kao da bi željeli što su predviđali. 


Otkuda pak ti znaš da od tebe neće biti bolji za koga danas moliš zlo? 
Kažeš: znam da je dotični zao. Znaš da si i sam opak. Možda se usuđuješ su- 
diti o tuđemu srcu koje ne poznaš. Ipak znaš da si sam zao. Ne čuješ li kako 
Apostol govori: "Ranije sam bio hulitelj, progonitelj i nepravedan čovjek. 
Ali sam postigao milosrđe jer sam s neznanjem djelovao u nevjeri“ (1 Tim 
1,13)? 

Apostol Pavao progonio je kršćane. Gdje bi ih našao, vezao ih je. 
Privodio ih je svećenicima da ih saslušaju i kazne. Što, braćo, mislite da li 
je Crkva tada molila protiv Pavla ili za nj? Dakako, Božja je Crkva učila od 
svoga Gospodina koji je obješen na križu rekao: "Oče, oprosti im jer ne zna- 
ju što čine“ (Lk 23,34). Stoga je molila za Pavla - točnije za Savla - da se u 
njemu dogodi što se i zbilo. 

Pavao kaže: "Bio sam nepoznat licu judejskih crkava koje su u Kristu. 
Samo su toliko čule da onaj koji nas je nekada progonio sada propovijeda 
vjeru koju je nekoć pustošio i zbog mene slaviše Boga“ (Gal 1, 22-24). 
Zašto ga slaviše? Stoga što su molile Boga prije nego se dogodilo. 

Brbljavost 


4. - Naš je Gospodin najprije otklonio brbljavost da Bogu ne donosiš 
mnogo riječi kao da mnogim riječima želiš poučavati Boga. Kada, dakle, 
moliš, potrebna ti je pobožnost, ne brbljavost. "Zna vaš Otac što vam je 
potrebno prije nego od njega tražite“. 


Prema tome ne govorite puno. Bog zna što vam je nužno. Ipak neka 
ovdje nitko ne kaže: ako Bog zna što nam je nužno, zašto kazujemo i ono 
malo riječi? Zašto molimo? Bog zna. Neka udijeli što zna da nam je nužno. 


Bog hoće da moliš kako bi dao onome tko želi i da ne omrzne što je 
udijelio. On sam nadahnjuje i želju. Riječi koje je u Očenašu naučio Gospo- 
din naš Isus Krist uobličene su želje. Nije ti dopušteno drugo moliti nego 
što je ondje napisano. 


Otac i njegovo sveto ime 


5. - Isus kaže: "Vi, dakle, govorite: Oče naš koji jesi na nebesima“. 
Ovdje počeste Boga imati kao Oca. Kada se rodite, imat ćete. Ali i sada ste - 
prije nego se rodite - začeti njegovim sjemenom da se u zdencu rodite iz 
utrobe Crkve. 


"Oče naš koji jesi na nebesima“. Sjetite se da Oca imate na nebesima. 
Sjetite se da ste se od Adama rodili za smrt i da ste se od Boga Oca preporod- 
ili za život. Što govorite, recite u svojim srcima. Moliteljevo će osjećanje 
biti uslišiteljev učinak. 


“Sveti se ime tvoje“. Zašto moliš da se posveti Božje ime? Ono je 
sveto. Zašto moliš kada je već sveto? Nadalje, kada moliš da se posveti 
Božje ime zar, tako reći, Boga ne moliš za nj, a ne za se? Shvati da i za se 
moliš. Moliš da se u tebi posveti što je u sebi uvijek sveto. Što znači "sveti 
se“? Da se drži svetim i da se ne prezire. Kada, dakle, moliš, vidiš da sebi 
želiš dobro. Tebi je na zlo ako prezreš Božje ime, a ne Bogu. 


Kraljevstvo 
6. - "Dođi kraljevstvo tvoje“. Kome to želimo? Zar Božje kraljevstvo 


neće doći ako ne molimo? O tome se kraljevstvu kaže da će nastupiti poslije 
Svršetka svijeta. Bog, inače, uvijek posjeduje kraljevstvo. Nikada nije bez 


135 


kraljevstva kome služi svekoliko stvorenje. Koje kraljevtsvo želiš? Ono o 
kome piše u evanđelju: "Dođite, blagoslovljeni moga Oca. Primite kral- 
jevstvo koje vam je pripravljeno od početka svijeta“ (Mt 25,34). Želimo da 
dođe u nas. Žudimo da se nađemo u njemu. 


To će, eto, kraljevstvo doći. Ali što tebi koristi ako te zatekne slijeva? 
I tu, dakle, za se želiš dobro i za se moliš. Želiš i u molitvi čezneš da tako 
živiš kako bi pripadao Božjemu kraljevstvu koje se daje svima svetima. 
Kada, dakle, govoriš "dođi kraljevstvo tvoje“, za se moliš da dobro živiš. 
Daj da pripadamo tvome kraljevstvu! Neka i za nas dođe što će doći tvojim 
svetima i pravednima. 


Volja 


7. - "Budi volja tvoja“. Zar Bog neće vršiti svoju volju ako to ne 
rekneš? Sjeti se da si u Vjerovanju kazao: "Vjerujem u Boga Oca svemo- 
gućega“. Ako je svemoguć, zašto moliš da bude njegova volja? Što, dakle, 
znači "budi volja tvoja“? Neka bude u meni da se ne opirem tvojoj volji. 1 
tu, dakle, za se moliš, a ne za Boga. Božja će se volja u tebi zbiti, iako ne 
biva od tebe. Reći će: "Dođite, blagoslovljeni moga Oca! Primite kraljevst- 
vo koje vam je pripravljeno od postanka svijeta“ (Mt 25,34). U tome će se 
ostvariti Božja volja. Pravedni će i sveti primiti kraljevstvo. Isus će također 
reći: "Odlazite u vječni oganj koji je pripravljen đavlu i njegovim glasnici- 
ma“ (Mt 25,41). I u tome će se zbiti volja Božja. Kao zli će se osuditi na 
vječni oganj. 

Drugo je da se volja događa od tebe. Da se u tebi zbude, ne moliš bez 
razloga. Moliš da ti bude dobro. Dakle: u tebi se ostvaruje bilo da ti je dobro 
ili loše. Ali neka se i od tebe dogodi! 

Zašto govorim: "Budi volja tvoja u nebu i zemlji“? Zašto ne velim: 
neka tvoja volja bude od neba i zemlje? Stoga tako govorim jer Bog čini što 
se događa u tebi. Nikada se ne zbiva od tebe što on ne čini u tebi. Ali Bog 
katkad čini u tebi što ne biva od tebe. Ipak nikada ništa ne biva od tebe, ako 
Bog ne čini u tebi. 


Nebo i zemlja 


8. - Što pak znači "u nebu i zemlji“ ili "kako u nebu tako i u zemlji“? 
Anđeli štuju tvoju volju, činimo je i mi. "Budi volja tvoja kako u nebu 

tako i u zemlji“. Razum je nebo, tijelo je zemlja. Govoriš - ako uopće go- 
voriš - što Apostol kaže: "Razumom služim Božjemu zakonu, a tijelom za- 
konu grijeha“ (Rim 7,25). Božja se volja vrši u nebu, ali se još ne vrši u 
zemlji. Jednom će se tijelo složiti s razumom. Pobjeda će "progutati smrt“ 
(1 Kor 15,54). Neće zaostati nikakva tjelesna nečistoća s kojom pamet bije 
boj. Svađa će iščeznuti "u zemlji“ kada mine rat srca i kada nestane što je 
kazano: "Tijelo žudi protiv duha, duh protiv tijela. To se između sebe proti- 
vi da ne činite što hoćete“ (Gal 5,17). 


Taj će rat nestati. Sva će se pohota izmijeniti u ljubav. U tijelu neće 
ništa ostati što će se suprotstaviti duhu. Više se ništa neće krotiti, obuzdava- 
ti niti gaziti. Sve će po slozi žuriti prema pravednosti. Kada se sve prethod- 
no obistini, bit će Božja volja "u nebu“ i "u zemlji“. Kada molimo "budi 
volja tvoja na nebu i zemlji“, želimo savršenost. 


"Budi volja tvoja kako na nebu tako i na zemlji“. U Crkvi duhovni su 
nebo, puteni zemlja. Dakle: "Budi volja tvoja kako na nebu tako i na zeml- 
ji“. Kako ti služe duhovni, neka ti - na bolje promijenjeni - služe i puteni. 


"Budi volja tvoja kako na nebu tako i na zemlji“. Postoji još jedan ve- 
oma pobožan smisao. Potaknuti smo moliti za svoje neprijatelje. Crkva je 
nebo, njezini su neprijatelji zemlja. Što, dakle, znači “budi volja tvoja kako 
na nebu tako i na zemlji“? Neka naši neprijatelji vjeruju kako i mi u te vjer- 
ujemo. Neka postanu prijatelji. Neka nestane neprijateljstva. Zemlja su i 
zato nam se protive. Neka postanu nebo i bit će s nama. 


Kruh 


9, - Ovdje je već očito da se za se molimo. Kada govoriš "sveti se ime 
tvoje“, treba ti rastumačiti da se za se moliš, ne za Boga. Kada izgovaraš 
"budi volja tvoja“ i to ti moramo razjasniti. Inače ćeš misliti kako Bogu 
želiš dobro -da bude njegova volja - i da uopće ne moliš za se. Kada izričeš 
“dođi kraljevstvo tvoje“, i to se mora razglobiti da ne misliš kako Bogu 
želiš dobro da vlada. Od toga mjesta pa do kraja Očenaša jasno je da Boga 
molimo za se. Kada izgovaraš "kruh naš svagdanji daj nam danas“, priznaješ 
da si Božji siromah. Ali ne stidi se. Koliko god netko bio na zemlji bogat, 
Božji je siromah. Siromah stoji pred bogataševom kućom. Međutim, i bo- 
gatš stoji pred kućom velikoga bogataša. Od bogataša se prosi, ali i on 
moli. Kada ne bi bio u potrebi, ne bi molitvom kucao na Božje uši. Što tre- 
ba bogatašu? Usuđujem se kazati da bogatašu treba svagdašnji kruh. Zašto je 

svime bogat? Radi čega? Stoga što mu je Bog dao. Što će imati ako Bog us- | 


tegne svoju ruku? Zar mnogi nisu zaspali bogati, ustali siromasi? Što boga- 
taš posjeduje, od Božjega je milosrđa. Nije od njegove moći. 


Dnevni kruh 


10. - Predragi! Pođimo od ovoga kruha kojim se puni trbuh i dnevno 
hrani tijelo. Vidite da Bog taj kruh ne daje samo onima koj ga slave već i 
onima koj ga hule. Bog čini da njegovo sunce izlazi nad "dobrima i zlima“ i 
da daždi nad “pravednima i nepravednima“ (Mt 5,45). 


Slaviš, hrani te. Huliš, hrani te. Čeka te da izvršiš pokoru. Ali ako se 
ne promijeniš, osuđuje te. Taj, dakle, kruh od Boga dobivaju dobri i zli. 
Misliš li stoga da ne postoji neki drugi kruh koji ištu sinovi _i kojem je 
Gospodin rekao u evanđelju: "Nije dobro da se kruh oduzme siromasima i 
baci psima“ (Mt 15,26)? Uistinu postoji. Što je taj kruh? Zašto se naziva 
svagdašnji? I on je nužan. Bez njega ne možemo živjeti. Bez kruha se ne 
može. Besramno je ako od Boga tražiš bogatstvo, ali nije besramno tražiti 
dnevni kruh. Bogatstvo te uzoholjuje, od kruha živiš. 

Ovaj se vidljivi i opipljivi kruh daje dobrima i zlima. Sinovi traže 
dnevni kruh. To je Božja riječ. Ona nam se svaki dan izdaje. Naš je kruh 
svagdašnji. Od njega ne živi trbuh već duh. Nužan je dok smo zasada radnici 
u vinogradu. Hrana je, ne naplata. 


Tko radnika vodi u vinograd duguje mu dvoje: hranu da ne malakše i 
nagradu da se veseli. Na ovoj je zemlji naš svagdašnji kruh Božja riječ. Traj- 
no se izdaje u crkvama. Naša se nagrada nakon rada naziva vječni život. Ali 
ako ovaj naš svagdanji kruh shvatiš onim što vjernici primaju i što ćete i 
sami primiti kada se krstite, dobro molimo i kažemo: "Kruh naš svagdašnji 
daj nam danas“. Molimo da tako živimo te se ne odvojimo od onoga oltara. 


Dugovi 


11. - "I otpusti nam duge naše kako i mi otpuštamo dužnicima svo- 
jim“. Ni tu prošnju ne treba tumačiti. Molimo je za se. Tražimo da nam se 
otpuste naši dugovi. Dužnici smo, ali ne zbog novaca već grijeha. Možda 
odmah kažeš: zar i vi? Odgovaramo: i mi. Zar ste, sveti biskupi, i vi 
dužnici? I mi smo dužnici. I vi? Daleko od toga, gospodine! Ne nanosi sebi 
nepravdu! Ne nanosim sebi nepravdu već kažem istinu. Dužnici smo. “Ako 

kažemo da nemamo grijeha, sami sebe varamo. I istna nije u nama“ (1 Iv 
1,8). I kršteni smo i dužnici smo. Ništa nije ostalo što nam se nije oprosti- 
lo u krštenju. Ali živeći, počinismo što se svaki dan oprašta. 


Koji se krste i izlaze, penju se bez duga. Bez duga odlaze. Koji se 
krste i zadrže u ovome životu zbog smrtne krhkoće štogod griješe. Radi toga 
ne doživljavaju brodolom. Ipak je nužno da to očiste. Ako ne očiste, 
nečistoća se polako skuplja i cijela lađa tone. Navedeno moliti znači čistiti. 
Ali nije potrebito samo moliti već i davati milostinju. Kada se čisti da lađa 
ne potone, djeluje se riječima i rukama. Riječima djelujemo kada govorimo: 
"Otpusti nam duge naše kako i mi otpuštamo dužnicima svojim“. Rukama 
djelujemo kada izvršujemo riječ: "Gladnome lomi svoj kruh i potrebnoga 
bez krova uvedi u svoju kuću. Milostinju stavi u siromahovo srce. Ona će 
za te moliti kod Gospodina“ (Iz 58,29; Sir 29,15). 


Čišćenje 


12. - Preporodna nam kupelj oprašta sve grijehe. Ipak bismo zapali u 
veliku tjeskobu, da nam se nije dalo dnevno čišćenje kroz svetu molitvu. 
Milostinja i molitve čiste grijehe. Samo se ne smije počiniti takve grijehe 
zbog kojih se nužno odvajamo od dnevnog kruha. Moramo izbjeći dugove 
kojima se duguje stanovita i stroga osuda. Ne recite da ste pravedni i da | 
tobože ne postoji razlog zašto biste govorili: "Otpusti nam duge naše kako i 
mi otpuštamo dužnicima svojim“. 

Treba se slijedećega čuvati: idolopoklonstva, zvjezdarskoga suzvježđa, 
vračarskih lijekova, krivovjerničkih prijevara, raskolničkih rascijepa, uboj- 
stava, preljuba, bluda, krađa, otimačina, kriva svjedočenja i tome slično. Ne 
govorim o onome što ima opasan ishod kada je nužno odvajanje od olatara i 
vezanje na zemlji da bude vezano i na nebu. To je veoma pogibeljno i 
smrtonosno ako se ne odriješi na zemlji da se ne odriješi ni na nebu. Ako se 
navedno izuzme, preostaje puno toga u čemu čovjek griješi. 

Čovjek griješi ako drage volje gleda što ne treba. Tko pak da zadrži hi- 
trinu oka? Čak se katkada rekne da je oko dobilo naziv od brzine. Tko da 
zadrži uho ili oko? Oči se dadu zatvoriti kada hoćeš. Uši s naporom zatvaraš. 
Digneš ruku i dođeš do njih. Ali ako ti netko drži ruku, uši su otvorene. Ne 
možeš ih zatvoriti protiv zlih, nečistih, laskavih i varljivih riječi. 

Kada nešto čuješ što ne treba, zar ne griješiš uhom mada dotično nisi 
učinio? Rado slušaš neko zlo. Koliko grijeha počinja smrtonosni jezik? Ne- 

kada su takvi da čovjeka udaljuju od olatara. Tu spada hula. Mnogo se is- 


prazna kaže što se ne odnosi na zbilju. Recimo da ruka ne čini nikakvo zlo. 
Noga ne hita nikakvu zlu. Oko se ne usmjeruje na raskalašanost. Uho se 
dragovoljno ne otvara sramoti. Jezik se ne pokreće onome što ne dolikuje. 
Reci tko će zadržati misli? 

Braćo moja! Često molimo, a na drugo mislimo. Kao da zaboravljamo 
pred kime stojimo ili pred kime sagnuti ležimo. Ako se sve to skupi protiv 
nas, zar neće pritiskati jer je maleno? Koja je razlika ako te pritišće olovo ili 
pijesak? Olovo je jedinstvena tvar, pijesak mnogobrojna zrnca. Ipak te obil- 
jem pritišće. 

Grijesi su mali. Zar ne vidiš da se rijeke pune malim kapima. Ipak od- 
nose imanja. Grijesi su mali, ali ih ima mnogo. 


Ugovor 


13. - Svaki dan, dakle, govorimo i istinitim srcem recimo i što govo- 
rimo činimo: "Otpusti nam duge naše kako i mi otpuštano dužnicima svo- 
jim“. S Bogom sklapamo ugovor i temeljno načelo. Ovo ti kaže tvoj Gos- 
podin Bog: otpusti, otpuštam. Nisi oprostio. Sam si protiv sebe. Ja nisam. 


Moji predragi sinovi! Znam što vam je u Gospodnjoj molitvi korisno. 
U cijelome Očenašu najkorisnija vam je ova presuda: "Otpusti nam duge 
naše kako i mi otpuštamo svojim dužnicima“. Stoga me poslušajte. 


Vi ćete se krstiti. Sve otpustite. Što god tko ima u svome srcu protiv 
nekoga, neka od srca oprosti. Tako pristupite krštenju. Budite sigurni da 
vam se oprašta što ste sagriješili. Od roditelja se rađate po Adamu s iskons- 
kim grijehom. Radi toga grijeha s mališanima hitite Spasiteljevoj milosti. 
Sve što životom dodadoste riječima, djelima, mislima: sve se oprašta. Odo- 
nuda ćete izaći kao od lica svoga Gospodina: bezbrižni za sve dugove. 


Neprijatelji 


14, - Dotaknuo sam se onih dnevnih grijeha. O njima vam rekoh da je 
u smislu dnevnoga očišćenja nužno reći: "Oprosti nam duge naša kako i mi 
otpuštamo dužnicima svojim“. Što ćete činiti? Imate neprijatelja. Tko živi 
na ovoj zemlji da nema dušmanina? Trudite se da ih ljubite. Goropadan ti 
neprijatelj na nikakav način ne može naškoditi koliko ti sebi štetiš ako ga 

ne ljubiš. Neprijatelj može nauditi tvome ljetnikovcu, domu, sluzi, 


. sluškinji, sinu, supruzi i - što je mnogo - tvome tijelu ako mu je data vlast. 


Da li kao ti može štetiti tvojoj duši? 


Predragi! Nastojte oko toga savršenstva. Potičem vas. Međutim, da li 
sam vam ja ono dao? Dao vam je kome govorite: "Budi volja tvoja kako na 
nebu tako i na zemlji“. 


Neka vam se to ne čini nemogućim. Znam, poznato mi je i iskusio 
sam da ima kršćana koji ljube svoje neprijatelje. Vi ne činite ako vam se 
učini nemogućim. Najprije vjerujte da se može i molite da u vama bude 
Božja volja. 


Što ti koristi zlo tvoga neprijatelja? Kada ne bi imao nikakvo zlo, ne 
bi bio dušmanin. Želi mu dobro. Neka prestane sa zlim i neće ti ni biti ne- 
prijatelj. U njemu ti nije neprijateljica ljudska narav već grijeh. Da li ti je 
zato neprijatelj što ima dušu i tijelo? Isto je što i ti: imaš dušu, ima dušu; 
imaš tijelo, ima tijelo. S tobom je istobitan. Jednako ste načinjeni od zeml- 
je. Gospodin vam je dao dušu. Neprijatelj je što si i ti. Pogledaj svoga bra- 
ta. Prvo dvoje ljudi - Adam i Eva - bili su naši roditelji. Adam otac, Eva 
majka. Mi smo, dakle, braća. Ostavimo prvo podrijetlo. Bog je Otac, Crkva 
majka. Mi smo, dakle, braća. Ali moj je neprijatelj poganin, Židov, krivov- 
jernik. Međutim, već ranije rekoh: "Budi volja tvoja kako na nebu tako i na 
zemlji“. 


Crkvo, tvoje je neprijatelj poganin, Židov, krivovjerac. Zemlja je. 
Ako si nebo, zazovi Oca koji je na nebesima i moli za svoje neprijatelje. I 
Savao je bio neprijatelj Crkve. Za nj se molilo, postao je prijatelj. Ne samo 
što je prestao biti progonitelj već je postigao da bude pomagač. Ako istinu 
tražiš, molilo se protiv Savla. Molilo se protiv njegove zloće, ne naravi. 

I ti moli protiv zloće svoga dušmanina. Neka ona umre da živi. Ako 


umre tvoj neprijatelj, ostao si bez dušmanina, ali nisi stekao prijatelja. Ako 
premine zloća, izgubio si neprijatelja, ali si dobio prijatelja. 


Riječ i čin 
15. - Još uvijek govorite: tko može? Tko to čini? Neka Bog to učini u 
Vašim srcima. I sam znam da ih malo to čini. Veliki su i duhovni koji čine. 


Da li su takvi u Crkvi svi vjernici koji pristupaju oltaru i blaguju Kristovo 
tijelo i krv? Ipak svi govore: "Otpusti nam duge naše kako i mi otpuštamo 

dužnicima svojim“. Ako im Bog odvrati: zašto od mene tražite da činim što 


sam obećao kada vi ne vršite što sam naredio? Što obećah? Otpustiti vam 
vaše duge. Što sam zapovjedio? Da i vi otpustitte svojim dužnicima. Kako 
to možete činiti ako ne ljubite neprijatelje? ' 

Braćo! Što ćemo činiti? Zar se na pravu neznatnost svodi Kristovo sta- 
do? Ako samo oni smiju kazati “oprosti nam grijehe naše kako i mi 
opraštamo svojim dužnicima“ koji ljube neprijatelje, ne znam što bih činio 
i rekao. Zar vam reći da ne molite ako ne ljubite svoje neprijatelje? Hoću li 
vam kazati da u Gospodnjoj molitvi - ako ne ljubite svoje dušmane - ni ne 
govorite: "Oprosti nam duge naše kako i mi opraštamo dužnicima svojim“? 
Predpostavi da kažem da ne molite. Ako ne reknete, ne opraštaju vam se gri- 
jesi. Ako kažete, a ne vršite, opet vam se ne opraštaju. Morate, dakle, reći i 
činiti da se grijesi oproste. 


Skrušeni neprijatelj 


16. - Vidim nešto čime mogu utješiti kršćansko mnoštvo, a ne mali 
broj. Znam da želite to čuti. Krist je rekao: "Oprostite da vam se oprosti“ 
(Lk 6,37). Što vi govorite u Očenašu? O čemu sada raspravljamo? Govorite: 
"Oprosti nam duge naše kako i mi opraštamo dužnicima svojim“. Tako, 
Gospodine, oprosti kako i mi opraštamo. 

Ovo govoriš: Oče koji si na nebesima tako oprosti naše dugove kako i 
mi opraštamo svojim dužnicima. To morate činiti. Ako ne budete činili, 
propast ćete. Kada dušmanin traži oproštenje, smjesta oprostite. Da li vam 
je puno? Bilo bi puno ljubiti razjarenoga neprijatelja. Je li mnogo ljubiti 
čovjeka koji te usrdno moli? Što veliš? Bjesnio je i ti si ga mrzio. Bilo bi 
mi drago da ni onda nisi mrzio. Radovao bih se da si se podnoseći razb- 
ješnjeloga sjetio Gospodina koji govori: "Oče, oprosti im jer ne znaju što 
čine“ (Lk 23,34). 

Ovo bih nadasve htio: da si se i u ono vrijeme kada je neprijatelj mah- 
nitao protiv tebe obazreo na Gospodina Boga svoga koji je kazao što smo 
naveli. Ali ćeš možda reći da je on učinio kao Gospodin jer je Krist, Sin 
Božji, Jedinorođenac, Riječ postala tijelo. Što ću ja opaki i slabi čovjek? 

Ako je za te previše tvoj Gospodin, misli o onome tko je sluga kao i 
ti. Kamenovali su svetoga Stjepana. On je posred kamenja kleknuo i molio 
za neprijatelje. Govoraše: "Gospodine, ovo im ne uzmi za grijeh“ (Dj 7,59). 
Neprijatelji su bacali kamenje. Nisu tražili oproštenje, a Stjepan je za njih 

molio. Hoću da budeš takav. Protegni se! Zašto uvijek srce vučeš po zemlji? 
Čuj: gore srca! Protegni se i ljubi neprijatelje. Ako ne možeš ljubiti kada 
neprijatelj bjesni, ljubi kada pita oprost. Ljubi čovjeka koji ti veli: brate, 
sagriješio sam, oprosti mi. Ako tada ne oprostiš, ne kažem da iz svoga srca 
tjeraš molitvu nego da ćeš biti izbrisan iz Božje knjige. 


Mržnja 


ćeš iz srca otpustiti mržnju, ne zapt. Što? Zar da kaznim i onoga koji moli 
oproštenje? Učini što hoćeš. Smatram da svoga sina ljubiš i kada tučeš. Ne 
brineš se za suze izbijenoga jer mu čuvaš baštinu. Ja kažem da iz srca otjeraš 
mržnju kada te neprijatelj moli za oproštenje. Ali možda kažeš da on laže i 
hini. Suče tuđega srca! Reci mi misli svoga oca i svoje jučerašnje! 


Moli, traži oproštenje. Oprosti, sve oprosti. Ako ne oprostiš, ne štetiš 
njemu već sebi. On zna što će činiti. Poći će vašemu Gospodinu i reći mu: 
Gospodine, molio sam čovjeka koji je sluga kao i ja da mi oprosti. Nije 
htio. Ti mi oprosti. Zar nije Gospodinu dopušteno otpustiti dugove svoga 
sluge? On će od Gospodina primiti oproštenje i otići oslobođen. Ti ostaješ 
vezan. Kako vezan? Doći će vrijeme molitve. Doći će da kažeš: "Otusti nam 
duge naše kako i mi otpuštamo svojim dužnicima“. Gospodin će ti odgovo- 
riti: "Zli slugo, toliko si mi dugovao. Molio si me i oprostio sam ti. Zar 
nije trebalo da se i ti smiluješ svome sluzi kao što sam se i ja tebi smilo- 
vao“ (Mt 18, 32-33)? 


Te su riječi iz evanđelja, ne iz moga srca. Ako, zamoljen, udijeliš 
oproštenje molitelju, možeš kazati molitvu o kojoj govorimo. Ako još nisi 
sposoban ljubiti goropadna čovjeka, ipak smiješ govoriti prošnju: "Otpusti 
nam duge naše kako i mi otpuštamo dužnicima svojim“. 


Kušnja i zlo 
18. - "I ne uvedi nas u napast“. "Oprosti nam duge naše kao što i mi 
opraštamo dužnicima svojim“. To govorimo radi svojih već počinjenih gri- 
Jeha. Ne možemo učiniti da nisu učinjeni. Možeš li učiniti da nisi učinio 
što si učinio? Što činiš da nije učinjeno što si učinio? Protiv onoga što je 
već učinjeno u pomoć dolazi ova riječ: "Otpusti nam duge naše kako i mi 
Opraštamo dužnicima našim“. 

Što ćeš učiniti protiv grijeha'u koje možeš upasti? Ovo: "Ne uvedi 


nas u napast već nas izbavi od zla“, tj. od same napasti. 


Tri i tri prošnje 


19. - Ove će tri molbe ostati: "Sveti se ime tvoje; dođi kraljevstvo 
tvoje“ i "budi volja tvoja kako na nebu tako i na zemlji“. Te su tri prošnje 
radi vječnoga života. 


Treba da je Božje ime u nama uvijek posvećeno. Moramo uvijek biti 
sre kraljevstvu. Dužni smo trajno vršiti Božju volju. To će biti zau- 
vijek. 

Svagdašnji je kruh sada nužan. Što od toga članka unaprijed molimo, 
pripada potrebi sadašnjega života. Dnevni je kruh nužan u ovome životu. 
Također je u ovome životu nužno da nam se oproste dugovi. Kada dođemo u 
drugi život, s dugovima smo gotovi. Na ovoj je zemlji napastovanje. Na 
njoj se opasno plovi. Kroz pukotine slabosti ulazi što se mora očistiti. 


Kada postanemo jednaki Božjim anđelima, Bože sačuvaj da govorimo i 
molimo Boga da nam oprosti naše duge kojih uopće neće ni biti. Ovdje je, 
dakle, dnevni kruh, oprost dugova i molitava da ne uđemo u napast. U dru- 
gome životu napast ne ulazi. Ovdje molimo za oslobođenje od zla. U onome 
životu nema nikakva zla nego će trajati vječno dobro. 

JI. 
Br. 57. 
Redoslijed 


1. - Red je na vašoj izgradnji da prije naučite što vjerujete, a potom 
što ištete. Tako kaže Apostol: "Bit će. Svatko će se spasiti tko zazove ime 
Gospodnje“. Blaženi je Pavao to svjedočanstvo preuzeo od proroka koji je 
prorekao vremena kada će svi zazivati Boga i rekao: "Spasit će se tko zazove 
Gospodnje ime“ (Jl 2,32). Tome je dodao: "Kako će zazivati u koga nisu 
vjerovali? Ili kako će vjerovati za koga nisu čuli? Kako će pak bez propov- 
jednika čuti? Ili kako će propovijedati ako se ne pošalju“ (Rim 10, 13-15)? 


Poslani su, dakle, propovjednici. Propovijedali su Krista. Oni su pro- 
povijedali, narodi slušali. Slušajući su povjerovali i vjerujući zazivali. S pu- 
nim pravom i najistinitije bi kazano: "Kako će zazivati u koga nisu povjero- 
vali“? Stoga ste najprije naučili što vjerujete. Danas naučiste zazivati u koga 
ste povjerovali. 


Kristova milosna braća 


2. - Očenaš nas je naučio Božji Sin, naš Gospodin Isus Krist. Premda 
je - kako ste u Vjerovanju primili i uzvratili - sami Gospodin jedini Božji 
Sin, ipak nije htio biti jednim. Jedini je, a ne htjede biti jedan. Udostojao se 
imati braće. Kome kaže da reknu: "Oče naš koji si na nebesima“? Za koga je 
htio da ga nazivamo svojim Ocem ako ne njegova Oca? Zar nam zavidi? 


Kada roditelji rode tri sina već se boje rađati da ne urade da drugi prose. 
Nasljedstvo pak koje nam Krist obećaje takvo je da ga mnogi postižu, ali 
nitko ne trpi oskudicu. Zato je u svoje bogastvo pozvao poganske narode. 
Jedincati ima bezbroj braće koja govore: "Oče naš koji jesi na nebesima“. 
To su govorili oni koji su bili pred nama. Govorit će koji dođu poslije nas. 
Vidite koliko braće u svojoj milosti ima Jedini. S onima dijeli baštinu za 
koje je podnio smrt. 

Imasmo na zemlji oca i majku da se rodimo za trud i smrt. Našli smo 
druge roditelje od kojih se rađamo za vječni život. To je Bog Otac i majka 
Crkva. Mislimo, predragi, čiji smo počeli biti sinovi. Živimo kako dolikuje 
onima koji imaju takvoga Oca. Vidite da se naš Stvoritelj udostojao biti naš 
Otac. 

Molbe 


3. - Čuli smo koga moramo zazivati. Nadom smo u vječnu baštinu 
počeli u nebu imati Oca. Čujmo što moramo od njega moliti. Što ćemo 
tražiti od takvoga Oca? Zar nismo danas, jučer i prekjučer od njega iskali 
kišu? Ništa nije veliko što tražimo od takvoga Oca. Ipak gledajte kakvim je- 
cajima i kojom težnjom želimo dažd kada se prestrašimo smrti. Tu se pak 
strašimo čemu nitko ne može umaknuti. Svaki će čovjek prije ili kasnije 
umrijeti. Uzdišemo, molimo, mučimo se, zazivamo Boga da malo kasnije 
umremo. Koliko više moramo vapiti prema Bogu da onamo dođemo gdje 
nećemo nikada preminuti? 


U nama 


4. - Stoga je rečeno: "Sveti se ime tvoje“. Od Oca i to molimo da se u 
nama posveti njegovo ime koje je uvijek sveto. Ali kako se Očevo ime pos- 
većuje u nama? Tako da nas čini svetima. Mi nismo bili sveti. Po Božjem 
imenu postajemo sveti. Otac je uvijek svet i njegovo je ime uvijek sveto. 
Za se molimo, ne za Boga. Ne želimo Bogu dobro. Njemu se nikada ne 
može dogoditi ništa zla. Sebi želimo dobro da se posveti sveto Božje ime. 
Što je uvijek sveto, neka se u nama posveti. ' 


Kraljevstvo 


5. - "Dođi kraljevstvo tvoje“. Kraljevstvo će doći bilo da molimo ili 
ne molimo. Bog posjeduje vječno kraljevstvo. Kada nije vladao? Kada je 
počeo vladati? Kako njegovo kraljevstvo nema početka, neće imati ni konca. 


Ali znajte da i tu prošnju molimo za se, ne za Boga. Ne kažemo "dođi 
kraljevstvo tvoje“ jer bismo željeli da Bog vlada. Mi smo Božje kraljevstvo 
ako u Bogu napredujemo vjerujući u nj. Svi će vjernici koji su otkupljeni 
krvlju njegova Jedinca biti njegovo kraljevstvo. 

Samo će kraljevstvo doći kada se ostvari uskrsnuće mrtvih. Tada će 
doći i sami Krist. Pošto mrtvi uskrsnu, razdijelit će ih i jedne - kako sam 
kaže - staviti s desna, druge s lijeva. Onima će koji budu zdesna kazati: 
"Dođite, blagoslovljeni moga Oca, primite kraljevstvo“ (Mt 25,34). Kada 
govorimo “dođi kraljevstvo tvoje“, želimo i molimo da nama dođe. Ako 
smo mi odbačeni, ono će kraljevstvo doći drugima, ne nama. Budemo li u 

broju onih koji pripadaju među članove Očeva jedinorođenog Sina, nama će 
doći kraljevstvo i neće kasniti. 


Da li preostaju tolika stoljeća koliko ih je minulo? Apostol Ivan reče: 
"Dječice, posljednji je sat“ (1 Iv 2,18). Ali za onaj veliki dan sat je dug. Vi- 
dite koliko se godina oduljuje taj "posljenji sat“. Neka vam bude kao kada 
čovjek bdije, zaspe, ustane i vlada. Sada bdijemo, u smrti ćemo spavati, na 
koncu uskrsnuti i bez kraja vladati. 


Pregrešt tumačenja 


6. - Na trećem mjestu molimo: "Budi volja tvoja kako na nebu tako i 
na zemlji“. I to dobro sebi želimo. Nužno je, naime, da se Božja volja ost- 
varuje. Božja je volja da dobri vladaju, a zli osude. Zar se Božja volja može 
ne obistiniti? i 

Ali koje dobro sebi želimo kada govorimo: "Budi volja tvoja kako na 
nebu tako i na zemlji“? Čujte! Ta se prošnja može razumjeti na mnogo 
načina. Mnogo toga moramo misliti kada Boga molimo: "Budi volja tvoja 
kako na nebu tako i na zemlji“. Kako se još shvaća: "Budi volja tvoja kako 
na nebu tako i na zemlji“?Svi su sveti patrijarsi, proroci, apostoli i svi du- 
hovni za Boga kao "nebo“. Mi smo u usporedbi s njima "zemlja“. "Budi 
volja tvoja kako na nebu, tako i na zemlji“: kako u onima, tako i u nama. 


"Budi volja tvoja kako na nebu, tako i na zemlji“. Božja je Crkva 
"nebo“. Njezini su neprijatelji "zemlja“. Svojim neprijateljima želimo dobro 
da i oni vjeruju, postanu kršćani pa da volja Božja bude “na zemlji“ kao "na 
nebu“. 


"Budi volja tvoja kako na nebu, tako i na zemlji“. Naš je duh "nebo“, 
tijelo zemlja“. Kao što se naš duh obnavlja vjerom, tijelo će se obnoviti 
uskrsnućem. Božja će volja biti "na zemlji kao i na nebu“. Naš je razum ko- 
jim gledamo istinu i u samoj istini uživamo “nebo“. Evo kako je nebo: “Po 
nutarnjem čovjeku uživam u Božjem zakonu“. Što je zemlja? "Vidim drugi 
zakon u svojim udovima. Protivi se zakonu moga uma“ (Rim 7, 22-23). 
Kada prođe ta bitka i uspostavi se puna sloga tijela i duha, Božja će volja 
biti "na zemlji kao i na nebu“. 


Kada govorimo navedenu prošnju, o svemu tome mislimo. Sve to 
tražimo od Oca. Sve to troje, predragi, što kazasmo, sve te tri molbe spadaju 
na vječni život. Što se u nama posvećuje ime našega Boga, bit će vječno. I 

njegovo će kraljevstvo u kojem ćemo vječno živjeti kada dođe biti vječno. I | 


to da se njegova volja ostvaruje "na nebu i na zemlji“ na sve načine koje 
sam izložio bit će vječno. 


Kruh 


7. - Preostaju prošnje za ovaj život našega putovanja. Slijedi: "Kruh 
naš svagdanji daj nam danas“. Daj vječno i daj vremenito. Obećao si kral- 
jevstvo, nemoj nijekati potporu. Kod sebe ćeš dati vječno odlikovanje, na 
zemlji daj vremenitu hranu. Stoga stoji "svaki dan“. Zato je tu danas“, lj. u 
ovo vrijeme. Kada prođe ovaj život, hoćemo li tražiti svagdašnji kruh? Tada 
se neće zazivati “svaki dan“ nego "danas“, Sada se zaziva "svaki dan“ jer pro- 
lazi dan i dolazi drugi dan. Zar će se zazivati "svaki dan“ kada bude postojao 
samo jedan vječni dan? 


Ta se molitva za svagdašnji kruh mora na dva načina shvaćati: za 
nužnost tjelesne hrane i za nužnost duhovne hrane. Tjelesna je hrana nužna 
za svagdašnji život. Bez nje ne možemo živjeti. Življenje traži i odijelo, ali 
se dio uzima za cjelinu. Kada tražimo kruh, primamo sve. 


Vjernici poznaju i duhovnu hranu. I vi ćete je upoznati. Primit ćete je 
s Božjega oltara. I to će biti svagdašnji kruh, nužan za ovaj život. Zar ćemo 
primati euharistiju kada dođemo Kristu i kada s njime počnemo zauvijek 
vladati? Euharistija je, dakle, naš svagdašnji kruh. Tako ga primajmo da se 
ne okrijepimo samo u želucu već i u duhu. Snaga koja se tu shvaća jedisnt- 
vo je. Primljeni u Kristovo tijelo i postavši njegovi udovi, budimo Što pri- 
mamo. Tada će uistinu biti naš svagdašnji kruh. 


I ovo je što vam razlažem svagdašnji kruh. Svagdašnji su kruh i 
čitanja koja svaki dan slušate u crkvi. Pjesme koje ste čuli i koje izgovarate 
također su svagdašnji kruh. Sve je to potrebito našemu putovanju. Kada 
dođemo tamo da li ćemo slušati knjigu? Gledat ćemo samu Riječ. Samu 
ćemo Riječ slušati, nju ćemo blagovati, nju piti. Kao sada anđeli! Zar su 
anđelima nužni spisi, rasprave i čitači? Nipošto! Čitaju gledajući. Gledaju 
samu Istinu. Site se onim izvorom otkuda smo mi poškropljeni. Govori se, 
dakle, o sadašnjem kruhu jer nam je ta prošnja nužna u ovome životu. 

Grijesi 


8. - "Oprosti nam duge naše kako i mi opraštamo dužnicima našim“. 
Da li je ta prošnja igdje nužna osim ovdje? Tamo dugova nećemo imati. Što 
su dugovi doli grijesi? Eto, krstit ćete se. Tu će vam se uništiti svi grijesi. 
Tu uopće neće ostati nijedan. Ako ste nekoć neko zlo učinili, izvršili, kaza- 
li, poželjeli, mislili: sve će se uništiti. Kada bi u kasnijem životu postojala 
bezbrižnost, ne bismo učili takvu molitvu gdje se kaže: "Oprosti nam duge 
naše“. Također činimo što slijedi: "Kao što i mi otpuštamo svojim 
dužnicima“. 

Vi ćete ući da primite potpuno oproštenje svojih dugova. Zato nadasve 
vodite računa da u svojim srcima ništa ne zadržite protiv drugova. Tako ćete 
odonuda izaći sigurni. Bit ćete slobodni i riješeni svih dugova. Ne počinjite 
sa željom da se osvećujete svojim neprijateljima koji su vam ranije nanijeli 
nepravdu. Oprostite kako se i vama oprašta. Bog nikome ne nanosi neprav- 
du. Ipak oprašta, a ništa ne duguje. Kako mora opraštati kome se oprašta 
kada sve oprašta onaj koji nije dužan da bi mu se oprostilo? 


Kušnja i napast 


9, - "Ne uvedi nas u napast nego izbavi nas od zla“. Zar će i to biti 
nužno u drugome životu? Samo se ondje govori “ne uvedi nas u napast“ gdje 
može postojati napast. Čitamo u knjizi svetoga Joba: "Nije li ljudski život 
na zemlji iskušenje“ (Job 7,1)? 

Što, dakle, molimo? Čujte što. Kaže apostol Jakov: "Neka nitko, kada 
je napstovan, ne kaže da ga Bog napastuje“ (Jak 1,13). To je iskušenje naz- 
vao zlim jer se njime čovjek zavodi i podlaže đavlu. To naziva napašću. Ali 
postoji i drugo iskušenje koje se zove ispitivanje. O tome iskušenju piše: 
"Kuša vas Gospodin Bog vaš da zna da li ga ljubite.“ (Pnz 13, 3). Što znači 
"da zna“? Da učini da i vi znate jer je on znao. 


U onome iskušenju kojim se netko prevari i zavede, Bog nikoga ne 
iskušava već neke napušta po svome uzvišenome i tajnom sudu. Kada Bog 
napusti, napasnik pronađe što će učiniti. Ako Bog ostavi, protiv sebe ne na- 
lazi borca već nekoga tko mu se smjesta prepušta kao vlasniku. Stoga govo- 
rimo “ne uvedi nas u napast“ da nas ne ostavi. 


Isti apostol Jakvo kaže: "Svatko se, odvučen i namamljen od vlastite 
pohote, iskušava. Kada potom pohota začne, rodi grijeh. Kada se počini gri- 

jeh, rađa smrt“ (Jak 1, 11-15). Što nas je Jakov poučio? Da se borimo pro- 
tiv pohota. U svetome krštenju ćete ostaviti grijehe, ali će se zadržati pohote 
s kojima ćete se - preporođeni - boriti. Ostaje spor u vama samima. Ne treba 
se bojati nikakva vanjskoga neprijatelja. Pobijedi sebe i svijet je svladan. 


Što će ti učiniti vanjski napasnik đavao ili njegov sluga? Kada neki 
čovjek predloži dobitak da zavede, neka u tebi ne nađe pohlepu. Što može 
predlagač dobiti? Ali recimo da se u tebi nalazi pohlepa. Vidjevši dobit, ti se 
raspališ i uhitiš zamkom pokvarene meke. Ako napasnik u tebi zateče poh- 
lepu, uzalud ostaje postavljena zamka. 


Napasnik ti predlaže veoma lijepu ženu. U tebi je čistoća. Vani je po- 
bijeđena bezočnost. Da te, dakle, ne zarobi predloženom ljepotom tuđe žene, 
unutra se bori sa svojom požudom. Ne osjećaš svoga neprijatelja, ali ćutiš 
svoju pohotu. Đavla ne vidiš. Motriš što te veseli. Unutra svladaj što 
osjećaš. Bori se i ratuj. Sudac je onaj koji te je preporodio. Predložio je bor- 
bu, sprema krunu. Bez sumnje ćeš podleći ako njega nemaš za pomoćnika i 
ako te je napustio. Zato u Očenašu izgovaraš: "Ne uvedi nas u napast“. 


Sučeva je srdžba neke predala njihovim pohotama. Apostol kaže: "Bog 
ih je predao pohoti njihova srca“ (Rim 1, 24). Kako ih je predao? Nije silio 
nego napustio. 


Zlo 


10. - Izričaj "oslobodi nas od zla“ može pripadati jednoj te istoj izreci. 
Da za jednu misao uzmeš, ovako glasi: "Ne uvedi nas u napast nego izbavi 
nas od zla“. Dodano je “nego“ da se pokaže kako sve pripada jednoj misli. 
"Ne uvedi nas u napast nego nas izbavi od zla“. Kako? Iznijet ću pojedi- 
načno. "Ne uvedi nas u napast nego nas izbavi od zla“. U napast nas ne uvo- 
di oslobađajajući nas od zla. Ali od zla nas oslobađa ako nas ne uvede u na- 
past. 


Napast 


11. - Predragi! Velika je napast u ovome životu. Zaista je velika kada 
je na iskušenju ono naše čime zaslužujemo oproštenje ako smo gdje, napas- 
tovani, pali. Strašna je napast kada nam se uzme čime se možemo izliječiti 
od rana drugih napasti. Znam da još niste razumjeli. Budite duhom nazočni 
da shvatite. Pretpostavi da te napastuje požuda. Pokoga svlada neka napast. 

Nekada se rani dobar borac i ratnik. Čovjeka, pa i dobra jurišnika, svlada 
pohlepa te počini ne znam što pohlepno. 


Požuda je prošla. Nije dovela do bluda niti završila u preljubu. Kada to 
nahrupi, čovjek se mora ustegnuti od preljuba. Ali je zamijetio poželjnu 
ženu. Pomislio je nešto strasnije nego je smio. Prihvatio je borbu. Ali i 
najbolji borac bude ranjen. Ipak nije pristao. Odbio je razuzdani nagon i kaz- 
nio gorčinom boli. Odbacio je i pobijedio. Ipak za ono u čemu je pao može 
kazati: "Otpusti nam duge naše“. 


Isto vrijedi za sve ostale napasti. Teško da ne postoji mogućnost reći: 
"Otpusti nam duge naše“. Ali koja je ono strašna napast koja je - istakoh - 
iegotna, strahovita te je moramo izbjegavati sa svim silama i svom snag- 
om? Koja je to? Kada je posrijedi da se osvetimo. 

Srdžba dovodi u očaj. Čovjek škrguće za osvetom. Strašna napast. 
Gubiš čime si imao dobiti oproštenje za ostale opačine. Ako si drugim 
ćutilima i drugim pohotama što sagriješio, može time ozdraviti što ćeš reći: 
"Otpusti nam duge naše kako i mi otpuštamo dužnicima svojim“. 

Onaj iko te potiče da se osvetiš, odnosi ti što si imao kazati: "Kako i 
mi otpuštamo dužnicima našim“. Kada se to izgubi, sve se zadržava. Uopće 
se ništa ne otpušta. 


Oproštenje 


12. - Gospodin je znao da je spomenuta napast u ovome životu opas- 
na. Naš nas je Učitelj i Spasitelj u Očenašu naučio šest ili sedam molitava. 
Pri tome je razložio jedino navedenu. Kazali smo: "Oče naš koji jesi na ne- 
besima“ i ostalo što slijedi. Po svršetku Očenaša Gospodin nam iz njega 
nije razjasnio niti što je stavio na početak, niti čime je dovršio, niti što je 
stavio u sredinu. Nije se na ništa od slijedećega obazreo: ako u vama ne bude 
posvećeno Božje ime; ako ne budete pripali Božjemu kraljevstvu; ako u 
vama ne bude ostvarena Božja volja kao na nebu i ako vas Bog ne bude 
čuvao da ne upadnete u napst. Nego što je učinio? Kazao je: "Uistinu vam 
kažem: ako ljudima ne oprostite grijehe (...)“ (Mt 6,14). To je zbog onoga: 
“Oprosti nam duge naše kako i mi opraštamo dužnicima našim“. 

Isusu je mimoišao sve ostale molitve koje nas je naučio. Posebno je 
spomenutu istakao. Nije bilo previše naglasiti što se mora znati da se 
čovjek izliječi ako je grešan. Moralo se istaknuti ono čime se jedino ostalo 
iscjeljuje ako sagriješiš. Tada si dužan kazati: "Oprosti nam duge naše“. 

Koje duge? Ima ih. Ljudi smo. Malo sam više govorio nego sam 
smio. Rekao sam što nisam trebao. Srdio sam se više nego sam smio. Pio 
sam više nego sam trebao. Pojeo sam više nego je trebalo. Rado slušah što 
nisam smio. Dragovoljno sam gledao što nisam smio. Mislio sam rado što 
nisam trebao. "Oprosti nam duge naše kako i mi otpuštamo dužnicima 
našim“. Propao si ako si to izgubio. 


Srce 


13. - Braćo moja, moji sinovi, Božji sinovi, gledajte! Govorim vam, 
gledajte! Koliko možete borile se sa svojim srcem. Ako vidite da protiv vas 
stoji vaša srdžba, protiv nje molite Boga. Neka te Bog učini pobjednikom 
nad tobom. Učinio te Bog pobjednikom nad neprijateljem unutar tvoje duše, 
a ne izvan tebe. Bit će nazočan i učinit će. Draže mu je da to od njega moli- 
mo nego kišu. 


Vidite, predragi, koliko nas je prošnja naučio Gospodin Krist. Tu se 
jedna nalazi koja govori o svagdašnjem kruhu. To je zato da sve što misli- 
mo radi budućega života mislimo. Zašto se bojimo da nam nešto neće udije- 
liti koji je obećao i kazao: "Najprije tražite Božje kraljevstvo i pravednost i 
sve će vam se ovo dati. Zna vaš Otac da vam je to nužno i prije nego 
zaištete od njega. Tražite prvo Božje kraljevstvo i pravednost i sve će vam se 
ovo dodati“ (Mt 6,33. 32. 8). 


Mnoge kuša glad. Pronađeni su zlatom. Bog ih nije napustio. Bili bi 
od gladi uginuli da je nutarnji svagdašnji kruh ostavio njihovo srce. Za njim 
najviše gladujemo. "Blaženi su koji gladaju i žeđaju pravednosti“. Oni "će se 
nasititi“ (Mt 5,6). 

Bog može milosrdno svratiti pogled na našu slabost i vidjeti nas kako 
je rečeno: "Sjeti se da smo prah“ (Ps 102, 14). Bog je čovjeka sazdao od pra- 
ha. On mu je udahnuo dušu. Za taj je stvor u smrt predao Jedinorođenca. 
Tko može razjasniti i tko može barem dostojno misliti koliko nas Bog lju- 
bi? 

III. 
Br. 58. 
Sažetak vjere 


1. - Napamet ste rekli Vjerovanje gdje se, kratko sažeta, nalazi vjera. 
Već sam vam ranije kazao što reče apostol Pavao: "Kako će zazivati u koga 
nisu povjerovali“ (Rim 10, 14)? Primiste, držali ste i vratiste kako se vje- 
ruje u Boga. Danas primite kako se Bog zaziva. Sami je Sin - kako ste čuli 
dok se čitalo evanđelje - ovu molitvu naučio svoje učenike i svoje vjernike. 


Nadamo se da ćemo dobiti svoju parnicu kada nam je takav pravnik 
saopćio molbe. On je - ispovjedili ste - Očev prisjednik. Sjedi Ocu zdesna. 
Bit će i naš sudac: "Otuda će doći suditi žive i mrtve“. 

Držite, dakle, i ovu molitvu. Za osam ćete je dana vratili. Oni koji 
među vama nisu Vjerovanje dobro izrekli, imaju vremena. Neka ga drže. 
Vratit će ga u subotu uz slušanje svih koji budu nazočni. Riječ je o zadnjoj 
suboti kada se krstite. Od današnjeg ćete dana za osam dana "vratiti“ ovu 
molitvu koju ste danas primili. 


Zajednički 


2. - Početak je Očenaša: "Oče naš koji jesi na nebesima“. Našli smo 
Oca na nebesima. Pazimo kako živimo na zemlji. Tko je našao takva Oca 
mora na taj način živjeti da bude dostojan doći u njegovu baštinu. Zajednički 
izgovaramo "Oče naš“. Kojega li dostojanstva?! To govori car i prosjak. To 
govori sluga i njegov gospodar. Skupa govorimo: "Oče nač koji jesi na ne- 
besima“. Svi, dakle, shvaćaju da su braća kada imaju jednoga Oca. Neka 
gospodaru ne bude ispod časti za brata imati slugu svoga. Za brata ga je htio 
imati Gospodin Krist. 


Sveti i dobri 


3. - Govorimo: "Sveti se ime tvoje, dođi kraljevstvo tvoje“. Mi posta- 
jemo sveti posvećenjem Božjega imena. Inače je Božje ime uvijek sveto. 
Također želimo da dođe Božje kraljevstvo. Ono će doći ako to mi i nećemo. 

ljeti i moliti da dođe Božje kraljevstvo drugo ne znači doli od Boga željeti 
da nas učini dostojnima svoga kraljevstva: da možda dođe, ali - Bože sačuvaj 
- nama ne dođe. 

Mnogima neće doći što će ipak doći. Onima će doći kojima bude 
rečeno: "Dođite blagoslovljeni moga Oca. Primite kraljevstvo koje vam je 
pripravljeno od postanka svijeta“. Onima neće doći kojima Krist rekne: 
"Idite od mene, prokleti, u vječni oganj“ (Mt 25, 34. 41). 


Kada, dakle, govorimo "dođi kraljevstvo tvoje“, molimo da nama 
dođe. Što znači da nama dođe? Da nas zateče dobrima. Molimo da nas učini 
dobrima. Tada će i nama doći njegovo kraljevstvo. 


Složeno tumačenje 


4, - U Očenašu dodajemo: "Budi volja tvoja kako na nebu tako i na 
zemlji“. Anđeli ti služe na nebu, daj da ti i mi služimo na zemlji. U nebu te 
ne vrijeđaju anđeli, daj da te ni mi ne vrijeđamo na zemlji. Kako oni vrše 
tvoju volju, daj da i mi tako činimo. Što i tu molimo osim da budemo do- 
bri? Kada ostvarujemo Božju volju - on bez sumnje vrši svoju - tada Božja 
volja biva u nama. 


I drukčije dobro shvaćamo izričaj "budi volja tvoja kako na nebu tako 
i na zemlji“. Primamo Božju zapovijed. Ona nam se sviđa, Dopada se našoj 
pameti. Uživamo u Božjemu zakonu "po nutarnjem čovjeku“ (Rim 7,22). 
Tada Božja volja biva “u nebu“. Naš se duh uspoređuje nebu, a tijelo zemlji. 
Što, dakle, znači “budi volja tvoja kako na nebu tako i na zemlji“? Ovo: 
kako se našemu razumu dopada tvoje naređenje, neka na nj pristane i naše ti- 
jelo. Neka se iz središta makne svađa koju opisuje Apostol: "Tijelo žudi 
protiv duha, duh protiv tijela“ (Gal 5,17). 

Kada duh čezne protiv tijela, već se ostvarila Božja volja “na nebu“. 
Kada pak tijelo ne čezne protiv duha već se Božja volja obistinila " na zeml- 
ji“. Puna će sloga biti kada Bog bude htio. Neka je rat svijetu da može biti 
pobjeda. 

Ista se prošnja može dobro razumjeti na još jedan način. "Budi volja 
tvoja kako na nebu tako i na zemlji“. Crkvu uzimamo za nebo jer nosi 
Boga. Nevjernici su zemlja. Njima je kazano: "Zemlja-si u zemlju ćeš otići“ 
(Post 3,19). Kada, dakle, molimo za svoje neprijatelje, deprijatelje Crkve i 
neprijatelje kršćanskoga imena, molimo da se Božja volja obistini “kako na 
nebu tako i na zemlji“. Hoću kazati: kako u tvojim vjernicima tako i u huli- 
teljima. Neka svi postanu nebo. 

Kruh 


5. - Slijedi: "Kruh naš svagdanji daj nam danas“. Ta se prošnja dade 


. jednostavno shvatiti: molimo za svagdašnju hranu da nam je obilna. Ako 


nije obilata, neka je ne ponestane. 


Reče “svagdašnji“ dok se ne nazove "danas“. Svaki dan živimo, ustaje- 
mo, sitimo se, gladnimo. Neka nam dade svagdašnji kruh. 


Zašto ne spomenu odjeću? Naša je ishrana jelo i piće. Pokrivalo je 
odjeća i krov. Neka nitko više ne želi! Apostol kaže: "U ovaj svijet nismo 
ništa unijeli. Ništa ne možemo ni odnijeti. Ako imamo jelo i odijelo, budi- 
mo zadovoljni“ (1 Tim 6,7-8). Neka nestane škrtost. Priroda je bogata. Ako, 
dakle, pripada svagdašnjoj hrani, dobro se shvaća što govorimo: "Kruh naš 
svagdanji daj nam danas“. Ne čudimo se ako se i ostalo podrazumijeva pod 
napomenutim kruhom. 


Kada je Josip pozvao svoju braću, rekao je: "Oni će ljudi sa mnom da- 
nas jesti kruh“ (Post 43,16). Zar su blagovali samo kruh? Pod kruhom se 
ostalo poimalo. Isto je kada molimo svagdašnji kruh. Tražimo sve što nam 
je na zemlji nužno zbog našeg tijela. Što kaže Gospodin Isus? Veli: 
"Najprije tražite Božje kraljevstvo i pravednost i to će vam se sve dodati“ 
(Mt 6,33). I to je veoma dobro tumačenje. "Kruh naš svagdanji daj nam da- 
nas“, lj. tvoju euharistiju, svagdašnje jelo. Vjernici znaju što primaju. Do- 
bro im je primiti svagdašnji kruh. Nužan je za ovo vrijeme. 


' Vjernici za se mole da postanu čestiti, ustraju u dobroti, vjeri i pleme- 
nitu životu. To žele i mole. Ako ne ustraju u dobru životu, udaljit će se od 
onoga kruha. Što, dakle, znači "kruh naš svagdanji daj nam danas“? Da tako 
živimo te se ne odijelimo od tvoga oltara. 


Svagdašnji je kruh i Božja riječ koja vam se svaki dan otvara i na neki 
način lomi. Kako za onim kruhom gladuju želuci, za ovim gladne duše. 
Tražimo, dakle, jednostavno i taj kruh. Što god je u ovome životu nužno za 
našu dušu i tijelo, uključeno je u "svagdašnji kruh“. 


Oproštenje grijeha 


6. - Govorimo i recimo: "Oprosti nam duge naše“. Istinu govorimo. 
Jer tko ovdje živi u tijelu, a nema dugova? Koji čovjek tako živi da mu ta 


ma nije nužno potrebna? Svatko se može nadimati, ali ne može oprav- 
LI. 

Dobro je nasljedovati carinika i ne oholiti se poput farizeja koji se po- 
peo u hram, hvalio svoje zasluge i skrio vlastite rane. Onaj je znao zašto je 
uzašao koji govoraše: "Gospodine, smiluj se meni grešniku“ (Lk 18, 10-13). 


Pripazite, braćo moja! Gospodin Isus Krist naučio je svoje učenike, 
one svoje velike Apostole, naše "ovnove“ da to mole. Ako, dakle, za 
oproštenje svojih grijeha mole "avnovi“, što su dužni činiti "janjci“ o koji- 
ma je kazano: "Prinesite Gospodinu mlade od ovnova“ (Ps 28,1)? 

Znate da ste to u Vjerovanju "uzvratili“. Između ostaloga naveli ste 
"oproštenje grijeha“. Jedno je oproštenje grijeha koje se jedanput daje, drugo 
se daje svaki dan. Jedno je oproštenje grijeha koje se jednaput daje u sve- 
tome krštenju, drugo koje se daje u Gospodnjoj molitvi dok ovdje živimo. 
Radi toga govorimo: "Oprosti nam naše duge“. 


Ugovor 


7. - Bog je s nama sklopio ugovor, nagodbu i čvrstu zadužnicu. Mora- 
mo kazati: "Kako i mi opraštamo dužnicima našim“. Tko želi s učenkom 
reći "otpusti nam duge naše“, neka po istini rekne “kako i mi otpuštamo 
dužnicima našim“. Ako to posljednje ne kaže ili prijevarno kaže, isprazno je 
rekao što prethodi. 

Posebice vama koji pristupate svetome krštenju kažemo da sve od srca 
svoga oprostite. I vi, vjernici, koji ovom prigodom slušate ovu molitvu i 
naše izlaganje iz svojih srdaca otpustite sve što imate protiv koga. Ondje 
oprostite gdje vidi Bog. Katkada čovjek otpusti ustima i drži u srcu. Ustima 
oprosti radi ljudi, a zadrži u srcu ne bojeći se Božjih očiju. Sve oprostite. 
Barem ovih dana oprostite što god do ovih dana držite. 


Nije trebalo da sunce zađe nad vašom srdžbom, a prošla su mnoga sun- 
ca. Neka jednom mine i vaš gnjev. Sada slavimo dane velikoga Sunca, ono- 
ga Sunca o kojem kaže Pismo: "Izaći će vam sunce pravednosti i zdravlje u 
«njegovim krilima“ (Mal 4,2). Što znači "u njegovim krilima“? U njegovoj 
zaštiti. Zato se kaže u Psalmu: "Sjenom me svojih krila zaštiti“ (Ps 16,8). 

Neki su zakasnili s pokorom za dan budućega suda. Nekorisno se 
žaloste. Mudrost ih je predvidjela. Što će tada raskajani reći uzdišući zbog 
duhovne tjeskobe? Kazat će: "Što nam je oholost koristila? Što nam je doni- 
jelo razmećanje bogastvom? Sve je to minulo kao sjena“ (Mudr 5,3). 

hk Također će reći: "Zalutali smo, dakle, s puta istine. Svjetlo pravednos- 
ti nije nam sjalo. Ni sunce nam nije izašlo“ (Mudr 5,9). Ono Sunce izlazi 
pravedniku. Bog pak čini da ovo vidljivo sunce svaki dan izlazi nad 


"dobrima i zlima“ (Mt 5,45). Pravednima pripada gledati ono Sunce. To 


Sunce sada po vjeri prebiva u našim srcima. Ako se gnjeviš, neka sunce ne 
zađe u tvome srcu nad tvojom srdžbom. "Neka sunce ne zapadne nad vašim 
gnjevom (Ef 4, 26). Inače će ti zapasti Sunce pravednosti pa ćeš ostati u 
tami ako se možda budeš srdio. | 


Gnjev i mržnja 


B 8. - Ne mislite da gnjevnost nije ništa. Prorok kaže: "Moje se oko od 
srdžbe pomutilo“ (Ps 6, 8). Jasno ne može vidjeti sunce kome se pomuti 
oko. Ako čak pokuša gledati, muka mu je, ne užitak. 


' Što je srdžba? Strast osvete. Čovjek se strasno želi osvetiti. Krist pak 
još nije osvećen niti su mučenici još uvijek osvećeni. Još čeka Božja strplji- 
vost da se obrate Kristovi neprijatelji i da se obrate mučenički neprijatelji 
Tko smo to mi da tražimo osvetu? Kada bi je Bog nad nama tražio, gdje bis- 
mo bili? Onaj koji nas nije u ničemu uvrijedio, ne želi se nad nama osvetiti 
Tražimo se mi osvetiti koji gotovo svaki dan vrijeđamo Boga. 


bu. Dakle, oprostite! Od srca oprostiti. Gnjevan si, nemoj griješiti 

Srdite se, ali ne griješite“ (Ps 4,5). Kao ljudi se srdite ako ste svladani "Ne 
griješite“ da srdžbu zadržite u srcu. Ako zadržite, zadržavate protiv sebe Ula- 
kite u ono svjetlo. Dakle, oprostite! Što je gnjev? Strast za osvetom. Što je 
mržnja? Stara sržba. Ako je jarost postala starom, naziva se mržnja. To, čini 
Se, 1 onaj priznaje koji najprije kaza: "Moje se oko zbog srdžbe pomutilo“ i 
potom doda: "Ostarjeh u svim svojim neprijateljima“ (Ps 6,8). 

Što srdžba bijaše kada je bila nova postade mržnja jer se pretvorila u 
strast. Srdžba je trun, mržnja veliko drvo. Koji put prekoravamo srdita 
čovjeka, a mržnju držimo u srcu. Krist nam kaže: "Vidiš prutić u oko svoga 
brata. Drvo ne vidiš u svome oku“ (Mt 7,3). Kako je prutić postao visoko 
drvo? Nije se smjesta iščupao. Budući da si dopustio da nad tvojom jarošću 
često izlazi i zalazi sunce, učinio si je starom. Navukao si zle misli. Zalije- 
VAO si prutić i zalijevajući, hranio. Hraneći, načinio si drvo. Prestraši se 
kada se kaže: "Ubojica je tko mrzi svoga brata“ (1 Iv 3,15). Nisi izvukao 
mač, nisi u tijelu načinio ranu, nisi nikakvim udarcem uništio tijelo. Samo 
Je misao na mržnju u tvome srcu i držiš se za ubojicu. Krivac si pred 

Božjim očima. Onaj živi, a ti se ubio. Što je do tebe, ubio si koga si 
mrzio. 

Ispravi se i popravi! Kada bi u vašim kućama bili štipavci i zmije, ko- 
liko biste se trudili da očistite svoje domove i da možete u sigurnosti bora- 
viti? Srdite se i u vašim srcima stare srdžbe. Nastaju tolike mržnje, drveće, 
štipavci, zmije. A nećete očistiti Božju kuću, svoje srce? Činite, dakle, što 
je kazano: "Kako i mi opraštamo dužnicima svojim“. Sigurni recite: 
"Otpusti nam duge naše“. Bez dugova na ovoj zemlji ne možete živjeti. Ali 
drugo su oni veliki prijestupi koji se u krštenju opraštaju i što je za vas do- 
bro. Od njih ste dužni uvijek biti daleko. Opet su drugo svagdašnji grijesi 
bez kojih čovjek ne može ovdje živjeti. Radi njih je nužna svagdašnja molit- 
va sa svojim ugovorom i svojom pogodbom. 


Kako se radosno kaže: "Oprosti nam duge naše“, neka se također isti- 
nito rekne: "Kako i mi opraštamo dužnicima svojim“. To, napokon, kazas- 
mo o prošlim grijesima. Što je s budućima? 


Grijeh 


9, - "Ne uvedi nas u napast“. Oprosti što počinismo i daj da dugove ne 
činimo. Koga god svlada napast, sam počinja grijeh. Kaže apostol Jakov: 
Neka nitko u napasti ne kaže da ga Bog napastuje. Bog zlima prijeti. Poje- 
dinca napastuje njegova požuda koja ga privlači i mami. Kada potom pohota 
začne, rodi grijeh. Kada se pak grijeh počini, rađa smrt“ (Jak 1, 13-15). 


Ne daj, dakle, da te odvuče požuda. Ne pristani na svoju pohotu. Nema 
od koga začeti osim od tebe. Pristao si. To je kao da si u svome srcu i njom 
bračno ležao. Požuda je nedopuštena, razuzdana, sramotna. Udaljuje te od 
Boga. Ne daj joj zagrljajni pristanak da ne oplakuješ porod. Pohota začinje 
ako pristaneš, tj. kada te zagrli. 


"Pošto pohota zatrudni, rađa grijeh“. Još se ne bojiš? "Grijeh rađa 
smrt“, Makar se boj smrti. Ako se ne bojiš grijeha, straši se onoga kamo 
grijeh vodi. Grijeh je sladak, ali je smrt gorka. To je ljudska nesreća. Ljudi 
ovdje ostavljaju ono radi čega griješe. Sobom pak nose same grijehe. 
Griješiš radi novca, a tu ga moraš ostaviti. Griješiš zbog žene. I nju moraš 
ovdje ostaviti. I sve ostalo radi čega griješiš ostavljaš kada oči zatvaraš na 
smrt. Sobom pak nosiš grijeh koji počiniš. 

Laki prijestupi 


10. - Neka se oproste grijesi. Pređašnji 
rijesi. Ji neka se oproste, budući neka 
m Ali ovdje se ne može bez njih živjeti bili mali, neznatni ili laki 
e treba zanemariti ni lake i neznatne grijehe. Rijeke i ' 
se ne zanemare ni manji grijesi. ' čiči sad 


Po uskim pukotinama u lađu probije voda te se puni mutežom. Ako 
se zanemari naplav, lađa tone. Ali mornari ne oklijevaju. N ljihove ruke putu- 
ju. Idu svaki dan crpsti talog. Neka se tako i tvoje ruke šeću da svaki dan 
gio. Što unači da "ruke šeću“? Daj, čini dobra djela. Neka ti ruke hodaju! 

Razlomi gladnome svoj kruh i sirmaha bez krova uvedi u svoju 2 
Vidiš li gola, obuci ga“ (Iz 58,7). Učini koliko možeš, učini odakle možeš, 
učini fedosno i siguran pošalji molitvu. Imat ćeš dva krila, dvije milostinje. 
Što je to dvostruka milostinja“? "Oprostite i oprostit će vam se. Dajte i bi 
će vam se (Lk 6, 37-38). Jedna se milostinja događa od srca kada svome 
bratu oprostiš grijeh. Druga se obavlja s imanjem kada siromahu odlo iš 
kruha. Obje ispuni da ti Očenaš ne ostane s jednim krilom. Ki 


Zli dani 


' dl - Pošto, dakle, rekosmo "ne uvedi nas un “ glijedi " 
izbavi od zla“. Tko se želi izbaviti od zla, svjedoči Pre kei zlu, Zato 
kaže Apostol: "Otkupite vrijeme jer su dani zli“ (Ef 5,16). Ali "iko je taj 
koji želi život i želi vidjeti dobre dane“? Svaki čovjek u ovome tijelu a 
samo zle dane. Tko onda ne želi navedeno? Čini što slijedi: "Obuzdaj svoj 
dador Tvoje usne neka ne govore varku. Ukloni se od zla i čini čine, 
raži mir i idi za njim“ (Ps 33, 13-15), Tako ćeš biti bez zlih dana. I . 
Se što si molio: "Oslobodi nas od zla“. Kia 


Pregled 


12. - Tri su, dakle, prethodne prošnje vječne. To su: "Sveti se i 
MaiĆoCi kraljevstvo tvoje“ i “budi volja tvoja“. Četiri što slijede ma 
oh a I. š Kruh naš svagdašnji daj nam danas“: hoćemo li svaki dan 
(dam jee ašnji kruh kada Prispijemo onoj sitosti? "Otpusti nam duge 
a : a ćemo to govoriti u onome kraljevstvu kada dugova nećemo imati? 

uvedi nas u napst“: da li ćemo moći kazati kada ne bude nikakve napas- 

ti? "Izbavi nas od zla“: da li ćemo to govoriti kada ne bude ničega od čega | 


ćemo se izbavljati? To nam je četvrto nužno potrebito radi našega svag- 
dašnjega života. Ono je troje radi vječnoga života. Ipak sve molimo da 
dođemo u onaj život. Ovdje molimo da se od onoga ne odvojimo. 


Pošto se krstite svaki ste dan dužni govoriti Očenaš. Ta se Gospodnja 
molitva svaki dan govori kod Božjega oltara u crkvi. Slušaju je vjernici. 
Stoga se ne bojimo da je nećete pomno zapamtiti. Ako je netko među vama 
i ne zapamti poptuno, zapamtiti će je slušajući je svaki dan. 


Vjerovanje 


13. - U subotu kada u Božjemu milosrđu budemo bdjeli, nećete nai- 
zust govoriti Očenaš nego Vjerovanje. Ako zasad ne znate Vjerovanja, u 
crkvi ga u narodu svaki dan ne čujete. Kada ga zapamtite, dnevno ga recite da 
ne zaboravite. Kada ustanete i kada se za san namjestite, kažite svoje Vjero- 
vanje. Racite ga Bogu. Ponovite ga samima sebi. Ne stidite se ponavljati. 
Ponavljanje je dobro da se ne ušulja zaborav. 


Ne recite: rekao sam jučer, danas, svaki dan govorim. Dobro ga znam. 
Ponovi svoju vjeru. Pogledaj se. Neka ti je tvoje Vjerovanje kao zrcalo. U 
njemu se vidi: da li vjeruješ sve što ispovjedaš da vjeruješ. I veseli se svaki 
dan u svojoj vjeri. 

Neka ti je to tvoje bogastvo i to svagdašnje. Neka je na neki način od- 
ijelo tvoga uma. Zar se ne odijevaš kada ustaneš? Tako obuci i svoju dušu 
ponavljajući svoje Vjerovanje. Inače će je možda ogoliti zaborav. Ostat ćeš 
gol. Bit će što kaže Apostol. Neka je daleko to od tebe. Pavao veli: "Ako 
smo oplijenjeni, neka se ne nađemo goli“ (2 Kor 5,3). 

Bit ćemo obučeni u svoju vjeru. Samo je vjera odijelo i oklop. Odije- 
lo je protiv zabune, oklop protiv suprotivštine. Kada dođemo na mjesto gdje 
ćemo vladati, neće trebati govoriti Vjerovanje. Gledat ćemo Boga. Sami će 
nam Bog biti gledanje. Gledanje će Boga biti plaća za svu vjeru.2% 


20. Spominjemo da se propovijed o Očenašu pod brojem 59. nalazi u našem prvome 
svesku Augustinovih govora, str. 325-328. 

ZEMALJSKO BLAGO 
Mt 6, 19-21 
Br. 60. 
Poteškoće 


1. - Kada se bilo tko zateče u nekoj poteškoći i nije dorastao.svome 
položaju, traži nekoga razborita od koga dobiva savjet te dozna što mu je 
činiti. Smatrajmo, dakle, da je cijeli svijet kao jedan čovjek. Nastoji pobjeći 
od nepogoda, ali mu je mrsko činiti dobro. Pomutnje mu se uvećavaju. U 
svome slučaju sebi nije dostatan. Koga razboritijega može naći od Krista da 
dobije savjet? Ako nađe boljega, neka čini što hoće. Ali ako mu je drugdje 
nemoguće naći boljega, neka dođe Kristu. Njega svugdje nalazi. Neka se s 
njime savjetuje, primi nagovor, opslužuje dobru zapovijed i izbjegne veliko zlo. 


Sadašnja vremenita zla ljude mnogo straše. Oni pred njima mrmljaju i 
mrmljanjem vrijeđaju popravljača da ne nađu Spasitelja. Ali su sadašnja zla 
sigurno prolazna. Ona preko nas prelaze ili mi preko njih. Prolaze dok smo 
ski kratko. Misleći na sutrašnji dan, ne zazivaš jučerašnji. Kada mine preko- 
sutra i sutrašnji će dan biti jučerašnji. Ljudi gore od želje da izbjegnu vre- 
menitim, prolaznim i nestalnim poteškoćama. Što sve ne treba smisliti da 
se umakne nedaćama koje ostaju i traju bez konca? 


Životna parnica 


2. - Smrtni je život parnica. Što znači ovdje rodite se doli stupiti u 
mukotrpan život? O našem budućem trudu svjedok je djetinji plač. Od te te- 
gotne gozbe nije nitko ispričan. Mora se piti što je Adam pružio. Načinile 
su nas, doduše, ruke Istine, ali smo radi grijeha bačeni u dane ispraznosti. 
Stvoreni smo "na Božju sliku“ (Post 1,27). Nju smo grešnim prijestupom 
izlizali. Stoga nas Psalam upozorava kako smo bili sazdani i kamo smo 
dospjeli. Veli: "Premda čovjek hodi u Božjoj slici (...)“ To, eto, bi načinjen. 
Čuj što slijedi: "Ipak će se isprazno smesti“. Čovjek hoda u slici Istine, a 
smućuje u savjetu ispraznosti. Pogledaj čovjekovu smetenost. Pogledaj i sa- 
mome se sebi kao u ogledalu zgadi. Veli: "Premda čovjek stupa u Božjoj 
Slici“ - i stoga je nešto veliko - "ipak će se isprazno pomesti“. I kao da pita- 
mo radi čega će se - molim te - isprazno smesti kaže: "Zgrće blago, a ne zna 
kome ga skuplja“ (Ps 38,7). 

Eto, taj je čovjek, tj. cijeli ljudski rod kao jedan čovjek u svojoj par- | 


nici smalaksao, izgubio savjet, zalutao s puta zdrave pameti. "Zgrće blago i 
ne zna kome ga skuplja“. Ima li što luđe? Je li što nesretnije? Zar ne skuplja 
sebi? Ne. Zašto ne? Jer će umrijeti. Kratak je ljudski život. Blago traje. Brzo 
prolazi koji sabire. Zato se Psalam sažalio nad čovjekom koji "hodi u 
Božjoj slici“. Čovjek istinito priznaje, ali isprazno slijedi. Psalam kaže: 
"Isprazno će se smesti“. Žao mi je: "Sakuplja blago i ne zna kome ga sa- 
bire“. Imaš savjet?! I meni ga daj. Nemaš savjet pa ga ni meni ne daješ. 
Dakle, ni ti ga ne posjeduješ. 

Prema tome, obojica ga nemamo. Zato ga obojica tražimo i o njemu 
raspravljamo. Čovjek se smućuje, sabire, razmišlja, radi, od briga bdije. 
Danju te muče poslovi, noću uzrujavaju bojazni. Da ti se kesa napuni nov- 
cem, duša ti je u groznici od briga. 


Zgrćanje 


3. - Vidim i žao mi je. Uznemiruješ se i - kako kaže Nepogrešivi - 
uzalud se uzrujavaš. Skupljaš blago. Trudiš se da uspije sve što činiš. 
Prešutimo gubitke, brojne opasnosti i u pojedinim dobitima pojedine smrti. 
Ne kažem tjelesne smrti nego smrt opakih misli. Vjera propada da pristupi 

* zlato. Unutra si opljačkan da se vani obučeš. 

Ali to ostavimo, drugo prešutimo i prijeđimo preko suprotivština. 
Mislimo samo na uspjeh. Eto, zgrćeš. Dobici odasvud pritječu. Novac hrli 
poput vrela. Posvuda se siromaštvo pali, svugdje teče obilje. Zar nisi čuo: 
“AKo doteče blago, neka srce ne prione“ (Ps 61,11)? Eto, stječeš. Ne uznem- 
iruješ se neplodno. Ipak se uzalud mučiš. Pitaš: zašto se zaludu mučim? 
Vreće, eto, punim, moji zidovi jedva primaju što skupim. Zašto se, dakle, 
uzaman trudim? 

Sabireš, ali ne znaš kome skupljaš. Ili ako znaš kome, zaklinjem te 
kaži i meni. Poslušat ću te: kome? Ako se uzalud ne uzrujavaš, reci kome 
skupljaš. Kažeš: sebi. Usuđuješ se to kazati ti koji ćeš umrijeti? Svojim si- 
novima, kažeš. To se usuđuješ reći o onima koji će umrijeti? Velika je lju- 
bav što otac sabire za sinove. Ali je i velika ispraznost. Skuplja onaj koji će 
preminuti onima koji će umrijeti. Ako za sebe skupljaš, to ostavljaš kada 
umreš. Zašto sabireš? To je zbog sinova. Oni će te naslijediti, neće trajno 
ostati. Izostavljam reći kakvi mogu biti sinovi. Možda će raspojasanost iz- 
gubiti što je pohlepa stekla. Što si trudom stekao, drugi rasipnošću gubi. 
Ali to stavljam na stranu. 

Možda će sinovi biti dobri, neće biti rasipni. Čuvat će što si stekao. 
Uvećat će što si čuvao i neće izgubiti što si skupio. Tvoji su sinovi jednako 
isprazni kao i ti ako to čine. U tome te kao oca nasljeđuju. Njima kažem što 
sam tebi govorio. Tvome sinu kome čuvaš kažem i velim mu: skupljaš, a 
ne znaš kome sabireš. Kako ti nisi znao, tako ni on ne zna. Ako je u njemu 
ostala ispraznost, zar se u odnosu na nj otklonila istina? 


Uzaludno skupljanje 


4. - Ispuštam kazati da možda skupljaš lopovu dok živiš. On jedne 
noći dođe, nađe spremno što se skupljalo kroz tolike dane i noći. Možda 
stičeš razbojniku, možda pljačkašu. Ne želim dalje nabrajati da ne spomin- 
jem i obnavljam bol zbog prepaćenoga. Kako je mnogo onoga što je sabrala 
uzaludna ispraznost spremno našla neprijateljska okrutnost? Ja to nipošto ne 
želim. Svi se toga moraju bojati. Sačuvaj nas, Bože, od toga! Dosta su nje- 
govi bičevi. Svi molimo: Bože, udalji to! Neka nam oprosti koga molimo. 


Ali ako se kaže kome se sabire, što ćemo odgovoriti? Čovječe, i to 
svaki, uzalud zgrćeš blago. Meni koji s tobom istražujem i u zajedničkoj 
teškoći tražim savjet čime ćeš odgovoriti? Govorio si i odgovarao: sabirem 
za se, svoje sinove i potomke. Rekoh čega se sve treba bojati i u samim si- 
novima. Ostavljam po strani da će sinovi živjeti kažnjivo kako želi neprija- 
telj. Neka žive kako otac želi. Kazao sam i spomenuo da su mnogi zapali u 
takve prilike. Prestrašio si se, ali se nisi popravio. 

Što možeš odgovoriti osim kazati: možda neće biti tako. I ja sam tako 
besjedio. Rekao sam da možda skupljaš lupežu, razbojniku, pljačkašu. Nis- 
am kazao sigurno nego možda. Između bit će i neće biti ne znam što će se 
dogoditi. Uzaman se uznemiruješ. Vidiš kako je Istna kazala istinito: ispraz- 
nost se uzalud uzrujava. 


Čuo si. Napokon si shvatio. I sam isto kažeš: možda skupljam svo- 
jim sinovima. Ne usuđuješ se reći: siguran sam da skupljam svojim sinovi- 
ma. Ne znaš kome sabireš blago. Eto, dakle, vidim i kako sam ranije kazao: 
smalaksao si u svojoj parnici. Nemaš mi što odgovoriti, ali ni ja tebi. 


Pravi savjet 


5. - Obojica, dakle, tražimo. Obojica ištimo savjet. Posjedujemo obil- 
je same Mudrosti, a ne mudraca. Obijica čujmo Krista. On je "Židovima 

sablazan, poganima ludost, a pozvanima Židovima i Grcima Božja sila i 
mudrost“ (1 Kor 1, 23-24). 


Zašto za svoje blago spremaš utvrde? Počuj Božju pomoć. Od nje nije 
ništa jače. Zašto spremaš razloge za svoje bogastvo? Poslušaj Božju mu- 
drost. Od nje nije ništa mudrije. 


Možda ćeš se sablazniti kada kažem. Bit ćeš Židov. Krist je Židovima 
sablazan. Možda će ti se kada reknem učiniti ludim. Poganin si. Krist je za 
pogane ludost. Ti si kršćanin i pozvan si. Pozvanima je Židovima i Grcima 
Krist Božja sila i Božja mudrost. 


Kada kažem, nemojte se žalostiti. Ne sažaljujte se i ne rugajte prepre- 
denim ustima mojoj tobožnjoj ludosti. Počujmo! Krist je rekao što ću kaza- 
ti. Prezireš glasnika, ali se boj suca. Što ću, dakle, reći? Već me je 
evanđeoski čitač nešto ranije gotovo oslobodio te skrbi. Ja ne čitam već 
podsjećam na pročitano. Smalaksao u svojoj parnici tražio si savjet. Pogle- 
daj što kaže vrelo pravoga savjeta. Što god iz toga izvora uzeo, ne bojiš se 
otrova. 


Moljac i rđa 


6. - "Ne čuvajte sebi blago u zemlji. Tu uništava moljac i rđa. Tu ko- 
paju lupeži i kradu. Zgrćite sebi blago u nebu kamo lupež ne pristupa niti 
moljac upropašćuje. Jer gdje je tvoje blago, ondje će biti i tvoje srce“ (Mt 6, 
19-21). Što još čekate? Pitanje je jasno. Savjet je očevidan, ali je pohlepa 
skrovita. Štoviše, nije sakrivena već je - što je gore - otvorena. Otimačina 
ne prestaje neprijateljski postupati. Pohlepa ne jenjava krađom otimati. Ni 
zloba ne prestaje krivo se kleti. 

Zbog čega sve to? Da se blago zgrne. I kamo da se stavi? U zemlju. S 
pravom, doduše, od zemlje u zemlju. Kazah: čovjeku je koji nam je namro 
rad bilo rečeno pošto je sagriješio: "Zemlja si i u zemlju ćeš ići“ (Post 
3,19). S pravom je blago u zemlji jer je srce na zemlji. 

Gdje je, dakle, što imamo kod Boga? Tugujte koji ste razumjeli. Po- 
pravite se ako ste se rastužili. Čemu dužiti s hvalom, a ne činiti? Hvalimo 
jedino Boga i ne mijenjamo se da se i u tome isprazno ne smućujemo. 

Bog kao savjetnik 


7. - Dakle, "ne čuvajte sebi blago u zemlji“. Možda ste iskusili kako 
propada što se čuva u zemlji, a možda to i niste doživjeli. Ipak se barem 
bojte toga iskustva. Koga ne popravljaju riječi, popravljaju iskustva. Ustaje 
se i stupa naprijed da svi jednim glasom reknu: jao nama, svijet se ruši. 
Ako se ruši, zašto se ne odseliš? Kada bi graditelj kazao da će ti se srušiti 
kuća zar ne bi radije otputovao nego-mrmljao? Graditelj ti svijeta kaže da će 
se svijet srušiti, a ti ne vjeruješ? 


Počuj glas onoga koji predskazuje. Slušaj savjet onoga koji opo- 
minje. Glas je proricatelja: "Proći će i nebo i zemlja“ (Mt 24,35). Glas je 
onoga koji opominje: "Ne ukopavajte sebi blago u zemlju“. Ako, dakle, 
vjerujete Bogu koji unaprijed govori i ako ne prezirete onoga koji opominje, 
neka bude što kaže. Ne vara te takav savjetnik. Ne gubiš što si dao nego ideš 
onamo kamo si poslao. 


Dakle, savjetujem: "Daj siromasima i imat ćeš blago na nebu“. Bez 
blaga nećeš ostati nego ćeš u nebu imati siguran što s brigom imaš u zeml- 
ji. Prema tome, preseli se. Dajem savjet koji čuva, ne gubi. Veli: "Imat ćeš 
blago u nebu. Dođi i slijedi me“ (Mt 19,21) da te dovedem do tvoga blaga. 
To nije gubitak već dobitak. 


Neka se ljudi probude. Neka čuju. Iskusivši ono čega se boje, neka 
čine čega se neće strašiti. Neka se odsele u nebo. Žito stavljaš u zemlju. 
Dođe ti prijatelj koji zna narav žita i zemlje. Poučava tvoju neupućenost i 
kaže ti: što si učinio? Žito si odveć duboko stavio u zemlju. Mjesto je 
vlažno. Gnjije što si stavio. Gubiš svoj trud. Odgovaraš: što ću, dakle, 
učiniti? Kaže: prebaci na više mjesto. 


Slušaš, dakle, prijatelja koji ti daje savjet za tvoje žito. Zar da prezreš 
Boga koji te savjetuje za tvoje srce? Bojiš se svoje žito staviti u zemlju, a 
svoje srce gubiš na zemlji. Gospodin ti Bog tvoj daje savjet o tvome srcu i 
govori: "Gdje ti bude blago, bit će i tvoje srce“. Kaže: digni srce na nebo da 
ne sagnjije na zemlji. Savjet je onoga koji želi spasiti, ne izgubiti. 


Siromasi 


8. - Ako je tako, kako se kaju koji nisu tako učinili! Što sada sebi go- 
vore? U nebu ćemo imati što izgubismo ne zemlji. Neprijatelj je provalio u 
kuću, da li će u nebo prodrijeti? Ubio je slugu-čuvara, zar će pogubiti Gos- 
podina koji čuva? 

"Kamo lupež ne prilazi niti moljac nagriza“. Kako mnogi govore: 
ondje bismo posjedovali i sakrili svoja blaga kamo bismo ih poslije kratka 
vremena slijedili! Zašto nismo poslušali svoga Gospodina? Zašto smo prez- 
reli Oca koji opominjaše i slušali neprijatelja koji je provalio? 


To je, dakle, savjet. Stoga ne budimo lijeni u dobru savjetu. I ako tre- 
ba preseliti što posjedujemo, prenesimo na mjesto odakle to nećemo izgubi- 
ti. Što su sitomasi kojima dajemo ako ne naši nosači po kojima se sa zeml- 
je preseljujemo ne nebo? 


Daj! Svome nosaču daj. U nebo nosi što daješ. Kažeš: kako nosi u 
nebo? Vidim, eno, kako jedući troši. Upravo, prenosi ne držeći već blagu- 
jući. Da li ti je promaknula riječ koja glasi: "Dođite blagoslovljeni moga 
Oca, primite kraljevstvo. Bio sam gladan i dali ste mi jesti“. Isto tako: 
"Kada ste jednome od mojih najmanjih učinili, meni ste učinili“ (Mt 25, 
34-35. 40) Ako nisi pred sobom prezreo prosjaka, čuj do koga je došlo što 
si dao. Reče: "Kada ste učinili jednome od mojih najmanjih, meni ste 
učinili“. Krist prima što ste dali. Prima koji tebi dade od čega ćeš dati. Do- 
bio je koji će na kraju sama sebe dati. 


Priznanje 


9. - Braćo! Priznajem - kao što nekoć rekoh vašoj svetosti, a moram 
češće napominjati - što me u Božjemu pismu nadasve uznemiruje. Molim 
vas da razmislite o onome što će sami Gospdin naš Isus Krist reći kada dođe 
na kraju svijeta radi suda. Sve će narode skupiti pred svoj pogled. Ljude će 
podijeliti na dva dijela. Jedne će staviti zdesna, druge s lijeva. Onima će 
zdesna kazati: "Dođite, blagoslovljeni Oca moga, primite kraljevstvo koje 
vam je pripravljeno od početka svijeta“. Lijevima će reći: "Odlazite u vječni 
oganj koji je pripravljen đavlu i njegovim poslanicima“. 

Traži razloge za takvu nagradu - "primite kraljevstvo“ - ili toliku 
muku: "Odlazite u vječni oganj“. Zašto će jedni primiti kraljevstvo? 
"Ogladnio sam i dali ste mi jest“. Zašto će drugi ići u vječni oganj? "Bio 
sam gladan i niste mi dali jesti“ (Mt 25, 31-42). ' 

Pitam: što to znači? Vidim da su navedeno učinili oni koji će primiti 
kraljevstvo. Dali su kao dobri i vjerni kršćani. Nisu prezreli Gospodnje 
riječi. S povjerenjem su se nadali u obećano. Da spomenuto nisu učinili, 
zaista ta neplodnost ne bi odgovarala njihovu dobru životu. Možda su bili 
čisti. Možda nisu bili varalice, pijanice. Uzdržavali su se od zlih djela. Tako 

su možda izvršili ono “ukloni se od zla“, ali nisu ostvarili ono 'i čini dobro“ 
(Ps 33, 15). 


Ali Krist ni takvima ne kaže: dođite, uzmite kraljevstvo. Živjeli ste 
čisto, nikoga niste prevarili, nijednoga siromaha niste zatrli, ničiju među 
niste prekoračili, nikoga zakletvom niste prevarili. To Gospodin nije kazao 
već reče: "Primite kraljevstvo jer ogladnjeh i dadoste mi jesti“. Koliko je to 
ispred svega kada je Gospodin ostalo prešutio i samo to spomenuo! 


Drugima kaza: "Idite u vječni oganj koji je spremljen za đavla i nje- 
gove glasnike“. Koliko bi toga mogao kazati protiv opakih kada bi pitali 
zašto idu u vječnu vatru. Preljubniče, ubojico, varalice, oskvrnitelju, bogo- 
hulniče, nevjerniče - pitaš zašto? Ništa od toga Krist ne kaže nego: “Jer sam 
bio gladan i niste mi dali jesti“. 


Milostinja 


10. - Vidim da ste uzrujani kao što sam i sam potresen. I zaista je to 
čudno. Razlog te neobičnosti sabirem kako mogu. Neću je ni ja vama skriti. 
Piše: "Kao što voda gasi vatru, tako milostinja ništi grijeh“ (Sir 3,30). 
Također piše: "Milostinju zatvori u siromahovo srce i ono će za te moliti 
Gospodina“ (Sir 29,15). Jednako piše: "Počuj, kralju, moj savjet i svoje gri- 
jehe otkupi milostinjom“ (Dan 4,24). 


Postoji još mnogo dokaza božanskoga govora gdje se pokazuje kako 
milostinja vrijedi da se dokrajče i unište grijesi. Stoga će Gospodin samo 
niti. Kao da će reći: ako vas ispitam i izmjerim te najpomije pregledam vaše 
čine, teško da neću naći radi čega bih vas osudio. Ipak idite u kraljevstvo jer 
sam bio "gladan i dali ste mi jesti“. Ne idete, dakle, u kraljevstvo jer niste 
griješili nego jer ste svoje grijehe otkupili milostinjom. 

I drugima će također kazati: "Idite u vječni plamen koji je spreman 
đavlu i njegovim poslanicima“. Da li će ti kao krivci - nekoć krivi, sada u 
strahu - čuvši svoje grijehe smjeti kazati da se nezasluženo osuđuju i da naj- 
pravedniji sudac nezasluženo na njih svaljuje osudu? Kako bi se usudili reći 
da se nepravedno osuđuju ako motre svoje savjesti i gledaju sve rane svoje 
duše? O tim je ranama kazano u Mudrosti: "Njih će njihove opačine dalje 
predavati“ (Mudr 4,20). Bez sumnje će vidjeti da su pravedno kažnjeni za 
svoja zlodjela i zločine. I njima će Gospodin nekad reći da nipošto nisu 
osuđeni radi čega misle da jesu već stoga što "bijah gladan i niste mi dali 

jesti“. Da ste se od svih zlih svojih čina odvratili i meni se obratili te da ste 
milostinjom otkupili sve opačine i grijehe, sada bi vas oslobodila milostin- 
ja. Lišila bi vas duga za tolike prijestupe. 


"Blaženi milosrdni jer će im se iskazati milosrđe“ (Mt 5,7). Ovako 
"idite u vječnu vatru“. "Onome koji ne vrši milosrđe neka je sud bez mi- 
losrđa“ (Jak 2,13). 


Gladni 


11. - Braćo moja! Preporučio bih vam da date zemaljski kruh i kucate 
kod nebeskoga. Gospodin je kruh. On kaže: "Ja sam kruh života“ (Iv 6,35). 


Kako će Bog tebi dati kada ti ne daješ potrebnome? Drugi treba od 
tebe, ti trebaš od drugoga. Ti, dakle, trebaš od drugoga i drugi treba od tebe. 
Drugi treba od onoga kojemu treba. Onaj od koga ti trebaš, od nikoga ne tre- 
ba. Čini što se za te čini. Tu nije kao što prijatelji obično međusobno iz- 
nose dobra djela: ja sam tebi to dao, ja tebi to. Hoće da mu dademo jer je i 
on nama udijelio. 


Bogu nitko nije potrebit. Zato je pravi Gospodin. "Rekoh Gospodinu: 
ti si moj Bog jer ti moja dobra nisu potrebita“ (Ps 15,2). Bog je, dakle, 
Gospodin i to pravi Gospodin i naša mu dobra nisu potrebna. Ipak se u svo- 
jim siromasima udostojao ogladniti da možemo nešto i za nj učiniti. Kaže: 
“Bijah gladan i dali ste mi jesti. Gospodine, kada smo te vidjeli gladna? 
Kada ste činili jednome od mojih najmanjih, meni ste činili“. Ukratko: neka 
ljudi čuju i dostojno razmisle kolika je zasluga nahraniti gladnoga Krista i 
koliko je zločin prezreti gladnoga Krista. 


Milosrdna djela 


12. - pokora za grijehe zacijelo ljude mijenja na bolje. Ali ni ona, čini 
se, neće biti od nikakve koristi ako bude neplodna dobrim djelima. To Istina 
svjedoči po Ivanu koji govoraše ljudima koji su mu dolazili: "Zmijino po- 
tomstvo! Tko vam pokaza bježati od iduće srdžbe? Činite, dakle, plodove 
dostojne pokore. I ne recite da imate oca Abrahama. Kažem vam da je Bog 
moćan od ovih kamenja podignuti Abrahamove sinove. Već je sjekira 
položena na korijen stabala. Dakle, svako će se stablo koje ne donosi dobar 
rod, posjeći i baciti u vatru“. 

Prema tome, tko god ne donosi te plodove bez temelja misli da će ne- 
plodnom pokorom zaslužiti oproštenje grijeha. Sam Ivan u nastavku poka- 
zuje koji su to plodovi. Poslije navedenih riječi mnoštvo je Ivana pitalo go- 
voreći: "Što ćemo, dakle, činiti“? To znači: koji su to plodovi za koje nas 
sokoliš da ih donosimo i s kojima nas strašiš? U odgovoru im je kazao: 
"Tko ima dvije haljine, neka dade onome koji nema i iko ima hrane, neka 
jednako učini“ (Lk 3, 7-11). ' 


Braćo moja! Što je očitije? Što je izvjesnije? Što je jasnije? Zar 
drukčije zvuči što prethodno reče: "Svako će se stablo koje ne donosi dobar 
plod sasjeći i baciti u vatru“ od onoga što će lijevi čuti: "Idite u oganj vječni 
jer sam bio gladan i niste mi dali jesti“. 


Prema tome, nedostatno je odstupiti od grijeha ako zanemariš povesti 
brigu o napomenutome. Piše: "Sine, sagriješio si! Ne dodaji još jednom.“ 
Ali da se ne bi samo zato smatrao sigurnim, kaže: "Za pređašnje grijehe 
moli da ti se oproste“ (Sir 21,1). 


Međutim, što koristi moliti ako se ne učiniš dostojnim uslišanja uko- 
liko donosiš plodove dostojne pokore? Bit ćeš kao neplodno stablo posječen 
i bačen u oganj. Ako, dakle, želite biti uslišani kada molite za svoje grijehe, 
"oprostite i oprostit će vam se; dajte i dat će vam se“ (Lk 6, 37-38). 

PROŠNJA I DAVANJE 
Mt 7, 7-11 
Br. 61. 
Bog Otac 


1. - Gospodin nas je u čitanju svetoga evanđelja sokolio da se moli- 
mo. Rekao je: "Tražite i dat će vam se; tražite i naći ćete; kucajte i otvorite 
će vam se. Svaki koji pita, prima. Tko traži, nalazi i otvara se onome tko 
kuca. Tko je među vama čovjek da svome sinu koji od njega pita kruh pruža 
kamen? Ili ako zapita ribu zar će mu pružiti zmiju? Ili kada pita jaje zar će 
mu pružiti štipavca? Dakle, ako vi, premda ste zli, znate dobre dare darivati 
svojim sinovima koliko će više vaš Otac koji je na nebesima dati dobro 
svojim moliteljima“ (Mt 7, 7-11)? 


Isus kaza: "Makar ste zli znate dobre dare davati svojim sinovima“. 
Braćo! Čudno je: zli smo, a imamo dobroga Oca. Što je očitije? Čuli smo 
svoje ime. Kazao je: "Iako ste zli, znate svojim sinovima dati dobre darove“. 
Gledajte kakvoga Oca pokazuje onima koje naziva zlima. Veli: "Koliko više 
vaš Otac (...)“ Čiji Otac? Zacijelo zlih. Kakov Otac? "Nitko nije dobar doli 
jedini Bog“ (Lk 18,19). 


Dobar i zao 


2. - Braćo! Mi zli stoga imamo dobra Oca da ne ostanemo uvijek opa- 
ki. Nitko tko je zao ne čini dobra. Ako nijedan tko je zao ne čini dobro, 
kako zao čovjek sebe čini dobrim? Tko je uvijek dobar opaka čovjeka čini 
dobrim. Veli: "Iscijeli me, Gospodine, i bit ću zdrav. Spasi me i spasit ću 
se“ (Jr 17,14). Zašto mi isprazni isprazno govore: ako hoćeš, sam ćeš sebe 
spsiti? "Spasi me, Gospodine, i spasit ću se“. 

Dobri nas je sazdao dobrima. Bog je stvorio "ispravna čovjeka“ (Prop 
7,30). Svojom smo slobodnom voljom postali zli. Mogli smo od dobrih 
postati zli i moći ćemo od zlih postati dobri. Onaj koji je vječno dobar od 
zla čini dobra. Čovjek se svojom vlastitom voljom nije mogao izliječiti. 
Liječnika ne tražiš da se raniš. Kada si se ranio, tražiš da te iscijeli. 

Iako smo, dakle, zli, znamo svojoj djeci davati vremenita, prolazna, 
tjelesna i putena dobra. Tko sumnja da je dobro: riba, jaje, kruh, voće, žito, 
svjetlo i zrak koji udišemo. Sve je to dobro. Dobro je i bogastvo u kome se 
ljudi hvastaju i druge ljude koji su im jednaki i ne poznaju. Ljudi se hvale 

bogatstvom. Više vole blještavo odijelo nego što razmišljaju o zajedničkoj 
koži. I samo je bogatsvo dobro. Ali sva spomenuta dobra mogu posjedovati 
dobri i zli. Premda je nabrojeno dobro, ne može činiti dobre. 


Različito dobro 


3. - Postoji, dakle, dobro koje čini dobrim i dobro kojim činiš dobro. 
Bog je dobro koje čini dobrim. Čovjeka dobrim čini samo onaj koji je odu- 
vijek dobar. Da, dakle, budeš dobar, zazivaj Boga. 


Drugo je ono dobro čime činiš dobro. To je sve što ćeš imati. To je 
zlato, srebro. Dobro je, ali ne ono koje tebe čini dobrim nego čime činiš do- 
bro. Imaš zlato, srebro. I hlepiš za zlatom i srebrom. Imaš i hlepiš. Pun si i 
žeđaš. To je bolest, ne bogastvo. Ljudi bivaju bolesni, puni su tekućine i 
uvijek žeđaju. Puni su tekućine i žeđaju tekućinu. Kako, dakle, uživaš u bo- 
gatstvu, a posjeduješ vodenu bolest - pohlepu? 


Imaš, dakle, zlata. Dobro je. Ipak nemaš čime si dobar već čime činiš 


. dobro. Pitaš: koje ću dobro učiniti od zlata? Zar nisi čuo Psalam? Reče: 


“Rasuo je i dao siromasima. Njegova pravednost ostaje u vijeke vjekova“ 
(Ps 110,9). Pravednost je dobro po kojemu si dobar. Ako posjeduješ dobro 
kojim si dobar, čini dobro s dobrom kojim nisi dobar. 


Imaš novac. Razdaj! Dajući novac, povećavaš pravednost. "Rasuo je, 
razdijelio i dao siromasima. Njegova pravednost ostaje u vijeke vjekova“ (Ps 
110,9). Vidi što se smanjuje, što povećava. Umanjuje se novac, uvećava 
pravednost. Smanjuje se što ćeš morati ostaviti. Manjim postaje što ćeš na- 
pustiti. Uvećava se što ćeš zauvijek posjedovati. 


Novac 


4. - Savjetujem dobiti. Uči se trgovati. I sam hvališ prodavača koji 
prodaje olovo i kupuje zlato. Zašto ne pohvališ i onoga koji izdaje novac i 
Stječe pravednost? Kažeš: ne izdajem novac jer nemam pravednost. Novac 
troši tko posjeduje pravednost. Ja nemem pravednosti, makar imam novac, 
Budući da nemaš pravednost, zar stoga ne želiš trošiti novac? Radije daj no- 
vac da imaš pravednost. Od koga ćeš imati pravednost osim od Boga koji je 
vrelo pravednosti? Ako, prema tome, želiš posjedovati pravednost, budi 
Božji siromah. Bog te je malo ranije iz evanđelja opomenuo da pitaš, tražiš, 
kucaš. Pozvao je svoga prosjaka. Otac i veliki bogataš duhovnih i vječnih 

bogatstava potiče te i kaže ti: išti, traži, kucaj. "Tko pita, prima. Tko traži, | 


nalazi i onome se otvara tko kuca“. Sokoli da moliš. Zar će odbiti što išteš? 


Udovičin primjer 


5. - Počuj sliku ili usporedbu što polazi od suprotnoga. Odnosi se na 
opakoga bogataša koji nas potiče na molitvu. Gospodin kaže: "Bijaše neki 
sudac u gradu. Nije se bojao Boga niti strašio čovjeka. Neka ga udovica sva- 
ki dan ometala i tražila da je zaštiti. Sudac to zadugo nije htio“ (Lk 18, 1-4). 
Udovica nije sustajala prigovarati. Stoga je sudac iz dosade učinio što nije 
htio iz dobrote. Tako nas je suprotnim potaknuo da molimo. 


Prijatelj 

6. - Reče: "Došao je svome prijatelju“. I njemu je samome naišao 
gost. *I počeo je kucati i govoriti: došao mi je gost, posudi mi tri kruha. 
Onaj je odgovorio: već se odmaram i sa mnom počivaju moje sluge“. Ali 
onaj ne prestaje. Tu stoji, navaljuje i kuca. Kao prijatelj od prijatelja moli. 


Što Krist kaže? Veli: "Govorim vam da je onaj ustao i dao mu koliko 
je htio, ali ne radi njegova prijateljstva već zbog drskosti“ (Lk 11, 5-15). 
Premda je prijatelj, ne daje "zbog prijateljstva već radi bezobzirnosti“. Zašto 
"zbog bezobzirnosti“? Jer nije prestao kucati i nije otišao pošto se niječno 
odgovorilo. Onaj koji nije htio dati što se od njega pitalo pristao je jer koji 
pitaše nije smalaksao. Koliko će više dati Dobri koji nas potiče pitati i 
kome se ne sviđa ako ne tražimo? 


Kada koji put sporije daje, dobra ističe, a ne da ih niječe. Što se dugo 
želi, slađe se dobiva. Što se brzo daje, posteje otrcano. Išti, traži, zahtijevaj. 
Moleći i tražeći, povećavaš se da primiš. Bog ti čuva što neće smjesta dati. 
Tako i sam učiš veliko uvelike željeti. Stoga "treba uvijek moliti i nikada 
sustati“ (Lk 18,1). 


Zasićenosti 


7. - Braćo moja! Bog nas čini svojim siromasima. Opominje nas, so- 


koli i zapovijeda da pitamo, tražimo, kucamo. Zato i mi čujmo one koji od 
nas pitaju. Pitamo. Od koga pitamo? Tko smo koji pitamo? Što ištemo? Od 
koga, koji i što pitamo? Pitamo od dobroga Boga, pitamo zli ljudi, pitamo 

pravednost kojom postajemo dobri. Pitamo, dakle, što ćemo zauvijek pos- 
jedovati. Kada budemo time zasićeni, unaprijed nam neće trebati. Ali gladni- 
mo i žeđajmo da se nasitimo. Gladujući i žeđajući molimo, tražimo i kucaj- 
mo. "Blaženi su koji gledaju i žeđaju pravednosti“. 


Zašto su blaženi? Gledaju i žeđaju, a bleženi su? Zar je nekada oskudi- 
ca dobra? Nisu zato blaženi što gladne i žeđaju nego što će se "nasititi“ (Mt 
5,6). Ondje će blaženstvo biti u sitosti, ne u gladi. Glad prethodi sitosti da 
do kruha ne dođe prezasićenost. . 


Opća sudbina 


8. - Reklli smo, dakle, od koga tražimo, tko smo koji tražimo i što 
tražimo. Ali i od nas se traži. Božji samo prosjaci. Da bi Bog prepoznao 
svoje siromahe, poznajmo i mi svoje. Ali i tu razmišljajmo kada se od nas 
traži koji pitaju, od kojih pitaju i što pitaju. Koji pitaju? Ljudi. Od koga pi- 
taju? Od ljudi? Koji pitaju. Smrtnici. Od koga pitaju? Od smrtnika. Koji pi- 
taju? Bijedni. Od koga pitaju? Od bijednika. 

Izuzme li se obilni imetak oni koji pitaju izjednačeni su s onima od 
kojih pitaju. Kojim se licem moliš svome Gospodinu, a ne priznaješ onoga 
koji je s tobom jednak! Nisam, veli, takav. Daleko od mene da sam takav. 
To o odrpanome govori naduveni u svilenome ruhu! Ali ja pitam gole. Ne 
pitam kakvi su u odijelima nego kako su se rodili. Obijica goli, obojica sla- 
bi. Počeli su bijednim životom i zato obojica s plačem. p 


Počeci 


9. - Bogatašu, sjeti se, eto, svojih početaka. Pogledaj da li si što ova- 
mo donio. Tek si došao i toliko toga zatekao. Reci, molim te, što si donio? 
Kaži što si donio? Ako te je stid, počuj Apostola: "Ništa nismo donijeli na 
ovaj svijet“. Reče: "Ništa nismo donijeli na ovaj svijet“. Budući da nisi 
ništa donio, a ovdje si mnogo našao, da li ćeš možda odovud što sa sobom 
Ponijeti? To se možda iz ljubavi prema bogatstvu bojiš priznati. Čuj i to. I 
to kaže Apostol koji ti se ne ulaguje. Kada smo se rodili, "ništa nismo 
unijeli u ovaj svijet“. Kada iz ovoga svijeta iziđemo, "također ne možemo 
ništa ponijeti“. Ništa nisi donio i ništa odovud ne nosiš. Zašto se nadimaš 
Protiv siromaha? 

Kada se djeca rađaju, iz blizine se udaljuju rođaci, posluge, podanici. 
Također se iz prisutnosti uklanja pokorno mnoštvo. Da li se bogati mališani 
prepoznaju po plaču? Recimo da se istodobno rodi bogataš i siromah, Istov- 
remeno porode bogata i siromašna žena. Neka drugi ne primijete što rađaju. 
Neka se malo udalje, ponovno vrate i neka raspoznaju! 


Bogatašu, nisi, eto, ništa donio u ovaj svijet, ali ništa odovud ne 
možeš ni ponijeti. Što kazah o rođenima isto govorim o mrtvima. Kada se 
kojom prilikom razori stare grobove zacijelo se bogataševe kosti raspozna- 
vaju? Čuj, bogatašu, Apostola: "Ništa u ovaj svijet nismo unijeli“. Spoz- 
naj, istina je. Ali "ništa ne možemo niti ponijeti“. Spoznaj, i to je istina. 


Lakomost 


10. - Slijedi: "Ako imamo jelo i pokrivalo, budimo time zadovoljni. 
Koji, naime, žele postati bogati, zapadaju u napast kao i mnoge i štetne 
želje što čovjeka utapaju u pogibao i propast. Lakomost je korijen svih 
zala. Neki su je slijedili te zastranili od vjere“. Zamijeti što su napustili. 
Žao ti je što to ostaviše. Vidi kamo su zapali. Čuj: "Odlutali su od vjere i 
uvrstili se u mnoge boli“. Koji? Oni koji hoće "postati bogati“. 


Jedno je biti bogat, drugo htjeti da se postane bogat. Bogat je tko se 
rodio od bogataša. Nije bogat jer je htio nego jer su mnogi ostavili baštinu. 
Bogastvo vidim, za pohote ne pitam. Ovdje optužujemo pohlepu, a ne zlato, 
srebro, imanje. Optužuje se lakomost. Koji ne žele postati bogati, za to se 
ne brinu. Ne gore od pohlepa. Nisu zapaljeni buktinjama lakomosti. Ipak su 
bogati. Neka čuju Apostola. Danas smo čitali: "Naredi bogatašima ovoga 
svijeta“. Što? Prije svega zapovijedi neka "ne misle oholo“. Bogastvo ništa 
tako ne rađa kao oholost. Svako voće, svako zrno, svaka žitarica i stablo 
posjeduje svoga crva. Različit je crv jabuke, kruške, pšenice. Oholost je crv 
bogastva. 


Krivi i pravi život 


11. - Dakle: "Naredi bogatašima ovoga svijeta da ne misle oholo“. 
Manu je isključio, neka pouči o uporabi. "Ne misliti oholo“. Na temelju 
čega se "ne misli oholo“? Zbog onoga što slijedi: "Ne uzdati se u nepostoja- 
nost bogastva“. Koji se ne uzdaju u "nesigurnost bogatstva“, ne "misle oho- 
lo“, Ako ne misle oholo, boje se. Ako se plaše, ne misle tašto. 

Koliko je ljudi jučer bilo bogato, a danas su siromasi? Mnogi zaspu 
bogati. Ali dođu razbojnici i sve odnesu. Bogati se bude siromašni. Dakle: 
"Ne smije se nadati u nesigurnost bogastva nego u živoga Boga koji nam 
sve daje obilato da uživamo“. Daje vremenito i vječno. Vremenito je za put- 
nike. Vječno je za stanovnike. Vrementim činimo dobro, vječnim sami 
postajemo dobri. 


Bogati, dakle, moraju ovo činiti: neka ne misle oholo i neka se ne 
pouzdavaju u nesigurnost bogastva već u "Boga koji nam daje sve u izobilju 
da uživamo“. To neka čine. 


Što će činiti od onoga što posjeduju? Počuj što. Ovo: "Neka budu bo- 
gati u dobrim djelima i neka lako daju“. Imaju odakle. Zašto ne čine? Siro- 
maštvo je teškoća. "Neka daju“. Imaju otkuda. "Neka dijele“. To znači da 
moraju priznavati ljude koji su jednako smrtni kao i oni. "Neka dijele. Sebi 
za buduće postavljaju dobara temelj“. 


' Premda kažem “lako dajte i dijelite“, ne želim vas opljačkati niti ogo- 
liti ili ostaviti siromašne. "Neka sebi zgrću dobar osnov za budućnost da 
dohvate pravi život“ (1 Tim 6, 7-19). 


Ovaj je, dakle, život nepravi. "Neka steknu pravi život“. Prema tome: 
"Ispraznost ispraznosti i sve je ispraznost. Što je veliko obilje od svega 
ljudskoga truda kojim se čovjek muči pod suncem“ (Prop 1,2. 3)? 


Mora se, dakle, ugrabiti pravi život. Svoje bogastvo moramo prebaciti 
na mjesto istinskoga života da tu nađemo što ovdje damo. Onaj to mijenja 
koji i nas izmjenjuje. . 


Jedini put 


12. - Dakle, braćo moja, udijelite siromasima. "Ako imamo hranu i 
odijelo, budimo zadovoljni“. Bogataš od svoga bogastva nema ništa doli 
ono što od njega traži siromah. To je hrana i odjeća. Prema tome, što ti 
imaš više od svega što posjeduješ? Dobio si hranu. Primio si nužnu odjeću. 
Kažem nužnu, a ne siromašnu ili suvišnu. Što više od svoga bogastva 
obuhvaćaš? Reci mi! 


Sve će tvoje, zacijelo, biti suvišno. Ali što je tebi suvišno, siromasi- 
ma je nužno. Odgovaraš: primam skupe gozbe, hranim se skupom hranom. 
A siromah? Jeftinom. Pitam vas kada ste se obojica nasitili: u te ulazi sku- 
Pa hrana i što se događa pošto je ušla? Pretpostavimo da na trbuhu posjedu- 

jemo prozor. Zar se ne bi crvenio radi svih skupnih jela kojima si se nasi- 
tio? 

Ogladni siromah. Ogladni bogataš. Siromah traži da se najede. Bogati 
traži da se najede. Siromah se najede priprostom hranom, bogataš se najede 
skupocjenom hranom. Sitost je ista. Isti je i posjed kamo su obojica htjeli 
prispjeti. Samo jedan prijekim putem, drugi stranputicom. Ali ti kažeš da ti 
bolje ide u tek skupocjena hrana. Gotovo si na hranu probirljiv. Ne znaš 
kako je tečno što glad razdraži. 


To nisam kazao da bogate prisilim da se hrane na ručcima i jelom sir- 
omaha. Neka se bogati vode običajem svoje slabosti, ali neka im je žao što 
ne mogu drukčije. Bolje bi mogli kada bi mogli drukčije. Ako se, dakle, si- 
romah ne uznosi svojim siromaštvom, zašto se ti veličaš svojom slabošću? 
Služi se probranim i skupocjenim jelom jer si se tako naviknuo i jer 
drukčije ne možeš. Inače bi obolio da izmijeniš naviku. 


Dopušta ti se: služi se suvišnim, ali siromasima daj nužno. Služi se 
skupocjenim, daj siromasima jeftino. Siromah od tebe očekuje. Ti očekuješ 
od Boga. Prosjak čeka ruku koja je s njime stvorena. Ti čekaš ruku koja te 
je sazdala. Ali nije samo tebe stvorila nego je načinila i siromaha. Bog vam 
je dao isti put, isti život. Suputnici ste. Idete istom stazom. Prosjak ne nosi 
ništa. Ti si previše opterećen. Siromah sa sobom ništa ne nosi. Ti sa sobom 
više nosiš nego je potrebno. Preopterećen si. Daj siromahu od onoga što 
imaš. Njega hraniš, teret smanjuješ. 


Razlog propovijedi 


13. - Dajte, dakle, siromasima. To molim, na to potičem, naređujem, 
zapovijedam. Vašoj svetosti neću sakriti zašto sam držao nužnim pred vas 
iznijeti ovaj govor. Otkada smo ovdje te ulazimo i izlazimo iz crkve, siro- 
masi nas pozivaju. Vele da vam reknemo da od vas nešto dobiju. 


Potaknuli su nas da vam govorimo. I kada vide da od vas ne dobivaju, 
smatraju da među vama uzalud djelujemo. Štogod očekuju i od nas. Mi daje- 
mo koliko imamo i kako možemo. Zar smo pak dorasli doskočiti njihovoj 
potrebi? Budući da nismo sposobni ispuniti njihovu potrebu i kako smo nji- 
hovi poslanici kod vas, čuli ste i pohvalili. Bogu hvala! Sjeme ste primili, 
riječima uzvratili. Te nas vaše pohvale zapravo pritišću i dovode u pogibao. 
Podnosimo ih i među njima dršćemo. Ipak su, braćo moja, ove vaše hvale 
lišće na stablima. Ali traži se plod. 

NEDOSTOJNI 
Mt 8, 8-12 
Br. 62. 


Zidovi i srce 


1. - Čuli smo dok se čitalo evanđelje da se naša vjera hvali u poniz- 
nosti. Kada je Gospodin Isus obećao ići satnikovoj kući ozdraviti njegova 
dječaka, satnik je odgovorio: "Nisam dostojan da uđeš pod moj krov nego 
samo reci riječ i ozdravit će“. Rekavši da je nedostojan, zajamčio je da je 
dostojan da Krist uđe ne toliko u njegove zidine već u njegovo srce. Satnik 
to ne bi kazao s tolikom vjerom i poniznošću da već nije u srcu nosio ono- 
ga za koga se bojao da stupi u njegov dom. Nije bila velika sreća što Gos- 
podin Isus uđe među njegove zidove, a nije u njegovim grudima. 

Učitelj poniznosti bijaše riječju i primjerom za stolom u kući nekoga 
oholog farizeja imenom Šimun (usp. Lk 7,36). Premda je bio u Šimunovu 
domu, u njegovu srcu nije bilo ništa "gdje bi se Sin čovječiji oslonio“. 


Dušin život 


2. - Gospodin je nekoga oholicu koji je od svoje volje želio ići s njim 
odvratio od svoga učeničkoga kruga. Toliko se razabire iz njegovih vlastitih 
riječi. Oholi je rekao: "Gospodine, slijedit ću te kamo god budeš išao“. Gos- 
podin, videći u njegovu srcu nevidljivo, kaza: "Lisice imaju jame i ptice ne- 
beske gnijezda. Sin pak čovječiji nema kamo osloniti svoju glavu“. To 
znači: u tebi prebivaju varke kao lisice i oholost kao nebeske ptice. Sin 
čovječiji je nasuprot lukavština bezazlen i ponizan spram oholosti. Nema 
gdje bi položio glavu. Učiteljica je poniznosti obaranje glave, a ne njezino 
istezanje. 


Toga, dakle, željna odvraća ići. Drugoga koji odbija povlači. Na is- 
tome mjestu veli: "Slijedi me“! On odgovara: "Gospodine, slijedit ću te, ali 
mi prije dopusti otići i ukopati svoga oca“. Pobožno se ispričao. Zato je 
dostojniji taj čije se ispričavanje odbija i poziv učvšćuje. Bijaše pobožno što 
je htio učiniti. Ali je Učitelj poučio čemu se mora dati prednost. Htio je da 
dotični bude propovjednikom žive riječi i da sazdaje one koji će živjeti. Bilo 
je drugih koji su mogli ispuniti spomenutu dužnost. Krist kaza: "Pusti da 
mrtvi ukapaju svoje mrtve“ (Lk 9, 57-60). 

Kada nevjernici ukapaju leš, mrtvi ukapaju mrtva. Mrtvačevo je tijelo 
izgubilo dušu, a njihova duša Boga. Kao što je duša život tijela, Bog je 
život duše. Kako tijelo izdahne kada ispusti dušu, duša izdiše kada ostavi 
Boga. Dušina je smrt napuštanje Boga. Smrt je tijela otpuštanje duše. Smrt 
je tijela nužna, smrt duše svojevoljna. 


Tijelo i duh 


3. - Bijaše, dakle, Gospodin za stolom u kući nekoga oholog farizeja. 
Rekoh: bio je u njegovoj kući, ali nije bio u njegovu srcu. U satnikovu pak 
kuću nije ušao, a posjedovao je njegove grudi. Zahej je Gospodina primio u 
kuću i u dušu (usp. Lk 19,6). 


Satnikova se vjera hvali u poniznosti. Reče: "Nisam dostojan da uđeš 
pod moj krov“. Gospodin kaza: "Zaista vam kažem da takve vjere nisam 
našao u Izraelu“ po tijelu. Satnik je već po duhu bio Izraelac. Gospodin je 
došao tjelesnom Izraelu, tj. Židovima. Tu je najprije tražio izgubljene ovce. 
U tome je narodu i od toga naroda uzeo tijelo. Sam kaže: "Ondje nisam 
našao toliku vjeru“. ' 


Kao ljudi možemo prosuđivati vjeru u ljudi. Gospodin je motrio nutri- 
nu. Njega nitko ne vara. Dao je svjedočanstvo čovjekovu srcu. Čuvši riječi 
poniznosti, izgovorio je presudu ozdravljenja. 


Židovi i pogani 

4, - Radi čega je satnik ono držao istinom? Sam kaže: "I ja sam kao 
čovjek postavljen pod vlast, premda pod sobom imam vojnike. Jednome re- 
knem da ide i on ide. Drugome kažem da dođe i on dođe. I svome sluzi 
kažem da to učini i on učini“. Vlast sam nekima koji su mi podložni, pod- 
ložen sam pod stanovitu vlast nad sobom. I ja, dakle, veli, čovjek pod 
vlašću, posjedujem vlast naređivanja. Što ti možeš kome služe sve vlasti! 


Satnik je bio poganin. Upravo bijaše satnik. Judejski je narod već 
posjedovao vojsku rimskoga carstva. U Judeji je satnik obavljao vojnu 
službu koliko je to satnik mogao obavljati. Bio je pod vlašću i imao je 
vlast: poslušni podložnik i ravnatelj podložnih. 


Gospodin pak - neka vaša ljubav prvotno i nužno to primijeti - već 
najavljivaše, iako se nalazi u židovskome narodu, Crkvu koja će biti po sve- 


178 


mu svijetu. U nju je kanio poslati Apostole. Pogani nisu Gospodina vidjeli, 
ali su u nj povjerovali. Židovi su ga vidjeli, ali su ga ubili. 


Gospodin tjelesno nije ušao u satnikovu kuću. Ipak je u osobnoj od- 
sutnosti, ali veličanstvom nazočan iscijelio satnikovu vjeru i sami dom. 
Tako je Gospodin tijelom bio jedino u židovskome narodu. Kod drugih se | 
naroda nije od Djevice rodio, trpio, nogama hodao, ljudsko pretrpio ni 
božanske čudesne čine izveo. Ništa se od toga nije zbilo među drugim narod- 
ima. Ipak se na Gospodinu ispunilo što bijaše kazano: “Služio mi je narod 
koji nisam poznavao“. Kako ako ga nije poznavao? "Slušaše me po čuvenju 
uhom“ (Ps 17,45). Židovski je narod upoznao i raspeo. Krug zemaljski je 
čuo i uzvjerovao. 


Rub haljine 


5. - Na neki je način tjelesnu odsutnost i nazočnost svoje sile među 
svim narodima Gospodin označio u onoj ženi koja je dodirnula rub njegove 
haljine, a on pitao govoreći: "Tko me se dotaknuo“? Pitao je kao odsutan, 
iscijelio kao nazočan. Učenici rekoše: "Mnoštvo te pritišće, a ti pitaš: tko 
me dotaknuo“ (Lk 8, 43-48)? Kao da se tako šetao te ga uopće nijedno tijelo 
nije dodirivalo! Stoga je rekao: "Tko me se dotaknuo“? Apostoli rekoše: 
"Mnoštvo te pritišće“. Kao da je Gospodin odgovorio: tražim tko me dodir- 
nuo, a ne prignječio. Tako je i sada s njegovim tijelom, tj. s njegovom 
Crkvom. Dotiče je vjera maloga broja, pritišće gomila mnogih. 


Čuli ste kao sinovi Crkve da je Crkva tijelo Kristovo. I sami ste to 
ako hoćete. Apostol to kaže na mnogim mjestima. Veli: "Za njegovo tijelo, 
a to je Crkva“ (Kol 1,24). Također veli: "Vi ste Kristovo tijelo i udovi“ (1 
Kor 12,27). 

Mi smo, dakle, Kristovo tijelo. Stoga što je u ono doba njegovo tije- 
lo trpjelo u mnoštvu, to trpi i njegova Crkva. Mnoštvo je pritišće. Mali je 
broj dodiruje. Put je pritišće, vjera dotiče. Zaklinjem vas: podignite oči koji 
imate čime ćete gledati. Imate što vidjeti. Podignite oči vjere, dodirnite 
krajnji rub odjeće, dostajat ća za spasenje. 


Mnogi 


6. - Vidite što iz evanđelja čuste kao o onome što će biti i što jest. 
Krist zbog pohvaljene vjere satnika koji je tijelom inozemac, srcem domor- 

odac kaže: "Stoga vam velim (...)“ Isus reče: "Zato će mnogi doći s istoka i 
zapada“. Neće doći svi već "mnogi“. Ali dolaze "s istoka i zapada“. Tim se 
dvjema stranama označava svekoliki svijet. 


"Mnogi će doći s istoka i zapada. Zasjest će s Abrahamom, Izakom i 
Jakovom u nebeskome kraljevstvu. Sinovi će se kraljevstva izbaciti u vanjs- 
ke tmine“. Židovi su "sinovi kraljevstva“. Radi čega su "sinovi kraljevstva 
“2? Stoga što su primili Zakon. Njima su poslani proroci. Imali su hram i 
svećenstvo. Slavili su slike svega budućega. Nisu pak spoznali nazočnost 
zbilja kojima slaviše slike. 


Krist, dakle, reče: "Sinovi će kraljevstva ići u vanjske tmine. Tu će 
biti plač i škrgut zubi“. Vidimo odbačene Židove. Vidimo kršćane pozvane s 
istoka i zapada na stanovitu gozbu da sjednu za stol s Abrahamom, Izakom i 
Jakovom. Tu je kruh pravednost i piće mudrost. 


Kristovo tijelo 


7. - Braćo počujete! Vi ste to. Iz toga ste naroda. Već ste onda nago- 
viješteni, sada nazočno prisutni. Od onih ste koji su pozvani s istoka i zapa- 
da da zasjednu u nebeskome kraljevstvu, ne u kumirskome hramu. Budite, 
dakle, Kristovo tijelo, a ne pritisak Kristova tijela. Posjedujte resu od odije- 
la. Dotičite je da ozdravite od tečenja krvi, tj. od plime tjelesnih požuda. 
Imate, velim, obrub haljine i dodirujte ga. Apostole smatrajte odijelom. Oni 
pod tkaninom jedinstva pripadaju uz Kristove bokove. Među tim je Apostol- 
ima kao rub najmanji i posljednji bio Pavao. Sam kaže: "Najmanji sam od 
Apostola“ (1 Kor 15,9). 


Resa je kod odijela zadnje i najmanje. Ona se uz prezir motri, ali spas- 
onosno dodiruje. "Sve do ovoga trenutka gladujemo i žeđamo i goli smo i 
udarani ćuškama“ (1 Kor 4,11). 


Što je kao resa tako zadnje i prezrivo? Dotakni ako trpiš od krvnoga 
otjecanja. Od onoga čija je odjeća izaći će moć i ozdravit će te. Resa se upra- 
vo pružala na doticanje kada se čitalo iz istoga Apostola: "Jer vidi li tko tebe 
koji imaš znanje za stolom u hramu idolskome, neće li se njegova savjest 
jer je nejaka izgraditi da jede žrtvovano idolima? I s tvoga znanja propada ne- 
jaki, brat za kojega je Krist umro“ (1 Kor 8, 10-12. Što mislite kako se lju- 
di mogu prevariti kumirima koje tobože kršćani časte? Takav kaže: Bog poz- 
na moje srce. Ali ga ne pozna tvoj brat. Ako si bolestan, boj se težega 
oboljenja. Ako si jak, vodi brigu o bratovoj slabosti. 

KJ 


Koji vide spomenuto, "izgrađuju se“ za drugo: ne samo što ondje žele 
jesti nego i žrtvovati. Eto, tvome znanju propada slabi brat. Čuj, brat! Ako 
si prezirao slaboga, zar prezireš i brata? Probudi se! Što ako griješiš protiv 
samoga Krista? Pazi: na nikakav način ne možeš prezirati. Pavao kaže: 
"Tako griješeći protiv braće i ranjavajući njihovu nejaku savjest, protiv 
Krista griješite“ (1 Kor 8,12). 


Neka sada idu koji to preziru i neka sjede u kumirskome hramu! Zar 
neće biti ljudi koji pritišću, a ne dotiču? Pošto su sjedili u poganskome hra- 
mu, neka dođu i napune crkvu! Neće primiti spasenje već će vršiti pritisak. 


Viši 


8. - Reći ćeš: bojim se da ne uvrijedim višega. Baš se boj da ne bi uv- 
rijedio višega! A ne bojiš se uvrijediti Boga? Strašiš se da ne uvrijediš stari- 
jega. Pazi da možda nema netko stariji od toga koga se bojiš uvrijediti. Sva- 
kako, nemoj višega uvrijediti. To se pravilo stavlja preda te. Zar ipak nije 
očito da se nipošto ne smije uvrijediti onaj koji je najveći od svih? 


Sada razglobi pitanje onih koji su pred tobom. Prvo su ti otac i maj- 
ka. Ako te ispravno odgajaju i othranjuju za Krista, u svemu se moraju 
slušati. Valja se pokoravati svakome njihovu naređenju. Neka ne zapovijeda- 
ju ništa protiv većega i njih se mora slušati. Pitaš: tko je veći od onoga tko 
me rodio? Onaj koji te je stvorio. Čovjek rađa, Bog stvara. Zašto rađa, ne 
zna, Ne zna ni što će roditi. Onaj tko te je vidio da te načini i bio prije ono- 
ga koja je stvorio zacijelo je veći od tvoga oca. Domovina je veća od tvojih 
roditelja. Stoga se roditelji ne smiju slušati ako išta narede protiv domovine. 
Ne sluša se ni ono što domovina naređuje protiv Boga. 


Krv je oticala. Prošlo je dvanaest godina u toj bolesti. Pošto se sve 
ljekovito preuzelo i nije se zdravlje dobilo, žena kojoj govorim kao slici 
Crkve želi ozdraviti i hoće postati zdrava. Što se navodi naređuje tvoj Otac i 
što se spominje zapovijeda tvoj narod. Kaže ti tvoj Gospodin: "Zaboravi 
svoj narod i kuću svoga oca“. Za koje dobro? Za koji plod? Za koju nagra- 
du? Kaza: "Jer je kralj zaželio tvoju ljepotu“ (Ps 44, 11-12). Zaželio je što 
je načinio. Ljubio je ružnu da načini lijepu. Krv je prolio za nevjernu i 
ružnu, a učinio vjernu i lijepu. U tebi je ljubio svoje darove. Što si donijela 
svome zaručniku? Što si od ranijega oca i ranijega naroda primila u miraz? 
Zar ne obilje i dronjke grijeha? Odbacio je tvoje krpe i razderao tvoj kostri- 
jet. Smilovao se da ukrasi i ukrasio da ljubi. 

Kumiri 


9. - Braćo, što još? Kao kršćani čuste: "Griješeći protiv braće i ranja- 
vajući njihovu nejaku savjest, griješite ptoriv Krista“ (1 Kor 8,12). Ne pre- 
zirite ako ne želite biti izbrisani iz knjige života. Dokle ćemo nastojati da 
vam kako valja i s užitkom govorimo što nas naša bol sili na bilo koji 
način kazati i ne dopušta prešutjeti? Svi koji htjednu ovo prezreti, griješe 
protiv Krista. Neka paze što čine. 


Želimo okupiti ostale pogane. Vi ste kamenje na putu. Oni žele doći. 
Vrijeđaju se i odlaze. U svojim srcima govore: zašto da ostavimo svoje bo- 
gove koje sami kršćani s nama štuju? Daleko od mene, veli se, da štujem 
poganske bogove. Spoznao sam, razumijem, vjerujem. Što činiš od savjesti 
slaboga koju ranjavaš? Što činiš od cijene ako prezireš što je kupljeno? Vidi 
kojom je cijenom kupljeno. 

Pavao kaže: "Nejaki će propasti u tvome znanju“ (1 Kor 8,11). Kažeš 
da imaš to znanje. Znaš da kumir nije ništa. U duši misliš na Boga i tako 
sjediš u kumirskome hramu. Ali radi toga znanja slabi propada. Da ne prez- 
reš slaboga, Apostol je dodao: "Zbog njega je Krist umro“ (1 Kor 8,11). 
Želiš slaboga prezreti. Pripazi na njegovu cijenu i cijeli svijet odmjeri s 
Kristovom smrti. Da još uvijek ne bi mislio kako griješiš protiv slaboga, 
počinjaš mali grijeh i malo važeš, Pavao kaže: "Griješite protiv Krista“ (1 
Kor 8,12). 


Ljudi obično kažu: griješim protiv čovjeka. Je li to protiv Boga? Za- 
niječi da je Krist Bog! Usuđuješ se nijekati da je Krist Bog? Zar si drugo 
naučio dok si bio u kumirskome hramu? Kristov nauk ne dopušta to učenje. 
Pitam gdje si naučio da Krist nije Bog? Pogani to obično govore. Vidiš što 
čine zli stolovi. Zar ne uviđaš da zli razgovori "kvare dobre običaje“ (1 Kor 
15,33). Ti ondje ne možeš govoriti o evanđelju, a slušaš kako govore o ku- 
mirima. Tu se odričeš da je Krist Bog. Što tu piješ, u crkvi povraćaš. Možda 
se ovdje usuđuješ govoriti i možda se u mnoštvu usuđuješ mrmljati: zar 
Krist nije čovjek? Zar nije raspet? To si naučio od pogana. Spasenje si izgu- 
bio, resu nisi dotaknuo. I u tome dotakni resu. Primi spasenje. 


Poučili smo te kako trebaš dotaknuti resu u onome što piše: “Tko vidi 
brata za stolom u kumirskome hramu (...)“ (1 Kor 8,10). Dotakni je i kod 
Kristova božanstva. Ista resa govoraše o Židovima: "Njihovi su oci. Od njih 
je po tijelu i Krist koji je povrh svega Bog blagoslovljeni u vijeke“ (Rim 
9,5). Eto, protiv kojega pravoga Boga griješiš dok si za stolom lažnih bogova. 

Genij 


10. - Kaže: nije Bog jer nije genij Kartage. Kao da bi Mars ili Merkur 
bio Bog! Pazi kakvim ga drže, a ne što jest. I ja s tobom znam da je kamen. 
Ako je genij, stanoviti je ukras. Kartaški građani dobro žive. I oni će biti 
geniji Karatage. Ako je genij zloduh, ondje ste čuli: "Što pogani žrtvuju, 
žrtvuju zlim dusima, a ne Bogu. Neću da postanete zajedničari zlih duhova“ 
(1 Kor 10,20). 


Znamo da kumir nije Bog. Kamo sreće da i oni tako drže. Ali zbog 
onih slabih koji to ne znaju, ne smije se ranjavati njihova savjest. Na to 
potiče Apostol. Da oni ljudi koji kip uzimlju za božanstvo i za božanstvo 
drže svjedoči žrtvenik. Zašto je ondje žrtvenik ako se ono ne smatra 
božanstvom? Neka mi nitko ne kaže: nije božanstvo, nije Bog. Već kazah: 
kamo sreće da i oni to tako znaju kao što znademo i mi svi. Ali onaj 
žrtvenik svjedoči što smatraju, za što drže, što oni čine. Osvjedočio je pame- 
ti svih štovatelja. Neka ne uvjeri one za stolom. 


Kršćani i pogani 


11. - Ako pogani pritišću, neka kršćani ne pritišću. Kristovo je tijelo. 
Zar ne kazasmo da se Kristovo tijelo pritiskalo, a ne dodirivalo? Krist je 
podnosio one koji pritiskahu. Tražio je one koji dotiču. 


Braćo! Kamo sreće da pogani pritišću Kristovo tijelo! Oni ga obično i 
pritišću. Neka kršćani ne pritišću Kristovo tijelo. Na nas, braćo, spada da 
vam govorimo. Na nas spada kršćanima propovijedati. Sam Apostol veli: 
"Zar meni pripada prosuđivati one koji su izvana“? Njima drukčije govori- 
mo, kao slabima. Njima se mora umiljavati da čuju istinu. U vama gnjiloću 
treba sjeći. Ako tražite čime se pogani pobjeđuju, kako prosvjetljuju i do- 
vode spasenju, napustite njihove svečanosti, ostavite njihove trice. Ako ne 
pristanu uz našu istinu, stidjet će se svoga malenoga broja. 


Zlato, pljeva i oganj 
12. - Ako je dobar koji ti stoji na čelu, tvoj je hranitelj. Ako je zao, 


tvoj je napasnik. Hranu drage volje uzimaj, u kušnji se potvrdi. Budi zlato. 
Ovaj svijet smatraj zlatarevom peći. Na uskome se prostoru nalazi troje: zla- 

to, pljeva i vatra. Prvome se dvoje podmeće vatra. Pljeva izgara, zlato se 
čisti. 

Recimo da netko popusti prijetnjama i bude odveden u kumirski hram. 
Jao meni! Plačem za pljevom, vidim pepeo. Drugi ne popušta prijetnjama, 
ne popušta strahu. Priveden sucu, ostaje u svojoj vjeroispovijedi. Nije 
otišao u poganski hram. 


Što čini plamen? Zar ne čisti zlato? Braćo, stojte u Gospodinu. Jači je 
koji vas je pozvao. Ne strahujte od bezbočničkih prijetnja. Neprijatelje pod- 
nosite. Imate za koga ćete moliti. Neka vas uopće ne bude strah. 

Ovo je zdravlje. Stoga crpite na ovoj gozbi. Tu pijte čime ćete se zasi- 
titi, a ne ondje čime mahnitate. U Gospodinu stojte. Budite od srebra, zlato 
ćete biti. Ta usporedba ne dolazi od nas vać od božanskoga Pisma. Čitali ste 
i čuli: ŽIskušao ih je kao zlato u peći i primio kao žrtveni prinos“ (Mudr 
3,6). Eto što ćete biti u Božjim riznicama. Budite bogati Bogom. Nećete 
Boga učiniti bogatim već ćete od njega postati bogati. Neka vas Bog napu- 
ni. Drugo ne puštajte u svoje srce. 


Vlast 


13. - Da li vas uzdižemo u oholost? Da i1 vam govorimo da prezirete 
redovite vlasti? To ne kažemo. Koji ste i tu oboljeli, i tu dodirnite rese na 
odjeći. Sami Apostol kaže: "Neka se svaka duša podloži višim vlastima. 
Nema vlasti ako nije od Boga. Vlasti koje postoje, od Boga su uređene. Tko 
se suprostavlja vlasti, opire se Božjemu uređenju“ (Rim 13, 1-2). 


Ali što ako vlast naređuje što ne smiješ činiti? U tome, bojeći se vlas- 
ti, prezri vlast. Uoči stupnjeve u ljudskim zbiljama. Ako je nešto zapovije- 
dio nadstojnik zar se ne mora izvršiti? Međutim, ako naređuje protiv upravi- 
telja, vlast ne prezireš već odabireš služiti većoj. Tu se niži ne smije srditi 
ako je viši pretpostavljen. Ili opet: ako nešto naredi upravitelj, a drugo za- 
povijedi car, ima li sumnje da se o upravitelju ne vodi računa i da se cara 
mora slušati? Što mislite o tome da jedno naredi car, drugo Bog? Plati po- 
rez, meni budi poslušan. Pravilno, ali ne u kumirskome hramu. U kumirs- 
kome hramu zabranjuje. Tko brani? Viša vlast. Opraštam. Ali car prijeti zat- 
vorom, Bog paklom. Tu moraš kao štit uzeti svoju vjeru. U štitu možeš 
"ugasiti sve neprijateljeve užarene strelice“ (Ef 6,16). 

Zli moćnik 

14. - Ali na te vreba moćnik. Protiv tebe ustaje. Naoštrio britvu da 
obrije vlasi, ali ne da odreže glavu. Što rekoh sada ste čuli u Psalmu: 
"Prijevaru si načinio kao oštru britvu“ (Ps 51,4). Zašto je psalmist prijevaru 
zloga moćnika usporedio britvi? Jer se britva upotrebljava samo za ono što 
je na nama suvišno. Na našem su tijelu kose nekako suvišne. Briju se bez 
tjelesne štete. Tako sve što ti može učiniti razjareni moćnik broj u suvišno. 
Odnosili ti siromaštvo? Da li ti oduzima bogastvo? Tvoje je siromaštvo bo- 
gaisvo u tvome srcu. 

Moćnik je mogao oduzeti što ti je suvišno i nanijeti štetu. Dopušteno 
je čak da ti ozlijedi tijelo. Onima koji razmišljaju o drugome životu i ovaj 
život, velim, valja ubrojiti u suvišno. I mučenici su ga prezreli. Nisu izgu- 
bili život već su ga stekli. 


Kosa 


15. - Budite, braćo, sigurni: protiv vjernika se pripušta samo koliko 


koristi da se iskušavaju i ispitaju. U to, braćo, budite osvjedočeni. I neka 


nitko drugo ne rekne. Svu svoju brigu bacite na Gospodina. Same sebe 
skroz položite na njega. On se ne odmiče da padnete. Gospodin nas je stvo- 


.rio. Dao nam je sigurnost i za naše vlasi. Krist je rekao: "Uistinu vam 


kažem da su pobrojene sve vlasi vaše glave“ (Mt 10,30). 

Naše su vlasi Bogu nabrojene. Kada su mu tako poznate naše kose, 
koliko su više naši čini? Vidite da Bog ne prezire ni ono naše najmanje. Da 
je prezirao, ne bi stvorio. Bog je, dakako, stvorio i naše kose i ima ih na 
broju. Kažeš: sada jesu, ali će možda uginuti. Ali i tu čuj Kristovu riječ: 
"Uistinu vam kažem da ni vlas vaše glave neće propasti“ (Lk 21,18). 
Čovječe, koji se nalaziš u Božjemu krilu, zašto se bojiš čovjeka? Ne padaj 
iz Božjega naručja. Što god tu budeš trpio, koristit će spasenju. Neće biti na 
propast. 

Mučenici su trpjeli lom udova. Zar da se kršćani straše nepravda 
kršćanskih vremena? Tko ti sada nanosi nepravdu, čini to u strahu. Ne kaže 
otvoreno: pristupi kumiru! Ne veli jasno: dođi mojim žrtvenicima i tu zajed- 
no sjedini! Kada bi rekao, ti ne bi htio. Neka se na to tuži. Neka to stavi 
kao zahtjev i tužbu: nije htio doći mojim žrtvenicima; nije htio doći u hram 
koji štujem. Neka to kaže. Ne usuđuje se reći već ostalo lukavo snuje. 

Spremi vlasi. Naoštrio je britvu. Odstranit će što je kod tebe suvišno. 
Obrijat će što budeš ostavio. Ako može, neka odnese sve što ostane. Što od- 

nosi škodljivi moćnik? Što velika uzima? Što i lopov, provalnik i razboj- 
nik. Mnogo bjesni. Da mu je čak dopušteno i samo tijelo ubiti, što odnosi? 
Isto što i razbojnik. Moćnik odnosi što i ognjica, štipavac, otrovna gljiva. 
Sva je moć rasrđenih da čine što i otrovna gljiva. Ljudi pojedu otrovnu glji- 
vu i umru. Eto, kolika je slabost ljudski život. Ostavit ćeš ga kad-tad. Ne 
bori se za nj tako da ti budeš napušten. 


Trud 


16. - Krist je naš život. Njega motri. Došao je trpjeti, ali i da se pro- 
slavi. Došao je biti prezren, ali i da se proslavi. Došao je umrijeti, ali i 
uskrsnuti. 


Straši te trud, vidi nagradu. Zašto do one zbilje želiš doći razmažen, a 
do nje dovodi jedino rad? Bojiš se da ne izgubiš svoje zlato jer si do njega 
došao naporom. Do zlata koje ćeš kada jednom umreš napustiti nisi došao 
bez naprezanja. Do vječnoga života hoćeš doći bez truda!? Neka ti bude draži 
život do kojega ćeš doći nakon svih napora i nikada ga nećeš izgubiti. Ako 
ti je drago do čega si došao poslije svih naprezanja, ali ćeš to jednom napus- 
titi, koliko se više mora željeti što je vječno? 


Stav prema kumirima 


17. - Ne vjerujte njihovim riječima niti ih se bojte. Vele da smo ne- 
prijatelji njiihovih kumira. Neka Bog tako dade. Neka dade u vlasti kao što 
je dao što je slomljeno. To velimo vašoj ljubavi da to ne činite kada nije u 
vašoj moći da učinite. Oznaka je zlih ljudi - mahnitih circumcelliones?! -i 
ondje bjesnjeti gdje nemaju vlast. Hite bez ikakva razloga. Hoće umrijeti. 


Čuli ste što smo vam čitali. Svi ste čuli koji ste nedavno bili u Ma- 
palima. Reče: "Kada vam se dade zemlja pod vlast“ - ranije kaza u vlast i 
tako naznači što se mora činiti - "razorit ćete njihove žrtvenike i uništiti nji- 
hove gajeve. Polomit ćete sve njihove natpise“ (Pnz 7, 1-5). To učinite kada 
se domognete vlasti. Ne činimo gdje nam nije dana vlast, ali ne propustimo 
gdje je data. Mnogi pogani po svojim njivama posjeduju to proklestvo. 
Hoćemo li prići i razbiti? Najprije nastojmo u njihovu srcu uništiti kumire. 
Kada i oni postanu kršćani neka nas pozovu na tako dobar čin ili neka nas 


21. Riječ je o pludivljim donatističkim skupinama koje su po zabitnim nazeljima obijale i 
plijenile crkvice. 

pre 


preteknu. Sada se za njih moramo moliti, a ne na njih ljutiti. Ako nas pok- 
reće velika bol, tjera nas protiv kršćana, naše braće koja žele ući u crkvu da 
ovdje imaju tijelo, drugdje srce. Sve mora biti unutra. Ako je unutra što 
čovjek vidi, zašto je vani što Bog vidi? 


Blato i kumiri 


18. - Predragi! Znajte da se poganska mrmljanja sjedinjuju s krivovjer- 
cima i Židovima. Krivovjerci i pogani skopili su zajedništvo protiv jedinst- 
va. Događa se da Židovi u nekim mjestima prihavaćaju nauk zbog svojih 
zlodjela. Optužuju ih. Oni priznaju ili hine jer to uvijek od njih tražimo. 
Također se događa da zakoni ponegdje kažnjavaju krivovjenike za bezboštvo 
i goropadnost njihovih žestina. Već govore da u svemu tražimo stanovitu 
nepriliku koja im je na propast. Također se vlasti svidjelo donijeti zakone 
protiv pogana ili za njih ako shvaćaju. 


Kada strogi odgojitelj pristupi nerazumnim dječacima koji se igraju 


“blatom i prljaju ruke, blato istisne iz ruku i stavi knjigu. Tako je Bog preko 


vladara koji su mu pokorni htio prestrašiti nerazumna djetinja srca da iz ruku 
bace blato i čine nešto korisno. Što je kod ruku korisno? "Gladnome razlo- 
mi svoj kruh i siromaha bez krova uvedi u svoju kuću“ (Iz 58,7). 

Ipak dječaci uteku od odgojiteljevih očiju. Krišom se vraćaju blatu. 
Kada ih nađe, sakriju ruke da se ne vide. 

Pogani misle - ukoliko je Bog htio - da mi svuda tražimo kumire te ih 
na svim mjestima razbijamo kada ih nađemo. Zašto? Zar nisu ispred nas 
mjesta u kojima se nalaze? Ili zaista ne znamo gdje su? Ipak to ne činimo 
jer nam Bog nije dao vlast. Kada Bog daje vlast? Kada postane kršćanin čije 
je određeno dobro. Sada je tako onaj htio čiji je predmet. Ako mjesto ne želi 
dati Crkvi i jedino naređuje da kumira ne bude na njegovu dobru, smatram da 
se uz najveće poštivanje mora tako postupiti. Kršćani su dužni pomoći od- 
sutnoj kršćanskoj duši koja želi Bogu zahvaliti na zemlji i neće da tu bude 
nešto na Božju sramotu. 

Recimo da vlasnik pristaje dati samo mjesto Crkvi. Zar će ubuduće na 
crkvenome imanju biti kumir? Eto, braćo, što se poganima ne dopada. Nji- 
ma je malo što kumire ne sklanjamo s njhovih dobara niti ih razbijamo. 
Oni hoće da ih čuvamo i u svojima. Propovijedamo protiv kumira. Zar smo 
im čuvari? Gdje ne mogu, ne činim. Ne činim gdje se tuži gospodar dobra. 
Ali gdje hoće da se učini i za to zahvaljuje, bio bih krivac kada ne bih učinio. 

LAĐA 
Mt 8, 23-27 
Br. 63. 
Plovidba 


1. - Gospodnjim vam darom upravljam riječ o netom pročitanome 

. evanđelju. U njemu vas potičem da u vašim srcima pred ovosvjetskim oluja- 

ma i valovima ne zaspe vjera. Gospodin Krist uistinu nije u vlasti imao 

smrt?! San nije imao u vlasti!? Možda je Svemogućega koji brodi i preko 

volje pritisnuo san!? Ako to vjerujete, u vama Krist spava. Ako pak u vama 
bdije, bdije vaša vjera. ' 


Apostol kaže: "Krist po vjeri boravi u vašim srcima“ (Ef 3,17). 
Dakle, i Krisotv je san otajstveni znak. Brodari su duše što na drvetu prelaze 
svijet. Ona, naime, lađa predstavlja Crkvu. Pojedinci su Božji hram i svatko 
plovi u svome srcu. Ako o dobrome razmišljaš, ne doživljavaš brodolom. 


Osvećivanje 


2. - Čuo si viku, vjetar je. Rasrdio si se, val je. Vjetar, dakle, puše. 
Val se diže. Lađa je u pogibelji. U opasnosti je tvoje srce. Tvoje se srce 
ljulja. Čuvši buku, želiš se osvetiti. Eto, osvetio si se. Brodolom si doživio 
popuštajući tuđemu zlu. Zašto? Jer u tebi spava Krist. Što znači da spava 
Krist? Zaboravio si Krista. Dakle, pozovi Krista. Sjeti ga se. Neka se Krist 
u tebi probudi. Motri Krista. 


Što si htio? Osvetiti se. Zaboravio si da je raspeti Krist rekao: "Oče, 
oprosti im jer ne znaju što čine“ (Lk 23,34). Nije se htio osvećivati koji 
spavaše u tvome srcu. Probudi ga, sjeti ga se. Sjećanje je na nj njegova 
riječ. Na nj je uspomena njegovo naređenje. U sebi ćeš reći ako u tebi Krist 
bdije: kakav sam čovjek kad se želim osvetiti? Tko sam ja koji iznosim pri- 
jetnje protiv čovjeka? Možda ću umrijeti prije nego se osvetim. Kada iz tije- 
la iziđem zadahtan, raspaljen srdžbom i željan osvete, neće me primiti koji 
se nije htio osvećivati. Neće primiti koji je rekao: "Dajte i dat će vam se; 
oprostite i oprostit će vam se“ (Lk 6, 37-38). 


Zauzdat ću, dakle, svoju ljutnju i vratiti miru svoga srca. Krist je za- 
povjedio moru, nastala je utiha. 

Domovina 


3. - Što rekoh s obzirom na gnjev, redovito činite u svim svojim 
kušnjama. Rodila se kušnja, vjetar je. Uznemiren si, val je. Pozovi Krista, 
neka s tobom govori. "Tko je taj kada mu se pokoravaju vjetri i more“? Tko 
je taj kome se pokorava more? Njegovo je "more“. On ga je "stvorio“(Ps 
94,5). "Sve je nastalo po njemu“ (Iv 1,3). 


Prije svega nasljeduj vjetrove i more. Pokoravaj se Stvoritelju. More 
po Kristovu naređenju čuje, a ti si gluh. More sluša. Vjetar prestaje, a ti se 
napuhuješ? Što? Velim, činim, tvorim. Što je to ako li ne nadimati se i ne 
htjeti na Kristovu riječ oprostiti? 


Neka vas u uznemirenosti vašega srca ne svlada val. Ljudi smo. Ipak 
ne očajavajmo ako vjetar nahrupi i pokrene osjećaj naše duše. Probudimo 
Krista da u miru plovimo i dođemo u domovinu. 

OVCE I VUKOVI 


Mt 10,16 
Br. 64. 

Vučji čopor 

1. - Braćo! Čuli ste kada se čitalo sveto evanđelje kako je Gospodin 
naš Isus Krist svojim naukom učvrstio svoje učenike. Rekao je: "Evo vas 
šaljem kao ovce u sredinu vukova“. Razmislite, moja braćo, što čini. Ako 
jedan vuk dođe među mnoge ovce - koliko god bilo tisuća ovaca - uplašit će 
se od jednoga vuka u sredini. Ako i ne budu sve raskidane, ipak sve se pre- 
straše. 

Kakav, dakle, bijaše razlog, kakav savjet, kakva moć ne da se vuka 
pripusti ovcama već da se ovce šalje protiv vukova? Krist kaže: "Šaljem vas 
kao ovce među vukove“. Ne šalje na vučju granicu nego "usred vukova“, 
Bijaše, dakle, čopor vukova i nekoliko ovaca. Pošto su mnogi vukovi ubili 
malo ovaca, vukovi su se obratili i postali ovce. 


Vijenac 


2. - Počujmo, dakle, na što je upozorio onaj koji je obećao vijence. 
Pred njima je poslao Tat. Čeka ratnike i pomaže one koji se trude. Koju je 
vrst boja oglasio? Kaza: "Budite lukavi kao zmije i jednostavni kao golubo- 
vi“. Tko to shvati i opsluži, bezbrižno će umrijeti jer neće umrijeti. Nitko 
ne smije siguran umrijeti osim onoga koji zna da će tako umrijeti te će u 
njemu smrt umrijeti, a život biti ovjenčan. 


Zmija 

3. - Predragi! Moram vam rastumačiti, iako već češće odovud govori- 
mo, što to znači biti "jednostavni kao golubovi“ i "lukavi kao zmije“. Ako 
nam je golubinja jednostavnost naložena, što zmijska lukavost ima s golu- 
binjom jednostavnosti? U goluba volim što nema žuči. U zmiji se bojim 
što posjeduje otrov. Zmije se ne straši u svakome pogledu. Postoji što ćeš 
zamrziti, postoji što ćeš oponašati. Kada zmiju pritisne starost i osjeti teret 
ostarjelosti, sabije se kroz otvor i odlaže staru odjeću da kao nova kliče. 

Oponašaj, kršćanine, zmiju. Čuješ kako Krist govori: "Uđite kroz ti- 
jesna vrata“ (Mt 7,13). I apostol Pavao veli. "Svucite staroga čovjeka s 
njegovim djelima i obucite novoga“(Kol 3, 9-10). 


190 


Postoji, dakle, što ćeš kod zmije oponašati. Nemoj umrijeti za starost 
već za istinu. Tko umire za vremeniti dobitak, umire za starost. Pošto pak 
svučeš tu starost, nasljedovao si zmijinu lukavost. Nasljeduj zmiju i u 
ovome: čuvaj svoju glavu. Što znači: čuvaj svoju glavu? Drži kod sebe 
Krista. Netko je možda od vas zamijetio kada je htio jednom ubiti zmiju 
kako umjesto glave cijelo tijelo izlaže udaračevim udarcima. 


Krist je naš život. Sam je rekao: "Ja sam put, istina i život“ (Iv 14,6). 


I Apostola počuj: "Krist je glava muža“ (1 Kor 11,3). Tko, dakle, u sebi 
čuva Krista, za se čuva svoju Glavu. 


Golubovi 


4. - Što je sada uopće potrebno mnogim riječima preporučivati jednos- 
tavnost golubova? Trebalo se čuvati zmijeskih otrova. Tu je nasljedovanje 
bilo u opasnosti. Tu se imalo čega bojati. Goluba oponašaj bez bojazni. 


. Primijeti kako golubovi uživaju u društvu. Svuda zajedno lete,zajedno se 


hrane. Ne žele biti sami. Uživaju u zajednici. Čuvaju ljubav i mrmlju uzdi- 
sajima ljubavi. Mlade rađaju poljupcima. Kada se golubovi - to često 
zapažamo - međusobno svađaju oko svojih sobica, to je na neki način mirna 
prepirka. Da li se odvajaju jer se svađaju? Zajedno lete, skupa jedu. I sama je 
svađa među njima spokojna. 


Apostol kaže: "Ako se netko ne pokorava našoj riječi po pismu, njega 
zabilježite i s njime se ne družite“ (2 Sol 3,14). Eto, prepirke, ali uoči da je 
to svađa golubova, ne vukova. Pavao je smjesta dodao: "Dotičnoga ne držite 
za neprijatelja već kao brata prekorite“ (2 Sol 3,15). Golub ljubi i kada se 
svađa. Vuk mrzi i kada se umiljava. 


Posjedujući, dakle, golubinju jednostavnost i zmijsku prepredenost, 
slavite mučeničke svečanosti u razumnoj trijeznosti, a ne pijanome trbuhu. 
Kazujte Bogu hvale. Bog je mučenika Gospodin Bog naš. On je krunitelj 
naš. Budemo li se valjano borili, on će nas okruniti. Okrunio je one koje 
žudimo nasljedovati. 

TJELESNI UBOJICE 
Mt 10,28 
Br. 65. 


Strah 


1. - Božanske nas riječi koje čitasmo opominju da se ne bojimo bojeći 
se i da se bojimo ne strašeći se. Zamijetili ste kada se čitalo sveto evanđelje 
da je Gospodin Bog naš prije nego je za nas umro htio da budemo čvrsti. 
Opomenuo je da se ne bojimo, ali je također opomenuo da se bojimo. Reče: 
"Ne bojte se onih koji ubijaju tijelo, ali ne mogu ubiti dušu“. Eto gdje opo- 
menu da se ne bojimo. Pogledajte gdje je opomenuo da se bojimo. Gospo- 
din kaza: "Onoga se bojte koji ima vlast u paklu pogubiti tijelo i dušu“. 


Bojmo se, dakle, da se ne bojimo. Čini se da strah pripada 
strašljivosti. Dojam je da je strah oznaka slabih, ne jakih. Ali vidite što 
kaže Pismo: "Strah je Gospodnji nada za snagu“ (Izr 14,26). Bojmo se da se 
ne bojimo, tj. razborito se bojmo da se uzalud ne bojimo. Sveti se mučenici 
radi čije se svečanosti čitalo evanđelje nisu bojali jer su se bojali. Bojeći se 
Boga, nisu hajali za ljude. 


Prijetnja 


2. - Čega se čovjek mora bojati od ljudi? Što je čime se drugoga 
straši: čovjek čovjeka? Straši i kaže: ubijam te. Drugi se ne boji što ranije 
umire kada se prijeti. Veli: ubijam. Tko govori? Kome govori? Čujem dvoj- 
icu. Jedan straši, drugi se boji. Od te je dvojice jedan moćan, drugi slab. 
Obojica su smrtni. Zašto se nadutija sila povećava u časti dok je u tijelu jed- 
naka slabost? 

Sigurni gazi smrću onoga koji se ne boji smrti. Ako se boji onoga 
čime straši, neka sebe promotri i usporedi se s onim kome prijeti. U onome 
će kome se prijeti naći isto stanje. Neka zajedno s njime od Gospodina moli 
smilovanje. Čovjek je i čovjeku prijeti, stvorenje stvorenju. Samo je jedno 
naduto pod Stvoriteljem, drugo se utječe Stvoritelju. 


Boravište i stanovnik 


3. - Neka, dakle, najmoćniji mučenik rekne stojeći kao čovjek pred 
čovjekom: ne bojim se jer se plašim. Nećeš izvesti čime strašiš ako Bog 

neće. Nitko pak ne sprečava ono čime On plaši. Uostalom, što ti činiši 
čime strašiš ako Bog pripušta? Do tijela bjesniš, duša je sigurna. Ne ubijaš 
što ne vidiš. Vidljiv vidljiva strašiš. 


Obojica imamo nevidljivoga Storitelja koga se zajedno moramo boja- 
ti. On je samoga čovjeka stvorio od vidljiva i nevidljiva. Vidljivo je načinio 
od zemlje. Nevidljivo je po svome dahu prožeo dušom. Dakle, nevidljiva se 
bit, tj. duša koja je uspravila položenu zemlju ne boji kada ubiješ zemlju. 
Možeš uništiti obitavalište. Možeš li stanovnika? Kad se sveza raskine, ve- 
zani bježi. U tajsnosti će se ovjenčati. 

Zašto, dakle, strašiš kada duši ne možeš ništa učiniti? Zaslugom dijela 
kome ništa ne možeš učiniti, uskrsnut će dio kome možeš nešto učiniti. 
Zaslužbom će duše i tijela uskrsnuti. Vratit će se stanovniku. Više neće 
rušiti nego će ostati. 


Eto, reci mučeničke riječi: ni radi svoga se tijela ne bojim onoga koji 
prijeti. Moje tijelo leži pod vlašću, ali su za Stvoritelja i kose se na glavi 
izbrojene. Zašto se bojati da ću izgubiti tijelo kada ni vlasi ne gubim? Kako 
da ne pazi na moje tijelo kome je dobro poznato i ono što je na meni nepoz- 
nato? Samo će tijelo koje se može probosti i ubiti i koje će neko vrijeme 
biti pepeo zauvijek biti besmrtno. Ali za koga? Kome će se ubijeno, 
uništeno i raspršeno tijelo vratiti za život vječni? Onome koga nije bilo 
strah položiti svoju dušu i koji se ne boji da se ubije njegovo tijelo. 


Besmrtnost duše 


4. - Braćo! Kaže se da je duša besmrtna. I jest na neki način besmrtna. 
Stanoviti je život koji svojom nazočnošću može oživjeti tijelo. Tijelo živi 
po duši. Taj život ne može umrijeti. Zato je duša besmrtna. Zašto sam ka- 
zao: na svoj način? Čujte zašto. Stoga što postoji prava besmrtnost. To je 
besmrtnost koja je posvemašnja nepromjenjivost. O njoj kaže Apostol go- 
voreći o Bogu: "Samo Bog posjeduje besmrtnost i obitava nedostupno svjet- 
lo. Njega nijedan čovjek ne gleda niti ga može gledati. Njemu je čast i slava 
u vijeke vjekova. Amen“ (1 Tim 6,16). 

Ako, dakle, Bog jedini posjeduje besmrtnost, duša je zacijelo smrtna. 
Eto, zašto sam kazao da je duša na svoj način besmrtna. Ona, naime, može i 
umrijeti. Neka vaša ljubav shvati i neće ostati nikakvo pitanje. Usuđujem se 
kazati da duša može umrijeti. Može se ubiti. Zacijelo je smrtna. Eto, 
usuđujem se kazati da je duša i besmrtna i da se može ubiti. I radi toga sam 

kazao da postoji stanovita besmrtnost koju ima samo Bog. O njemu je kaza- . 


no da “sam posjeduje besmrtnost“. Ako, naime, duša ne može biti ubijena 
kako je sam Gospodin rekao dok nas straši: "Bojte se onoga koji ima vlast u 
paklu ubiti i tijelo i dušu“? 


Dušin život 


5. - Dosada sam pitanje iznosio, nisam riješio. Dokazao sam da se 
duša može ubiti. Jedino bezbožna duša može govoriti protivno od evanđelja. 
I ovdje mi, evo, pada na um i dolazi na pamet što ću kazati. Samo mrtva 
duša može govoriti protiv života. Evanđelje je život. Dušina su smrt bo- 
gatstvo i nevjernost. Duša, eto, može umrijeti i besmrtna je. Kako je, dakle, 
besmrtna? Tako što se uvijek nađe neki život koji se u njoj nikada ne gasi. 
Kako umire? Ne što ne bi bila živa već gubeći Život. Duša i život jesu to za 
neku zbilju, ali i duša posjeduje svoj život. 


Motri red među stvorenjima. Duša je život tijela. Život je duše Bog. 
Kao što se život, tj. duša, nalazi u tijelu da tijelo ne umre, tako i živoL, 1j. 
Bog, treba biti u duši da duša ne umre. Kako umire tijelo? Odlaskom duše, 
Kada, velim, duša ostavi tijelo, ono umire. Leš, malo ranije željkovan, sada 
leži prezriv. Udovi su tu: oči, uši. Ali to su prozori na kući. Stanovnik je 
otputovao. Tko oplakuje mrtvaca, uzalud dovikuje prozorima. Unutra nema 
nikoga tko bi čuo. 


Osjećaj rasplakanoga mnogo nabraja, spominje. Ogromnim - da se 
tako izrazim - bezumljem boli oplakivač govori s onim koji tobože osjeća, 
a zapravo razgovara s odsutnim. Navodi mišljenja, broji dobrohotno zna- 
menje prema sebi: to si mi dao, ovo i ovo udijelo, tako i onako si me lju- 
bio. Ako pripaziš, ako razumiješ, ako zaustaviš nepametnu bol, otišao je 
tko te volio. Uzalud te kada kucač podnosi kuća u kojoj ne možeš naći sta- 
novnika. 


Duša i tijelo 


6. - Vratimo se pitanju o kome sam maločas govorio. Tijelo je 
mrtvo. Zašto? Zato jer mu se udaljio život, tj. duša. Živi tijelo, ali čovjek 
bezbožan, nevjeran, tvrd za vjeru, tvrdokoran da popravi vladanje. Tijelo 
živi, ali je duša mrtva po kojoj živi tijelo. Duša je takva zbilja da je i mrtva 
sposobna davati tijelu život. Duša je, kažem, takva zbilja i tako izvrsno 

stvorenje da i mrtva može oživljavati tijelo. Bezbožnikova je duša nevjerna, 
pokvarena, kruta, mrtva. Ipak po njoj mrtvoj živi tijelo. Zato je tu. Ruke 
pokreće da rade, noge da hode, upire pogled da vidi. Rasuđuje ukus, izbjega- 
va boli, žudi za radostima. Sve su to znaci živoga tijela, ali na temelju 
dušine nazočnosti. Pitaj tijelo da li živi. Odgovara: vidiš kako čovjek hoda, 
radi, govori, žudi i bježi, a ti ne shvaćaš da tijelo živi. Po tim djelima duše 
koja se nalazi u tijelu shvaćam da tijelo živi. 


I samu dušu pitam da li živi. I ona ima svoja djela po kojima obznan- 
juje svoj život. Noge hodaju. Znam da tijelo živi, ali radi dušine prisutnosti. 
Pitam da li živi duša. Ove noge idu: istim, eto, pokretom. Tijelo i dušu pit- 
am 0 životu. Noge hodaju. Razabirem da tijelo živi. Ali kamo idu noge? 
Preljubu, kaže. Dakle, duša je mrtva. Tako tvrdi najistinitije Pismo: "Mrtva 
je udovica koja živi u užicima“ (1 Tim 5,6). 

Budući da je velika razlika između uživanja i preljuba, kako može u 
preljubu živjeti duša, a kaže se da je mrtva u užicima? Mrtva je. Ali nije 
mrtva kada i tako radi. Govornika čujem. Tijelo živi. Jezik se ne bi gibao u 
ustima i na neka mjesta iznosio razgovijetne zvukove kada ne bi bilo sta- 
novnika koji se u tu svrhu služi svojim jezikom kao glasnik glazbalom. 


Sve razumijem. Tijelo na taj način govori. Tijelo živi. Ali pitam da li 
i duša živi. Eto, tijelo govori. Živi. Što govori? Rekoh o nogama: idu i ti- 
jelo, eto, živi. Pitao sam kamo idu da bih shvatio da li i duša živi. Tako, 
čuvši govornika, razumijem da tijelo živi. Pitam što govori, da li i duša 
živi. Govori laž. Ako govori laž, duša je mrtva. Čime to dokazujemo? Pitaj- 
mo samu Istinu. Ona kaže: "Usta koja lažu ubijaju dušu“ (Mudr 1,11). Pit- 
am zašto je mrtva duša? Malo sam ranije kazao: pitam zašto je tijelo mrtvo? 
Zato što se povukla duša, njegov život. Zašto je duša mrtva? Jer ju je na- 
pustio Bog, njezin život. 


Mučenik 


7. - Shvatili ste ukratko rečeno. Znajte i za sigurno držite da je tijelo 
bez duše mrtvo. Duša je bez Boga mrtva. Svaki čovjek bez Boga ima mrtvu 
dušu. Mrtvoga oplakuješ. Još više plači nad grešnikom, bezbožnikom i nev- 
jernikom. Piše: "Plač za mrtvim, sedam dana; za glupim i bezbožnim sve 
dane njihova života“ (Prop 22,13). Zar u tebi nije nutrina kršćanskoga smil- 
ovanja? Oplakuješ tijelo od koga se odvojila duša, a ne plačeš nad dušom od 
koje se udaljio Bog? 

Neka se mučenik toga drži i odgovori onome koji mu prijeti: zašto me 
siliš da zaniječem Krista? Siliš me, dakle, da zaniječem Istinu? Ako neću što 
ćeš učiniti? Ubijaš moje tijelo da otuda ode moja duša. Ali i sama moja duša 
ima za se tijelo. Nije nerazborita ni luda. Ti hoćeš ubiti moje tijelo. Hoćeš 
da iz bojazni da mi ne ubiješ tijelo i da otuda ne ode moja duša sam ubijem 
svoju dušu te iz nje otiđe moj Bog? 


Mučeniče! Ne straši se progoniteljeva mača. Boj se svoga jezika da 
sam sebe ne ubiješ te ne pogubiš tijelo već dušu. Boj se da duša ne umre u 
paklenome ognju. 


Smrt 


8. - Gospodin "ima vlast u paklenome žaru usmrtiti tijelo i dušu“. 
Kako? Kada pošalje u ognjeni plamen, da li će tu gorjeti tijelo i duša? Tje- 
lesna je smrt svagdašnja kazna. Dušina je smrt Božja odsutnost. Želiš li zna- 
ti što je smrt duše? Razumij proroka koji kaza: "Neka se ukloni bezbožnik. 
Neka ne vidi Gospodnju slavu“ (Iz 26,10). 


Prema tome, neka se duša boji svoje smrti i ne straši smrti svoga tije- 


la. Ako se bude bojala svoje smrti i živjela u svome Bogu ne vrijeđajući ga ' 


i ne tjerajući od sebe, zaslužit će na kraju primiti svoje tijelo, ali ne za 
vječnu kaznu kao bezbožni već kao pravedni za vječni život. 

Mučenici su se bojali one smrti i ljubili onaj život. [Dčekivali su 
Božja obećanja, prezreli progoniteljske prijetnje. Sami su zaslužili krunu 
kod Boga. Nama su ostavili da slavimo ove svečanosti. 

E 


OKOVANI IVAN 
Mt 11, 2-11 
Br. 66. 
Ivan i Krist 


1. - Čitanje svetoga evanđelja pred nas je stavilo pitanje o Ivanu Krsti- 
telju. Neka nam pomogne Gospodin da ga za vas riješimo kako ga je on 
nama razglobio. Pohvaljen je da nije među rođenima od žene veći ustao. 
Ipak je rođeni od Djevice veći nego Ivan. Koliko veći? Neka sami glasnik 
kaže koja je razlika između njega i njegova suca kome je vjesnik. Ivan je 
Kristu prethodio rođenjem i propovijeđu. Preihodio je slušajući, a ne sebe 
više cijeneći. Cijela podvorba prethodi sucu. Zadnji su koji idu prvi. 

Koliko je, dakle, svjedočanstvo Ivan pružio Kristu? Rekao je da nije 
dostojan razriješiti remenje na njegovoj obući. Što još? I ovo: "Mi primis- 
mo od njegove punine“ (Iv 1,27,16). Priznao je da je svjetiljka od njega up- 
aljena. Utekao se njegovim nogama da se, grabeći za višim, ne ugasi od vje- 
tra oholosti. 

Ivan je bio tako velik te se mislilo da je Krist. Da nije bio svoj vlasti- 
ti svjedok kako nije Krist, zabluda bi ostala. Držalo bi se da je. Toliko je 
bio ponizan. Puk mu je iskazivao čast, a on odbio. Ljudi su griješili s obzi- 
rom na njegovu veličinu. On se ponizivao. Nije htio rasti ljudskom riječju 
jer je shvaćao Božju Riječ. 


Ivan Krstitelj 


2. - Tako, dakle, Ivan o Kristu. Što Krist o Ivanu? Uptavo smo čuli: 
"Stade puku govoriti o Ivanu: što iziđoste u pustinju vidjeti? Trsku koju 
vjetar njiše“? To, jamačno, ne. Ivana nije potresao svaki naučni vjetar. "Ali 
što iziđoste vidjeti? Zar čovjeka obučena u mekano“? Ne. Ivan bijaše odje- 
ven u grubu odjeću. Imao je odijelo od devinih dlaka, a ne od perja. "Ali što 
ste izašli vidjeti? Proroka? Tako! Ali i više od proroka“. Zašto više od pro- 
roka? Proroci proricahu Gospodina koga su željeli vidjeti, a nisu vidjeli. Iva- 
nu je udijeljeno što su proroci tražili.I van je gledao Gospodina. Vidio ga je. 
Upro je u nj prstom i kazao: "Evo, Jaganjca Božjega; evo tko odnosi grijehe 
svijeta“ (Iv 1,29). Evo, tu je. Već je došao. Nisu ga spoznali. Stoga se palo 
u zabludu i sa samim Ivanom. Tu je, eto, koga su željeli vidjeti patrijarsi, 
naviještali ga proroci, predoznačio zakon. 

"Evo Jaganjca Božjega; evo onoga koji uzima grijehe svijeta“. Ivan je 
Gospodinu iskazao dobro svjedočanstvo i Gospodin njemu. Gospodin reče: 


197 


"Od Ivana Krstitelja među ženinim sinovima nije nitko veći ustao. Ipak je 
od Ivana veći koji je veći u nebsekome kraljevstvu“. Vremenom je mlađi, 
veći dostojanstvom. To Isus reče htijući da se shvati. Ivan je među ljudima 
nadasve velik. Od ljudi je od njega veći jedino Krist. 

Izreka se može i ovako razdvojiti i riješiti: "Među ženinom djecom 
nitko se veći nije pojavio od Ivana Krstitelja. Ali je od njega veći tko je 
manji u nebeskome kraljevstvu“. To se razlikuje od onoga što maločas re- 
koh. "Tko je manji u nebeskome kraljevstvu, veći je“. Nebesko je kraljevst- 
vo, reče, gdje su anđeli. Prema tome, tko je među anđelima manji, od Ivana 
je veći. 

Istaknuo je kraljevstvo za kojim žudimo. Predložio je državu čiji 
želimo biti građeni. Kakvi su ondje građani? Kako veliki građani! Tko god je 
ondje manji, veći je od Ivana. Kojega Ivana? Onoga od kojega nitko nije 
među ženinim sinovima ustao veći. 


Ivanova pitanja 


3. - Čuli smo pravo i dobro Ivanovo svjedočenje o Kristu i Kristovo o 
Ivanu. Što onda znači da je Ivan svoje učenike poslao Isusu. Već je bio zat- 
voren u tamnici da se smakne. Rekao je svojim učenicima: "Idite, recite mu 
dali si ti koji je imao doći ili da čekamo drugoga“? Je li to sva pohvala? Da 
li je ranija pohvala postala sumnjom? Što, Ivane, govoriš? Kome govoriš? 
Što kažeš? Govoriš sucu, glasonoša govoriš. Prst si upravio, pokazao si ga, 
rekao si: "Evo Božjega Jaganjca; evo tko uzima grijehe svijeta“. Kazao si: 
“Nisam dostojan razriješiti remen njegove obuće“. Sada kažeš: “Jesi li ti 
koji dolazi ili da drugoga čekamo“? Zar Krist nije što je? Tko si ti? Zar nisi 
njegov preteča? Zar nisi onaj o kome bi kazano: "Evo, šaljem svoga anđela 
pred tvojim licem. On će ti pripraviti put“. Došli su, dakle, Ivanovi učenici. 
Gospodin je rekao: "Idite recite Ivanu: slijepi vide, gluhi čuju, hromi se 
šeću, gubavi čiste, siromasima se naviješta evanđelje. Blažen je tko se o 
meni ne sablazni“. 


Ne mislite da se Ivan sablaznio nad Kristom. Riječi ipak tako zvuče: 
"Jesi li ti koji dolaziš“? Pitaj djela: "Slijepi gledaju, gluhi slušaju, hromi 
idu, gubavi se čiste, mrtvi ustaju, siromasima se propovijeda evanđelje“. Ti 
pak pitaš da li sam ja? Reče: moja su djela moje riječi. "Idite, javite. I oni 
su otišli“, Netko bi možda mogao reći da je Ivan najprije bio dobar, ali ga je 
ostavio Božji Duh. Zato je Isus kazao navedeno nakon odlaska Ivanovih 
učenika. Pošto su otišli koje je Ivan poslao, Krist je pohvalio Ivana. 

Ivanovi učenici 


4. - Što, dakle, znači nejasno pitanje? Neka zasja Sunce kojim se zap- 
alila ona svijeća. Tako stečeno rješenje očito je rješenje. Ivan je zasebno 
imao učenike. Nije odvojen nego spreman svjedok. Trebalo je da takav pruži 
Kristu svjedočanstvo. I sam je skupljao učenike. Da nije bio sposoban uvid- 
jeti, mogao je zavidjeti Kristu. 


Ivanovi su učenici uvelike cijenili svoga učitelja Ivana. Od njega su 
čuli svjedočanstvo o Kristu i divili se. Budući da je uskoro imao umrijeti, 
htio je da Isus učvrsti njegove učenike. Bez sumnje su Ivanovi učenici u 
sebi govorili: Ivan o Isusu toliko toga kazuje, o sebi to ne govori. "Idite i 
recite mu“ da osobno ne sumnjam da sami sebe poučite. "Idite i recite mu“ 
što i ja obično govorim, ali od njega čujte. Čuli ste glasnika, neka vam 
potvrdi sudac. "Idite i recite mu: da li si ti koji dolazi ili da drugoga čekamo 
“1 Otišli su i rekli radi sebe, ne zbog Ivana. Radi njih je Krist kazao: 
"Slijepi gledaju, hromi hodaju, gluhi čuju, gubavi se čiste, mrtvi ustaju, 
siromasima se naviješta evanđelje“. Vidite me, spoznajte me. Vidite čine, 
spoznajte činitelja. "I blago onome tko se o meni ne sablazni“. Ali to velim 
o vama, ne o Ivanu. Da znamo kako nije o Ivanu kazao, Isus je "kada su oni 
otišli stao govoriti o Ivanu“. Istiniti i Istina reče o Ivanu istinite pohvale. 


Siromasi 


5. - Smatram da je naše pitanje dostatno riješeno. Neka je dovoljno. 
Govor smo protegnuli do njegova rješenja. 


Na umu imajte siromahe. Činite što još niste učinili. Vjerujte da ne 
gubite. Zapravo samo ono gubite što ne donosite na četveropregu. Siromasi- 
ma već treba što ste donijeli koji ste donijeli. Imamo mnogo manje na oku- 
pu nego obično prinosite. Otjerajte nehaj. Sam sam za siromahe postao pro- 
sac. Baš mi je do toga! Prosjak sam za prosjake da se vi ubrojite u sinovski 
broj. ' 

GOSPODAR NEBA I ZEMLJE 
Mt 11, 25 
Br. 67. 


Smisao riječi 


1. - Dok se čitalo Sveto pismo, čuli smo kako se Gospodin Isus zanio 
u Duhu i rekao: "Slavim te, Oče, Gospodaru neba i zemlje jer si ovo sakrio 
od umnih i razumnih i to objavio malenima“. Dotle, zasada, Gospodnje 
riječi. 

Ako dostojno, pažljivo i pobožno - što je najpreče - promatramo, naj- 
prije ustanovljujemo da ne moramo uvijek kada u Pismima čitamo riječ 
"ispovijed“ uzeti da je to grešnikova riječ. To je naročito trebalo istaknuti i 
ovdje na to upozoriti vašu ljubav jer čim je ta riječ zazvonila u čitačevim 
ustima, uslijedio je šum vašega udaranja u prsa. To ste učinili čuvši da Gos- 
podin govori: "Oče, tebi ispovijedam“. Stoga što je odjeknula riječ 
"ispovijedam“, lupali ste se u grudi. Što znači tući se u grudi ako ne 
očitovati što je skriveno u grudima i očevidnim udaranjem kazniti skroviti 
grijeh. Zašto ste to učinili? Zato jer čuste "ispovijedam ti, Oče“. 

Čuli ste "ispovijedam“, ali niste čuli tko "ispovijeda“. Sada pripazite. 
Krist je rekao "ispovijedam“. Od njega je daleko svaki grijeh. Prema tome, 
"ispovijedam“ ne pripada jedino grešniku već katkada i slavitelju. Kada, 
dakle, Boga slavimo ili sebe same optužujemo, rabimo riječ "ispovijedati“. 
Jedna je i druga "ispovijed“ pobožna: bilo da sebe prekoravaš jer nisi bez gri- 
jeha ili da onoga slaviš koji ne može imati grijeha. 


Ispovijed 


2. - Ako pak dobro promislimo, tvoje je prekoravanje njegova hvala. 
Zašto ispovijedaš u optužbi svoj grijeh? Zbog čega ispovijedaš u optužbi sa- 
moga sebe? Zato što si od mrtva postao živ. Pismo kaže: "Ispovijed propada 
kod mrtvoga koji je kao da ga ni nema“ (Sir 17,26). Ako od mrtvoga nestaje 
ispovijed, živi tko se ispovijeda. I ako ispovijeda grijeh, zacijelo je uskr- 
snuo od mrtvih. Ako je ispovijedalac grijeha uskrsnuo od smrti, tko ga je 
uskrisio? Nijedan preminuli nije uskrisitelj sama sebe. 


Uskrisiti je sebe mogao onaj koji s umrlim tijelom nije umro. Uskri- 
sio je što bijaše mrtvo. Sebe je uskrisio koji je živio u sebi, a umro u 

svome tijelu koje se moralo uskrisiti. Sina nije uskrisio samo Otac o kome 
Apostol kaza: "Bog ga je radi toga uzvisio“ (Fil 2,9). I Gospodin je sebe 
uskrisio, tj. svoje tijelo. Stoga kaže: "Razorite ovaj hram i za tri ću ga dana 
podignuti“ (Iv 2,19). 


Grešnik je umro i to nadasve onaj koga pritišće breme navike. Sahran- 
jen je kao Lazar. Bilo je malo što je umro. Čak je i ukopan. U svakome 
koga pritišće zla navika i loš život, tj. teret zemaljskih pohota već se zbilo 
što se u nekome Psalmu bijedno kaže: "Luđak reče u svom srcu da nema 
Boga“ (Ps 13,1). Takav biva kao onaj o kome bi rečeno: "Ispovijed otpada 
od mrtvoga kao da ga ni nema“. Tko će ga uskrisiti ako ne onaj koji reče 
nakon što se odvalio kamen: "Lazare, izađi vani“. Što pak znači izaći vani, 
doli vani iznijeti što je bilo skriveno. 

Tko se ispovijeda, izlazi vani. Vani ne bi mogao izaći ako nije živ. 
Živjeti pak ne bi mogao da nije uskrsnuo. Dakle: optuživanje je sebe u is- 
povijedi pohvala Bogu. 


Crkva 


3. - Netko će kazati: koja je korist od Crkve ako ispovijedalac već 
Gospodnjom riječju uskrsnut izlazi? Koja je korist od Crkve onome tko se 
ispovijeda? Ali Gospodin Crkvi kaže: "Što razriješite na zemlji, bit će raz- 
riješeno i na nebu“ (Mt 16,19). Pogledaj samoga Lazara: izlazi s povezima. 
Već je ispovijedanjem bio oživio. Ipak još nije slobodno hodao. Bio je ve- 
zan povojima. 

Što, dakle, čini Crkva kojoj je kazano: "Što razriješite, bit će raz- 


riješeno“? Čini što Gospodin neposredno kaže učenicima: "Odriješite ga i 
pustite otići“ (Iv 11, 14-17. 43-44). 


Pohvala Bogu 


4. - Bilo, dakle, da sebe optužujemo ili Boga hvalimo, dvaput slavimo 
Boga. Ako sebe pobožno optužujemo, Boga, dakako, hvalimo. Kada Boga 
hvalimo, propovijedamo da je bez grijeha. Kada pak sami sebe optužujemo, 
slavu iskazujemo onome po kome smo uskrsnuli. Ako to činiš, neprijatelj 
ne nalazi nikakvu priliku da te upropasti pred sucem. Kada ti sam budeš 
tužitelj, a Gospodin osloboditelj, što će neprijatelj biti doli klevetnik? 

Onaj sebi s pravom predviđa obranu protiv neprijatelja. Ali to nisu 
vidljivi dušmani: tijelo i krv. Tome se radije treba smilovati nego se toga 
bojati. Riječ je o onim neprijateljima protiv kojih se - kako nas Apostol 
potiče - moramo naoružati. "Nama se nije boriti protiv tijela i krvi“, tj. pro- 
tiv ljudi koji - vidite - bjesne protiv nas. Oni su sredstvo kojim se drugi 
služe. Oruđe su, drugi rukuju. Reče: Davao je ušao u Judino srce da izda 
Gospodina“ (Iv 13,2). 

Netko će reći: što sam, dakle, učinio? Čuj Apostola: "Ne dajte đavlu 
mjesta“ (Ef 4,27). Ti si zlom voljom dao mjesta. Unišao je, zaposjeo, služi 
se. Da nisi dao, ne bi posjedovao. 


Neprijatelji 


5. - Pavao nas opominje govoreći: "Nama se nije boriti protiv tijela i 
krvi nego protiv prvaka i vlasti“. Mogao bi netko mislite da nam se boriti 
protiv zemaljskih kraljeva, protiv ovovjekih vlasti. Zašto? Zar oni nisu tije- 
lo i krv? Jednom je kazano “ne protiv tijela i krvi“. Udalji se od svakoga 
čovjeka. 

Koji, dakle, ostaju neprijatelji? "Protiv prvaka i vlasti duhovnoga zla, 
protiv ravnatelja svijeta“. Kao da je Pavao više dao đavlu i njegovim posla- 
nicima. Dao je više. Nazvao ih je ravnateljima svijeta. Ali da krivo ne shva- 
tiš, Apostol tumači što je svijet čiji su oni ravnatelji: "ravnatelji svijeta, 
ovih tmina“ (Ef 6,12). 

Što znači "svijeta ovih tmina“? Pun je svijet onih kojima je đavao 
ravnatelj. To su ljudi koji njega ljube i nevjernici. Apostol ih naziva tama- 
ma. Upravitelj im je đavao i njegovi poslanici. Te tame nisu prirodne. Nisu 
neizmjenljive. Mijenjaju se i postaju svjetlo. Vjeruju i vjerovanjem se rasv- 
jetljuju. Kada se to u njima dogodi, čut će da su "nekada bili tmine, a sad 
svjetlo u Gospodinu" (Ef 5,8). 

Kada si tama, nisi u Gospodinu. Kada si svjetlo, nisi u sebi već u 
Gospodinu. Što imaš da nisi prmio (usp. 1 Kor 4,7)? 

Budući, dakle, da su neprijatelji nevidljivi, nevidljivo ih treba napada- 
ti. Vidljivoga dušmanina pobjeđuješ ako ga pogubiš. Nevidljivoga ćeš svla- 
dati kada uzvjeruješ. Vidljivi je dušmanin čovjek. I ubiti je vidljivo. Đavao 
je nevidljivi neprijatelj. I vjerovati je nevidljivo. Prema tome, borba je pro- 
tiv nevidljivoga neprijatelja nevidljiva. 

Put 


6. - Kako netko kaže da je zaštićen od tih neprijatelja? O tome sam 
počeo govoriti i držao nužnim stanovito vrijeme raspravljati o tim 
dušmanima. Pošto smo, dakle, već upoznali dušmane, pogledajmo obranu. 


"Gospodina ću hvaleći zazivati i bit ću spašen od svojih neprijatelja“ 
(Ps 17,4). Eto, što ćeš činiti. Zazovi hvaleći, ali Gospodina hvaleći prizovi. 
Ako budeš sebe hvalio, nećeš se spasiti od svojih neprijatelja. Jer što kaže 
sami Gospodin? "Proslavit će me žrtva hvale. Tu je put gdje ću mu pokazati 
svoje spasenje“ (Ps 49,23). Gdje je put? U žrtvi hvale. Ne stavljaj nogu iz- 
van toga puta. Ostani na putu. Ne udaljuj se s puta: ni nokat od Gospodina 
hvale, kamoli stopu! 


Ako budeš htio skrenuti s te staze i umjesto Boga sebe hvalio, udaljio 
si se od Božje hvale. Što se onda čudiš ako te zavodi neprijatelj kada si sam 
svoj zavodnik? Čuj Apostola: "Tko misli da je nešto, a nije ništa, sam sebe 
zavodi“ (Gal 6,3). 


Milost 


7. - Čuj, dakle, Gospodina koji ispovijeda. Veli: "Ispovijedam ti, Oče, 
Gospodaru neba i zemlje“. "Ispovijedam ti“, slavim te. Tebe slavim, sebe ne 
optužujem. Sve što se odnosi na uzimanje samoga čovjeka, sve je milost, 
jedinstvena milost, savršena milost. Što je zaslužio onaj čovjek koji je 
Krist ako oduzmeš milost - i toliku milost - po kojoj trebaše biti jedan 
Krist i biti onaj koga poznajemo? Oduzmi tu milost: što je Krist ako ne 
čovjek? Što je ako ne što i ti? Uzeo je dušu, uzeo je tijelo, uzeo je čitava 
čovjeka. Sebi ga je prilagodio. Gospodin sa slugom sačinjava jednu osobu. 


Kolika je to milost? Krist je na nebu i na zemlji. Nisu dva Krista već 
je isti Krist na nebu i na zemlji. Krist je kod Oca, Krist je u Djevičinu kri- 
lu. Krist je na križu, Krist je kod podzemnika i nekima pritječe u pomoć. 
Toga je istoga dana Krist u raju s razbojnikom koji se ispovijeda. 


I što je ondje razbojnik zaslužio osim što je zadržao put gdje je Gos- 
podin pokazao svoje spasenje? Neka ti s njega noga ne skrene. Time što se 
razbojnik optužio, Boga je hvalio i ovaj put učinio blaženim. Očekivao je 
od Gospodina. Rekao mu je: "Gospodine, sjeti me se kada dođeš u svoje 
kraljevstvo“. Motrio je svoja zlodjela i smatrao velikim da mu se oprosti pa 
bilo to i na kraju. Rekao je “sjeti me se“. Ali kada? "Kada dođeš u svoje 

kraljevstvo“. Međutim, Gospodin odmah kaza: "Uistinu ti kažem da ćeš da- 
nas sa mnom biti u raju“ (Lk 23, 42-43). Što je bijeda otklonila, milosrđe 
je ponudilo. 


Svjetlo 


8. - Čuj, dakle, Gospodina koji priznaje: "Ispovijedam ti, Oče, Gospo- 
daru neba i zemlje“. Što znači "ispovijedam“? Znači u čemu te hvalim. Re- 
koh da to ispovijedanje uključuje hvalu. “Jer to si sakrio od mudrih i umnih 
i otkrio malenima“. Što, braćo, to znači? Shvatite polazeći od suprotnoga. 
Reče: "Sakrio si to od mudrih i umnih i objavio malenima“. 


Mudrima se i umnima valja smijati. To su lažno veliki drznici. Zapra- 
vo su napuhani ljudi. Krist im nije suprotstavio nepametne i neumne već 
malene. Tko su maleni? Ponizni. Dakle, "to si sakrio od mudrih i umnih“. 
Sam je Gospodin rastumačio da se pod imenom mudrih i umnih mora ra- 
zumjeti ohole. Kazao je: "To si objavio malenima“. 


Dakle: sakrio si onima koji nisu maleni“. Što znači “nisu maleni“? 
Nisu ponizni. Što pka znači koji nisu ponizni? Koji su oholi. Gospodnji 
pute! Ili ga tobože nije bilo ili se skrivao da nam se objavi. Zašto je Gospo- 
din uskliktao? Jer se ono objavilo "malenima“. 


Moramo biti maleni. Ako bismo poput mudrih i umnih htjeli biti ve- 
liki, ono nam se neće objaviti. Lijek pruža suprotno. Ako si postao lud go- 
voreći da si mudar, reci da si lud i bit ćeš mudar. Samo reci. Reci i iznutra 
reci. Tako je kako kažeš. Ako kažeš, ne reci pred ljudima, a pred Bogom ne 
TECI. 


S obzirom pak na samoga sebe i na ono što je tvoje, ti si taman. Što 
je drugo biti lud doli u srcu biti mračan? Uostalom, o onima ovako kaže: 
"Postali su ludi govoreći da su mudri“, Što prethodi prije nego to kazaše? "I 
potamnilo je njihovo opako srce“ (Rim 1,22.21). 

Reci da sam sebi nisi svjetlo. Najviše što jesi jest da si oko. Svjetlo 
nisi. Ako nema svjetla koja korist od otvorena i zdrava oka? Ponovi što je 
napisano: "Gospodine, ti ćeš rasvijetliti moju svjetiljku“. Svojim ćeš svjet- 
lom "rasvijetliti, Gospodine, moje tmine“ (Ps 17,29). 

Moja je jedino tama. Ti si svjetlo što razgoni tminu i mene rasvjetl- 
juje. Meni nema svjetla. U svjetlu nemam dijela osim u tebi. 

Svjetiljka 


9, - Tako se i zaručnikova prijatelja Ivana uzimalo za Krista i držalo 
svjetlom. Ali "on nije bio svjetlo nego je pružao svjedočanstvo o svjetlu“. 
Što bijaše svjetlo? "Bijaše pravo svjetlo“. Što je pravo svjetlo? "Ono koje 
rasvjetljuje svakoga čovjeka“. Pravo svjetlo je ono koje rasvjetljuje svakoga 
čovjeka pa tako i Ivana koji pravo govori i pravo priznaje: "Mi smo primili 
od njegove punine“ (Iv 1,8.9.16). Vidi da li drugo kaza negoli je: "Ti ćeš, 
Gospodine, rasvijetliti moju svjetiljku“. 

Uostalom, već rasvijetljen, pružaše svjedočanstvo. Svjetiljka je radi 
slijepih iskazivala svjedočanstvo Danu. Zapazi da je svjetiljka. Kaza: "Vi ste 
poslali Ivanu i začas htjeli kliktati u njegovu svjetlu. On bijaše svjetiljka 
što plamti i svijetli (Iv 5, 33-35). Ivan je bio "svjetiljka“, tj. nešto obasjano 
i zapaljeno da svijetli. Što se može zapaliti, može se i ugasiti. Ali da se ne 
ugasi, ne trpi vjetar oholosti. 


' "Slavim te, Oče, gospodaru neba i zemlje, jer si to sakrio od mudrih i 
umnih“, tj. onih koji su mislili da su svjetlo, a bijahu tama. Zato što su 
bili tama, a smatrali se svjetlom ne mogahu se prosvijetliti. Oni pak koji 


su bili tmina i priznavahu da su tama bili su mali, ne veliki. Bili su poniz- 


ni, ne oholi. Stoga su s pravom govorili: "Ti ćeš, Gospodine, rasvijetliti 
moju svjetiljku“. 

Sebe su poznavali, Gospodina hvalili i nisu skretali sa spasonosnoga 
puta. Boga su hvalom dozivali i spašavali se od svojih neprijatelja. 


Molitva 


10. - Obratimo se Gospodinu Bogu Ocu. Iskažimo mu čistim srcem 
koliko može naša malenkost najveće i obilne zahvale. Molimo svom dušom 
njegovo jedinstveno milosrđe da se udostoji uslišati naše prošnje u svojoj 
dobrohotnosti. Neka svojom moći otjera od naših djela i misli neprijatelja. 
Neka nam umnoži vjeru, ravna um, udijeli duhovne misli. Neka nas dovede 
u svoje blaženstvo po Isusu Kristu svome Sinu. Amen. 

BOG OTAC 
Mt 11,25 
Br. 68. 


Mudri i umni 


1. - Čuli smo Božjega Sina gdje kaže: "Slavim te, Oče, Gospodaru 
neba i zemlje“. Čime ga slavi? Zašto ga hvali? Veli. "Jer si to sakrio od 
mudrih i umnih i objavio malenima“. Tko su mudri i umni? Tko su male- 
ni? Što je sakrio mudrima i pametnima, a otkrio malenima? Mudrima i um- 
nima označuje one o kojima Pavao kaže: "Gdje je mudri? Gdje je pismozna- 
nac? Gdje je istraživalac ovoga svijeta? Zar Bog nije ludom učinio mudrost 
ovoga vijeka“ (1 Kor 1,20)? 

Možda još uvijek tražiš koji su to. Možda su to oni koji su krivo go- 
vorili mnogo raspravljajući o Bogu. Uopće nisu mogli naći i spoznati Boga 
jer su napuhani svojim učenjima. Božja je bit neshvatljiva i nevidljiva. Um- 
jesto Boga, mislili su da je Bog zrak, eter, sunce i bilo što drugo što 
uzvišeno blista u prirodi. Zamjenjujući veličine, ljepote i sile u stvorenjima 
tu zastadoše. Stvoritelja nisu našli. 


Prirodoznanci 


2. - Spomenute kori Knjiga mudrosti gdje kaže: "Ako su bili tako 
jaki da mogu procijeniti svijet, kako nisu s lakoćom našli njegova Gospoda- 
ra“ (Mudr 13,9)? Optužuju se jer su trošili vrijeme. Predmet je njihovih ras- 
prava bilo pretraživanje i u stanovitome smislu mjerenje stvorenja. Is- 
traživali su: zvjezdane putanje, udaljenosti među zvijezdama, putanje 
nebeskih tjelesa. Tako su posredstvom određenih mjerenja doprli do takvoga 
znanja da su pretskazivali sunčevu i mjesečevu pomrčinu. Kada bi dotično 
navijestili, u naznačeni bi se dan i sat zbilo toliko i tolikim dijelom koliko 
bi prorekli. Velika marljivost i velika umješnost! Ali su tu bili na Stvori- 
teljevu tragu. Nije od njih bio daleko. Ipak ga nisu našli. Da su ga našli, 
imali bi kod sebe. Dobro su i posve iskreno optuženi. Mogli su ući u trag 
broju zvijezda i vremenskim razmacima. Mogli su spoznati i najaviti 
pomrčinu svjetlila. S pravom se optužuju. Nisu našli onoga koji je sve 
stvorio i rasporedio. Zanemarili su ga tražiti. 

Ti se odveć ne brini ako ne poznaš zvjezdane obrte ni broj nebeskih i 
zemaljskih tjelesa. Uoči ljepotu svijeta i slavi Stvoriteljev naum. Vidi što 
je Stvoritelj učinio i ljubi onoga koji je učinio. To nadasve zadrži. Ljubi 
onoga koji je učinio. I tebe je, svoga ljubitelja, sazdao na svoju sliku. 


Stvoritelj 


3. - Slijedeće je čudno. Spomenuti umnici zanimaše se za stvorenje, 
ali su nemarno tražili Stvoritelja. Zato ga nisu mogli naći. Njima je skrive- 
no ono o čemu Krist reče: "To si sakrio od umnih i mudrih“. Još je 
nobičnije što su se zbunili i oni umnici i vješti ljudi koji su bili sposobni 
spoznati. Pavao kaže: "S neba se objavljuje Božja srdžba na svaku bez- 
božnost i nepravednost ljudi koji istinu drže u nepravednosti“. 


" Možda pitaš u kojoj nepravednosti drže istinu. "Jer je ono što se zna o 
Bogu u njima očito“. Kako se očitovalo? Pavao iznosi u nastavku: "Bog im 
je objavio“. Još pitaš kako im je objavio kada im nije dao Zakon. Kako? 
"Vidljivo se u Bogu od postanka svijeta shvaća po onome što je nastalo. To 
se vidi“. 


Bilo je ljudi koji nisu bili kao Božji sluga Mojsije niti kao mnogi 
proroci koji su spomenuto motrili i razumjeli. Tima je pomogao Božji Duh 
koga su crpili vjerom i pili ponorima pobožnosti. Vraćali su ga ustima nu- 
larnjega čovjeka. 

Drugi, dakle, nisu bili takvi. Bili su posve različiti. Po stvorenju su 
mogli doprijeti do Stvoriteljeve spoznaje i o ovome što je Bog načinio kaza- 
li: eto, što je načinio. Time upravlja i to sadrži. Sami onaj koji je načinio 
svojom nazočnošću ispunja što je stvorio. To su mogli kazati. Pavao ih je 
opomenuo i u Djelima apostolskim. O Bogu je rekao: "U njemu živimo, 
mičemo se i jesmo“. To je izjavio među Atenjanima gdje je bilo tih učenih 
ljudi. Potom je neposredno dodao: "Tako neki i od vaših rekoše“ (Dj 17,28). 
I nije neznatno što rekoše: "U Bogu živimo, mičemo se i jesmo“. 


Bez isprike 


4. - Kako su, dakle, različiti! Zašto su ukoreni? Zbog čega se s prav- 
om optužuju? Čuj Apostolove riječi koje stadoh navoditi. Apostol veli: 
"Objavljuje se Božji gnjev na svako bezboštvo“. To vrijedi i za one koji 
nisu primili Zakon: "(...) na svako bezboštvo i nepravdu ljudi koji istinu 


207 


drže u bezakonju“. Koju istinu? "Jer je ono što se zna o Bogu u njima 
očitovano“. Tko je objavio? "Bog im je otkrio“. Kako im je obznanio? 
"Uistinu, ono njegovo nevidljivo - vječna njegova moć i božanstvo - umom 
se onamo od stvaranja svijeta vidi po djelima“ (Rim 1,20). 

Zašto je Bog objavio? Zato da nemaju “isprike“. Ako je objavio da su 
bez isprike, zašto su krivi? "Jer, premda upoznaše Boga, nisu ga slavili kao 
Boga“ (Rim 1,21). 


Nezahvalni 


5. - Što znači kada kažeš da Boga “nisu slavili kao Boga“ i da "nisu is- 
kazivali hvalu“? Da li, dakle, slaviti Boga znači Bogu zahvaljivati? Upravo 
to. Ima li što gore od toga ako si - stvoren na Božju sliku i spoznavši Boga 
- nezahvalan? Upravo je i zapravo je to slaviti Boga, Bogu zahvaljivati. 
Vjernici znaju gdje se i kada govori: hvalu dajmo Gospodinu Bogu svojemu. 
Tko Bogu daje hvalu ako ne onaj koji ima srce kod Gospodina? 


Krivi su, dakle, i bez isprike ljudi koji su upoznali Boga, ali ga nisu 
slavili kao Boga niti mu se zahvaljivali. Nego što? "Nego su ishlapili u 
svojim razmišljanjima“. Zašto su propali osim zato što su bili oholi? I dim 
iščezava penjući se uvis. Vatra više sjaji i jača je ako niže zahvati. "Ishlapili 
su u svojim razmišljanjima. Potamnilo je njihovo ludo srce“. Tako i dim 
pocrni kada je viši od plamena. 


Petar i Platon 


6. - Napokon počuj što slijedi i vidi o čemu zavisi cijela rasprava. 
"Rekavši da su mudri, postali su ludi“ (Rim 1, 18-22). Sebi su prisvojili 
što Bog udjeljuje. Što je Bog dao, uzeo je. Oholima se, dakle, skriva koji je 
samoga sebe dao onima naslutiti koji preko stvorenja marno traže Stvoritel- 
ja. Dobro kaza Gospodin: "To si sakrio od umnih i mudrih“. To su oni koji 
do istraživanja prirode dođoše mnogobrojnim raspravljanjima i veoma 
domišljatom istragom. Možda su spoznali Boga, ali ga nisu slavili kao 
Boga niti mu zahvaljivali. Nisu mogli savršeno ni spasonosno gledati jer su 
bili oholi. 

"To si sakrio od umnih i pametnih i objavio malenima“. Kojim ma- 
lenima? Poniznima. "Reci nad kime počiva moj Duh? Nad poniznim, mar- 
nim i onim koji se boji mojih riječi“ (Iz 66,2). Tih se riječi Petar strašio. 

Platon ih se nije bojao. Ribar posjeduje što je izgubio najplemenitiji ras- 
pravljač. 

"Sakrio si to od mudrih i umnih, a objavio malenima“. Sakrio si 
oholima, objavio poniznima. O čemu je riječ? Kada je Isus rekao, nije pred 
očima imao nebo i zemlju niti je rukom pokazivao dok je to izgovarao. Tko 
navedeno ne vidi? Vide dobri i zli. Bog daje da "njegovo sunce izlazi nad 
dobrima i zlima“ (Mt 5,45). Što je, dakle, skriveno? "Sve mi je predao moj 
Otac“ (Mt 11,27). 

RADNICI 
Mt 11, 28-29 


Br. 69. 
Rad 


1. - Čuli smo u evanđelju da je Gospodin, razveseljen Duhom rekao 
Bogu Ocu: "Slavim te, Oče, Gospodaru neba i zemlje što si ovo sakrio od 
umnih i pametnih i to objavio malenima“. Tako, Oče, jer je tako milo pred 
tobom. Sve mi je predao moj Otac. I nitko ne pozna Sina osim Otac niti 
tko pozna Oca osim Sin i kome Sin hoće objaviti“. 


Mi radimo dovikujući, vi slušajući. Poslušajmo, dakle, onoga koji u 
nastavku kaže: "Dođite k meni svi koji radite“. Zašto radimo? Zato jer smo 
smrtni, lomni, slabi i jer nosimo glinene posude koje uzajamno jedna dru- 
goj zadaju nevolje. Ali ako se tjelesne posude sužavaju, neka se šire prostori 
ljubavi. 

Reče: "Dođite k meni svi koji radite“. Zašto? Zato da ne radite. Njego- 
vo je obećanje lako. Budući da je pozvao radnike, možda ćeš tražiti na koju 
su nagradu pozvani. Kaza: "I ja ću vas odmoriti“. 


Zgrada 


2, - "Uzmite na se moj jaram i učite se od mene. U srcu sam blag i 
ponizan“. Ne možete se učiti, kako da stvorite svijet, sačinite sve vidljivo i 
nevidljivo niti da u svijetu tvorite čudesa i uskrsavate mrtve. Želiš li biti ve- 
lik? Počni od najsitnijega. Kaniš sagraditi visoko zdanje, najprije misli o te- 
melju koji je nizina. Prema tome koliko tko kod zgrade želi i namjerava 
nadgraditi opseg i koliko zgrada bude veća, toliko duboko kopa temelj. Kada 
se zdanje gradi, penje se uvis. Tko kopa temelj, spušta se niže. Tako se i 
zgrada prije uzvišenje snizuje. Pročelje se nakon sniženosti uzdiže. 


Zabat 


3. - Što je zabat zdanja koje gradimo i podižemo? Dokle će doprijeti 
vrh zgrade? Smjesta odgovaram: do Božjega promatranja. Zapažate kako je 
uzvišeno i kolika je zbilja gledati Boga. Čovjek koji želi shvaća što ja 
kažem i što on sluša. 

Obećaje nam se gledanje Boga - pravoga Boga, vrhovnoga Boga. Do- 
bro je gledati onoga koji vidi. Oni koji časte krive bogove, lako ih vide, 
Ipak gledaju one koji imaju oči, ali unatoč tome ne vide. Nama se pak 
obećaje gledanje Boga koji je živ i koji vidi. Tako ćemo čeznuti da vidimo 
onoga Boga o kome kaže Pismo: "Zar neće čuti tko je zasadio uho? Zar ne 
vidi tko je stvorio oko“? 


Zar ne čuje koji je tebi načinio čime čuješ? Ili ne vidi koji je stvorio 
čime gledaš? Dobro se u istome Psalmu prethodno govori i kaže: "Shvatite, 
dakle, vi koji ste u narodu ludi. Nekada se, ludi, urazumite“ (Ps 103,9.8). 


Mnogi zato čine zlo jer smatraju da ih Bog ne vidi. Ali je teško da i 
oni vjeruju kako Bog ne može vidjeti. Oni misle da Bog neće da vidi. Malo 
ima ljudi koji su tako bezbožni da se na njima ispunja što je napisano: 
"Luda reče u svome srcu da nema Boga“ (Ps 13,1). Ta bezumnsot pripada 
malome broju ljudi. Kao što velika pobožnost resi mali broj, tako je, uspr- 
kos svemu, i veliko bezboštvo oznaka manjine. 


Ovo što ću reći govori puk: otkuda, evo, upravo sada Bog razmišlja da 
bi znao što činim u svojoj kući. Da li se o tome brine što kanim činiti u 
svome krevetu? Što govoriš? "Shvatite koji ste u narodu nepametni. Ludi, 
jednom razumijte“. 


Ti si čovjek. Trudiš se znati sve što se odnosi na tvoju kuću da ti 
pripadaju sve riječi i sva djela tvojih ukućana. Držiš li da se i Bog tako na- 
preže da te motri? Ipak se nije umorio da te stvori! Zar svoje oko ne upire u 
te? On je tvoje načinio! Nisi bio. Stvorio te je da budeš. Zar se za le ne 
brine kada već postojiš? On doziva ono čega nema kao da je (usp. Rim 
4,17). 

To, dakle, sebi ne obećaji. Bog te gleda htio ti ili ne. Nemaš se gdje 
sakriti pred njegovim očima. Ako se popneš na nebo, ondje je i ako siđeš u 
podzemlje i ondje je (usp. Ps 138,8). Radiš. Nećeš da odstupiš od zlih djela, 
a želiš da te Bog ne vidi. Velik trud. Želiš svaki dan činiti zlo i zamišljaš da 
te Bog ne vidi? Čuj Pismo koje kaže: "Zar ne čuje koji je zasadio uho? Zar 
ne promatra koji je učvrstio oko“? Gdje ćeš svoja djela sakriti od Božjih 
očiju? Ako se ne želiš od njih udaljiti, puno se trudiš. 


Bijeg 
4. - Bježeći, posao ne dovršavaš. Odabireš od njega bijeg, a ne k nje- 


mu. Nađi: kamo, pa bježi. Od njega ne možeš uteći jer je posvuda nazočan. 

Stoga izbliza bježi Bogu koji je prisutan gdje stojiš. Bježi! Bježeći si, eto, 
prekoračio nebesa. Ondje je. Sišao si u podzemlje i ondje je. Koju god osa- 
mu na zemlji odabereš, ondje je koji kaza: "Ja ispunjam nebo i zemlju“ (Jr 
23,24). 


Ako, dakle, sam ispunja nebo i zemlju i ne možeš od njega nikamo 
pobjeći, nemoj se ni ti truditi. Uteci se prisunome da ne osjetiš kada dođe. 
Pretpostavi da će te vidjeti ako dobro živiš, ali će te vidjeti ako i loše živiš. 
Ako loše živiš, može te vidjeti, ali ti ne možeš gledati. Ako dobro živiš, 
vidjet će te i ti ćeš vidjeti. Koliko će te prisnije gledati koji ovjenčava dos- 
tojna kada s milosrđem gleda da pozove nedostojna? Natanael reče Gospodi- 
nu koga još nije poznavao: "Odakle me znaš“? Gospodin mu kaza: "Vidio 
sam te kada si bio pod smokvinim stablom“ (Iv 1,48). ' 


Krist te vidi u tvojoj sjeni. Zar te neće vidjeti u svome svjetlu? Što 
znači "vidjeh te kada si bio pod smokvinim stablom“? Što se hoće s time? 
Što znači? 


Sjeti se iskonskoga grijeha i Adama u kome svi umiremo. Čim je 
Adam sagriješio, za se je načinio ogrtač od smokvima lišća (usp. Post 3,7). 
Njime je naznačio svrbež požude u koju je zapao grijehom. Otuda se 
rađamo. Tako se rađamo. Rađamo se u “tijelu grijeha“ koji jedino iscjeljuje 
"sličnost grešnoga tijela“ (Rim 8,3). Krist dolazi odonud, ali ne dolazi tako. 
Djevica nije Krista začela požudom već vjerom. U Djevicu je došao koji 
bijaše prije Djevice. Odabrao je koju je stvorio. Stvorio je koju je odabrao. 
Djevici je donio plodnost, nije oduzeo cjelovitost. 


Onaj te je, dakle, vidio koji je bez svrbeža smokvina lišća došao k tebi 
kada si bio pod smokvinim stablom. Spremi se da uzvišeno gledaš onoga 
koji te u milosrđu vidio. Ali kako je zabat visok, misli o temelju. Kažeš: o 
kojem temelju? Od Krista uči jer je blag i ponizan srcem. U sebi iskopaj taj 
temelj poniznosti i doprijet ćeš do vrhunca ljubavi. 

TRUDBENIK 
Mt 11, 28-30 
Br. 70. 


Jaram 


1. - Braćo moja! Nekima se čini čudnim kada čuju kako Gospodin go- 
vori: "Dođite k meni svi koji radite i koji ste pod teretom i ja ću vas okrije- 
piti. Uzmite na se moj jaram i učite se od mene jer sam u srcu krotak i pon- 
izan i naći ćete odmor svojim dušama. Moj je jaram blag i moje je breme 
lako“. 


Spomenuti smatraju da one koji se nepokolebiva srca podložiše tome 


= jarmu i onaj teret primiše na veoma nježna leđa vitlaju i muče tolike 


poteškoće ovoga svijeta da se stječe dojam kako nisu od truda pozvani na od- 
mor već od počinka na rad. To je tim više što i Apostol kaže: "Svi će koji 
žele pobožno živjeti u Kristu trpjeti progonstvo“ (2 Tim 3,12). 


Netko će, dakle, kazati: kako je jaram blag i teret lagan kada nošenje 
toga jarma i bremena nije ništa drugo nego pobožan život u Kristu? Rečeno 
je: "Dođite k meni svi koji radite i koji ste opterećeni i ja ću vas odmoriti“. 
Zašto nije radije rečeno neka dođu koji planduju pa neka rade? Gospodar je 
pronašao dangube. Odveo ih je u vinogard da podnesu "danju žegu“ (Mt 20, 
3-7). 


Čujmo kako Apostol govori: "U svemu se iskazujmo kao Božji 
službenici: u velikoj strpljivosti, u nevoljama, u potrebama, u tjeskobama, 
pod udarcima (...)“ (2 Kor 6, 4-5). U istoj poslanici na drugome mjestu 
kaže: "Od Židova sam primio pet puta po četrdest manje jednu. Triput sam 
bio šiban, jednom kamenovan, triput doživio brodolom, jednu sam noć i dan 
proveo u bezdanu“ (2 Kor 11, 24-25). Ostale se opasnosti dadu nabrojiti, ali 
se osim uz pomoć Duha Svetoga ne mogu podnijeti. 


Breme 


2. - Pavao je, dakle, veoma često i izobila podnio sve one nepogode i 
teškoće koje je spomenuo. Jamačno je uza nj bio Duh Sveti koji je u raspa- 
danju vanjskoga čovjeka iz dana u dan obnavljao nutarnjega. Duh je - pošto 
je nutarnji čovjek u obilju Božjih naslada okusio duhovni spokoj - u nadi 
budućega blaženstva brisao sve sadašnje krutosti i sve teško ublaživao. 

Eto, kako je Pavao nosio glatki Kristov jaram i kako breme. Sve je 
ranije navedeno čega se kao kruta i strašna boji svatko tko čuje nazvao nez- 
natnom nevoljom. Nutarnjim je i vjerničkim očima uvidio kojom se ze- 
maljskom plaćom otkupljuje budući život kada se ne trpe vječni bezbožnički 
tereti već bez ikakve zabrinutosti uživa beskrajno pravedničko blaženstvo. 


Ljudi dopuštaju da ih se siječe i pali kako bi se uz cijenu oštrih boli 
oslobodili tegoba nešto trajnijega čira, a ne vječne patnje. Vojnika u zamor- 
nome, nesigurnome i konačnome životu veoma kratkoga dopusta uništavaju 
najokrutniji ratovi. Veći broj godina provode nemiran u trudu nego s mirom 
u dokolici. 


Trgovce muče nevremena i oluje kao i strašna i užasna groza neba i 
mora. Tako stječu nestalna bogastva koja su puna pogibli i oluja koje su 
veće od onih u kojima su stečena. Koje žege, studeni, opasnosti od konja, 
jama, bezdana, rijeka i životinja ne podnose lovci?! Kolikog li napora s ob- 
zirom na glad i žeđ? Kojih li oskudica veoma priprosta i nečista jela i pića 
da ulove životinju? Katkada za gozbu nije ni nužno meso životinje radi koje 
se sve spomenuto podnosi. Kada se ulovi vepar ili jelen, lovčevu je srcu 
draže što se uhvati nego nepcu onoga koji jede kada se ispeče. 


Kolikim se, gotovo svakodnevnim, mukama podlaže mlada dječačka 
dob? Kolikim se tegobama bdijenja i uskraćivanja u školama vježbaju 
dječaci? Uče brojeve, književnost i vješte govorničke smicalice, ali ne da 
nauče mudrost već radi taštoga bogatsva i časti. 


Ljubav 


3. - Oni koji u svemu tome to ne vole, trpe iste teškoće. Oni koji to 
ljube čini se da isto trpe, ali ne još nešto teže. Ljubav sve okrutno i neljuds- 
ko čini gotovo lakim i skoro nikakvim. Ljubav nadasve sigurno i lako pret- 
vara u pravo blaženstvo što je pohota - koliko je mogla - preobrazila u bije- 
du. Tako se podnosi svaka vremenita suprotivština da se izbjegne vječna 
kazna i stekne vječni počinak. Nije nepravedno s velikom radošću onaj 
"odabrani sud“ kazao: "Patnje ovoga vremena nisu u razmjeru s idućom slav- 
om koja će se u nama objaviti“ (Rim 8,18). 

Eto, radi čega je onaj jaram sladak i teret lak. Ako je malome broju 
koji ga odabire neznatan, lagan je svima koji ga ljube. Psalmist kaže: "Radi 
riječi tvojih usta, čuvao sam tvrde staze“ (Ps 16,4). Što je trudbenicima 
teško, ublažuje se kada ljube. To se zbilo rasporedbom božanske odanosti 

radi nutarnjega čovjeka koji se obnavlja "iz dana u dan“ (2 Kor 4,16). Još 
nije bio podložen Zakonu, a već je milošću bio rasterećen tereta bezbrojnih 
obaveza što uistinu bijaše težak jaram, ali dolično stavljen na tvrdu šiju. 
Lakoćom je jednostavne vjere, dobre nade i svete ljubavi po nutarnjoj radosti 
postalo što je u smislu tegobe izvanjski nanio vanjskome čovjeku onaj 
prvak koji je vani poslan. Dobroj volji nije ništa tako lako kao ona sama 


'sebi. Bogu je to dovoljno. Koliko god, dakle, bjesnio ovaj svijet, anđeli su 


najistinitije klicali Gospodinu rođenu u tijelu: "Slava Bogu na visini i na 
zemlji mir ljudima dobre volje“ (Lk 2,14). To je stoga što je kod rođenoga 
jaram sladak i breme lako. Tako je kako kaže Apostol: "Vjeran je Bog. Ne 
dopušta da smo kušani više nego možemo podnijeti. S kušnjom pruža kraj 
da možemo izdržati“ (1 Kor 10,13). 


215 


HULA PROTIV DUHA SVETOGA 
Mt 12, 31-32 
Br. 71. 
Ogromno pitanje 


1. - Netom pročitano evanđelje postavilo je veliko pitanje. Sami ga 
po sebi nismo sposobni riješiti. Ali nam sposobnost dolazi od Boga ukoli- 
ko smo u stanju prigrliti ili prihvatiti. Stoga, dakle, prije svega zamijetite 
veličinu pitanja. Kada njegovo breme vidite položeno na naša ramena, mo- 
lite za naš trud. Tako ćete u pomoći što se nama pruža naći poticaje za svoje 
pameti. ' 


Gospodinu su doveli opsjednuta đavlom. Opsjednuti je bio slijep i ni- 
jem. Gospodin ga je iscijelio pa je govorio i gledao. Cijelo se mnoštvo 
čudilo. Ljudi su govorili: "Je li ovaj Davidov sin? To su čuli farizeji i rekli: 
taj zloduhe istjeruje samo po Belzebulu, đavolskome poglavici. Isus je proz- 
Ico farizejska razmišljanja i zato je rekao farizejima: nijedno se kraljevstvo, 
spram sebe podijeljeno, neće održati. I ako sotona istjeruje sotonu, spram 
sebe se podijelio. Na koji će se, dakle, način održati njegovo kraljevstvo“ 
(Mt 12, 23-26)? : 


Gospodin to kaza htijući da se na temelju farizejskoga očitovanja 
shvati kako su farizeji zbog nevjere prema njemu odabrali biti u đavolovu 
kraljevstvu. Razumije se da ni ono neće opstati ako je u sebi podijeljeno. 
Neka, dakle, farizeji odaberu što im je drago! Ako pak sotona može protjera- 
ti sotonu, neka farizeji prije svega na se paze. Neka istupe iz đavolskoga 
kraljevsta. U sebi je razdijeljeno. Ne može se održati. 


Dva kraljevstva 


2. - Ali po kome Gospodin Krist istjeruje đavle? Da farizeji ne bi mis- 
lili kako to čini preko đavolskoga prvaka, moraju čuti što slijedi. Isus veli: 
"Ako ja đavle izgobim po Belzebulu, po kome ih izbacuju vaši sinovi? Zato 
će vam oni biti suci“ (Mt 12,27). Isus to očito kaza o svojim učenicima, si- 
novima židovskoga naroda. Učenici su Gospodina našega Isusa Krista bili 
jamačno posve osvjedočeni da od dobroga Učitelja nisu naučili nikakvu zlu 
vještinu da zloduhe izgone snagom đavolskoga poglavice. "Zato će, reče, oni 
biti vaši suci“. Kaza "oni“. Oni su ono što je u ovome svijetu "neplemenito 

i prezrivo“ (1 Kor 1,28). U njima se ne pokazuje prepredena zloba već sveta 
jednostavnost moje kreposti. Oni su moji svjedoci, a bit će vaši suci. 


Potom je Isus dodao: "Ako ja Božjim Duhom izgovim đavle, među 
vas je došlo Božje kraljevstvo“ (Mt 12,28). Što to znači? Rekao je: "Ako ja 
Božjim Duhom istjerujem zloduhe (...)“ Drukčije ih ne mogu istjerivati ni 
"vaši sinovi“. Njima nisam dao zloban nauk već priprostu vjeru. Nema 
sumnje da je među vas došlo Božje kraljvstvo kojim se ništi đavlovo kral- 
jevstvo. S njime se i vi uništavate. 


Milost i zasluga 


3. - Gospodin je kazao: "Po kome izgone vaši sinovi“? Da pokaže 
kako je u njima njegova milost, a ne njihova zasluga, dodao je: "Kako net- 
ko može ući u kuću jakoga i razgrabiti njegove posude ako prije ne sveže ja- 
koga i tako mu oplijeni dom“ (ML 12,29)? Isus veli: vaši sinovi koji su u 
me vjerovali ili će vjerovati izgone đavle. Neće izgoniti po đavolskome 
prvaku već po jednostavnoj svetosti. I oni su, dakako, bili ili su još uvijek 
što i vi, 1j. grešnici i bezbožnici. Stoga su se nalazili u đavlovoj kući i bili 
njegovi sudovi. Kako ih se moglo iščupati od đavla koji ih moćno držaše 
radi presnažne zloće? Samo tako da se đavla sveže konopima moje praved- 
nosti pa da razgrabim njegove posude koje su bile posude srdžbe i da od njih 
načinim posude milosrđa. 


Isto govori i blaženi Apostol oholima. Koreći one koji se diče svojim 
zaslugama, veli: "Tko te odvaja“? Misli se od gomile propasti iz Adama i od 
posuda gnjeva. Tko te od toga odvaja? Da tkogod ne rekne vlastita praved- 
nost, Apostol kaže: "Što imaš da nisi primio“ (1 Kor 4,7)? Iz istoga razloga 
o sebi veli: I mi negda bijasmo po naravi sinovi gnjeva kao i ostali“ (Ef 
2,3). I Pavao je, dakle, bio sud u domu onoga zlojakoga. To je bio kada 
bijaše progonitelj Crkve, hulitelj, nepravednik i dok je - kako sam priznaje - 
djelovao iz zlobe i zavisti. Ali je onaj koji je svezao jakoga od njega oteo 
sud propasti i učinio ga odabranom posudom. 


Krivovjerja i raskoli 


4. - Kako nevjernici i bezbožni protivnici kršćanskoga imena ne bi 
mislili da je i Kristovo kraljevstvo u sebi razdvojeno radi raznih krivovjerja 
i raskola onih što pod kršćanskim imenom okupljaju stada izgubljenih, Isus 

je u nastvaku dodao: "Tko nije sa mnom, protiv mene je. I tko sa mnom ne 
skuplja, rasipa“ (Mt 12,30). Isus, dakle, ne kaže: tko nije pod nazivom 
moga imena ili pod oblikom moga otajstva već veli: "Tko nije sa mnom, 
protiv mene je“. Istko tako Isus ne kaže: tko ne skuplja pod nazivom moga 
imena već reče: "Tko ne skuplja sa mnom, rasipa“. 


Prema tome, Kristovo kraljevstvo nije u sebi podijeljeno. Jedino ljudi 
kušaju razdvojiti što je kupljeno cijenom Kristove krvi. Pavao kaže: 
"Gospodin zna koji su njegovi. Svatko će odstupiti od opačine tko zaziva 
Gospodnje ime“ (2 Tim 2,19). Ako ne uzmakne od zlodjela, ne pripada Kris- 
tovu kraljevstvu pa ako i zaziva Kristovo ime. 


Iznosim, evo, neke primjere. Tu je duh lakomosti i duh rasipnosti. Je- 
dan skuplja, drugi rasipa. Tako su međusobno podijeljeni, ali oba pripadaju 
đavlovu kraljevstvu. Kod kumirskih štovatelja između sebe su podijeljeni 
Junonin i Herkulov duh. Ipak oba spadaju u đavolsko kraljevstvo. Krivov- 
jernik je arijevac i fotinovac i oba su međusobno razdijeljeni. Krivovjernik 
je donatist i maksimovac i obojica su između sebe podvojeni. 


Sve su mane i zablude smrtnika međusobno protuslovne i u sebi pod- 
vojene. Ali sve pripadaju đavlovu kraljevstvu. Stoga se đavlovo kraljevstvo 
neće održati. 

Pravedan i nepravedan, vjeran i nevjeran, katolik i krivovjernik između 
sebe su, jasno, razdijeljeni, ali ne pripadaju obojica Kristovu kraljevstvu. 
"Gospodin zna koji su njegovi“. Neka nitko sebi ne laska zbog imena. Ako 
"zazivatelj Gospodnjega imena“ želi da mu koristi Gospodnje ime, "neka od- 
stupi od bezboštva“, ' 


Stavovi prema Duhu Svetome 


5. - Zacijelo su prethodne evanđeoske riječi dijelom nerazgovijetne. 
Ipak držim da smo ih uz Gospodnju pomoć razjasnili. Nisu unatoč svemu 
onako bile teške kako je teško što dolazi iza njih gdje slijedi: "Zato vam 
kažem: ljudima će se oprostiti svaki grijeh i hula. Ali se hula protiv Duha 
neće oprostiti. Tko god kaže riječ protiv Sina čovječjega, oprostit će mu se. 
Ali tko bude govorio protiv Duha Svetoga, neće mu se oprostiti ni u ovome 
ni u budućem vijeku“ (Mt 12, 31-32). 


Što će, dakle, biti od onih koje Crkva žudi pridobiti? Zar se onima 
koji se poprave te iz bilo koje zablude pristupe Crkvi obećaje kriva nada u 

oproštenje svih grijeha? Tko nije osvjedočen da je rekao riječ protiv Duha 
Svetoga prije nego je postao kršćanin ili katolik? 


Krenimo najprije od ljudi koji se nazivaju poganima. Štovatelji su 
mnogih i krivih bogova. Klanjaju se kumirima. Oni kažu da je Gospodin 
Krist činio čudesa čarobnjačkim umijećima. Zar ne sliče onima koji kazaše 
da je Krist po đavolskome prvaku istjerivao zloduhe? Pogani također svedne- 
vice hule na naše posvećenje. Što tada drugo hule ako ne Duha Svetoga? 


Što je sa Židovima koji o Gospodinu rekoše što je povod otkuda je 
počeo ovaj govor? Zar sve do sada ne govore riječ protv Duha Svetoga? 
Niječu da se Duh nalazi u kršćanima kao što su ranije nijekali da je u Kris- 
tu. Drevni Židovi nisu grdili Duha Svetoga. Niti su govorili da Duh Sveti 
postoji niti ne postoji. Kazali su da Duh nije Bog već stvorenje. Nisu tvrdili 
da Duh Sveti ništa ne koristi kod istjerivanja zloduha. Te nedostojnosti niti 
što slično o Duhu Svetome Židovi nisu govorili. 


Saduceji su nijekali Duha Svetoga. Farizeji su, naprotiv, protiv sadu- 
cejskoga krivovjerja branili opstojnost Duha. Ali su nijekali da se Duh nala- 
zi u Gospodinu Isusu Kristu. Smatrali su da Isus zloduhe izgoni snagom 
đavolskoga glavara. A on ih je istjerivao posredstvom Duha Svetoga. Otuda 
slijedi da Židovi kao i razni krivovjerci priznaju Duha Svetoga, ali niječu da 
se nalazi u Kristovu tijelu. To je jedino njegova Crkva i to samo i iskl- 
jučivo katolička. Nema sumnje da su krivovjerci slični farizejima. Farizeji 
su u svoje doba priznavali da postoji Duh Sveti. Ipak su nijekali da prebiva 
u Kristu. Stoga su Kristovo djelo istjerivanja zlog duha pripisivali 
đavolskome prvaku. 


Mimoilazim činjenicu što stanoviti krivovjerci tvrde da sami Duh 
Sveti uopće nije stvoritelj nego stvorenje. Tako misle arijevci,? eunomijev- 
ci23 i macedonijevci.2“ Neki Duha Svetoga naprosto tako niječu što zabacuju 
da je Bog Trojstvo. Takvi uče da je Bog samo Bog Otac koji se katkada na- 


22. Istina je da su arijevci imali kmju pneumatologiju. Danas to ističu povjesnici dogme. 
Ali se taj arijevski nedostatak u rano doba redovito prešućivao. Cak se ni Nicejski 
sabor iz g. 325. nije na to osvmuo. Stoga je Augustinova napomena zanimljiva i do- 
nekle iznenađuje. 

23. To su istinski pneumatomasi. Nazvani su po glavnome predstavniku Eunomiju (+ 394) 
koji je Duhu Svetome zanijekao božanstvo učeći da je Duh Sveti samo odličnije 
stvorenje. 

24. Macedonijevci se nazivaju po carigradskome biskupu Macedoniju koji je imao ne- 
dostatnu pneumatologiju, ali bi vjerojatno bila povijesna nepravda naprosto ga ubor- 
Jiti među pneumatomahe. 

ziva Sinom, katkada Duhom Svetim. To su sabelijevci koje katkad nazivaju 
patripasijancima jer vele da je Otac trpio. Sabelijevci niječu da Otac ima 
ikakvoga Sina. Dosljedno bez sumnje niječu da postoji Duh Sveti. Fotinov- 
ci25 kažu da je samo Otac Bog. Sin je jedino čovjek. Fotinovci općenito 
niječu da postoji Duh Sveti kao treća osoba. 


Katolici od djetinjstva 


6. - Očito je, dakle, da Duha Svetoga hule pogani, Židovi i krivovjer- 
ci. Da li ih moramo odvojiti i smatrati bez ikakve nade jer je presuda bez 
opoziva: "Tko kaže riječ protiv Duha Svetoga, ne oprašta mu se ni u ovome 
svijetu ni u budućemu“? Da li treba držati da su od krivice toga najtežega 
grijeha jedino oni slobodni koji su katolici od djetinjstva? Drugi, naime, 
koji povjerovaše Božjoj riječi da postanu katolici u Kristovu su milost i mir 
došli od pogana, Židova ili krivovjernika. Ako se tima nije oprostila riječ 
koju su rekli protiv Duha Svetoga, isprazno se obećaje i propovijeda ljudi- 
ma da se obrate Bogu te dobiju mir i oproštenje grijeha u krštenju ili u 
Crkvi. Uostalom, nije rečeno: neće mu se oprostiti osim u krštenju. Isus je 
kazao: "Neće se oprostiti ni u ovome ni u budućemu životu“. 


Velika tajna 


7. - Nekima se čini da protiv Duha Svetoga samo oni griješe koje je u 
Crkvi oprala preporodna kupelj te su primili Duha Svetoga. Oni su, misle 
spomenuti, naknadno nezahvalni za taj veliki Spasiteljev dar, Zapadaju u 
neki smrtni grijeh kao što su preljubi, ubojstva i sami otpad od općega 
kršćanskog imena ili od Katoličke crkve. Osobno ne znam čime se može 
dokazati taj smisao. Uostalom, za nabrojene se zločine ne odriče mogućnost 
pokore u Crkvi. Apostol veli s nakanom da koreći popravi i same krivovjer- 
nike: "Da im možda Bog udjeli pokoru te upoznaju istinu i osvijeste se od 
đavolskih zamka. Đavao ih svojom voljom drži zarobljene“ (2 Tim 2, 25-26). 


Koja je korist od opomene bez ikakve nade u oproštenje? Uostalom, 
Gosposin ne kaza: koji vjerni katolik rekne riječ protiv Duha Svetoga već 
reče: "Tko rekne (...)“ To znači: tko god rekne, svatko tko rekne "neće mu 


25. Fotinovci su Fotinovi sljedbenici. 

se oprostiti ni u ovome svijetu ni u budućemu“. Prema tome, sve isto je da 
li je posrijedi poganin, Židov, kršćanin ili krivovjernik židovskoga odnosno 
kršćanskoga podrijetla, Može se nazivati imenom bilo koje zablude. Nije ka- 
zano: ovaj ili onaj. Rečeno je: "Tko god kaže riječ protiv Duha Svetoga, tj. 
tko pohuli protiv Duha Svetoga neće mu se oprostiti ni u ovome životu ni 
u budućemu“. 

Svaka pak zabluda koja se protivi istini i neprijateljska je prema kato- 
ličkome miru izgovara - kako gore pokazasmo - riječ protiv Duha Svetoga. 
Uza sve 10, Crkva neprestano ispravlja i sabire iz svake zablude. Tako ljudi 
primaju oproštenje grijeha i samoga Duha Svetoga koga su hulili. 


Augustinovo priznanje 


8. - Braćo! Prema meni uperite uši, prema Bogu pameti. Vašoj ljubavi 
priopćujem: možda se u cijelome Svetome pismu ne nalazi ni veće ni teže 
Pitanje. Stoga vam o sebi iznosim ovo priznanje: uvijek sam u propovijedi- 
ma održanim za narod izbjegavao poteškoću toga pitanja. Nisam to činio jer 
o tome nemam nikakvu misao. Nisam zanemario moliti, iskati i kucati za 
takvu zbilju. Ovo je razlog: nisam smatrao da će mi dostajati riječi koje su 
mi se u tome smislu nudile za samo shvaćanje koje mi se donekle otvaralo. 

Slušajući danas čitanja kada se čitalo evanđelje i primoran da vam o 
njima govorim, tako mi je udaralo srce da sam povjerovao kako Bog hoće da 
odovud po mome služenju nešto čujete. 


Omeđenost tvrdnje 


' 9. - Da svratite pozornost i da razumijete, upozoravam da Gospodin 
nije rekao: nijedna se hula protiv Duha Svetoga neće oprostiti. Također nije 
kazao: tko rekne bilo koju riječ protiv Duha Svetoga, neće mu se oprostiti. 
Kazao je: "Tko rekne riječ“. Da je prethodno kazao, uopće ne bi ostala ni- 
kakva mogućnost raspravljanja. Ako se ljudima neće oprostiti nijedna hula i. 
nikakva riječ kazana protiv Duha Svetoga, Crkva neće nikoga pridobiti iz 
nijednoga bezbožnoga razreda ljudi što protuslove Kristovu daru i crkvenome 
posvećenju. To se jednako odnosi na pogane, Židove, različite krivovjerce pa 
čak i neke neupućene u samoj Katoličko crkvi. 

' Ali daleko od toga da je Gospodin to kazao. Neka je daleko, kažem, da 
Istina tvrdi kako nijedna hula ili nijedna riječ što se rekne protiv Duha Sve- 
toga nema oproštenja ni u ovome ni u budućemu vijeku. 

Biblijske nejasnoće 


10. - Gospodin je htio da nas težinom pitanja vježba, a ne da nas vara 
netočnom misli. Stoga nije nužno da itko smatra kako nijedna hula ili nijed- 
na riječ progovorena protiv Duha Svetoga ne dobiva oproštenje. Ali je, 
očito, nužno da postoji stanovita hula i određena riječ - kazana protiv Duha 
Svetoga - koja nikada ne zavrjeđuje ikakvo oproštenje i otpuštanje. Ako bis- 
mo shvatili u smislu "sve“, tko bi se mogao spasiti? Ali kada bismo, nap- 
rotiv, držali da nema "ničega“, protuslovili bismo Spasitelju. Postoji, dakle, 
bez sumnje neka hula i stanovita riječ što se - rečena protiv Duha Svetoga - 
neće oprostiti. Gospodin je htio da tražimo koja je to riječ. Stoga je nije iz- 
razio. Kažem: htio je da se traži, a ne da se niječe. 


Pisma obično tako govore da se kazano ne dovrši ni cjelinom ni dije- 
lom. Kada je nešto na taj način rečeno, nije nužno niti da se kao cjelina 
može obistiniti niti da se dijelom ne shvati. 


Razglabana bi misao bila u punini i sveobuhvatno izražena kada bi se 
reklo: nijedna se hula protiv Duha neće oprostiti ili: tko rekne bilo koju 
riječ protiv Duha Svetoga, neće mu se oprostiti ni u ovome svijetu ni u 
budućemu. Dijelom bi i ulomično izreka bila kazana da je bilo rečeno: neka 
se hula Duha neće oprostiti. Ali misao nije izrečena ni sveobuhvatno ni ulo- 
mično. Nije, naime, rečeno: svaka hula ili neka hula. Jedino je neodređeno 
kazano: "Neće se oprostiti hula Duha“. Također nije rečeno: tko kaže bilo 
koju riječ ili tko rekne neku riječ. Rečeno je neodređeno: "Tko kaže riječ“. 

Nije nužno razumjeti da je govor o svakoj huli ili svakoj riječi. Ali 
je, očito, nužno držati kako je Gospodin htio da se shvati da je riječ o sta- 
novitoj huli i određenoj riječi. To nije htio izraziti da ne uzmemo za neznat- 
no ako u prošnji, molitvi i kucanju dobijemo nešto od točna shvaćanja. 


Iv 15,22 


11. - Da jasnije to uvidite, počujte što sam Isus kaže o Židovima: "Da 
nisam došao i govorio im, ne bi imali grijeha“ (Iv 15,22). To nije na taj 
način rečeno kao da Isus želi da se shvati kako bi Židovi općenito bili bez 
ikakva grijeha da nije došao i da im nije govorio. Zaista ih je zatekao pune 
grijeha i opterećene grijesima. Stoga kaže: "Dođite k meni svi koji radite i 
koji ste opterećeni“ (Mt 11,28). Čime? Tovarom grijeha i zakonskim prijes- 
tupima. “Zakon je unišao da obiluje prekršaj“ (Rim 5,20). 

Sam Isus drugdje kaže: "Nisam došao zvati pravedne već grešne“ (Mt 
9,13). Kako, dakle, ne bi imali grijeha da nije došao? Znači da sud o kome 
govorimo Isus nije kazao ni općenito ni pojedinačno već neodređeno. Zato 
ne sili da se shvati svaki grijeh. Jasno je da moramo misliti na neki grijeh 
koji Židovi ne bi imali da Krist nije došao i da im nije govorio. Inače bismo 
morali reći da je Kristova tvrdnja kriva. Neka je to od nas daleko! 


Isus, dakle, ne veli: da nisam došao i da im nisam govorio, ne bi ima- 
li nikakav grijeh. U tome bi slučaju Istina lagala. Ali nije određeno kazao: 
da nisam došao i da im nisam govorio, ne bi imali stanoviti grijeh. Inače bi 
se izvršio neznatni ponbožni napor. U cjelokupnome svetopisamskome 
obilju jasnim se hranimo, tajnovitim vježbamo. Ondje se udaljuje glad, ovd- 
je dosada. 


Ukoliko, dakle, nije rečeno: ne bi imali nikakva grijeha, ne smetimo 
se što znamo da su Židovi grešni i bez Gospodnjega dolaska. Ipak je rečeno: 
"Da nisam doašo, ne bi imali grijeha“. Otuda nužno slijedi da su Židovi radi 
Gospodnjega dolaska, iako ne svaki, ipak neki grijeh počinili koji nisu ima- 
li. Ovo je posve očito: nisu vjerovali u Gospodina nazočna i Gospodina koji 
im je govorio. Držali su ga za neprijatelja jer je govorio istinu. Čak su ga 
ubili. Očito je da ne bi imali taj veliki i strašni grijeh da Gospodin nije 
došao i da im nije govorio. 

id Kada, dakle, ondje čujemo "ne bi imali grijeh“, ne mislimo nijedan 
grijeh već neki grijeh. Tako je i kada čujemo u današnjemu čitanju "neće se 
otpustiti hula na Duha“. Nije riječ o svakoj huli već nekoj. Kada čujemo: 


Tko rekne riječ protiv Duha Svetoga, neće mu se oprostiti“, ne smijemo 
Shvatiti svaku riječ već neku. 


Hula Duha Svetoga 


p 12. - Isus veli: "Hula se Duha neće oprostiti“. Tu je nužno shvatiti da 
nije riječ o svakome duhu već o huli Duha Svetoga. Čak da to nije drugdje 
Jasnije kazao, tko bi bio tako bezuman da drukčije razumije? U skladu se s 
tim govornim pravilom i ovo shvaća: "Ako se tko ne preporodi iz vode i 
Duha (...)“ (Iv 3,5). Tu Isus ne veli: i Duha Svetoga. Ipak se tako poima. 
Rekao je: "Iz vode i Duha“. Uza sve to, nitko nije prisiljen misliti na svaki 
duh. Stoga kada čuješ izričaj "hula se Duha neće oprostiti“ nije potrebno 
shvatiti kao govor o svakome duhu niti o huli svakoga duha. 

Razlika među evanđeljima 


13. Vidim da već želite čuti koja je hula što se neće oprostiti kada nije 
svaka u pitanju i koja se riječ rečena protiv Duha Svetoga neće otpustiti ni 
u ovome svijetu ni u drugome kada se ne misli na svaku riječ. Već bih i ja 
htio kazati što najpomnije iščekujete čuti. Ipak podnesite stanovito odugov- 
lačenje povećane opreznosti dok uz Gospodnju pomoć ne obrazložnim sve 
na što naiđemo. 

Kada su druga dvojica evanđelista - Marko i Luka - govorili o našemu 
pitanju, nisu upotrijebili izraze "hula“ i "riječ“. Htjeli su da razumijemo 
kako nije u pitanju svaka hula već određena niti je posrijedi svaka riječ nego 
neka. Što, dakle, kazaše? Ovako piše u Marka: "Uistinu vam kažem: ljuds- 
kim će se sinovima otpustiti svi grijesi i hule kojima su hulili. Tko pak 
bude hulio protiv Duha Svetoga, nikada nema oproštenja nego će biti krivac 
vječne opačine“ (Mk 3, 28-29). Ovako stoji u Luke: "Tko god kaže riječ 
protiv Sina čovječjega, njemu će se oprostiti. Ali se onome koji bude hulio 
protiv Duha Svetoga neće oprostiti“ (Lk 12,10). ' 

Da li se zbog stanovite različitosti u riječima odustalo od istine istovr- 
sne prosudbe? Ovo je jedini razlog zašto evanđelisti isto ne izrazuju na isti 
način: da otuda naučimo zbilje stavljati pred riječi, a ne riječi ispred zbilja. 
Otuda učimo da u govornika ništa drugo ne tražimo nego volju zbog koje se 
kao njezino očitovanje upotrebljavaju riječi. Gdje je razlika s obzirom na 
zbilju ako se kaže: "Hula se Duha neće oprostiti“ ili ako se rekne: "Tko po- 
huli protiv Duha Svetoga, neće mu se oprostiti“? Možda istu zbilju jedan 
način jasnije izražava nego drugi. Jedan evanđelist ne niječe drugoga već 
tumači. 

Izričaj “hula duha“ kazan je zaobljeno jer nije izraženo o kojem je 
duhu riječ. Nije, naime, svaki duh istodobno Duh Sveti. Isto tako izraz 
"hula duha“ može značiti da netko huli s duhom kao što se može reći 


"molitva duha“ kada netko moli s duhom. Stoga Apostol kaže: "Duhom ću 


moliti. Molit ću umom“ (1 Kor 14,15). Kada se pak reklo: "Tko pohuli na 
Duha Svetoga“, uklonile su se navedene dvoznačnosti. 

Piše: "Zavijeka nema opraštanja već će biti krivac vječne opačine“. To 
se ne razlikuje od onoga što se čita u Mateja: "Neće mu se oprostiti ni u 
ovome svijetu ni u budućemu“. Drugim je riječima i drugim govornim 
načinom izražena jedna te ista misao. 

Ovo je u Mateja: "Tko rekne riječ protiv Duha Svetoga (...)“ Da to ne 
shvatimo nekako drukčije nego kao hulu, druga dvojica rekoše: "Tko bude 

hulio protiv Duha Svetoga (...)“ Svi kazaše isto. Nijedan se evanđelist nije 
udaljio od Gospodinove nakane. Riječi se govore, pišu, čitaju i slušaju da se 
namjera razumije. 


Prava hula 


14. - Netko će reći: prihvatio sam i razumio. Kada se kaže “hula“, ali se 
ne doda "svaka“ ili "nekakva“, može se shvatiti kao "neka“ ili "bilo koja“. 
Ali nije nužno misliti na "svaku“. Ako se ipak ne prihvati smisao "neka 
hula“, rečeno je krivo. Isto je s pojmom “riječ“. Ako se ne kaže svaka ili 
neka, nije nužno da se misli na svaku riječ. Ali ako se ne razumije da se 
"riječ“ odnosi na neku riječ, na nikakav način ne može biti istinito što se 
veli. 


Čita se: "Tko bude hulio (...)“ Kako u tome shvatiti neku hulu kada 
se ne čita riječ hula“? Ili kako misliti na "stanovitu riječ“ gdje se uopće ne 
čita pojam riječ“ već se nekako uopćeno veli: "Tko bude hulio“? Na to 
"Drotuslovlje“ ovako odgovaramo: čak da je bilo rečeno "tko pohuli bilo 
koju hulu protiv Duha Svetoga“, ne bi se uopće pokazao razlog zašto bismo 
mislili da se mora tražiti neka hula. Morali bismo, naime, shvatiti da je 
posrijedi svaka hula. Ali se ne može shvatiti da je riječ o svakoj huli. Inače 
bi se poganima, Židovima, krivovjercima i svakoj ljudskoj vrsti oduzela 
nada u opraštanje uz uvjet da se poprave. Preostaje, dakle, da se u onome što 
piše "iko pohuli protiv Duha Svetoga zavijeka nema oproštenja“ onaj ras- 
pozna koji ne huli na svaki način već na onaj način da mu se nikada ne 
može oprostiti. 


Kušnja i napast 


15. - Kazano je: "Bog nikoga ne kuša“ (Jak 1,13). Izraz se mora ovako 
shvatiti: Bog na stanoviti način, a ne uopće na nikakav način, nikoga ne 
kuša. Inače bi bilo krivo što piše: "Kuša vas Gospodin vaš Bog“ (Pnz 13,3). 
Također bismo nijekali da je Krist Bog ili bismo kazali da je evanđelje u kri- 
vu kada čitamo da je Isus pitao učenika "kušajući ga, a sam je znao što će 
učiniti“ (Iv 6, 5-6). 


Postoji kušnja koja navodi na grijeh. Tom kušnjom Bog nikoga ne 
kuša. Ali postoji i takva kušnja koja ispituje vjeru. Bag se udostoji kušati 
tom kušnjom. Kada čujemo: "Tko pohuli na Duha Svetoga“, ne moramo ra- 
zumjeti da je riječ o svakoj vrsti hule. Ni ondje nije riječ o svakoj vrsti kušnje. 

Druge usporedbe 


16. - I ovo slušamo: "Tko povjeruje i bude kršten, spasit će se“ (Mk 
16,16). Ali ne mislimo da je riječ o vjerniku koji vjeruje na onaj način kako 
“vjeruju i zli dusi i straše se“ (Jak 2,19). Nije tu govor o takvim 
krštenicima među kojima se brojem mogao naći i Šimun vrač, ali se nije 
mogao spasiti (usp. Dj 8,13). 


Kada, dakle, Krist reče: "Tko uzvjeruje i bude kršten, spasit će se“, 
nije pred očima imao sve koji vjeuju i koji se krštavaju nego neke. Motrio 
je one koji se nalaze u vjeri koja po Apostolovu određenju "djeluje preko 
ljubavi“ (Gal 5,6). Jednako je s riječima: "Tko pohuli na Duha Svetoga, ni- 
kada nema oproštenja“. Tu Gospodin nije progovorio o svakome dugu huli- 
telja protiv Duha Svetoga. Naveo je onaj dug što se onome koji njime bude 
vezan ne oprašta nikakvim oproštenjem. 


Euharistija 


17. - Gospodin kaže: "Tko blaguje moje tijelo i prije moju krv, u 
meni ostaje i ja u njemu“ (Iv 6, 57). Kako ćemo to shvatiti? Da li tu 
možemo ubrojiti one za koje Apostol kaže da vlastitu “osudu jedu i piju 
kada blaguju 10 tijelo i piju tu krv“ (1 Kor 11,29)? Da li je Juda, Učiteljev 
izručitelj i izdajica, premda je - kako evanđelist Luka (Lk 22,21) otvorenije 
izjavljuje - s ostalim učenicima jeo i pio kada je Gospodin prvi put svojim 
rukama obavio otajstvo svoga tijela i krvi ostao u Kristu ili Krist u njemu? 
Uostalom, mnogi hinjenim srcem jedu ono tijelo i piju krv. Čak kada jedu i 
Piju postaju otpadnici. Da li ostaju u Kristu ili Krist u njima? Ipak, očito, 
postoji stanoviti način blagovanja onoga tijela i pijenja one krvi po kojem 
iko jede i pije ostaje u Kristu i Krist u njemu. 


Prema tome, ne ostaju u Kristu niti Krist ostaje u svakome tko na 
bilo koji način blaguje Kristovo tijelo i pije Kristovu krv. U pitanju je 
određeni način koji je jamačno vidio Gospodin kada je prethodno rekao. Isto 
vrijedi za riječi: "Tko bude hulio protiv Duha Svetoga, nikada nema 
oproštenja“. Ne postoje krivcem toga neoprostivoga zločina tko na bilo koji 
način huli već tko huli na određeni način. Krist je htio da taj način tražimo i 
shvatimo. On je utvrdio tu istinu i strašnu presudu. 


226 


Trojstvo 


18. - Ali koji je to način ili radije nenačin da se huli? Koja je to hula? 
Koja je to riječ protiv Duha Svetoga? Smatram da već sami red traži da to 
kažemo te da iščekivanje dugo, iako nužno, odlagano više ne odlažemo. 


Znate, predragi, da u onome nevidljivome i neraspadljivome Trojstvu 
koje prihvaća i propovijeda naša vjera i Katolička crkva Bog Otac nije Otac 
Duha Svetoga već Sina i da Bog Sin nije Sin Duha Svetoga već Oca. Bog 
Duh Sveti nije Duh samo Oca ili samo Sina već Oca i Sina. To Trojstvo 
zadržava vlastitost i bivstvenost pojedinih osoba. Ipak uza sve to Trojstvo 
nije tri boga već jedan Bog radi nedjeljive i neodvojive biti ili naravi koja je 
vječnost, istina i dobrota. 

Usklađeno s našim shvaćanjem i po mjeri kojom nam se ovakvima 
kakvi smo sada daje sve to vidjeti kroz “ogledalo i u zagonetci“ u Ocu nazi- 
remo izvor, u Sinu rođenje, u Duhu Svetome zajedništvo Oca i Sina. U svoj 
je Trojici jednakost. 


Otac i Sin htjedoše da po onome što im je zajedničko imamo zajed- 
ništvo između sebe i s njima. Htjeli su da se okupimo u jedno po onome 
Daru koji obojica imaju kao jedan te isti. To je Duh Sveti koji je Bog i 
Božji dar. U njemu se izmirujemo s božanstvom i njime naslađujemo. Što 
bi nam, naime, koristilo da spoznamo neko dobro ako ga ne bismo ljubili? 
Kao što se istinom poučavamo, ljubavlju ljubimo da punije spoznamo i 
spoznatim kao blaženi uživamo. Ljubav je pak razlivena našim srcima "po 
Duhu Svetome koji nam je dat“ (Rim 5,5). Budući da su nas grijesi udaljili 
od posjedovanja pravih dobara, ljubav "pokriva mnoštvo grijeha“ (1 Pt 4,8). 


Otac je, dakle, Sinu - Istini - istinsko vrelo. Sin je Istina koja izlazi 
od istinitoga Oca. Duh Sveti je dobrota što izlazi od dobroga Oca i dobroga 
Sina. Božanstvo Trojice nije nejednako niti jedinstvo odvojeno. 


Duh Sveti oprašta grijehe 


19. - Od Božje nam dobrote kao prvi dar počete vjere dolazi oproštenje 
grijeha. Tako se postiže život vječni koji će se dati na posljednji dan. Dok 
grijesi traju, na neki način ostaju neprijateljstva prema Bogu i otuđenje od 
njega. To je posljedica našega zla. Pismo to kaže kada veli: "Vaši grijesi 
stvaraju razmeđe između vas i Boga“ (Iz 59,2). 

Bog nam, dakle, ne daje svoja dobra ako ne udalji naša zla. Dobra ono- 
liko rastu koliko se zla smanjuju. Ne dosižu puninu dok grijesi ne iščeznu. 
Gospodin Isus grijehe oprašta po Duhu Svetome kao što po Duhu Svetome 
istjeruje đavle. To se otuda može razabrati što je poslije uskrsnuća od mrtvih 
rekao svojim učenicima: "Primite Duha Svetoga“. Potom je neposredno do- 
dao: “Kome oprostite grijehe, oprostit će im se; kome zadržite, zadržat će se 
“(Iv 20,22-23). I ono se preporođenje gdje se ostvaruje opraštanje svih pre- 
thodnih grijeha događa u Duhu Svetome. Gospodin veli: "Ako se netko ne 
preporodi iz vode i Duha, ne može ući u Božje kraljevstvo“(Iv 3,5). 

Ipak je jedno roditi se iz Duha, drugo hraniti se od Duha. Posebno je 
roditi se iz tijela i to se zbiva kad majka rodi. Drugo je hraniti se od tijela. 
To se ostvaruje kad majka doji čedo. Ono je posve usredotočeno na to da sa 
žudnjom siše otkuda je rođeno da živi. Životnu hranu dobiva otuda otkuda je 
primilo životni početak. 

Treba, dakle, vjerovati da je oproštenje grijeha u Duhu Svetome prvo 
dobročinstvo Božje dobrostivosti. Zato je time počela propovijed Ivana 
Krstitelja koji je poslan kao Gospodinov preteča. Ovako piše: "U one dane 
dođe Ivan Krstitelj. Propovijedao je u judejskoj pustinji. Govorio je: činite 


pokoru; pribižilo se nebesko kraljevstvo“ (Mt 3, 1-2). Isto vrijedi i za samo- 


ga Gospodina. Ovako čitamo: "Potom Isus poče propovijedati i govoriti: 
činite pokotu; približilo se nebesko kraljsevstvo“ (Mt 4,17). 

Onima koji su dolazili Ivanu da ih krsti Ivan između ostaloga govo- 
raše: "Ja vas, doduše, krstim u vodi i za pokoru. Tko dođe poslije mene, od 
mene je jači. Nisam dostojan ni da mu oboću nosim. On će vas krstiti u 
Duhu Svetome i ognju“ (Mt 3,11). I Gospodin reče: "Ivan je krstio vodom. 
Vi ćete biti kršteni Duhom Svetim. Njega ćete primiti do nekoliko dana, na 
Duhove“ (Dj 1,5). 

Ivan kaza *i u vatri“. To bi se moglo shvatiti kao patnja“ koju će 
vjernici pretrpjeti za Kristovo ime. Ali nije daleko od zbilje ako se smatra da 
riječ "vatra“ naznačuje samoga Duha Svetoga. Radi toga se u trenu njegova 
dolska kaže: "Ukazali su se za njih podijeljeni jezici kao oganj koji je sjeo 
na svakoga od njih“ (Dj 2,3). Stoga i sam Gospodin kaže: "Došao sam pos- 
lati u ovaj svijet oganj“ (Lk 12,49). I Apostol govori: "Duhom žarki (...)“ 
(Rim 12,11). Iz Duha plamti ljubav koja se razliva u našim srcima "po 
Duhu Svetome koji nam je dat“. Tome je žaru suprotno što Gospodin reče: 
"Ljubav će mnogih ohladiti“ (Mt 24,12). 

Savršena je ljubav dar Duha Svetoga. Prvo je pak što spada na 
oproštenje grijeha. To nas dobročinstvo oslobađa iz "vlasti tame“ (Kol 

1,13). Po našoj se vjeri "prvak ovoga svijeta baca napolje“ (Iv 12,31). On 
djeluje u "sinovima nevjernosti“ (Ef 2,2). Jedina je njegova moć društvo i 
vezanost na grijeh, Ali se u Duhu Svetome kojim se u jedno okuplja Božji 
narod istjeruje nečisti duh koji se u samome sebi razdjeljuje. 


Pokora i nepokora 


20. - Srce koje ne vrši pokoru govori protiv tome nezasluženome 
daru, protiv te Božje milosti. Nevršenje je, dakle, pokore hula protiv Duha. 
Neće se oprostiti ni u ovome vijeku ni u budućemu. 


Duhom Svetim se krštavaju kojima se otpuštaju svi grijesi. Crkva je 
primila Duha Svetoga. Kome otpusti grijehe, oprostit će mu se. Protiv 
Duha Svetoga mišlju ili jezikom govori veoma zlu i nadasve bezbožnu riječ 
onaj koga Božja strpljivost dovodi do pokore, ali on po tvrdoći svoga srca i 
neskrušenome srcu sebi zgrće "srdžbu za dan gnjeva i očitovanja pravednoga 
Božjega suda koji će svakome uzvratiti u skladu s njegovim djelima“ (Rim 
2,4-6). 


Tako, dakle, nepokorom kao jednom riječju donekle možemo nazvati 
hulu i riječ protiv Duha Svetoga. To nema oproštenja za svu vječnost. Pro- 
tiv te su nepokore vikali glasnik i sudac. Govorahu: "Činite pokoru, pri- 
bližilo se nebseko kraljevstvo“. Gospodin je protiv nepokore otvorio usta 
evanđeoske propovijedi. Rekao je da se po cijelome svijetu mora naviještati 
evanđelje protiv nepokore. Pošto uskrsnu od mrtvih kaza učenicima: 
"Trebalo je da Krist trpi i treći dan uskrsne od mrtvih te da se u njegovo ime 
propovijeda pokora i oproštenje grijeha među svim narodima počevši s Jeru- 
zalemom“ (Lk 24, 46-47). 


Ta nepokora uopće nema oproštenja ni u ovome vijeku ni u budućemu 
jer pokora u ovome vijeku postiže oproštenje koje vrijedi i za budući vijek. 


Prosudba 


21. - Sve dok pojedinac živi u ovome tijelu, ne može se suditi o na- 
vedenoj nepokori ili srcu koje ne vrši pokoru. O nikome se ne smije zdvaja- 
ti dotle dok Božja strpljivost privodi pokori i dok bezbožnoga ne udalji iz 
ovoga života. Bog ne želi "bezbožnikovu smrt nego da se obarti i živi“ (Ez 
18,23). 

Netko je danas poganin: otkuda znaš hoće li sutra postati kršćanin? 
Netko je danas nevjerni Židov: što ako sutra povjeruje u Krista? Ovaj je da- 
nas krivovjernik: što ako sutra slijedi katoličku istinu? Drugi je raskolnik: 
što ako sutra prigrli katolički mir? Što ako oni koje označuješ bilo kojom 
vrstom zablude i osuđuješ kao najbeznadnije prije nego dovrše ovaj život 
obave pokoru te u budućemu životu nađu pravi život? Stoga, braćo, neka 
vas i na to opomene Apostolova riječ: "Nikoga ne sudite prije veremena“ (1 
Kor 4,5). 

Ona se hula Duha za koju nikada ne postoji nikakvo oproštenje ne 
može - rekosmo - ustvrditi u nikome dok je još u ovome životu. Shvatili 
smo da nije riječ o svakoj već određenoj huli. Rekosmo i utanačismo da je 
posrijedi ustrajna tvrdoća nepokoma srca. To smo, po našem sudu, i pokazali. 


Prividno protuslovlje 


22. - Slijedeće se može učiniti neskladnim: netko do kraja ovoga 
života ustraje u krutoj nepokori. Dugo i mnogo govori protiv milosti Duha 
Svetoga. Evanđelje ipak to dugo protivljenje koje ne vrši pokoru kao nešto 


kratko naziva “riječju“. Kaza: "Tko rekne riječ protiv Sina čovkečjega, 


oprostiti će mu se. Ali tko rekne protiv Duha Svetoga, neće mu se otpustiti 
ni u ovome vijeku ni u budućemu“ (Mt 12,32). Ta je hula velikoga obujma, 
Satkana je i oblikovana od mnogih riječi. Međutim Pismo mnoge riječi 
obično naziva riječju. Nijedan prorok nije rekao samo jednu riječ. Ipak se 
ovako čita: "Riječ što se zbi“ kod toga ili onoga proroka. I Apostol kaže: 
“Svećenike treba častiti dvostrukom čašću. Nadasve zato što djeluju riječju i 
poučavanjem“ (1 Tim 5,17). Ne reče "riječima“ već "riječju“. Sveti Jakov 
veli: "Budite vršitelji riječi, a ne jedino slušaoci“ (Jak 1,22). Ni on ne kaže 
u množini "riječi“ već u jednini "riječi“. Ipak se u crkvi pred mnoštvom i 
svečano iz Pisama čita, govori i čuje mnogo riječi. 

Bilo tko od nas može ne znam kako dugo propovijedati evanđelje, ipak 
se naziva propovjednikom "riječi“, a ne "riječi“. Bez obzira na to kako dugo 
netko među vama pomno i žarko sluša našu propovijed, naziva se veoma 
revnim slušateljem "riječi“, a ne "riječi“. 

Gore smo naveli način kako govore Pisma. Pozna ga i crkveni običaj. 
S time je rečeno u skladu. Tko je čitava svoga dužega ili kraćega života koji 
je proveo u tijelo ustima ili samom mišlju u neskrušenome srcu izrekao 
stanoviti broj riječi protiv oproštenja grijeha što se obavlja u Crkvi, rekao 
je "riječ“ protiv Duha Svetoga. 

Crkva i Duh 


23. - Riječ koja se kaže protiv Sin čovječjega, ali i svaki drugi grijeh 
i hula oprostit će se ljudima. Ovo je razlog: svi se grijesi otpuštaju gdje 
nema grijeha neskrušenoga srca protiv Duha Svetoga kojim se u Crkvi 
opraštaju grijesi. Kako da se oprosti grijeh koji priječi oproštenje drugih gri- 
jeha? Svi se, dakle, grijesi onima opraštaju u kojima se ne nalazi grijeh koji 
se nikada neće otpustiti. U kojima se nalazi, ni drugi se grijesi ne opraštraju 
jer se taj nikada ne otpušta. Oproštenje svih grijeha priječi vez toga grijeha. 

Tko kaže "riječ“ protiv Sina čovječjega, oprostit će mu se. Tko je 
kaže protiv Duha Svetoga, neće mu se oprostiti. To se ne zbiva zato što bi 
u Trojstvu Duh Sveti bio veći od Sina. To čak nikada nije kazao nijedan 
krivojernik. Tko se odupre istini i huli na istinu koja je Krist koji je kao ut- 
jelovljena Riječ mnogo propovijedao među ljudima i kao Sin čovječji - je- 
dan je te isu Krist! - boravio među nama, oprašta mu se ako ne rekne "riječ“ 
nepokajanoga srca protiv Duha Svetoga. O Duhu je kazano: "Tko se ne pre- 
porodi iz vode i Duha (...)“ (Iv 3,5). Također je o njemu rečeno: "Primite 
Duha Svetoga. Ako nekome oprostite grijehe, opraštaju mu se“ (Iv 20,22). 
Uvjet je da se kaje. Tada po tome daru prima oproštenje svih grijeha. UKI- 
jučen je i grijeh "riječi“ izrečene protiv Sina čovjčjega jer grijehu naznanja, 
tvrdoglavosti ili bilo koje hule ne pridodaje grijeh nepokore protiv Božjega 
dara i milosti preporođenja odnosno izmirenja koje se u Crkvi ostvaruje po 
Duhu Svetome. 


Hula protiv Sina 


24. - Evo što se ne smije misliti, iako neki tako misle: riječ se kazana 
protiv Sina zato oprašta - a ne oprašta se što se rekne protiv Duha Svetoga - 
jer je Krist zbog “uzetoga“ (Fil 2,7) tijela postao Sin čovječji. Duh Sveti je, 
očito, veći od toga tijela. Vlastitom je biti jednak Ocu i jedinorođenome 
Sinu u njegovu božanstvu kojim je i sami jedinorođeni Sin jednak Ocu i 
Duhu Svetome. 


Ako je kazano iz toga razloga rečeno, zacijelo bi se šutjelo o svakoj 
drugoj huli. Tako bi se vidjelo da je samo ona hula oprostiva što se rekne 
protiv Sina čovječjega koji bi se jedino smatrao čovjekom. Ali je prethodno 
istaknuto: "Ljudima će se oprostiti svaki grijeh i hula“. Isto se kod drugoga 
evanđelista ovako naglašava: "Ljudskim će se sinovima oprostiti svi grijesi 
i hula kojima se hulili“. 

Navedena općenitost bez sumnje obuhvaća i hulu protiv Oca. Neopoz- 
ivom se označuje samo ona hula koja se kaže protiv Duha Svetoga. Zar je i 
Otac uzeo slugin lik od kojega je Duh Sveti veći? Jasno je da nije. Nakon 
opće nepomene svih grijeha i svake hule Gospodin je očitije htio istaknuti 
hulu koja se govori protiv Sina čovječjega. 


Ljudi su, doduše, bili svezani u grijehu koji je Isus spomenuo kada je 
rekao: "Da nisam došao i da im nisam govorio, ne bi imali grijeha“ (Iv 
15,22). Gospodin u evanđelju po Ivanu pokazuje da je taj grijeh veoma 
težak. O Duhu Svetome veli kada obećaje da će ga poslati: "On će svijet ok- 
riviti za grijeh, pravednost i sud - za grijeh jer nisu u me vjerovali“ (Iv 16, 
8-9). Uza sve to ako ona tvrdoća neraskajanoga srca ne rekne "riječ protiv 
Duha Svetoga“, oprositi će se i to što se reklo protiv Sina čovječjega. 


Trojstvo oprašta grijehe 


25. - Možda ovdje netko zapita da li grijehe oprašta samo Duh Sveti 
ili također Otac i Sin. Odgovaramo: i Otac i Sin. Sami Sin veli o Ocu: 
"Ako ljudima oprostite grijehe i vama će vaše grijehe oprostiti vaš Otac“ 
(Mt 6,14). U Gospodnjoj molitvi govorimo Ocu: "Oče naš koji jesi na ne- 
besima“ (Mt 6,9). Između ostaloga ovo molimo: “Oprosti nam naše grijehe“ 
(Mt 6,12). O samome pak sebi Sin kaže: "Da znate da Sin čovječji ima 
vlast na zemlji opraštati grijehe (...)“ (Mt 9,6). 

Odgovaraš: ako, dakle, grijehe oprašta Otac, Sin i Duh Sveti zašto se 
veli da se ona nepokajanost koja se neće nikada oprostiti jedino odnosi na 
hulu Duha? Stječemo dojam da se čovjek koga veže grijeh nepokajanosti od- 
upire daru Duha Svetoga i da se tim darom obistinjuje oproštenje grijeha. 

Sada i ja pitam: da li Krist izgoni đavle ili ih ih izgone Otac i Duh 
Sveti? Ako ih samo Krist istjeruje što znači kada sam veli: "Otac ostaje u 
meni i obavlja djela“ (Iv 14,10)? Kao da Sin ne čini već Otac ostajući u 
Sinu! 

Zašto Krist ne drugome mjestu kaže: "Moj Otac sve do sada radi i ja 
radim“ (Iv 5,17)? Malo niže dodaje: "Što god je on učinio, to i Sin jednako 
čini“ (Iv 5,19). Isus drugdje veli: "Da među njima nisam načinio djela koja 
nitko drugi nije učinio (...)“ (Iv 15,24). Tu se izrazio kao da sam djeluje. 
Sve je to tako kazano. Uza sve to, nerastavljiva su Očeva i Sinova djela. 
Što misliti o Duhu Svetome osim da i on zajedno djeluje. Na istome mjestu 
gdje je nastalo pitanje koje obrađujemo sami je Sin nakon istjeranoga đavla 


232 


kazao: "Ako ja po Duhu Svetome izbacujem đavle, zaista je među vas došlo 
Božje kraljevstvo“. 


Zajedništvo trojstvenih čina 


26. - Ovdje možda netko veli: Duha Svetoga radije daju Otac i Sin 
nego što Duh svojom voljom nešto čini. U taj red pripada izričaj: "Po Duhu 
Svetome izgonim đavle“. To bi Krist činio preko Duha, a ne sami Duh. Iz- 
reka bi se "po Duhu Svetome istjerujem“ shvatila kao “izgonim preko Duha 
Svetoga“. 


Pisma imaju običaj tako govoriti: "Pogubili su po maču“, tj. mačem. 
"Potpalili su po vatri“ (Ps 73,7), tj. vatrom. “Jošua uze kamene noževe po 
kojima je obrezao Izraelove sinove“, tj. s kojima je “obrezao Izraelove si- 
nove“ (Jš 5, 2-3). 


Ima ih koji zbog rečenoga Duhu Svetome niječu vlastitu moć. Takvi 
moraju čuti što se čita kao Gospodnja riječ: "Duh duva gdje hoće“ (Iv 3,8). 
Apostol pak veli: "To čini jedan te isti Duh“ (1 Kor 12,11). Bojmo se da 
tko ne pomisli kako isto ne čini Otac i Sin jer Apostol među istaknutim 
djelima navodi darove iscjeljenja i moćne čine gdje je i izgon zlih duhova. 
Ali Pavao primjećuje: "Duh kako hoće svakome dijeli vlastito“ (1 Kor 
12,11). Zar time ne naznačuje vlast Duha Svetoga koja je, jasno, neodvojiva 
od Oca i Sina? 


Istaknuto se, dakle, tako izrazuje da se ipak shvati kako je trojstveno 
djelovanje nerastavljivo. Stoga kada se navede Očevo djelovanje, shvaćamo 
da ga Otac ne ostvaruje bez Sina i Duha Svetoga. Isto vrijedi za Sinovo djel- 
ovanje. Nije bez Oca i Duha Svetoga. Djelovanje Duha Svetoga nije bez 
Oca i Sina. 


Onima je koji ispravno vjeruju ili čak kako mogu razumiju dovoljno 
poznato radi čega je kazano o Ocu da “čini djela“ (Iv 14,10). Naime, kod 
onoga je vrelo djela od koga je opstojsnost osoba koje surađuju. Sin se rađa 
od Oca. Ali od Oca prvotno izlazi i Duh Sveti. Izlazi od Oca od koga se Sin 
rađa. S njime mu je isti Duh zajenički. 


Gospodin kaže: "Da među njima nisam činio djela koja nitko drugi 
nije učinio (...)“. To pak nije sveo na Oca ili Duha jer u onim djelima ne bi 
S njime sudjelovali. Dotična je djela doveo u svezu s ljudima koji čitaju o 
mnogim učinjenim čudesima izuzevši čudesa koja je Sin učinio. 

Apostol kaže o Duhu Svetomu: "Sve to čini jedan te isti Duh“ (1 Kor 
12,11). Rečeno nije stoga kazano jer s Duhom ne bi sudjelovali Otac i Sin. 
Zato je kazano jer u tim činima nisu na djelu mnogi duhovi nego jedan Duh 
koji u različitim svojim djelima nije sam u sebi podijeljen. 


Osobno i zajedničko u Trojstvu 


27. - Ipak se ne govori isprazno već razumno i istinito da je Otac re- 
kao, a ne Sin i Duh Sveti: "Ti si moj ljubljeni Sin u kome se nasladih“ (Lk 
3,22). Znamo da to čudo zvučne riječi s neba jedino pripada Očevoj osobi. 
Ipak ne poričemo da su Sin i Duh Sveti u tome sudjelovali. Tad je Sin, 
noseći tijelo, boravio na zemlji. Ipak je kao "jedinirođena Riječ“ također bio 
"u Očevu krilu“ kada se onaj glas prolomio iz oblaka. Da li se mudro i du- 
hovno može vjerovati da je Bog Otac odvojio od sudjelovanja svoje Mudros- 
ti i svoga Duha ostvarenje svojih zvučnih i prolaznih riječi? 


Na isti način najispravnije tvrdimo da po moru nije hodao Otac ni 
Duh Sveti već Sin. Samo Sinu pripadaše ono tijelo i stopala utisnuta u va- 
love. Ali tko odriče da su u onome djelu takvoga čuda surađivali Otac i Duh 
Sveti? Isto tako najistinitije kažemo da je jedino Sin uzeo“ (Fil 2,7) tijelo, 
a ne Otac ili Duh Sveti. Isto to utjelovljenje pripada samo Sinu, tko niječe 
suradnju Oca ili Duha Svetoga, ne misli ispravno. 


Jednako kažemo da se nije Otac ni Sin već jedino Duh Sveti ukazao u 
"golubinjemu liku“ (Mt 3.16) i u "ognjenim jezicima“ (Dj 2,3). Duh je oni- 
ma u koje se spustio dao “naviještati mnogim i različitim jezicima Božja 
veličasntva“ (Dj 2,4). To čudo pripada jedino Duhu Svetome. Ipak se od nje- 
ga ne može odvojili sudjelovanje Oca i jedinorođene Riječi. 


Tako, dakle, u Trojstvu djela pojedine osobe čini Trojstvo. Sa svakim 
djelatnikom druge dvije osobe sudjeluju. U svoj se Trojici slaže složnost 
djelovanja, a ne da bi nekoj od osoba ponestala snaga dovršenja. 


To je tako. Zato Gospodin Isus izbacuje đavle po Duhu Svetome. To 
ne znači da to ne bi mogao i sam izvršiti te je onu pomoć prihvatio jer bi za 
to djelo bio nedostatan. Naprotiv! Dolikovalo je da duha u sebi razdijeljena 
istjera onim Duhom kojega uzajamno imaju Otac i Sin koji u sebi nisu raz- 
jedinjeni. 

Oproštenje grijeha i Crkva 


28. Grijesi se ne opraštaju izvan Crkve. Stoga trebaše da se oproste u 
onome Duhu kojim se Crkva okuplja u jedno. Netko se, uostalom, može i 
izvan Crkve pokajati za svoje grijehe. Ali što mu to pokajanje koristi ako u 
neraskajanome srcu zadrži onaj veliki grijeh radi kojega je udaljen od Božje 
Crkve koja je primila taj dar da se u njoj po Duhu Svetome ostvaruje 
oproštenje grijeha? ' 

Oproštenje grijeha daje Trojstvo. Ipak se drži da oproštenje na osobit 
način pripada Duhu Svetome. Taj je Duh onaj Duh koji je Duh sinovskoga 
posinovljenja. U njemu “kličemo Abba, Oče“ (Rim 8,15). Tako Ocu 
možemo kazati: "Oprosti nam duge naše“ (MI 6,12). 

Apostol Ivan kaže: "U ovome raspoznajemo da Krist ostaje u nama, 
po njegovu Duhu kojeg nam je dao“ (1 Iv 3,24). "Sami Duh pruža našemu 
duhu svjedočanstvo da smo Božji sinovi“ (Rim 8,16). Duhu Svetome pripa- 
da društvenost kojom postajemo jedno tijelo jednoga Sina Božjega. Radi 
toga piše: "Ako je koje poticanje u Kristu, ako li koja utjeha ljubavi i ako 
koje društvo Duha...“ (Fil 2,1). 

Oni na koje u početku siđe Duh radi spomenutoga društva govorahu 
jezicima svih naroda. Društvo se ljudskoga roda po jezicima najuže sjedin- 
juje. Stoga je trebalo da jezici svih naroda naznače to društvo Božjih sinova 
i Kristovih članova što će nastati po svim pucima. Kod prvih je Duhova 
očito onaj primio Duha Svetoga koji govoraše jezicima svih naroda. Sada se 
po tome pozna da je netko primio Duha Svetoga. Zato Apostol kaže: 
"Trudeći se očuvati jedinstvo Duha u svezi mira (...)“ (Ef 4,3). 


Očev i Sinov Duh 


29. - Sami Sin kaže da je Duh Očev. Veli: "Iz Oca izlazi“ (Iv 15,26). 
Na drugome mjestu izjavljuje: "Ne govorite vi nego Duh vašega Oca u 
vama govori“ (Mt 10,20). Da je isti Duh i Sinov Duh kaže Apostol: "Bog 
je poslao Duha svoga Sina u vaša srca. On izvikuje: Abba, Oče“ (Gal 4,6). 
To znači da Duh čini da se izvikuje. Mi, naime, kličemo. Ali kličemo u 
Duhu, tj. Duh širi ljubav u našim srcima. Bez nje isprazno kliče tko god 
kliče. Stoga Apostol također veli: "Tko nema Kristova Duha, nije njegov“ 
(Rim 8,9). 

Kome, dakle, da u Trojstvu prvenstveno pripadne zajedništvo toga 
društva ako ne onome Duhu koji je zajednički Ocu i Sinu? 

Duhovni i tjelesni 


30. Toga Duha nemaju koji su se odvojili od Crkve. To je najotvore- 
nije izjavio apostol Juda kazavši: "Koji sebe odvajaju - s naravnim životom 
- nemaju Duha“ (Jd 19). Apostol Pavao kori one koji su u samoj Crkvi 
stvarali stanovite razrede pozivajući se na imena ljudi koji su se nalazili u 
crkvenome jedistvu. Između ostaloga kaže: "Naravan čovjek ne shvaća što je 
vlastito Božjemu Duhu. Njemu je to ludost. On ne može znati jer se duhov- 
no prosuđuje“ (1 Kor 2,14). Pavao pokazuje što je rekao izrazom "ne 
shvaća“. Izričaj znači: ne prihvaća riječ znanja. 

Pavao za one koji su u Crkvi nejaki kaže da još nisu duhovni već su 
još uvijek puteni. Treba ih hraniti mijekom, ne jelom. Apostol veli; "Za 
piće vam kao nejačadi u Kristu dadoh mlijeko, ne jelo. Za to još niste bili 
sposobni. To još uvijek ne možete“. Gdje se kaže "još ne“ ili "sve do sada 
ne“ posve se ne zdvaja. Teži se da negda bude što još nije. Pavao kaže: "Još 
ste uvijek puteni“. Pokazujući zašto su “"puteni“, veli: "Budući da je među 
vama zavist i prepiranje, zar niste puteni i zar ne živite po ljudsku“? To još 
jasnije otkriva riječima: "Kada netko kaže da je Pavlov, a drugi da je Apolo- 
nov, niste li ljudi? Što je, dakle, Apolon i što je Pavao? Sluge po kojima 
ste uzvjerovali“ (1 Kor3, 1-5). 


Ta su, dakle, dvojica - Pavao i Apolon - bili jednodušni u jedinstvu 
Duha i svezi mira. Ipak ih spomenuti počeše međusobno dijeliti i jednoga 
napinjati prema drugome i protiv njega. Zato se nazivaju putenim i narav- 
nim ljudima. Nisu sposobni shvatiti što pripada Božjemu Duhu. Ipak nisu 
odlučeni od Crkve. Stoga se zovu nedoraslima u Kristu. Pavao je želio da su 
anđeli ili bogovi. Napadao ih je što su bili ljudi, tj. što su se sporili i 
shvaćali što se ne odnosi na Boga već na ljude. 


O onima koji su odvojeni od Crkve nije rečeno da ne shvaćaju što pri- 
pada Duhu. Inače bi se odnosilo na spoznajno shvaćanje. Kazano je da 
"nemaju Duha“. Ne slijedi da onaj tko ima kroz znanje razumije što ima. 


Posjedovanje Duha 
31. - Toga, dakle, Duha u Crkvi imaju koji su maleni u Kristu. Ali 


kako su još uvijek prirodni i puteni, ne mogu shvatiti što posjeduju. Znači 
da ne mogu razumjeti ni spoznati. Kako bi inače bili meleni u Kristu da se 

nisu iznova rodili iz Duha Svetoga? Ne treba se činiti čudnim što netko 
nešto ima, ali ne zna što posjeduje. Šutke izostavljam božanstvo i jedinstvo 
svemogućega i nepromjenjivoga Trojstva. Tko znanjem lako shvaća što je 
duša? A tko nema dušu? 


Uostalom, možemo sa svom sigurnošću spoznati da maleni u Kristu i 
ne shvaćajući zbilje Božjega Duha ipak imaju Božjega Duha. Vidimo kako 
apostol Pavao malo niže kori malene i kaže: "Zar ne znate da ste Božji hram 
i da u vama stanuje Božji Duh“ (1 Kor 3,16)? To zacijelo ne bi na nikakav 
način rekao o odijeljenima od Crkve. Za njih je kazano da “nemaju Duha“. 


Vancrkveni sakramenti 


32. - Ne smije se reći da se u Crkvi nalazi i da je uvršten u društvo 
Duha tko se jedino tjelesnim združenjem, ali hinjenim srcem, sjedinjuje s 
Kristovim ovcama. "Sveti će Duh stoga pobjeći od onoga koji se pričinja“ 
(Mudr 1,5). Radi toga oni koji se krste u raskolnim ili krivovjernim skupin- 
ama - ili točnije rukavcama - nisu se preporodili Duhom. Sliče Izmaelu koji 
se Abrahamu rodio po tijelu, a ne Izaku koji se rodio po duhu jer je po 
obećanju. 

Ipak kada pristupe Katoličkoj crkvi i pridruže se društvu Duha koga 
bez sumnje nisu imali, na njima se ne ponavlja tjelesno pranje. Ni dok su 
bili vani, nije nedostajao taj pobožni oblik. Njima pridolazi što se samo un- 
utra može dati. To je jedinstvo Duha u svezi mira. Prije nego postadoše kat- 
olicima bili su kao oni o kojima kaže Apostol: "Imaju oblik pobožnosti, ali 
niječu njezinu krepost“ (2 Tim 3,5). 


Vidljivi oblik mladice može postojati i bez loze. Ali se nevidljivi 
život korijena ne može imati osim u lozi. Stoga tjelesna otajstva koja i od- 
vojeni od jedinstva Kristova tijela nose i slave mogu udijeliti pobožni 
oblik. Međutim, u njima ne može biti krepost nevidljive i duhovne snage 
kao što ljudsko osjećanje ne slijedi ud kada se otkine od tijela. 


Oproštenje grijeha ' 
33. - S time je, dakle, tako. Budući pak da se oproštenje grijeha daje 


samo u Duhu Svetome, jedino se može dati u onoj Crkvi koja ima Duha 
Svetoga. To se zbiva oproštenjem grijeha da ne bi poglavica grijeha - duh 


237 


koji je sam u sebi podijeljen - u vama vladao. Izvučeni iz vlasti nečistoga 
duha, ubuduće postajemo hram Duha Svetoga. Onoga koji nas učvršćuje pri- 
manjem oproštenja primamo kao stanovnika da vršimo, uvećavamo i 
usavršujemo pravednost. 


Prigodom prvoga dolaska Duha Svetoga oni koji ga primiše govorili 
su jezicima svih naroda. Nazočni su se čudili. Apostol je Petar bio oslovl- 
jen. "U srcu su se bili skrušili. Rekli su Petru i apostolima: što ćemo; 
braćo, činiti? Pokažite nam. I reče im Petar: vršite pokoru i neka se svatko 
od vas krsti u imenu Isusa Krista za oproštenje grijeha. I primit ćete dar 
Duha Svetoga“ (Dj 2, 37-38). 


Oboje se, dakle, dogodilo u Crkvi. Zbilo se oproštenje grijeha i pri- 
manje dara u kome biješe Duh Sveti. Obistinilo se pak "u imenu Isusa Kris- 
ta“ jer je Krist kazao kada je obećao istoga Duha Svetoga: "Otac će ga posla- 
ti u moje ime“ (Iv 14,26). 

Ipak u nikome ne boravi Duh Sveti bez Oca i Sina ni Sin bez Oca i 
Duha Svetoga niti Otac bez njih. Prebivanje je kod onih neodvojivo kod ko- 
jih je djelovanje neodlučivo. Ono se zasebice i najviše pokazuje po nakanam 
stvorenja, a ne po svojoj bitnosti. Tako je kao što se zasebice glasom iz- 
govaraju slogovi koj inače zapremaju vlastite razmake. Uprkos tome, nikak- 
vim se razmeđima ni trenucima uzajamno ne razdvajaju. Nikada se ne mogu 
kazati istodobno premda mogu postojati jedino zajednički. 


Evo što već više puta kazasmo: oproštenje grijeha kojim se uništava i 
uklanja kraljevstvo u sebi podijeljena duha kao i društveno jedinstvo Božje 
Crkve izvan koje se ne ostvaruje oproštenje grijeha smatramo vlastitim djel- 
om Duha Svetoga s kojim sudjeluju Otac i Sin jer je sami Duh Sveti na 
neki način društvo Oca i Sina. Otac, naime, nije Sinu i Duhu Svetome za- 
jednički Otac. Otac nije obojici Otac. Ni Sin nije zajednički Sin Ocu i Duhu 
Svetome jer nije Sin obojice. Duha Svetoga zajednički imaju Otac i Sin jer 
je Duh obojice. 


Vječna neoprostivost 


34. - Tko god, dakle, bude okrivljen za nepokajanje protiv Duha Sve- 
toga u kome se okuplja jedinstvo i društvo crkvenoga zajedništva, nikada 
mu se neće oprostiti. Sam je sebi zatvorio gdje se oprašta. Pravedno će se 
osuditi s duhom u sebi podijeljenim i sam odvojen protiv Duha Svetoga 
koji nije u sebi razdijeljen. 

Na to upozaravaju i evanđeoska svjedočanstva ako ih pomnije pre- 
tražimo. Po Luki, to Gospodin govori ondje gdje onima odgovara koji 
rekoše da pomoću đavolskoga prvaka izbacuje đavle. Tu ne veli da se ne 
oprašta onome koji huli protiv Duha Svetoga. Otuda se vidi da to Gospodin 
nije kazao samo jednom. Ipak tu ne smijemo s nepažnjom mimoići mjesta 
gdje je kazano rečeno. 


Isus je govorio o onima koji su ga priznavali ili nijekali pred ljudima. 
Tada je kazao: "Kažem vam: tko me bude priznao pred ljudima i Sin će 
čovječji u njemu priznati pred anđelima Božjim. Tko me bude zanijekao pred 
ljudima, zanijekat će se pred Božjim anđelima“. Da se ne očaja nad spasen- 
jem apostola Petra koji je Isusa pred ljudima zanijekao triput, Gospodin je 
neposredno dodao: "Tko pak rekne riječ protiv Sina čovječjega, oprostit će 
mu se. Onome pak tko huli protiv Duha Svetoga, neće se oprostiti“ (Lk 12, 
8-10). Riječ je o huli neraskajanoga srca kojom se čovjek opire oproštenju 
grijeha koje se događa u Crkvi po Duhu Svetome. 


Petar nije počinio spomenutu hulu. Smjesta se pokajao kada je gorko 
plakao. U sebi je nadvaladao podijeljenoga duha koji je tražio da ga muči. 
Gospodin je za Petra molio protiv zloduha da mu ne oslabi vjera. Petar je 
primio Duha Svetoga. Nije mu se opirao da mu se oprosti grijeh i da se po 
njemu naviješta i daje oproštenje grijeha. 


Neraskajano srce 


35. - Ono što se pripovijeda kod druge dvojice evanđelista da se iznese 
presuda o huli protiv Duha prouzrečeno je napomenom nečistoga duha koji 
je sam u sebi podijeljen. Bi o Gospodinu kazano da po đavolskome prvaku 
istjeruje davle. Gospodin ondje kaže da po Duhu Svetome izgoni đavle da u 
sebi nerazdijeljeni Duh pobijedi i izbaci duha koji je u sebi razdvojen. 


Onaj pak čovjek ostaje u svojoj propasti koji nepokornošću odbija 
prijeći u mir Duha koji nije u sebi radijeljen. Marko to ovako veli: "Uistinu 
vam kažem da će se ljudima oprostiti svi grijesi i hule kojima budu hulili. 
Tko pak pohuli protiv Duha Svetoga, nikada nema oproštenja nego će biti 
kriv za trajni zločin“. Pošto je Marko kazao te Gospodnje riječi, dometnuo 
je svoje i rekao: "Govorili su, naime, da ima nečistoga duha“ (Mk 3, 28- 
30). Marko htjede pokazati otkuda je potekla rasprava. Zato reče: govorili su 
da Krist po Belzebubu, đavolskome prvaku, istjeruje đavle. 

Inače nema hule koja se ne opršata. Čak se i ta oprašta ako slijedi po- 
kora. Rekoh: ono je bio razlog da Gospodin izrekne onu presudu. Bio je 
spomeut načisti duh. Gospodin pokazuje da je zloduh u samome sebi podi- 
jeljen. Duh Sveti, naprotiv, u sebi nije razdijeljen. Štoviše, nerzdijeljenima 
tvori koje okuplja. Tako se ostvaruje što piše u Djelima apostolskim: "U 
vjerničkome mnoštvu bijaše jedno srce i jedna duša“ (Dj 4,32). 


Tome se daru oproštenja odupire samo onaj koji ima tvrdoću nepokaj- 


anoga srca. Ipak Isus tu nije ništa kazao o huli Duha Svetoga. Nisu mu tako 
predbacili nečistoga duha da se iz njihovih usta može pokazati da je u sebi 
razdijeljen kao Belzebub koji - rekoše - izgoni đavle. 


Izvancrkvene udruge 


36. - U čitanju pak po Mateju Gospodin je mnogo očitije otkrio što 
htjede da se tu shvati, tj. da onaj govori riječ protiv Duha Svetoga tko se 
nepokajanim srcem opire crkevnome jedinstvu gdje se u Duhu Svetome oz- 
biljuje oproštenje grijeha. Kazasmo da toga Duha nemaju ni oni koji nose i 
obavljaju Kristova otajstva, ali su se odvojili od njegove zajednice. 


Na jednome je mjestu Isus govorio o podijeljenosti sotone protiv so- 
tone. Tu je kazao da osobno đavle izgoni po Duhu Svetome, tj. po Duhu 
koji u sebi nije razdijeljen kao što je zloduh podijeljen. Da ne bi tko pomis- 
lio kako se po onima koji pod Kristovim imenom izvan Kristova ovčinjaka 
sabiru svoje skupinice u sebi dijeli Kristovo kraljevstvo, Gospodin na is- 
lome mjestu kaza: "Tko nije sa mnom, protiv mene je. I tko sam mnom ne 
skuplja, rasipa“. Time dokazuje da njemu ne pripadaju koji izvana skupljaju 
te ne žele skupljati nego prosipati. Potom dodaje: "Zato vam kažemo da će 
se ljudima oprostiti svaki grijeh i hula, ali se hula Duha neće otpustiti“. Što 
to znači? Zar se jedino zato neće oprostiti hula protiv Duha jer je protiv 
Krista tko nije s njime? Upravo stoga. Tko, naime, ne skuplja s Kristom, 
na bilo koji način skupljao pod njegovim imenom, nema Duha Svetoga. 


Kristova zajednica 
37. - Na spomenutome mjestu Gospodin nas je, dakako, prinudio 
shvatiti da se oproštenje svakoga grijeha i svake hule ne može drugdje zbiti 


osim u njegovu zajedništvu koje ne rasipa. Ono se sabire u Duhu Svetome 
koji spram sebe nije razdijeljen kao onaj nečisti duh. Radi toga sve udruge - 

ili točnije rasapi - koje se nazivlju Kristovim crkvama, a međusobno su 
razdvojene i suprotne pa i neprijateljske prema jedisntvu zajednice koja je 
prava Kristova Crkva ne pripadaju u Kristovo zajedništvo iako prividno pos- 
jeduju Kristovo ime. Pripadale bi kada bi Duh Sveti u kome se sabire ovaj 
skup bio protiv samoga sebe podijeljen. On pak to nije. Tko, naime, nije s 
Kristom, protiv njega je i tko s njime ne skuplja, rasipa. Zbog rečenoga 
svaki će se grijeh i svaka hula ljudima oprostiti u ovoj udruzi koju Krist 
skuplja u Duhu Svetome koji nije razdijeljen protiv samoga sebe. 


Ona se pak hula samoga Duha koja čini da se neraskajanim srcem do 
konca ovoga života čovjek opire ovom velikom Božjemu daru neće oprosti- 
ti. Ako se netko tako protivi istini da se opire Bogu koji ne govori u pro- 


. rocima već u jedinome Sinu za kojega htjede da zbog nas postane Sin 


čovječji kako bi nam u njemu govorio, oprostit će mu se. Uvjet je da se 
pokajanjem obrati Božjoj dobrostivosti. Bog ne želi bezbožnikovu smrt. 
Hoće da se "bezbožnik obrati i živi“ (Ez 33,11). Bog je dao svojoj Crkvi 
Duha Svetoga da se svakome oproste grijesi tko ih po njemu oprosti. 


Tko pak bude neprijatelj toga dara te ga ne ište posredstvom pokore 
već mu po nepokajanosti protuslovi, grijeh je neoprostiv. Nije riječ o bilo 
kakvome grijehu nego o prezrenome i napadnutome otpuštanju grijeha. 
Riječ se protiv Duha Svetoga tako govori što se nikada iz raspršenosti ne 
pristupi u zajednicu koja je primila Duha Svetoga radi oproštenja grijeha. 

Jako bi netko nehinjenim srcem pristupio toj zajednici po zlu kleriku, 
ali koji je, iako opak i lažan, ipak katolički službenik, primio bi u samome 
Duhu Svetome oproštenje grijeha. Taj Duh u svetoj Crkvi i u ovome raz- 
doblju kada se trudi kao zrno s pljevom tako djeluje da s prezirom ne odbija 
ničije istinito ispovijedanje. Ničije ga pretvaranje ne vara. Tako bježi od op- 
akih da i po njihovu služenju skuplja čestite. 

Postoji, dakle, jedno utočište da hula ne bude neoprostiva. To je da se 
čuvamo neraskajanoga srca. Dužni smo vjerovati da pokora ne može drukčije 
koristiti osim da se držimo Crkve gdje se daje oproštenje grijeha i čuva 
društvo Duha u svezi mira. 


Poniznost 


38. - Kako sam mogao, istražio sam najteže pitanje. Barem da sam uz 
Božje milosrđe i pomoć donekle uspio! Što god pak u teškome pitanju nis- 
am bio sposoban svladati, neka se ne pripiše samoj istini koja i kada se 

skriva pobožne vježba. Neka se pripiše mojoj slabosti. Ja ne mogoh uvidjeti 
što je trebalo razumjeti ili razjasniti što sam shvatio. Za ono pak što smo 
možda uzmogli kroz razmišljanje pronaći i riječima iskazati onome zahvali- 
mo od koga smo tražili i od koga smo iskali te kod koga smo kucali da ima- 


mo čime ćemo se osobno u razmatranju hraniti i vama kroz nagovor biti na 
usluzi. 

STABLO I PLOD 
Mt 12,33 
Br. 72. 
Naredba i upozorenje 


1. - Opomenuo nas je Gospodin Isus Krist da budemo plemenito sta- 
blo kako bismo mogli ploditi dobrim plodovima. Rekao je: "Vladajte se kao 
plemenito stablo i donosite njegov slatki rod ili budite divlje stablo i njegov 
zli plod. Stablo se spozna po plodu“ (Mt 12,33). Reče: "Budite plemenito 
stablo i njegov dobri plod“. To nije opomena već spasonosno naređenje. 
Mora se slušati. Ono pak: "Budite divlje stablo i njegov zli plod“ nije zapo- 
vijed da činiš već upozorenje da se čuvaš, 


Gospodin navedeno protiv onih kaza koji su smatrali da mogu, premda 


može. Najprije treba promijeniti čovjeka da se izmijene djela. Ako čovjek 
ostane u onome po čemu je zao, ne može posjedovati dobra djela. Ali ako 
ostane u onome čime je dobar, ne može imati zla djela. 


Zli 


2. - Koga je Gospodin zatekao dobrim kada je "umro za opake“ (Rim 


5,6)? Sve je, dakle, zatekao divljim stablima. Ipak je dao "moć da postanu 


Božji sinovi“ ako "povjeruju u njegovo ime“ (Iv 1,12). Prema tome, tko 
god je danas dobar, tj. "plemenito stablo“, zatečen je zlim i postao je dobar. 
Da je Krist htio iščupati divlja stabla kada je došao, što bi ostalo kao dostoj- 
no da se ne iščupa? Ali je Gospidn došao predložiti milosrđe da kasnije 
izvrši sud. Piše: "Gospodine, pjevat ću ti o milosrđu i sudu“ (Ps 100,1). 
Gospodin je, dakle, vjernima oprostio grijehe. Nije se kod njih htio obazreti 
na prethodne papire. Udijelio je oproštenje grijeha, načinio plemenita stabla. 
Otklonio je sjekiru, pružio sigurnost. 


Tri doba 


3. - O toj sjekiri govori Ivan i kaže: "Već je sjekira položena na kori- 
jen stabla. Svako će se stablo koje ne plodi prikladnim plodom sasjeći i ba- 
citi u vatru“ (Mt 3,10). U evanđelju se istom sjekirom prijeti gospodar. 
Veli: "Već tri godine dolazim ovome stablu, ali na njemu ne nalazim ploda. 

Sada moram osloboditi mjesto. Stoga neka se posiječe.“ Težak se zauze za 
stablo rekavši: "Gospodine, ostavi ga i ove godine. Okopat ću ga i donijeti 
veliki koš gnojiva. Donese li plod, u redu; ako ne, doći ćeš i posjeći stablo“ 
(Lk 13, 7-9). 


Gospodin je nekako u tri navrata posjetio ljudski rod, tj. kroz stanovi- 
ta tri vremena. Prvo je vrijeme prije Zakona, drugo je Zakon i treće sada. 
Ono je vrijeme milosti. Da Gospodin nije pohodio ljudski rod prije Zakona, 
radi čega su: Abel, Henoh, Noa, Abraham, Izak, Jakov? Gospodin je htio da 
se nazove njihovim Gospodom. Svi su mu ljudi pripadali. Kao da je bio 
Bog trojice ljudi jer reče: "Ja sam Abrahamov, Izakov i Jakovljev Bog“ (Izl 
3,14)! Da Gospodin nije ljude posjetio po Zakonu, ne bi ga ni dao. 


Poslije Zakona došao je i sami domaćin. Trpio je, umro, uskrsnuo, 


dao Duha Svetoga, učinio da se evanđelje propovijeda širom svijeta. Ipak je 
poneko stablo još uvijek ostalo neplodno. Sve do sada postoji određeni dio 
ljudskoga roda što se još uvijek ne popravlja. Ratar se zauzima. Apostol 
moli za narod. Kaže: "Za vas sagibam koljena pred Ocem da budete ukorijen- 
jeni i utemeljeni u ljubavi. Tako ćete moći sa svim svetima shvatiti što je 
širina i duljina, visina i dubina. Čak ćete upoznati Kristovu ljubav, najod-' 
ličnije znanje da se napunite u svoj Božjoj punini“ (Ef 3, 14-19). 


Prigibanjem koljena kod domaćina moli za nas da ne budemo iskori- 
jenjeni. Ipak je nužno da domaćin dođe. Učinimo da nas nađe plodonosne. 
Okopavanje je stabla pokornička poniznost. Svaki je jarak nizak. Koš gnoji- 
va jesu prljavosti u pokori. Što je nečistije od gnojiva? Ipak ako se dobro 
upotrijebi, je li išta plodnije? 


Pohlepa i ljubav 


4. - Neka, dakle, svatko bude plemenito stablo. Neka nitko ne misli 
da ima dobre plodove ako ostaje loše stablo. Nema dobra ploda osim na do- 
bru stablu. Promijeni srce i promijenit će se djelo. Iščupaj pohlepu, zasadi 
ljubav. Kao što je pohlepa "korijen svih zala“ (1 Tim 6,10), ljubav je kori- 
jen svih dobara. 


Zašto, dakle, ljudi međusobno šapuću ili se prepiru govoreći: što je 
dobro? Kada bih znao što je dobro! Što želiš imati, nije posve dobro, a što 


ne želiš biti dobro je. Želiš posjedovati tjelesno zdravlje. To je dobro. Ipak 
ne misli da je najveće dobro. Ima ga i zli. Želiš imati zlata i srebra. Eto, i tu 

kažem: dobro je, ali ako se dobro služiš. Međutim, nećeš se dobro služiti, 
ako budeš zao. po istome je zlatu i srebru zlima zlo, dobrima dobro. To nije 
stoga što ih dobrima čini zlato i srebro već zato što ih dobre zatiče. Stoga 
upotrebljavaju u dobru svrhu. 


Želiš posjedovati čast. Dobro je. Ali jedino ako se dobro služiš. Kako 
je mnogima čast postala razlogom propasti! Kako je mnogima čast pos- 
lužila za dobro djelo! 


Poznavanje sebe 


5. - Razlučimo, dakle, ako možemo spomenuta dobra. Govorimo o 
plemenitim stablima. Tu nema ničega o čemu bi itko smio razmišljati osim 
ako u se svrati oči, u sebi uči, sebe razloži i sebe pronađe. Što mu se ne do- 
pada, neka uništi. Što mu se svidi, neka želi i posadi. Kada čovjek ustanovi 
da je prazan s obzirom na bolja dobra, da li je pohlepan za izvanjskim dobri- 
ma? Što praznoj savjesti koristi sanduk pun dobrima? Želiš imati dobra, a 
ne želiš biti dobar. Zar ne uviđaš da se moraš stidjeti svojih dobara ako je 
tvoja kuća puna dobrima, a tebe ima zla? Što želiš imati zlo? Reci mi! 
Uopće ništa: ni ženu, ni sina, ni kćer, ni slugu, ni sluškinju, ni dvorac, ni 
košulju pa ni čizme. Usprkos tome, želiš imati zao život. 


Pretpostavi, molim te, svoj život svojim čizmama. Sve što naokolo 
stoji pred tvojim očima kao ukusno i lijepo tebi je drago. A sam si sebi 
prezren i sramotan. Kada bi ti mogla odgovoriti dobra koja ispunjaju tvoj 
dom i koja si želio posjedovati i bojao se izgubiti, zar ti ne bi doviknula: 
kao što ti nas želiš imati dobro i mi želimo imati dobra gospodara. 
Šutljivom riječju protiv tebe prosvjeduju kod tvoga Gospodina: evo tolika 
si dobra ovome dao, a on je zao. Što mu koristi da ima kada nema onoga 
koji je sve dao. 


Dobro 


6. - Netko, opomenut i možda skrušen mojim riječima, pita što je do- 
bro, kakvo je i otkuda je. Izrsno si shvatio da moraš to pitati. Pitaocu će od- 
govoriti i reći: dobro je što se ne može mimo volje izgubiti. Zlato možeš 
izgubiti i mimo svoje volje. Isto vrijedi za kuću, časti i samo tjelesno 
zdravlje. Dobro pak kojim si zapravo dobar, ne primaš mimo volje niti pre- 
ko volje gubiš. 

Tražim, dakle, kakvo je dobro. Jedan nas Psalam upozorava na nešto | 


veliko što možda tražimo. Veli: "Sinovi ljudski, dokle ćete tvrda srca“? 
Dokle će ono stablo u trogodištu? "Sinovi ljudski, dokle ćete tvrda srca“? 
Što znači "tvrda srca“? "Zašto ljubite ispraznost i tražite laž“? Na to odgova- 
ra što moramo tražiti: "Znajte da je Gospodin proslavio svoga Sveca“ (Ps 4, 
3-4). 


Krist je već došao. Već j€ proslavljen. Već je uskrsnuo i uzašao na | 


nebo. Već se njegovo ime propovijeda po svemu svijetu. "Dokle tvrda srca 
“2 Neka su dovoljna prethodna vremena! Pošto je već proslavljen onaj Sveti, 
"dokle tvrda srca“? Što ostaje nakon trogodišta ako ne sjekira? "Dokle tvrda 
srca?“ Zašto “ljubite ispraznost i tražite laž“? Premda je Krist - Sveti - pro- 
slavljen, još se traži isprazno, nekorisno, tašto i prolazno. Istina već glasno 
izvikuje, a još se uvijek traži ispraznost. "Dokle tvrda srca“? 


Bič 


7. - S pravom se snažno bičuje ovaj svijet. Već je, naime, svijet spoz- 


nao Gospodinove riječi. Gospodin kaže: "Sluga koji ne pozna volju svoga 


Gospodara i čini što zaslužuje udarce, primit će malo batina“ (Lk 12, 48). 
Zašto? Zato da traži volju svoga gospodara. Svijet koji ne pozna volju 
bijaše svijet prije nego Bog proslavi svoga Sveca. Bio je sluga koji ne poz- 
na volju svoga gospodara i zato je malo bičevan. Sluga pak što već pozna 
volju svoga gospodara sadašnji je svijet jer je božanstvo proslavilo svoga 
Svetoga. Ali ukoliko ne vrši gosodarevu volju, prima mnogo udaraca. 


Zašto se čudite ako se svijet mnogo udara? Sluga je koji pozna Gos- 
podnju volju, a ipak čini što zaslužuje udarce. Neka se, dakle, ne opire mno- 
gim udarcima. Ako ne želi tegotno poslušati neredbodavca, pravedno će 
trpjeti osvetnika. Neka ne mrmlja protiv kaznitelja videći da je zavrijedio 
udarce. Tako će zaslužiti milosrđe po Kristu, našem Gospodinu koji živi i 
vlada s Bogom Ocem i Duhom Svetim u vijeke vjekova. Amen. 

SIJAČ 
Mt 13, 24-30. 36-43 
Br. 73. 
Podnošenje zlih 


1. - Dok je Gospodin naš Isus Krist jučer i danas govorio, čuli smo 
usporedbe sa sijačem. Koji jučer čuste,danas se sjetite. Jučer je bilo govora 
o sijaču koji je sijao sjeme te je jedno palo na put, ali su ga pokupile ptice. 
Drugo je palo na kamenito mjesto. Od žege je uvenulo. Opet je jedno palo u 
trnje pa se zagušilo. Nije moglo ploditi. Napokon, zrnje je palo i u dobru 
zemlju. Donijelo je stostruk, šezdesetostruk i tridesetostruk urod. 


Danas je Gospodin opet ispripovjedio novu usporedbu o sijaču koji je 
na svojoj njivi posijao dobro sjeme. Kada su ljudi spavali, došao je neprija- 
telj i nadosadio kukolj. Dok je bio kao trava, još se nije zapažao. Kada se 
počeo zamjećivati plod dobrog sjemena, očitovao se i kukolj. Domaćinove 
su se sluge uvrijedile videći mnogo kukolja na njivi zasijanoj dobrim sjeme- 
nom. Htjedoše ga iščupati, ali im nije bilo dopušteno. Kazano im 
je: "Pustite neka oboje raste do žetve“ (Mt 13,30). 


Sam je Gospodin Isus Krist rastumačio tu usporedbu. Za se je rekao 
da je sijač dobrog sjemena. Pokazao je da je neprijateljski čovjek koji je po- 
sijao kukolj đavao. Vrijeme je žetva kraj svijeta. Njegova je njiva cijeli 
svijet. 

Što znači riječ:"U vrijeme ću žetve reći žeteocima: najprije skupite ku- 
kolj da se spali, a moju pšenicu spremite u žitnicu“ (Mt 13,30)? Kaza: što 
se, sluge pune žara , žurite? Vidite u žitu kukolj. Vidite zle kršćane među 
dobrima. Hijeli biste zle iščupati. Odmarajte se: nije vrijeme žetve. Neka 
dođe i neka vas zatekne žitom. Što se srdite? Zašto teško podnosite zle pom- 
ješane s dobrima? Mogu s vama biti na njivi, u žitnici neće biti. 


Smisao usporedbe 


2. - Poznato vam je ono što se jučer spomenulo i gdje sjeme ne napre- 
duje. To je: put, kamenita podloga i trnovito tlo. To je kukolj. U drugoj us- 
poredbi primiše novo ime. Kada se, naime, iznose usporedbe, ne izražava se 
vlastitost. Posredstvom se usporedaba ne izrazuje istina već sličnost istine. 


" Znam da ih je malo razumjelo što sam rekao. Ipak govorim za sve. Put je u 


247 


vidljivom svijetu put. Kamenito mjesto je kamenito mjesto i trnovito mjes-' 


to trnovito mjesto. To je što je. Naziva se vlastitim nazivom. 


U poredbama se i usporedbama jedna te ista zbilja može nazvati mno- 
gim imenima. Zato nije neprilično da vam reknem da su zli kršćani onaj 


put, ono kamenito tlo i trnoviti predio. Oni su i kukolj. Zar Krist nije ' 


janje?Zar Krist nije i lav? Janje je među zvjerima i među blagom janje i lav 
je lav. Ali je Krist jedno i drugo. Janje i lav u pravom su smislu to pojedi- 
načno. Krist je po sličnosti oboje. 


Češće se događa da se međusobno veoma različite zbilje po sličnosi 
nazivaju istim imenom. Što je između sebe tako udaljeno kao Krist i đavao. 
Krist je lav: "Pobjedio je lav iz Judina plemena“ (Otk 5,5). Đavao je lav: 
"Zar ne znate da vaš neprijatelj đavao obilazi kao lav što riče tražeći nekoga 
progutati?“ (1 Pt 5,8). 


Dakle lav je i ovaj i onaj. Ali Krist je lav zbog jakosti, đavao zbog 
surovosti. Krist je lav da pobjedi, đavao da naudi. Đavao je i zmija, "drevna 
zmija“ (Oik 12,9). Da li nam je naređeno nasljedovati đavla kad nam naš 
Pastir kaže: "Budite jednostavni kao golubovi i lukavi kao zmije“ (Mt 10,16). | 


Opomene 


3. - Jučer sam,dakle,govorio o putu, kamenitom tlu i trnovitim mjes- 
tima. Rekao sam promjenite se dok je moguće. Plugom preorite tvrdo, s 
njive bacite kamenje i počupajte korov. Neka vam srce ne bude kruto. Radi 
toga Božja riječ brzo propada. Neka vam zemlja ne bude tanka. Tu se ne 
zadržava duboki korijen ljubavi. Ne gušite svjetovnim brigama i pohlepama 
dobro sjeme koje naš trud za vas sije. 


Gospodin, doduše, sije, ali mi smo njegovi radnici. Budite dobra zeml- 
ja. Jučer rekosmo i danas svima kažemo: neka jedan urodi stostruko, drugi 
šesdesetostruko, treći tridesetostruko. U jednom je plod veći, u drugome 
manji. Ali svi će pripadati u žitnicu. Jučer smo to kazali. Danas se obraćam 
kukolju. Ali i kukolji su ovce. Zli kršćani koji ispunjenjem i zlim životom 
pritišćete Crkvu! Popravite se dok ne nastupi žetva. Ne recite: "Sagriješio 
sam i što mi se dogodilo?“ (Sir 5,4). 


Bog nije izgubio moć, ali od tebe traži pokoru. To govorim zlim 
kršćanima. To velim kukolju. Na njivi je. Moguće je da sutra postanu 
žitom koji su danas ljulj. Stoga se obraćam i pšenici. 

Dobri kršćani 


4. - Kršćani koji časno živite i kao mali broj među mnogima uzdišete 
i kao nekolicina između tolikih tužite, proći će zima. Doći će ljeto i eto 
žetve. Doći će anđeli koji mogu razdijeliti, a ne znaju pogriješiti. Mi smo u 
ovome razdoblju nalik onim slugama o kojima je rečeno:""Hoćeš li da odemo 
i skupimo kukolj“? Hijedosmo da po mogućnosti nijedan zli ne ostane među 
dobrima. Ali nam je kazano: "Pustite da oboje raste do žetve“. Zašto? Takvi 
ste da možete pogriješiti. Uostalom, čuj: *Da možda želeći iščupati ljulj, za- 
jedno ne iščupate i pšenicu“. 


Što kao dobri činite? Zar nećete svojom marljivošću opustošiti moju 
žetvu? Žeteoci će doći. Izložio je tko su žeteoci. “Anđeli su žeteoci.“ Mi 
smo ljudi. Žeteoci su anđeli. I mi ćemo kada dovršimo trku biti slični 
Božjim anđelima. Ali dok se sada ljutimo na zle, još smo uvijek ljudi. I mi 
sada moramo čuti:"Stoga tko misli da stoji, neka se čuva da ne padne“ (1 
Kor 10,12). Mislite li, moja braćo, da ovaj kukolj ne ulazi u apside? Držite 
li da je kukolj vani, a ne gore? Kamo sreće da nisam kukolj! 


"Meni je pak najmanje do toga da me vi prosuđujete“ (1 Kor 4,3). Ve- 
lim, dakako, vašoj ljubavi: i u apsidama je žito i kukolj. I među narodom je 
žito i ljulj. 

Dobri, podnosite zle. Zli neka se promjene i nasljeduju dobre. Svi, 
ako je moguće, pripadajmo Bogu. U Božjem milosrđu svi izbjegnimo zloću 
ovoga svijeta. Tražimo dobre dane jer smo u zlim danima. Ali u zlim dani- 
ma ne hulimo da možemo doprijeti do dobrih dana. - 

UČENI PISMOZNANAC 
Mt 13, 52 


Br. 74. 
Pismoznanac 


1. - Evanđeosko nas čitanje potiče istražiti i koliko Gospodin dade 
rastumačiti vašoj svetosti tko je "pismoznanac upućen u Božje kraljevstvo i 
sličan domaćinu koji iz svoje riznice iznosi novo i staro“ (Mt 13, 52). 
Samo je čitanje u zaključku reklo što je kod učenoga pismoznanca novo i 
Staro. 


Poznato je koga su u skladu s našim Pismima stari nazivali pismoz- 
nancima. Riječ je, jasno, o onima koju su javno isticali poznavanje Zakona. 
Takvi su se u židosvskome narodu nazivali pismoznancima. Time su se raz- 
likovali od ljudi koji se jednako nazivaju u sudskim uredima i gradskome 
načinu govora. 


U školu ne smijemo uzalud zalaziti. Moramo naučiti u kojemu 
značenju rabimo svetopisamske riječi. Inače bi se slušalac mogao prevariti 
kada nešto odjekne iz Pisma što se u drugome svjetovnome načinu govora 
obično drukčije shvaća. Misleći kako je navikao, ne bi razumio što je čuo. 
Pismoznanci, dakle, bijahu ljudi koji su javno upućivali u zakonsku zna- 
nost. Njima su pripadale zakonske knjige. Oni su ih čuvali, tumačili, pisali 
i poznavali. 


Pismoznančev nedostatak 


2. - Gospodin naš Isus Krist prekorava pismoznance. Oni imaju 
ključeve nebeskoga kraljevstva, ali niti sami ulaze u kraljevstvo niti 
dopuštaju da drugi uđu. Gospodin kori farizeje i pismoznance, učitelje 
židosvskoga zakona. O njima reče na drugome mjestu: "Što kažu, činite. 
Što čine, ne činite. Oni govore, ali ne čine“ (Mt 23,3). 


Zašto vam je kazano: "Govore i ne čine“? Zato što postoje oni na koj- 
ima se pokazuje Apostolova riječ: "Propovijedaš da se ne smije krasti, a 
kradeš; kažeš da se ne smije činiti preljub, a sam ga činiš; dičiš se zakonom, 
a kršenjem zakona vrijeđaš Boga. Po vama se Božje ime huli među pogani- 
ma“ (Rim 11, 21-23). Posve je očito da o tima Gospodin kaže: "Govore, ali 
ne čine“. Navedeni su, dakle, pismoznanci, ali nisu upućeni u Božje kral- 
jevstvo. 

Dvostruka riznica 


3. - Možda će netko od vas kazati: kako zao čovjek može govoriti do- 
bro kada piše i sami je Gospodin rekao: "Dobar čovjek iz dobre riznice svo- 
ga srca iznosi dobro, a zao čovjek iz zle riznice svoga srca iznosi zlo. Li- 
cemjeri, kako možete govoriti dobro kada ste zli“ (Mt 12, 33-34)? 

"> Ovdje veli: "Kako možete govoriti dobro kada ste zli“? Ondje pak 
ističe: "Što govore, činite. Što čine, ne činite. Govore, ali ne čine“. Ako 
govore, a ne čine, zli su. Ako su zli, ne mogu govoriti dobro. Kako ćemo 
činiti što od njih čujemo kada od njih ne možemo dobro čuti? 

Neka vaša svetost zapazi kako se to razjašnjuje. Što god zao čovjek iz- 
nosi iz sebe, zlo je; sve što zao čovjek iznosi iz svoga srca, opačina je. Ond- 
je je zla riznica. Sve što dobar čovjek iznosi iz svoga srca, dobro je. Tu je 
dobra riznica. ' 

Otkuda su, dakle, oni zli dobro iznosili? Otuda što su sjedili na Moj- 
sijevoj stolici. Da nije prethodno rekao: "Sjede na Mojsijevoj stolici“ (Mt 
23,2), nikada ne bi zapovjedio da slušamo zle. Jedno bijaše što su izvikivali 
kao sučevi glasnici. Što glasnik rekne, nikada se ne pripisuje njemu ako go- 
vori pred sucem. 

Jedno je što glasnik govori u svojoj kući, drugo što govori čuvši od 
suca. Glasnik htio ili ne htio i za svoga prijatelja izvikuje kaznenu riječ. 
Isto tako htio ili ne kazuje otpusnu riječ i za svoga neprijatelja. Kada riječ 
dolazi iz njegova srca, oslobađa prijatelja, kažnjava neprijatelja. Ali riječ sa 
sudačke stolice kažnjava prijatelja, oslobađa neprijatelja. 

Pusti pismoznansku riječ iz njihova srca i čut ćeš: "Jedimo i pijmo jer 
ćemo sutra umrijeti“ (Iz 22,13). Daj riječ s Mojsijeve stolice i čut ćeš: "Ne 
ubij; ne čini preljub; ne kradi; ne svjedoči krivo; časti oca i majku; ljubi 
svoga bližnjega kao samoga sebe“ (Izl 20, 12-16). Ti čini što po pismozna- 
načkim ustima odzvanja sa stolice, a ne što dolazi od pismoznanskoga srca. 
Tako ćeš ohuhvatiti obje Gospodnje odluke. Nećeš jednu poslušati, a protiv 
druge biti krivac. Shvaćaš da se obje slažu. Istinitim držiš da "dobar čovjek 
iznosi dobro iz dobre riznice svoga srca, a zao čovjek zlo iz zle riznice“. 
Također uzimaš za istinu da pismoznanci ne govore dobro iz zle riznice svo- 
ga srca. Dobro mogu govoriti iz riznice Mojsijeve stolice. 


Grozd i trn 


: 4. - Neće te, dakle, uznemiriti niti one Gospodinove riječi kada kaže: 
Svako se stablo pozna po plodu. Da li s trnja skupljaju grožđe i smokve s 

babina zuba“ (Lk 6,44). 

Židovski su pismoznanci i farizeji trnje i drač. Ipak "što kažu činite, a 
što čine ne činite“. Skuplja se, dakle, grožđe s trna i smokve s drače. Tako ti 
je pružio shvaćanje prema pređašnjem razmišljanju. Katkat se u trnovit plot 
upletu lozine mladice. S kupine visi grožđe. Kada čuješ riječ trnje, prezret 
ćeš grozd. Potraži korijen trna i pogledaj gdje ćeš naći, Slijedi korijen 
obješenoga grozda i vidi gdje ćeš naći. U tome smislu shvatite da jedno pri- 
pada farizejevu srcu, drugo Mojsijevoj stolici. 


Staro i novo 


5, - Ali zašto su oni takvi? Stoga što je "zastor stavljen na njihovo 
srce“, Ne vide da je "staro minulo i da je sve postalo novo“ (2 Kor 5,17). 
Zato su takvi koji god su sada takvi. Radi čega "staro“? Jer se već drugo pro- 
povijeda. Radi čega "novo“? Jer pripada u Božje kraljevsto. Sam Apostol 
kaže kako se otklanja zastor. Veli: "Kada pristupiš Gospodinu, veo se skida“ 
(2 Kor 3,16). 

Židov, dakle, koji ne priđe Gospodinu, ne upire misaonu oštrinu u ko- 
nac. Tako u ono doba Izraelovi sinovi nisu u tome liku upirali oštrinu svo- 
jih očiju u kraj, tj. u Mojsijevo lice. Sjajno je Mojsijevo lice posjedovalo 
lik istine. Posredno je postavljen zastor jer Izraelovi sinovi još nisu mogli 
motriti sjaj Mojsijeva lica. Ta se slika otklanja. Tako je kazao Apostol: "To 
se odstranjuje“ (2 Kor 3,16). Zašto se udaljuje? Zato što se uklanjaju slike 
kada dođe vladar. Slika se gleda gdje vladar nije nazočan. Slika se odonud 
udaljuje gdje se nalazi onaj o čijoj je slici riječ. Prije nego je došao naš vla- 
dar Gospodin Isus Krist isticale su se slike. Odstranivši slike, blista vladare- 
va prisutnost. 

Kada, dakle, netko pristupi Gospodinu, skida se veo. Mojsijeva je 
riječ odzvanjala po zastoru, ali se njegovo lice nije pokazivalo. Tako i sada 
po riječi drevnih Pisama za Židove ozvanja Kristova riječ. Oni čuju pisam- 
ski glas, ali ne vide lice onoga koji se oglasuje. Da li žele da se ukloni zas- 
tor? Neka pristupe Gospodinu. Tada se staro ne dokida već pohranjuje u riz- 
nicu da pismoznanac napokon bude upućen u Božje kraljevstvo ne iznoseći 
iz svoje riznice niti samo novo niti samo staro. Ako bi iznosio samo novo 
ili jedino staro, nije pismoznanac koji kao upućenik u Božje kraljevstvo iz 
svoje riznice iznosi novo i strao. Ako govori, a ne čini, donosi sa stolice, 
ne iz izriznice svoga srca. Istinu rekosmo vašoj svetosti: što se od staroga 
iznosi, novim se razjašnjuje. Gospodnu se zato pristupa da se otkloni zastor, 

LAĐA I MORE 
Mt 14, 22-33 


Br. 75. 
Sumnja 


' 1 - Evanđeosko čitanje koje upravo čusmo potiče poniznost nas svih 
da vidimo i spoznamo gdje se nalazimo, kamo nam je težiti i žuriti se. Ona 
lađa što se u valovima bori protiv suprotna vjetra noseći apostole nije bez 
svoga značenja. Isto tako Gospodin ne napušta bez razloga ostalo mnoštvo 
te uzlazi na brdo da se sam moli. Potom se vraća svojim učenicima i nalazi 
ih : opasnosti. Šeće se po moru, penje u lađu, osnažuje učenike i stišava 
valove. 


Je li čudno što sve može smiriti koji je sve stvorio? Ipak, pošto se 
popeo u lađu, došli su koji su bili nošeni i kazali: "Ti si uistinu Božji Sin“. 
Unatoč tome, prije su se te očevidnosti bili smeli videći ga nad morem. Re- 
kli su: "Utvara je“. Isusu se popeo u lađu, otklonio iz njihovih srdaca du- 
hovno kolebanje. Tu su zbog sumnje bili u većoj umnoj pogibli nego tije- 
lom u valovima. 


Putnik 


k. 2. - Svime nas što je učinio Gospodin opominje kako moramo ovdje 
živjeti. Svatko je u ovome vijeku putnik makar se svi ne žele vratiti u dom- 
ovinu. Valove i oluje trpimo radi samoga puta, ali je potrebno da smo u 
lađi. Ako su u lađi pogibelji, bez nje je propast sigurna. Tko pliva u moru 
može imati kolike hoćeš tjelesne sile, ipak ga jednom svlada beskrajnost. 
Usisa ga i potopi. Treba, dakle, da smo u lađi, tj. da nas nosi drvo. Tako 
ćemo biti sposobni preploviti ovo more. To je pak drvo što nosi našu sla- 
bost Gospodnji križ kojim se znamenujemo i koji nas oslobađa od ovozem- 
noga utapanja. Valovi navaljuju, ali nam Bog pritječe u pomoć. 


Brdo 


s 3. - Ostavivši mnoštvo, Gospodin se sam penje na brdo moliti. To 
rdo označuje nebeske visine. Kada je Gospodin poslije uskrsnuća napustio 
mnoštvo, sam je uzašao. Tu se, kako kaže Apostol, "zauzima za nas“ (Rim 

Jest, dakle, što označuje. Gospodin ostavlja mnoštvo. Penje se na ' 


brdo da sam moli. Još uvijek jedini provorođenac od mrtvih. Poslije se tje- 
lesnoga uskrsnuća kao svećenik i zagovornik naših molitava nalazi s Očeve 
desne. Glava je tijela gore da na kraju slijede i ostali udovi. Za nas se utječe. 
Sam moli kao na vrhu brda, povrh vrška svih stvorenja. 


Vjetar 


4. - Lađu pak, tj. Crkvu što nosi učenike ljuljaju i tresu oluje 
iskušenja. Suprotni se vjetar - đavao koji joj se opire - ne stišava. Trudi se 
da je spriječi kako ne bi doprla do mira. Ali je veći onaj koji se zauzima za 
nas. U ovom nam našem ljuljanju u kojem se mučimo iskazuje povjerenje. 
Dolazi k nama i krijepi nas da ne bismo uznemireni u lađi ispali i skočili u 
more. Lađa, premda se ljulja, ipak je lađa. Jedina nosi učenike i prima Kris- 
ta. U moru je, doduše, na kušnji, ali se bez nje smjesta pogiba. Prema 
tome, ostani na lađi i moli Boga. 


Znadu se izgubiti savjeti. Čak ni kormilo nije više dostano. I samo je 
razapinjanje jedara više za pogibao nego od koristi. Pošto iščeznu sve ljuds- 
ke pomoći i sile, brodarima ostaje jedini napor da mole i riječji izlijevaju 
kod Boga. Hoće li onaj koji putnicima omogućuje dospjeti u luku ostaviti 
svoju Crkvu i neće je dosvesti u spokoj? 


Oluja 


5. - Braćo! U ovoj je lađi ipak najveća pomutnja Gospodnja odstunost. 
Ali ako se netko nalazi u Crkvi kako je Gospodin za nj odsutan? Kada je za 
nj odsutan? Kada ga svlada kakva požuda. Tako se na jednome mjestu shvaća 
što je otajno rečeno: "Neka sunce ne zađe nad vašom ljutnjom i ne dajte 
mjesta đavlu“ (Ef 4,26-27). To se ne odnosi na ovo sunce koje među vidlji- 
vim nebeskim tijelima posjeduje stanovitu prednost i koje zajednički 
možemo gledati mi i životinje. Navedeno je rečeno o onome suncu koje mo- 
tre samo čista vjernička srca kako je kazano: "Bijaše pravo svjetlo što prosv- 
jetljuje svakoga čovjeka koji dolazi na ovaj svijet“ (Iv 1,9). 

Ovo svjetlo vidljivoga sunca obasjava najsitnije i najmanje blago. 
Pravo je pak svjetlo pravednsot i mudrost. Um ga prestaje gledati kada ga 
poput oblaka zastre gnjevni nemir. Tada na čovjekovu srdžbu nekako zalazi 
sunce. 

Tako je i s ovom lađom kada je Krist odsutan. Svakoga ljuljaju nje- 
gove oluje, opačine i požude. Zakon ti npr. nalaže da ne "rekneš krivo svje- 
dočanstvo“ (Izl 20,16). Ako shvaćaš istinu svjedočanstva, u pameti imaš 
svjetlo. Ali ako te nadjača pohlepa za sramotnim dobitkom, u duši odlučuješ 
izreći krivo svjedočanstvo. Tako se radi nenazočnoga Krista već počinješ 
tresti od oluje. Ljuljat ćeš se valovima svoje lakomosti. Kušat će te oluja 
tvojih pohota. Skroz ćeš se utopiti jer je Krist, tako reći, odsutan. 


Pramac 


6. - Kako li se treba bojati da se lađa ne okrene i ne pogleda natrag! To 
se događa kada netko napusti nadu u nebeske nagrade pa se vrati onome što 
se vidi i prolazi. Okrenula ga je pohota. Nekoga pak uznemiruju oluje 
požude, a ipak gleda u ono što se nalazi unutra. Nije posve u očaju već moli 
oproštenje za svoje prijestupe. Nakan je pobijedditi i prebroditi bijes uskip- 
jeloga mora. 


Tkogod je i takav da se skroz odvraća od sebe. U srcu govori da Bog 
ne vidi, o njemu ne misli niti se brine da li griješi. Takav okreće pramac. 
Oluja ga odnosi. Otjeran je onamo otkuda je došao. U ljudskim su srcima 
mnoga razmišljanja. Ako je Krist odsutan, lađu potresaju valovi ovoga svi- 
jeta i brojne oluje. 


Straža 


7. - Četvrta je noćna straža kraj noći. Jedna se, naime, straža sastoji od 
tri Sata. Označuje, dakle, da Gospodin već na koncu vijeka pritječe u pomoć 
i, čini se, šeta povrh voda. Premda ovu lađu uznemiruju oluje iskušenja, 
ipak ona vidi kako proslavljeni Gospodin hoda povrh svih morskih nabuja- 
losti, tj. iznad svih prvaštava ovoga svijeta. 


šik. Prije toga bi radi Gospodnje muke kazano da su - kada u tijelu pružaše 
primjer poniznosti - pred Gospodinom utihnuli morski valovi. Svojom je 
voljom za nas dopustio da se ispuni proroštvo: "Dođoh na morsku pučinu i 
oluja me pritisnu“ (Ps 68,3). Gospodin nije odbio krive svjedoke ni bijsnu 
dreku ljudi koji su vikali "neka se raspne“ (Mt 27,23). Bijesna srca i usta 
Pobješnjelih nije silom zaustavio nego strpljivošću podnosio. S Kristom su 
Učinili što su htjeli jer je "postao poslušan do smrti, i to do smrti na križu“ 


(Fil 2,8). 

Potom je uskrsnuo od mrtvih. Sam moli za učenike koji se nalaze u 
Crkvi kao u lađi koja ih vjerom u njegov križ kao po drvetu nosi dok su 
kroz kušnje ovoga vijeka u pogiblima morskih valova. Gospodnje se ime 
stalo častiti i u ovome svijetu u kojem je bio prezren, optužen i ubijen. 
Tako je Krist po tjelesnoj muci došao na duboko more. Oluja ga je potapa- 
la, a on već čašću svoga imena nogama gazi po šijama oholica kao po pjeni 
valova. Kao što sada Gospodina gledamo kako hoda nad morem, zam- 
jećujemo da je svekoliki bijes ovoga svijeta podložan njegovim nogama. 


Krivovjerje 


8. - Ali olujnim opasnostima prilaze krivovjerske zablude. Ne manjka 
ljudi koji iskušavaju duše onih koji su u lađi. Tako govore da se Krist nije 
rodio od Djevice niti imao pravo tijelo nego se očima ukazivao što nije bio. 
Ta su se krivovjerna mišljenja pojavila sada kada se već po svim narodima 
glavi Kristovo ime i kada Krist, tako reći, već hoda povrh mora. 


Kušani učenici rekoše da je "privid“. Ali nas Gospodin svojim glasom 
učvršćuje protiv tih kuga. Kaza: "Vjerujte, ja sam. Ne bojte se“. Ljudi su'o 
Kristu navedeno mislili zbog bezbožna staraha ukoliko su promatrali njego- 
vu čast i uzvišenost. Smatrali su da se onako mogao roditi koji je zaslužio 
da se tako proslavi. Kao da su se bojali onoga tko ide nad morem. Taj pak 
događaj izražava odličnost Kristove časti, a ljudi misle da je on privid. 


Gospodin je rekao: "Ja sam“. Što time drugo kaže osim da u sebi nije 
što nije? Prema tome, ako pokazuje tijelo, tijelo i je. Ako pokazuje kosti, i 
bile su kosti. Tako su i ožiljci bili ožiljci. Apostol kaže da u Kristu nije 
postalo “da“ i "ne“ već da je "u njemu bilo da“ (2 Kor 1,19). Otuda potječe 
riječ: "Vjerujte, ja sam. Nemojte se bojati“. To znači: ne bojte se tako moga 
dostojanstva da mi oduzmete istinitost. Premda hodam po moru, iako imam 
pod nogama svjetovna uzdignuća i nadutosti kao razbješnjele valove, ipak 
sam se pojavio kao pravi čovjek. Moje evanđelje o meni propovijeda istinu: 
rodio sam se od Djevice i kao Riječ postao tijelo. Istinu kazah: "Opipajte i 
vidite jer duh nema kosti kako vidite da ja imam“ (Lk 24,39). Ruke su ono- 
ga koji je sumnjao dodirnule prave tragove mojih rana. Prema tome, “ja sam 
i ne bojte se“. 

Razna mišljenja 


9, - Ta zbilja označava one koji drže što su mislili učenici. To je da je 
Gospodin "utvara“. Obilježava i one koji niječu da je Gospodin posjedovao 
ljudsko tijelo. Čak i one određuje koji su u lađi, ali se uznemiruju radi sli- 
jepe zloće. Zbilja je i protiv takvih koji smatraju da je Gospodin u nečemu 
bio lažan. Ne vjeruju da će se obistiniti čime je prijetio bezbožnima. Gospo- 
din bi dijelom bio istinit, dijelom lažljiv. U riječima bi se ukazivao kao 
privid: kao što je i nije. 

Ali oni koji dobro shvaćaju kazanu riječ "ja sam, ne bojte se“ već vje- 
ruju svim Gospodnjim riječima. Kao što se nadaju nagradama koje obećaje 
tako se boje kazna kojima prijeti. Istinito je što će kazati postavljenima 
zdesna: "Dođite, blagoslovljeni Oca moga, primite kraljevstvo koje vam je. 
pripravljeno od početka svijeta“. Isto je tako istinito što će čuti smješteni s 
lijeva: "Idite u vječni oganj koji je pripravljen đavlu i njegovim sljedbenici- 
ma“ (ML 25, 34. 41). 

/a Mišljenje kojim ljudi smatraju da Krist bezbožnima i izgubljenima 
nije istinitim prijetio otuda nasta što vide da se Kristovu imenu podvrgavaju 
mnogi puci i bezbrojna mnoštva. Otuda se spomenutima čini da je Krist 
"utvara“ ukoliko hoda po moru. Stoga bi se činilo da ne govori istinu kada 
prijeti kaznama. Tobože ne može izgubiti tako brojne narode koji se pokora- 
vaju njegovu imenu i časti. 

Ali neka čuju kako veli: "Ja sam“. Neka se ne boje oni koji vjeruju da 
je Krist u svemu istinit te čeznu za onim što je obećao, ali i bježe od onoga 
čime je prijetio. Isus ide po moru, tj. svi mu se redovi ljudi, nazočni u 
ovome svijetu, pokoravaju. Gospodin pak nije privid. Zato ne laže kada 
veli: "Neće svatko tko mi kaže Gospodine, Gospodine ući u nebesko kral- 
jevstvo“ (Mt 7,21). 


Petar 


10. - Čega je to znamen što se Petar usudio doći Gospodinu po vodi? 
Petar obično zastupa Crkvu. Što mislimo da znači što Petar kaza: 
"Gospodine, ako si ti, zapovijedi da po vodi dođem k tebi“? Ovo znači: Gos- 
podine, ako si istinit i uopće ne lažeš neka se u ovome vijeku proslavi i 
tvoja Crkva jer je to o tebi proreklo proroštvo. Neka, dakle, hoda nad voda- 
ma i tako tebi dođe ona kojoj je kazano: "Tvoje će lice moliti bogati u 
Puku“ (Ps 44,13). 

Gospodina ljudska hvala ne kuša. Crkvene ljude često uznemiruju | 


ljudske pohvale i časti. Gotovo se utapaju. Zato se Patar prestrašio u moru. 
Pobojao se velike olujne jakosti. Tko se ne straši riječi: "Oni koji vas na- 
zivlju svetima, guraju vas u zabludu i pomućuju staze vaših nogu“ (Iz 
3,12). Budući da se duh bori protiv pohote ljudske hvale, dobro je da se 
čovjek u takvoj opasnosti okrene prema molitvi i prošnji. Inače će onoga 
koga hvala gradi prijekor uništiti i utopiti. 


Petar posrće u vodi, uzvikuje i veli: "Gospodine, spasi me“! Gospodin 


mu pruža ruku. Ipak ga kori i kaže: "Malovjerni, zašto si sumnjao“? Zašto. 


nisi ravnim putem u onoga gledao kome si težio? Jesli li proslavljen osim u 
Gospodinu? Ipak Gospodin izvlači Petra iz valova. Ne dopušta da propadne 
iko ispovijeda svoju slabost i moli njegovu pomoć. 


Gospodin je primljen u lađu. Vjera je učvršćena i otklonjena svaka 
sumnja. Oluje su se stišale na moru. Već se došlo do čvrstoga i sigurnog 


tla. Sada se svi klanjaju govoreći: "Ti si uistinu Sin Božji“. Vječna je radost - 


u tome da se upozna i ljubi jasna Istina, Božja Riječ i Mudrost - po kojoj je 
sve postalo - i odličnost njezine milosti. 

HOD PO MORU 
Mt 14, 22-33 
Br. 76. 
Petar i Crkva 


1. - Upravo se čitalo evanđelje o Gospodinu Kristu koji je hodao po 
morskim vodama i o apostolu Petru koji se, hodeći po moru, prestaršio i 
zateturao. Petar se, gubeći vjeru, stao topiti, ali je ponovno izronio kada je 
ispovjedio vjeru. To nas evanđelje opominje shvatiti da je more sadašnji vi- 
jek, apostol Petar slika jedine Crkve, 


Petar je prvi u apostolskome redu. Najvatreniji je u ljubavi prema 
Kristu. Često osobno odgovrara u ime svih. Sami je Gospodin Isus Krist 
pitao što se kaže tko je on. Učenici su naveli različita ljudska mišljenja. 
Gospodin je opet pitao i kazao: "Što vi kažete tko sam ja“? Tada je Patar od- 
govorio: "Ti si Krist, Sin živoga Boga“. Jedan je kao jedinstvo u mnogima 
za mnoge pružio odgovor. Tada mu je Gospodin kazao: "Blažen si, Šimune 
sine Jonin jer ti nije objavilo tijelo i krv već moj Otac koji je na nebesima 
“ Potom je dodao: "I ja tebi kažem“. Kao da reče: budući da si ti meni kazao 
"ti si Krist, Sin živoga Boga“, ja tebi kažem "ti si Petar“. 

Petar se ranije nazivao Šimun. Gospodin mu je promijenio ime. Zove 
se Patar. U značenju slike označava Crkvu. Budući da je Krist stijena, Petar 
je kršćanski narod. Stijena je glavno ime. Ime Petar dolazi od riječi koja 
znači "stijena“. Nije riječ "stijena načinjena po imenu Petar. Tako ni ime 
Krist ne dolazi od naziva kršćanin već se kršćanin naziva po Kristu. 

Isus kaza: "Ti si Patar i na toj ću stijeni“ koju si ispovjedio i “na toj 
stijeni“ koju si spoznao govoreći "ti si Krist, Sin živoga Boga sagraditi svo- 
ju Crkkvu“ (Mt 16, 13-18). To znači: svoju ću Crkvu sazidati na samome 
sebi, na Sinu živoga Boga. Tebe ću na sebi sagraditi, a ne sebe na tebi. 


Stijena 


2. - Ljudi su htjeli graditi na ljudima. Govorili su: "Ja sam Pavlov, ja 
Apolonov, je Kefin“. To je Petar. Drugi nisu htjeli graditi na Petru već na 
Stijeni: "Ja sam Kristov“. Apostol je Pavao shvatio da njega odabiru, a 
Krista preziru. Zato reče: "Je li Krist razdijeljen? Zar je Pavao za vas raspet? 
Da li ste se krstili u Pavlovo ime“ (1 Kor 1,12-13)? Kako se nisu krstili u 

Pavlovo ime, nisu ni u Petrovo već u Kristovo. Petar gradi na Stijeni, a ne ' 


Stijena na Petru. 


Božje i naše 


3. - Samoga je, dakle, Petra bleženim prozvala Stijena. Petar je pred- 
stavljao Crkvu, držao prvenstvo apostolstva. Već je čuo: da je blažen; da je 
Petar; da se mora sazidati na Stijeni. Pošto je malo niže čuo za buduću Gos- 
podnju muku jer ju je Gospodin najavio u neposrednoj budućnosti, Petru se 
nije svidjelo. Bojao se da ne izgubi mrtva koga je ispovjedio životnim vrel- 
om. Smeo se i rekao: "Gospodine, daleko od tebe. Neka se to ne dogodi“. 
Neka ti Bog bude milostiv. Neću da umreš. Petar govoraše Kristu: neću da 
umreš. Ali Krist bolje odgovara: za te hoću umrijeti. 

Uostalom, Krist smjesta prekorava Petra koga je malo ranije hvalio. 
Koga je proglasio bleženim, zove sotonom. Veli: *Stupi, sotono, iza mene. 


Ti si mi sablazan. Ne misliš što je Božje već što je ljudsko“ (Mt 16, 22- 


23). Što od nas želi učiniti na temelju ovoga što je jesmo kada tako kori i 
lo što smo ljudi? Želite li znati što od vas želi učiniti? Počujte Psalam: 
"Rekoh da ste bogovi i da ste svi sinovi Svevišnjega“ (Ps 81,6). 


Taj je isti Petar malo prije bio blažen. Potom je u jedan trenutak i 
poslije malo riječi sotona. Čudiš se različitim nazivima, zapazi različite uz- 
roke. Zašto se čudiš što je malo ranije blažen, zatim sotona? Uoči razlog 
zašto je blažen. "Jer ti nije objavilo tijelo i krv već moj Otac koji je na ne- 
besima“. Blažen si “jer ti nije objavilo tijelo i krv“. Da ti je objavilo tijelo i 
krv, bilo bi od tvoga. Budući pak da *ti nije objavilo tijelo i krv već moj 
Otac koji je na nebesima“, od mojega je, ne od tvoga. Zašto od moga? Jer 
"je moje sve što ima Otac“ (Iv 16,15). 

Čuo si, eto, razlog zašto je blažen i zašto je Petar. Zašto je pak ono s 
čega se zgražamo i što ne želimo ponavljati? Zašto? Samo zato što je od Pe- 
tra. "Ne misliš što je Božje nego što je ljudsko“. 


Jaki i slabi 


4. - Imajući to na umu, razlučimo kao udovi Crkve, što je od Boga, 
što je od nas. Tada nećemo posrtati. Tada ćemo se temeljiti na Stijeni. Bit 
ćemo stalni i postojani protiv vjetrova, pljuskova, tj. protiv iskušenja 
sadašnjega vijeka. Ipak motrite onoga Petra koji onda bijaše naš pralik: sad 
vjeruje, sad posrće; čas ispovijeda Besmrtnoga, čas se boji da ne umre. 

Stoga pak što Crkva posjeduje jake, ima i slabe. Ne može biti bez ja- 
kih, ali ni slabih. Radi toga kaže apostol Pavao: "Mi jaki trebamo podnositi 
terete slabih“ (Rim 15,1). Petar predstvalja jake time što veli: “Ti si Krist, 
Sin živoga Boga“. Slabe u Crkvi time predstavlja što se straši i posrće i od- 
bija da Krist trpi jer se boji smrti i ne raspoznaje život. 

Zaključimo: u onome je jednome Apostolu, tj. u Petru koji je među 
apostolima prvi i glavni i u kome se Crkva predoznačuje trebalo najaviti 
obje vrste. Mislim na jake i slabe jer Crkva nije bez jednih i drugih. 


U Gospodinu 


5. - Otuda je, prema tome, i ono što se sada čitalo: "Gospodine, ako si 
ti, zapovjedi da nad vodama dođem tebi. Zapovjedi mi, ako si ti“. To u sebi 
ne mogu, ali mogu u tebi. Petar je spoznao što mu je po njemu moguće, a 
što po onome za koga je povjerovao da njegovom moći može što ne može 
nikakva ljudska slabost. Dakle: "Ako si ti, zapovjedi“. Kada narediš, bit će. 
Što sam ne mogu ni pomišljajući, ti možeš naređujući. 

Gospodin reče: "Dođi“! Petar je zbog zapovjedikove riječi, podupi- 
račeve nazočnosti i ravnateljeve prisutnosti bez ikakva dvoumljenja i oklije- 
vanja skočio u vodu i počeo hodati. Mogao je što i Gospodin, ali ne u sebi 
već u Gospodinu. 

"Nekoć ste bili tama, sada ste svjetlo“, ali "u Gospodinu“ (Ef 5,8). 
Što nitko ne može u Pavlu, Petru niti ijednome drugom apostolu, može u 
Gospodinu. Zato Pavao dobro i s korišću sebe prezire, a Gospodina ističe. 
Kaže: "Zar je Pavao za vas raspet? Ili ste se krstili u Pavlovo ime“? Dakle: 
ne u meni već sa mnom; ne poda mnom, nego pod onim. 


Vjera 


6. - Petar je, dakle, na Gospodnju zapovijed hodao po vodi. Znao je da 
to ne može imati od sebe. Vjerom je mogao što ne može ljudska slabost. To 
su jaki u Crkvi. Pripazite, čujte, shvatite, radite. Ne smiju se na drugome 
mjestu raditi s jakima da budu slabi. Treba, naprotiv, raditi sa slabima da 
budu jaki. Mnoge od jakosti priječi umišljena jakost. Bog neće nikoga 
osnažiti doli onoga koji se od sebe drži slabim. 

"Bog za svoju baštinu određuje dobrovoljnu kišu“. Zašto vi koji znate 
što ću reći unaprijed govorite? Neka se brzina smanji da sporost slijedi. Ovo 

sam kazao i kažem: čujte, shvatite, činite. Bog samo onoga čini jakim koji. 
se sam od sebe osjeća slabim. Dakle, "dragovoljnu kišu (...)“. Psalmist kaže 
"dragovoljnu“. "Dragovoljnu“, a ne koja je od naših zasluga. Prema tome, 
"Bog je dragovoljnu kišu odvojio za svoju baštinu koja je oslabila, a ti si je 
okrijepio“ (Ps 67,10). 


Odlučio si dragovoljnu kišu. Nisi gledao na ljudske zasluge već na 
svoju milost i milosrđe. Sama je baština oslabila. Spoznala je da je u sebi 
slabašna da u tebi bude jaka. Ne bi se jačala da nije oslabila da se u tebi od 
tebe usavrši. ' 


Pavao 


7. - Gledaj Pavla koji je dijelić te baštine. Gledaj ga slabašna. Rekao 
je: "Nisam prikladan da se nazivam Apostolom jer sam progonio Crkvu 
Božju“. Zašto si, dakle, Apostol? "Božjom sam milošću što jesam“. "Nisam 
sposoban“, ali "sam Božjom milošću što jesam“. 


Pavao je oslabio. Ti si ga usavršio. Budući da je Božjom milošću što 
je, vidi što slijedi: "I njegova milost u meni nije bila prazna nego sam više 
od svih njih radio“. Pazi da preuzetošću ne izgubiš što si slabošću zaslužio. 
Ovo je nadasve dobro: “Nisam zavrijedio zvati se Apostolom. Njegovom 
sam milošću što jesam. I njegova milost u meni nije bila neplodna“. Sve je 
to odlično. Ali “više sam radio nego oni“. Kao da si počeo sebi pripisivati 
što si maločas davao Bogu. Spoznaj i proslijedi: "Ali ne ja već Božja milost 
u meni“ (1 Kor 15, 9-10). 


Dobro, slabi! Najmoćnije ćeš se uzvisiti jer nisi nezahvalan. Ti si uvi- 
jek jedan te isti Pavao: u sebi malen, u Gospodinu velik. Triput si molio 
Gospodina da se od tebe udalji tjelesni ostan, sotonin poslanik koji te uda- 
rao. Što ti je rečeno? Što si čuo kada si molio? "Dosta ti je moja milost jer 
se snaga u slabosti usavršuje“ (2 Kor 12, 7-9). Pavao je bio slab. Ti si ga 
usavršio. 


Pomoć 


8. - Petar reče: "Zapovjedi da ti dođem po vodi“. Usuđujem se kao 
čovjek, ali ne molim čovjeka. Neka Bog-čovjek naredi da može što čovjek 
ne može. Isus kaza: "Dođi“! Petar siđe i poče hodati po moru. Petar je mo- 

gao jer je Stijena zapovjedila. Eto što je Patar u Gospodinu. Što je u sebi? 
"Videći jaki vjetar, poboja se. I pošto se stade topiti, zavapi: Gospodine, 
propadoh, oslobodi me“. 


Očekivao je od Gospodina, mogao je po Gospodinu. Kao čovjek posr- 
nuo je. Vratio se Gospodinu. "Govorio sam: pomaknula se moja noga“. To 
kaza Psalam. Riječ je svete pjesme. Zašto se "noga pomaknula“ osim što je 
"moja“? I što slijedi? "Tvoje me, Gospodine, milosrđe pomagaše“ (Ps 93,1). 
Ne moja snaga već "tvoje milosrđe“. Zar je Gospodin ostavio onoga koji je 
posrtao, a čuo je da ga zaziva? A gdje je ono: "Tko je zazvao Boga i od nje- 
ga bio napušten“ (Sir 2,12)? Gdje je ono: "Tko zazove Gospodnje ime spasit 
će se“ (J1 2,32)? 


Isus je smjesta pružio pomoć svoje desnice. Podigao je utapanoga i 
prekorio zbog izgubljenoga pouzdanja: "Zašto si, malovjerni, posumnjao“? 
Od mene si očekivao, o meni si posumnjao. 


Ovaj vijek 


9. - Hajde, braćo, završimo govor. Svijet promatrajte kao more, silan 
vihor i ogromnu oluju. Za svakog je pojedinca oluja njegova požuda. Boga 
ljubiš, po moru hodaš, pod tvojim je nogama svjetovna oholost. Svijet lju- 
biš, usisat će te. Svoje ljubitelje zna gutati, ali ne zna nositi. 


Kad ti se srce koleba zbog pohlepe da pobijediš svoju požudu, zazovi 
Kristovo božanstvo. Smatrate li da je tada vjetar protivan kada nastupi su- 
protivština ovoga vijeka? Kada su ratovi, ustanci, glad, kuga i kada se ko- 
jem čovjeku pojedinačno dogodi osobna šteta, drži se da je tada suprotan vje- 
tar. Smatra se da tu treba zazivati Boga. Kada se svijet smije od vremenite 
sreće kao da nema protivnoga vjetra! 


Ovdje ne pitaj vremeniti mir. Pitaj, ali pitaj svoju pohotu. Pogledaj 
da li je u tebi smirenost. Gledaj da te nutarnji vjetar ne okrene. To gledaj! 


Potrebita je velika hrabrost u borbi sa srećom da ne zavede, pokvari i 
da sama sreća ne uništi. Velika je, rekoh, odvažnost rvati se sa srećom, ali je 
velika sreća da sreća ne nadvlada. Uči se gaziti svijet. Sjeti se pouzdanja u 
Krista. I ako se pomakne tvoja noga, ako zateturaš, ako štogod ne nadvladaš, 
ako se počneš utapati, reci: "Gospodine, pogibam, oslobodi me“. Reci 
"Dropadam“ da ne propadneš. Od tjelesne te smrti jedino onaj oslobađa koji 
je za te umro u tijelu. 

KANANEJKA 
Mt 15, 21-28 
Br. 77. 
Tudinka 


1. - Upravo je evanđeosko čitanje pred nama istaknulo ženu Kananejku 
koja nam pruža primjer poniznosti i put pobožnosti. Pokazuje kako se iz 
poniznosti dopire do uzvišenosti. Čini se da ta žena nije potjecala iz Izraels- 
koga naroda otkuda su patrijarsi, proroci i roditelji Gospodina našega Isusa 
Krista po tijelu. Otuda je djevica Marija koja je rodila Krista. 


Žena Kananejka, dakle, nije bila židosvkoga naroda već potjecaše od 
pogana. Čusmo, naime, da je Gospodin pošao u tirske i sidonske predjele. 
Žena je Kananejka otuda. Izašla je iz tih krajeva i najusrdnije molila do- 
bročinstvo ozdravljenja svoje kćeri koju je đavao zlokobno mučio. 


Tir i Sidon nisu bili izraelski gradovi nego poganski. Ipak su bili bli- 
zu izraelskoga naroda. Žena je, dakle, dovikivala. Željela je postignuti do- 
bročinstvo. Snažno je kucala. Međutim, za nju se nije marilo, ali ne da se 
zaniječe milosrđe već zapali želja. Čak nije posrijedi jedino da se raspiri 
čežnja već da se - kako ranije rekoh - preporuči poniznost. 


Žena, dakle, dovikivaše. Gospodin tobože nije čuo već u šutnji razgla- 
bao što kani učiniti. Učenici su Gospodina molili za ženu. Govorili su: 
"Otpusti je jer iza nas viče“. Gospodin kaza: "Nisam poslan osim izgublje- 
nim ovcama izraelskoga doma“. 


Ovčinjak 


2, - Ovdje radi navedenih riječi nastaje pitanje: zbog čega mi koji pot- 
ječemo od pogana dolazimo u Kristov ovčinjak ako Krist nije bio poslan 
osim "izgubljenim ovcama Izraelove kuće“? Što znači tako uzvišena raspo- 
redba te tajne? Gospodin je znao zašto je došao - jamačno da posjeduje 
Crkvu u svim narodima - a ipak je kazao da nije poslan doli "izgubljenim 
ovcama izraelskoga doma“. 


Shvatimo, dakle, da se u židovskome narodu morala očitovati 
nazočnost Kristova tijela, njegovo rođenje, ostvarenje čudesa i snaga uskr- 
snuća. Tako je bilo raspoređeno, predano od početka, prorečeno i obistinje- 
no. Krist Isus trebaše doći da u židosvkome narodu živi, bude ubijen i otuda 

one predobije koje je ranije poznavao. Židovski narod ni ije osuđen nego izvi- 
jan. U njemu je bilo mnogo pljeve, ali i skrito dostojanstvo zrnja. Ondje 
bijaše za paljenje, ali i toga čime se puni žitnica. Odakle su, naime, apostoli 
ako ne odonuda? Otkuda je Petar? Otkuda su ostali? 


Savao 


3. - Otkuda je Pavao, raniji Savao, tj. najprije oholi i potom ponizni? 
Kada je Pavao bio Savao, ime mu je potjecalo od Saul. Saul pak bijaše oho- 
li kralj koji je u kraljevstvu progonio poniznoga Davida. Dok, dakle, bijaše 
Saul koji je kasnije postao Pavao bio je ohol, progonitelj nevinih, pus- 
tošnik Crkve. Savao je, raspaljen ljubavlju prema sinagogi i kao progonitelj 
kršćanskoga imena, od svećenika primio pisma da sve pronađene kršćane 
izruči na izdržavanje kazne. Putujući čezne za smaknućima, žeđa krv. Kris- 
tov nebeski glas obara progonitelja, podiže propovjednika. Na Pavlu se is- 
punilo što piše u proroku: "Udarit ću i iscijelit ću“ (Pnz 32,39). Bog u 
čovjeku uništava što se protiv njega diže. 

Nije bezbožan liječnik koji otkida izraslinu, odsijeca ili spaljuje gnji- 
loću. Nanosi bol, ali zato da dovede do zdravlja. Liječnik je tegotan. 
Međutim, da to nije, ne bi bio koristan. 

Krist je jednom te istom riječju oborio Savla, a podigao Pavla. Hoću 
reći: oborio je ohola, uzdigao ponizna. Koji inače bijaše razlog da se promi- 
jeni ime? Ranije se zvaše Saul. Potom htjede da se naziva Pavao. Razlog je 
u tome što je spoznao kako je ime Saul bilo - kada je progonio - ime oho- 
losti. Odabrao je ponizno ime. Naziva se Pavao, tj. najmanji. Malo je naj- 
manje. Malo nije ništa drugo nego maleno. Kada se već hvalio imenom i is- 
ticao pozniznost, Pavao je rekao: "Najmanji sam od apostola“ (1 Kor 15,9). 

Otkuda je, dakle, Pavao ako ne iz židovskoga naroda? Otuda su i drugi 
apostoli. Otuda je Pavao. Otuda su i oni koje sam Pavao hvali jer su vidjeli 
Gospodina poslije uskrsnuća. Reče da je Gospodina vidjelo otprilike "pet 
stotina braće zajedno. Od njih je većina sve do sada na životu. Neki su pak 
usnuli“ (1 Kor 15,6). 


Obraćenici nakon Duhova 


4. - Petar, primivši Duha Svetoga, govoraše ističući Kristovu muku, 
uskrsnuće i božanstvo. Također su govorili jezicima svih naroda svi na koje 

je sišao Duh Sveti. Iz židovskoga su naroda oni koji su se - po Petrovu go- 
voru - u duhu pokajali. Ti koji su iz židovskoga naroda slušali tražili su sav- 
jet za svoje spasenje. Shvatili su da su krivi za Kristovu smrt; da su oni 
raspeli i ubili, a vidjeli su da se u ime onoga koga su ubili događaju mnoga 
čudesa. Vidjeli su i prisutnost Duha Svetoga. 


Tražeći, dakle, savjet primili su odgovor: "Vršite pokoru i neka se 
svatko od vas krsti u ime Gospodina našega Isusa Krista i oprostit će vam 
se vaši grijesi“. Tko će očajati da će mu se oprostiti kada se zločin Kristova 
ubojstva oprostio krivcima? 


Iz toga su se židovskoga naroda obratili. Obratili su se i krstili. Pris- 
tupili su stolu Gospodnjem. Kao vjernici su pili krv koju su u bjesnilu pro- 
lili. Djela apostolska naznačuju kako su se potpuno i savršeno obratili. Pro- 
dali su sve što su posjedovali. Pred apostolske su noge položili cijenu svoje 
imovine. Dijelilo se svakome koliko je kome trebalo. Nitko nije ništa nazi- 
vao svojim već je svima sve bilo zajedničko. Piše: "U njih je bila jedna 
duša i jedno srce za Boga“. 


To su, eto, ovce o kojima Gospodin kaza: "Poslan sam samo izgubl- 
jenim ovcama doma Izraelova“. Njima je očitovao svoju nazočnost. Dok su 
protiv njega mahnitali, za njih je raspet molio govoreći: "Oče, oprosti im 
jer ne znaju što čine“ (Lk 23,34). 


Liječnik je razumio da su umobolni, izgubljenom pameću, ubili 
liječnika. Nisu znali da liječnikovim ubojstvom sebi prave lijek. Sve nas je 
izliječio ubijeni Gospodin. Otkupljeni smo njegovom krvlju i od gladi oslo- 
bođeni kruhom njegova tijela. 

Tu je, dakle, prisutnost Krist pružio Židovima. Ovo kaže: "Poslan 
zam jedino izgubljenim ovcama Izraelove kuće“. To je zato da im pruži 
nazočnost svoga tijela, ane da prezre i mimoiđe ovce koje posjedovaše među 
poganima. 


Pogani 


5. - Krist osobno nije odlazio poganima nego je poslao svoje učenike. 
I tu se ispunilo što je rekao prorok: "Služio mi je narod koji nisam pozna- 
vao“. Pogledajte kako je svjedočanstvo uzvišeno, očevidno i jasno. "Narod 
mi je služio koji nisam poznavao“, tj. kome nisam pružio svoju nazočnost. 
Kako je služio? Slijedi: "Poslušao me je po čuvenju uha“ (Ps 17,45). Znači 

da su povjerovali kada su čuli, premda nisu vidjeli. Zato je poganska slava 
veća. Židovi su vidjeli i ubili. Pogani su čuli i povjerovali. 


Pavao je poslan pozvati pogane da se ispuni što smo upravo pjevali: 
“Skupi nas iz pogana da slavimo ime tvoje i dičimo se u tvojoj hvali“ (Ps 
105,47). Onaj je najmanji postao velik, ali ne po sebi već po onome koga 
proganjaše. Poslat je poganima: od razbojnika pastir, od vuka ovca. Onaj je 
najmanji apostol poslan poganima. Mnogo je radio mađu poganima i poga- 
ni su po njemu povjerovali. Svjedok su njegova pisma. 


Oživljenje i iscjeljenje 


6. - To imaš u evanđelju najsvetije označeno. Nekom je nadstojniku 
sinagoge bila preminula kći. Njezin je otac molio Gospodina da joj dođe. 
Ostavio ju je bolesnu i u opasnosti. Gospodin je pošao posjetiti i ozdraviti 
bolesnicu. U međuvremenu je došla vijest da je umrla. Rečeno je ocu: 
“Djevojka je umrla, ne muči Učitelja“. Gospodin je znao da može uskrsavati 
mrtve. Nije očajnome oduzeo nadu već je kazao ocu: "Ne boj se, samo vje- 
ruj“. Nastavio je put do djevojke. 


Na putu se između mnoštva - kako je mogla - skupila neka žena koja 
je trpjela od oticanja krvi. Za te je dugotrajne bolesti uzalud na liječnika po- 
trošila sve što je posjedovala. Kada je dodirnula resu Gospodnje haljine, oz- 
dravila je. Gospodin je rekao: "Tko me dirnu“? Učenici su se čudili. Nisu 
znali što se zbilo. Vidjeli su da Isusa mnoštvo pritišće. On se pak zabrinuo 
zbog jedne žene koja ga lagano dotaknula. Odgovorili su: "Svjetina te pri- 
lišće, a ti veliš tko me dodirnuo“? Gospodin je odgovorio: "Netko me je tak- 
nuo“. Drugi pritišću, žena se dotaknula. 


Mnogi teško pritišću Kristovo tijelo. Mali ga broj dotiče. Isus je ka- 
zao; "Netko me dodirnuo. Osjetio sam kako je iz mene izašla moć“. Gospo- 
din je vidio da se žena nije sakrila. Pala je pred noge i priznala što se dogodi- 
lo. Potom je Isus pošao dalje. Stigao je kamo je išao. Uskrisio je mladu 
nadstojnikovu kćer koju je zatekao mrtvu. 


Događaj kao riječ 


7. - Dogodilo se i ispunilo kako se pripovijeda. Ali je i ono što je 
Gospodin učinio imalo stanovito značenje. Događaji su, ako se tako smije 

kazati, nešto kao vidljive riječi koje nešto znače. To se nadasve vidi kod 
toga što je Gospodin u nevrijeme na stablu tražio voće i kada nije našao pro- 
kleo stablo te se ono osušilo (usp. Mk 11, 13-14). 


Ako se taj događaj ne shvati slikovito, doima se ludim. Ponajprije, 
Gospodin je na voćki tražio voće kada nije bilo vrijeme da ga ima na ijednoj 
voćki. Potom, da je već bilo vrijeme voća, zar bi bila krivnja na stablu što 
ga na njemu nema? Međutim, Gospodin je htio naznačiti da ne traži samo 
lišće već i plod, tj. da ne traži samo riječi nego i ljudska djela. Time što je 
sasušio stablo gdje je našao samo lišće, izrazio je kaznu za one koji mogu 
dobro govoriti, ali neće da čine dobro. 

Tako je, dakle, i ovdje. Doduše, to je otajstvo. Onaj koji sve unaprijed 
zna veli: "Tko me dirnuo“? Stvoritelj se upriličuje neupućenome. Pita koji 
nije jedino to znao već onaj koji je i ostalo unaprijed znao. Prema tome, 
ima nešto što nam Gospodin znakovito govori kroz tajnu. 


Kći i žena 


8. - Ona je kći nadstojnika sinagoge označivala židovski narod radi ko- 
jega je Krist došao rekavši: "Nisam poslan osim izgubljenim ovcama Izrac- 
love kuće“. Ona je pak žena koja je trpjela od tečenja krvi označivala Crkvu 
koja se oblikovala od pogana kojoj Krist nije bio poslan u tjelesnoj 
nazočnosti. Krist je pošao kćerki i brinuo se o njezinu zdravlju. Žena se 
umiješala i dodirnula resu onoga koji tobože to nije znao. To znači da ju je 
kao odsutan iscijelio. 

Gospodin kaza: "Tko me dodirnu“? Kao da je rekao: ovaj narod nisam 
poznavao. "Služio mi je narod koji nisam poznavao“. "Netko me se dotak- 
nuo. Osjetio sam da je iz mene izašla sila“. To znači: cijeli je svijet ispuni- 
lo poslano evanđelje. 

Dotiče se pak resa koja je mali i vanjski dio odjeće. Poput Apostola 
načini Kristovu odjeću. Tu je Pavao bio resa, tj. zadnji i najmanji. Jedno je 
i drugo kazao o sebi: "Najmanji sam od apostola“ (1 Kor 15,9). Pozvan je 
poslije svih. Povjerovao je nakon svih i od svih više ozdravio. 

Gospodin je bio poslan jedino "izgubljenim ovcama Izrelove kuće“. 
Ali je na temelju čuvenja uhom imao služiti i slušati i onaj narod koji nije 
poznavao. Zato nije ni o njemu šutio dok se nalazio u Izraelu. Isti Gospodin 
kaže na nekome mjestu: "Imam druge ovce koje nisu od ovoga ovčinjaka. 
Treba i njih dovesti da bude jedno stado i jedan pastir“ (Iv 10,16). 

Ustrajna prošnja 


9. - Kananejka je bila odonud. Zato se nije prezirala. S njome se 
odgađalo. Isus veli: "Poslan sam samo izgubljenim ovcama doma Izaelova“. 
Kananejka je vičući slijedila. Bila je ustrajna. Kucala je kao da je već čula: 
moli i primit ćeš; traži i naći ćeš; kucaj i otvorit će ti se. Navaljivala je, ku- 
cala. Gospodin je rekao ove riječi: "Molite i primit ćete; tražite i naći ćete; 
kucajte i otvorit će vam se“. Kada je to rekao, prethodno je izjavio: "Sveto 
ne dajite psima. Svoje biserje nećete bacati pred svinje da ga možda ne po- 
gaze svojim nogama i - okrenuvši se - vas razderu“ (Mt 7, 7.6). Hijede kaza- 
ti: da i vama ne budu ljudi tegotni nakon prezira vašega biserja. 


Pas 


10. - Čime se (kao da odgovaraju) razlikuju oni koji su "prasad“ od 
onih koji su “psi“. To se pokazalo na onoj ženi. Gospodin onoj ženi koja 
nasrće ovo odgovara: "Nije dobro oduzeti sinovski kruh i baciti psima“. 

Pas si, jedna od pogana, častiš kumire. Što je pak psima prisnije nego 
lizati kamenje? Dakle, “nije dobro oduzeti sinovski kruh i baciti psima“. Da 
se nakon tih riječi Kananejka udaljila - pas došao, pas otišao! Ali Kananejka 
je od psa postala čovjek jer je kucala. U molbi je ustrajala. Samom je sta- 
novitom vikom pokazala poniznost i zadobila milosrđe. Nije se uzrujala niti 
raspalila što je bila nazvana psom dok je iskala dobročinstvo i molila mi- 
losrđe. Samo je kazala: "Tako, Gospodine“. Nazvao si me psom. Zacijelo 
sam pas, priznam svoje ime. Istina govori. Ipak neka stoga ne budem odbij- 
ena od dobra djela. Upravo sam pas. "Ali i psi jedu od otpadaka što padaju sa 
stola njihovih gospodara“. Želim jedno skromno i neznatno dobročinstvo. 
Ne navaljujem na stol već tražim mrvice. 


Poniznost i oholost 


11. - Gledajte kako se preporučuje poniznost. Gospodin je Kananejku 
nazvao psom. Ona nije rekla: nisam. Rekla je: jesam. Gospodin je smjesta 
dodao jer se priznala psom: "O ženo, velika je tvoja vjera“! Priznala si se 
psom, ja te već priznajem čovjekom. "O ženo, velika je tvoja vjera“. Molila 
SL, tražila, kucala. Primi, nađi, neka ti se otvori, Gledajte, braćo, kako je 
kod te žene koja bijaše Kananejka, tj. koja potjecaše od pogana te predstavl- 
Jaše lik ili sliku Crkve najviše naglašena poniznost. 

Židovski je narod bio nadut ohološću da se odbije od evanđelja. Uzo- 
holio se što je zaslužio primiti Zakon, što su iz toga puka proistekli patri- 
jarsi, pojavili se proroci i Božji sluga Mojsije u Egiptu - kako čusmo u 
Psalmu - učinio velika čudesa. Po Crvenom je moru uz povučene vode po- 
veo narod. Primio je Zakon koji je dao samome narodu. 


Židovski se narod imao čime uznositi. Dogodilo se da se radi te oho- 
losti nije htio poniziti pred Kristom koji je vrelo poniznosti, suzbijač nadu- 
tosti i Bog-liječnik. Premda je Bog, postao je čovjek da čovjek spozna da je 
čovjek. Veliki lijek. Ako taj lijek ne izliječi oholost, ne znam što je može 
iscijeliti. 

Bog je i postaje čovjek. Božanstvo odlaže, tj. na neki način uzopćuje. 
To znači da skriva što je bilo njegovo i na vidjelo iznosi što je primio. 
Krist postaje čovjek jer je Bog, a čovjek sebe ne priznaje čovjekom. Hoću 
reći da se ne prizna smrtnim, lomnim. Ne prizna se grešnikom niti boles- 
nim da kao veoma bolestan traži liječnika. Naprotiv, sam sebi umišlja - što 
je još opasnije - da je zdrav. 


Maslina 


12. - Radi toga, dakle, tj. radi oholosti onaj narod nije pristupio. Re- 
klo se da potječu s maslinova stabla, tj. od naroda koji stvoriše patrijarsi. 
Ali su se prirodne grane odlomile, tj. Židovi su radi duha oholosti s pravom 
neplodni. I na onu je maslinu navrnuta divljaka. Divlja je maslina poganski 
narod. Apostol tako kaže. Divljaka se navrnula na maslinu, a prirodne se 
grane odlomile. Židovi su zbog oholosti slomljeni. Divljaka je navrnuta radi 
poniznosti. 

Tu je poniznost pokazivala Kananejka govoreći: tako, Gospodine, pas 
sam, želim mrvice. Tom se poniznošću svidio i onaj stotnik. Želio je da mu 
Gospodin ozdravi dječaka. Gospodin je rekao: "Doći su i ozdravit ga“. Sat- 
nik je odgovorio: "Gospodine, nisam dostojan da uđeš pod moj krov. Samo 
kaži riječ i ozdravit će moj dječak“. 

“Nisam dostojan da uđeš pod moj krov“. Nije primao pod krov, a u 
srce je primio. Koliko je ponizniji, toliko je sposobniji i puniji. Brijegovi 
tjeraju vodu, nizine se pune. 

Što slijedi? Što Gospodin kaza nakon riječi "nisam dostojan da uđeš 
pod moj krov“? Onima koji su išli za njime reče: "Uistinu vam kažem da u 
Izraelu nisam našao toliku vjeru“. Riječ je o narodu kojem dođoh. “Nisam 

našao toliku vjeru“. Što znači "toliku“? Tako veliku. Zbog čega veliku? Ve- 
liku od najmanjega, tj. od poniznosti. 


"Nisam našao toliku vjeru“. Nalik je gorušičinu zrnu koje je tim žešće 
što je sitnije. Gospodin je, dakle, već divljaku navrnuo na pitomu maslinu. 
Učinio je to kada reče: "Zaista vam kažem da nisam toliku vjeru našao u Iz- 
raelu“. 


Istok i Zapad 


13. - Pogledaj, napokon, što slijedi: "Stoga vam kažem da u Izraelu 
nisam našao toliku vjeru“, tj. toliku poniznost s vjerom. "Radi toga vam 
kažem da će mnogi doći s Istoka i Zapada. U nebeskome će kraljevstvu sjes- 
ti za stol s Abrahamom, Izakom i Jakovom“ (Mi 8, 5.11). 


Reče "sjesti za stol“. To znači odmoriti se. Ne smijemo ondje 
zamišljati tjelesne gozbe ili takva što željeti u nebeskome kraljevstvu. Inače 
mane ne zamjenjujemo krepostima već ih podmećemo. Jedno je nebesko 
kraljevstvo željeti radi mudrosti i vječnoga života, drugo radi zemaljske sreće 
koju bismo ondje imali obilnije i u većoj mjeri. Ako misliš da ćeš u onome 
kraljevstvu biti bogat, ne odbacuješ pohlepu već je mijenješ. Ipak ćeš biti 
bogat. Čak ćeš samo ondje biti bogat. Ovdje tvoja oskudica skuplja sve što 
može. Zašto bogati imaju mnogo? Jer im mnogo treba. Veća potreba kao 
da sprema veće zalihe. Ondje će iščeznuti i sama potreba. Zaista ćeš biti bo- 
gat kad ti ništa ne bude trebalo. Zar si ti bogat, a anđeo siromašan jer nema 
blaga, kočije i robove. Zašto? Jer mu ne treba. Što je tko jači, manje je potrebit. 


Ondje su, dakle, bogatstva, i to prava bogatstva. Ondje ne zamišljaj 
ovozemne gozbe. Ovozemne su gozbe svakodnevni lijekovi. Nužni su za 
našu bolest s kojom se rađamo. Tu bolest svatko osjeća kada prođe trenutak 
Okrepe. Želiš li vidjeti kolika je ta bolest? Poput jake ognjice ubija sedam dana. 


Ne misli da si zdrav. Besmrtnost će biti zdravlje. Ova je bolest duga. 
Svagdašnjim lijekovima podupireš svoju bolest. Čini ti se da si zdrav. Od- 
baci lijekove i vidi što možeš. 


Besmrtnost 


14. - Stoga pak što se rađamo, nužno je da umremo. Ta bolest bezuv- 
Jetno vodi u smrt. Kada liječnici pregledaju bolesnike, govore na primjer: taj 

ima vodenu bolst, umrijet će. Ta se bolest ne može izliječiti. Ovaj ima slo- 
novu bolest. Ni ta se bolst ne da zacijeliti. Taj je sušičav. Tko će to iz- 
liječiti? Nužno je da propadne i da umre. 


Eto, već je liječnik kazao: sušičav je. Jedino mu preostaje umrijeti. 
Ipak katkada čovjek vodene bolesti radi toga ne umre. Ne umire ni bolesnik 
slonove bolesti. Ni sušičavi ne umre radi sušice. Unatoč svemu, nužda je da 
svaki čovjek koji se rodi radi toga umre. Zbog toga se umire. Ne može biti 
drukčije. To tvrdi i liječnik i neznalica. Ako se čak kasnije umre, zar se ne 
umre radi toga? Kada je, dakle, pravo zdravlje? Kada nastupi prava besmrt- 
nost. Ako je tu prava besmrtnost, nema raspadljivosti ni slabosti. Zašto bi 
tu bila potrebna hrana? 


Kada, dakle, čuješ da će "sjesti za stol s Abrahamom, Izakom i Jako- 
vom“, nije u pitanju trbuh vać razum. U tome ćeš se ispuniti. I nutarnji 
trbuh ima svoja jela. U skladu se s tim kaže: "Blaženi koji gladuju i žeđaju 
pravdu jer će se oni nasititi“ (Mt 5,6). I zaista će se zasititi da ne gladne. 


Kalemljenje 


15. - Gospodin je već navrtao kada govoraše: "Doći će mnogi s Istoka 
i Zapada i sjest će za stol s Abrahamom i Jakovom u nebesko kraljevstvo“. 
Znači da će se usaditi u maslinu. Korijeni su te masline Abraham, Izak i Ja- 
kov. "Sinovi će kraljevsta otići u vanjske tmine“ (Mt 8,12). To su nevjerni 
Židovi. 

Prirodne se grane sijeku da se navrne divlja maslina. Ali čime su osim 
ohološću prirodne grane zaslužile da se odsijeku? Čime je divljaka zavrijedila 
navrtanje osim poniznošću? Iz toga je razloga i Kananejka kazala: "Tako, 
Gospodine! Jer i psi jedu od mrvica koje padaju sa stola njihovih gospodara 
“, Radi toga je čula: "Velika je, ženo, tvoja vjera“. Tako kaza onaj satnik: 
"Nisam dostojan da uđeš pod moj krov“. "Zaista vam kažem da nisam u Iz- 
raelu našao toliku vjeru“. 


Poniznosti se učimo ili je zadržimo. Učimo se, ako je još nemamo. 
Ako imamo, ne izgubimo. Ako još nemamo, imajmo da se nakalamimo. 
Ako već imamo, držimo da ne budemo odsječeni. 

KRISTOVO PREOBRAŽENJE 
Mt 17, 1-8 
Br. 78. 
Brdo 


1. - Predragi! Moramo istražiti i razglobiti prizor koji je Gospodin po- 
kazao na brdu. O njemu je rekao: "Uistinu vam kažem da su neki tu naokolo 
koji neće okusiti smrti dok ne vide Sina čovječjega u njegovu kraljevstu“ 
(Mt 16,28). Time je počelo čitanje koje se čitalo. Isus je ono rekao. 


"Poslije šest dana uzeo je trojicu učenika - Petra, Ivana i Jakova - te se 
popeo na brdo“. To su ta trojica o kojima reče da su tu "neki koji neće oku- 
siti smrti dok ne vide Sina čovječjega u njegovu kraljevstvu“. Nastaje veli- 
ko pitanje. Ono se brdo nije shvatilo kao kraljevstvo. Što je brdo onome 
koji posjeduje nebo? Ne samo što to čitamo već na neki način gledamo 
očima srca. Krist "svojim kraljevstvom“ naziva što na mnogim mjestima 
naziva "nebeskim kraljevstvom“. Kraljevstvo je nebesko kraljevstvo svetih. 
Naime, "nebesa kazuju Božju slavu“. O tim je nebesima u nastavku Psalma 
rečeno: "Nije to riječ. Nije ni govor. Ni glas nije što se može čuti. Ipak se 
po zemlji razliježe jeka. Riječi sežu sve do nakraj svijeta“ (Ps 18, 3-5). Čije 
riječi? Riječi nebesa. Dakle, apostola i svih vjernih propovjednika Božje 
riječi. Promotrite što se dogodilo da se navedeno pokaže. 


Sunce, odjeća i snijeg 


2. - Sami je Gospodin zasjao kao sunce. Njegova je odjeća postala bi- 
jela kao snijeg. S Gospodinom su govorili Mojsije i Ilija. Gospodin je blis- 
tao kao sunce. Naznačio je da je svjetlo što "obasjava svakoga čovjeka koji 
dolazi na ovaj svijet“ (Iv 1,9). Što je ovo sunce tjelesnim očima, Krist je 
očima srca. Što je ovo sunce tjelesnima, Krist je srcima. 


Kristova je odjeća njegova Crkva. Ako obučeni ne pridržava odjeću, 
ona pada. U toj je haljini Pavao bio kao neka najmanja odjećna resa. Sam 
kaže: "Među apostolima sam najmanji“ (1 Kor 15,9). Na drugome mjestu 
veli: "Najmanji sam od apostola“ (Ef 3,8). Na odijelu je resa ono posljednje 
i najmanje. 

Ona se žena koja je trpjela otjecanje krvi spasila dodirnuvši Gospodnji 
skut. Tako se po Pavlovu propovijedanju spasila Crkva koja potječe od po- 

gana. Nije čudno što bijela haljina označuje Crkvu. Čuli ste kako prorok 
Izaija kaže: "Ako vam grijesi budu kao grimiz, obijelit ću ih kao snijeg“ (Iz 
1,18). 


Što vrijede Mojsije i Ilija, tj. zakon i proroci ako ne razgovaraju s 
Gospodinom? Tko bi čitao zakon i proroke da ne pružaju Gospodinu svje- 
dočanstvo? Pogledajte kako to kratko kaže Apostol: "Po zakonu se spoznaje 
grijeh. Sada se bez zakona očitovala Božja pravednost. Zasvjedočena je od 
zakona i proroka“ (Rim 3, 20-21). Ono je sunce, ovo sjaj. ' 


Jedno i troje 


3. - Petar to gleda, Kao čovjek misli ljudski i veli: "Gospodine, dobro 
nam je ovdje biti“. Mnoštvo ga je mučilo dosadom. Pronašao je planinsku 
osamu. Tu je posjedovao Krista, kruh duha. Zašto bi odonud sišao k napori- 
ma i bolima kada prema Bogu ima svetu ljubav i zato ćuderedno vladanje? 
Huo je da mu bude dobro. Radi toga je dodao: "Ako hoćeš, ovdje ćemo 
načiniti tri šatora - jedan tebi, jedan Mojsiju i jedan Iliji“. 

Gospodin nije na to ništa odgovorio. Petru se ipak odgovorilo. Dok je 
Petar spomenuto izgovarao, naišao je sjajan oblak i prekrio ih sjenom. Petar 
je tražio tri šatora. Nebeski je odgovor pokazao da je za nas jedno što je 
ljudska pamet htjela razdijeliti. Krist je Božja Riječ. Božja je riječ u zakonu 
i u prorocima. Što, Petre, tražiš razdijeliti? Puno je potrebnije sjediniti. 
Tražiš troje. I jedno razumij. 


Oblak 


4. - Sve je, dakle, osjenio oblak i svima na neki način načinio šator. I 
glas je odjeknuo iz oblaka govoreći: "To je moj ljubljeni Sin“. Tu bijaše 
Mojsije i Ilija. Ipak ne bi kazano: to su moji ljubljeni sinovi. Jedno je, 
naime, Jedini, drugo posinjeni. Jedinoga se isticalo. Radi toga se hvalio 
zakon i proroci. Reče: "Ovo je moj ljubljeni Sin u kome sam se nasladio. 
Njega slušajte“. Njega slušajte u prorocima i u zakonu. Gdje ga ne čujete? 

Čuvši to, učenici padoše na zemlju. Tako nam se u Crkvi već poka- 
zuje Božje kraljevstvo. Tu je Gospodin, Zakon i proroci, ali Gospodin kao 
Gospodin. Zakon je u Mojsiju, proroštvo u Iliji. Ipak su oni kao posude, 
kao sluge i službenici, a Gospodin je izvor. Mojsije i proroci govorahu i pi- 
sahu, ali su od Gospodina punili kada su izlijevali. 

Ogledalo i lice 


5. - Gospodin je pružio ruku i podigao polegle. Potom “nisu nikoga 
vidjeli osim samoga Isusa“. Što to ima značiti? Čuli ste da je Apostol re- 
kao: "Sada gledamo po zrcalu u zagoneci, tada licem u lice“ (1 Kor 13,12). 
Kada se obistini čemu se sada nadamo i u što vjerujemo, "i jezici će umuk- 
nuti“ (1 Kor 13,8). 

Učenici su pali na zemlju. To naznačuje da ćemo umrijeti. Kazano je 
tijelu: "Zemlja si i u zemlju ćeš se vratiti“ (Post 3,19). Kada je Gospodin 
podigao učenike, naznačio je uskrsnuće. Što će ti zakon poslije uskrsnuća? 
Što će ti proroci? Stoga se ne pokazuje ni Ilija ni Mojsije. Preostaje ti: "U 
početku bijaše Riječ i Riječ bijaše kod Boga i Riječ bijaše Bog“ (Iv 1,1). 
Preostaje ti da "Bog bude sve u svime“ (1 Kor 15,28). 

Ondje će biti Mojsije, ali zakona više neće biti. I Iliju ćemo ondje vid- 
jeti, ali ne više kao proroka. Zakon i proroci pružili su Kristu svjedočasntvo 
kako će “trpjeti, treći dan uskrsnuti od mrtvih i ući u svoju slavu“ (Lk 24, 
44-47). Ondje će se ispuniti što je obećao svojim ljubiteljma: "Tko me lju- 
bi, ljubit će ga moj Otac i ja ću ga ljubiti“. Kao da je kazano: budući da ga 
ljubiš, što ćeš mu dati? "Pokazat ću mu samoga sebe“ (Iv 14,21). 

Veliki dar, veliko obećanje. Bog ti ne čuva neko svoje dobro nego sa- 
moga sebe. Zašto ti, škrče, nije dosta što Krist obećaje? Sam sebe smatraš 
bogatim. Ako, stari prosjače, nemaš Boga što imaš? Ali iko ima Boga, Što 
nema? 


Rad 


6. - Petre, siđi! Želio si na brdu počivati. Siđi! Propovjedaj riječ, nas- 
toj u zgodno i nezgodno vrijeme, opominji, sokoli, kori sa svom 
"ustrajnošću i naukom“ (2 Tim 4,2). Radi, znoji se, trpi stanovite muke. 
Tako ćeš po bjelini i ljepoti ispravna djelovanja u ljubavi posjedovati što se 
shvaća u bijeloj Gospodnjoj odjeći. Kada se čitao Apostol, čuli smo pohva- 
lu ljubavi: "Ne traži što je njezino“ (1 Kor 13,5). 

"Ne traži što je njezino“. Ljubav daje što posjeduje. Na drugome je 
mjestu opasnije rečeno ako nisi razumio. Apostol istom ljubavlju naređuje 
vjernim Kristovim udovima i kaže: "Neka nitko ne traži što je njegovo nego 
što pripada drugima“. Kada to čuje pohlepa, sprema prijevaru. U trgovanju 
tobože traži drugoga, ali ga vara. Ne traži svoje već tuđe. Neka se pohlepa 
obuzda i neka se pokaže pravednost. Čujmo i razumijmo. 

Ljubavi je rečeno: "Neka nitko ne traži svoje nego što je drugoga“. 
Ako se, škrče, uistinu odupireš i rado pozivaš na tu zapovijed kako bi žudio 
za tuđim, izgubi svoje. Ali ti - koliko te poznajemo - želiš imati svoje i 
tuđe. Smišljaš prijevaru da imaš tuđe. Pretrpi krađu da izgubiš svoje. Nećeš 
tražiti svoje, ali oduzimaš tuđe. Ako to činiš, ne činiš dobro. 


Čuj, škrče, i prisluhni. Apostol ti na drugome mjestu jasnije tumači 
što je rekao: “Neka nitko ne traži što njemu pripada nego dobro drugoga“. O 
samome pak sebi veli: "Nisam tražio što je meni korisno nego što je mnog- 
ima korisno da se spase“ (1 Kor 10, 24.33). 


Petar to još nije shvaćao. Želio je na brdu Živjeti s Kristom. To ti je, 
Petre, Krist sačuvao za vrijeme nakon smrti. Sada pad veli: siđi raditi na 
zemlji, služiti na zemlji, biti prezren i raspet na zemlji. 


Život je sišao da bude ubijen; kruh je sišao da gladuje; put je sišao da 
se zamori na stazi; izvor je sišao da bude žedan. Zar da ti odbiješ rad? Ne 
traži svoje. Posjeduj ljubav, propovijedaj istinu. Tada ćeš doći do vječnosti 
gdje ćeš naći sigurnost. 


276 


PREOBRAŽENJE NA BRDU 
Mt 17, 1-8 
Br. 79. 


Dok se čitalo sveto evanđelje, slušali smo o velikom viđenju na brdu. 
Tu se Gospodin Isus pokazao trojici učenika: Petru, Jakovu i Ivanu. 
"Njegovo se lice zasjalo kao sunce“. To naznačuje evanđeosku jasnoću. 
"Odjeća je njegova postala bijela kao snijeg“. To označava očišćenje Crkve 
kojoj je preko proroka kazano: "Ako vaši grijesi budu kao grimiz, ubijelit 
ću ih kao snijeg“ (Iz 1,18). 


Ilija i Mojsije razgovarahu s Kristom jer evanđeoska milost posjeduje 
svjedočanstvo zakona i proroka. Da kratko reknemo: u Mojsiju je zakon, u 
Iliji proroci. 

Čitat će se Božja dobročinstva po svetome mučeniku. Poslušajmo.?5 


Petru se dopalo načiniti tri sjenice: jednu Mojsiju, jednu Iliji, jednu 
Kristu. Razdragala ga brdska samoća. Trpio je mučninu od gužve ljudskoga 
poslovanja. Ali zašto je tražio tri sjenice? Samo zato što još nije poznavao 
jedinstvo zakona, proroštva i evanđelja. Oblak ga je konačno popravio. 
"Dok je to govorio, eto ih je zasjenio sjajni oblak“. Oblak, eto, stvara jednu 
sjenicu. Zašto si ti tražio tri? 

"A glas će s neba: ovo je moj ljubljeni Sin u kome sam se nasladio. 
Njega slušajte“. Govori Ilija, ali "njega slušajte“. Govori Mojsije, ali "njega 
slušajte“. Govore prorci i zakon, ali "njega slušajte“. On je glas zakona i je- 
zik proroka. On je u njima odzvanjao kao i sam u sebi kada se udostojao 
pojaviti. 

Kada je evanđelje govorilo, zamislite da je bio oblak. Ododnud nam je 
glas zazvonio. Krista počujmo. Činimo što veli. Nadajmo se onome što je 
obećao. 


26. Nemamo ni najmanjega pojma što znači ta napomena. 

MOLITVA 
Mt 17, 18-20 
Br. 80. 
Nevjera 


1. - Gospodin naš Isus Krist nevjeru pobijaše i u svojim učenicima. 
Tako upravo čusmo dok se čitalo evanđelje. Učenici su rekli: "Zašto mi ne 
mogosmo istjerati đavla“? Isus je odgovorio: "Radi svoje nevjere“. 


Ako su apostoli nevjerni, tko je vjeran? Što će činiti janjci ako ovno- 
vi posrću? Ipak Gospodnje milosrđe nije nevjerne apostole prezrelo već pre- 
korilo, hranilo, usavršilo i okrunilo. I sami su apostoli, svjesni svoje sla- 
bosti, na nekome mjestu u evanđelju, čitamo, kazali Gospodinu: 
"Gospodine, uvaćaj nam vjernu“ (Lk 17,5). 


Rekoše: "Uvećaj nam vjeru“. Znanje je bilo prva korist. Znali su da 
nedostatno posjeduju. Veća je sreća znati radi čega su molili. Kazali su: 
"Gospodine, uvećaj nam vjeru“. Pogledajte da li svoja srca nisu nekako do- 
nijeli na vrelo. Kucali su da im se otvori te se tako napune. Gospodin je 
htio da se kod njega kuca. Na taj način vježba one koji žele. Nipošto ne od- 
bija one koji kucaju. 


Složenost molitve 


2. - Mislite li, braćo, da Gospodin ne zna što vam je nužno? Zna. 
Naše želje pretječe i pozna našu nevolju. Kada je Gospodin učio Očenaš, up- 
ozorio je svoje učenike da u molitvi ne budu brbljavi. Kazao je: "Ne budite 
brbljavi. Zna Otac vaš što vam je nužno prije nego od njega zaištete“ (Mt 6, 
7-8). Ali Gospodin je i drugo kazao. Što? Ne želeći da u molitvi mnogo 
govorimo rekao nam je: "Kada se molite, ne govorite mnogo. Zna vaš Otac 
što vam je nužno i prije nego zatražite od njega“. 


Ako naš Otac zna što nam je nužno i prije nego od njega zatražimo, 
zašto i malo govorimo? Koji je razlog za samu molitvu ako naš Otac već 
zna što nam je nužno? Nekome kaza: dugo me ne moli jer znam što ti je 
nužno. Gospodine ako si znao, zašto ću uopće moliti? Ti nećeš da se 
zadržim u dugotrajnoj prošnji. Čak zapovijedaš da jedva koju izrazim. Ali 
što je s onim drugim mjestom? Onaj koji veli da "u molitvi ne govorimo 
mnogo“, na drugome mjestu kaže: "Molite i dat će vam se“. Da ne misliš 

kako ti je prethodno kazano da prolazno moliš, Gospodin je dodao: "Tražite i 
naći ćete“. Ali da ni to ne smatraš prolaznim, vidi što je pridodao. Vidi čime 
je zaključio: "Kucajte i otvorit će vam se“ (Mt 7,7). Zamijeti što je dodao. 
Htio je da moliš kako bi primio; da tražiš kako bi našao i da kucaš kako bi 
UŠAO. 


Budući, dakle, da naš Otac već zna što nam je nužno, zašto molimo, 
tražimo i kucamo? Zašto se u molitvi, traženju i kucanju zamaramo da 
poučimo onoga koji znade? Na drugome se mjestu nalaze Gospodinove 
riječi: "Treba uvijek moliti i ne sustajati“ (Lk 18,1). Ako treba trajno moli- 
ti, kako kaže: "Ne budite mnogoriječivi“? Kako "uvijek“ molim ako brzo 
završim? S jedne strane zapovijedaš brzo zgotoviti, a s druge naređuješ 
"uvijek moliti i ne malaksati“. Što to znači? Da i to shvatiš moli, traži, ku- 
caj. Nije skrovito da te prezre već da vježba. 


Braćo! Moramo se uzajamno poticati na molitvu. U sadašnjem su vi- 
jeku mnoga zla. U njima za nas nema druge nade osim kucati u samoj mo- 
litvi te vjerovati i držati čvrsto u srcu da ti tvoj Otac ne daje za što zna da ti 
nije korisno. Ti znaš što želiš, a on zna što ti koristi. 


Uzmi da si pod liječnikom i da si bolestan kao što je istina. Cijeli je, 
naime, ovaj život bolest. Dugi život nije ništa drugo nego duga bolest. Za- 
misli, dakle, da si pod liječnikom bolestan. Snažnoga je veselilo i radovalo 
od liječnika tražiti da se služi pijenjem vina. Nije ti zabranjeno pitati. Ne 
pitaš da ti možda ne šteti nego da ti koristi uzeti. Ne dvoji pitati. Pitaj, ne 
oklijevaj. Ali ako ne dobiješ, nemoj se žalostiti. Ako je tako kod čovjeka 
koji je liječnik tvoga tijela, koliko to više vrijedi kod Boga koji je liječnik, 
stvoritelj i obnovitelj tvoga tijela i tvoje duše? 


Liječnik 


3. - Gospodin je potaknuo na molitvu u poglavlju gdje kaza: "Toga 
zloduha niste mogli istjerati zbog svoje nevjere“. Potičući na molitvu ovako 
je zaključeno: "Ta se vrsta ne istjeruje osim postovima i molitvama“, Ako 
čovjek moli da se izbaci tuđi zloduh, koliko više mora moliti da se otjera 
njegova pohota, goropadnost, razbludnost i nečistoća? Koliko je toga u 
čovjeku što ne pripušta u nebesko kraljevstvo ako i dalje ostane? 


Braćo! Gledajte kako se liječnik moli za vremenito zdravlje. Ako tko 
beznadno oboli da li ga je stid čovjeku obujmiti noge i najstručnijem ljekaru 
stopala oprati suzama? Što se događa ako mu liječnik kaže: ne možeš 

drukčije ozdraviti osim da te vežem, palim i siječem? Odgovorit će: čini što 
hoćeš, samo me iscijeli. Kakvim žarom žudi za dimnim zdravljem od neko- 
liko dana! Radi njega pristaje da se veže, siječe, pali i čuva da ne jede što 
godi i ne pije što voli ni kada ga veseli. Sve trpi da kasnije umre, a neće da 
malo trpi te nikada ne umre. Ako ti rekne Bog koji je nebski liječnik nad 
nama: hoćeš li ozdraviti? Što ćeš kazati ako ne da želiš ozdraviti? Možda 
nećeš ništa kazati jer smatraš da si zdrav. To znači da si još bolesniji. 


Bolesni 


4. - Možeš pretpostaviti dva bolesnika: jedan plačući moli liječnika, 
drugi se u svojoj bolesti izgubljene pameti smije liječniku. Liječnik ras- 
plakanome obećaje nadu. Onoga što se smije oplakuje. Zašto? Stoga jer je 
tim opasnije bolestan što se smatra zdravim. 


Takvi su bili i Židovi. Krist je došao bolesnima i zatekao sve bolesne. 
Neka nitko sebi ne laska radi zdravlja. Inače će ga liječnik napustiti. Sve je 
zatekao bolesne. Apostolova je misao: "Svi su sagriješili i potrebni su 
Božje slave“ (Rim 3,23). 


Krist je, dakle, sve zatekao bolesnima. Bile su dvije vrste bolesnika. 
Jedni su dolazili k liječniku. Bili su Kristu privrženi. Slušali su, častili, sli- 
jedili, obraćali se. Krist je bez ikakva gađenja sve primao na liječenje. 
Liječio je bez naknade jer je liječio svemogućnošću. Kada je bolesne primao 
i uza se sjedinio da ih ozdravi, oni su kliktali od veselja. 


Ima i druga vrsta bolesnika. Ti su bolesnici već od bolesti bezboštva 
izgubili pamet i nisu znali da su bolesni. Krista su vrijeđali jer je primao 
bolesne. Govorili su njegovim učenicima: "Eto, kakav je vaš učitelj. Jede s 
grešnicima i carinicima“. Isus je znao što su i tko su ti pa im je odgovorio: 
"Zdravima ne treba liječnik već bolesnima“. Pokazao im je koji su zdravi, 
koji bolesni. Kaza: "Nisam došao zvati pravedne nego grešne“ (Mt 9, 11-13). 

Rekao je: zašto sam došao ako mi ne prilaze bolesni? Radi koga sam 
došao? Ako su svi zdravi, zašto je toliki ljekar sišao s neba? Zašto nam lijek 
nije načinio iz svoga ormara već od svoje krvi? Dakle: ona vrsta bolesnika 
koji su lakše bolovali i koji se osjećahu bolesnima pristupili su liječniku da 
bi ozdravili. Oni koji opasnije bolovahu rugali su se liječniku i kudili su 
bolesne. Dokle je na kraju doprla njihova ludost? Da su liječnika uhvatili, 
svezali, bičevali, okrunili trnjem, objesili o drvo i ubili na križu. Što se 
čudiš? Bolesni ubija liječnika, ali ubijeni je liječnik iscijelio umobolnoga. 

Bog i čovjek 


5. - Gospodin na križu nije zaboravio svoju osobu. Pokazao je svoju 
strpljivost. Pružio je primjer kako se ljubi svoje neprijatelje. Vidio je kako 
naokolo urliču. Znao je kao liječnik njihovu bolest. Spoznao je ludost u ko- 
joj su izgubili pamet. Odmah je rekao Ocu: "Oče, oprosti im jer ne znaju 
što čine“ (Lk 23,34). 

Zar mislite da oni Židovi nisu bili pakosni, bijesni, okrutni, uzrujani 
i neprijatelji Božjega Sina? Smatrate li da je ona riječ bila prazna i da je bila 
uzaludna? Reče: "Oče, oprosti im jer ne znaju što čine“. Krist je promatrao 
sve, ali je ondje raspoznao one koji će biti njegovi. 

Gospodin je napokon umro. To je bilo korisno jer je svojom smrću 
uništio smrt. Bog je umro da se ostvari nadoknada za stanovito nebesko 
trgovanje: da čovjek ne vidi smrt. Krist je Bog i nije ondje umro gdje je 
Bog. Isti je Bog i isti je čovjek. Krist je jedan: Bog i čovjek. Čovjek je uzet 
da se promijeni nabolje. Boga nije preinačio nagore. Krist je uzeo što nije 
bio, nije izgubio što je bio. Bio je, dakle, Bog i čovjek. Želeći da i mi od 
njega živimo, od našega je umro. Nije posjedovao od čega bi umro kao ni 
mi od čega bismo živjeli. 

Što je bio koji nije imao od čega bi umro? "U početku bijaše Riječ. I 
Riječ bijaše kod Boga i Riječ bijaše Bog“ (Iv 1,1). Traži kod Boga čime će 
umrijeti. Nećeš naći. Mi umiremo jer smo tijelo. Mi smo ljudi. Nosimo 
grešno tijelo. Piatj grijeh čime živi. On 1o nema. 

Dakle: Krist nije mogao od svoga posjedovati smrt ni mi život od 
svoga već mi život od njegova, a on smrt od našega. Koje li trgovine! Što 
je dao, a što primio? 


Trgovci pristupaju trgovini da mijenjaju dobra. Drevna je trgovima 
bila u izmjeni dobara. Čovjek je davao što je imao i primao što nije imao. 
Imaše, na primjer, pšenicu, ali nije imao ječam. Drugi je imao ječam, a 
pšenicu nije imao. Onaj je davao pšenicu koju posjedovaše i uzimao ječam 
koji nije imao. Kolikom se obilnijom količinom nadoknađivala jeftinija 
vrsta? Eto, dakle, jedan daje ječam da dobije pšenicu. Netko daje olovo da 
dobije zlato, ali daje mnogo olova za malo zlata. Jedan daje vunu da dobije 
Odijelo. I tko bi sve nabrojio? Ipak nitko ne daje život da dobije smrt. 


Nije, dakle, riječ liječnika koji je viso na drvevetu bila uzaludna. Da 
bi za nas umrla, "Riječ je postala tijelo i stanovala među nama“ (Iv 1,14). 
Inače Riječ ne mogaše umrijeti. Krist je visio na križu, ali u tijelu. Tu je 
niskost koju su Židovi prezreli, ali je tu i ljubav po kojoj su se Židovi oslo- 

bodili. Za njih je rečeno: "Oče, oprosti im jer ne znaju što čine“ (Lk 23,34). 
Ta riječ nije bila bez učinka. Isus je umro, bio ukopan i uskrsnuo. Proveo 
je četrdeset dana sa svojim učenicima i potom uzašao na nebo. Poslao je 
Duha Svetoga na one koji su očekivali obećanje. Oni su se ispunili kada su 
primili Duha Svetoga. Počeli su govoriti jezicima svih naroda. 


Tada su se nazočni Židovi prestrašili što neuki i neznalice govore u 
Kristovo ime svim jezicima. Pobojali su se znajući da su među njima od- 
govjeni u jednome jeziku. Odakle je taj dar naučili su iz Petrova govora. To 
je onaj dao koji je visio na drvetu. To je onaj dao koji je bio ismijan dok je 
visio na drvetu. Sada sjedi na nebu da udijeli Duha Svetoga. Židovi su čuli. 
Propovijedali su oni o kojima je Isus rekao: "Oče, oprosti im jer ne znaju 
što čine“. Povjerovali su, krstili se i dogodilo se obraćenje. Koje obraćenje? 
Kao vjernici su pili Kristovu krv koju su u bjesnilu prolili. 


Milosrđe 


6. - Svoj, dakle, govor zaključimo čime započesmo. Molimo i nadaj- 
mo se od Boga. Živimo kako zapovijeda. I kada u samome životu posrne- 
mo, njega zazovimo kako su ga zazvali učenici govoreći: "Gospodine, 
povećaj nam vjeru“ (Lk 17,5). I Petar je očekivao i zateturao. Ipak nije bio 
prezren te se utopio već je podignut i uspravljen. Otkuda je u što se nadao? 
Nije bilo od njegova već od Gospodnjega? Kako? "Gospodine, ako si ti, na- 
redi mi da po vodi dođem do tebe“. Gospodin je hodao nad vodama. 


"Ako si ti, zapovjedi mi da dođem po vodi do tebe“. Znam: ako si ti i 
zapovjediš, ostvaruje se. Gospodin kaza: "Dođi“! Petar na njegovu zapovijed 
siđe, ali se u svojoj slabosti pokolebao. Ipak je doviknuo Gospodinu kada se 
pokolebao. Rekao je: "Gospodine, oslobodi me“. Gospodin pridrža ruku i 
kaza: "Malovjerni, zašto si posumnjao“? Gospodin je pozvao. On je oslobo- 
dio onoga koji je bio u pogibelji i učinio da se ispuni što je kazano u Psal- 
mu: “Ako sam kazao da se pomaknula moja noga, tvoje me milosrđe, Gos- 
podine, pomagaše“ (Ps 103,18). 


Vremenito i vječno 


7. - Postoje, dakle, dvije vrste dobara: vremenita i vječna. Vremenita 
su: zdravlje, imutak, čast, prijatelji, kuća, djeca, žena i ostalo u ovome 

životu kojim putujemo. Stavimo se u dvor ovoga života. Proći ćemo kao 
putnici. Nećemo ostati kao posjednici. 


Ovo su vječna dobra: najprije sami vječni život, nerspadljivost i 
besmrtnost tijela i duše, anđeosko zajedništvo, nebeski grad, neuništivo dos- 
tojanstvo. Svim žarom čeznimo za tim dobrima. Tražimo ih svom ustraj- 
nošću: ne dugim govorom već uzdisanjem kao svjedokom. 


Želja uvijek moli makar jezik šuti. Ako uvijek želiš, uvijek moliš. 
Kada molitva spava? Kada ohladi želja. Tražimo, dakle, sa svom žudnjom 
ona vječna dobra. Ta dobra tražimo svom napetošću. U svoj sigurnosti mo- 
limo za ta dobra. Ta dobra koriste onome iko ih ima. Ne mogu štetiti. 


Vremenita pak dobra nekada koriste, nekada štete. Siromaštvo je 
mnogima koristilo, bogatstvo štetilo. Mnogima je koristio privatni život, a 
visoka čast štetila. Isto tako nekima je koristio novac i državna služba. Ko- 
ristilo je onima koji su se time dobro služili. Onima koji su se zlo služili, 
više je štetilo što im se nije oduzelo. Radi toga, braćo, te vremenita dobra 
ištimo umjereno i sigruni da - ako dobijemo - onaj daje koji zna što nam 
koristi. Jesli li molio i nije ti dano što si molio? Vjeruj Ocu. Dao bi ti da ti 
je koristilo. 


Evo, uzmi samoga sebe kao polazište. Kao što tvoj sin kod tebe ne 
pozna ljudske zbilje, takav si i ti kod Gospodina. Ne poznaš božanske datos- 
ti. Kod tebe, eto, tvoj sin čitavi dan plače da mu dadeš nož, tj. mač. Nećeš 
da daš i ne daš. Ne vodiš računa o onome koji plače da ne oplačeš mrtva. Sin 
plače, žalosti se, udara se da ga zajašeš na konja. To ne činiš jer ne može 
konjem upravljati. Bacit će ga i ubiti. Kome dio niječeš, sve mu čuvaš. Da 
bi narstao i sigurno sve posjedovao, ne daješ mu opasnu sitnicu. 


Vremena 


8. - Stoga, braćo, velimo da molite koliko možete. Zala je mnogo i 
Bog je dopustio da ih je puno. Kamo sreće da nema puno zlih i da nema 
mnogo zala. Ljudi kažu: zla vremena, teška vremena. Čestito živimo i 
Vremena su dobra. Mi smo vremena. Kakvi jesmo, takva su vremena. Ali 
što činimo? Mnoštvo ljudi ne možemo obratiti na pošteni život. Neka 
Plemenito živi mali broj koji čuje. Mali broj koji dobro živi nosi mnoge 
koji loše žive. Zrnje su, na gumnu su. Na gumnu mogu sa sobom imati 
Pljevu, ali u žitnici neće imati. 

Zašto se žalostimo i optužujemo Boga? U svijetu je mnogo zla da se 
svijet ne ljubi. Veliki su muževi i vjerni sveci prezreli lijepi svijet, ami ne 
možemo prezreti ni gnusni. Svijet je zao. Eto je zao, a tako se ljubi kao da 
je dobar. Što je pak zli svijet? Nije zlo nebo ni zemlja ni vode ni ono što je 
u njima. To su ribe, ptice i stabla. Sve je to dobro. Zli svijet sačinjavaju zli 
ljudi. Ali kako dok živimo ne možemo - rekoh - biti bez zlih ljudi, 
uzdišemo kod Gospodina Boga. I podnosimo zlo da prispijemo dobru. Ne 
korimo Oca obitelji. Drag je. On nas nosi, a ne mi njega. Zna kako ravna 
onim što je načinio. Čini što je naredio i nadaj se onome što je obećao. 

SABLAZNI 
Mt 18, 7-9 
Br. 81. 


Božji zakon 


1. - Božanska nas čitanja koja smo upravo čuli kada se čiathu opomin- 
ju da nasuprot sablazni najavljenih za budućnost od Gospodnjega milosrđa 
dobijemo kreposnu snagu i da kršćansko srce spremimo za obranu. Rečeno 
je: "Što je čovjek ako ga se, Gospodine, ti ne sjećaš“ (Ps 8,5)? 


Gospodin je kazao: "Jao svijetu zbog sablazni. To kaže Istina. Ona 
straši i opominje. Neće da budemo neoprezni. Nije stvorila očajne. Protiv 
navedenoga "jao“, tj. nasuprot toga zla kojeg se moramo bojati, od njega 
drhtati i čuvati ga se, tješi nas, sokoli i poučava Pismo na onome mjestu 
gdje se kaže: "Za one koji ljube tvoj zakon, mir je velik. Sablazni za njih 
nema“ (Ps 118,165). Pokazuje da se treba čuvati neprijatelja, ali ne prestaje 
pokazivati utvrđeni zid, 


Kada si čuo "jao svijetu od sablazni“, pomislio si kamo ćeš otići iz- 
van svijeta da ne trpiš sablazni. Da se, dakle, očuvaš od sablazni kamo ćeš 
ići izvan svijeta osim da se utečeš onome koji je načinio svijet? Ali kako 
možemo pobjeći onome koji je stvorio svijet osim ako slušamo njegov zak- 
on koji se posvuda propovijeda? Malo je da čujemo ako ne ljubimo. Osigu- 
Tavajući te protiv sablazni božansko Pismo ne kaže da je velik mir onima 
što čuju "tvoj zakon“. Kod Boga nisu pravedni slušatelji zakona. Opravdat 
Će se izvršitelji zakona. Vjera djeluje po ljubavi. Zato kaže: "Veliki je mir 
onima koji ljube tvoj zakon i njima nema sablazni“. S tom se misli slaže 
što smo slušali, odgovarali i pjevali: "Blagi će kao baštinu posjedovati 
zemlju. Veselit će se u obilju mira“ (Ps 36,11). To je zato što je "velik mir 
za one koji ljube tvoj zakon“. Blagi su upravo oni što ljube Božji zakon. 
"Blažen čovjek koga ti, Gospodine, poučiš i učiš ga iz svoga zakona. Tako 
ga krotiš od zlobnih dana dok se grešniku kopa jama“ (Ps 103, 12-13). 


Svetopisamske riječi pričinjaju se veoma različite. Ipak se tako slivaju 
i stječu u jednu misao da si i ti zadovoljan. Inače si iz onoga posve punoga 
Vrela mogao različito čuti. Prijateljski se slažeš s istinom. Pun si mira, vreo 
Od ljubavi i učvršćen protiv sablazni. 

Pritisak 


2. - Predlaže se, dakle, vidjeti, tražiti ili učiti kako možemo biti krot- 
ki. Ono što sam netom naveo iz Pisma opominje da nađemo što tražimo. 
Neka malko pripazi vaša ljubav. Riječ je o velikome: da budemo blagi. To 
je u suprotivštinama nešto što je nužno potrebno. 


Sablazni se ne zovu protivnosti ovoga svijeta. Pripazite što su sablaz- 
ni. Stavimo kao primjer da nekoga tko se nalazi u nekakvoj nuždi pritišće 
pritisak. To nije sablazan što je pritisnut pritiskom. I mučenike je tištio 
pritisak, ali nisu bili oboreni. Čuvaj se sablazni, a ne toliko pritisaka. Priti- 
sak te stišće, sablazan obara. 

Koja je, dakle, razlika između pritisaka i sablazni? Kod pritisaka si 
namjeravao sačuvati strpljivost, održati ustrajnost, ne ostaviti vjeru, ne pris- 
tati na grijeh. Ako to sačuvaš ili si sačuvao, pritisak ti neće biti uništenje. 
Taj će pritisak imati istu vrijednost kao i u tijelu. Tu se maslina ne uništava 
nego se ulje cijedi. Uostalom, ako pod tim pritiskom govoriš pohvale 
Bogu, tijesak je veoma koristan. Radi toga iz tebe otječe tekućina. 


Vezani su apostoli sjedili pod pritiskom i u tom su pritisku pjevali 
hvalospjev Bogu. Što se stiskalo? Što otjecalo? Pod velikim je pritiskom 
Job sjedio u blatu. Bio je siromah, bez blaga, bez imetka, bez djece, ali pun 
crvi. Sve se odnosilo na izvanjskoga čovjeka. Ali je Job iznutra bio pun 
Boga. Hvalio je Boga i onaj mu pritisak nije bio sablazan. Gdje je, dakle, 
sablazan? Kada mu je pristupila žena i kazala: "Reci štogod protiv Boga i 
umri“. Sve mu je đavao odnio. Eva izmučenu mužu nije poslužila za utjehu 
nego za napast. Tu je, eto, sablazan. Eva je povećala Jobovu bijedu. Svoje 
je nevolje dodala njegovim. Stala ga nagovarati na hulu. Job je bio krotak 
jer ga je Bog poučio svojim zakonom. Ublažio ga je teškim danima. U Jo- 
bovu je srcu bio velik mir jer je ljubio Božji zakon. Zato za njega nije bilo 
sablazni. 

Promotri, napokon, krotkoga. Vidi upućenoga u Božji zakon. Kažem: 
vječni Božji zakon jer u Jobovo doba još nije postaojao zakon dat Židovima 
na pločama. Još je bio na snazi vječni zakon u srcima pobožnih ljudi. Otuda 
je prepisan zakon koji je dan narodu. Joba je, dakle, Božji zakon ublažio 
pred zlim danima. Ljubio je Božji zakon i zato je imao veliki mir. Prema 
tome, vidi kako je krotak i što odgovara. Tu nauči što sam predložio: tko su 
krotki. Reče: "Govorila je kao jedna od nerazumnih žena. Ako smo iz Gos- 
podnje ruke primili dobra, zar da ne podnosimo zla“ (Job 2, 9-10)? 

Zli svijet 


3. - Na primjeru čusmo tko su krotki. A Ž imo ih i 
riječima. Krotki su ljudi kojima se u svim koa pronio šo si 
dobro samo Bog sviđa. U svemu što kao zlo trpe, također se Bog do =“ 
Pripazite, braćo, na to pravilo i taj propis. Težimo za njim Kusan da : 
ispunimo. Koja je korist saditi i zalijevati ako Bog ne pruža rast? "Nije 
ništa tko sadi niti tko zalijeva već Bog koji poklanja rasi“ (1 Kor 3 7) x. 
Ti koji želiš biti krotak, smiriti se od mučnih dana i ljubiš Božji zak 
on počuj da u tebi ne bude sablazan nego veliki mir. Tako ćeš daka ti 
zemlju i uživati u obilju mira. Čuj koji želiš biti blag. Kad god činiš doto 
, sviđaj se samome sebi. Bog se opire oholima. Milost daje poniznima. 
ife) god, dakle, dobra učiniš, neka ti se sviđa samo Bog. Kada trpiš nesreć 
neka ti se Bog ne prestane dopadati. Što hoćeš više? To čini i živiet ćeš. zli 
te dani neće pogoditi. Izbjeći ćeš kazanome: "Jao svijetu od sablazni“ Ki s 
mu je svijetu "jao zbog sablazni“? Onome o kojem bi rečeno: "B inu 
Kristu sa sobom izmirio svijet“ (2 Kor 5,19). šaka 
Zao svijeL, dobar svijet. Zli je svijet svi zli u svijetu. Dobar je svijet 
“ i. u svi nI 1 obično poimamo njivu. Njiva je puna Kojim = 
m“ "šenicom. Jednako govorimo i istinu govorimo: ta je ji ' 
pljeve. Tu je i stablo puno voća. Drugi kaže da je li ća Jeđar kaže 
iko veli da je stablo puno ploda i iko kaže da je mo Tie s e. eri 
oduzela mjesto plodu niti je punina plodova fokinula rajski i 
a Ne puno, ali jedno traži vjetar dok drugo skuplja ratar. Tako, dakle, 
rabi , : es radi sablazni“, nemoj se strašiti. Ljubi Božji zakon i 


Žena i Petar 


Pin sata ško i nagovara na neko zlo. Ti je voliš kako i treba 
u. Ivoj je ud. Ali "ako te sablažnjava tvoj i 
BI m je oko i ako te sa- 
a tvoja ira ako te sablažnjava tvoja noga, odsijeci i tei od 
"De . Upravo ste čuli evanđelje. Tko god ti je drag i ike cij 
a . iev £ i koga god uvelike cije- 
aki Pi.“ velik i neka je sve dotle tvoj dragi ud dok ne počne a 
1, Lj. svjetovati na koje zlo. To je, čujte, sablazan. Uzeli 
. J. S : : , : . Uzeli sm 
Primjer Joba 1 njegovu ženu. Ali se ondje nije spomenula sablazan. pe 
E. Ki evanđelje. Gospodin je govorio o svojoj muci. Petar ga je htio 
Jetovati da ne trpi. "Idi, sotono, natrag. Ti si mi sablazan“. Gospodin 


OJI ti je pružio primjer kako se živi upravo te poučio što je sablazan i kako 

se od nje čuva. Malo je ranije rekao Petru: "Blažen si, Šimune, sine Jonin“ 
(Mt 16,23.17). Pokazao je da je njegov član. Ali kada je Petar počeo sa- 
blažnjavati, odsjekao je ud. Opet ga je obuhvatio i postavio. 

Tebi će, dakle, biti na sablazan tko ti stane savjetovati koje zlo. I neka 
vaša ljubav pripazi. To se većinom ne događa zlonamjerno nego radi krive 
dobronamjernosti. Tvoj prijatelj koji te ljubi i koga i ti zauzvrat ljubiš vidi 
te u neprilici i želi da činiš zlo. To može biti tvoj otac, brat, sin, supruga. 
Što znači da te vidi u nezgodi? Vidi te pod kakvim pritiskom. Možda neki 
pritisak trpiš radi pravednosti. Trpiš pritisak jer ne želiš kazati krivo svje- 
dočanstvo. To je kao primjer. Primjera je bezbroj jer je "jao svijetu zbog sa- 
blazni“. 

Eto, primjerice, neki moćnik radi svoga plijena i zbog svoje oti- 
mačine od tebe traži uslugu kriva svjedočenja. Ti ne pristaješ. Niječeš laž da 
ne zaniječeš istinu. Ne bih se zadržavao na podrobnostima. Moćnik se srdi. 
Moćan je, pritišće. Prilazi prijatelj koji neće da se nalaziš pod pritiskom. Ne 
želi da budeš u nesreći. Moli te da učiniš što ti se kaže. Zar je to nešto veli- 
ko? Već nekako govori kao i đavao Gospodinu: "Q tebi piše da je zapovjedio 
za te svojim anđelima da ne udariš svojom nogom o kamen“ (Mt 4,6). 

Taj tvoj prijatelj možda vidi da si kršćanin. Želi te zakonom uvjeriti u 
ono što smatra da moraš činiti. Učini što moćnik kaže. Što? Ono što onaj 
hoće. Ali laž je i krivo je. Zar nisi čitao da je "svaki čovjek lažac“ (Ps 
115,11)? Taj je već na sablazan. Prijatelj je. Što ćeš učiniti? Oko je i ruka. 
"Odsijeci i odbaci od sebe“. Što znači "odsijeci i odbaci od sebe“? Nemoj po- 
pustiti. "Odsijeci i odbaci“ znači nemoj pristajati. U našemu tijelu naši udo- 
vi složnošću tvore jedinstvo. Žive od suglasja i slogom se međusobno vežu. 
Gdje je nesloga, ondje je bolest ili rana. Tvoj je, dakle, ud. Ljubi ga. Ali te 
sablažnjuje. "Odsijeci ga i baci od sebe“. Ne pristani. Otjeraj ga od svojih 
ušiju. Možda će se vratiti popravljen. 


Laž 


5. - Kako ćeš učiniti to što kažem? Kako ćeš odsjeći, odbaciti i time 
možda popraviti? Odgovori kako ćeš učiniti? Hijede laž savjetovati iz zako- 
na. Onaj, naime, kaza: reci! Možda se nije usudio kazati: reci lažno. Ovako 
kaza: "Svaki je čovjek lažac“. Ti se protiviš. Brate, "usta koja lažu ubijaju 
dušu“ (Mudr 1,11). 

Pazi! Nije malo što si čuo: "Usta koja lažu ubijaju dušu“. Što mi čini 
taj moćni neprijatelj koji me pritišće? Ti me žališ i sažaljavaš se mome 

položaju. Ne želiš da budem u nevolji, ali hoćeš da budem opak. Što mi čini 
taj mogućnik? Što pritišće? Tijelo. Ti kažeš da pritišće tijelo, a ja kažem da 
ubija. Koliko blaže on sa mnom postupa nego ja ako lažem? Onaj uništava 
moje tijelo, a ja ubijam svoju dušu. Rasrđeni moćnik ubija tijelo. "Usta što 
lažu ubijaju dušu.“ Ubija tijelo. Ono će umrijeti makar ga nitko ni ne ubije. 
Dušu koju ne ubija bezboštvo, za vječnost prima istina. Sačuvaj, dakle, što 
možeš sačuvati. Neka propadne što će se tako i tako negda raspasti. 

Odgovorio si. Ipak nisi razglobio izreku da je "svaki čovjek lažac“. 
Odgovori mi i na to. Inače će mu se činiti kako je nešto kazao što svjetuje 
laž. Iznio je svjedočanstvo iz zakona. Zakonom te sili protiv zakona. U za- 
konu piše: "Ne reci krivo svjedočanstvo“ (Pnz 5,20). Ali isto tako piše u za- 
konu da je "svaki čovjek lažac“. 

Obazri se na ono što sam malo ranije spomenuo kada sam riječima 
kojima sam mogao odredio blaga čovjeka. Krotak je čovjek kojemu se u 
svakom učinjenome dobru jedino sviđa Bog. Bog mu se ne prestaje dopadati 
ni u svemu što trpi kao zlo. To, dakle, odgovori onome koji svjetuje da 
lažeš jer piše da je "svaki čovjek lažac“. Neću lagati jer je napisano: "Usta 
što lažu ubijaju dušu“. Neću lagati jer je zabilježeno: "Sve ćeš pogubiti koji 
govore laž“ (Ps 5,7). Neću lagati jer piše: "Ne reci krivo svjedočanstvo“. 
Može pritiscima tlačiti moje tijelo kome se ne dopadam u istini. Ja slušam 
svoga Gospodina: "Ne bojte se onih koji ubijaju tijelo“ (Mt 10,28). 


Bogovi 


E 6. - Kako je, dakle, "neki čovjek lažac“? Ili možda nisi čovjek? Brzo i 
istinito odgovori: ni čovjek ne bih bio da nisam lažac. Pogledajte: 
"Gospodin je s neba pogledao na ljudske sinove da vidi da li postoji razuman 
čovjek koji traži Boga. Svi su se udaljili. Zajedno su postali beskorisni. 
Nema čovjeka koji čini dobro. Nema ga ni jednog jedinoga“ (Ps 13, 2-3). 
Zašto? Jer su ljudi htjeli biti ljudski sinovi. Ali da bi ih otkinuo od tih bez- 
akonja te ih otkupio, iscijelio, ozdravio i promijenio kao sinove ljudske, 
dao im je moć da postanu "Božji sinovi“ (Iv 1,12). Što je, dakle, čudno? 
Bili ste ljudi, ako ste bili ljudski sinovi. Svi bijaste ljudi. Bili ste lašci jer 
je "svaki čovjek lažac“. 

Pristupa vam Božja milost. Dao vam je moć da postanete Božja djeca. 
Čujte glas moga Oca koji govori: "Ja rekoh da ste bogovi. Svi ste sinovi 
Svevišnjega“ (Ps 81,6). Budući da su ljudi sinovi ljudski, lašci su ako nisu 
sinovi Svevišnjega jer je "svaki čovjek lažac“. Zaista su Božji sinovi: ako 

su djeca Božja; ako su otkupljeni Spasiteljevom milošću; ako su kupljeni 
skupocjenom krvlju; ako su preporođeni vodom i Duhom Svetim i ako su 
predodređeni za nebesku baštinu. Već su, dakle, bogovi. 

Što laž ima s tobom? Adam je bio jedino čovjek. Krist je čovjek-Bog. 
On je Bog-stvoritelj svakoga stvorenja. Adam je čovjek. Čovjek Krist je 
Božji posrednik. Bog-čovjek je jedini Očev Sin. Ti si, eto, daleko od Boga- 
čovjeka. Bog je gore daleko od čovjeka. U sredini se postavio Bog-čovjek. 
Spoznaj Krista. Po čovjeku se popni do Boga. 


Nevolja 


7. Već smo se, dakle, popravili i ako smo što učinili već smo krotki. 
Ispovijest držimo nepromjenljivom. Ljubimo Božji zakon da umaknemo 
rečenome: "Jao svijetu zbog sablazni“. Recimo nešto o sablaznima kojih je 
svijet pun. Kako su sablazni učestale, obiluju pritisci. Svijet se pustoši, tij- 
esak se gazi. Hajde, kršćanine, nebeska klico! Na zemlji ste putnici. U nebu 
tražite grad. Želite se združiti sa svetim anđelima. Shvatite da ste došli da 
odete. Kroz svijet prolazite. Odlučili ste se za onoga koji je stvorio svijet. 
Neka vas ne smetu ljubitelji svijeta. Oni ne žele ostati u svijetu. Ali htjeli 
ili ne prisiljeni su otputovati. Neka vas ne zavedu i ne prevare. Ti pritisci 
nisu sablazni. Budite pravedni i bit će vam vježbe. Dolazi nevolja. Bit će što 
želiš: vježba ili osuda. Kakva te nađe, takva će biti. Nevolja je oganj. Ako 
te zatekne zlatom, skida nečistoću. Nađe li te pljevom, pretvara u prah. Pri- 
tisci su obilni, ali mi nisu na sablazan. 

Što su sablazni? Oni izriču i one riječi kada nam se kaže: eto što čine 
kršćanska vremena. To su, eto, sablazni. To ti se zato kaže da prokuneš 
Krista ako ljubiš svijet. To ti govori tvoj prijatelj, tvoj savjetnik. Dakle, 
tvoje oko. To ti govori tvoj službenik, tvoj suradnik. On je, dakle, tvoja 
ruka. Možda ti to kaže i onaj tko te podupire i podiže iz zemaljske 
poniženosti. Dakle, tvoja noga. 

Odbaci, odsijeci i udalji od sebe. Ne pristani. Takvima odgovori kako 
je odgovorio onaj kome se savjetovalo lažno svjedočanstvo. I ti odgovori. 
Reci čovjeku koji ti kaže: toliki su pritisci u tvoja kršćanska vremena da se 
Svijet pustoši. Ti uzvrati: to mi je Krist prorekao prije nego se dogodilo. 

Ostarjeli svijet 


8. - Zašto bi se uznemirivao? Tvoje srce uznemiruju pritisci svijeta 
kao i lađu gdje je Krist spavao. Razboriti čovječe, evo koji je razlog što se 
uznemiruje tvoje srce. Evo koji je tome uzrok. Lađa u kojoj spava Krist srce 
je gdje vjera spava. Kršćanine, Što ti se novo govori? Svijet se uništava i 
propada u kršćanskim vremenima. Zar ti nije rekao tvoj Gospodin da će se 
razoriti svijet? Zar ti nije rekao tvoj Gospodin da će svijet nestati? Zašto si 
vjerovao kada je obećavao i smućuješ se kada se ispunjava? Oluja, dakle, 
bjesni protiv tvoga srca. Boj se brodoloma, probudi Krista. 


Apostol kaže: "Krist po vjeri boravi u vašim srcima“ (Ef 3,17). U tebi 
po vjeri prebiva Krist. Prisutna je vjera, prisutan je Krist. Budna vjera, bu- 
dan Krist. Zaboravljena vjera, Krist spava. Pozovi ga, probudi i reci: 
"Gospodine, propadamo“ (Mt 8, 24-26). 


Eto, što nam govore pogani. To nam još i gore kažu loši kršćani. Us- 
tani, Gospodine, pogibosmo. Krist ti uzvraća: neka se probudi tvoja vjera. 
Što se uzrujavaš? Sve sam ti prorekao. Zato sam prorekao da se - pošto dođu 
zla - nadaš dobrima te ne smalakšeš u zlu. 


Čudiš se što svijet propada? Čudi se što je svijet ostario. I čovjek 
postoji: rodi se, raste, ostari. U starosti su mnoge nedaće: kašalj, kijavica, 
krmeljivost, zebnja, umor. Čovjek je, dakle,ostario. Pun je pritužaba. I svi- 
jet je ostario. Pun je pritisaka.Da li ti je Bog malo dao što ti je u starosti 
svijeta poslao Krista da te tada obnovi kada sve propada? Zar ne znaš da je to 
naznačeno u Abrahamovu sjemenu? Apostol kaže da je Krist Abrahamovo 
sjeme. Veli: "Ne kaže sjemena kao da ih je mnogo već kao u jednome. I sje- 
menu tvome koji je Krist“ (Gal 3,16). 


Ostarjelome se Abrahamu zato rodio sin jer je Krist trebao doći u sta- 
Tosti svijeta. Došao je kada je sve ostarilo i učinio te novim. Sazdana se, 
stvorena i na propast osuđena zbilja već priklanjala zalasku. Bilo je nužno da 
je puna muka. Krist je došao da te u poteškoćama tješi i da ti obeća pokoj za 
vječnost. Ne želi pristajati uz ostarjeli svijet. Također ne odbij da se pomla- 
diš u Kristu koji ti kaže: svijet propada, svijet stari, malakše svijet, muči se 
staračkim dahtanjem. Ti se ne boj. Tvoja se mladost "obnavlja kao u orla“ 
(Ps 102,5). 

Rim 


9. - Eto, kaže se, Rim u kršćanskim vremenima propada. Rim se 
možda ne ruši. Možda se bičuje, a ne ubija. Rim se možda kažnjava, ne raza- 
ra. Možda Rim ne propada ako ne propadaju Rimljani. Neće propasti ako 
budu hvalili Boga. Propast će budu li hulili. Jer što je Rim ako ne Rimlja- 
ni? Nije riječ o kamenu i drvetu, o otocima i ogromnim zidinama. To je 
učinjeno da se negda razori. Kada čovjek gradi, stavlja kamen na kamen. 
Kada razgrađuje, skida kamen s kamena. Čovjek je učinio, čovjek je razorio. 
Čini li se Rimu nepravda ako se kaže da pada? Ne čini Rimu već možda nje- 
govu graditelju. Da li utemeljitelju Rima nanosimo nepravdu ako kažemo da 
se ruši Rim koji je utemeljio Romul? Izgorjet će svijet koji je Bog utemel- 
jio. Ali se ono što čovjek čini ne ruši osim kada Bog hoće. Ako ljudsko dje- 
lo ne gine bez Božje volje kada može po ljudskoj volji pasti Božje djelo? 

Za te je Bog sazdao svijet koji će propasti. Stoga je i tebe stvorio kao 
biće koje će umrijeti. Čovjek je ures države. On je stanovnik, ravanatelj i 
upravitelj države. Došao je da ode. Rađa se da umre. Ušao je da prođe. Proći 
će "nebo i zemlja“ (Mt 24,35). Što je, dakle, čudno ako jednom dođe kraj 
gradu? Možda nije sada konac grada. Ipak će jednom doći svršetak grada. Ali 
Rim propada posred kršćanskih žrtava?! Zašto je usred poganskih žrtava iz- 
gorjela njegova majka Troja? 

Bogovi u koje su Rimljani položili svoju nadu i uopće rimski bogovi 
u koje pogani staviše nadu odselili su se iz zapaljene Troje da utemelje Rim. 
Sami rimski bogovi najprije bijahu trojanski bogovi. Izgorjela je Troja. 
Eneja je ponio bogove što bježe. Štoviše, bježeći je ponio glupe bogove. 
Sami nisu mogli bježati. Bjegunac ih je mogao ponijeti. U Italiju je došao 
sa samim bogovim. Rim je utemeljio s lažnim bogovima. 


Dugo je ostalo što slijedi. Ukratko spominjem što donose spisi. Nji- 
hov svima poznati pisac ovako kaže: "Grad Rim - kako primih - na početku 
utemeljiše i posjedovahu Trojanci. Oni su kao izbjeglice pod dugim 
vodstvom lutali po nesigurnim postojbinama“. 


Sa sobom su, dakle, imali bogove. U Laciju su osnovali Rim. Tu su 
na štovanje postavili bogove koji su se častili u Troji. Njihov pjesnik navo- 
di Junonu koja se srdi na Eneju i trojanske bjegunce pa kaže: "Meni neprija- 
teljski puk prebrođuje tirensku pučinu donoseći u Italiju Ilij i svladane pe- 
nate“. Hoće se reći da u Italiju sobom donosi svladane bogove. Kada su se u 
Italiju donosili pobijeđeni bogovi, je li to bio božanski znamen ili kob? 

Ljubite, dakle, Božji zakon i za vas nema sablazni. Molimo vas, zak- 
linjemo i potičemo: budite krotki; trpite s onima koji pate; primajte slabe. 
Neka u ovoj prigodi mnogih putnika, potrebnih, ljudi u nevolji izobilno 
bude vaše gostprimstvo i neka obiluju vaša dobra djela. Što Krist zapovije- 
da, neka čine kršćani. Pogani hule svojim zlom. 

BRATSKA OPOMENA 
Mt 18, 15-18) 
Br. 82. 
Prutić i stablo 


1. - Naš nas Gospodin opominje da uzajamno ne zanemarujemo svoje 
grijehe. Nije riječ o traženju što bi pokudio nego o gledanju što bi popravio. 
Kazao je da onaj ima oštro oko te ne može iz oka svoga brata izvaditi trun 
tko u svome oku ne posjeduje stablo. Kratko ću razjasniti vašoj ljubavi što 
lo znači. 


Prutak je u oku srdžba. Deblo je u oku mržnja. Kada mrzitelj prekora- 
va srdita, želi iz oka svoga brata izvući prutić. Ali sprečava ga deblo koje 
nosi "u svome oku“ (Mt 7, 3-5). Prutić je začetak stabla. Stablo što nastaje 
najprije je prutak. Ako zalijevaš prutić, dovodiš do stabla. Kada zlim sumn- 
jama hraniš gnjev, dovodiš do mržnje. 


Gnjev i mržnja 


2. - Velika je razlika između grijeha razljućenoga i mrziteljeve okrut- 
nosti. I na svoju se djecu ljutimo. Ali ima li koga tko mrzi svoje sinove? <I 
kod same stoke katkada kakvom dosadom naljućena krava opominje tele što 
siše, ali ga prihvaća materinjim srcem. Tele, tako reći, proizvodi dosadu 
kada udara. Ipak ga krava traži ako ga nema. 


Djeci uopće ne nalažemo stegu ako se malko ne ljutimo i ne srdimo. 
Ipak zapt ne bismo pružili ako ne bismo djecu ljubili. Prema tome, ne mrzi 
svatko tko se ljuti. Kada se čovjek ne bi ljutio, to bi koji put više bio dokaz 
da je mrzio. Dopusti da se dječak igra u rijeci i da zbog njezine snage po- 
gine. Ako to vidiš i strpljivo dopustiš, mrzio si. Tvoja je strpljivost 
dječakova smrt. Koliko je bolje ako se srdiš i popraviš nego što Bajan da 
dječak propadne jer se nisi ljutio? 


Prije svega, dakle, treba izbjegavati mržnju. Greda se mora vaditi iz 
oka. Posve je pak drugo kada se netko gnjevi na bližnjega te prekorači način 
u riječi što naknadno u pokajanju poništi, a savim je nešto drugo u srcu 
čuvati zatvorene spletke. Velika je, napokon, razlika između slijedećeih svet- 
opismaskih riječi: "Zbog srdžbe se uznemirilo moje oko“ (Ps 6,8) i onoga 

što je onome kazano: "Tko mrzi svoga brata, taj je ubojica“ (Iv 3,15). 
Ogromna je razlika između pomućena i ugašena oka. Trunak uzrujava, deblo 
uništava. 


Svjetlo 


3. - Najprije, dakle, sebe uvjerimo kako ono na što smo danas potak- 
nuti možemo dobro obaviti i ispuniti. Riječ je prije svega o tome da ne 
mrzimo. Jedino onda kada u tvome oku nije brvno ispravno vidiš što god se 
nalazilo u oku tvoga brata. Trpiš nasilje dok to ne izvadiš iz oka svoga bra- 
ta. Vidiš da škodi oku tvoga brata. 


Svjetlo što je u tebi ne dopušta ti zanemariti svjetlo tvoga brata. Ako 
si mrzio pa želiš opomenuti, kako ćeš popraviti svjetlo, a sam si ga izgu- 
bio? I to je otvoreno reklo isto Pismo gdje kaže: "Tko mrzi svoga brata, 
ubojica je. Tko mrzi svoga brata još je uvijek u tami“ (1 Iv 2,9). 


Mržnja je tama. Ne može se dogoditi da prije sebi ne šteti tko drugoga 
mrzi. Drugoga nastoji izvana ozlijediti, sebe iznutra pustoši. Koliko je pak 
naš duh važniji od tijela, toliko smo pozvaniji na nj paziti da se ne povrije- 
di. Svoj duh oštećuje tko mrzi bližnjega. I što može učiniti onome koga 
mrzi? Što će učiniti? Odnosi novac, ali oduzima li vjeru? Ošteti dobar glas, 
da li i savjest? Čime god štetio, izvana škodi. Pripazi što sebi šteti. Tko 
drugoga mrzi, samome je sebi iznutra neprijatelj. Ali kako ne osjeća čime 
sebi udi, bjesni protiv drugoga. Tim opasnije živi što ne osjeća kako sa sob- 
om zlo postupa. U bijesu je izgubio osjećanje. 

Bjesnio je protiv svoga neprijatelja. On se razgolio od toga gnjeva, a 
ti si postao opak. Velika je razlika između gola i opaka. Neprijatelj je izgu- 
bio novac, ti nevinost. Istraži tko je pretrpio veću štetu. Onaj je izgubio što 
će se i tako izgubiti, a ti si sam sebe izgubio. 


Popravljanje 


4. - Stoga moramo ljubeći grditi, a ne iz pohlepe štetiti već iz želje 
popraviti. Kada smo takvi, najbolje ostvarujemo na što smo danas potaknu- 
ti. "Ako protiv tebe sagriješi tvoj brat, opomeni ga između sebe i njega sa- 
moga“. Zašto bližnjega opominješ? Da li zato što te boli jer je sagriješio 
protiv tebe? Daleko od toga! Ako to činiš iz ljubavi prema sebi, ne činiš 

ništa. Ako činiš iz ljubavi prema bližnjemu, odlično postupaš. Iz samih 
riječi razaberi iz čije ljubavi to moraš činiti: da li iz ljubavi prema sebi ili 
prema njemu. Krist kaže: "Ako te posluša, dobio si svoga brata“. 

Čini, dakle, zbog brata da ga dobiješ. Ako ga, djelujući stječeš, znači 
da bi se izgubio da nisi djelovao. Zbog čega se mnogi ne obaziru na te gri- 
jehe već vele: što sam velika učinio? Sagriješio sam protiv čovjeka. 


Ne preziri. Sagriješio si protiv čovjeka. Želiš li znati da si grijehom 
protiv čovjeka propao? Ako te onaj protiv koga si sagriješio opomene 
između tebe i samoga sebe i ti ga poslušaš, on te je stekao. Što znači da te 
je stekao? Znači li da bi bio propao da te nije zadobio? Jer kako te je stekao 
ako nisi propao? 

Neka, dakle, nitko ne prezre što griješi protiv brata. Apostol kaže na 
nekome mjestu: "Tako griješeći protiv braće i ubijajući njihovu slabašnu 
savjest, griješite protiv Krista“ (1 Kor 8,12). To je zato jer smo svi postali 
Kristovi članovi. Kako ne griješiš protiv Krista kada griješiš protiv njegova 
dijela? 


Brat 


5. - Neka, dakle, nitko ne rekne: nisam sagriješio protiv Boga, sa- 
griješio sam protiv brata; protiv čovjeka sagriješih. To je mali grijeh ili 
nikakav. Možda stoga kažeš da je laki grijeh jer se brzo liječi. Sagriješio si 
protiv brata. Učini dosta i ozdravio si. Brzo si počinio nešto smrtonosno, ali 
se odmah našao lijek 


Tko se, braćo moja, od nas nada nebeskome kraljevstvu kada evanđelje 
kaže: "Tko svome bratu rekne da je lud, bit će kriv za pakleni oganj“? Velik 
je strah, ali vidi ovdje lijek: "Ako na žrtveniku prikazuješ svoj dar i tu se 
sjetiš da tvoj brat ima nešto protiv tebe, ostavi ondje pred oltarom svoj pri- 
log“. Bog se ne ljuti što odgađaš položiti svoj prinos. On više tebe traži 
nego tvoj dar. Ako protiv svoga brata zadržavaš loš duh te sa žrtvom pristu- 
paš Bogu svome, reći će ti: ti si propao. Što si mi donio? Prikazuješ svoj 
dar, a ti nisi Bogu prinos. Krist više traži onoga koga je otkupio svojom 
krvlju nego Što si ti našao u svome spremištu. 

Dakle, "ostavi ondje svoj dar pred oltarom i otiđi se prije pomiriti s 
bratom i došavši tako, prinesi svoju žrtvu“ (Mt 5, 22-24). Ta je, eto, 
optužba za pakao brzo razriješena. Još ne pomiren bio si osuđen na pakao. 
Pomiren u sigurnosti na oltaru prinosiš svoju žrtvu. 

Nepravde 


6. - Ljudi lako nanose nepravde, a teško traže sjedinjenje. Veli: traži 
oproštenje od čovjeka koga si uvrijedio, od čovjeka koga si povrijedio. Od- 
govara: neću se ponižavati. Ali poslušaj svoga Boga ako prezireš svoga bra- 
ta: “Tko se ponizuje, uzvisit će se“ (Lk 14,11). Pao si, a ne želiš se ponizi- 
ti. Velika je razlika između onoga koji se ponizuje i koji leži. Već si oboren 
i ne želiš se poniziti? Dobro bi rekao da nećeš silaziti da se nisi htio srušiti. 


Nemar 


7. - To, dakle, mora činiti iko je nanio nepravdu. Što je dužan koji je 
trpio? Ono što smo danas čuli: “Ako tvoj brat sagriješi protiv tebe, pokaraj 
ga između sebe i njega samoga“. Ako to zanemariš, gori si. Onaj je načinio 
nepravdu. Čineći nepravdu, samome je sebi zadao tešku ranu. Zar da prezreš 
ranu svoga brata? Vidiš da propada ili da je propao i zanemaruješ. Gori si 
šuteći nego on grdeći. 

Prema tome, kada netko griješi protiv nas, nadasve se brinimo, ali ne 
za se. Slavno je ako se nepravde zaborave. Zaboravi svoju nepravdu, a ne 
ozljedu svoga brata. Dakle, "opomeni ga između sebe i samoga njega“. Imaj 
na umu popravak i oprosti sramu. Možda zbog stida počinje braniti svoj gri- 
jeh te onoga za koga želiš da se popravi činiš gorim. 


Dakle, "pokaraj ga između sebe i njega samoga. Ako te posluša, dobio 
si svoga brata“. Da nisi to učinio, bio bi se upropastio. Ali “ako te ne pos- 
luša“, tj. ako svoj grijeh brani kao pravednost, "dovedi sa sobom dvojicu ili 
trojicu jer svaka riječ stoji u ustima dvaju ili triju svjedoka. Ako ni njih ne 
posluša, reci Crkvi. Ali ako ni Crkvu ne posluša, neka ti bude kao poganin 
i carinik“, Više ga ne broji u popis svoje braće. Ali neka se ni zbog toga ne 
zanemari njegovo spasenje. Same neznabošce, tj. nežidove i pogane ne ubra- 
jamo u broj braće, ali ipak uvijek tražimo njihovo spasenje. Čuli smo da 
Gospodin na to tako potiče i takvom brigom naređuje da je neposredno i ovo 
dodao: “Uistinu vam kažem: što god budete svezali na zemlji, bit će svezano 
ina nebu. Što god budete razriješili na zemlji, bit će razriješeno i na nebu“. 


Počeo si svoga brata imati za carinika. Vežeš ga na zemlji. Ali pazi da 
pravedno svežeš jer pravednost kida nepravedne okove. Kada si opomenuo i 
pomirio se sa svojim bratom, razriješio si ga na zemlji. Budući da si ga ne 
zemlji razriješio, bit će odriješen i na nebu. Mnogo njemu daruješ, a ne 
Sebi. On je sebi mnogo štetio, a ne tebi. 

Stari i Novi zavjet 


8. - Budući da je istina što prethodi, što znači što govori Salomon i 
što najprije čusmo danas iz onoga drugoga čitanja? Čuli smo: "Tko prijevar- 
no namiguje okom, ljudima gomila tugu. Tko pak javno kori, stvara mir“. 
(Izr 10,10). Dakle, "iko javno prekorava, stvara mir“. Što je s onim 
“"nokaraj ga između sebe i samoga njega“? 

Treba paziti da božanske zapovijedi ne budu međusobno suprotne. 
Smatramo da kod navedenih vlada najveća složnost. Ne mislimo kao neki is- 
prazni koji u zabludi drže da su dva Zavjeta međusobno suprotna u starim i 
novim knjigama. Po njima, morali bismo smatrati da je izneseno protur- 
ječno ukoliko se jedno nalazi u Salomonovoj knjizi, drugo u evanđelju. 
Neki bi neznalica i opadač božanskih pisama mogao kazati: tu se, eto, pro- 
tuslove dva Zavjeta. 


Gospodin kaže: "Opomeni ga između sebe i njega samoga“. Salomon 
veli: "Tko javno kori, tvori mir“. Zar, dakle, Gospodin ne zna što naređuje? 
Salomon želi razbiti čelo onome tko griješi, a Krist oprašta stidu čovjeka 
koji se crveni. Ondje piše: "Tko javno kori, stvara mir“, a ovdje: "Opomeni 
ga između sebe i njega“, ali ne javno nego u tajnosti i skrovito. 


Želiš li spoznati - ma tko na spomenuti način razmišljao - da se 
međusobno ne isključuju dva Zavjeta ukoliko se ono nalazi u Salomonovoj 
knjizi, a ovo u evanđelju? Počuj Apostola. Apostol je, jasno, službenik No- 
voga zavjeta. Poslušaj, dakle, apostola Pavla kako naređuje Timoteju pa mu 
kaže: "Grešne ukori pred svima da se i drugi boje“ (1 Tim 5,20). 


Više se ne čini da se Salomonova knjiga sukobljuje s evanđeljem već 
poslanica apostola Pavla. Salomona bez nepravde stavimo malo na stranu. 
Poslušajmo Krista i njegova slugu Pavla. Što ti, Gospodine, kažeš? "Ako 
protiv tebe sagriješi tvoj brat, pokaraj ga između sebe i samoga njega“. 
Apostole, što ti kažeš? "Grešne ukori pred svima da i ostali imaju strah“. 

Što ćemo činiti? Da li da kao suci slušamo: taj spor? Nipošto! 
Štoviše, podloženi samome sucu kucajmo da izmolimo kako bi nam se ot- 
vorilo. Utecimo se pod krila svoga Gospodina Boga. Krist nije svome 
Apostolu kazao suprotno. U njemu je osobno govorio. Apostol kaže: "Zar 
želite primiti dokaz onoga tko u meni - Krist - govori“ (2 Kor 13,3)? 


Krist je u evanđelju. Krist je u Apostolu. Dakle, Krist je oboje kazao: 
jedno svojim ustima, drugo na usta svoga glasnika. Kada glasnik kaže nešto 

kod suda, U spise se ne unosi: to je kazao glasnik već se bilježi da je onaj re- 
kao koji je glasniku naredio što će kazati. 


Srce _i pismo 


9. : Braćo! Dvije navedene zapovijedi tako slušajmo da razumijemo i 
da se smireni stavimo posred obiju naredaba. Uskladimo se sa svojim 
srcem i Sveto se pismo neće nimalo razilaziti. Zaista je oboje istinito. 
Tako je zaista. Ali treba razlikovati te sad jedno, sada drugo činiti. Katkada 
treba brata prekoriti između sebe i njega, a nekada treba opominjati pred 
svima da i drugi imaju strah. Ako jednom postupimo ovako, drugi put ona- 
ko, održat ćemo svetopisamsko slaganje. Nećemo pogriješiti čineći i pokor- 
avajući se. 


Ali mi netko kaže: kad ću činiti ovo, kada ono? Pitam da ne bih tada 
prekorio između sebe i njega samoga kada moram pred svima opomenuti ili 
da ne karam pred svima kada u tajnosti moram opomenuti. 


Popravitelj i izdajica 


10. - Brzo će vaša ljubav vidjeti što kada moramo činiti. Samo kamo 
sreće da ne budemo lijeni! Pazite i pogledajte. Reče: "Ako protiv tebe sa- 
griješi tvoj brat, opomeni ga između sebe i njega samoga“. Zašto? Jer je sa- 
griješio protiv tebe. Što znači: sagriješio je protiv tebe. Ti znaš da je sa- 
griješio. Bilo je tajno kada je protiv tebe sagriješio. Potraži skrovitost kada 
popravljaš što je sagriješio. Ako, naime, sam znadeš da je sagriješio protiv 
tebe, a želiš ga koriti pred svima, nisi popravljač već izdajnik. 

Pripazi kako je pravedni muž Josip koji sumnjaše27 o ženi velikom 
dobrostivošću oprostio velikom rugu i prije nego je saznao kako je Marija 
zanijela. Josip je osjetio da je Marija trudna i znao da joj nije pristupio. Pre- 
ma tome, preostala je sigurna sumnja u preljub. Ali jer je Josip sam to 
osjećao i sam znao što o njemu kaže evanđelje? Kaže: "Budući da je Josip 
bio pravedan muž, ne htjede je ozloglasiti“. Muževa bol nije tražila osvetu. 
Htio je koristiti grešnici, a ne grešnicu kazniti. Pismo veli: "Budući da je 


27. Ovdje spominjemo da su neki Oci drukčije govorili o svetome Josipu. Držali su da 
ta bio početka upućen u mi 18 otajstvo. Postao je nemiran jer nije znao 

mu je uloga namijenjena u tom Božjem nai 3 j ijetli 
i reao ok ijenj ji umu. O tome ga je Bog prosvijetlio 

nije htio prokazati, htjede je potajno otpustiti“. I dok je Josip o tome raz- 
mišljao, evo mu se u snu ukazao anđeo Gospodnji. Otkrio je što se zbilo. 
Marija nije oskvrnula muževu postelju. Od Duha je Svetoga začela Gospo- 
dara njih oboje (usp. Mt 1,19-20). 


Protiv tebe je, dakle, sagriješio tvoj brat. Ako samo ti to znadeš, uis- 
tinu je jedino protiv tebe sagriješio. Ali ako su mnogi čuli da ti je nanio ne- 
pravdu, sagriješio je i protiv njih. Učinio ih je svjedocima svoje opakosti. 


Predraga braćo! Kažem što i sami u samima sebi možemo spoznati. 
Kad netko - a ja to slušam - nanosi nepravdu mome bratu, daleko je od mene 
da tu nepravdu smatram tuđom. I meni ju je , dakako, nanio. Čak ju je meni 
više nanio jer je smatrao da se meni to dopada. Dakle: pred ljudima treba 
koriti što se pred vama počini. Što se skrovitije sagriješi, tajnije se i kara. 
Rasporedite vremena i Pismo će se slagati. 


Javno i potajno 


11. - Tako postupajmo. Tako se i mora postupati kad se protiv nas 
griješi i kada netko griješi, a drugi to ne zna. Moramo skrovito opomenulti i 
potajno pokuditi. Inače bismo odali čovjeka ako bismo htjeli javno 
spočitavati. Mi želimo opomenuti i popraviti, što ako neprijatelj traži čuti 
što će kazniti? 

Recimo da biskup zna kako je netko ubojica i to nitko drugi ne zna. 
Ja želim javno ukoriti. Ti pak tražiš zapisati. Osobno niti odajem niti zane- 
marujem. U tajnosti opominjem. Prosudbu stavljam pred Božje oči. Strašim 
okrutnu savjest i savjetujem pokoru. Moramo biti obdareni tom ljubavlju. 
Radi toga nas nekada ljudi kore da tobože ne prekoravamo. Misle da znamo 
što ne znamo ili drže kako prešućujemo što znamo. 


Ali možda i ja znam što ti znaš.Ipak ne karam pred tobom jer hoću iS- 
cijeliti, a ne optužiti. Ima ljudi koji su preljubnici u svojim kućama. Potaj- 
no griješe. Katkada nam ih odaju njihove supruge. Najčešće je to iz zavisti, 
ali koji put i zato što traže spas svojih muževa. Mi ih ne odajemo javno već 
ih tajno korimo. Gdje se zlo dogodi, neka ondje i ostane. Ipak, onu ranu ne 
zanemarujmo. Čovjeku koji se nalzi u spomenutome grijehu i koji nosi ran- 
jenu savjest prije svega pokazujemo da je njegova rana smrtonosna. Neki to 
katkada počine i za to - iz ne znam koje pokvarenosti - ne haju. Također ne 
znam otkuda za se stječu ništavna i isprazna svjedočanstva. te vele: Bog se 

ne brine za putene grijehe. 

Gdje ostaje što danas čusmo: "Bog sudi razvratnike i preljubnike“? To 
ti počuj koji boluješ od te bolesti. Čuj što ti Bog kaže, a ne što ti kaže tvoj 
duh naklon tvojim grijesima ili što ti veli tvoj prijetelj koji je radije tvoj i 
Božji neprijetelj i koga s tobom veže isti lanac opačine. Slušaj dakle, što 
kaže Apostol. Kaže: "Neka ženidba bude u časti kod sviju i neka je krevet 
neokaljan. Bog sudi bludnike i preljubočince“ (Heb 13,4). 


Posljednji dan 


12. - Daj, brate, budi ispravan. Bojiš se da te neprijatelj ne zabilježi, a 
nije te strah da te Bog sudi? Gdje je vjera? Boj se kada je vrijeme da se bojiš. 
Sudnji je dan, doduše, daleko, ali zadnji dan svakoga pojedinog čovjeka ne 
može biti dalek jer je život kratak.I sama je kratkoća uvijek nestalna. Tako 
ne znaš kada ti je zadnji dan. Danas se popravi za jučer. Sada ti u tajnosti 
koristi opomena. Govorim javno, a potajno kudim. Udaram na svačije uši, 
ali se sjedinjujem sa savjestima samo nekih. Kada bih kazao: ej, ti preljub- 
niče, popravi se, možda bih najprije rekao što ne znam. Možda bih nagađao 
što sam slučajno čuo. Ne velim: ti se, preljubniče, popravi već kažem: po- 
pravi se tko god si preljubnik u ovome narodu. Opomena je javna, ali je 
popravak tajan. Znam da se popravlja tko se pobojao. 


Puteni grijeh 


' 13. - Neka u svom srcu ne rekne da se Bog ne brine za tjelesne gri- 
jehe. Apostol kaže: "Ne znate li da ste Božji hram i da u vama boravi Božji 
Duh? Tko oskvrni Božji hram, njega će Bog uništiti“ (1 Kor 3, 16-17). Neka 
se nitko ne vara. Ali možda netko kaže: moj je duh Božji hram, a ne moje 
tijelo. Čak donosi dokaz: "Svako je tijelo sijeno i svaki tjelesni sjaj cvijet 
od sijena“ (1 Pt 1,24). Nesretna li tumačenja i kažnjiva razmišljanja! Tijelo 
se naziva sijenom jer umire. Ali što privremeno umire, neće ustati s 
opačinom. 

Želiš li o tome doznati očito mišljenje? Isti Apostol veli: "Zar ne 
znate da su vaša tjelesa u vama hram Duha Svetoga koga imate od Boga“? 
Ne prezirite svoje tijelo jer, eto, i "vaša su tjelesa hram u vama Duha Sve- 
toga koga imate od Boga“. 

Za puteni grijeh nisi mario. Zar ni za to ne mariš što griješiš protiv 
hrama? Samo je tvoje tijelo u tebi hram Duha Božjega. Vidi već što činiš 

od Božjeg hrama. Kad bi odabrao crkvu da među onim zidovima izvršiš prel- 
jub, što bi od tebe bilo bezbožnije?Ali upravo si i ti osobno Božji hram. 
Kao hram ulaziš, kao hram izlaziš, kao hram ostaješ u svojoj kući, kao 
hram ustaješ. 

Pazi što činiš. Pazi da ne uvrijediš stanovnika hrama da te ne napusti 
te se pretvoriš u ruševinu. Da ne zanemare putene grijehe, Apostol o blud- 
ništvu ovo kaza: "Zar ne znate da su vaša tjelesa u vama hram Duha Svetoga 
koji imate od Boga te niste svoji? Kupljeni ste velikom cijenom“ (1 Kor 
6,19-20). Ako prezireš svoje tijelo cijeni svoju cijenu. 


Uzdisaj 


14. - Znam kao što sa mnom zna svaki čovjek koji je malo pomnije 
razmišljao da se svatko tko se Boga boji popravlja po njegovim riječima. Iz- 
nimka je tko misli da mu preostaje dug život. Činjenica je da mnoge ubija 
što ponavljaju sutra, sutra, a vrata se odjednom zatvore. Vani osteje s gav- 
ranovim glasom tko nije posjedovao golubnji uzdisaj. Gavranov je glas: 
sutra, sutra.25 Uzdiši kao golub i udaraj grudi. Udaraj se u prsa i izudaran se 
popravi. Inače će ispasti da savjest ne udaraš već da pesnicama popločavaš 
zlu savjest te je činiš krućom, a ne ispravnijom. Ne uzdiši ispraznim uzdisa- 
jem. Možda samome sebi kažeš: Bog mi je obećao oproštenje kada se popra- 
vim. Siguran sam. Čitam božansko Pismo: "Onoga dana kada se bezbožni 
obrati od svojih opačina i bude vršio pravednost, zaboravit ću sva njegova 
zlodjela“ (Ez 18,21-22). : 

Siguran sam. Kada se budem popravio, Bog će mi dati oproštenje mo- 
jih zala. Što ću reći? Hoću li prosvjedovati protiv Boga? Hoću li Bogu reći 
da ne da oproštenje? Hoću li kazati da navedeno ne piše i da Bog ovo nije 
obećao? Kada bih to rekao, rekao bih posve krivo. Dobro i pravo govoriš. 
Bog je tvome popravku obećao oproštenje. Ne mogu nijekati. Ali mi, mo- 
lim te, reci. Ja, eto, pristajem, dopuštam i priznajem da ti je Bog obećao 
oproštenje. Tko ti je obećao sutrašnji dan? Gdje čitaš da ćeš primiti 
oproštenje ako se budeš popravio. Tu mu pročitaj koliko ćeš živjeti. 

Kažeš: ne čitam. Ne znaš, dakle, koliko ćeš živjeti. Popravi se i uvi- 
jek budi spreman. Ne boj se zadnjega dana kao lopova koji prokopava zid 
dok spavaš. Bdij i danas se popravi. Zašto ostavljaš za sutra? Život će biti 


28. Augustin vrednuje onomatopejski latinsku riječ cras. 

dug. Neka je dug i dobar. Nitko dugo ne odlaže dobar objed. Želiš li imati 
dug i loš život? Ako život bude dug, bolje je da je dobar. Ako bude kratak, 
dobro je da se dobro provede. Ljudi tako zanemaruju svoj život da jedino 
hoće imati loš život. Kupuješ ljetnikovac, tražiš dobar. Želiš dovesti ženu, 
odabireš dobru. Hoćeš da ti se rode sinovi, želiš da su dobri. Radiš čizme, ne 
želiš loše. Život pak loš ljubiš! Što te je uvrijedio tvoj život te samo njega 
želiš loša između svih svojih dobara samo ti budeš zao? 


Ogledalo 


15. - Dakle, braćo moja, kada bih nekoga od vas htio zasebno opome- 
nuti, možda bi me poslušao. Javno vas mnoge opominjem. Svi me hvale, 
ali me ponetko sluša. Ne volim hvalitelja u riječi, a u srcu preziratelja. Kada 
hvališ, ali se ne popravljaš, protiv sebe si svjedok. Ako si opak, a sviđa ti 
se što govorim, sebi se ne sviđaj jer ako se sebi zao ne dopadaš, dopast ćeš 
se popravljen. Ako se ne varam, to sam rekao prekjučer, 


U svim svojim riječima iznosim zrcalo. Nisu to moje riječi. Govorim 
po Gospodinovoj zapovijedi. Ne šutim jer se Gospodina bojim. Jer tko ne 
bi odabrao šutnju i nepolaganje računa za vas? Ali teret već primismo. Ne 
možemo ga ni ne smijemo baciti sa svojih leđa. 


i“ Čuli ste, braćo moja, kada se čitala Poslanica Židovima: "Pokoravajte 

Se svojim predstojnicima i budite podložni jer oni bdiju za vaše duše. Za vas 
će polagati račun. Neka to čine s veseljem, a ne tugom. Vama ne koristi“ 
(Heb 13,17). 
Kada s veseljem činimo spomenuto? Kada vidimo kako ljudi napredu- 
juu Božjim riječima. Kada radnik s radošću radi na njivi? Kada gleda stablji- 
kui vidi plod. Isto tako kada motri usjev i na gumnu razgleda obilje plodo- 
va. Nije bez razloga radio. Nije bez razloga leđa grčio niti je bez razloga tro 
Tuke. Nije bez razloga podnosio studen i vrućinu. 

To je smisao izreke: "Da to čine s veseljem, a ne sa žalošću jer vam 
ne koristi“. Da li je kazano: njima ne koristi? Ne. Rekao je: "Vama ne ko- 
risti“. Kada spomenuti predstojnici tuguju zbog vaših zala, njima koristi. 
Sama tuga njima koristi, ali vama ne koristi. Mi ne želimo da nama išta ko- 
isti što vama ne koristi. Zajednički, dakle, braćo, dobro izvodimo na Gos- 
Podnjoj njivi da se zajedno veselimo nagradi. 

BRATOV GRIJEH 
Mt 18, 21-22 
Br. 83, 
Strašna usporedba 


1. - Jučerašnje nas je evanđelje opomenulo da ne zanemarujemo gri- 
jehe svoje braće: "Ako protiv tebe sagriješi tvoj brat, opomeni ga između 
sebe i njega samoga. Ako te posluša, stekao si svoga brata. Ne bude li za to 
mario, uzmi sa sobom dvojicu ili trojicu da svaka riječ stoji u ustima dvo- 
jice ili trojice svjedoka. Ako pak i njih prezre, reci Crkvi. Ali ako i Crkvu 
prezre, neka ti bude kao poganin i carinik“ (Mt 18, 17-17). Ulomak Što sli- 
jedi, a odnosi se na isto, danas smo čuli kada se čitao. Gospodin Isus to kaza 
Petru. Petar je dodao i zapitao Učitelja koliko će puta oprostiti bratu koji 
protiv njega sagriješi. Petar je pitao da li bi dostajalo sedam puta. Gospodin 
mu je odgovodio: "Ne samo sedam puta već sedamdeset puta sedam“.?? 


Potom je Isus ispripovjedio užasnu usporedbu. Po njoj je nebesko 
kraljevstvo slično čovjeku domaćinu koji sa svojim slugama sređivaše 
račune. Među njima je našao čovjeka koji je dugovao deset tisuća talenata. 
Gospodar je bio naredio da se proda sve što ima - sva njegova obitelj i on 
sam - kako bi se vratio dug. Taj je doletio do koljena svoga gospodara i mo- 
lio ga za odgodu i zaslužio je oproštenje. Gospodar mu se smilovao i - kako 
čusmo - oprostio mu sav dug. Tako je postao slobodan od duga, ali sluga 
opačine. Pošto je otišao od lica svoga gospodara, našao je svoga dužnika 
koji nije dugovao deset tisuća talenata koliko je iznosio njegov dug nego sto 
denara. Počeo je dužnika daviti i vući te govoriti: "Vrati što si dužan“. 
Međutim, on je onako molio toga sudruga u služništvu kako je i sam molio 
gospodara. Ali nije takvim zatekao sudruga po služništvu kakvim je on zate- 
kao gospodara. Sudrug mu nije htio oprostiti dug niti je dopustio odgodu. 
Oborio ga je i vukao da isplati, a sam je bio oslobođen od gospodareva 
duga. 


29. Ovdje spominjemo različitost teksta. Augustin redovito čita "sedam -deset i sedam 
puta“, ali se također susreću inačice koje glase "sedam-deset i sedam puta sedam 
ili "sedamdeset i sedam puta sedamputa“. 

Taj se nije svidio ostalim slugama. Oni su dojavili svome gospodaru 
što se dogodilo. Gospodar je iražio da taj sluga dođe i rekao mu: "Nepošteni 
slugo, premda si mi toliko dugovao, smilovao sam ti se i sve sam ti opros- 
tio. Zar nije trebalo da se i ti smiluješ svome sluzi kao što sam se i ja tebi 
smilovao“? I naredio je da se sve od njega traži što mu je oprostio. 


Korisna opomena 


2. - Tu je prispodobu Gospodin iznio za našu pouku. Opomenuo je jer 
htjede da ne propadnemo. Kaza: "Tako će i vama učiniti vaš nebeski Otac 
ako svatko od vas ne oprosti od svoga srca svome bratu“. 


Eto, braćo, stanovište je jasno, opomena korisna. Nadasve je potrebita 
spasonosna poslušnost da se nadasve ispuni. Svaki je čovjek Božji dužnik i 
za dužnika ima svoga brata. Tko nije Božji dužnik? Samo onaj u kome se ne 
može naći nikakav grijeh. Tko nema brata za dužnika? Samo onaj protiv 
koga nije nitko sagriješio. Smatraš li da se itko može naći u ljudskome rodu 
tko i sam nije nekim grijehom vezan uz svoga brata? 


Prema tome, svaki je čovjek dužnik i svatko ima svoga dužnika. Sto- 
ga ti je pravedni Bog utvrdio pravilo za ivoga dužnika. Isto će i sam učiniti 
sa svojim. Dva su milosrdna djela koja nas oslobađaju. Gospodin ih je krat- 
ko iznio u evanđelju. Reče: "Oprostite i vama će se oprostiti; dajte i vama 
će se dati“ (Lk 6, 37-38). 


“Oprostite i vama će se oprostiti“. To se odnosi na oproštenje. "Dajte 
i vama će se dati“. To se odnosi na ostvarivanje dobročinstva. U svezi s 
oproštenjem: i ti želiš da ti se oprosti što sagriješiš, a imaš nekoga kome i 
sam možeš oprostiti. U odnosu na činjenje dobra: tebe moli siromah, a ti si 
kod Boga prosjak. Svi smo Božji prosjaci kada molimo. Stojimo pred vrati- 
ma velikoga Oca obitelji. Čak padamo nice, ponizno uzdišemo htijući nešto 
dobiti. I to je sami Bog. 


Što od tebe traži siromah? Kruha. A što ti tražiš od Boga? Krista koji 
kaže: "Ja sam kruh koji s neba siđoh“ (Iv 6,51). Želite da vam se oprosti? 
Oprostite! "Otpustite i vama će se otpustiti“. Želite primiti? "Dajte i dat će 
vam se“, 

Međa 


3. - Međutim, poslušajte što u ovome jasnome propisu može uznemi- 
riti. Kod otpusta gdje se moli oproštenje koje oprostitelj duguje može uzru- 
jati što je i Petra uznemirilo. Reče: "Koliko sam puta dužan oprostiti? Je li 
dosta do sedam puta“? Gospodin kaže da nije dovoljno: "Ne kažem ti sedam 
puta nego sedamdeset i sedam puta“. 


Sada ti izbroj koliko je puta protiv tebe sagriješio tvoj brat. Ako uz- 
mogneš doprijeti do sedamdeset i osmoga grijeha te prekoračiš sedamdeset i 
sedam puta, tada smisli osvetu. Da li baš tako? Istina je što Krist kaže. S 
tim je upravo tako. Oprostit ćeš ako sagriješi sedamdeset i sedam puta. Ali 
ako sagriješi sedamdeset i osam puta, da li ti je već dopušteno ne oprostiti? 
Usuđujem se i osmjeljujem kazati: oprosti ako sagriješi sedamdeset i osam 
puta. Oprosti - kazah - ako sagriješi i sedamdeset i osam puta. I ako sa- 
griješi sto puta, oprosti. Što uopće govori toliko i toliko puta? Koliko god 
puta sagriješi, oprosti. 


Da li sam se, dakle, odvažio prekoračiti mjeru svoga Gospodina? On 
je među postavio kod broja sedamdeset i sedam. Ja se, dakle, usuđujem 
prijeći tu granicu?! Nije istina, nisam se na nešto više osmjelio. Čuo sam 
kako sami Gospodin govori u svome Apostolu gdje nije unaprijed utanačena 
ni mjera ni broj. On veli: "I sami praštajte ako iko ima pritužbu protiv ne- 
koga kao što je Bog u Kristu vama oprostio“ (Kol 3,13). 


Čuli ste način. Ako je Krist tebi oprostio sedamdeset i sedam puta i 
ako je dotle oprostio, a što bijaše preko toga zanijekao, stavi i ti među i pre- 
ko toga opraštaj. Ali ako je Krist zatekao tisuće grijeha u grešnika te je sve 
oprostio, ne otklanjaj milosrđe već traži tumačenje za nevedeni broj. Gospo- 
din nije bez razlike kazao "sedamdeset i sredam puta“. Nema uopće grijeha 
koji ne moraš oprostiti. 


Eto, sami onaj sluga čiji se našao dužnik koji mu bijaše dužan dugo- 
vaše deset tisuća talenata. Smatram da je deset tisuća talenata - iako je to 
malo - deset tisuća grijeha. Ne bih želio govoriti o jednome talentu što 
obuhvaća sve grijehe. Koliko je pak dugovao drugi sluga? Bio je dužan sto 
denara. Zar to nije više od sedamdeset i sedam? Ipak se Gospodin rasrdio što 
mu onaj nije oprostio. Ne samo što je sto više od sedamdeset i sedam nego 
je sto denara možda tisuću asa. Ali što je to u odnosu na deset tisuća talena- 
ta? : 

Pravilo 


4. - Budimo stoga spremni oprostiti sve grijehe koji se počinjaju pro- 
tiv nas ako želimo da se nama oprosti. Ako promatramo svoje grijehe i bro- 
jimo što sagriješismo činom, okom, uhom, mišlju i nebrojenim pokretima, 
ne znam da li bez talenta spavamo. Svaki, dakle, dan molimo i svednevice 
moleći kucajmo na Gospodnje uši. Svaki dan padajmo nice i govorimo: 
"Otpusti nam duge naše kako i mi otpuštamo dužnicima svojim“ (Mt 6,12). 
Koje tvoje duge? Sve ili neki dio? Odgovorit ćeš: sve. Tako i ti oprosti 
svome dužniku. To, dakle, pravilo postavljaš i taj uvjet izgovaraš. Kada 
moliš, tim se ugovorom i željom podsjećaš da kažeš: "Otpusti nam kako i 
mi otpuštamo dužnicima našim“. 


Kristova rodoslovlja 


5. - Počujte, braćo, veliko otajstvo i divnu tajnu. Kada se Gospodin 
krstio, tu je sveti evanđelist Luka spomenuo njegova pokoljenja. Nevao je 
kojim je redom, kojim nizom i kojim redoslijedom došlo do onoga rođenja 
kojim se Krist rodio (usp. 3,21-28). Matej je počeo od Abrahama i silazeći 
došao do Josipa (usp. Mt 1, 1-16). Luka je stao brojiti uzlazeći. Zašto jedan 
silazi, a drugi uzlazi? Budući da je Matej isticao Kristovo rođenje kojim je 
sišao k nama, silazeći je počeo brojiti kada se Krist rodio. Tu je početak us- 
pinjanja. Zato je Luka uzlazeći počeo nabrajati. Brojeći, napunio je sedamde- 
set i sedam naraštaja. 

Od koga je Luka počeo brojiti? Pripazite od koga. Započeo je brojiti 
od Krista sve do Adama koji je prvi sagriješio i nas rodio s grešnom obave- 
zom. Luka dolazi do Adama i nabraja se sedamdeset i sedam narštaja. Znači 
da ih je od Krista do Adama - rekosmo - sedamdeset i sedam. I od Adama je 
do Krista sedamdeset i sedam koljena. 

Ako se, dakle, nije mimoišlo nijedno pokoljenje, ne mimoilazi se ni- 
kakv grijeh gdje se ne bi trebalo oprostiti. Luka je nabrojio sedmadeset i 
sedam Isusovih naraštaja. Taj je broj Gospodin preporučio oproštenju grije- 
ha. Luka je počeo brojiti od krštenja gdje se opraštaju svi grijesi. 


Tajanstvo broja 


6. - Braćo! U tome prigrlite još veće otajstvo. U broju se sedamdeset i 
sedam nalazi tajna oproštenja grijeha. Toliko se narštaja proteže od Krista do 

Adama. Potom malo pažljivije ispitaj tajnovitost samoga broja. Istraži nje- 
gova skrovišta. Marljivije kucaj da ti se otvori. Pravednost se sastoji od 
Božjega zakona. To je istina. Zakon se pak nalazi u deset zapovijedi. Radi 
toga je onaj sluga dugovao deset tisuća talenata. I deset j je zapovijedi napisao 
Božji prst i narodu predao po Božjemu sluzi Mojsiju. 


Onaj je, dakle, bio dužan deset tisuća talenata. Tako zbog broja zakona 
označava sve grijehe. Onaj pak drugi sluga dugovaše sto denara. To nije 
manje od onoga broja jer sto puta sto iznosi deset tisuća, a deset puta deset 
daje sto. Onaj dugovaše deset tisuća talenata, ovaj deset puta deset. Od za- 
konskoga se broja nije odstupilo. U obojice ćeš naći jedne i druge grijehe. 
Obojica su dužnici. Obijica plaču za oproštenjem i za nj mole. Samo onaj 
mali, nezahvalni i opaki sluga ne htjede vratiti što je primio. Nije htio udij- 
eliti što je njemu nedostojnu bilo dano. 


Deset i jedanaest 


7. - Braćo gledajte! Svatko počinje od krštenja. Izlazi slobodan. 
Otpušteno mu je deset tisuća talenata. Pošto je izašao, naišao je na slugu, 
svoga dužnika. Neka, dakle, motri sami grijeh jer je broj jedanaest preko- 
račenje zakona. Zakon je deseti, grijeh jedanaesti. Zakon j je po deset, grijeh 
po jedanaest. Zašto je grijeh po jedanaest? Stoga što se prelazi preko deset da 
dođeš do jedanaest. U zakonu je utvrđena mjera. Prekoračenje je ponu Kada 
već prekoračiš deseti broj, dolaziš do jedanaestoga. 


Veoma je veliko otajstvo označeno kada bi naređeno da se načini šator. 
Mnogo je tu brojčano izrečeno u velikome otajstvu. Između ostalih zastora 
trebaše načiniti jedanaest - a ne deset - od kostrijeti jer kostrijet označuje 
oproštenje grijeha. Što još više tražiš? 


Želiš li znati da broj sedamdeset i sedam sadrži sve grijehe? Sedmeros- 
trukost se obično broji u ime cjeline. Vrijeme se odvija kroz sedam dana i 
kada se dovrši sedmi dan, opet se vraća na početak da se odvrati isti oblik. 
Vjekovi prolaze po obrtajima istovjetnoga načina. Ipak se ne odstupa od 
broja sedam. 

Rekao je sve grijehe kada kaza "sedamdeset i sedam puta“ jer jedanaest 
puta sedam iznosi sedamdeset i sedam. Krist je, dakle, htio da se oproste svi 
grijesi. Unaprijed ih je označio brojem sedamdeset i sedam. Neka nitko ne 
bude protiv samoga sebe ukoliko ne oprašta. Inače će se biti protiv njega 
kada moli. 

Bog kaže: oprosti i oprostit će ti se. Ali ja sam ranije oprostio. 
Oprosti i opet. Ako ne oprostiš, vratit ću te natrag i što god sam ti oprostio 
iznova ću na te staviti. Istina ne laže. Krist ne vara niti se vara. On u nas- 
tavku dodaje: "Tako će i vama učiniti vaš Otac koji je na nebesima“, Nalaziš 
Oca. Nasljeduj ga. Ako ga ne želiš nasljedovati, spremaš se na raz- 
baštinjenje. Krist kaže: "Tako će i vama učiniti vaš nebeski Otac ako svatko 
ne oprosti od svoga srca svojoj braći“. 


Ne reci jezikom da opraštaš, a srcem to odlažeš. Bog ti pokazuje kaznu 
i prijeti osvetom. Bog zna gdje govoriš. Tvoj je glas čuo čovjek, ali Bog 
motri tvoju savjest. Ako kažeš da opraštaš, oprosti. Bolje je kada ustima iz- 
javljuješ i u srcu opraštaš nego da si laskav ustima, a u srcu okrutan. 


Neukroćeni dječaci 


8. - Dječaci bez stege mole i ne žele da ih tučemo. Kada im želimo na- 
meinuti red, ovako nam se izgovaraju: sagriješio sam, oprosti mi. Eto, 
oprostio sam, ali dječak opet sagriješi. Oprosti! Oprostio sam. Treći put 
griješi. Oprosti! I treći put oprostih. Ali ga četvrti put istučem. A on će: zar 
sam te mučio sedamdeset i sedam puta? Ako tim propisom zaspe strogost 
stege, uzapćena stega bjesni nekažnjenom opačinom. 


Što, dakle, treba činiti? Opominjemo riječima, ali ako treba i šibom. 
Ipak prijstup oprostimo. Grijeh izbacimo iz srca. Gospodin je zato dodao "iz 
svojih srdaca“ da blagost ne ode iz srca ako se zapt naloži po ljubavi. Što je 
tako ljubazno kao liječnik koji nosi željeno oruđe? Onaj koji se sječe plače i 
sječe se. Plače koga pale i pali se. Tu nije u pitanju okrutnost. Daleko od 
toga da se liječniku spočitava bijes. Bjesni protiv rane da čovjek zacijeli. 
Ako se rana gladi, čovjek propada. 


To, moja braćo, spomenuh da bismo na svaki način ljubili svoju 
braću koja su sagriješila. Iz svoga srca ne uklanjajmo ljubav prema njima. 
Kada je potreba, naložimo stegu da zbog raspuštanja zapta ne uveća zloća i 
da nas ne počnu optuživati radi Boga. Čitano nam je: "Pred svima ukori 
grešne da drugi posjeduju strah“ (1 Tim 5,20). 


Ako se razlikuju vremena, navedeno je istinito. Tako se uistinu 
rješava pitanje. Ako je grijeh tajan, u tajnosti pokaraj. Ali ako je javan i 
očevidan, javno ukori da se dotični popravi, a ostali boje. 

ŽIVOT 
Mt 19,17 
Br. 84. 
Ovaj opstanak 


1. - Gospodin je nekome mladiću rekao: "Ako želiš doći u život, op- 
služuju zapovijedi“. Nije rekao: ako želiš doći do vječnoga života nego "ako 
želiš doći do života“. Ipak je obilježio onaj život koji će biti vječni život. 
Ne preporučujemo na prvome mjestu ljubav prema ovome životu. Ljubi se, 
naime, i bilo kakvi ovaj život. Ljudi se boje i straše da i taj bilo kakvi život 
- jadan i bijedan - završi. Stoga valja razgledati i razmisliti na koji način 


jednom završiti. 


Promotrite, braćo, koliko moramo voljeti život gdje nikada nećeš 
završiti život. Ljubiš, dakle, ovaj život gdje toliko radiš, trčiš, isplaćuješ du- 
gove, dahćeš. Jedva se dade nabrojiti što je sve nužno u bijednome životu: 
sijati, orati, saditi vinograde, ploviti, mljeti, kuhati, tkati. I poslije svega 
moraš dokončati život. Eto što trpiš u ovome nesretnome životu koji ljubiš. 
I misliš da ćeš uvijek živjeti i da nikada nećeš umrijeti. Čak se ruše hramo- 
vi, kamenje i mramor premda su učvršćeni željezom i olovom. Čovjek pak 
zamišlja da nikda neće umrijeti. 


Braćo! Učite tražiti vječni život gdje napomenuto nećete trpjeti nego 
ćete s Bogom uvijek vladati. Prorok kaže: "Tko hoće život, žudi vidjeti do- 
bre dane“ (Ps 33,13). U zlim se danima radije želi smrt nego život. Zar ne 
čujemo i ne vidimo kako ljudi koji se nađu u nekim poteškoćama i tjeskob- 
ama, sukobima i bolestima te vide da trpe ništa drugo ni ne govore osim: 
Bože, pošalji mi smrt, ubrzaj moje dane? 


Nekada dođe bolest. Čovjek se liječi. Dovode se pouzdani liječnici. 
Obećavaju se darovi. Sama ti smrt kaže: evo me; malo si me prije molio od 
Boga. Zašto sada želiš da pobjegnem? Nađoh te krivotvoriteljem i ljubitel- 
jem jadnoga života. 

Dobri i zli dani 


2. - Apostol o danima koje provodimo kaže: "Otkupite vrijeme jer su 
dani zli“ (Ef 5,10). Zar nisu dani zli koje provodimo u ovome raspadljivome 
tijelu, u tolikome ili pod tolikim teretom raspadljivoga tijela? Tu su: najraz- 
ličitije kušnje, ogromne poteškoće, kriva požuda, nikakva sigurnost veselja, 
mučni strah, pohlepna pohota i suhoparna tuga. 


Eto, kako su dani zli. I nitko ne želi dovršiti same zle dane i zato ljudi 
mnogo mole Boga da dugo žive. Što je dugo živjeti doli dugo se mučiti? 
Što znači dugo živjeti nego zle dane zlim danima dodavati? Kada djeca rastu, 
dani im tobože pridolaze. Djeca ne znaju da se smanjuju. Tu je brojenje kri- 
vo. Onima što rastu dani radije opadaju nego se uvećavaju. Daj, na primjer, 
čovjeku koji se rodio osamdeset godina. Koliko živi oduzima se od zbroja. 
Neupućeni često čestitaju svoje rođendane i rođendane svoje djece. Pametni 
čovječe, tuga te obuzima ako se u mješini smanjuje vino. Gubiš dane, a ti 
se veseliš? 


Dani su, dakle, zli. Tim su gori što se vole. Tako se ovome svijetu 
laska da nitko ne želi dovršiti jadni život. Onaj je život pravi i blaženi kada 
uskrsnemo i kada budemo vladali s Kristom. I bezbožni će uskrsnuti, ali će 
otići u vatru. 


Prema tome, život je samo blaženi život. Blaženi život može biti jedi- 
no blaženi gdje su dani dobri. Nisu mnogi već jedan. Po navici se ovoga 
života nazivlju danima. Onaj dan ne pozna ni izlazak ni zalazak. Poslije 
onoga dana ne dolazi sutrašnji jer mu ne prethodi ni jučerašnji. Taj dan ili te 
dane i taj život i pravi život posjedujemo kao obećanje. Plaća je za stanovito 
djelo. Ako ljubimo nagradu, ne sustanimo pri poslu pa ćemo s Kristom zau- 
vijek vladati. 


MLADI BOGATAŠ 
Mt 19, 17.25 
Br. 85. 


Različite zapovijedi 


1. - Braćo! Upravo je u našim ušima orilo evanđeosko čitanje koje 
više priželjkuje slušaoca i izvršitelja nego tumača. Što je jasnije od toga 
svjetla? "Ako hoćeš doći do života, opslužuj zapovijedi“. Što ću, dakle, ka- 
zati? "Ako hoćeš doći do života, opslužuj zapovijedi“. Tko je tko neće 
život? A ipak iko je tko želi opsluživati zapovijedi? Ako ne želiš izvršavati 
naredbe, zašto tražiš život? Ako si lijen za posdao, zašto hitaš nagradi? 


Onaj bogati mladić reče da je vršio naređenje. Sada je čuo uzvišenije 
zapovijedi: "Ako hoćeš biti savršen, jedno ti nedostaje. Idi, prodaj sve što 
imaš i daj siromasima“. Nećeš izgubiti nego ćeš "blago imati na nebu. I 
dođi, slijedi me“. Jer što ti koristi ako učiniš, ali me ne slijediš? Mladić se - 
kako čusmo - udaljio tužan i sjetan. Posjedovao je mnoga bogastva. 


I mi smo čuli što je čuo mladić. Evanđelje, to su Kristova usta. Krist 
sjedi na nebu, ali ne prestaje govoriti na zemlji. Ne budimo gluhi jer on 
dovikuje. Ne budimo ni mrtvi jer Krist grmi. Ako nećeš vršiti više, čini 
niže. Previše ti je teret višega, uzmi makar manji. Zašto si lijen prema obo- 
jemu? Zašto se obojem protiviš? Ovo je više: "Prodaj sve što imaš i daj sir- 
omasima i slijedi me“. Manje je: "Ne ubij, ne preljubi, ne reci krivo svje- 
dočanstvo, ne kradi. Poštuj oca i majku, ljubi bližnjega kao samoga sebe“. 
To čini. 

Što ti dovikujem da prodaš svoju imovinu, a ne mogu od tebe postig- 
nuti da ne otimaš tuđu? Čuo si: "Ne kradi“, a ti otimaš. Pred pogledom te 
onoga Suca više ne držim za lupeža nego otimača. Oprosti sebi, sebi se smi- 
luj. Ovaj ti život još pruža odgodu. Ne odbaci opomenu. Jučer si bio lupež, 
ne budi danas. Možda si već i danas bio. Ne budi sutra. Jednom obračunaj sa 
zlom i za nagradu učini dobro. Želiš imati dobra, a nećeš da budeš dobar. 
Tvoj je život suprotan tvojim željama. Ako je veliko dobro imati dobar ljet- 
nikovac, koliko je zlo imati zlu dušu? 

Tužni bogataš 


2. - Rastuženi se bogataš udaljio. Gospodin reče: "Kako je teško da u 
nebesko kraljevsto uđe tko posjeduje bogastva“! Kako je to teško! Gospodin 
predloženom usporedbom pokazuje da je to tako teško da je gotovo nemo- 
guće. Sve je nemoguće teško, ali sve teško nije nemoguće. Kako je teško! 
Počuj usporedbu. Veli: "Zaista vam kažem da je devi lakše proći kroz iglenu 
rupu nego bogatašu ući u nebesko kraljvstvo“, Deva i ući kroz iglenu rupu! 
Bilo bi nemoguće da je Gospodin rekao buha. 


Napokon čuvši to, rastuženi učenici rekoše: "Ako je tako, tko se može 
spasiti“? Tko od bogataša? Siromasi, čujte Krista. Govorim narodu 
Božjemu. Mnogi ste siromašni. Makar vi shvatite i poslušajte. Koji god se 
dičete siromaštvom, čuvajte se oholosti da vas ne pobijede ponizni bogataši. 
Čuvajte se bezboštva da vas ne nadvise pobožni bogataši. Bojte se pijanstva 
da vas ne nadmaše trijezni bogataši. Ne slavite se siromaštvom ako se ni bo- 
gati ne smiju slaviti bogastvom. 


Nebeski bogataši 


3. - Neka čuju bogati, ako ih ima, neka čuju Apostola: "Naredi boga- 
tašima ovoga svijeta“ jer postoje bogataši drugoga svijeta. Siromasi su bog- 
ataši drugoga svijeta. Apostoli su bogataši drugoga svijeta. Oni su govorili 
da "posjeduju sve premda ništa nemaju“ (2 Kor 6,10). Da znale o kojim 
bogatašima govori, Pavao je dodao "ovoga svijeta“. 


Neka, dakle, bogatši ovoga svijeta čuju Apostola. On kaže: 
“Zapovijedi bogatašima ovoga svijeta da ne misle oholo“. Oholost je prvi 
crv bogastva. Zli je moljac. Sve grize i pretvara u prah. Dakle, “naredi da ne 
misle oholo i da se ne uzdaju u nepouzdanost bogastva“. Inače ćeš možda 
zaspati bogat, a ustati siromah. Apostolove su riječi: "Ne uzdati se u nesi- 
gurnost bogastva već u živoga Boga“. 


Lupež ti odnosi zlato. Tko ti odnosi Boga? Što ima bogataš ako nema 
Boga? Što nema siromah ako ima Boga? Reče: "Ne uzdati se u bogastva već 
u živoga Boga koji nam sve daje obilato da uživamo“. S tim svime i sama 
sebe daje. 

Bogastvo 


4. - Ako se, dakle, ljudi ne smiju nadati u bogatsva niti se u njih 
pouzdavati već u živoga Boga, što će od njih činiti? Čuj što: "Neka budu 
bogati dobrim djelima“. što je to? Apostole, rastumači! Mnogi što ne žele 
čuti, ne žele shvatiti. Apostole, razjasni! Ne pružaj nejasnoćom govora pri- 
godu za loše djelo. Reci što ćeš reći: "Neka budu bogati dobrim djelima“. 


Neka čuju, neka shvate. Nije im dopuštena isprika. Neka radije počnu 
sebe optuživati i govoriti što smo upravo čuli u Psalmu: "Priznam svoj gri- 
jeh“ (Ps 50,5). Ti reci o čemu je riječ: "Neka budu bogati dobrim djelima“. 
Što znači "neka lako dijele“? Zar se ni to ne razumije? "Neka lako dijele, 
neka razdjeljuju“. Ti imaš, drugi nema. Podjeli da se tebi udijeli. Ovdje po- 
dijeli, a ondje ćeš imati udio. Ovdje udijeli kruh pa ćeš i ondje primiti kruh. 
O kojem se kruhu ovdje govori? O onome koji skupljaš sa znojem i radom 
iz proklestva prvoga čo-vjeka. Koji je ondje kruh? "Ja sam živi kruh koji s 
neba siđoh“ (Iv 6,51). 


Ovdje si bogat, ali si ondje siromah. Imaš zlata, ali još ne držiš 
nazočnoga Krista. Razdaj što imaš da dobiješ što nemaš. "Neka budu bogati 
dobrim djelima, neka daju i dijele“. 


Djela 


5. - Hoće li, dakle, izgubiti svoje blago? Rekao je: "Neka dijele“ a ne: 
neka sve dadu. Neka sebi zadrže koliko je dovoljno, neka zadrže više nego je 
dosta. Prema tome, dajmo određeni dio. Koji dio? Deseti dio. Desetine dava- 
hu pismoznanci i farizeji. 


Braćo, stidimo se! Desetinu su davali ljudi za koje Krist još nije pro- 
lio krv. Desetinu su davali pismoznanci i farizeji. Ne misli možda da činiš 
nešto veliko ukoliko lomiš siromahu kruh, a to je jedva tisući dio tvojih do- 
bara. Ipak te ne korim. Barem to čini. Tako sam žedan i gladan da se vese- 
lim i tim mrvicama. Ipak neću prešutjeti što je kazao Živi koji je za nas 
umro. Reče: "Ako vaša pravednost ne bude obilnija nego u pismoznanaca i 
farizeja, nećete ući u nebesko kraljevstvo“ (Mt 5,20). 

Taj nas ne gladi. Liječnik je i odlazi do živa. "Ako vaša pravednost ne 
bude obilnija od pismoznanačke i farizejske, nećete ući u nebesko kraljevst- 
vo“. Pismoznanci i farizeji davahu desetinu. Što je? Pitajte sami sebe. Vi- 
dite što činite i od kolikoga činite. Vidite što dajete i što sebi ostavljate te 
što udjeljujete milosrđu, a što pridržavate raskošju. Dakle, "neka lako dijele, 
udjeljuju; neka sebi za budućnost zgrću dobar temelj da zadobiju pravi život“. 


Dovoljna količina 


6. - Opomenuo sam bogate. Počujte, siromasi. I vi dajite i ne grabite. 
Dijelite imanje i zauzdajte pohlepe. Istoga, siromasi, Apostola poslušajte: 
"Zaslužba je velika“. Ona je stjecanje dobitka. Veli: "Veliki je dobitak 
pobožnost s dostatnošću“. Svijet imate s bogatima zajednički. S bogatima 
nemate zajedničku kuću, ali imate zajedničko nebo i zajedničko sunce. 
Tražite koliko je dosta. Tražite što je dovoljno, a ne više. Ostalo otežava, ne 
uzdiže. Opterećuje, ne časti. 

"Pobožnost i dostatnost velik je dobitak“. U prvome je redu 
"pobožnost“. Pobožnost je štovanje Boga. "Pobožnost s dovoljnim! Ništa 
nismo donijeli na ovaj svijet“. Jesi li ovamo nešto donio? Ali ni vi, boga- 
taši, niste ništa donijeli. Sve ste ovdje našli. Sa siromašnima ste se rodili 
goli. Tjelesna je slabost u obojice zajednička. Zajedničko je civljenje, svje- 
dok bijeda. 

Govori siromasima: "U ovaj svijet nismo ništa unijeli, ali ništa ne 
možemo ni ponijeti. Ako imamo hranu i odijelo, budimo time zadovoljni. 
Jer koji žele biti bogati (...)“ Ne "koji žele postati“ već koji to jesu. Koji 
jesu, neka budu. Čuli su što se na njih odnosi. To je: da budu bogati dobrim 
djelima; da lako dijele i da pružaju udio. To su čuli bogati. 

Čujte koji još niste bogati. "Koji žele postati bogati, zapadaju u 
iskušenje i zamke te mnoge i štetne želje“. Zar se ne bojite? Slušajte što sli- 
jedi: "To ljude zaranja u propast i proklestvo“. Ne bojiš se? "Pohlepa je ko- 
rijen svih zala“. Pohlepa je htjeti da se bude bogat, a ne već biti bogat. To 
je pohlepa. Nije te strah utopiti se u propast i proklestvo? Ne bojiš se po- 

hote koja je korijen svih zala? Sa svoje oranice čupaš korijen od trna, a da iz 
svoga srca ne iščupaš korijen zlih požuda? Čistiš svoju njivu odakle tvoj 
trbuh dobiva plod, a ne čistiš svoje srce gdje boravi tvoj Bog? "Pohlepa je 
korijen svih zala. Neki su pošli za njom te zastranili od vjere i zapali u 
mnoge boli“ (1 Tim 6, 17-19. 6-10). 


Bogati i siromašni 


7. - Čuli ste što vam je činiti, čega se bojati, kako se kupuje i čime 
se priječi nebesko kraljevstvo. Svi se složite u Božjoj riječi. Bog je načinio 
bogata i siromaha, Pismo kaže: "Bogataš i siromah iziđoše jedan drugome u 
susret. Gospodin je sazdao obojicu“ (Izl 22,2). 

"Bogati i siromašni se sastadoše“. Na kojem putu? U ovome životu. 
Rodio se bogati, rodio se siromašni. Sreli ste se zajedno putujući putem. Ti 
ne pritišći, a ti ne kradi. Ovaj je potrebit, onaj ima. "Gospodin je učinio 
obojicu“. Po onome koji ima pomaže potrebita, a po onome koji nema 
iskušava onoga koji posjeduje. ' 


Čuli smo, rekli smo. Bojmo se, čuvajmo se, molimo, dođimo. 

PRODAJA I SIROMASI 
Mt 19,21 
Br. 86. 
Srce 


1. - Evanđelje nas je sadašnjim čitanjem potaknulo da vašoj ljubavi 
govorimo o nebeskome blagu. Naš Bog nije, kako lakomi nevjernici misle, 
htio da izgubimo svoj imetak. Uvjet je da se dobro shvati, pobožno vjeruje i 
vjerno razumije što nam se naređuje. Bog nam nije zapovjedio da blago iz- 
gubimo već nam je pokazao mjesto gdje ćemo ga pohraniti. Svatko samo 
razmišlja o svome blagu i stanovitom putanjom srca slijedi svoja bogastva. 


Ako se, dakle, blao zakopa u zemlju, srce traži što je dolje. Ali ako se 
smjesti u nebo, srce će biti gore. Kada bi kršćani htjeli činiti ono što su - 
znaju - rekli! Ali ni svi koji to čuju, ne razumiju. Tko, prema tome, srce 
želi imati gore, neka tu stavi što ljubi. Neka, tijelom postavljen na zemlju, 
srcem obitava s Kristom. I kao što je Crkvu pretekla njezina Glava, neka 
kršćaninu prethodi njegovo srce. Udovi će poći kamo je prethodio Krist- 
glava. Tako će ponovno uskrsnuli ići onamo kamo je sada prethodilo 
čovječje srce. Odovud, dakle, idemo dijelom kojim možemo. Slijedit će naša 
cjelina kamo je prethodno pošlo nešto naše. Zemaljski je dom raspadljiv. 
Kamo kanimo doći, prethodno otputujmo. 


Učitelj 


2. - Čuli smo nekoga bogataša pitati od dobroga Učitelja savjet kako 
se postiže vječni život. Veliko bijaše što je ljubio, a prosto što nije htio 
prezreti. Pokvarenim je srcem slušao onoga koga je već nazvao dobrim 
Učiteljem. Većom je ljubavlju prema prostome izgubio posjed ljubavi. Da 
nije htio postići vječni život, ne bi tražio savjet o posjedovanju vječnoga 
života. 

Braćo! I onaj je rekao da je Krist dobri Učitelj. Zašto je, dakle, prezreo 
njegove riječi koje su za nj uzete iz vjerna nauka? Zar je Krist dobar Učitelj 
Prije nego poučava, a loš pošto je poučio? Prije nego je poučio nazvan je 
dobrim. Bogataš nije čuo što je htio već je čuo što je morao. Došao je sa 
željom, ali je otišao žalostan. Što bi bilo da mu je rečeno da izgubi što ima 
kada se žalostan udaljio jer mu je kazano da dobro čuva što ima? 

Isus je kazao: "Idi, prodaj sve što imaš i daj siromasima“. Možda se 
bojiš da ne izgubiš? Vidi što slijedi: "I imat ćeš blago na nebu“. Možda bi 
za čuvara svoga blaga postavio kakvoga slugu. Čuvar će tvoga blaga biti 
tvoj Bog. Što je dao na zemlji, čuva na nebu. Možda onaj bogati mladić ne 
bi krzmao Kristu povjeriti što posjedovaše. Rastužio se jer mu je rečeno 
"daj siromasima“. Kao da je rekoa u svome srcu: da si kazao - daj meni, ja 
ću to čuvati u nebu, ne bih sumnjao dati svome : Sugpodiau, dobrome 
Učitelju. Ali si rekao: "Daj siromasima“. 


Lihvar 


3. - Neka se nitko ne boji udijeliti siromasima. Neka nitko ne misli 
da prima čiju ruku vidi. Prima koji je naredio da dadeš. To ne govorimo iz 
svoga srca niti po ljudskome nagađanju. Krista čuj. On te opominje i sigur- 
nost ti zapisuje. Veli: "Ogladnjeh i dao si mi jesti“. Pošto su bile nabrojene 
njihove usluge, dotični su odgovorili: "Kada smo te vidjeli gladna“? Isus je 
uzvratio: "Kada ste jednome od mojih najmanjih učinili, meni ste učinili“. 


Prosjak prosi, ali prima bogati. Daješ onome koji potroši, prima onaj 
koji uzvraća. Neće vratiti što prima. Htio je da se posudi uz kamate. Više 
obećaje nego si dao. Sada iznesi na vidjelo svoju škrtost i misli da si kamat- 
nik. Da si to uistinu, Crkva bi te prekorila. Bio bi pobijen Božjom riječju. 
Sva bi se tvoja braća nad tobom zgražala kao nad okrutnim lihvarom koji 
želi steći od tuđih suza. Budi novčar. Nitko ti ne priječi. Žališ dati siromahu 
koji će plakati kada bude vraćao. Daj sposobnome koji potiče da primaš što 
obećaje. 


Vjerovnik 


4. - Daj Bogu i s Bogom se dogovori. Daj Bogu da čak po ugovoru 
primiš. Na zemlji si zasigurno tražio svoga dužnika. I on je tražio ali ondje 
gdje se sakrio od tvoga lica. Išao si sucu i rekao: zapovjedi onome mome 
dužniku da se sa mnom nagodi. Kada je to čuo, otišao je. Ne traži ni da ie 
pozdravi. Njemu si možda potrebitu posudbom pružio spasenje. 

Imaš, dakle, kome ćeš dati. Daj Kristu. On te hotimice susreće da pri- 
miš iako se čudiš da je od tebe nešto primio. Sam će postavljenima zdesna 
kazati: "Dođite, blagoslovljeni Oca moga“. Kamo? "Dođite, primite kral- 
jevstvo koje vam je pripravljeno od početka svijeta“. U ime čega? "Bio sam 

gladan i dali ste mi jesti. Bio sam žedan i dali ste mi piće. Bijah gol i obuk- 
li ste me. Bijah gost i uzeli ste me, bolestan i u zatvoru i posjetili ste me“. 
Oni će: "Gospodine, kada te vidjesmo“? 


Što je to? Dužnik se dogovara, vjerovnici ispričavaju. Vjerni dužnik 
neće da se oni prevare. Sumnjate da ćete primiti? Primih, a ne znate? Odgo- 
vara kako je primio: "Kada ste jednome od mojih najmanjih učinili, meni 
učiniste“ (Mt 25, 34-40). Nisam osobno primio. Primio sam preko svojih. 
Što se njima dalo, meni je došlo. Budite sigurni, niste izgubili. Na zemlji 
ste pred sobom imali nesposobne. U nebu imate sposobna. Kaza: ja primih 
pa ću i vratiti. 


Zemaljsko i vječno 


5. - Što sam primio, a što vraćam? Reče: "Bio sam gladan i dali ste 
mi jesti“. Uzeo sam zemlju, dat ću nebo. Primo sam vremenito, vratit ću 
vječno. Dobio sam kruh, dat ću život. Recimo čak i ovo: kruh sam primio, 
kruh ću dati; piće sam primio, piće ću dati; gostoljublje sam primio, dat ću 
kuću; u bolesti sam pohođen, dat ću zdravlje; u zatvoru sam pogledan, dat ću 
slobodu. Kruh koji ste dali mojim siromasima, potrošio sam. Kruh koji ću 
ja dati krijepi, ali se ne smanjuje. Neka nam, dakle, kruh dade onaj kruh koji 
je sišao s neba. Kada dade kruh, dat će sama sebe. 


Što si htio kada si lihvario? Htio si dati i primiti novac, ali manje 
dati, a više primiti. Bog kaže: ja ću ti sve nabolje izmijeniti što si dao. Ako 
dadeš libru srebra, a primiš libru zlata, kolikom ćeš radošću to prigrabiti? 

Promotri i pitaj škrtost. Dao sam libru srebra, natrag primam libru 
zlata. Gdje je sličnost između srebra i zlata? Ili još više koja je sličnost 


između zemlje i neba? Ovdje ćeš ostaviti i zlato i srebro. Ti pak nećeš ovdje 
trajno ostati. 


I drugo ću dati i više ću dati. I bolje ću dati i vječno ću dati. Braćo, 
naša se pohlepa tako kroti što se raspali ona druga koja je sveta. Što vas 
Općenito priječi da ne činite dobro, loše se na vas obraća. Hoćete služiti 
dvjema zlim gospodaricama i ne priznajte dobroga Gospodara. Koji put srce 
zapremaju dvije gospodarice. One zloga slugu koji je dostojan da takve služi 
vuku prema suprotnome. 

Dvije gospodarice 


6. - Katkada čovjeka zaposjednu dvije suprotne gazdarice: škrtost i ras- 
koš. Škrtost govori: čuvaj, a rasipnost: razdaj. Što hoćeš učiniti kao poda- 
nik dviju gospodarica koje različito naređuju i traže? Obje imaju svoje nago- 
vore. I kada počneš otkazivati posluh i ići u svoju slobodu, one laskaju jer 
ne mogu zapovijedati. Čak se više treba čuvati njihovih ulagivanja nego 
naredaba. 

Što govori škrtost? Čuvaj za se i svoju djecu. Ako ustrebaš nitko ti 
neće dati. Ne živi za neko vrijeme. Brini se za budućnost. Raskoš pak kaže 
suprotno: živi dok živiš; dobro čini sa svojom dušom. I kada ne znam, um- 
rijet ćeš. Ne znaš da li će posjedovati kome ostaviš. Ti uzimaš i otkidaš od 
svoga grla. Kada umreš, onaj možda ni čašu neće staviti na te ili ako je 
možda stavi, sam će se opiti. Tebi neće kanuti ni jedna kap. Stoga dobro 
postupaj sa svojom dušom kada možeš i dok možeš. Škrtost je naređivala: 
čuvaj za se, brini se za kasnije, a rasipnost: razdaj, čini dobro sa svojom 
dušom. 


Otkupitelj 


7. - Slobodni i pozvani na slobodu, neka ti se zgadi! Neka ti je ogav- 
no robovanje takvim gazdaricama. Priznaj svoga Otkupitelja i svoga Oslo- 
boditelja. Njemu služi. Lakše naređuje, ne zapovijeda suprotno. I više se 
usuđujem kazati. Protivno naređivahu škrtost i rasipnost. Stoga ne možeš 
služiti objema. Jedna govoraše: čuvaj za se i brini se za budućnost. Druga 
reče: daj, dobro čini sa svojom dušom. 

Neka pristupi tvoj Gospodin. Reći će isto. Tvoj Otkupitelj neće govo- 
riti suprotno. Ako nećeš, njegovoj kući nije nužan tko služi preko volje. 
Počuj svoga Otkupitelja, poslušaj svoju cijenu. Došao je otkupiti, krv je 
prolio. Bio si mu skup. Veoma te skupo kupio. Priznaješ da te otkupio, 
vodi računa čime je otkupio. 

O drugim manama što oholo u tebi vladaju šutim. Služio si bezbroj- 
nim zlim gospodaricama. Spomenuo sam dvije koje naređuju proturječno i 
vuku na protivne strane. To su šktost i rasipništvo. Otrgni se od njih, dođi 
svome Bogu. Ako si bio sluga opačine, budi sluga pravednosti. Iste riječi 
koje ti govorahu i suprotno naređivaše čuješ od svoga Gospodina. On ne za- 
povijeda protuslovno. Gospodin ne otklanja njihove riječi već im oduzima 
vlast. 

Što ti je govorila škrtost? Čuvaj za se, brini se za budućnost. Ne mi- 
jenja se riječ, čovjek se mijenja. Ako ti se dopada, sada usporedi savjetnika. 
Ono je škrtost, ovo pravednost. 


Škrtost 


8. - Razglobi suprotnosti. Škrtost kaže: čuvaj za se. Recimo da si vol- 
jan poslušati. Pitaj gdje ćeš čuvati. Škrtost će ti pokazati utvrđeno mjesto, 
obzidanu spavaonicu, željeznu škrinju. Sve učvrsti. Ali će lopovski sluga 
možda provaliti i u unutrašnjost. Brinući se za svoj novac, bojat ćeš se za 
svoj život. Dok možda mnogo čuvaš, onaj koji kani ugrabiti razišlja i o 
ubojstvu. Naposljetku, svoje blago i svoje odijelo zaštitiš protiv lupeža. 
Zaštiti ih protiv rđe i moljca! Što ćeš učiniti? Ne odnosi neprijatelj koji je 
vani već troši neprijatelj koji je unutra. 


Bogataška djeca 


9. - Škrtost, dakle, nije dala dobar savjet. Zapovjedila je, eto, da 
čuvaš, a nije našla ni dala mjesto gdje bi čuvao. Neka kaže i ono što slijedi: 
brini se za budućnost. Kolika je ta budućnost? Malo nesigurnih dana. Veli: 
brini se za kasnije. To govori čovjeku koji možda ni sutra neće biti na 
životu. Ali, eto, živi kolio misli škrtost, a ne koliko pokazuje, uči i vje- 
ruje. Neka živi koliko zamišlja. Ipak će ostarjeti i dokrajčiti. I kao zgrčen 
starac, oslonjen na štap traži dobitak i sluša kako škrtost govori: brini se za 
budućnost. 


Koju budućnost? Starac već izdiše. Škrtost govori i veli: radi tvoje 
djece. Kamo sreće da imamo starih koji nisu škrti! Recimo da ni djece nema- 
ju. Škrtost ne bi prestajala ni njima - i takvima koji nikakvom slikom 
pobožnosti ne osporavaju njezinu opakost - govoriti da se brinu za 
budućnost. Ali se oni brzo crvene od stida. 

Pogledajmo stare koji imaju djece. Da li su sigurni da će njihova djeca 
posjedovati što ostave. Dok žive, neka motre sinove drugih ljudi. Jedni su 
što su imali ostavili tuđim nepoštenjima. Drugi su što su posjedovali po- 
trošili vlastitom opačinom. Tako bogataška djeca ostaju bez blaga. Čuvajte 
se da se rodite kao sluge škrtosti! 


Kaže se: Ovo će posjedovati moja djeca. Nesigurno je. Ne kažem da je 
krivo. Što činiš, nije sigurno. Uostalom, učini sigurno. Što želiš djeci osta- 

viti? Što si za se stekao. Što si stekao, jamačno nije ostavljeno. To imaš. 
Ako si ti mogao imati što se tebi nije ostavilo, i oni će moći imati što ti ne 
ostaviš. 


Budućnost 


10. - Pobijeni su savjeti škrtosti. Ali isto govori Gospodin. Sada go- 
vori pravednost. Riječi će biti iste, ali misao nije ista. Tvoj Gospodin kaže: 
čuvaj za se, brini se za budućnost. I njega pitaj: gdje ću čuvati? "Imat ćeš 
bogastvo na nebu“. Tu ne dolazi lupež niti moljac izjeda. Za koliku ćeš 
budućnost čuvati? "Dođite, blagoslovljeni moga Oca, primite kraljevstvo 
koje vam je pripravljeno od postanka svijeta“. Sam kraj izreke pokazuje ko- 
liko dana traje to kraljevstvo. Najprije je kazao o lijevima: "Oni će tako 
otići u vječni oganj“. Potom veli za desne: "Pravedni će otići u vječni život“ 
(Mt 25, 34-36). ' 


To znači brinuti se za budućnost. To je ono kasnije koje ne posjeduje 
ništa naknadno. U njega su dani bez kraja. Nazivaju se danima i naziva se 
dan. Netko kaza: "Da stanujem u domu Gospodnjem u duljini dana (...)“ (Ps 
22,6). To je kazao o onim danima. Nazvan je i danom: "Ja sam te danas ro- 
dio“ (Ps 2,7). 


Njemu su dani jedan dan jer više nema ni vremena. Tome danu 
jučerašnji ne prethodi niti ga sutrašnji isključuje. Brineš se, dakle, za ono 
što je uistinu zadnje. Te se riječi ne razlikuju od riječi koje govoraše škrtost. 
Ipak je škrtost uništena. 


Potomstvo 


11. - Preostaje da kažeš: što ću učiniti sa svojim sinovima? Počuj i za 
to savjet svoga Gospodina. Ako ti tvoj Gospodin rekne: bolje ja razmišljam 
koji sam stvorio nego ti koji si rodio, možda nećeš imati što odgovoriti. Ali 
si motrio onoga bogataša koji je tužan otišao i u evanđelju bio prekoren. 
Sebi možda veliš: onaj je bogataš učinio zlo jer nije sve prodao i dao siro- 
masima prmda nije imao djece. Ja pak imam djece. Imama za koga ću 
čuvati. I u toj je slabosti uza te tvoj Gospodin. Po njegovu bih se milosrđu 
usudio kazati i smio bih nešto reći, ali ne od svoje preuzetosti nego radi 
Gospodnjega smilovanja. 

Čuvaj svojoj djeci, ali me poslušaj. Recimo - to je ljudski - da je ne- 
koga ostavio neki od njegovih sinova. Pripazite, braćo, pripazite! Škrtost 
nema isprike ni ovdje ni u budućemu vijeku. To je, eto, ljudski. To ne 
želimo nego tražimo primirjene. Neki se kršćanin udaljio. Izgubio si sina 
kršćanina. Ipak ga nisi izgubio već unaprijed poslao. On nije preminuo već 
otišao. Pitaj svoju vjeru. I ti ćeš, zacijelo, onamo otići kamo je on pretho- 
dio. To ukratko kazujem. Smatram da na to neće nitko prigovarati. 

Da li tvoj sin živi? Pitaj svoju vjeru. Ako, dakle, živi, zašto njegova 
braća prisvajaju njegov dio? Reći ćeš: zar će se vratiti i zaposjesti? Prema 
tome, neka se onamo pošalje kamo je on prethodio. On ne može doći do 
svoga imutka, ali njegov imutak može doći do njega. Promotri s kime je. 
Kada bi tvoj sin kao vojnik služio na dvoru i postao carev prijatelj pa ti re- 
kao: tu prodaj moj dio i pošalji mi, da li bi što mogao na to kazati? Tvo je 
sin sada s Vladarom svih careva i s Kraljem svih kraljeva i s Gospodarom 
svih gospodara. Pošalji mu! 

Ne kažem da je njemu potrebno. Gospodin kod koga je tvoj sin na 
zemlji je potrebit. Ovdje želi primiti što daje na nebu. Kako neki škrci 
običavaju činiti i ti izvrši prijenos. Daj putnicima što ćeš primiti u domovi- 
ni. 


Loš nauk 


12. - Uostalom, o tebi se ne veli ništa. Govorim o tvome sinu. Kole- 
baš se svoje dati, ali se kolebaš i tuđe vratiti. Zacijelo ćeš se osvjedočiti da 
nisi čuvao za svoje sinove. Eto, na daješ svojim sinovima jer im oduzimaš. 
Ovome zaista oduzimaš. Zašto si nedostojan prihvatiti? Zar zato što živi s 
dostojnijim? Bio bi u pravu kada onaj s kim živi ne bi htio primiti. Već je 
bogat za tvoj dom ako je bogat za božansku kuću. 

Prema tome, daleko od toga da ti kažem: daj što imaš. Velim ti: vrati 
što si dužan. Ti pak kažeš: imat će njegova braća. Opako učenje! Učiš svoje 
sinove da žele smrt svojoj braći. Ako imaju biti bogatiji za imutak svoga 
preminuloga brata, pogledaj kako će se gladati u tvojoj kući. Što ćeš, dakle, 
učiniti? Dijeliš baštinu i učiš ubistvo? 


Krist kao brat 


13. - Ipak ne želim govoriti o onome koji je umro da se ne učini kako 
prijetim ljudskim propastima. Bolje je da na neki način govorimo o sretni- 

jem. Ne kažem: imat ćeš jednoga sina manje. Računaj da imaš jednoga više. 
Sa svojim sinovima načini mjesta Kristu. Neka tvoj Gospodin pristupi tvo- 
joj obitelji. Neka tvoj Stvoritelj pristupi tvome potomstvu. Neka tvoj brat 
pristupi broju tvojih sinova. Premda je u pitanju ogromna razlika, Krist se 
udostojao biti i bratom. I makar je u Oca jedini, htio je imati subaštinike. 
Eto, kako je širok. Zašto si ti tako neplodan? Imaš dva sina, njega broji kao 
trećega; imaš tri sina, neka se broji kao četvrti; imaš pet sinova, neka se na- 
zove šestim; imaš deset sinova, neka on bude jedanaesti. 

Ne želim više dodavati. Svome Gospodinu sačuvaj mjesto jednoga 
sina. Što budeš dao svome Gospodinu, koristit će tebi i tvojim sinovima. 
Što zlo čuvaš svojim sinovima, štetit će tebi i sinovima. Dat ćeš jedan dio 
koji držiš dijelom jednoga sina. Smatraj da si jednoga više rodio. 


Savjet 


14. - Moja braćo! Je li to veliko? Pružam savjet. Zar vežem grlo? I 
Apostol tako kaže: "To govorim za vašu korist, a ne da vam postavim zam- 
ku“ (1 Kor 7,35). 

Mislim, braćo, da je sitna i laka misao zamisliti da Otac koji ima si- 
nove ima još jednoga sina. Lako je uspoređivati posjede koje imaš zauvijek 
itiitvoji sinovi. Tu škrtost nema što reći. Kod tih ste riječi vikali. Govor- 
ite protiv škrtosti. Neka vas ne svlada i neka u vašim srcima ne vrijedi više 
nego vaš otkupitelj. Neka u vašemu srcu ne vrijedi više nego onaj koji opo- 
minje da srca imamo gore. Dakle, ostavimo sada škrtost. 


Rasipnost 


15. - Što kaže raskoš? Što? Kaže: dobro čini sa svojom dušom. I Gos- 
podin, evo, kaže: sa svojom dušom čini dobro. Što ti govoraše rasipnost, 
govori ti i pravednost. Ali i tu vidi kako se govori. Ako sa svojom dušom 
želiš dobro činiti, pogledaj onoga bogataša koji je po savjetu rasipnosti i 
pohlepe htio činiti dobro sa svojom dušom. Rodila mu zemlja i nije imao 
gdje pohraniti svoje plodove. Govorio je: "Što ću učiniti? Nemam gdje bih 
skupio. Nađoh što ću uraditi. Srušit ću stara spremišta i sagraditi nova. Na- 


punit će ih i reći svojoj duši. Imaš mnogo dobara. Uživaj“! Počuj savjet 


protiv raskoši: "Luđače, ove će se noći oduzeti tvoja duša od tebe. Čije će 
biti što si pripravio“ (Lk 12, 16-20)? Kamo će ići duša koja će se od njega 
uzeti? Te se noći oduzima, a on ne zna kamo će ići. 


324 


Oholi bogataš 


16. - Pogledaj drugoga raskošnog i oholog bogataša. Svaki se dan 
sjajno gostio i oblačio u grimiz i svilu. Čiroviti siramah ležaše pred vrati- 
ma. Uzalud je čeznuo za mrvicama s bogataševa stola. Pse je hranio 
čirevima, a njega bogataš nije hranio. Obojica su umrli. Jedan je od njih 
ukopan. Što je kazano o drugome? "Anđeli su ga odnijeli u Abrahamovo 
krilo“. Gleda bogataš siromaha ili točnije siromah gleda bogataša. S prsta 
žudi kap vode na svoj jezik od onoga koji je želio mrvice s njegova stola. 


Usud se zaista promijenio. Umrli bogataš to uzalud govori. Ali to ne 
čujmo uzalud mi koji živimo. I onaj je bogataš htio da ga pozovu do 
višnjih, ali mu to nije bilo dopušteno. Također je htio da se netko od mrtvih 
pošalje njegovoj braći. Ni to mu nije bilo dopušteno. Nego što mu bi 
rečeno? "Ondje imaju Mojsija i proroke“. A on će: "Neće poslušati ako ne 
dođe netko od mrtvih“. Kaza mu Abraham: "Ako ne slušaju Mojsija i pro- 
roke, neće vjerovati niti ako tko dođe od mrtvih“ (Lk 16, 19-31). 


Glas i ruka 


17. - Raskoš je napokon zborila o davanju milostinje i o konačnome 
stjecanju dušina počinka kao i o tome da dobro činimo sa svojom dušom. 
Ali je o istome govorio Mojsije kao i proroci. Čujmo to dok živimo. Na 
drugome će svijetu to željeti da čuje tko je to prezreo kada je čuo. Zar 
čekamo da tko uskrsne od mrtvih te nam rekne da činimo dobro sa svojom 
dušom? Već se i to dogodilo. Nije uskrsnuo tvoj otac nego je usksnuo tvoj 
Gospodin. Nijega poslušaj, primi dobar savjet. 

Ne štedi svoje blago. Daj koliko možeš. Glas raskoši moli, a Goas- 
podnja se riječ zbila. Udijeli koliko možeš. Dobro čini sa svojom dušom da 
se ove noći ne uzme. 


Imate, mislim, u Kristovo ime govor o davanju milostinje. Taj vaš 
pohvalni glas Gospodin prima ako uz to vidi i ruke što posluju. 

RADNICI U VINOGRADU 
Mt 20, 1-16 


Br. 87. 
Ratar 


1. - Iz svetoga ste evanđelja čuli usporedbu koja je u skladu sa 
sadašnjim remenom. Riječ je o onima koji posluju u vinogradu. Sada je, 
naime, doba prave berbe. Ali je sad i duhovna berba gdje se Bog veseli plodu 
svoga vinograda. 


Mi Boga štujemo, a on nas obrađuje. Ipak Boga ne častimo tako da 
njega čašćenjem činimo boljim. Boga štujemo kalanjanjem, a ne 
obrađivanjem. Bog pak nas obrađuje kao težak njivu. Time, dakle, što nas 
obrađuje, čini nas boljima jer i seljak obrađivanjem oranicu poboljšava. Bog 
u nama traži u tome plod što ga štujemo. Božje je obrađivanje prema nama 
to što ne prestaje svojom riječju čupati zlo sjemenje iz naših srdaca. Kao 
plugom otvara naše srce. Sadi sjeme zapovijedi i očekuje plod pobožnosti. 
Kada to obrađivanje našega srca tako prigrlimo da Boga dobro častimo, nis- 
mo nezahvalni svome ralaru već uzvraćamo plodom koji ga raduje. Naš plod 
Boga ne čini bogatijim, ali nas čini blaženijima. 


Njiva 


2. - Čujte, eto, da nas - kako rekoh - Bog obrađuje. Da mi Boga 
štujemo, nije vam potrebno dokazivati. Svakom je čovjeku u ustima da lju- 
di časte Boga. Kada slušatelj čuje da Bog obrađuje ljude kao da se prestraši. 
Ljudi, naime, obično ne kažu da Bog obrađuje ljude već da ljudi štuju Boga. 
Prema tome, moram vam dokazati da Bog obrađuje ljude. Inače bi se moglo 
pomisliti da smo kazali riječ bez stege. Tko god bi u svome srcu raspravljao 
protiv nas, osudio bi nas i ne znajući što smo rekli. 


Ovo je, dakle, predloženo da vam se pokaže: Bog nas, kako već rekoh, 
obrađuje kao njivu da nas učini boljima. Gospodin je rekao u evanđelju: "Ja 
sam loza. Vi ste mladice. Moj je Otac ratar“ (Iv 15, 5.1). 


Što radi poljodjelac? Pitam vas koji ste poljodjelci: što radi zemljorad- 
nik? Mislim da obrađuje zemlju. Ako je, dakle, Bog Otac ratar, ima njivu i 
obrađuje svoju oranicu te od nje očekuje urod. 

Vinograd 


3. - Bog je posadio vinograd i dao ga - kako kaže sami Gospodin Isus 
Krist - u zakup seljacima koji će mu u određenim vremenima uzvraćati plo- 
dom. Poslao je k vinogradarima svoje sluge da traže vinogradsku najamninu. 
Ali seljaci su sluge zasuli pogrdama, a neke i ubili. Odbili su dati plod. 
Gospodar je poslao druge sluge. Pretrpjeli su isto. 


Reče onaj domaćin, obrađivač svoje zemlje, zasađivač i iznajmitelj 
svoga vinograda: "Poslat ću jedinoga svoga sina. Možda će se barem njega 
bojati. I posla svoga sina“. Zakupnici rekoše u sebi: "To je baštinik. 
Dođite, ubijmo ga i baština će biti naša“. I ubiše sina i baciše izvan vino- 
grada. Kada dođe gospodar vinograda što će učiniti s onim zlim zakupnici- 
ma? Odgovor je: "Zle će zlo pogubiti i svoj će vinograd dati u zakup drugim 
težacima koji će mu plodom uzvratiti u svoje vrijeme“ (Mt 21, 33-41). 


Vinograd je posađen kada je Zakon položen u židovska srca. Poslani 
su proroci. Tražili su plod, njihov dobar život. Židovi su proroke zatrpali 
psovkama i ubijali ih. Poslan je i Krist, jedini domaćinov Sin. Židovi su 
ubili i samoga baštinika i stoga izgubili baštinu. Bog im je nasuprotno ok- 
renuo zli savjet. Ubili su da posjeduju, ali su izgubili jer su ubili. 


Plaća 


4. - I sada ste iz svetoga evanđelja čuli usporedbu kako je "nebesko 
kraljevstvo slično domaćinu koji je izašao unajmiti radnike za svoj vino- 
grad“. Izašao je ujutro i unajmio koje nađe. S njima se za plaću pogodio po 
denar. Izašao je i o trećoj uri. Našao je druge i doveo na posao u vinograd. 
Isto je učinio šestoga sata. Ponovio je isto devete ure. Također je izišao i je- 
dananestoga sata, skoro pod konac dana. Našao je neke nezaposlene gdje 
stoje i rekao im: što tu stojite? Zašto ne radite u vinogradu? Jer nas nitko 
nije unajmio. Reče: dođite i vi pa što bude pravedno dat ću vam. Pogodio se 
po denar. Ovi koji su imali raditi samo jedan sat kako su se mogli nadati de- 
naru? Ipak su se radovali da će nešto dobiti. I oni su dovedeni na jedan sat. 


Dan se ugasio. Domaćin naredi da se svima dade plaća: od zadnjih do 
prvih. Počelo se naplaćivati od onih koji dođoše o jedanaestome satu. Za- 
povjedi da im se dade denar. Kada su oni koji dođoše o prvoj uri vidjeli da su 
posljednji primili denar kako je s njima bilo zaključeno ponadali su se da će 
oni dobiti nešto više. Došao je i na njih red. I primili su denar. 

Mrmljali su protiv domaćina. Govorili su: nas si, evo, koji smo pod- 
nijeli danju žegu i žeđ izjednačio i učinio jednakim s onim što su u vinogra- 
du radili jedan sat. Gazda je odgovorio. Pružio je jednome od njih najpraved- 
nij odgovor: nisam ti, prijatelju, nanio nepravdu. Nisam te prevario. Što 
utanačih, dadoh ti. Štetu ti nisam nanio. Platio sam ti po nagodbi. Ovome 
ne želim platiti već pokloniti. Zar mi nije dopušteno činiti što hoću od svo- 
ga? Dali je tvoje oko zlobno što sam ja dobar? 


Kada bih nekome odnio što nije moje, s pravom bi me kudili kao va- 
ralicu i nepravedna. Ako kome ne bih vratio dug, s pravom bih bio ukoren 
kao prijevarnik i nijekatelj tuđega. Ali kako vraćam dug i kome hoću dajem, 
ne može me karati kome sam dugovao. Tek se mora radovati kome sam 
poklonio. 


Nije se dalo ništa odgovoriti. Svi su bili izjednačeni. Zadnji su 
učinjeni prvima i prvi zadnjima, ali izjednačenjem, a ne izvrtanjem rada. Što 
znači da su zadnji postali prvi i prvi zadnji? Znači da su jednako primili i 
prvi i zadnji. 


Prvi i zadnji 


5. - Što, dakle, znači da je gospodar isplaćivanje počeo od posljednjih? 
Zar neće svi - kako čitasmo - u isto vrijeme primiti? Na drugome mjestu 
evanđelja čitamo da će Krist kazati onima koje stavi zdesna: "Dođite, blagos- 
lovljeni Oca moga, primite kraljevstvo koje vam je pripravljeno od početka 
svijeta“ (Mt 25,34). 

Ako, dakle, svi istodobno primaju, kako ovdje čitamo da su prije 
primili oni koji su radili od jedanaeste ure, a kasnije oni koji od prve? Uspi- 
jem li tako govoriti da to dopre do vašega razuma, Bogu hvala. Onome se 
mora zahvaljivati koji vam po nama daje jer ne dajemo od svoga. Ako, na 
primjer, o dvojici pitaš koji je prije primio da li onaj koji je dobio poslije 
sata ili onaj nakon dvanaest sati, svaki će čovjek odgovoriti da je prije dobio 
onaj koji je primio nakon jednoga sata nego koji je dobio poslije dvanaest 
sati. Prema tome, iako će svi u jedan čas primiti, ipak stoga što jedni dobi- 
vaju poslije jednoga sata, a drugi iza dvanaestoga sata, za one se kaže da su 
prije dobili koji nakon malo vremena primiše. 


Prvi su pravednici - kao Abel i Noa - tako reći pozvani u prvu uru. 
Ali će s nama dobiti sreću uskrsnuća. Drugi pravednici poslije njih - Abra- 
ham, Izak, Jakov i svi njihova vijeka - pozvani su o trećoj uri, ali će 

blaženstvo uskrsnuća s nama primiti. Drugi će pravednici poput Mojsija i 
Arona i svih koji su s njima pozvani šeste ure s nama primiti sreću uskr- 
snuća. Nakon njih su kao o devetoj uri pozvani sveti proroci. Isto će 
blaženstvo primiti snama. Svi su kršćani na koncu svijeta kao o jedanaestoj 
uri pozvani, ali će sreću onoga uskrsnuća primiti s prethodnima. Svi će isto- 
dobno primiti. Ali pogledajte s obzirom na one prve nakon koliko vremena 
primaju. Dakle, oni prvi primaju nakon duga vremena, a mi poslije malo 
vremena. Premda zajedno primamo, čini se da smo prije primili jer naša 
plaća neće kasniti. 


Denar 


6. - U onoj ćemo, dakle, plaći svi biti jednaki: prvi su posljednji, 
posljednji su prvi. Onaj je denar vječni život, a u vječnome će životu svi 
biti jednaki. Premda će zbog različitih zasluga netko sjati više, netko manje, 
što se pak tiče vječnoga života, on će svima biti jednak. Neće nekome biti 
duže, nekome kraće što je jednako vječno. Što nema konca, neće ga imati ni 
za te ni za me. 


Ondje će na drugi način biti bračna čistoća, a na drugi način dje- 
vičanska cjelovitost. Ondje će na jedan način biti plod dobra djela, na drugi 
vijenac muke. Jedno na jedan način, drugo na drugi. Ipak s obzirom na 
vječni život neće jedan duže živjeti od drugoga niti ovaj od onoga. Jednako 
Žive bez konca iako svatko živi u svojoj blistavosti. Onaj je denar vječni 
život. 


Neka, dakle, ne mrmlja tko je primio nakon duga vremena protiv ono- 
ga koji je primio poslije kratka vremena. Jednome se daje kao dug, drugome 
se dariva. Ipak se obojici daje isto. 


Sat 


7. - Postoji i u ovome životu nešto što sliči na onu usporedbu. Čak 
se može ispustiti ono tumačenje kada se pod svakim satom kao pozvani 
shvaća Abel i pravednici njegova vijeka. Treća bi ura bio Abraham i praved- 
nici njegova stoljeća. Šesta bi bio Mojsije, Aron i pravednici njegova doba. 
Deveta bi se ura odnosila na proroke i pravednike toga razdoblja, a jedanaesta 
bi bili svi kršćani kao s konca svijeta. Kada se izuzme to tumačenje nave- 
dene usporedbe i u ovome se našemu životu može zapaziti slijedeća sličnost: 

Prvom se urom nekako nazivaju novi kršćani koji počinju to biti od 
majčina krila. Treća ura su dječaci, šesta mladići, deveta oni koji se primiču 
starosti, a jedanaesta posve oronuli. Ipak će svi primiti isti denar vječnoga života. 


Ista plaća 


8. - Moja braćo! Pripazite i shvatite. Neka nitko ne odlaže doći u vin- 
ograd jer je siguran da će dobiti isti denar ma kada došao. Siguran je doduše 
da mu se obećaje isti denar, ali mu se ne odobrava odlaganje. Zar su, na 
primjer, oni koji su unajmljeni za vinograd kada je po njih izišao domaćin 
da ih dovede o trećoj uri - i doveo ih je - kazali: čekaj, tamo ne idemo do 
šeste ure? Da li su oni koje nađe šeste ure reki da ne idu osim u devetu uru? 
Jesu li oni koje nađe devete ure kazali: ne idemo do jedanaestoga sata? 


Svima će dati jednako. Zašto se više umarati? Što će Gospodin dati i 
što će učiniti u njegovoj je odluci. Ti dođi kada te pozove. Svima se obećaje 
jednaka plaća, ali je veliko pitanje o samome času djelovanja. Recimo, na 
primjer, pozvani su oni iz šeste ure. Nalaze se u životnoj dobi kada gore 
mladenačke godine kao što plamti sama šesta ura. Pretpostavimo da ti poz- 
vani mladići reknu: pričekaj, čuli smo u evanđelju da će svi dobiti istu 
plaću. Doći ćemo o jedanaestome satu kada postanemo starci. Jednako ćemo 
primiti. Zašto da se mučimo? 


Takvima bi se odgovorilo i kazalo: nećeš da radiš, a ne znaš da li ćeš 
doživjeti starost. Pozvan si o šestoj uri, dođi. Domaćin ti je, doduše, obećao 
denar ako dođeš i o jedanaestoj uri, ali ti nitko nije obećao da ćeš živjeti i do 
sedme ure. Ne rekoh do jedanaestoga sata već do sedmoga. 

Zašto, dakle, neglas iznosiš svoga pozivatelja? Siguran si u nagradu, 
ali si nesiguran za dan. Pripazi da odgađanjem možda sebi ne uskratiš što ti 
je domaćin obećao dati. Ako se navedno s pravom govori o djeci koja pripa- 
daju prvoj uri ili ako se isto pravo kaže o dječacima koji pripadaju trećemu 
satu te ako se isto s jednakim pravom rekne o mladićima koji se nalaze u 
žaru šeste ure - ukoliko se s još više prava ističe o oronulima: već je, eto, 
jedanaesti sat, a ti još stojiš i lijen si doći? i 


Domaćin 


9. - Ili možda domaćin nije izišao da te pozove? Ako nije izišao što je 
ovo što govorimo? Mi smo sluge njegove obitelji. Poslani smo dovesti rad- 

nike. Zašto, dakle, stojiš? Napunio si broj godina, požuri se po denar. Ovo 
za domaćina znači izaći: učiniti da ga spoznaju. Tko je, naime, u kući, na 
skrovitu je. Ne vide ga koji su vani. Kada iziđe iz kuće, vide ga koji su izvana. 


Krist je u tajnosti kada se ne shvaća i ne priznaje. Kada se pak spoz- 
naje, izlazi unajmiti. Iz skrovitosti je pristupio poznatosti. Krist je poznat 
gdje god se on propovijeda. Sve što je pod nebom izvikuje njegovu slavu. 
Krist je među Židovima bio na neki način podložen podrugivanju i kuđenju. 
Viđen je ponizan i prezren. Krist je skrivao božanstvo, a slabost držao vidlji- 
vom. U njemu se priznavalo što je bilo vidljivo. Nije se spoznalo što se 
skrivalo. "Da su spoznali, nikada ne bi raspeli Gospodina slave“ (1 Kor 2,8). 


Zar se još uvijek prezire dok sjedi na nebu ako je bio prezren kada je 
visio na drvetu? Glavom su mahali koji su Krista raspeli. Stajali su pred 
njegovim križem. Pristupili su, tako reći, plodu svoje bjesnoće. Rugali su 
se govoreći: "Ako si Sin Božji, siđi s križa. Druge si spasio. Zar ne može 
sebe spasite? Neka siđe s križa pa ćemo u nj vjerovati“ (MI 27, 39-43). Nije 
silazio jer se skrivao. Kudikamo je lakše mogao sići s križa koji je mogao 
uskrsnuti iz groba. Strpljivost je pokazivao za našu pouku. Odlagao je moć. 
I nije bio poznat. Nije tada izašao unajmiti radnike, nije se očitovao. 


Treći je dan uskrsnuo i ukazao se apostolima. Uzišao je na nebo. 
Duha je Svetoga poslao pedeseti dan iza uskrsnuća, a desetoga nakon 
uzašašća. Poslan je Duh Sveti. Sve je ispunio koji bijahu u jednoj sobi, 
"sto dvadeset ljudi“ (Dj 1,15). Pošto su bili ispunjeni Duhom Svetim, 
počeli su govoriti jezicima svih naroda. Izražen je poziv. Izašao je unajmiti, 
Moć se Istine počela svima obznanjivati. Tada je svaki pojedinac - primivši 
Duha Svetoga - govorio jezicima svih naroda. Sada pak u Crkvi samo je- 
dinstvo kao jedan govori jezicima svih naroda. Do kojega jezika nije doprla 
kršćanska vjera? Do kojih se granica nije protegnula? Više nema čovjeka 
koji se skriva od “njezine topline“ (Ps 18,7). Onaj koji stoji o jedanaestoj uri 
još uvijek oklijeva. 


Očaj 


10. - Braćo moja! Slijedeće je jasno i posve očevidno. To držite i u to 
budite sigurni. Kada se, naime, tko obrati na Kristovu vjeru od svoga 
Suvišnoga ili najbezbožnijega puta, naš Bog Isus Krist obraćenome oprašta 
Sve prethodno. S obraćenim se skalapaju posve novi ugovori jer su mu du- 
govi otpušteni. Upravo se sve oprašta. Neka nitko ne bude zabrinut da mu 

se nešto ne otpušta. Ali, opet, neka nitko ne bude krivo siguran. Ovo dvoje 
ubija dušu: očaj ili kriva nada. Poslušajte malo o tim dvama zlima, Kako, 
naime, dobra i ispravna nada oslobađa, tako kriva nada zavodi. 


Prvo saslušajte kako vara tjeskoba. Ima ljudi koji kada stanu raz- 
mišljati o počinjenim zlima, ne vjeruju da im se može oprostiti. 
Zamišljajući da im se ne mo-e oprostiti, već dušu osuđuju na propast. Prop- 
adaju od očaja. U svojim razmišljanjima govore: za nas nema više nikakva 
ufanja. Ne može nam se oprostiti ili zaboraviti što smo počinili. Zašto, 
dakle, da ne udovoljimo svojim požudama? Barem ispunimo pohlepu ovoga 
vremena. Ubuduće nemamo nikakve nagrade. Činimo što godi, iako nije 
dopušteno. Neka makar imamo vremenitu ugodnost kada vječnu ne zas- 
lužujemo primiti. 

Tako govoreći propadaju od očaja prije nego uopće počnu vjerovati ili 
kada su već kršćani, ali su lošim životom zapali u neke grijehe i opačine. 
Pristupa im gospodar vinograda. Po proroku Ezekielu kuca i dovikuje 
očajnima koji zovu okreću leđa. Veli: "Kojeg god se dana čovjek obrati sa 
svoga najlošijega puta, zaboravit ću sve njegove opačine“ (Ez 18, 21-22). 
Kada poslušaju i povjeruju u tu riječ, oporavljaju se od tjeskobe. Izranjaju iz 
najvišega i dubokoga ponora u koji su se utopili. 


Kriva nada 


11. - Spomenuti se moraju bojati da ne padnu u dugi bezdan. Tako će 
oni koji nisu mogli umrijeti zbog očaja umrijeti radi netočna ufanja. Takvi 
zamjenjuju nadasve različite misli, ali koje nisu manje pogibeljne. Iznova 
počinju govoriti u svojim srcima: ako milosrdni Bog koji je istinito obećao 
po proroku zaboravlja sva moja zlodjela kad god se obartim od svoga najgo- 
rega puta, zašto bih se danas obratio, a ne sutra? Zašto danas, a ne sutra? 
Neka današnji dan prođe kao jučerašnji. Neka bude u najopakijoj požudi i vi- 
horu nevaljalstva. Neka se valja u smrtonosnome uživaju. Sutra će se obar- 
titi i konac je. Odgovara ti se: čega je konac? Kažeš: mojih opačina. 

Dobro, uživaj jer će sutra biti kraj tvojim opačinama. Što ako ti kraj 
dođe prije sutra? Dobro se, dakle, veseliš što ti je Bog, ako se obratiš, 
obećao oproštenje za tvoje opačine, ali ti nitko nije obećao sutrašnji dan. 
Možda ti je obećao vračar, ali je on neusporedivo nešto drugo nego Bog. Ga- 
taoci su mnoge prevarili jer su često i sebi obećali dobit, a pretrpjeli su 
štetu. 

Domaćin izlazi i radi tih koji se krivo ufaju. Izlazio je za one koji su 
nesretno očajali i propali iz očaja te ih pozvao na ufanje. Tako izlazi i k ovi- 
ma koji iz krive nade žele propasti. Preko druge im knjige kaže: "Da nisi 
kasnio s obraćenjem Gospodinu“! Onima je kazao: "Koji god se dan bez- 
božni obrati sa svoga najopakijega puta, zaboravit ću na njegove opačine“. 
Otklonio je od njih očaj kojim su već propasti predali svoju dušu jer su na 
svaki način zdvajali u oproštenje. Jednako pristupa onima koji žele propasti 
jer radi nade odgađaju s obraćenjem. Govori im i prekorava ih: "Ne kasni s 
obraćenjem Gospodinu i ne odgađaj iz dana u dan. Nenadano će doći njegova 
srdžba i posve će te upropastiti u dan osvete“ (Sir 5, 8-9). 


Dakle, ne odlaži. Protiv sebe ne zatvaraj što je otvoreno. Darovatelj ti, 
eto, oproštenja otvara vrata. Što oklijevaš? Trebao bi se radovati ako otvori 
kada jednom kucaš. Ne kucaš, a on otvara. Zašto ostaješ vani? Dakle, ne 
odgađaj! 

Pismo na nekome mjestu kaže o djelima milosrđa: "Ne reci svome 
bližnjemu: idi i dođi opet, sutra ću ti dat, a možeš već sada“ (Izr 3,28). Ne 
znaš što će se zbiti sliejdeći dan. 


Čuli ste zapovijed da se ne odlaže kada je u pitanju da prema 
bližnjemu budeš milosrdan. Zašto si prema sebi odlaganjem okrutan? Ne 
smiješ odložiti ako si kanio dati kruh, a odlažeš primiti oproštenje. Ako dru- 
goga radi smilovanja ne vraćaš, smiluj se i svojoj duši sviđajući se Bogu. 
Udijeli i svojoj duši milostinju. Ne kažemo da joj ti dadeš već da ne odbiješ 
ruku koja daje. 


Stvoriteljevo milosrđe 


12. - Katkad ljudi nadasve sebi time štete što se boje druge ozlovoljiti. 
Dobri prijatelji mnogo znače za dobro i zli za zlo. Da bismo zbog svoga 
spasenja zanemarili prijateljstva s moćnima, Gospodin nije na početku htio 
odabrati senatore nego ribare. Veliko je to Stvoriteljevo milosrđe. On je 
znao da bi senator da ga je izabrao kazao: izabrao je moje dostojanstvo. Da 
je Gospodin najprije izabrao bogataše, bogati bi kazao: izabrano je moje bo- 
gastvo. Da je prije izabrao vladara, vladar bi rekao: izabrana je moja vlast. 
Da je Krist prije izabrao govornika, govornik bi kazao: izabrano je moje go- 
Vorništvo. Da je izabrao filozofa, filozof bi kazao: izabrana je moja mudrost. 

Međutim, neka se udalje te oholice. Puno se nadimlju. Velika je razli- 
ka između veličine i nadutosti. Jedno je i drugo veliko, ali oboje nije zdravo. 

Neka se odstrane oholi ljudi. Treba ih iscijeliti nekom čvrstinom. Daj mi 
najprije toga ribara. Ti, siromašni, dođi i slijedi me. Nemaš ništa, ništa ne 
znaš. Idi za mnom. Siromašna neznalico, pođi za mnom. U tebi nema 
ničega što bi se strašilo, ali ima mnogo onoga što bi se ispunilo. Tako val- 
ja prazan sud primaknuti ogromnome izvoru. 


Ribar je ostavio mreže. Milost je dobio grešnik. Postao je božanski 
govornik. Eto što je učinio Gospdin. O njemu kaza Apostol: "Bog je oda- 
brao svjetovno slabe da postidi jake. Bog je izabrao i svjetovno nečasne i 
ono što nije kao da je da se isprazni ono što je“ (1 Kor 1, 27-28). 


Uostalom, sada se čitaju ribarove riječi, a govorničke se šije podlažu. 
Neka se, dakle, uklone sa sredine isprazni vjetar. Neka se sa sredine udalji 
dim koji rastući iščezava. Za sve to zbog spasenja ne treba mariti. 


Veliki bolesnik 


13. - Pretpostavimo da netko tjelosno oboli u građu i da se tu nalazi 
neki veoma vrijedan liječnik, ali je neprijateljski moćnim bolesnikovim 
prijateljima. Dakle, netko je u gradu obolio opasnom tjelesnom bolešću. U 
istome se gradu nalazi jako vrstan liječnik. Rekoh da je neprijatelj moćnim 
bolesnikovim prijateljima koji bi rekli svome prijatelju: ne dovodi ga, ništa 
ne zna. To bi rekli ne sudeći po duši već po zavisti. Zar oboljeli ne bi radi 
svoga zdravlja odbio priče moćnih prijatelja služeći se bilo kojom uvredom 
prema njima? Zar ne bi - da otjera svoju tjelesnu bolest - pozvao liječnika 
koga kao najvještijega preporučuje javni glas? 

Ljudski rod boluje, ali ne od tjelesnih bolesti već od grijeha. Veliki 
bolesnik leži po cijelome svijetu od istoka do zapada. Svemogući je 
Liječnik sišao da izliječi velikoga bolesnika. Ponizio se sve do smrtnoga ti- 
jela kao do bolesničkoga ležaja. Daje propise za zdravlje, ali ga preziru. Koji 
slušaju, oslobađaju se. Prezire se kada moćni prijatelji reknu: ništa ne zna. 
Kada ne bi ništa znao, njegova moć ne bi ispunjala narode. Kada ne bi ništa 
znao, ne bi bio prije nego je bio kod nas. Kada ne bi ništa znao, ne bi pred 
sobom poslao proroke. 

Zar se sada ne obistinjuje što ranije bi prorečeno? Zar ovaj Liječnik ne 
dokazuje snagu svoga umijeća ispunjavajući obećanja? Zar se po cijelome 
svijetu ne uništavaju pogibeljene zablude? Zar se vršidbom svijeta ne krote 
požude? 

Neka nitko ne kaže: svijet je ranije bio bolji nego sada kada je ovaj 
Liječnik počeo obavljati svoje umijeće. Ovdje vidimo mnoge strahote. Ne 
čudi se. Prije nego se tko počne liječiti, liječnikovo je mjesto čisto od krvi. 
Štoviše, čim to vidiš, otjeraj isprazne užitke. Pristupi liječniku. Vrijeme je 
zdravlja ne pohote. 


Liječnik 


14. - Braćo, liječimo se. Ako Liječnika još ne poznamo, ne bjesnimo 
protiv njega kao umobolni i ne odvraćajmo se od njega kao dremljivci. 
Mnogi su propali jer su bjesnjeli i spavali. Umobolni su koji u budnome 
stanju luduju. Pospanci su koje odveć tišti san. Ljudi su upravo takvi. Jedni 
žele mahnitati protiv ovoga Liječnika. Ali kako on već sjedi na nebu, na 
zemlji progone njegove vjerne članove. Neka i takve iscijeli. Mnogi su se 
od njih obratili i od neprijatelja postali prijatelji. Od progonitelja postadoše 
propovjednici. 

Liječnik je, dok ovdje bijaše, kao umobolne liječio i same Židove koji 
su protiv njega bjesnjeli. Za njih je molio viseći na drvetu. Rekao je: "Oče, 
oprosti im jer na znaju što čine“ (Lk 23,34). Ipak su mnogi od njih, kada je 
gnjev splasnuo i kada je glavobolja nekako potisnuta, upoznali Boga, spoz- 
nali Krista. Pošto je nakon uzašašća poslat Duh Sveti, obratili su se onome 
koga su raspeli. Povjerovali su i u otajstvu su pili njegovu krv koju su u 
bjesnilu prolili. 


Primjeri 


: 15. - Imamo primjere. Kad je Krist već sjedio na nebu Savao je progo- 
nio njegove članove. Žestoko je progonio u mahnitosti, izgubljenoj pameti, 
velikoj bolesti. Krist mu je s neba jednom riječju doviknuo: "Saule, Saule, 
zašto me progoniš“? Oborio je mahnita, uspravio zdrava. Usmrtio je pro- 
gonitelja, oživio propovjednika. 

I mnogi od sna obamrli ozdravljaju. Njima su, naime, slični koji ne 
bjesne protiv Krista niti su zlobni u odnosu na kršćane. Lijeni su na suncu 
raširiti oči. Tegotni su im koji ih žele dignuti. Mlitavi pospanac veli: odstu- 
Pi od mene; molim te, bježi od mene. Zašto? Hoću spavati. Ali od toga ćeš 


umrijeti. On iz ljubavi prema snu odgovara: želim umrijeti. Neću ljubavi 
odozgo. 

Redovito isti osjećaj ljubavi pruža sin ostarjelome ocu koji će do nek- 
oliko dana umrijeti kada mu je dob već dovršena. Motri usnuloga. Od 
liječnika doznaje da njegova oca tišti bolest pospanosti. Liječnik mu govori; 
diži svoga oca, ne daj mu spavati ako želiš da živi. Mladić stoji uz oca, 
Kuca, zadirkuje, ubada. Od sinovske je ljubavi dosadan. Ne dopušta da ubrzo 
umre iako će od same starosti domalo preminuti. Ako živi, sin se veseli što 
nešto više dana živi s onim koji će umrijeti i koga će naslijediti. 

Koliko većom ljubavlju moramo dosađivati svojim prijateljima s koj- 
ima u onome svijetu nećemo živjeti nekoliko dana već zauvijek kod Boga? 
Neka nas, dakle, ljube i čine što po nama čuju. Neka štuju onoga koga i mi 
častimo da prime čemu se i mi nadamo. 

DVA SLIJEPCA 
Mt 20, 30-34 
Br. 88. 
Ljudska slabost 


1. - Vaša svetost zna s nama dobro da je naš Gospodin i Spasitelj Isus 
Krist liječnik našega vječnoga spasenja. Slabost je naše naravi uzeo da naša 
slabost ne bude vječna. Uzeo je smrtno tijelo i u njemu uništio smrt. Apos- 
tol ovako kaže: "Premda je iz naše slabosti raspet, živi iz Božje snage“ (2 
Kor 13,4). Riječi su istoga Apostola: "Krist više ne umire. Smrt neće više 
nad njime vladati“ (Rim 6,9). 


Sve je to, dakle, dobro poznato vašoj vjeri. Istodobno je i ovo u skla- 
du: moramo znati da sva čudesa koja je Gospodin tjelesno učinio vrijede kao 
naša opomena. Otuda moramo shvatiti da neće proći niti imati svršetak. 


Isus je vraćao slijepima oči koje će smrt, jasno, jednom zatvoriti. 
Uskrisio je Lazara koji će ponovni umrijeti. Što god je Gospodin učinio za 
tjelesno zdravlje nije učinio da bude vječno. Ipak će na kraju dati i samome 
tijelu vječno spasenje. Ali kako ljudi nisu vjerovali što nisu vidjeli, Krist je 
po vremenitom što se vidjelo podizao vjeru u ono što se nije vidjelo. 


Pobožno srce 


2. - Braćo! Neka nitko ne kaže da Gospodin naš Isus Krist sada ne čini 
isto te zato sadašnjim crkvenim vremenima pretpostavi ranija razdoblja. Isti 
Gospodin na svakome mjestu pred one koji vide i stoga vjeruju stavlja one 
koji ne gledaju, a ipak vjeruju. U ono je doba slabost njegovih učenika išla 
dotle da su mislili kako onoga koga ne vidješe već uskrsnula moraju opipati 
da bi vjerovali. Očima nije bilo dovoljno da vide. I ruke su se primicale 
udovima. Doticali su se ožiljci svježih rana. Tako je učenik koji je sumnjao 
dodirnuo i spoznao ožiljke te iznenada uzviknuo: "Gospodin moj i Bog moj 
“ Ožiljci su pokazivali onoga koji je u drugima iscijelio sve rane. 


Zar Gospodin nije mogao uskrsnuti bez ožiljaka? Mogao je, ali je 
poznavao rane u učenikovu srcu. Da ih iscijeli, na svome je tijelu sačuvao 
ožiljke. Što kaza Gospodin učeniku koji je ispovjedio i rekao: "Gospodin 
moj i Bog moj“? Kazao je: "Jer si me vidio, povjerovao si. Blaženi koji ne 
vide, a vjeruju“ (Iv 20, 25-29). 

Braćo! Za koga to kaza, ako ne za nas? Ali ne samo za nas nego i one 
poslije nas. Prošlo je malo vremena. Gospodin se udaljio od smrtničkih 
očiju da se ojača vjera u srcima. Koji god budu vjerovali, vjerovat će i ne 
gledajući. Tako će njihova vjera imati veliku zaslugu. Da steknu vjeru, pri- 
maknuli su pobožno srce, ali ne i ruku što dotiče. 


Slijepo srce 


3. - To je, dakle, učinio Gospodin da pozove na vjeru. Ta vjera sada 
plamti u Crkvi koja se rasprostire po cijelome svijetu. Krist i sada ostvaruje 
veća ozdravljenja radi kojih se u ono doba udostojao izvesti manja. Duh je 
važniji od tijela. Tako je i spasenje duše važnije od tjelesnoga zdravlja. Sada 
slijepo tijelo ne otvara oči Gospodnjim čudom, ali slijepo srce otvara oči 
Gospodnjoj riječi. Sada se ne otvaraju gluhe tjelesne uši. Ali veoma mnogi 
imaju zatvorene uši srca. One se ipak otvaraju kada prodre Božja riječ. Sada 
vjeruju koji nisu vjerovali. Pošteno žive koji su opako živjeli. Pokoravaju 
se koji nisu bili poslušni. 


Govorimo: onaj je počeo vjerovati. Divimo se kada čujemo o onima 
koje nekada poznavasmo kao krute. Zašto se sada diviš čovjeku koji vjeruju 
te koji zaziva i služi Bogu? Stoga što motriš koga si poznavao mrtva. Gle- 
daš čovjeka koji čuje, a znao si da je bio gluh. 


Vidite mrtve na drugi način. Gospodin je o njima govorio nekome 
koji oklijevaše poći za njim jer je htio pokopati oca. Kazao je: "Pusti da 
mrtvi sahranjuju svoje mrtve“ (Mt 8,22). Mrtvi sahranjitelji, zacijelo, nisu 
tjelesno mrtvi. Kada bi to bili, ne bi mogli ukopati mrtva tjelesa. Ipak ih 
Krist naziva mrtvima. Gdje? Unutra u duši. Veoma često vidljivo u čitavoj i 
sačuvanoj kući kućni gospodar leži mrtav. Tako u čitavome tijelu mnogi 
unutra imaju mrtvu dušu. Te Apostol ovako budi: "Ustani koji spavaš. Dig- 
ni se od mrtvih i Krist će te rasvijetliti“ (Ef 5,14). Slijepoga onaj rasvjetl- 
juje koji budi mrtvoga. Po Apostolu svojim glasom dovikuje mrtvima: 
"Ustani koji spavaš“! k 

Slijepi će se rasvijetliti svjetlošću kada uskrsne. Gospodin je pred svo- 
jim očima vidio mnoge gluhe kada kaza: "Tko ima uši da čuje, neka čuje“ 

(Mt 11,15). Tko je pak pred njim stajao bez tjelesnih ušiju? Koje je, dakle, 
druge uši tražio doli uši nutarnjega čovjeka? 


Zdravo oko 


4. - Kakve je pak oči Krist tražio dok je govorio ljudima koji gledaju, 
ali gledaju tjelesnim očima? Filip je Isusu rekao: "Gospodine, pokaži nam 
oca i nama je dosta“. Filip je dobro shvatio da pokazani Otac može dostajati. 
Ali kome nije bio dosta onaj koji je Ocu jednak, kako bi mu dostajao Otac? 
Zašto nije dostajao? Stoga što ga nije ni vidio. Zašto ga pak nije vidio? Jer 
još nije bilo zdravo oko kojim se može vidjeti, 


Ono što se u Gospodnjem tijelu gledalo ovim očima, nisu vidjeli 
samo učenici koji su ga častili nego i Židovi koji su Gospodina raspeli. 
Onaj, dakle, koji je htio da se drukčije vidi, tražio je druge oči. Radi toga 
onome koji veli: "Pokaži nam Oca i dosta nam je“, odgovara: "Toliko sam 
vremena s vama i niste me upoznali. Filipe, tko mene vidi, vidi i Oca“. 


Da Isus zasada izliječi oči, Filipa najprije opominje da vjeruje kako bi 
mogao doći do gledanja. Filip ne smije pomisliti da Boga mora zamišljati 
kako je u tijelu gledao Gospodina Isusa Krista. Zbog toga je Gospodin 
smjesta dodao: "Zar ne vjeruješ da sam ja u Ocu i da je Otac u meni“ (Iv 14, 
8-10)? Isus je već ranije rekao: "Tko mene vidi, vidi i Oca“. Ali Filip još 
nije imao zdravo oko kojim bi vidio Oca. Nije posjedovao čime bi vidio sa- 
moga Sina koji je s Ocem jednak. Zato je Gospodin prihvatio iscijeliti i 
osnažiti lijekovima i melemom vjere razumsku oštrinu koja je još uvijek 
ranjena i nesposobna motriti veliko svjetlo. Isus veli: "Zar ne vjeruješ da 
sam ja u Ocu i da je Otac u meni“? 


Tko, dakle, još ne može vidjeti što će Gospodin pokazati, neka ne 
traži prije vidjeti nego što vjeruje. Neka prije vjeruje da se može izliječiti 
oko kojim će vidjeti. Sluginim se očima jedino pružao Slugin lik. Da su 
onoga koji nije smatrao otimačinom što je jednak Bogu već mogli vidjeti 
jednaka Bogu oni koje htjede iscijeliti, ne bi bilo potrebno da sebe samoga 
oplijeni i uzme Slugin lik (usp. Fil 2, 6-7). Ali nije postojalo ono čime se 
motri Bog, a postojalo je čime se gledao čovjek. Zato je onaj koji bijaše 
Bog postao čovjek da ono što se vidjelo iscijeli ono radi čega se nije vidio 
Bog. Sam Krist na drugome mjestu veli: "Blaženi čista srca jer će oni gleda- 
ti Boga“ (Mt 5,8). 

Filip je, dakako, mogao odgovoriti i kazati: Gospodine, tebe, eto, vi- 
dim. Da li je Otac takav kakvo je ono što vidim jer si kazao: "Tko mene 
vidi, vidi i Oca“? Prije nego je Filip odgovorio ili čak prije nego je i pomis- 
lio, Gospodin je - pošto reče: "i Oca vidi tko mene vidi“ - smjesta dodao: 
"Zar ne vjeruješ da sam ja u Ocu i Otac u meni“? Filip tjelesnim okom još 
nije nogao vidjeti ni Oca ni Ocu jednakoga Sina. Da se oko iscijeli te može 
gledati, trebalo ga je pomazati da vjeruje. Stoga prije nego ćeš gledati što ne 
možeš gledati vjeruj što još ne vidiš. Živi po vjeri da dođeš do gledanja. Gle- 
danje u domovini neće veseliti onoga koga vjera ne tješi na putu. Tako kaže 
Apostol: "Dokle smo u tijelu, putujemo daleko od Gospodina“. Smjeta nap- 
ominje zašto još putujemo iako smo već povjerovali. Kaže: "Po vjeri hodi- 
mo, ne po gledanju“ (2 Kor 5, 6-7). 


Oko srca 


5. - Sav nam je, braćo, posao u ovome životu izliječiti oko srca ko- 
jim se gleda Boga. U tu se svrhu slave presveta otajstva; radi toga se pro- 
povijeda Božja riječ; s tom su nakanom ćudoredni crkveni poticaji, tj. poti- 
caji koji se odnose na ćudoredni popravak, očišćenje tjelesnih požuda te na 
odreknuće ovoga svijeta, ali ne samo riječju već i promjenom života. O 
tome se bave čime god se bave božanska i sveta Pisma: da se ono iznutra 
očisti od onoga što nas zatvara od Božjega pogleda. 


Oko je stvoreno da gleda ovo vremenito svjetlo. Premda je to svjetlo 
nebesko, ipak je od tvari. Vidljivo je ne samo za ljude već i za sitne 
životinje. Oko je načinjeno da vidi to svjetlo. Ipak ako u nj nešto padne ili 
provali što ga uznemiri, odvaja se od ovoga svjetla. Premda svjetlo svojom 
nazočnošću okružuje oko, oko se odvraća i postaje odsutno. Ne samo što se 
svojim poremećajem uklanja od svjetla već mu je svjetlo na teret iako je 
načinjeno da ga gleda. Tako se i oko srca - uznemireno i ranjeno - udaljuje 
od svjetla pravednosti. Ne usuđuje se niti je sposobno da je motri. 


Nutarnje oko 


6. - Što pomućuje oko srca? Pohlepa, lakomost, svjetovna požuda. To 
uznemiruje, zatvara i zasljepljuje oko srca. Kada je tjelesno oko pomućeno, 
traži se liječnik. Ne odgađamo da se oko otvori i očisti te zaliječi kako bis- 
mo vidjeli stvorenu svjetlost. Oko se zaliječi. Nitko ne miruje niti odgađa 

ako samo trun padne u oko. Bog je stvorio sunce koje žudimo gledati zdra- 
vim očima. Ali je mnogo svjetliji sunčev Stvoritelj. On nije one vrste 
svjetlo koje spada na oko razuma, Stvoritelj je svjetlo i vječna mudrost. Ali 
Bog te je, čovječe, načinio po svojoj slici. Da li ti je dao sredstva kojim ćeš 
vidjeti sunce koje je stvorio, a nije ti dao čime ćeš vidjeti njega koji te je 
stvorio kada te je sazdao na svoju sliku? I to je dao. Dao ti je oboje. 


Dok posebice ljubiš ove izvanjske oči, jako zanemaruješ svoje nutam- 
je oko. Nosiš ga oslabljena i ranjena. Muka ti je ako ti se želi očitovati tvoj 
Stvoritelj. To je tvome oku tegoba prije nego zacijeli i ozdravi. Adam je sa- 
griješio u raju. Sakrio se od Božjega lica. Kada je, dakle, posjedovao zdravo 
srce čiste savjesti, uživao je u Božjoj nazočnosti. Grijeh mu je ranio ono 
oko i Adam se stao bojati božanskoga svjetla. Pobjegao je u tamu i šumski 
gustiš. Bježao je od istine i tražio sjene. 


Gorka čaša 


7. - Braćo moja! I mi smo se rodili od Adama. Apostol pak kaže: "U 
Adamu svi umiru“ (1 Kor 15,22). Zato smo i mi negda bili dvojica ljudi. 
Nismo htjeli slušati Liječnika da ne obilimo. Slušajmo ga da se oslobodimo 
bolesti. Liječnik nam je -zdravima - dao propise. Propisao je propise da nam 
ne bi trebao. Reče: "Zdravima ne treba liječnik već bolesnima“ (Mt 9,12). 


Zapovijedi zdravi prezresmo. Iskustvom smo doživjeli na koliku smo 
vlastitu opasnost zanemarili spomenuti propis. Već počesmo bolovati. Bol- 
ujemo i nalazimo se na bolesničkom krevetu. Ipak nemojmo očajati. Budući 
da mi nismo mogli doći k Liječniku, on se udostojao doći do nas. Nije za- 
nemario ranjenoga iako ga je zdarvi prezreo. Nije prestao davati nove propise 
bolesniku koji prethodne nije htio sačuvati da ne boli. Kao da kaže: jamačno 
si iskustvom osjetio da sam kazao istinu kada rekoh da to ne diraš. 


Napokon ozdravi i živi! Nosim, evo, tvoju slabost. pij gorku čašu. Ti 
Si moje zapovijedi koje su zdravu bile veoma ugodne sebi učinio jako tegot- 
nima. Prezreo si ih. Počeo si bolovati. Ne možeš ozdraviti ako ne piješ gor- 
ku čašu. To je čaša iskušenja kojima obiluje ovaj život. Riječ je o čaši 
patnja, zebnja i muka. 

Veli: pij i pij da živiš. Da mu bolesni ne odgovori: ne mogu, ne pod- 
nosim, neću piti, prvi je pio zdravi Liječnik. Tako bolesnik neće doći u 
dvojbu da ne pije. Što je gorko u takvome piću da onaj ne želi piti? Ako je 

posrijedi psovka, sam je prvi čuo kada je tjerao zloduhe: "Ima đavla“ (Lk 
7,33). Stoga "po Belzebulu istjeruje đavle“ (Lk 11,13). Da bi sam utješio 
bolesne, veli: "Ako su domaćina zvali Belzebulom, koliko će više njegove 
sluge“ (Mt 10,25). 


Boli su gorke. Ali i sam je Krist bio svezan, bičevan i raspet. Smrt je 
gorka. Međutim, Gospodin je i sam umro. Slabost se straši načina smrti. U 
ovo pak vrijeme od smrti na križu nije bilo ništa smrtonosnije. Ističući 
Kristovu poslušnost Apostol nije uzalud dodao i rekao: "Postao je poslušan 
sve do smrti, smrti na križu“ (Fil 2,8). 


Križ 


8. - Sam će Gospodin na kraju ovoga svijeta počastiti svoje vjernike. 
Zalo je prethodno u ovome vijeku počastio križ. Zemaljski su prvaci koji u 
nj vjeruju zabranili da se ijedan zločinac raspne. To što su židovski progoni- 
telji s velikom pogrdom priuštili Gospodinu, njegovi sluge - čak i kraljevi - 
s velikim povjerenjem nose na čelu. 


Sada se ne ističe jedino kojom se smrću Gospodin udostojao umrijeti. 
Apostol kaže: "Za nas je postao proklestvom“ (Gal 3,13). Dok je Isus visio, 
židovska ga je sljepoća psovala: neka siđe s križa. Na križu ne bi ni bio da 
nije htio. Ali više je bilo uskrsnuti iz groba nego sići s križa. 

Gospodin je, dakle, božansko činio, a ljudsko trpio. Tako nas tjeles- 
nim čudesima i tjelesnom strpljivošću potiče da vjerujemo i ozdravimo kako 
bismo motrili nevidljivo što tjelesno oko ne pozna. Krist je to učinio i iz- 
liječio slijepce o kojima smo sada čitali u evanđelju. I u liječenju vidite na 
što je potaknuo nutarnjega bolesnika. 


Nutarnji bolesnik 


9. - Poslušajte početak i tijek zbivanja kod samoga događaja. Ona su 
dva slijepca sjedili na putu. Dok je Gospodin prolazio vikali su da im se 
smiluje. Mnoštvo pak koje bijaše s Gospodinom krotilo ih je da ne viču. 
Ne mislite da je to zabilježeno bez tajanstva. Slijepci su nadasve ustrajnom 
vikom svladavali mnoštvo koje ih stišavaše. Tako je njihov glas dopro do 
Gospodnjih ušiju. Kao da Gospodin nije već pretekao što su mislili! 

Dakle, dvojica slijepaca vikahu da ih Gospodin čuje. Nisu dopustili da 
ih mnoštvo ušutka. Gospodin je prolazio, a oni vikali. Gospodin se zausta- 

vio i slijepci su ozdravili. Gospodin Isus "stade i dozva ih i reče: što hoćete 
da vam učinim? Oni kazaše: da nam se otvore oči“. Gospodin je to učinio 
radi njihove vjre. Popravio im je oči. Ako smo već shvatili da je tu riječ o 
nutarnjem bolesniku, nutarnjem gluhaku i nutarnjem mrtvacu, tu također 
tražimo i nutarnjega slijepca. Zatvorene su oči srca. Isusu prolazi da vičemo. 
Što znači da Isus prolazi? Znači da čini prolazno. 


Pripazite i vidite koliko je minulo od Isusovih čina. Isus se rodio od 
Djevice Marije. Da li se uvijek rađa? Kao dijete je sisao: da li vazda siše? 
Prošao je kroz dob do mladosti: zar trajno tjelseno raste? Kada prođe dje- 
tinjstvo, mjesto ustupi dječaštvu koje ga naslijedi. Tako je i s dječaštvom 
prema mladenaštvu kao i s mlađom dobi prema mladosti. 


Prošla su i čudesa koja je Gospodin učinio. Čitaju se i vjeruju. Zabil- 
ježena su da se mogu čitati. Pošto su se zbila, prošla su. Napokon - da se ne 
zadržavamo na mnogome - Isus bi raspet. Da li trajno visi n a križu? Uko- 
pan je, uskrsnuo i uzašao na nebo. Više ne umire. 


Smrt više neće nad njim vladati. Kristovo božanstvo ostaje uvijek. 
Nikada neće iščeznuti ni njegova tjelesna besmrtnost. Ipak je sve prohujalo 
što je vremenito učinio. Zapisano je da se čita i da se propovijeda kada se 
povjeruje. Isus je, dakle, u svemu nabrojenome prošao. 


Dva naroda 


10. - Što su dva slijepca uz put? Dva naroda koje Isus dođe ozdraviti. 
Pokažimo u svetim Pismima ta dva naroda. Zapisano je u evanđelju: "Imam 
druge ovce koje nisu iz ovoga ovčinjaka. I njih mi treba dovesti da bude jed- 
no stado i jedan pastir“ (Iv 10,16). Tko su, dakle, dva naroda? Jedan Židovi, 
drugi pogani. Isus kaže: "Nisam poslan osim izgubljenim ovcama doma Iz- 
raelova“. Kome je to rekao? Učenicima kada je dovikivala ona Kananejka 
koja je priznala da je pas kako bi zaslužila mrvice s gospodarskih stolova. 
Budući da je zaslužila, već su pokazana dva naroda kojima je Isus došao. To 
je židovski narod o kome kaže: "Poslan sam jedino izgubljenim ovcama 
doma Izraelova“. Ali je to i poganski narod kome je pralik bila žena koju je 
Isus najprije odbacio. Kzao je: "Nije dobro da se sinovski kruh baca psima“. 

na mu je uzvratila: "Tako, Gospodine, ali i psi jedu od mrvica koje padaju 
sa stola njihovih gospodara“. Krist joj je uzvratio: "Ženo, velika je tvoja 
vjera. Neka ti bude kako hoćeš“ (Mt 15, 22-28). 

Otuda bijaše i satnik. O njemu kaže sami Gospodin: "Zaista vam 
kažem da takve vjere nisam našau Izraelu“. Satnik je bio rekao: "Nisam dos- 
tojan da uđeš pod moj krov. Reci samo riječ i ozdravit će moj dječak“ (Mt 
8,10.8). Tako je, dakle, Gospodin prije svoje muke i proslave već označivao 
dva naroda: jedan kojemu je došao radi otačkih obećanja i drugi koji nije od- 
bio zbog milosrđa. Na taj se način obistinilo što je obećano Abrahamu: "U 
tvome će se sjemenu blagosloviti svi narodi“ (Post 22,18). Radi toga jei 
Apostol nakon Gospodnjega uskrsnuća i uzašašća kada su ga Židovi prezreli 
otputovao poganima. Ipak nije zašutio pred Crkvama koje povjerovaše od 
Židova. Rekao je: "Bijah nepoznat licem židovskim Crkvama koje su u 
Kristu. Toliko su čule: koji nas je negda progonio, sada živi vjeru koju je 
nekoć pustošio. I radi mene veličahu Boga“ (Gal 1, 22-24). Tako se i Krist 
naziva “ugaoni kamenom koji dvoje čini jednim“ (Ef 2,20.14). Kut spaja 
dva zida koji dolaze iz suprotnih pravaca. Što je pak tako različito kao obre- 
zanje i kožica? Jedan je zid od Jude, drugi od pogana. Spaja ih ugaoni ka- 
men. "Kamen koji odbaciše graditelji, postao je kutna glava“ (Ps 117,22). 
Kuta na _ zgradi nema ako se zajedno ne sastanu i ne spoje stanovitim je- 
dinstvom dva zida koji dolaze iz suprotnosti. Ta su dva zida u smislu slike 
bili slijepca koji dovikuju Gospodinu. 


Prolazna djela 


11. - Sada, predragi, počujte. Gospodin je prolazio, slijepci su vikali. 
Što znači da je Isus prolazio? Već rekosmo: činio je.prolazna djela. Naša se 
vjera izgrađivala tim prolaznim djelima. Kod Božjega Sina ne vjerujemo 
samo ukoliko je Božja Riječ po kojoj je sve sazdao. Da je Krist uvijek os- 
tao jednak Bogu u Božjemu liku te samoga sebe nije ispraznio uzimljući 
Slugin lik, slijepi ne bi osjetili da mogu vikati. Kada je pak prolazno ostva- 
rio, tj. kada se Gospodin ponizio postavši poslušan do smrti i to smrti na 
križu, dovikivala su dva slijepca: "Smiluj nam se, sine Davidov“. Krist jeu 
vremenu i to učinio što je kao Davidov Gospodin i Stvoritelj htio postati 
Davidov sin. To je učinio u prohodu. 


Kristova milost 


12. - Braćo! Što znači Kristu dovikivati? Znači dobrim se djelima sla- 
gati s Kristovom milošću. To, braćo, kažem da možda ne bučimo riječima, 
a da smo nijemi ćudoređem. Tko dovikuje Kristu da ukloni nutarnju slje- 

poću svojim prolaskom, tj. time što nam dijeli vremenita otajstva koja nas | 
potiču na dobivanje vječnosti? Tko dovikuje Kristu? Dovikuje tko ptrezire 
svijet. Kristu dovikuje tko ne mari za pohote. Dovikuje Kristu tko ne govo- 
ri jezikom već životom: "Meni je raspet svijet i ja svijetu“ (Gal 6,14). Kris- 
tu dovikuje tko "rasipa i daje siromasima te njegova pravednost ostaje u vi- 
jeke vjeka“ (Ps 111,9). 


Tko sluša, neka slijedeće ne sluša gluh: "Prodajte svoj imutak i dajte 
siromasima. Načinite za se vreće što ne stare i blago na nebu koje ne propa- 
da“ (Lk 12, 33). Tko to čuje, neka - čujući nešto kao topot Gospodnjih sto- 
pa u prolazu - na to slijep viče. Neka počne prezirati svijet, dijeliti svoje bo- 
gastvo i za ništa držati što ljudi vole. Neka prezire nepravde i neka ne žudi za 
osvetom. Neka vilicu pruži onome koji udara i neka moli za neprijatelje. 
Ako mu tko oduzme njegovo, neka ne traži natrag. Ako kome što odnese, 
neka vrati četverestruko. 


Mnoštvo 


13. - Kada to počne činiti, uzbunit će se svi njegovi poznanici, rođaci 
i prijatelji. Koji ljube svijet, protuslove. Što luduješ? Pretjeruješ. Zar drugi 
nisu kršćani? To je ludost i bezumlje. I drugo galami gomila da slijepi ne 
viču. Mnoštvo je prekoravalo one koji su dovikivali, ali nije nadvladalo nji- 
hove povike. Neka shvate što čine koji žele ozdraviti. Isus i sada prolazi. 
Viču koji su pokraj puta. To su ljudi koji usnama hvale, ali im je "srce da- 
leko od Boga“ (Iz 29,13). 


Gospodin zapovijeda onima koji su pokraj puta skršena srca. Kada se, 
naime, čita ono prolazno što je Gospodin učinio, nama se uvijek daruje Isus 
koji prolazi. Neće do konca svijeta ponestati slijepaca koji sjede uz put. Po- 
trebno je, dakle, da viču oni što sjede pored puta. Gomila koja bijaše s Gos- 
podinom stišavala je viku onih koji su tražili zdravlje. Vidite li, braćo, što 
hoću reći? Ne znam kako bih rekao. Još manje znam kako bih želio. To 
kažem i otvoreno velim. Bojim se Isusa koji prolazi i ostaje. Zato ne mogu 
šutjeti. 

Dobre kršćane koji su uistinu revni i željni vršiti Božje zapovijedi 
koje su napisane u evanđelju sprečavaju zli i mlaki kršćani. Samo mnoštvo 
koje je s Gospodinom priječi one koji viču, tj. priječi one koji čine dobro da 
ustrajući ne ozdrave. Neka oni viču i ne sustaju i neka se ne povedu 
tobožnjom vlašću. Neka ne nasljeduju one koji su prije postali kršćani, ali 

loše žive i zavide dobrim djelima. Neka ne kažu: kako svi ti mnogobrojni 
žive i mi ćemo živjeti. Zašto radije ne žive onako kao kaže evanđelje? Zašto 
želiš živjeti po zveketanju gomile koja priječi, a ne u skladu sa stopama 
Gospodina koji prolazi? Psovat će, kudit će i odvraćat će. Ti viči dok ne do- 
preš do Isusovih ušiju. 


Na nikakav se način neće odvojiti koji ustraju u opsluživanju onoga 
što je Krist naredio te se ne obaziru na gomile koje priječe niti vode poseb- 
no računa što tobože slijede Krista, tj. što se zovu kršćanima. Takvi će više 
voljeti svjetlo koje će Krist dati nego će se bojati buke ljudi koji sprečavaju. 
Isus će stati i ozdraviti ih. 


Isusovo božanstvo i čovještvo 


14. - Ali kako se liječe naše oči? Po vjeri osjećamo kako Krist prolazi 
vremenskim tijekom. Ipak shvatimo da ostaje u nepromjenjivoj vječnosti. 
Oko se iscjeljuje kada se prihvati Kristovo božanstvo. Neka vaša ljubav raz- 
umije što slijedi. Pripazite jer je veliko otajstvo što govorim. Sve što je 
Gospodin naš Isus Krist vremenito učinio ulijeva nam vjeru. Vjerujemo u 
Sina Božjega. Vjerujemo ne samo u Riječ po kojoj je sve postalo već i u 
Riječ koja je postala tijelo da stanuje među nama i koja je rođena od Djevice 
Marije. Vjerujemo i ostalo što sadrži Vjerovanje. Sve je predano: Krist je 
prošao i slijepi su čuli prolaznikove stope. Činima su dovikivali, a životom 
se sjećaju vjeroispovijedi. ' 

Već Isus stoji da ozdrave koji viču. Već vidi Isusa gdje stoji onaj koji 
kaže: "I da smo poznavali Krista po tijelu, sada ga više ne poznajemo“. Taj 
je motrio Kristovo božanstvo koliko se može u ovome životu. 


Postoji Kristovo božanstvo, postoji Kristovo čovještvo. Božanstvo 
stoji, čovještvo prolazi. Što znači da božanstvo stoji? Ne mijenja se, ne ra- 
zara, ne uzmiče. Nije tako k nama došao što se odvojio od Oca. Nije tako 
uzišao da se pokrenuo s obzirom na mjesto. Mjesto je promijenio uzetim 
tijelom. Bog nije u mjestu. Zato ne mijenja mjesto kada uzima tijelo. 


Neka nas dotakne Krist koji stoji i neka ozdrave naše oči. Čije oči? 
Onih koji viču kada Isus prolazi. Riječ je o ljudima koji čine dobro po vjeri 
koja je u vremenu darovana da nas malene pouči. 

Svjetlo 


15. - Braćo! Što možemo imati dragocijenije od iscijeljenih očiju? 
Uživaju koji vide ovo stvoreno svjetlo što s neba sjaji ili koje pruža svje- 
tiljka. Kako se pak čine bijednima koji to ne mogu gledati? Radi čega to 
kažem? Zbog čega to govorim? Stoga da vas sve potaknem dovikivati kada 
Isus prolazi. Vašoj svetosti preporučujem da ljubite svjetlo koje možda ne 
vidite. Dok još ne motrite, vjerujte. i uzvikujte da vidite. Kolikom se smatra 
nesreća ljudi koji ne vide ovo tvarno svjetlo? 


Netko je oslijepio. Smjesta se kaže: Boga je rasrdio. Učinio je neko 
zlo. To je Tobijina žena govorila mužu. On je vikao radi jareta da ne jede od 
ukradena. U svojoj kući nije htio čuti zvuk ukradena. Žena je branila svoj 
čin. Prijekorom je obasula supruga. I kada je Tobija rekao da se vrati ako je 
od ukradena, žena je s grdnjom odgovarala: gdje su tvoje pravednosti (usp. 
Tob 2,21-22)? Kako je ta žena bila slijepa! Branila je krađu. Kakvo je svjet- 
lo gledao koji naređivaše da se ukradeno vrati. Žena je bila vani na sunčanoj 
svjetlosti, a Tobija u svjetlu pravednosti. Tko je od njih bio u boljemu 
svjetlu? 


Tobija 


16. - Vašu ljubav, braćo, potičemo da ljubite to svjetlo i da djelima 
vičele kada Gospodin prolazi. Neka odzvanja glas vjere da zaustavljeni Isus - 
ostajući nepromjeljiva Bo-ja Mudrost i veličanstvo Božje Riječi po kojoj 
sve nasta - otvori vaše oči. 


Isti je Tobija opominjao svoga sina. Upozoravao ga je na to da viče, 
tj. poticao je na dobra djela. Govorio mu je da daje siromasima. Naređivao je 
da potrebnima pruža milostinju. Stoga je sina učio govoreći: "Sine, milos- 
tinje ne dopuštaju ići u timne“ (Tob 4,11). Slijepi davaše savjet kako se 
stječe i dobiva svjetlo. 


Tobija kaza: "Milostinja ne dopušta otići u tamu“. Začuđeni mu je sin 
mogao odgovoriti: ti, dakle, oče, nisi dijelio milostinju kada sada slijep go- 
Voriš!? Zar sada nisi u tami? Ipak meni kažeš da “milostinja ne dopušta ići u 
tamu“, Tobija je znao o kojem je svjetlu učio sina. Znao je što je gledao po 
nutarnjem čovjeku. Sin je ocu pružao ruku da ide po zemlji, a otac sinu da 
boravi u nebu. 

Oči što viču 


17. - Braćo! Ovaj ću govor zaključiti onim što nas najviše dira i guši. 
Ukratko zamijetite da gomile kore slijepe koji viču. Svi koji u ovome 
mnoštvu želite ozdraviti, neka vas ne zastraše. Mnogi su imenom kršćani, a 
djelom bezbošci. Neka vas ne odvrate od dobrih djela. Vičite posred gomila 
koje ušutkavaju, odvraćaju, psuju i loše žive. Zli ne pritišću dobre kršćane 
samo riječima već i zlim djelima. Dobar kršćanin ne želi ići u gledalište. 
Ono što zaustavlja njegovu savjest da ne ide u kazalište viče za Kristom. 
Viča da ozdravi. Drugi se slijevaju, ali su možda pogani ili Židovi. Ipak bih 
htio da ih je veoma malo u kazalištima. Od stida bi odlazili kada kršćani ne 
bi tamo dolazili. 


Dolaze, dakle, i kršćani koji na svoju sramotu nose to ime. Viči ne 
idući. U svome srcu potisni vremenitu pohotu. Ustraj u snažnome i dugome 
dovikivanju za Spasiteljevim ušima da Isus stane i ozdravi te. Viči usred go- 
mile da ne zdvojiš o Gospodnjim ušima. Ni oni slijepi nisu vikali gdje nije 
bilo mnoštvo da ih se čuje gdje ne postoji zapreka onih koji sprečavaju. 
Tako i vi postupite. Vičite između grešnika i razvratnika, između ljubitelja 
svjetovnih ispraznosti. Tu vičite da vas Gospodin ozdravi. Ne vičite s druge 
strane. Ne idite krivovjercima da otuda dovikujete Gospodinu. Primijetite, 
braćo, da su u onome mnoštvu koje sprečavaše vikati - upravo ondje - oz- 
dravili koji su vikali. 


Hladni kršćani 


18. - Neka vaša svetost također čuje što znači ustrajati u vici. Reći su 
što su mnogi sa mnom iskusili u Kristovo ime jer Crkva neprestano takve 
rađa. Kada neki kršćanin stane dobro živjeti, obilovati dobrim djelima i pre- 
zirati svijet, u samoj novosti svojih djela trpi hladne kršćane koji prigovara- 
ju i protuslove. Ali ako ustraje i njih nadvlada ustrajnošću te ne odustane od 
dobrih djela, i oni sami postaju poslušni koji su ranije sprečavali. Tako 
dugo prigovaraju, uznemiruju i zabranjuju dok misle da im se može ustuk- 
nuti. Ali ako ih svlada ustrajnost onih koji kroče naprijed, obraćaju se i 
počinju govoriti: velik čovjek; svet čovjek. Blago onome kome ga Bog 
dade! Sada časte, čestitaju, blagoslivlju i hvale poput mnoštva koje bijaše s 
Gospodinom. Mnoštvo je priječilo da slijepci ne viču. Ali su oni tako vika- 

li da su zaslužili da ih se čuje i dobiju Gospodnje milosrđe. Sada samo 
mnoštvo kaže: "Isus vas zove“. Čak i ono postaje poticatelj, a ranije preko- 
ravaše da šute. 

Gospodin samo onoga ne zove koji ne pati u ovome svijetu. Ali tko u 
ovome životu ne trpi u svojim grijesima i opačinama? Ako se svi muče, 
svima je kazano: "Dođite k meni svi koji se mučite“ (Mt 11,28). Ako je 
svima kazano zašto svoj grijeh pripisuješ svome pozivatelju? Dođi! Njegova 
ti kuća nije tijesna. Božje kraljevstvo svi jednako posjeduju i svaki pojedi- 
nac ima sve. Ne smanjuje se povećanjem pojedinačnoga broja jer se ne dije- 
li. Svatko ima u cjelini što mnogi složno posjeduju. 


Dobri i zli 


19. - Braćo! U otajstvu ovoga čitanja naučismo što na drugim mjesti- 
ma svetih knjiga posve otvoreno odzvanja: unutra u Crkvi postoje dobri i 
zli. Često ih nazivamo žitom i pljevom. Neka nitko prije vremena ne ostavi 
gumno. Neka kod vršidbe podnosi pljevu, neka je podnese na gumnu. Što tu 
podnosi, neće imati u žitnici. Doći će vijač. Razdvojit će zle od dobrih. Us- 
postavit će i tjelesno odvojenje kojemu sada prethodi duhovno. Od zlih se 
srcem uvijek odvojimo. Privremeno se s oprezom povezujte. Ne budite ne- 
hajni pri opominjuju svojih koji su na neki način na vašoj brizi. Opomin- 
jite, poučavajte, potičite, strašite. Djeluje na sve moguće načine. U Pismi- 
ma i u primjerima svetaca koji su živjeli prije ili poslije Gospodnjega 
dolaska nalazite da zli u jedinstvu ne prljaju dobre. Ipak ne budite lijeni kad 
zle treba opomenuti. Opaki te čovjek na dva načina ne blati: ako ne pristaješ 
i ako ga pobijaš, tj. ako ne sudjeluješ i ako se ne slažeš. Sudjeluje tko 
tuđemu činu pruža udioništvo volje ili potvrde. Apostol nas na to upozorava 
govoreći: "Ne sudjelujte u tamnim neplodnim djelima“. 

Budući da nije dovoljno ne pristati ako slijedi nemarna stega, Pavao 
kaže: "Još više: i pobijte“ (Ef 5,11). Vidite da je obuhvatio oboje: "Ne sud- 
jelujte i - još više - prekorite“. Što znači "ne sudjelujte“? Ne pristanite, ne 
hvalite, ne potvrđujte. A što unači "štoviše, pobijte“? Znači: ukorite, poka- 
rajte, zauzdajte. 


Blagost 


20. - Treba se bojati da se kod popravljanja ili zaustavljanja tuđih gri- 
Jeha ne uzoholi tko drugoga kori. Moramo razmišljati o Apostolovoj izreci: 


349 


"Stoga tko misli da stoji, neka gleda da ne padne“ (1 Kor 10,12). Neka izva- 
na strašno odzvanja pokuda, ali neka se unutra održi blaga ljubav. Isti Apos- 
tol kaže: "Ako se tko zatekne u kakvome zlodjelu, vi koji ste duhovni tak- 
voga poučite u blagome duhu. Sam na se pazi da i ti ne budeš iskušan. 
Nosite bremena jedan drugoga i tako ćete ispuniti Kristov zakon“ (Gal 6, 1- 
2). I na drugome mjestu veli: "Gospodnjem sluzi ne pristaje svađa. Pristoji 
se da je prema svima blag, da je poučljiv, strpljiv te da u skromnosti opo- 
minje one koji različito misle. Tako će im Bog možda udijeliti pokoru da 
upoznaju istinu, opamete se od zamka đavla koji ih po svojoj volji drži za- 
robljene“ (2 Tim 2, 24-26). Dakle: ne složite se sa zlima da ih potvrđujete; 
ne budite nemarni da ih ne korite; ne budite ni oholi da obijesno kararie. 


Ljubav 


21. - Tko napusti jedinstvo, ranjava ljubav. Tko pak oskvrni ljubav, 
sam nije ništa ma što veliko imao. Ako govori anđeoskim jezicima; ako 
pozna sva otajstva; ako ima svu vjeru da brda premješta; ako razdijeli sve 
svoje siromasima; ako tijelo preda da izgori, ali ako nema ljubavi, nije ništa 
i ništa mu ne koristi (usp. 1 Kor 13,13). Sve ima uzalud tko nema ono jed- 
no kojim se svemu služi. Stoga prigrlimo ljubav trudeći se čuvati jedinstvo 
"duha u svezi mira“ (Ef 4,3). Neka nas ne zavedu koji to puteno shvaćaju te 
ostvaruju tjelesno odvojenje. Razdvajaju se duhovnim svetogrđem od crkve- 
noga života koji se raširio diljem cijeloga svijeta. Dobro je, naime, sjeme 
posijano po čitavoj zemlji. Onaj dobri sijač - Sin čovječiji - nije samo u Af- 
rici već posvuda posijao dobro sjeme. Neprijatelj je dosijao kukolj. 

Ali što kaže domaćin? Reče: "Pustite da oboje raste do žetve“. Po 
čemu raste? Dakako, po njivi. Tko je njiva? Zar Afrika? Ne. Tko je, dakle? 
Ne razjašnjujemo mi. Neka Gospodin rekne. Učenici rekoše Učitelju: 
"Razjasni nam usporedbu s ljuljem“. I protumačio je Gospodin: "Dobro su 
sjeme sinovi kraljevstva, a ljulj sinovi zla“. Tko to posija? Reče: "Đavao je 
neprijatelj koji posija kukolj“. Tko je njiva? Kaza: "Njiva je ovaj svijet“. 
Što je žetva? Kaza: "Žetva je konac svijeta“. Tko su žeteoci? Veli: "Žeteoci su anđeli“. 

Je li Afrika svijet? Je li ovo vrijeme žetva? Je li Donat?% žetelac? Po 
cijeloj zemlji čekajte žetvu; po cijelome svijetu rastite do žetve; po cijelome 
krugu zemaljskome podnosite kukolj sve do žetve. Ne ka vas ne zaveđu pok- 


30. Riječ je o vođi donatističke zajednice. 

vareni. Prelaka su pljeva što s gumna odlijeće prije vijačeva dolaska. Neka 
vas ne zavedu. Samo ih držite prema toj usporedbi s ljuljem. Ne dopustite 
im više govoriti: onaj je izdao spise; nije on već je onaj drugi odao knjige.31 
Ma tko da ih je izdao, zar je nevjera kao izdajica uništila Božju vjeru? 


Što je Božja vjera? Ona koju je Bog obećao Abrahamu kada kaza: "U 
tvome će se sjemenu blagosloviti svi narodi“ (Post 22,18). Što je Božja vje- 
ra? "Pustite oboje sve do žetve“. Po čemu će rasti? Po njivi. Što znači po 
njivi? Diljem svijeta. 


Žetva 


22. - Donatisti ovdje kažu: jedno je i drugo raslo po svijetu, ali se 
žito već smanjilo i u ovome našem kraju postalo manjina. Gospodin ti ne 
dopušta tumačiti kako hoćeš. On razjašnjuje tu usporedbu. Zatvara ti usta 
koja su svetogrdna, bezbožna, opaka, protuslovna. Proturječiš oporučitelju 
koji je i tebe pozvao u baštinu. Kako začipa tvoja usta? Riječima "pustite 
neka oboje raste do žetve“. Ako je već bila žetva, vjerujemo da se žito sman- 
jilo. Ali ni tada se ne bi smanjilo nego se pohranilo u žitnicu. Kaza: 
"Najprije skupite kukolj i povežite u snopove da se spali. Žito spremite u 
moju žitnicu“. 

Ako, dakle, do žetve rastu, nakon žetve se spremaju. Nepošteni, bez- 
božni kada se umanjuju? Dopuštam da je zrnja manje u odnosu na kukolj i 
pljevu. Ipak oboje raste do žetve. Kada obiluje opačina, u mnogih hladni 
ljubav. Raste kukolj, raste pljeva. Ali kako na cijeloj njivi ne može pones- 
tati žita koje se ustrajnošću do kraja spasava, oboje raste do žetve. Zbog 
obilja je zlih kazano: "Miliš li da će Sin čovječji kada dođe naći na zemlji 
vjere“ (Lk 18,8)? Tim se izričajem označuju svi koji kršenjem zakona onoga 
nasljeduju kome bi rečeno: "Zemlja si i u zemlju ćeš ići“ (Post 3,19). Zbog 
obilja dobrih i radi onoga kome je rečeno: "Tvoje će sjeme biti kao nebeske 
Zvijezde i kao morski pijesak“ (Post 15,5), ne treba ni ono prešutjeti: 
"Mnogi će doći s Istoka i Zapada i zasjest će u Božjemu kraljevstu s Abraha- 
mom i Izakom“ (Mt 8,11). 


Jedno, dakle, i drugo raste do žetve. U Pismima kukolj ili pljeva ima- 
Ju svoje izreke, a žito svoje. Oni koji ih ne shvaćaju, miješaju ih pa se i 


31. Augustin smjera na početak donatističkoga raskola. 

sami zbunjuju. U slijepoj pohlepi tako buče da ne žele ustuknuti ni pred 
najočitijom istinom. 


Odstupanje 


23. - Eto, kažu, govori prorok: "Odstupite, iziđite odonud da niste 
dotaknuli nečista“ (Iz 52,11). Kako ćemo, dakle, zle podnositi radi mira, ako 
nam se nalaže da od njih odemo i odstupimo te tako ne dotaknemo nečista? 
Mi to odstupanje shvaćamo duhovno, dotanisti tjelesno. I ja s prorokom 
vičem. I bilo kakve da smo posude, Bog se s nama služi na vašu službu. I 
mi vičemo i kažemo vam: "Udaljite se, odonud iziđite i ne dotičite nečista“. 
Ali je riječ o dodiru srca, ne tijela. Jer što je dodirnuti nečista ako ne složiti 
se s grijesima? Što znači otuda izići? Znači poduzeti što se odnosi na opo- 
minjanje zlih i učiniti koliko - čuvajući mir - tko može u skladu sa svojim 
stupnjem i osobom. ' 

Nije ti se svidjelo šo je netko sagriješio. Nisi dodirnuo nečista. Poka- 
rao si, ukorio, opomenuo i ako slučaj traži, primijenio dotičnu stegu koja 
ne vrijeđa jedinstvo. Izišao si odonud. Motrite svetačka djela da vam se 
možda to ne učini našim tumačenjem. Kako su te riječi razumjeli sveti, tako 
ih, jasno, moramo i mi shvaćati. Prorok kaže: "Iziđite otuda“. Tu misao naj- 
prije potvrđujem uobičajenom uporabom same riječi. Potom pokazujem da 
nije moja. Ljudi se veoma često optužuju. Pošto su pak bili optuženi, brane 
se. Kada se optuženik razumno i pravedno obranio, oni koji slušaju vele: iz- 
vukao se otuda. Kamo je odonuda izišao? Položio je račun i najpravedniju 
obranu. 

To su učinili sveti kada su sa svojih nogu stresali prah protiv onih 
koji nisu prihvaćali mir koji im bijaše naviješten. Odonuda je izišao čuvar 
kome bi kazano: "Postavio sam te čuvarom Izraelove kuće.“ Njemu je 
rečeno: "Ako bezbožnome rekneš pa se ne odvrati od bezboštva i od svoga 
puta, taj će bezbožnik umrijeti u svojoj opačini. Ti ćeš pak spasiti svoju 
dušu“ (Ez 3,17-19). Ako to čini, odonud ne izlazi tjelesnim odvojenjem 
nego obranom svoga djela. Taj je učinio što je morao učiniti iako onaj nije 
poslušao koji se morao pokoriti. To znači: "Odonuda iziđite“! 


Majčinska ljubav 


24. - Isto su vikali: Mojsije, Jeremija, Ezekiel. Pogledajmo da li su 
i sami to činili. Da li su napustili Božji narod i prešli tuđim pucima? Kako 

je mnogo i kako žestoko Jeremija grdio grešnike i zločince svoga naroda! 
Ipak je bio među njima. S njima je ulazio u isti hram i slavio ista otajstva. 
Živio je u onome zboru opakih ljudi, ali je otuda izlazio vičući. Ovo znači 
izići odonud i ovo je ne dotaknuti nečista: ne pristati voljom i ne štedjeti us- 
tima. 


Što ću kazati o Jeremiji, Izaiji, Danielu, Ezekielu i ostalima proroci- 
ma koji se nisu odvojili od zloga naroda da ne napuste dobre pomiješane s 
tim narodom gdje su i sami mogli biti takvi? 


Braćo! Kada je Mojsije na brdu primio zakon, narod je dolje načinio 
kumir. Bio je to Božji puk. Taj je narod proveden kroz Crveno more jer su 
valovi ustuknuli. Inače su zatrpali neprijatelje koji su nailazili. Poslije toli- 
kih znakova i čudesa protiv egipatskih smrtonosnih udaraca i u svrhu zaštite 
i spasenja naroda, taj je narod uza sve to zaiskao kumir. Izradio ga je, 
načinio, klanjao mu se i žrtvovao mu. 


Bog pokazuje svome sluzi narodni čin i veli da će te ljude udaljiti od 
svoga lica. Mojsije zagovara narod kome se imao vratiti. Imao je priliku da 
se od njih odluči i izađe - kako to donatisti shvaćaju - da ne dotakne nečista i 
da s takvima ne živi. Ipak to nije učinio. Da se pak možda ne pričini kako je 
Mojsije to učinio više iz nužde nego iz ljubavi, Bog mu je ponudio drugi 
narod. Rekao je: "Učinit ću te velikim narodom“, a one "ću uništiti“. Ali 
Mojsije nije prihvatio. Ostao je uz grešnike i za njih molio. Na koji je 
način molio? To je, braćo, veliki dokaz ljubavi. Kako je molio? Zapazite 
onu najčinsku ljubav o kojoj smo često govorili. Dok se Bog prijetio sve- 
togrdnome narodu, tresla se Mojsijeva pobožna nutrina. Za narod se suprot- 
stavio Božjoj srdžbi. Govorio je: "Gospodine, ako im opraštaš grijeh, opros- 
ti. Inače me izbriši iz svoje knjige koju si napisao“ (Izl 32,31-32). 


Donatisti 


25. - Jamačno je već vašoj razboritosti očito kako sva takva svetopi- 
samska svjedočanstva treba shvatiti. Kada Pismom odzvanja da se moramo 
odvojiti od zlih, naređuje se da drukčije ne shvatimo osim da se srcem razd- 
vojimo. Inače bismo odvajanjem dobrih počinili veće zlo nego što ne izb- 
jegvamo sjedinjenje s opakima. Tako su postupili donatisti. Da su dobri 
korili zle - a zapravo su zli ozloglasili dobre - donatisti bi radi mira svakoga 
podnosili. Maksimiance su primili kao da su besprijekorni. Ranije su ih 
osuđivali kao izgubljene. 

' Prorok je jasno kazao: "Odvojite se i odonuda iziđite i nečista ne 
dotičite.“ Osobno pak motrim što je učinio da razumijem što je kazao. Svo- 
jim mi djelom tumači svoju tvrdnju. Rekao je: "Otiđite“! Kome je rekao? 
Jamačno pravednima. Što kaza: od koga da se rastave? Jasno, od grešnika i 
opakih. Pitam: da li se sam udaljio od takvih? Vidim da se nije razdvojio. 
Dakle, drukčije je shvatio. Inače bi prije učinio što naređuje. Odvojio se 
srcem, pokazao je i pokudio. Uzdržavajući se od pristanka, nije dodirnuo 
nečista. Karajući izišao je u Božjemu pogledu slobodan. Bog mu ne ubraja 
ni njegove grijehe jer ih nije počinio. Ne ubraja mu ni tuđe jer ih nije potvr- 
dio. Ne uračunava mu ni nemarsnost jer nije šutio, ali ni oholost jer je os- 
tao u jedinstvu. 


' Braćo moja! Sve između sebe koje još opterećuje ljubav prema svijetu 
ukorite koliko možete. To su: lakomci, krivokletnici, preljubnici, tričarijski 
motritelji, tražitelji savjeta kod zvjezdoznanaca, nadahnutih i promatrača 
ptičjega leta. Tu su također pijanice, raskalašenici kao i svi drugi koje kao 
zle poznajete između sebe. Tako se srcem odvajajte. U laž ih utjerajte da otu- 
da iziđete. Ne odobravajte da ne dotaknete nečista. 

OSUŠENO STABLO 
Mt 21,19-22 
Br. 89. 


Lišće 


1. - Posljednje nas je evanđeosko čitanje opomenulo i prestrašilo da 
ne bismo posjedovali lišće i bili bez ploda. To ukratko ovako tumačimo: da 
nisu nazočne riječi, a djela odsutna. Veliki strah! Tko se neće pobojati kada 
u čitanju vidi očima srca suho stablo i kada mu se ovako kaže: "Nikada iz 
tebe ne rodio plod, nikada!“ Neka strah popravi, a popravak neka donese 
plod. Gospodin Krist bez sumnje je predvidio da svako stablo s pravom 
postaje suhim ako ima lišće, ali nema plod. To je sinagoga. Nije pozvana 
već je odbačena. Otuda je pozvan Božji narod koji je uistinu iskreno 
iščekivao Božje spasenje, Isusa Krista. Budući da je vjerno iščekivao, zas- 
lužio je upoznati nazočnoga. Odonuda su apostoli kao i cijelo mnoštvo ljudi 
koji su išli pred Gospodnjim živinčetom i vikali: "Hosana Davidovu sinu! 
Blagoslovljen koji dolazi u ime Gospodnje“ (Mt 21,9). 

Bilo je veliko mnoštvo vjernih Židova - bijaše to silno mnoštvo - 
koji su vjerovali u Krista prije nego se za njih prolila krv. Nije Gospodin 
uzalud došao samo za "izgubljene ovce Izraelove kuće“ (Mt 15,24). Među 
drugima je raspet. Već uzvišen na nebo, našao je plod pokore. Nije učinio 
suhe nego na njivi obradio i riječju zalio. Odonuda su bile one četiri 
židovske tisuće koje su povjerovale pošto su učenici i oni koji bijahu s nji- 
ma bili ispunjeni Duhom Svetim i progovorili jezicima svih naroda. Tom 
su jezičnom rzličitošću na neki način najavili Crkvu koja će biti po svim 
narodima. Tada su zato povjerovale i "izgubljene ovce Izraelove kuće jer je 
Sin čovječji došao tražiti i spasiti što je bilo izgubljeno“ (Lk 19,10). Tako 
je našao te "ovce“. Ne znam gdje su se skrivale. Bile su u grmu. Kao da su 
ih vukovi opustošili! Budući da se skrivahu u grmu, Gospodin nije uspio da 
ih nađe osim kada ga je razderalo trnje muke. Ipak je do njih došao, našao ih 
i otkupio. Židovi su ga ubili, ali više sebe nego njega. Tako je "izgubljene 
ovce“ spasio koji je za njih ubijen. 

Dok su apostoli govorili, pogođeni su koji su kopljem proboli. Sav- 
jest ih je ubola. Pošto su ubodeni, tražili su savjet i dani savjet prihvatili. 
Obavili su pokoru, našli milost i vjerujući pili krv koju su u bjesnilu prolili. 


Spomenuto stablo predoznačuje one koji su do današnjega dana i do 
konca ostali opako i neplodno pokoljenje. Kada sada dođeš k njima kod njih 

nalaziš sve proročke govore, ali to je lišće. Krist je gladan. Traži plod. U 
“njima ne nalazi roda jer u njima ne nalazi sebe. Stablo nema ploda jer nema 
Krista. Krista pak nema tko ne čuva njegovo jedinstvo. Tako nema ni lju- 
bav. Po tome, dakle, slijedu nema ploda tko nema ljubavi. Čuj Apostola: 
"Plod je Duha ljubav“. Kao da Pavao kani preporučiti grozd, tj. plod. Kaže: 
"Plod je Duha ljubav, radost, mir i velikodušnost“ (Gal 5,22). Ne čudi se 
nastavku gdje započe ljubav. 


Brdo 


2. - Učenici su se čudili osušenome drvetu. Radi toga im je Isus pre- 
poručio vjeru. Rekao je: "Ako budete imali vjeru i ništa ne budete raz- 
lučivali (...)“, tj. ako u svemu budete Bogu vjerovali, nećete govoriti da Bog 
jedno može, a drugo ne može. Naprotiv, ako budete prihvatili svemogućnost 
Svemogućega "ne samo da ćete to činiti nego ako i ovome brdu reknete neka 
se digne i baci u more, zbit će se. Što god budete u vjeri molili, primit ćete“. 


Čitamo da su učenici činili čudesa ili - točnije - da ih je Gospodin 
činio preko učenika, Isus je kazao: "Bez mene ne možete ništa činiti“ (Iv 
15,5). Gospodin je bez učenika mnogo mogao, a učenici bez Gospodina 
ništa. Onaj koji je mogao učenike stvoriti očito nije od njih pomognut da ih 
sazda. Čitamo, dakle, o apostolskim čudesima. Ipak nikada ne čitamo da su 
osušili stablo ili brdo prenijeli u more. Potražimo gdje se to dogodilo. Gos- 
podnje riječi nisu mogle ostati bez ploda. Ako gledaš ova obična i poznata 
stabla i ova brda, kazano se nije zbilo. Ako ako motriš stablo o kojem je 
Isus govorio i "Gospodnje brdo“ o kome prorok kaza da će se "u zadnjim 
danima očitovati“ (Iz 2,2), to se - ako to promatraš i to razumiješ - i dogodi- 
lo i po apostolima zbilo. 


Stablo je židovski narod, ali - ponovno kažem - odbijeni, a ne pozva- 
ni. Ono stablo koje spomenusmo židovski je puk. Brdo je - kako uči pro- 
ročko svjedočanstvo - sami Gospodin. Suho je stablo židovski svijet koji ne 
časti Krista. More je za sve pogane ovaj vijek. Sada pogledaj apostole koji 
govore stablu koje se imalo osušiti i koji brdo prenose u more. 


U Djelima apostolskim apostoli govore Židovima koji protuslove i 
odupiru se riječi istine. Znači da imaju lišće, ali da nemaju plod. Vele im: 
"Vama je najprije trebalo navijestiti Božju riječ, ali vi ste je odbacili“. 
Izričete proročke riječi, a ne priznajete onoga koga su proroci najavili. Znači 
da posjedujete lišće. Stoga se, evo, "obraćamo poganima“ (Dj 13,46). To je 

najavljeno i preko proroka: "Postavih te, eto, za svjetlo narodima da budeš 
spasenje do krajeva zemlje“ (1z 49,6). 


Stablo se, eto, sasušilo. Krist je - brdo - prenesen u more. Kako se 
neće osušiti stablo stavljeno u vinograd, a za nj je kazano: "Naredit ću svo- 
jim oblacima da povrh njega ne spuštaju dažd“ (Iz 5,6)? 


Suhoća 


3. - To je Gospodin učinio proročki. Nije samo nad stablom učinio 
čudo nego je čudom istaknuo nešto buduće. Na to nas upućuju i o tome os- 
jedočuju mnoge pojedinosti. To čak i suprotnost natuknjuje. Prvo: što je 
stablo sagriješilo ako nema ploda? Sve da ni u pravo vrijeme, lj. u vrijeme 
voća nije imalo roda, ne bi, jasno, nikakva krivica bila na stablu. Stablo je 
nerazumno. Stoga nema ni grijeha. Tome pridolazi da "nije bilo vrijeme 
voća“. To se čita u drugoga evanđeliste koji isto pripovijeda (usp. Mk 
11,13). Tada bijaše doba kada smokva baca nježne listove koji, znamo, nas- 
taju prije plodova. To otuda dokazujemo što se bližio dan Gospodinove 
muke. Čak ako se na to ne bismo osvrtali, morali bismo, dakako, vjerovati 
evanđelisti koji veli: "Nije bilo vrijeme smokava“. 


Zaključimo: ako je jedino trebalo istaknuti čudo, a ne štogod proročki 
naznačiti, Gospodin je s više blagosti i dostojnije svoga milosrđa mogao 
ozeleniti kakvo stablo koje je zatekao suhim. Tako je liječio bolesne, čistio 
gubave i uskrsavao mrtve. Gospodin je u onome slučaju postupio kao pro- 
tiv pravila svoga milosrđa. Naišao je na zeleno stablo. Još nije mimo vrem- 
ena imalo ploda, ali ga nije uskraćivalo svome rataru. I Gospodin je sasušio 
stablo. Kao da je rekao čovjeku: ne veseli me sasušenost toga stabla. Htio 
sam te upozoriti da to nisam učinio bez razloga. Htjedoh istaknuti nešto na 
što ne svraćaš pozornost. To stablo nisam prokleo. Nisam odredio kaznu 
stablu bez razuma. Tebe sam prestrašio da ne prezreš gladnoga Krista ako ga 
vidiš, Radije ga obogati plodom nego zasjeni lišćem. 


Svetopisamski smisao 


4. - To je jedno od onoga što je Gospodin htio naglasiti. Što je dru- 
0? Gladan je prišao stablu i tražio voće. Zar nije znao da još nije vrijeme? 
Zar Stvoritelj stabla nije znao što je znao uzgajatelj stabla? Tražio je, dakle, 
na stablu plod koji stablo još nije posjedovalo. Da li je tražio ili zapravo hi- 

nio da traži? Ako je, naime, uistinu tražio, pogriješio je. Ali je nemoguće da 
je Gospodin pogriješio. Dakle, pretvarao se. Od straha da ne hini, priznaješ 
da je pogriješio. Odbacuješ pogrešku, upadaš u pretvaranje. Gorimo u sredi- 
ni. Ako gorimo, želimo kišu da ozelenimo. O Gospodinu ne recimo štogod 
nedostojno da budemo spaljeni. 


Evanđelist kaza: "Dođe do stabla i na njemu ne nađe roda“. Prema 
tome, “nije našao“. To se o Gospodinu ne bi reklo da nije tražio ili da je hi- 
nio kako traži o čemu zna da toga tu nema. Stoga ne dvojimo reći da se 
Krist na nikakav način ne vara. Što? Zar kažemo da je hinio? Ne velimo li 
to? Kako ćemo otuda izići? Recimo! Inače se od sebe ne bismo usudili kaza- 
ti što je evanđelist o Gospodinu rekao na drugome mjestu. Kažimo što je 
cvanđelist napisao. Kada kažemo, shvatimo. Ali najprije vjerujmo da shvati- 
mo. Naime, "ako ne budete vjerovali, nećete razumjeti“ (Iz 7,9). 


Gospodin Krist poslije uskrsnuća iđaše na putu s dvojicom svojih 
učenika koji ga još nisu poznavali. Pridužio im se kao treći putnik. Došli 
su do mjesta kamo su ona dvojica išla. Evanđelist kaže: "On je hinio da ide 
dalje“. Oni su ga ljudskim običajem zadržavali. Govorili su da se već smrka- 
va. Molili su da s njima ondje ostane. Isus je, prihvativši gostoprimstvo, 
razlomio kruh. Pošto je blagoslovio i razlomio kruh, učenici su ga prepoz- 
nali, 


Više se ne bojimo kazati da se Isus pričinjao kako traži. "Hinio je da 
ide dalje“. Ali nastaje novo pitanje. Jučer smo dugo preporučivali istinu 
među apostolima. Kako u samoga Gospodina nalazimo pretvaranje? Mora- 
mo vam, braćo, kazati i priopćiti u skladu s osrednjim silama koje nam je 
Gospodin za vas dao. Riječima moramo istaknuti što redovito imate u svim 
Pismima. Sve što se tu kaže ili zbiva, raspoznaje se po svojoj vlastitosti 
ili nešto slikovito naznačuje. Može čak oboje posjedovati: i vlastiti smisao 
i slikovito značenje. 


Predložio sam troje. Valja pružiti primjere iz samih Svetih pisama. 
Evo tvrdnje koju uzimamo u doslovnome smislu: Gospodin je trpio, uskr- 
snuo, uzašao na nebo, na koncu ćemo vijeka uskrsnuti, s Kristom ćemo - 
ako ga ne prezremo - uvijeke vladati. Te izreke shvati doslovce i ne traži 
slike. Kako je rečeno, tako i jest. Isto vrijedi i za događaje. Apostol je 
uzišao u Jeruzalem vidjeti Petra. Apostol je to učinio. To se zbilo. Vlastito 
je Pavlu. On ti pripovijeda pravi događaj: čin u svojoj doslovnosti. 


U slici je rečeno: "Kamen koji odbaciše graditelji postao je glava 
kuta“ (Ps 117,22). Uzmimo riječ stijena u doslovnome smislu: koji kamen 

odbaciše graditelji te je postao glava kuta? Ako riječ kut uzmemo doslovno, 
u kojoj je ugaonoj glavi taj kamen postao glava? Ali rečeno prihvatimo 
slikovito i shvatimo kao znamen: kutni je kamen Krist. Glava je kuta glava 
Crkve. Zašto je Crkva kut? Stoga što s jedne strane poziva Židove, as druge 
pogane. Dva je zida koji dolaze iz suprotnosti i koji se u njoj sastaju sjedi 
nila milošću svoga mira, a Krist je "naš mir“. On "oboje čini jednim“ (Ef 
2,14). 


Događaj i slika 


5. - Čuli ste: kazivanje u pravome smislu; činjenicu u strogome 
značenju kao i slikovito izricanje. Iščekujete slikovitu činjenicu. Ima ih 
mnogo. Međutim, na pamet pada upozorenje s ugaonim kamenom koji je 
Jakov blagoslovio i kada je spavao, stavio pod glavu. U svome je snu imao 
veliko viđenje: ljestve su se protezale od zemlje do neba. Ljudi su po njima 
uzlazili i silazili. Gospodin se pak nad njih naslonio. Jakov je shvatio što je 
to trebalo značiti. Time nam dokazuje da nije bio daleko od shvaćanja onoga 
viđenja i objave. Kamen je naznačivao Krista. Ne čudi se, dakle, što je Ja- 
kov pomazao kamen. Krist je dobio ime od pomazanja. Taj se pak Jakov u 
Pismu naziva čovjekom bez prijevare. Sam je Jakov - kako znate - nazvan 
Izraelom. Stoga je Gospodin, videći Natanaela, u evanđelju rekao: "Evo, to 
je pravi Izraelac u kome nema priejvare“. Taj Izraelac još nije znao tko S 
njime govori. Uzvratio je: otkuda me poznaješ? A Gospodin će mu: vidio 
sam te kada si bio pod smokvom. Kao da je rekao: predodredio sam te kada 
si bio u sjeni grijeha. Natanael se sjetio da je bio pod smokvinim stablom 
gdje Gospodin nije bio te je u njemu spoznao božanstvo. Odgovorio je: ti si 
Božji Sin. Ti si izraelski kralj. 

Natanael pod smokvinim stablom nije postao suha smokva. Spoznao 
je Krista. Gospodin mu reče: "Budući da rekoh: kada si bio pod sokvinim 
stablom vidjeh te, stoga vjeruješ. Veće ćeš od toga vidjeti.“ Što je to veće? 
"Zaista vam kažem da ćete vidjeti otvoreno nebo.“ To je zato jer je Natanael 
čovjek u kome nema varke. Pogledaj Jakova u kome nema lukavstva. Sjeti 
se zbog čega govori. Sjeti se stijene pod glavom, viđenja u snu, ljestava od 
zemlje do neba i ljudi što silaze i uzlaze. Vidi što Gospodin kazuje Izraelcu 
bez prijevare. 

Čuj, Natanaele, bez varke što je vidio Jakov bez prijevare. "Vidjet ćete 
otvoreno nebo i anđele što uzlaze i silaze.“ Kamo? "Na Sina čovječjega“ (Iv 

1,47-51). On je, dakle, bio pomazan za glavu Sina čovječjega. Naime, muž 
je "glava žene, a Krist je glava muža“ (1 Kor 11,3). Ipak nije rekao da se 
anđeli uspinju od Sina čovječjega i da na nj silaze kao da bi bio samo gore. 
Reče: "Uzlaze i silaze do Sina čovječjega.“ Čuj kako Sin čovječji odozgo 
dovikuje: "Saule, Saule!“ Čuj i dolje Sina čovječjega: "Zašto me progoniš?“ 
(Dj 9,4). 


Čin i djelo 


6. - Čuli ste iskaz u strogome značenju: mi ćemo uskrsnuti. Čista je 
činjenica što je Pavao - kako bi rečeno - uzašao u Jeruzalem vidjeti Petra. 
Slikoviti je izričaj: "Kamen koji odbaciše graditelji (...)“ Slikovita je zbilja 
pomazani kamen koji je Jakovu bio uz glavu. Ali vašemu iščekivanju dugu- 
jemo što nastaje od obojega: što se zaista zbiva i slikovito označuje. Znamo 
da je Abraham iamo dva sina: jednoga os sluškinje, drugoga od slobodne. To 
je pravi čin. Nije samo pripovijedanje nego i zbilja. Čekaš li sliku? "To.su 
dva zavjeta“ (Gal 4,22-24). 


Prema tome, što se slikovito kaže na neki se način hini. Ali ukoliko 


na svršetku ima značenje te samo značenje čuva vjernost istine, izbjegava | 


zlo krivoga. 


Sijač je, eto, izišao sijati. Sijanjem je zrno palo na put, kamenito tlo, 
među trnje, na dobru zemlju. Tko je izišao sijati? Kada je izišao? Koje trnje, 
koje kamenje, koji put i koja zemlja? Ako slušaš kao zamišljeno, shvaćaš 
slikovito. Hinjeno je. Ali ako je sijač zaista izišao te je sjemenje - kako 
čusmo - bacio po najrazličitijem, nije bilo izmišljeno niti lažno. Zašto? 
Tako označuje nešto što se hini, ne vara te. Traži onoga tko će razumjeti i ne 
vodi u zabludu. 

Krist je tražio voće jer je nešto htio preporučiti. Tu je naglasio sliko- 
vitu hinjenost, a ne lažnu. Također je istaknuo pohvalnu, a ne prijevarnu 
hinjenost. Ako je istražiš, naći ćeš istinu. Nećeš zapasti u krivo ako je raz- 
globiš. 


Euharistija 


Vidim što ćeš kazati: rastumači mi što je značilo da se Gospodin 
pričinjao kao da ide dalje. Ako nije ništa značilo, prevara je i laž. Moramo u 
skladu sa svojim tumačenjima i veoma umjerenim pravilima kazati što 

označavaše stanovito pričinjanje da ide dalje. Isus je hinio da ide dalje i 
zadržan je da ne ide dalje. Gospodin Krist se s obzirom na tjelesnu odsutnost 
zamišljao odsutnim. Držao se odsutnim: kao da će ići dalje. Zadrži ga vjer- 
no. Drži ga kod lomljenja kruha. Što ću kazati? Spoznao si? Ako si spoz- 
nao, ondje si našao Krista. 


Duže ne smijemo govoriti o otajstvu. Krtist je, dakako, od onih koji 
to otajstvo odgađaju daleko. Neka to drže i neka ne ostavljaju. Neka pozovu 
na prenoćište. Bit će pozvani na nebo. 

SVADBA KRALJEVA SINA 
Mt 22,1-14 
Br. 90. 
Dvije gozbe 


1. - Svi vjernici poznaju svadbu kraljeva sina i njegovu gozbu. Sjaj 
je Gospodnjega stola svima predložen na volju. Razlika je kako tko postupa 
kada mu nije zabranjeno pristupiti. Sveta nas Pisma uče da postoje dvije 
Gpspodnje gozbe: na jednu dolaze dobri i zli, a na drugu ne pristupaju zli. 
Gospodnja, dakle, gozba o kojoj smo upravo čuli dok se čitalo evanđelje 
pozna, jasno, dobre i zle. Zli su svi koji su se ispričali od te gozbe. Ali, 
naprotiv, nisu svi dobri koji uđoše. Govorim vama koji kao dobri prisustvu- 
jete na ovoj gozbi. Vama govorim koji čuste da je kazano: "Tko jede i pije 
nedostojno, osudu sebi jede i pije“ (1 Kor 11,29). Svima koji ste takvi ve- 
lim da vani ne tražite dobre, a iznutra podnosite zle. 


I dobar i zao 


2. - Ne dvojim kako vaša ljubav želi čuti tko su o kojima rekoh da 
vani ne traže dobre i da unutra podnose loše. Ako su unutra svi zli, kome 
sam govorio? Ako su unutra svi dobri koje sam opomenuo da podnose zle? 
Najprije uz Gospodnju pomoć - kako možemo - iziđimo iz toga pitanja. 
Ako točno i bistro istražuješ, nitko nije dobar doli jedini Bog. Gospodin na- 
jotvorenije kaže: "Što pitaš o dobrome? Nitko nije dobar osim jedinoga 
Boga“ (Mt 14,17). 

Kako, dakle, na onu svadbu dolaze dobri i zli ako nitko nije dobar 
nego jedini Bog? Prvo morate znati da smo svi mi u stanovitome smislu 
zli. Ali dok smo u nekome smislu svi zli, u određenome smislu nismo svi 
dobri. Možemo li sebe usporediti s apostolima? Njima sami Gospodin kaže: 
"Ako, dakle, vi, premda ste zli, znate dobre darove dati svojoj djeci ( ... )“ 
Ako motrimo Pisma jedan zli bijaše ondje među dvanaestoricom apostola. 
Radi njega Gospodin kaže na nekome mjestu: "I vi ste čisti, ali ne svi“ (Iv 
13,10). Ipak se zajednički obraća na sve i veli: "Ako vi, iako ste zli ( ... )“ 
To čuše: Petar, Ivan, Andrija i svi ostali apostoli. Što su čuli? Čuli su: "Vi, 
premda ste zli, znate dobre darove davati svojoj djeci. Koliko će više vaš 
Otac koji je na nebesima dati dobra onima koji ga mole“ (Mt 7,11). 


Učenici su, čuvši da su opaki, očajali, ali su odahnuli kada su čuli da 
im je Otac Bog koji je na nebesima. Isus kaza: "Budući da ste zli (... )“ Što 

se duguje djeci ako ne nagrada? U ime zlih je strah od kazna, a u ime djece 
baštinička nada. 


Uzvanici 


3. - Zaključimo: jedni te isti bijahu u stanovitome smislu zli, a u 
drugome dobri. Onima kojima bijaše kazano "premda ste zli, znate dobre da- 
rove dati svojoj djeci“, smjesta je dodano "koliko će više vaš Otac koji je na 
nebesima ( ... )“ Otac je, dakle, zlih, ali ne ostavljenih jer je liječnik onih 
koje treba izliječiti. U nekome su, dakle, smislu bili u zlu. 

Ipak smatram da uzvanici koje domaćin pozva na kraljevu gozbu nisu 
bili u broju onih o kojima bi kazano "pozvaše dobre i zle“. Nisu se ubrajali 
u broj ljudi za koje čusmo da su isključeni u čovjeku koga su zatekli kako 
nema svadbenu haljinu. Po nečemu su, kažem, bili zli koji bijahu dobri, a 
po nečemu su bili dobri koji su bili zli. Počuj Ivana. On kaže čime su bili 
opaki. Reče: "Ako kažemo da nemamo grijeha, sami sebe varamo i istina 
nije u nama“. Eto, po čemu su bili zli. Imali su grijeh. Ali po čemu su bili 
dobri? "Ako ispovijedamo svoje grijehe, vjeran je i pravedan koji nam 
oprašta grijehe i čisti nas od svake opačine“ (1 Iv 1,8-9). 

Smatram da tumačenje koje čuste iznijesmo iz Svetih pisama. Ako 
bismo po njemu rekli da su isti ljudi u stanovitome smislu dobri, a u sta- 
novitome zli te ako bismo po tome smislu htjeli shvatiti izričaj "pozvali su 
dobre i zle“, tj. da su isti dobri i zli, to nam ne bi bilo dopušteno. Razlog je 
čovjek koji je nađen bez svadbene haljine i nije bilo kako izbačen. Nije 
samo lišen gozbe već je osuđen na vječnu kaznu u tminama. 


Domaćin 


4. - Ali netko će kazati: što je s onim jednim čovjekom? Što je tu 
neobično? Što je naročito ako se u gomili domaćinovim slugama ušuljao je- 
dan koji nema svadbenu odjeću? Zar se radi njega moglo kazati kako su 
“pozvali dobre i zle“? 

Pripazite i shvatite, moja braćo! Onaj jedan bijaše jedan rod. Bijaše 
mnogi. Poman će mi slušalac ovdje odgovoriti i reći: neću da mi pričaš svo- 
ja nagađanja. Hoću da mi se dokaže kako je onaj pojedinac bio mnoštvo. 
Bog će pomoći i ja ću dokazati. Neću dugo tražiti da mogu dokazati. Bog će 
mi pomoći samim svojim riječima i po meni učiniti da vam bude jasno. 
Eto, "ušao je domaćin da pogleda ljude za stolom“. 

Braćo moja! Vidite da je slugama jedino pripadalo pozvati i dovesti do- 
bre i zle. Vidite da nije kazano: sluge su pregledale uzvanike i ondje našle 
čovjeka bez svadbene odjeće i rekle mu ( ... ). To nije napisano. Domaćin je 
pregledao, našao, razlučio, odvojio. To se nije smjelo mimoići, 

Mi smo ipak drugo poduzeli dokazati: kako je onaj jedan bio 
mnoštvo. Dakle, "domaćin je ušao pogledati ljude za stolom i našao čovjeka 
koji nije imao svadbeno ruho. I reče mu: prijatelju, kako si ovamo ušao bez 
svadbenoga odijela? No, on je zanijemio“. Takav je pitao kome nije mogao 
hiniti. Gledalo se ruho u srcu, ne na tijelu. Da je izvana bilo obučeno, ne bi 
ni slugama ostalo skriveno. Gdje se mora obući svadbena haljina? To shva- 
tite kada se veli: "Neka se tvoji svećenici odjenu pravednošću“ (Ps 120,9). O 
tome odijelu kaže Apostol: "Da se zateknemo obučeni, a ne goli“ (2 Kor 5,3)! 

Gospodin je, dakle, pronašao čovjeka koji se sakrio slugama. Zapitani 
je šutio. Svezan je, izbačen i osuđen jedan od mnogih. Rekao bih: Gospo- 
dine, ti opominješ da se svi opomene. Ponovite sa mnom riječi koje čuste. 
Smjesta ćete ustanoviti da je onaj pojedinac bio množina. Odmah ćete pro- 
suditi. 

Gospodin je zacijelo jednoga pitao i jednome kazao: "Prijatelju, kako 
si ovamo ušao"? Jedan je zanijemio. I o tome jednome bi kazano: "Svežite 
mu ruke i noge i bacite ga u vanjske tame. Ondje će biti plač i skrgut zubi“. 
Zašto? "Mnogi su zvani, mali je broj izabranih“. Što će tome očitovanju is- 
tine bilo tko predbaciti? Veli: "Bacite ga u vanjske tmine“. Riječ je o 
onome jednome o kome kaže Gospodin: "Mnogi su pozvani, neznatni oda- 
brani“. Vani se, dakle, ne baca mali broj. Onaj jedan jamačno nije posjedo- 
vao svadbenu odjeću. "Bacite ga.“ Zašto se baca? "Mnogi su zvani, malo ih 
je koji su odabrani“. 

Mali broj pustite, mnoge bacite. Jedan, zacijelo, bijaše. Taj jedan nije 
samo bio mnogi već je mnoštvom nadvisio broj dobrih. I dobri su mnogi, 
ali su u usporedbi sa zlima malobrojni. Rodi mnogo žita. Usporedi s pljev- 
om. Zrnja je malo. Dobrih je po sebi mnogo, ali ih je malo u usporedbi s 
opakima. Kako dokazujemo da je dobrih po sebi mnogo? "Mnogi će doći s 
Istoka i Zapada“. Kamo će doći? Na gozbu na koju dolaze dobri i zli. Go- 
voreći o drugoj gozbi, Isus je dodao: "U nebeskome će kraljevstvu zasjest za 
stol s Abrahamom, Izakom i Jakovom“ (Mt 8,11). Na tu gozbu zli neće 
pristupiti. Neka se ova sadašnja dostojno blaguje da se dođe do one. 

Dakle: isti su istodobno mnogobrojni i maloga broja. U sebi su 
mnogobrojni, ali su malobrojni u usporedbi sa zlima. Što, dakle, kaže Gos- 
podin? Našao je jednoga i reče: neka se bace mnogi i neka malobrojni osta- 

nu. Reći "mnogo zvanih, malo odabranih“ nije ništa drugo već očito pokaza- 
ti tko su na ovoj gozbi takvi da se dovode na onu gozbu na koju ne pristupa 
nijedan zli. 


Svadbena haljina 


5. - O čemu je, dakle, riječ? Za sve vas što pristupate Gospodnjemu 
stolu koji je ovdje neću da budete s mnogima koji će se odvojiti. Budite s 
malobrojnima koji će se sačuvati. Kako ćete to moći? Uzmite svadbeno odi- 
jelo? Reći ćeš: razjasni nam što je svadbena odjeća. Nema dvojbe da to odije- 
lo posjeduju samo dobri koji se ostavljaju na gozbi i čuvaju za gozbu na 
koju ne dolazi ni jedan zli i na koju vodi Gospodnja milost. Ti posjeduju 
svadbeno odijelo. 

Braćo moja! Tražimo koji su među vjernicima koji imaju što opaki ne 
posjeduju i to će biti svadbeno ruho. Ako kažemo da su to sakramenti, sami 


. znate da su oni zajednički zlima i dobrima. Je li to krštenje? Nitko, dakako, 


ne dolazi Bogu bez krsta, ali Bogu ne dolazi svatko koji posjeduje krštenje. 
Ne mogu, dakle, prihvatiti da je krštenje, tj. samo otajstvo, svadbena halji- 
na. Tu odjeću vidim na dobrima i zlima. Možda je to oltar ili što se prima 
na oltaru. Vidimo pak da mnogi jedu i osudu sebi jedu i piju. 


Prema tome, što je? Post? I zli poste. Dolazak u crkvu? I opaki do- 
laze. Napokon, da li su to čudesa? Ne samo što čudesa čine dobri i zli već 
katkada dobri ne čine. Eto su vrači kod staroga naroda tvorili čudesa, a Izrael- 
ci nisu. Među Izraelcima su činili jedino Mojsije i Aron. Drugi nisu činili 
već motrili, bojali se i vjerovali. Zar su faraonovi vrači, ukoliko su činili 
čudesa, bili bolji nego izraelski narod koji je unatoč svemu pripadao Bogu? 
U samoj Crkvi čuj Apostola: "Zar su svi proroci? Imaju li svi dar ozdravl- 
janja? Da li svi govore jezicima“ (1 Kor 12,29-30)? 


Ljubav 


6. - Što je, dakle, ona svadbena haljina? Ovo je svadbena haljina: 
"Svrha je zapovijedi - kaže Apostol - ljubav iz čista srca, dobre savjesti i ne- 
hinjene vjere“ (1 Tim 1,5). To je svadbena odjeća, a ne bilo kakva ljubav jer 
Se često - čini se - vole i oni koji su dionici zle savjesti. Najčešće se ljube 
koji zajedno vrše razbojstva, uzajamno štuju glumce, zajednički kliču 
vozačima i lovcima. ali u njima nema "ljubavi iz čista srca, dobre savjesti i 
nehinjene vjere“. Upravo je takva ljubav svadbeno ruho. 

Pavao kaže: "Kada bih govorio ljudskim i anđeoskim jezicima, a lju- 
bavi ne bih imao, bio bih kao praporac što ječi i cimbal koji zveči“. Pri- 
došli su sami "jezici“. Veli im se: zašto ste tu ušli, a ne posjedujete svadbe- 
no odijelo? Apostol kaže: "Kad bih imao proroštvo i poznavao sva otajstva i 
sve znanje te posjedovao vjeru i tako premještao brda, a ljubavi ne bih 
imao, ništa sam“. 


Sve su to, eto, čudesa ljudi koji većinom nemaju svadbenu odjeću. 
Ako sve to imam, kaže Apostol, a nemam Krista, nisam ništa. Kaže: 
“Nisam ništa“. Zar je, dakle, proroštvo ništa? Zar je, dakle, poznavanje otaj- 
stava ništa? Navedeno nije ništa. Ja sam ništa ako to posjedujem, a ljubavi 
nemam. Kolika dobra ništa ne koriste bez jednoga dobra? Ako nemam ljuba- 
vi te ako siromasima dijelim milostinju i za priznanje Kristova imena ustra- 
jem sve do krvi i do vatre, to se može činiti i ljubavlju za slavom. Tako sve 
postaje isprazno. Napomenuto, dakle, može zbog ljubavi prema slavi postati 
isprazno. Plodno je po pobožnoj ljubavi. Stoga Apostol i to spominje. I to 
čuj: "Kada bih sve svoje dao siromasima na uporabu i kada bih svoje tijelo 
predao da se spali, ali ne bih imao ljubavi, ne bi mi ništa koristilo“ (1 Kor 
13,1-3). 


To je svadbeno ruho. Sebe pitajte. Ako ga imate, sigurni ste na Gos- 
podnjoj gozbi. U jednome je čovjeku dvoje: ljubav i požuda. Neka se u tebi 
rodi ljubav, ako se još nije rodila. Ako se rodila, neka se poveća, hrani, 
raste. Pohota se pak u ovome životu u punini ne može ugasiti. Jer “ako bis- 
mo rekli da nemamo grijeha, sami sebe varamo i istina nije u nama“. Ukoli- 
ko je u nama požuda, utoliko nismo bez grijeha. Ljubav neka raste, pohota 
neka opada kako bi se ljubav nekada usavršila, a pohota uništila. 


Obucite svadbeno ruho. Vama govorim koji ga još ne posjedujete. 
Već ste unutra, već ste pristupili gozbi. Ipak još svoje tražite, a ne što je 
Isusa Krista. Svadbeno se ruho uzima u čast bračnoga vezivanja, tj. u čast 
zaručnika i zaručnice. Zaručnika poznate. To je Krist. I zarčnicu poznate. To 
je Crkva. Prinesite Zaručniku koji dovodi. Bit ćete sinovi ako dobro pri- 
kažete onima koji se uzimlju. ' 


U tome, dakle, napredujte. Ljubite Gospodina i tu učite sebe ljubiti da 
biste, ljubeći Gospodina, sebe ljubili. Tako ćete u sigurnosti ljubiti bližnje 
kao sebe. Kada naiđem na onoga koji sam sebe ne ljubi, kako ću mu povje- 
riti bližnjega kojega treba ljubiti kao sebe? Kaže: tko je takav pa ne ljubi sa- 
moga sebe? Evo tko je : "Tko ljubi opačinu, mrzi svoju dušu“ (Ps 10,6). 
Da li sebe ljubi tko ljubi svoje tijelo, a sebi na zlo i na zlo svoje duše i 

svoga tijela mrzi svoju dušu? Tko pak ljubi svoju dušu? Tko ljubi Boga iz 
svega svoga srca i iz sve svoje pameti. Takvome već povjeravam bližnjega. 
Bližnje ljubite kao sami sebe. 


Bližnji 


7. - Tko mi je, veli, bližnji? Svaki je čovjek tvoj bližnji. Zar smo 
svi imali dva roditelja? Međusobno su bližnje i životinje svakoga roda: go- 
lub golubu, pantera panteri, zmija zmiji, blago blagu. A da čovjek nije 
bližnji čovjeku? Sjetimo se stvaranja stvorenja. Bog je rekao i vode su pro- 
izvele: bića što plivaju, silne nemani, ribe, ptice i slično. Zar su sve ptice 
od jedne? Jesu li svi jastrebovi od jednoga jastreba? Da li su svi golubi od 
jednoga goluba? Da li je svaka guja od jedne guje i da li su sve zlatne guje 
od jedne pozlaćene? Zar su sve ovce od jedne ovce? 

Zemlja je, dakako, istodobno proizvela sve vrste. Tada se došlo do 


čovjeka. Ali zemlja nije proizvela čovjeka. Načinjen je naš jedini otac: čak 


niti dvoje, otac i majka. Rekoh: načinjen nam je jedan otac, a ne dvoje: otac 
i majka već od jednoga oca jedna majka. Jedan nije načinjen od nijednoga 
već je od Boga načinjen, a jedna je od onoga jednoga. Pogledajte našu vrstu: 
izašli smo iz jednoga vrela. Budući da se ondje jedan okrenuo u gorčinu, svi 
smo od pitome masline postali divlja. Ali došla je milost. Jedan je rodio za 
grijeh i smrt. Nismo samo slični već srodni. 

Dođe jedan protiv jednoga: jedan koji skuplja protiv drugoga koji je 
rasuo. Također je jedan koji oživljuje protiv jednoga koji ubija. "Kao što u 
Adamu svi umiru, tako će u Kristu svi oživjeti“ (1 Kor 15,22). Kao što 
svatko umire tko se od Adama rodi, tako u Kristu svatko oživljuje tko vje- 
ruje. Uvjet je da ima svadbenu haljinu i ako je pozvan da se očuva, a ne 
odijeli. 


Vjera 


8. - Moja braćo! Stoga imajte ljubav. Izložio sam vam svadbeno 
ruho, razložih vam odijelo. Vjera se hvali. Jasno je da se hvali. Ali Apostol 
razlučuje koja vjera. Apostol Jakov kori neke što se hvale vjerom, a nemaju 
čisto ćudoređe. Kaže: "Ti vjeruješ da je Bog jedan. Činiš dobro. I zlodusi 
vjeruju i boje se“ (Jak 2,19). 


4 Radi čega je Petar pohvaljen? Zašto je nazvan blaženim? Sa mnom se 
Sjeti. Petar je rekao: "Ti si Krist, Sin živoga Boga“ (Mt 16,16-17). Onaj 

koji je Petra proglasio blaženim pazi ne samo na zvuk riječi nego i na 
osjećaj srca. Želite li znati da Petrovo blaženstvo nije bilo u onim riječima? 
Isto su kazali i zlodusi. 

Gospodine, razlikuj i razluči! Jamačno razlikujem. Petar je kazao u 
ljubavi, zlodusi od straha. Petar, uostalom, veli: "Uza te sam do smrti“ (Lk 
22,33). Opaki dusi rekoše: "Što je između nas i tebe“ (Mt 8,29)? 

Došao si, dakle, na gozbu. Ne diči se jedino vjerom. Razlikuj i samu 
vjeru i tada se u tebi prepoznaje svadbeno odijelo. Neka Apostol razglobi i 
neka nas pouči. On kaže: "Niti što vrijedi obrezanje niti kožica nego vjera“. 
Reci koja vjera. Zar ne vjeruju i opaki dusi, a ipak se straše. Odgovara: kaz- 
ujem, razlikujem, sada razdvajam. "Vjera koja djeluje po ljubavi“ (Gal 5,6). 
Koja, dakle, vjera? "Koja djeluje po ljubavi.“ Pavao kaže: "Da imam sve 
znanje i svu vjeru tako da premještam brda, ništa sam ako nemam ljubavi“. 
Imajte vjeru s ljubavlju jer bez vjere ne možete imati ljubavi. 

Na to opominjem, na to potičem i to u Gospodnje ime učim vašu lju- 
bav da imate vjeru s ljubavlju jer možete imati vjeru bez ljubavi. Ne soko- 
lim vas da imate vjeru nego ljubav. Ljubav ne možete imati bez vjere. Gov- 
orim o ljubavi prema Bogu i bližnjemu. Zar to možete posjedovati bez 
vjere? Tko ljubi Boga ako ne vjeruje u Boga? Kako Boga ljubi luđak koji 
veli u srcu da "nema Boga“ (Ps 13,1)? Može se odgoditi da vjeruješ kako je 
Krist došao, a da ne ljubiš Krista. Ali se ne može dogoditi da Krista ljubiš, a 
kažeš da nije došao. 


Zaručnik 


9. - Imajte, dakle, vjeru s ljubavlju. To je svadbena haljina. 
Međusobno se ljubite vi koji ljubite Krista. Ljubite prijatelje, ljubite neprij- 
atelje. Neka vam ne bude teško. Što gubite gdje mnogo dobivate? Zašto 
uvelike moliš Boga da umre tvoj neprijatelj? To nije svadbeno ruho. Promo- 
tri samoga Zaručnika koji za te visi na križu i Oca moli za svoje neprijatel- 
je: "Oče, oprosti im jer ne znaju što čine“ (Lk 23,34). Vidio si Zaručnika 
kako to izgovara. Pogledaj i Zaručnikova prijatelja pozvana sa svadbenim 
ruhom. Poslušajte blaženoga Stjepana kako strogo kori Židove kao rasrđan: 
"Tvrde se šije, neobrezana srca i ušiju opirete Duhu Svetome. Kojega proro- 
ka nisu ubili vaši oci“? Čuli ste kako Stjepan bjesni jezikom. 


Ti si još spreman protiv koga govoriti. I kamo sreće da govoriš protiv 
onoga tko je uvrijedio Boga, a ne tebe. Vrijeđa Boga, a ne koriš. Uvrijedi 
tebe, vičeš: gdje je svadbeno ruho? 

Čuli ste, dakle, kako se srdio Stjepan. Čujte kako je ljubio. Ozlovol- 
jio je one koje prekoravaše. Oni su ga kamenovali. Pošto su ga prekrile i 
tukle ruke razjarenih i udarci kamenja, najprije reče: "Gospodine Isuse 
Kriste, primi moj duh“. Za sebe je molio stojeći. Za one koji ga kamenova- 
hu kleknu i kaza: "Gospodine, ne ubroji im taj zločin“. Ja ću umrijeti u tije- 
lu, neka oni ne umru u srcu. Usnuo je kada je to rekao (usp. Dj 7,51-59). 
Nakon tih riječi Stjepan nije ništa dodao. Rekao je i otišao. Njegova je 
zadnja molitva bila za neprijatelje. 


Učite se imati svadbenu haljinu. I ti prigni koljena i čelom udari o 
zemlju. Pristupit ćeš Gospodnjemu stolu, gozbi Svetih pisama. Ne reci: 
neka umre dušmanin. Ne kaži: Gospodine, ako sam išta kod tebe zaslužio, 
pogubi moga neprijatelja. Kada bih htio pogubiti tvoga dušmanina, da li bih 
prije tebe uništio? Zar se hvališ što si došao sada pozvan? Razmisli što si 
malo prije bio. Zar me nisi psovao? Zar me nisi srdio? Zar nisi htio moje 
ime zbrisati sa zemlje? Sebi povlađuješ što si pozvan došao. Da sam te 
smaknuo kao neprijatelja, koga bih učinio prijateljem? Što me lošom mo- 
litvom učiš što nisam učinio ni prema tebi? Bog ti kaže: ja ću te učiti da me 
nasljeduješ. Viseći na križu, kazah: "Oprosti im jer ne znaju što čine. To 
sam poučio svoga vojnika. Budi moj redov protiv đavla. Inače se na nijedan 
drugi način nećeš nepobjedivo boriti osim ako se budeš molio za svoje ne- 
prijatelje. 


Reci i kaži! Reci da progoniš svoga neprijatelja. Ali to sa znanjem 
reci. Razluči što govoriš. Eto, čovjek ti je dušmanin. Odgovori mi: što ti je 
u njemu omrznulo? Da li ti je umrznulo što je čovjek? Ne. Što onda? Što je 
zao. Što je čovjek i što sam načinih neka ti ne omrzne, Bog ti kaže: čovjeka 
nisam stvorio zla. Postao je zao po neposluhu. Radije slušaše đavla nego 
Boga. Što je čovjek načinio, neka ti to omrzne. Neprijatelj ti je onim radi 
čega je opak, a ne po onome čime je čovjek. 


Čujem izričaje čovjek i zao. Jedno je naziv za narav, drugo za grijeh. 
Iscjeljujem krivnju i čuvam narav. Ovo ti govori tvoj Bog: evo, osvećujem 
te; ubijam tvoga neprijatelja; od njega oduzimam čime je zao, a čuvam čime 
je čovjek. Ako onoga čovjeka činim dobrim, zar nisam ubio tvoga neprija- 
telja i od njega načinio tvoga prijatelja? 

Tako moli što moliš: da ne propadnu ljudi već da nestanu samo neprij- 
ateljstva. I kada veliš: uništi zloga, odgovara ti: koga od vas dvojice? 

Božja slika 


10. - Ljubav, dakle, raširite, ali ne samo do surpuga i vlastite djece, 
Ta se ljubav također nalazi kod blaga i vrabaca. Znate da se sami vrapci i 
lastavice na neki način ljube kao supružnici. Zajedno griju jaja i uzajamno 
hrane mlade. To čine nekom neplaćenom i prirodnom dobrotom. Ne misle 
na nekakvu nagradu. Vrabac ne veli: hranit ću svoje mlade da me hrane kada 
ostarim. Uopće na to ne misli. Badava ljubi, badava hrani. Iskazuje roditeljs- 
ki osjećaj, ne traži nadoknadu. “ 


Znam i poznato mi je da i vi tako ljubite svoju djecu. "Ne moraju dje- 
ca za roditelje skupljati blago već roditelji za djecu“ (2 Kor 12,14). Čak 
mnogi ističete svoju škrtost jer stječete svojoj djeci i za njih čuvate. Ipak 
širite ljubav. Neka ta ljubav raste jer ljubiti djecu i supružnike nije ona 
svadbena haljina. Imajte vjeru kod Boga. Najprije ljubite Boga. Protegnite 
ljubav na Boga i Bogu dovucite koje možete. Netko ti je neprijatelj. Neka se 
povuče Bogu. Sin je, supruga: vuci prema Bogu. Putnik je: vuci k Bogu. 
Neprijatelj je: neka se privuče Bogu. Vuci i poteži neprijatelja. Ako ga 
vučeš, neće biti neprijatelj. 

Tako napredujemo. Neka se ljubav tako hrani da se, hranjena, 
usavršuje. Tako se oblači svadbena odjeća. Tako se opet slika Božja slika na 
koju smo stvoreni. Grijehom se bila istrošila. Oštetila se. Čime se oštetila i 
kako istrošila? Time što se trla o zemlju. Što znači: trti se o zemlju? Troši 
se radi zemaljskih pohota. 

"Premda čovjek hoda u slici, ipak se isprazno pometa“ (Ps 38,7). U 
Božjoj se slici troši istina, ne ispraznost. Slika se na koju smo stvoreni lju- 
bavlju prema istini iznova slika. Vlastiti se novac vraća našemu Cezaru. 
Tako ste čuli iz Gospodinova odgovora. Kada su Židovi iskušavali Gospodi- 
na, on je rekao: "Licemjeri, zašto me kušate? Pokažite mi porezni novac“, 
tj. otisak slike i natpis. Pokažite mi što dajete, što spremate i što se od vas 
traži. Pokažite mi. Pokazali su mu denar. Pitao je čiju ima sliku i natpis. 
Odgovorili su da je Cezarov (Usp. Mt 22,18-21). Taj Cezar traži i svoju sli- 
ku. Cezar neće da mu propadne što je naredio. Bog ne želi da uništi što je 
stvorio. 

Braćo moja! Cezar nije sazdao novac. Novac prave kovničari. Naređuje 
se majstorima. Cezar je zapovjedio svojim službenicima. Slika se otisnula u 
novac. U novcu je Cezarova slika. Ipak se traži što su drugi utisnuli. Cezar 
zgrće. Neće da mu se uskraćuje. Čovjek je Kristov kovani novac. Tu je 
Kristova slika. Tu je Kristovo ime, Kristovo djelo i Kristov posao. 

ŽIDOVI I KRIST 
Mt 22,42-46 
Br. 91. 


Isprazna nada 


1. - Iz sada pročitanoga evanđelja čusmo da su Židovi zapitani kako 
je Gospodin naš Isus Krist Davidov sin, a sami ga David naziva svojim ' 
Gospodinom. Židovi na pitanje nisu mogli odgovoriti. U Gospodinu su, 
naime, poznavali što su motrili. Ukazivao im se Čovječjim sinom. Božji 
pak Sin bijaše sakriven. Radi toga su Židovi držali da ga mogu nadvladati. 
Zato mu se raspetu na križ rugahu govoreći: "Ako je Božji Sin, neka siđe s 
križa i vjerovat ćemo u nj“ (Mt 27,40-42). 


Židovi su ipak poznavali Pomazanika, Davidova sina. Oni se i sada 


nadaju da će on doći. Sakriveno im je da je došao, ali je skriveno jer tako 


hoće. Da su upoznali onoga koji visi, ne bi trebali raspoznavati onoga koji 
vlada. U čije se ime pozivaju i blagoslivljaju svi narodi ako ne u ime-onoga 
za koga Židovi ne misle da je bio Krist? Davidov sin, iz Davidgva sjemena 
po tijelu, Abrahanov je sin. Abrahanu je kazano: "U tvome će se sjemenu 
blagosloviti svi narodi“ (Post 22,17). Židovi vide da se već u našemu Po- 
mazaniku blagoslivlju svi narodi. Što, dakle, čekaju što je već došlo, a ne 
boje se onoga što će doći? 

Sami je naš Godpodin Isus Krist za se kazao da je kamen. Poslužio se 
proročkim svjedočanstvom da o sebi progovori. Ali Isus je takav kamen da 
se mrvi tko o njega udari. Mrvi se na koga ta stijena padne. Kada se protiv 
njega udara, ponizno leži. Nisko ležeći razbija udarača. Kada uzdignut dolazi, 
satire ohologa. Židovi su, dakle, već razbijeni onim udarom. Preostaje da ih 
slavni Kristov dolazak smrvi ako ga dok žive ne spoznaju da ne umru. Bog 
je strpljiv. Svaki dan Židove poziva na vjeru. 


Gospodin i Sin 


2. - Židovi nisu mogli odgovoriti Gospodinu koji je postavio upit i 
rekao: što kažu čiji je sin Krist. Židovi su kazali da je Pomazanik Davidov 
sin. Isus je dodao i istaknuo: "Kako ga, dakle, David u Duhu naziva Gos- 
podinom govoreći: reče Gospodin mome Gospodinu: sjedi mi zdesna dok ne 
postavim tvoje neprijatelje pod tvoje noge? Ako ga dakle, David u Duhu na- 
ziva Gospodinom kako je njegov sin“? Isus nije rekao da Pomazanik nije 

Davidov sin. Rekao je: "Kako je njegov sin?“ Riječ "kako“ istražiteljeva je 
riječ, a ne nijekateljeva. Kao da je Isus rekao Židovima: dobro kažete da je 
Krist Davidov sin, ali ga sami David naziva Gospodinom. Kako je sin, ako 
je Gospodin? 

Židovi bi znali kazati da su poznavali kršćansku vjeru koju mi držimo. 
Da nisu srca zatvorili protiv evanđelja i da su u sebi htjeli imati duhovni 
život, na to bi pitanje odgovorili poučeni crkvenom vjerom. Bili bi rekli da 
je Pomazanik Davidov Gospodin jer "u početku bijaše Riječ i Riječ bijaše 
kod Boga i Bog bijaše Riječ“ (Iv 1,1). Ali je Pomazanik zato Davidov sin 
jer je "Riječ postala tijelo i prebivala među nama“ (Iv 1,14). Židovi pak to n 
isu znali i stoga su zanijemili. Čak nisu, zatvorivši usta, otvorili uši da se 
pouče te saznaju što nisu znali odgovoriti onome koji pitaše. 


Ćudoređe 


3. - Ipak je veliko otajstvo znati kako je Krist Davidov Gospodin i 
sin; kako je čovjek i Bog jedna osoba; kako je Isus u ljudskome liku manji 
od Oca, a u Božjemu liku Ocu jednak te kako kaže: "Otac je veći od mene“ i 
"ja i Otac jedno smo“ (Iv 14,28; 10,30). Sve je to velika tajna. Da se može 
shvatiti, mora se ćudoređe uskladiti. Nedostojnima je tajna zatvorena, a zas- 
lužnima se otvara. Kod Gospodina ne kucamo kamenjem, polugama, 
šakama ni petama. Život kuca i životu se otvara. Srcem se pita, srcem traži, 
srcem kuca i srcu se otvara. 

Što srce ispravno ište kada ispravno kuca i traži to mora biti pobožno. 
Ovo je na prvome mjestu: Boga ljubiti badava. Ovo je pobožnost: sebi ne 
stavljati naplatu izvan Boga. Neka je srce od Boga traži. Od Boga nije ništa 
bolje. Što od Boga skupocjena moli kome je sami Bog bez cijene? 

Ljubitelj zemlje daje zemlju i užitke i postaje zemlja. Veseliš se kada 
daje zemlju. Koliko se više moraš radovati kada sebe daje koji je stvorio 
nebo i zemlju! Boga, dakle, moramo badava ljubiti. Đavao nije znao što se 
unutra zbilo u svetome Jobu. Predbacio je kao veliki zločin: "Zar Job Boga 
štuje badava“? 


Job 


4. - Ako je, dakle, neprijatelj to predbacio Jobu, moramo se bojati da 
isto i nama ne predbaci. Imamo posla s velikim klevetnikom. Ako traži hi- 
niti što nije, koliko više nastoji predbaciti što jest? Ipak se radujmo da je 

Sudac takav da ga naš optužitelj ne može prevariti. Kada bismo za suca ima- 
li čovjeka, neprijatelj bi mu hinio što bi htio. Nitko nije od đavla lukaviji 
kada treba varati. On i sada smišlja kriva zlodjela o svetima. Kako ne može 
kod Boga učiniti djelotvornima svoje podvale, širi ih među ljude. Ali što 
mu to koristi kada Apostol kaže: "Naša je slava svjedočanstvo naše savjesti“ 
(2 Kor 1,12). 


Mislite li da protivnik nikakvom lukavošću ne smišlja kriva zlodjela? 
On zna koje zlo čini ako mu se ne opre budna vjera. Zlo sije o dobrima da 
slabi ne misle da su neki dobri te pripuste da ih vuku i rastresaju požude dok 
u sebi govore: tko to uopće opslužuje Božju zapovijed? Tko čuva čistoću? 
Zamišljajući da to nitko ne čini, sam postaje taj nitko. 


To, dakle, čini đavao. ali Job bijaše takav muž da se o njemu nije 
ništa moglo izmisliti. Njegov je život bio poznat i odveć jasan. Job je pos- 
jedovao veliko bogatstvo. Zato mu je đavao navedeno predbacio. Ali da je 
Job i bio onakav, mogao je biti u srcu takav. U ćudoređu se nije odražavalo. 
Job je štovao Boga i davao milostinju. Kojim je srcem to vrij nitko nije 
znao. To nije znao ni sami đavao. Znao je jedino Bog. Bog 'pruža svje- 
dočanstvo svome sluzi, a đavao osuđuje. Ustanovljuje se da Job badava štuje 
i ljubi Boga. Ne štuje ga jer je nešto dao već zato št nije ni sebe uskratio. 
Job kaza: "Gospodin je dao, Gospodin je uzeo. Kako se Gospodinu svidjelo, 
tako se odgodilo. Bilo blagoslovljeno ime Gospodnje“ (Job 1,20)! Pristupio 
je oganj iskušenja. Nije našao slamu već zlato. Otklonio je nečistoću, ali 
nije pretvorio u prah. 


Optužitelj srca 


5. - Prema tome, da se razumije Božje otajstvo, tj. da se shvati kako 
je Krist i čovjek i Bog, moramo očistiti srce. Ono se čisti ćudorednim 
činima: životnim vladanjem, svetošću, ljubavlju i vjerom koja djeluje pu- 
tem ljubavi. Sve je to što rekoh u cjelini kao stablo koje ima u srcu kori- 
jen. Čini drukčije ne izlaze osim iz korijena srca. Ako tu zasiješ požudu, 
niče trnje. Ako pak zasadiš ljubav, izlaze plodovi. 

Čim je Gospodin postavio Židovima pitanje na koje nisu bili sposob- 
ni odgovoriti, smjesta je stao govoriti o ćudoređu. Pokazao je zašto su 
Židovi bili nedostojni razumjeti što ih je pitao. Kada bijedne oholice nisu 
mogle odgovoriti, trebaše, jasno, kazati: mi, Učitelju, ne znamo. Ti nam 
reci. Židovi su zanijemili kod predloženoga pitanja, ali nisu otvorili usta ni 

zapitali. Gospodin odmah reče o njihovoj oholosti: "Čuvajte se pismoznana- 
ca koji vole predsjedati u sinagogama i vole prvo mjesto na gozbama“ (Mt 
23,6). To ne čine jer to primaju nego jer to vole. 

Isus je tu prekorio njihovo srce. Ali tužitelj srca može biti samo tko u 
njemu gleda. Treba Božjemu sluzi koji u Crkvi ima neku čast dodijeliti prvo 
mjesto. Ako se ne dodijeli, na zlo je onome tko ne dodijeli. Međutim, nije 
na dobro onome kome se dade. Uza sve to, treba da u kršćanskoj skupštini 
odličnije sjede narodni čelnici te se dosta istakne njihova služba. Ipak nije to 
zato da se čelnici nadimlju zbog sjedišta već da misle za koji će teret polaga- 
ti račun. Tko pak zna da li predstojnici to vole ili ne vole? To je pitanje 
srca. Sudac može biti samo Bog. Gospodin je sam opominjao svoje da ne 
padnu u takav kvas. To kaže na drugome mjestu. Veli: "Čuvajte se farizejs- 
koga i saducejskoga kvasca.“ Ali kako su oni mislili da je Gospodin to sto- 
ga rekao jer nisu unijeli kruh, odgovorio je: "Zar vam je umaknulo koliko 
se tisuća nahranilo od pet kruhova? Tada su shvatili da je kvascem nazvao 
njihov nauk“ (Mt 16,6,-12). Židovi su ljubili zemaljsko. Vječnih se zala 
nisu bojali niti su ljubili vječna dobra. Nisu zbog zatvorena srca mogli 
shvatiti što je Gospodin pitao. 


Naprezanje 


6. - Što će činiti Božja Crkva da može shvatiti što je prva zaslužila 
vjerovati? Neka duh osposobi primiti što se bude dalo. Da se to dogodi, tj. 
da duh bude sposoban, naš je Gospodin Bog obećanje "objesio“, a ne uki- 
nuo. Objesio ga je da se protegnemo. Mi se pak rastežemo da rastemo. Ali 
rastemo da dotaknemo, 

Pogledaj kako se apostol Pavao napregnuo prema onome što visi: 
“Nisam još dotaknuo niti sam još savršen. Ne držim, braćo, da sam dohva- 
tio. Samo ovo: zaboravljam što je otraga; napregnut sam prema onome što 
je sprijeda. Naprezanjem idem prema grančici višnjega Božjega poziva u 
Kristu Isusu“(Fil 3,12-14). Pavao je tračao na zemlji. Grančica je visjela s 
neba. Na zemlji, dakle, trčaše, ali je u Duhu uzlazio. Prema tome, vidi is- 
pružena i vidi kako visi o obješeno. Pavao kaže: "Idem prema grančici 
višenjega poziva u Kristu Isusu“. 


Ud 


7. - Mora se, dakle, hodati, ali se noge ne mažu niti traži tegleća sto- 
ka. Ni lađa se ne predviđa. Trči s naklonošću. Stupaj s ljubavlju i ljubavlju 

uziđi. Što tražiš put? Prioni uz Krista koji se silaženjem i ulaženjem učinio 
putem. Želiš uzići? Drži se onoga koji uzlazi. Po sebi se samome ne možeš 
uzdignuti. Jer “nitko ne uzlazi na nebo osim onoga koji je sišao s nebe. To 
je Sin čovječji koji je u nebu“ (Iv 3,13). 


Naš je Gospodin Isus Sin čovječji ako nitko ne uzlazi osim onoga 
koji je sišao. Želiš li i ti uzići? Budi ud onoga koji uzlazi. On je kao Glava 
s ostalim udovima jedan čovjek. Budući da nitko ne može uzići osim onoga 
iko je u Kristovu tijelu postao Kristov član, ispunja se da “nitko ne uzlazi 
osim onoga koji je sišao“. Ne možeš kazati: zašto npr. uzlazi Petar, Pavao i 
zašto uzlaze ostali apostoli ako "nitko ne uzlazi osim onoga tko je sišao“? 
Odgovaram ti: što su čuli od Apostola Petar, Pavao i drugi Apostoli i ostali 
vjernici? Čuli su: "Vi ste Kristovo tijelo i dijelom udovi“ (1 Kor 12,27). 


Ako, dakle, Kristovo tijelo i udovi pripadaju jednome, ne čini dvojicu. 
Onaj je, naime, ostavio oca i majku. Prionuo je uza svoju ženu da budu 
dvoje u "jednome tijelu“ (Ef 5,31-32). Krist je ostavio Oca i ovdje se ne 
očituje jednak Ocu. Sam je sebe od sebe "ispraznio“ i "uzeo Slugin lik“ (Fil 
2,7). Krist je ostavio i majku-sinagogu iz koje se tjelesno rodio. $ jedinio se 


>» 


sa svojom "ženom“, tj. sa svojom Crkvom. \ 


Sami je Krist spomenuo svjedočanstvo po kojem nije dopušteno 
razvrgnuti brak. To je pokazao i rekao: "Zar niste čitali da je Bog na početku 
kada je stvarao načinio muško i žensko? U jednome će tijelu biti dvoje. Što 
je, dakle, Bog združio, neka čovjek ne rastavlja“. Što znači "dvoje u jednome 
tijelu“? U nastavku kaže: "Dakle, više nisu dva tijela već jedno“ (Mt 19,4-6). 


"Nitko ne uzlazi osim onoga tko je sišao.“ 


Zaručnik i zaručnica 


8. - Znadete da je po Kristovu tijelu, a ne po božanstvu, jedan čovjek 
zaručnik i zaručnica. Mi ne možemo biti što je Krist po svome božanstvu. 
Krist je Stvoritelj, mi stvorenje. On je Učitelj, mi učenici. Gospodin je us- 
tanovitelj, mi ustanovljeni. Ali Krist je htio biti naša Glava da mi u njemu 
budemo s njime jedno. Od nas je uzeo tijelo u kome je za nas umro. Da 
biste znali da je ta cjelina jedan Krist, rekao je preko Izaije: "Kao zaručniku 
mi je svezao povezaču i kao zaručnicu ogrnuo me nakitom“ (Iz 61,10). Sam 
je zaručnik i zaručnica. Kao Glava je zaručnik, a zaručnica kao tijelo. Reče: 
"Bit će dvoje u jednome tijelu i nisu više dva tijela već jedno“. 

Put i domovina 


9. - Braćo! Pripadamo Kristovim članovima da bismo, rekoh, živeći 
pobožno i Boga badava ljubeći shvatili navedeno otajstvo. Krist putnicima 
pokazuje Slugin lik, a za one koji prispiju čuva Božji lik. Sluginim je lik- 
om utro put, Božjim oblikom ustanovio domovinu. To je za nas puno shva- 
titi, ali vjerovati nije puno. Izaija kaže: "Ako ne budete vjerovali, nećete ra- 
zumjeti“ (Iz 7,9). Stoga stupajmo po vjeri sve dok putujemo udaljeni od 
Gospodina i dok ne dođemo do gledanja gdje ćemo motriti licem u lice“ (1 
Kor 13,12). 


Idući u vjeri, činimo dobro. Neka je u dobrim djelima ljubav prema 
Bogu badava, a prema bližnjemu dobrohotna. Bogu nemamo što dati. Ima- 
mo što možemo dati bližnjemu. Dajući potrebnome, zaslužit ćemo kod ono- 
ga koji obiluje. Prema tome, neka svatko drugome udijeli što posjeduje. Što 
ima suviše neka razdijeli potrebnome. 


Netko posjeduje novac: neka nahrani siromaha, odjene gola, sagradi 
crkvu i učini svako dobro koje može. Drugi posjeduje savjet: neka bližnjega 
vodi i svjetlom pobožnosti otjera tamu. Treći posjeduje nauk. Neka dijeli iz 
Gospodnje žitnice. Neka slugama daje hranu, vjerne učvršćuje, doziva zalu- 
tale i traži izgubljene. Neka čini koliko može. I siromasi imaju što dati: 
ovaj neka hromu uredi noge; drugi neka slijepu za vođu pruži svoje oči; onaj 
neka pohodi bolesna, a taj neka sahrani mrtvaca. To imaju svi. Gotovo je 
nemoguće naći nekoga koji nema ništa što bi drugome dao. Tu je i ono 
krajnje i veliko što napominje Apostol: "Uzajamno nosite svoje terete i 
tako ćete ispuniti Kristov zakon“ (Gal 6,2). 

BOG I ČOVJEK 
Mt 22,42-46 
Br. 92. 


Pitanje 


1. - Pitanje postavljeno Židovima moraju riješiti kršćani. Gospodin 
Isus Krist koji je pitanje postavio Židovima, nije ga njima riješio, ali ga je 
nama riješio. Prisjetit ću vašu ljubav i vidjet ćete da ga je riješio. Najprije 
zamijetite čvor pitanja. Isus je Židove pitao što im se čini o Kristu, čiji je 
Sin jer i oni se nadaju Pomazaniku. O njemu su čitali u prorocima, 
iščekivali su da će doći, nazočna su ubili. Ondje gdje čitahu da će Pomazanik 
doći, tu su također čitali da će ubiti Krista. Iz proroka se nadahu u njegov 
budući dolazak, ali svoje buduće zlodjelo nisu vidjeli. 

Krist je, dakle, Židove pitao o Pomazaniku, ali ne kao o nepoznatome 
čije ime ne bi nikada čuli ili u čiji se dolazak ne bi nikada nadali. Budući da 
mu se još uvijek nadaju, u zabludi su. U Krista se i mi nadamo, ali kao 
budućega Suca, a ne da će doći da mu se sudi. 

Sveti su proroci oboje prorekli: Krist će doći i nepravedno biti šuđen 
potom će doći i pravedno će suditi. Isus reče: "Što vam se čini o Kristu? 
Čiji je sin“? Odgovoriše mu: "Davidov“. To je iz Pisma. Isus je dodao: 
"Kako ga David zove Gospodinom? Kaza: reče Gospodin mome Gospodinu: 
sjedi mi zdesna dok ne položim tvoje dušmane za podnožje tvojih nogu. 
Ako ga, dakle, David u Duhu zove Gospodinom, kako je njegov sin“? 


Odgovor 


2. - Ovdje moramo pripaziti da se ne misli kako je Krist zanijekao da 
je Davidov sin. Isus nije zanijekao da je Davidov sin već je tražio način. Re- 
kli ste da je Davidov sin. Ne niječem. Ali ga David zove Gospodinom. Re- 
Cite mi kako je sin koji je i Gospodin. Recite na koji način. Židovi nisu re- 
kli nego šutjeli. Mi recimo. Sami Krist razjašnjuje. Gdje? Po svome 
Apostolu. Čime ćemo - kao prvo - dokazati da je sam Krist razložio? Apos- 
tol kaže: "Da li želite imati dokaz onoga koji u meni govori - Krist“ (2 Kor 
13,3)? U Apostolu se, dakle, Isus udostojato riješiti to pitanje. Što je, go- 
voreći po Apostolu, Krist najprije rekao Timoteju? Rekao je: "Sjećaj se da 
je Krist Isus uskrsnuo od mrtvih iz Davidova sjemena po mome evanđelju“ 
(2 Tim 2,8). Krist je, eto, Davidov sin. Ali kako je i Gospodin Davidov? 
Kaži, Apostole! Kaza: "Onaj koji je bio u Božjemu obliku nije smatrao oti- 
mačinom što je jednak Bogu“. Spoznaj Davidova Gospodara. Priznaješ Dav- 

idova Gospodina, Gospodina anđela, našega Gospodina, Gospodina neba i 
zemlje. Ispovijedaš da je Krist u Božjemu obliku jednak Bogu. ali kako je 
Davidov sin? Poslušaj što slijedi. Apostol ti pokazuje Davidova Gospodina 
riječima: "Onaj koji je bio u Božjemu liku nije smatrao otimačinom biti 
jednak Bogu“. Kako je Davidov sin? "Ali je, uzevši slugin lik, sebe od sebe 
ispraznio. Nastao je u ljudskoj sličnosti. Kao čovjek je nađen naravlju. Sebe 
je ponizio jer je postao poslušan do smrti, smrti na križu. Zato ga je Bog i 
uzvisio“ (Fil 2,6-9). 

Krist je uskrsnuo iz Davidova sjemena. Davidov je sin jer se 
"ispraznio“. Nastao je u ljudskoj sličnosti. Kao čovjek je nađen naravlju. 
Sebe je ponizio jer je postao poslušan do smrti, smrti na križu. Zato ga je 
Bog i uzvisio“ (Fil 2,69). 

Krist je uskrsnuo iz Davidova sjemena. Davidov je sin jer se 
"ispraznio“, Kako se "ispraznio“? Uzimajući što nije bio, a ne gubeći što je 
bio. Ispraznio se, tj. ponizio se. Premda je bio Bog, ukazao se čovjekom. 
Kao da je bez ikakve snage! Nije samo bio prezren već i ubijen. Bio je 
položeni kamen. Židovi su udarili o nj i raspukli se. Što kaže sami Krist? 
Veli: "Tko udari o taj kamen, raspršit će se. Na koga pak padne ta stijena, 
smrvit će ga“ (Mt 21,44). Najprije ležaše i o nj udaraše. Doći će odozgo i smrviti udarene. 


Katolik 


3. - Prihvatili ste Davidova sina i Davidova Gospodina. Isus je Davi- 
dov Gospodin uvijek, Davidov sin u vremenu. Davidov se Gospodin rađa iz 
Očeve biti. Davidov se sin rodio od Marije Djevice. Začet je od Duha Sveto- 
ga. Držimo jedno i drugo. Jedno će nam od toga biti vječno prebivalište, 
drugo će nam biti oslobođenje od putovanja. Da se Gospodin naš Isus Krist 
nije udostojao biti čovjek, čovjek bi propao. Postad je onaj koga je stvorio 
da ne propadne koga je sazdao. Isus je pravi čovjek i pravi bog. Bog je i 
čovjek, cijeli Krist. To je katolička vjera. Fotinovac je tko niječe - da je 
Krist - Bog jednak Ocu i da je pravi čovjek te da je uistinu trpio i prolio 
pravu krv, a manihejac tko niječe da je čovjek. Tko vjeruje da je Krist Bog - 
Istina nas ne bi oslobodila da je za nas dala krivu cijenu - katolik je. Vjeruje 
oboje. Ima domovinu i ima put. 

Ima domovinu: ?U početku bijaše Riječ“. Ima domovinu: "Iako je bio 
u Božjemu liku nije smatrao grabežom biti jednak Bogu“. I put ima: "Riječ 
postade tijelo“. Ima put: "Sebe je ispraznio uzevši slugin lik“. Krist je 
domovina kamo idemo. I put je kojim idemo. Po njemu idimo k njemu i 
nećemo zalutati. 

DESET DJEVICA 
Mt 25,1-13 
Br. 93. 
Čitava Crkva 


1. - Vi koji ste jučer bili tu, držite naše obećanje. Danas ga uz Božju 
pomoć ispunjam za vas kao i za veći broj onih koji su se priključili. Tko su 
deset djevica? Zašto je pet mudrih i pet ludih? To se ne može lako utvrditi. 
Ali poći ćemo od onoga što sadrži evanđeosko čitanje. Htio sam da se i da- 
nas pročita vašoj ljubavi. U skladu s mjerom razuma što mi ga Gospodin 
dao kako se udostojao, meni se čini da se ta pripovijest ili uspordba odnosi 
ne smao na žene koje se radi vlastite i odličnije svetosti u Crkvi zovu dje- 
vicama. Njih smo također uobičajili nazivati rabljenijom riječju redovnica. 
Ako se ne varam, ta se usporedba odnosi na čitavu Crkvu. 


Kada bismo čak razumjeli da je riječ o onima koje se zovu redovnica- 
ma, zar ih je deset? Daleko od toga da se na tako mali broj svede toliko dje- 
vičansko mnoštvo. Možda će netko kazati: što ako su po imenu moi ali 
ih je po istini tako malo da bi se jedva našlo deset? Nije tako. Da je Gospo- 
din htio da se shvati kako ima samo deset dobrih djevica, ne bi pokazao da 
ih je ondje pet ludih. Ako se poziva mnogo djevica, zašto se vrata velike 
kuće zatvaraju pred pet djevica? 


Pet i pet 


2. - Predragi!Shvatimo da se navedena priča odnosi na sve, tj. 
općenito na cijelu Crkvu, a ne na same predstojnike o kojima smo jučer go- 
vorili niti samo na narod već upravo na sve. Zašto je, dakle, pet i pet djevi- 
ca? Tih pet i pet djevica općenito su sve kršćanske duše. Ipak ćemo vam reći 
što mislimo po Božjem nadahnuću. Nije riječ o bilo kakvim dušama već 
takvima koje posjeduju katoličku vjeru i - čini se - imaju dobra djela u 
Božjoj Crkvi. Uza sve to, od njih je pet umnih, pet ludih. 


Najprije pogledajmo zašto se nazivaju pet i zašto su djevice. Potom 
ćemo ostalo razmotriti. Svaka se duša u tijelu zato određuje brojem pet jer 
se služi s pet osjetila. Ništa iz tijela ne osjećamo osim kroz petostrana vra- 
ta: gledajući, slušajući, mirišući, kušajući i dodirujući. Tko se, dakle, 
uzdržava od nedopuštena gledanja, slušanja, mirisanja, kušanja i doticanja 
zbog te neporočnosti stječe ime djevice. 

Djevica 


3. - Dobro je, prema tome, uzdržati se od nedopuštenih osjetilnih po- 
riva. Radi toga svaka kršćanska duša dobiva ime djevice. Ako je tako, zašto 
se pet djevica pripušta, a pet odbacuje? I djevice su i odstranjuju se. Malo je 
što su djevice. I svjetiljke imaju. Djevice su zbog uzdržavanja od nedo- 
puštenih osjećaja. Imaju zublje radi dobrih djela o kojima kaže Gospodin: 
"Neka svijetle vaša djela pred ljudima da vide vaša dobra djela i slave vašega 
Oca koji je na nebesima“ (Lk 12,55). U opasanim je bokovima dje- 
vičanstvo. U svjetiljkama što plamte dobra djela. 


Djevičanstvo vjere 


4. - Obično se ne govori o djevičanstvu kod supruga. Ipak se i tu na- 
lazi djevičanstvo vjere koja tvori bračnu čistoću. Vaša svetost zna da nije 
nezgodno što se u odnosu na dušu i cjelovitost vjere - ukoliko se čovjek i 
vjerom uzdržava od nedopuštenoga i vrši dobra djela - svakoga pojedinca ili 
pojedinu dušu naziva djevicom. Čitava se Crkva koja se sastoji od djevica, 
djevičanskih muževa, udatih žena i oženjenih muškaraca jednim imenom na- 
ziva djevica. Kako to dokazujemo? Počuj Apostola kako ne govori samo re- 
dovnicama već upravo čitavoj Crkvi: "Zaručio sam vas jednome mužu. 
Čistu djevicu privedoh Kristu“. 


Moramo se čuvati đavla koji je kvaritelj toga djevičanstva. Zato Apos- 
tol najprije kaza: "Zaručio sam vas jednome mužu. Čistu sam djevicu priveo 
Kristu“. Potom je u nastavku sam odmah dodao: "Bojim se da kao što je 
zmija zavela Evu u svojoj podmuklosti tako se i vaši osjećaji izkvare u od- 
nosu na čistoću koja je u Kristu“ (2 Kor 11,2-3). 


Tijelom je malo djevica. Ali svi u srcu moraju imati djevičanstvo. 
Dobro je uzdržavanje od nedozvoljenoga. Otuda je djevičanstvo steklo ime. 
Pohvalna su i dobra djela što ih naznačuju svjetiljke. Ali zašto se pet djevica 
pripušta, a pet odbija? Djevica je. Nosi luči, a ipak se ne pipušta. Gdje se 
vidi tko ne čuva djevičanstvo u odnosu na nedopušteno niti želi imati dobra 
djela te hoda u tami? 


Svijeće 


: 5. - Moja braćo! O tome, radije o tome raspravljajmo. Djevica je. 
Posjeduje svjetiljke, tj. ne želi vidjeti što je zlo, ne želi čuti što je zlo, njuh 

odvraća od nedozvoljenih žrtvenih mirisa, tek odklanja od nedopuštenih ' 
žrtveničkih jela, izbjegava tuđe žene, gladnu lomi kruh, gosta uvodi u kuću, 
odijeva gola, sa svadljivcem se slaže, posjećuje bolesna i sahranjuje mrtva. 
Što tražiti više? Još uvijek tražim. Pita: što još tražiš? Još tražim. Sveto me 
evanđelje učinilo pomnim. Čak i među djevicama koje nose zublje neke naz- 
va mudrima, neke ludima. Kako uočiti i po čemu razlikovati? Po ulju. Ulje 
naznačuje nešto veliko, veoma veliko. Misliš da to nije ljubav? Reći ćemo 
kada istražimo. Ne hitimo s mišljenjem. 

Reći ću vam radi čega mi se čini da se ljubav naznačuje uljem. Apos- 
tol kaza: "Pokazujem vam još kudikamo odličniji put“. Koji to najodličniji 
put pokazuje? Reče: "Kada bih govorio ljudskim i evanđeoskim jezicima, a 
ljubavi ne bih imao, bio bih praporac što ječi i cimbal koji zveči“. Najuz- 
višeniji je put ljubav. Ona se s pravom označuje uljem. Ulje pliva povrh 
svih tekućina. Ulij vođu i nadolij ulje. Ulje ostaje navrh. Ulij ulje i nadolij 
vodu. Ulje je povrh. Ako sačuvaš red, ulje pobjeđuje. Pobjeđuje ako red i 
promijeniš. "Ljubav nikada ne pada“ (1 Kor 12,31). / 

\ 

>. 

Što, dakle, braćo? Već raspravljamo o pet umnih i pet ludih 
ke Hijedoše ići Zaručniku sususret? Znači ići srcem, čekati njegov dol- 
azak. Ali Zaručnik je zakasnio. Dok je kasnio, "sve su zaspale“. Što znači 
"gve“? I lude i pametne. "Sve zaspaše i spavahu“. Mislimo li da je taj san 
dobar? Što je to spavanje? Da li možda ne hladni ljubav u mnogih jer 
Zaručnik kasni, a opakost je izobilna? Da li tako shvaćamo taj san? Meni se 
to poimanje ne sviđa. Iznijet ću zašto. Ondje su, naime, i razborite djevice. 
Gospodin je, doduše, kazao: "Budući da je opakosti bilo obilno, ljubav se 
mnogih ohladila“. Potom je dodao i rekao: "Spasit će se tko ustraje do kra- 
ja“ (Mt 24,12-13). 

Gdje žalite da se nađe onih pet mudrih djevica? Zar ne među onima 
koji ustrajaše do konca? Radi drugoga, braćo, ne bi uopće bile puštene unu- 
tra osim što su do konca ustrajale. Prema tome u njih se nije uvukla hlad- 
noća ljubavi. U njima nije ohladnila ljubav već blista do konca. Stoga što 
do kraja gori, otvorile su Zaručniku vrata. Zato im je kao onome vrlome 
sluzi rečeno da uđu: "Uđi u radost svoga Gospodara“ (Mt 25,21-23). 

Što, dakle, znači da su sve djevice "zaspale“? Postoji i drugi san kome 
nitko ne umiče. Zar se ne sjećate da je Apostol kazao: "Braćo, neću da ne 
znate o usnulima“ (1 Sol 4,12). Riječ je o umrlima. Zašto se nazivaju usnu- 

lima? Zato što će u svoj dan uskrsnuti. "Sve su zaspale“. Ili misliš da djevi- 
ca ne treba umrijeti akoje razumna? Bilo da je djevica luda ili mudra sve pod- 
liježu smrtnome snu. 


Sudnji dan 


7. - Ljudi sebi katkada govore: sudnji dan, eto, već dolazi. Događaju 
se tolika zla, maha preotimlju tolike pomutnje. Gotovo se sve ispunilo što 
rekoše proroci. Sudnji je dan već blizu. Koji to govore i vjerno govore kao 
da s takvim razmišljanjima ususret idu Zaručniku! Ali, rat je, eto, do rata; 
smutnja iza smutnje; potres za potresom; glad za gladi i narod nad narodom. 
Ipak Zaručnik ne dolazi. Dok se čeka da dođe, pozaspaše svi koji govore: 
eto, dolazi i sudnji nas dan ovdje zatiče. Dok govori spava. 


Prema tome, neka pazi na svoj san i neka do svoga sna ustraje u lju- 
bavi. Neka ga san zatekne kako čeka. Pretpostavi da je spavao. "Zar neće us- 
tati tko leži“ (Ps 40,9)? Dakle, "sve su zaspale“, Sve su zaspale, pametne i 
lude. 


Ponoć 


8. - Što je "u pola noći“? Kada se ne dijeli, kada se uopće ne vjeruje. 
Umjesto neznanja upotrijebio je noć. Kao da netko za se broji: od Adama, 
eto, prođe toliko godina. Ispunilo se, eto, šest tisuća godina. Uskoro će - 
kako su izračunali neki istraživači - i smjesta doći sudnji dan. Računanja do- 
laze i odlaze, a Zaručnikov se dolazak još uvijek odgađa. Spavaju djevice 
koje su krenule ususret. 


Dok se upravo nitko ne nada i dok se govori kako su čekali šest minu- 
lih tisuća godina - otkuda znati kada će doći? - doći će u ponoć. Što znači da 
će doći u ponoć? Znači da će doći kada ne znaš. Zašto će doći kada ne znaš? 
Čuj samoga Gospodina: "Nije vaše poznavati vremena koja je Otac položio 
u svoju vlast“ (Dj 1,17). Apostol pak kaže: "Dan će Gospodnji dići kao tak 
noći“ (1 Sol 5,2). Prema tome, bdij noću da te lopov ne ošteti. Smrtni će 
san doći htio ti ili ne htio. 


Sud 


9. - Ali je u pola noći nastala vika. Koja je to vika? Ona o kojoj 
veli Apostol: "U tren ćemo se oka kod posljednje trublje - jer će truba trubi- 

ti i mrtvi će uskrsnuti neraspadljivi - i mi promijeniti“ (1 Kor 15,52). Što 
napokon slijedi pošto se u ponoć prolomi vika kojom će se vikati da, eto, 
"dolazi Zaručnik“? "Svi će uskrsnuti". Što znači da će "svi uskrsnuti“? Sam 
Gospodin kaže: "Doći će trenutak kada će svi koji su u grobovima čuti nje- 
gov glas i stupiti naprijed“ (Iv 5,28-29). 


Na zadnju će, dakle, trublju svi uskrsnuti. Ali razborite su djevice sob- 
om ponijele "ulje u svojim sudovima“, a "lude ga nisu sobom ponijele u 
svojim posudama“. Što znači da “nisu sa sobom ponijele ulje u svojim su- 
dovima“? Što znači "u svojim posudama“? U svojim srcima. Stoga kaže 
Apostol: "Naša je slava svjedočanstvo naše savjesti“ (2 Kor 1,12). Tu je 
ulje, veliko ulje. To je ulje Božji dar. Ljudi mogu ulje uliti unutra, ali ne 
mogu stvoriti maslinu. Imam, evo, ulje. Zar si ti stvorio ulje? Božji je pok- 
lon. Imaš ulje. Sa sobom ga nosi. Što znači: nosi sa sobom? Imaj ga unu- 
tra. Tu se sviđaj Bogu. 


Ulje / 

10. - Te se, eto, luđe djevice koje nisu sa sobom nosile ulje, zbog 
svoje uzdržljivosti nazivaju djevicama. Svojim se dobrim djelima kada nose 
baklje nastoje sviđati ljudima. Ako se žele dopadati ljudima i zato čine što je 
pohvalno, sa sobom ne nose ulje. Ti ga nosi sa sobom. Nosi ga unutra gdje 
Bog vidi. Ondje nosi svjedočanstvo svoje savjesti. 


Tko pak ide po tuđe svjedočanstvo, sa sobom ne nosi ulje. Ako bježiš 
od nedopuštena i činiš dobra djela da te ljudi hvale, ulje nije unutra. Kada 
ljudi, napokon, prestanu hvaliti, zublje se gase. Stoga neka pazi vaša lju- 
bav. Prije nego one djevice usnuše nije kazano da su im se ugasile svijeće. 
U mudrih su svjetiljke gorjele od nutarnjega ulja, od sigurne savjesti, nu- 
tarnje slave i najdublje ljubavi. Ali svijeće su plamsale i u ludih djevica. 
Zašto su tada svijetlile? Stoga što nisu nedostajale ljudske pohvale. Pošto 
pak uskrsnuše, tj. pri uskrsnuću od mrtvih stale su podešavati svoje svjetilj- 
ke. Pripavile su se polagati račun Bogu za svoja djela. Tada više nitko ne 
hvali. Svaki se čovjek brine za svoj posao. Tada svatko jedino misli o sebi. 
Nije, dakle, bilo nikoga tko prodaje ulje. Svjetiljke su se počele gasiti. Lude 
su se djevice obratile razumnima: "Dajte nam od svoga ulja jer se naše 
svijeće gase“. tražile su što i obično: svijetliti tuđim uljem, ići po tuđe 
hvale. "Dajte nam od svoga ulja jer nam se gase svjetiljke“. 

Mudrost 


11. - Mudre su djevice odgovorile: "Da ne ponestane nama i vama, 
radije idite do prodavača i kupite za se“. Taj odgovor ne pružaju savjetnice 
već izrugivačice. Zašto se izruguju? Stoga što bijahu mudre. U njima je bila 
mudrost. Nisu od sebe bile mudre već je u njima bila mudrost o kojoj piše u 
nekoj knjizi kako svojim prezirateljima palima u zla s kojima im je prijetila 
govori: "Ja ću se smijati vašoj propasti“ (Izr 1,26). Zar je čudno što su mu- 
dre ismijale lude? Što znači rugati se? 


Ulizice 


12. - "Idite prodavačima i kupite za se“. Obično niste dobro živjele 
osim ako su vas hvalili ljudi koji su vam prodavali ulje. Što znači da su 
prodavali ulje? Prodavali su pohvale. Tko prodaje pohvale ako ne ulizice? 
Nadasve ne pristajite uz laskave. Unutra nosite ulje i sva dobra djela činite 
radi dobre savjesti. Tada ćete reći: "Pravedni će me popraviti u milosrđu i 
prekorit će me. Ali grešničko ulje neće pomazati moju glavu“ (Ps 111,5). 

Veli: bolje je da me pravedni popravi, ukori, ćušne i ispravi nego da 
mi glavu pomaže grešnikovo ulje. Što je grešničko ulje ako ne dodvorničko 
laskanje? 


Poniznost 


13. - Dakle, "idite do prodavača“. To obično i činiste. Mi vam ne 
damo. Zašto? "Da možda ne ponestane nama i vama.“ Što znači da "ne po- 
nestane“? Nije to kazano iz očaja već trijezne i pobožne poniznosti. Premda 
dobar čovjek ima čistu savjest, otkuda zna kako onaj sudi koga nitko ne 
vara? Ima čistu savjest. Ne uznemiruju ga u srcu smišljena zlodjela. ali radi 
nekih svakodnevnih grijeha ljudskoga života i makar je savjest čista, ipak 
govori Bogu: "Otpusti nam duge naše“. Učinio je, naime, što slijedi: "Kako 
i mi otpuštamo dužnicima svojim“ (Mt 6,12). Od srca je lomio gladnima 
kruh i od srca je odjunuo gola. Dobra je djela činio iz nutarnjega ulja. Uza 
sve to, na onome se sudu trese i čista savjest. 


Ljudske hvale 


14, - Pogledaj što znači "dajte nam ulja“. Čule su: "Radije idite do 
prodavača“. Budući da ste naviknule dobro živjeti od ljudskih hvala, sa sob- 

om ne nosite ulje. "Da možda ne ponestane nama i vama (... )“ Jedva sudimo 
o sebi. Koliko manje možemo suditi o vama? Što znači da jedva o sebi sudimo? 


Kada pravedni kralj sjedne na prijestolje, tko će se hvaliti da ima 
"čisto srce“? (Izr 20,8-9). Ti možda u svojoj savjesti ne nalaziš ništa, ali 
onaj nalazi koji bolje vidi. Njegova božanska oštrina dublje proniče. Možda 
nešto vidi, možda nešto nalazi. Koliko je bolje što mu veliš: "Ne uniđi na 
sud sa svojim slugom“ (Ps 142,2).Također izvrsno govoriš: "Otpusti nam 
duge naše“! 


Tebi se i kaže radi onih zublja i svijeća: "Ogladnio sam i dao si mi 
jesti“ (Mt 25,35). Što? Zar lude djevice nisu to učinile? Nisu pred Kristom 
učinile. Kako učiniše? Onako kako Gospodin zabranjuje. Reče: "Bojte se 
svoju pravednost vršiti pred ljudima da vas ljudi vide. Inače nećete imati na- 
gradu kod svoga Oca koji je na nebesima. Ne budite slični licemjerima kada 
molite. Oni vole stajati na ulicama i moliti da ih ljudi vide. Uistinu vam 
kažem da su primili svoju plaću“ (Mt 6,1-5). 


Kupiše ulje, isplatiše cijenu. Kupiše. Ne ostadoše bez ljudskih pohva- 
la. Tražile su ljudske hvale i našle. Ali mi te ljudske hvale ne pomažu na 
sudnjem danu. Kako lude postupiše? "Neka svijetle vaša djela pred ljudima 
da vide vaše dobre čine i slave vašega Oca koji je na nebesima“ (Mt 5,16). 
Isus ne reče: vas. Ulje nemaš od sebe. Hvali se i reci: imam, ali od njega. 
Naime, "što imaš ššto nisi primio“ (1 Kor 4,7)? Dakle: jedne učiniše tako, 
druge onako. # 


Vrata 


15. - Ne treba se čuditi što su se vrata otvorila kada su lude “otišle 
kupovati“, tj. dok su tražile tko će ih hvaliti. Traženo nisu našle. Tražile su 
tko će ih utješiti, ali ipak nisu pronašle. Vrata su se otvorila. Došao je 
Zaručnik i Zaručnica. To je Crkva. Ona je tada proslavljena s Kristom. Krist 
je došao da se pojedini članovi sjedine s cjelinom. 


"I uđoše s njime na svadbu te se i vrata zatvoriše“. Lude su djevice 
kasnije došle. Da li su kupile ulje? Jesu li našle od koga će kupiti? Našle su 
zatvorena vrata. Stale su kucati, bilo je kasno. 

Vremena 


16. - Kazano je, istinito je i nije lažno rečeno: "Kucajte i otvorit će 
vam se“ (Mt 7,7). Ali to jedino vrijedi kada je vrijeme milosrđa, a ne kada je 
vrijeme suda. Ta se vremena ne mogu miješati jer Crkva "svome Gospodinu 
pjeva o milosrđu i sudu“ (Ps 100,1). 


Vrijeme je milosrđa: čini pokoru. Da li je možeš činiti u doba suda? 
Naći ćeš se među djevicama pred kojima su zatvorena vrata. "Gospodine, 
Gospodine, otvori nam“. Zar ne činiše pokoru jer sa sobom nisu ponijele 
ulje? Uostalom, što bi im koristila zakašnjela pokora kada im se rugala pra- 
va Mudrost? 


Dakle, "vrata su se zatvorila“. Što im bi kazano? Rečeno im je: "Ne 
poznam vas“, Ne pozna ih tko sve zna? Što, dakle, znači "ne poznam vas“? 
Znači: odbacujem vas, odbijam vas. U svojoj vas umjetnosti ne poznam. 
Moja umjetnost ne pozna mane. Ovo je veliko: ne pozna mane i sudi nis- 
koće. Čineći ne zna, koreći sudi. Tako, dakle, "ne poznam vas“. 


Vjetar 


17. - Onih je pet mudrih djevica išlo i unišlo. Braćo moja! U Kristo- 
vu ste imenu mnogi. Neka je među vama pet mudrih, ali ne pet ludih. Neka 
između vas bude pet mudrih koji pripadaju pameti petoga broja. Čas će doći. 
I kada ne znamo, doći će. O ponoći će doći, bdijte! Ovako je evanđelje zakl- 
jučilo: "Bdijte jer ne znate ni dana ni sata“, Budemo li, dakle, spavali kako 
ćemo bdjeti? Bdij srcem, bdij vjerom, bdij ufanjem, bdij ljubavlju, bdij djel- 
ima. I kada tijelom budeš spavao, doći će vrijeme da ustaneš. Pošto ustaneš, 
spremi svjetiljke. Tako se neće ugasiti. Živjet će od nutarnjega ulja savjesti. 
Neka se tada netjelesnim zagrljajima zagrli onaj Zaručnik. Neka te tada 
uvede u kuću gdje nikada nećeš spavati i gdje se tvoja svijeća neće nigdje 
moći utrnuti. 


Danas pak radimo. Neka se naše svjetiljke njišu posred vjetrova i 
iskušenja ovoga vijeka. Ali neka naš plamen snažno plamsa da vjetar kušnje 
radije poveća žar nego ugasi. 

LIJENI SLUGA 
Mt 25,24-30 
Br. 94. 


Gospodnja su se braća i moji subiskupi svojom nazočnošću udostojali 
da nas posjete i razvesele. Ali ne znam zašto mi umornu neće da pomognu. 
To sam vašoj ljubavi stoga kazao dok oni slušaju da se vaše tiho slušanje na 
neki način za me zauzme kod njih te da i oni održe propovijed kako ih mo- 
lim. Neka razdijele što su primili. Neka se radije udostoje činiti nego se is- 
pričavati. 


Nešto malo veselo primite od mene umorna i koji jedva govorim. 
Također imamo javni oglas o Božjim dobročinstvima udijeljenim po sve- 
tome mučeniku. I to drage volje poslušajte. 


Dakle, što? Što ću vam kazati? U evanđelju ste čuli i zaslugu dobrih 
slugu i kaznu zlih. Cijela je zloća onoga odbačenog i teško osuđenog sluge 
bila u tome što nije htio davati. U potpunosti je sačuvao što je dobio. Ali je 
Gospodin tražio svoj dobitak. Bog je lakom na naše spasenje. Ako se onako 
osuđuje tko nije davao, što mogu čekati koji izgube? Mi smo djelitelji, mi 
izdajemo. Vi ste primili. 


Tražimo dobiti: živite čestito. To su dobiti nešega dijeljenja. Ali ne 


mislite da i na vas ne spada davati. Vi ne možete izdavati s ovoga 


povišenoga mjesta, ali možete gdje god se nalazite. Gdje se Krist pobija, 
branite. Odgovarajte onima koji mrmljaju. Karajte ljude koji hule. Udaljite 
se od njihova društva. Tako dajite da neke steknete. U svojim kućama um- 
jesto nas nastupajte. 


Biskup se stoga naziva "episcopus“ jer nadgleda i, nadzirući, brine se. 
Svakome, dakle, u njegovoj kući - ako je glava vlastitoga doma - pripada 
nadglednička dužnost. Nadzire kako njegovi vjeruju da nitko od njih ne za- 
padne u krivovjerje: ni žena, ni sin, ni kći pa ni sluga jer je skupo kupljen. 

Apostolska je stega gospodara stavila povrh sluge i slugu podložila 
gospodaru. Ipak je Krist za obojicu dao istu cijenu. Ne prezrite ni svoje naj- 
manje. Svom se budnošću brinite za spasenje svojih slugu. Ako to činite, 
darivajte. Nećete biti lijeni sluge. Nećete se bojati one prezrive osude. 

RESUME 


Le livre - ćcrit en croate et dont nous rćsumons ici trčs bričvement le 
contenu - est tout naturellement divisć en deux parties bien diffćrentes. La 
premičre contient cinq chapitres qui servent comme l“introduction. La 
deuxičme partie c“est la traduction des sermons de saint Augustin qui se 
trouvent dans la Patrologie latine, t. 38, col. 332-581. 


Le premier chapitre de l“introduction est consacrć a la thćologie de crć- 
ation chez Augustin. Avant de s“en approcher de plus pršs et d“examiner la 


pensće augustinienne sur la crćation du monde l“auteur a assez rapidement . 


indiquć ce qu“enseignait sur ce mystčre I“Ancient et le Nouveau Testament 
ainsi que les anciens ćcrivains chrćtiens parmi lesquels notament: Aristide, 
Justin, Thćophile d“Antioche et Tatien. Pour ce qui regarde Augustin lui- 
meme I“auteur a essayć de faire une synthčse de vues augustiniennes sur le 
caracičre trinitaire de la crćation. II s“est ćgalement demandć ce que signifie 
au juste 1idće d“€volutionisme chez l'ćv€que d“Hippone. 


Dans le deuxičme chapitre nous avons devant les yeux un exposć 
plutot copieux sur le pćchć originel chez Augustin. On sait, par ailleurs, que 
cet ćvćque africain tient une place bien a part dans le dćveloppement du dog- 
me du pćchć hćreditaire. Augustin est, d“avis commun, le docteur par excel- 
lence du pćchć originel. L“auteur signale les oeuvres dans lesquelles Augus- 
tin expose tout particuličrement ses opinions sur le pćchć d“origine. Il 
prćsente aussi les arguments dont se servait Augustin pour ćtablir 
Iexistence, les consćquences et la maničre de transmission du pćchć des pre- 
miers parents. Dans le meme chapitre nous lisons quelques passages dedićs a 
la concupiscence dans son rapport vis-a-vis du pćchć originel. 


Le troisičme chapitre s“occupe de la thćologie du bapt&me chez Augus- 
tin. Nous y trouvons les themes suivants: signification de I“eau baptismale; 
valeur de la parole prononcće lors du bapt&me; problčme de celui qui confčre 
ce sacrement; implication de I“Esprit Saint et de VEglise dans le baptčme; 
question de validitć et d“efficacitć du baptčme; sens du caractčre baptismal; le 
baptćme du dćsir et le bapt&me des petits enfants. 


Le chapitre suivant nous donne un apercu sur la doctrine d Augustin 
sur la confirmation. Nous pouvons y lire ce que cet ćv&que tenait de 
Vimposition de la main pratiquće pentant la cćIćbration de ce rite sacramen- 
tel. L'auteur explique aussi la valeur de 1'onction qui est intimement liće 

avec les sacrements d'initiation chrćtienne et par consćquent avec la confir- 
mation elle-m&me. 


Dans le demier chapitre qui prćcčde la traduction nous avons un exposć 
succinct de la doctrine eucharistique chez I“ćveque d“Hippone. Ce chapitre est 
important parce que les jugements sont encore aujourd“hui partagćs parmi 
les spćcialistes s“il s“agit de dire ce que saint Augustin professait a propos de 
I“eucharistie. On se demande, par exemple, s“il a cru dans la prćsence rćelle 
et si I'eucharistie est pour lui une vraie victime. 

